
CIRCA.  UNDECIMAM  EDITIONEM. 


Institutiones  hae  theologicae,  cum  plurimorum  manibus 
versentur,  notiores  sunt  quam  ut  in  laudes  earum  excur- 
rere opus  sit. 

Venerabilis  auctor  qui,  ut  omnes  norunt,  Romam  ac- 
cersitus  pro  solemni  privilegii  B.  V.  Mariae  sine  labe  con- 
ceptae definitione,  hic,  in  pace  et  osculo  Domini,  die  29  de- 
cembris 1854  obiit ; octavam  praeclari  hujus  operis  editio- 
nem anno  1853  typis  mandaverat,  juxta  animadversiones 
a nonnullis  theologis  romanis  emendatam.  Exhausta  pe- 
nitus hac  editione  octava , novam  prelo  subjecimus  post 
diligentem  recognitionem,  ut  quae  passim  correctione  ad- 
huc egere  videbantur,  plenus  ad  mentem  auctori  simul- 
que  theologorum  romanorum,  castigarentur.  Hunc  mo- 
dum labori  nostro  et  ipsa  angustia  temporis  imposuit. 


MONITUM  AUCTORIS 


CIRCA  OCTAVAM  EDITIONEM. 


De  origine  harum  Institutionum  theologicarum  ea  ju- 
dicamus repetenda  quae  jam  diximus  in  monitis  ad  prae- 
cedentes editiones,  antequam  de  praesenti  editione  quid 
factum  fuerit  aperiamus. 

Quando  enim  divina  Providentia,  omnia  viis  saepe  in- 
scrutabilibus disponens,  permisit  ut,  anno  1811,  e colle- 
gio, in  quo  Philosophiam  docebamus,  ad  dioecesanum  vo- 
caremur seminarium,  ibique  munere  Theologiam  docendi 
fungeremur,  aegre  videbamus  alumnos  incompletum  et 
valde  insufficientem  prae  manibus  habere  librum  theolo- 
gicum. Per  additamenta  manuscripta  ei  supplere  tenta- 
vimus,  ac  primo  integros  Tractatus  de  Restitutione  et  de 
Contractibus  novo  juri  civili  accommodatos  composui- 
mus ac  dictare  coepimus. 

Sed  multa  inde  nasci  incommoda  mox  compertum  ha- 
buimus, videlicet  temporis  jacturam,  taedium  in  alumnis, 
eorum  fatigationem,  sanitatis  detrimentum,  codices  im- 
perfectos, saepe  incorrectos,  contradictoria  aut  falsa  con- 
tinentes. Variis  hujusmodi  malis,  pro  viribus  nostris, 
occurrere  volentes,  consilium  iniimus,  annis  1818  et 
1819,  dictos  Tractatus  de  Restitutione  et  de  Contracti- 
bus prelis  mandandi  et  in  lucem  edendi.  Successu  prae- 
visionem  nostram  longe  superante,  alios  ab  anno  in  an- 
num dedimus  Tractatus,  qui  numerosas  obtinuerunt  edi- 
tiones. 

A pluribus  annis  inerat  nobis  propositum  hos  colli- 
gendi Tractatus,  sicque  Cursum  theologicum  elementa- 
rium junioribus  seminariorum  candidatis  destinatum 
perficiendi.  Per  brevissima  temporis  momenta  ab  aliis 
gravissimi  ponderis  negotiis  continuo  renovatis  libera, 
huic  scopo  dabamus  operam.  Subito,  praeter  exspectatio- 
nem nostram  conditio  nostra  fuit  prorsus  immutata,  et 
vix  quaedam  paucissimae  nobis  remanserunt  horae  studio 
theologiae  impendendae. 

Cum  tamen  tunc  temporis,  anno  1834,  non  superessent 
exemplaria  alumnis  seminarii  nostri  pro  anno  scholastico 
proxime  incipiendo  necessaria,  angustiis  undique  nascen- 
tibus premebamur.  Oportebat  enim  aut  plures  sejunctos 
Tractatus  de  novo  imprimendos  curare,  aut  totam  collec- 
tionem, licet  nondum  absolutam,  edere.  Maturo  examine 
peracto,  secundam  potius  amplectendam  esse  partem  du- 
ximus. 

Prima  igitur  hujus  operis  editio  anno  1834,  versus  fi- 
nem, in  lucem  prodiit.  Ab  eo  tempore  sex  alias  succes- 
sive dedimus  auctas , et  quantum  nobis  licuit , accurate 
revisas.  Haec  est  octava,  quam  majori,  si  fieri  possit,  stu- 
dio, nonnullis  etiam  viris  gravis  auctoritatis  curam  ad- 
hibentibus, emendatam  tradimus. 

In  posterioribus  editionibus  jam  plura,  ut  omnes  no- 
runt, fuerunt  addita  aut  immutata,  ut  ea  quae  ad  scientias 
naturales  vel  historicas,  in  Tractatu  de  vera  Religione , 
aut  ad  veritates  dogmaticas  practicasve,  in  caeteris  Trac- 
tatibus, pertinent,  in  ordine  meliori  et  clariori  modo  sta- 
tuerentur. 

Quantum  in  nobis  fuit,  nihil  praetermittere  voluimus 
quo  nostrae  Institutiones  perfectiores  fierent,  evaderent- 
que  quasi  manuale,  non  solum  Theologiae,  sed  Juris  ca- 
nonici, ac  etiam,  in  iis  quae  scitu  necessaria  sunt,  Juris 
civilis,  unde  juniores  alumni,  et  ipsi  sacerdotes  ministe* 

rium  sacrum  exercentes,  communes  haurirent  notiones, 
quibus  opus  est  ad  solvendas  difficultates  in  praxi  sae- 
pissime occurrentes. 

Quoniam,  Deo  benigniter  providente,  iterum  ad  limina 
Apostolorum  nuper  fuerimus  ducti,  ut  nomine  totius  pro- 
vinciae Turonensis,  ex  delegatione  illustrissimi  Metropo- 
litani ac  venerabilium  aliorum  ejusdem  provinciae  Epi- 
scoporum, pignus  amoris  et  devotionis  sanctissimo  nostro 
Pio  IX,  Pontifici  maximo,  offerremus,  faustam  hanc  occa- 
sionem laeti  suscipientes,  a viris  in  Theologia  et  Jure  ca- 
nonico versatissimis  humiliter  petivimus  monita  quibus 
doctrina  nostra  accuratior  fieret. 

Forsan  enim  in  elucubrationibus  nostris  quaedam  ad- 
erant non  satis  conformia  doctrinis  a Sancta  Sede  magis 
probatis,  et  alia  quae,  contra  voluntatem  nostram,  ad  sen- 
sum minus  rectum , ex  verbis  incaute  positis , detorqueri 
potuissent.  Haec  omnia  sedulo  reformanda  curavimus. 

Plures  animadversiones  nobis  petentibus  propositas  gra- 
tanter accipientes,  quaedam  abstulimus  vel  addidimus, 
quaedam  vero  immutavimus  aut  clariori  modo  expressi- 
mus, ita  ut  irreprehensibilem  exhibeamus  doctrinam, 
quemadmodum  semper  nobis  fuit  in  votis. 

Si  quid  tamen  in  decursu  operis  in  quo  de  tot  et  tam 
variis  quaestionibus  agitur,  minus  rectum  exciderit,  illud 
fortiter  improbamus.  Ex  intimo  corde  semper  professi 
sumus  et  continuo  profitemur  nos  esse  paratos  judicio 
Sedis  Apostolicae  obtemperare,  nec  non  collegarum  nos- 
trorum aut  aliorum  quorumcumque  monita  ad  nos  di- 
yecta  grato  animo  suscipere. 

Theologia,  a verbis  Graecis  et  *<oro?  veniens , idem 
significat  ac  sermo  de  Deo,  et  recte  definitur  : Scientia  de 
Deo  et  rebus  ad  Deum  pertinentibus, 

1°  Dicitur  scientia,  quia  conclusiones  ex  principiis  cer- 
tis deducit  et  corpus  doctrinae  efformat. 

2°  Dicitur  de  Deo,  sive  per  rationem , sive  per  revela- 
tionem cognito;  et  his  verbis  primarium  assignatur  Theo- 
logiae objectum. 

. 3°  Dicitur  de  rebus  ad  Deum  pertinentibus ; non  solus 
enim  Deus , sed  res  omnes  ad  Deum  spectantes  et  quate- 
nus ad  Deum  spectant  consideratae , secundarium  sunt 
Theologiae  objectum. 

. Theologia  dividitur  1°  in  naturalem  et  supernaturalem. 
Theologia  naturalis  ea  est  quae  ex  principiis  naturalibus 
deducitur,  seu  quae  spectat  ad  Deum  et  res  ad  Deum  per- 
tinentes quatenus  sola  ratione  cognoscuntur,  id  est  in- 
dependenter  a revelatione  secundaria,  aut  quatenus  ra- 
tione deprehenduntur  in  natura  rerum  fundatae.  De  hu- 
jusmodi Theologia  in  Metaphysica  et  Ethica  sufficienter 
disseruimus.  Theologia  supernaturalis  illa  est  quae,  licet 
humano  modo  acquisita  et  sub  hoc  respectu  naturalis,  ex 
principiis  supernaturalibus  deducitur.  Nihilominus  est 
scientia,  tum  quia  principia  supernaturalia  sunt  certa  et 
evidenter  credibilia,  tum  quia  conclusiones  ex  illis  certo 
et  evidenter  deducuntur.  De  hujusmodi  Theologia  in  hoc 
opere  nobis  agendum  est. 

Dividitur  2°  in  dogmaticam  et  moralem.  Dogmatica  tra- 

dit,  explicat  ac  defendit  credenda.  Moralis  vero  disserit 

de  agendis  et  ad  mores  pertinentibus. 

Dividitur  3°  in  positivam  et  discursivam.  Positiva  illa 
est  quae  in  explicando  sensu  Scripturarum , traditionum, 
definitionum,  conciliorum  et  summorum  Pontificum  de- 
cretorum occupatur,  qualis  fuit  Theologia  SS.  Patrum 
aliorumque  Scripturae  sacrae  et  sacrorum  canonum  inter- 
pretum ; vocaturque  positiva , quia  ponit  fundamenta  to- 
tius religionis  et  argumentorum  theologicorum.  Discursiva 
ea  est  quae  artificiosa  methodo  de  Deo  rebusque  divinis 
disserit  per  oppositionem  ad  positivam , quae  sola  Scrip- 
turae sacrae,  Patrum  ac  conciliorum  lectione  obtinetur. 
Dicitur  etiam  scholastica , quia  in  scholis  usurpatur , et  a 
doctoribus  in  scholis  docentibus  fuit  introducta,  in  octavo  1 
saeculo  apud  Graecos  a S.  Joanne  Damasceno,  et  undecimo 
saeculo  apud  Latinos  aS.  Anselmo,  Cantuariensi  episcopo, 
quem  secuti  sunt  Petrus  Lombardus,  episcopus  Parisien- 
sis,  vocatus  Magister  Sententiarum , S.  Thomas,  cui  cog- 
nomen Doctor  angelicus,  etc. 

Theologia  dicitur  etiam  ascetica , mystica , casuislica , 
liturgica , exegetica , si  verum  Scripturae  sensum  investi- 
get ; patristica , si  argumenta  sua  ex  scriptis  SS.  Patrum 
praecipue  eruat;  symbolica , synodica , si  ex  conciliorum 
seu  synodorum  decretis  conclusiones  deducat ; homilitica, 
catechetica,  historica , quae  voces  facile  intelliguntur. 

His  notatis , breviter  dicemus  1°  de  necessitate  Theolo- 
giae, 2°  de  locis  theologicis,  et  3°  de  historia  Theologiae. 

DE  NECESSITATE  THEOLOGIAE. 

1°  Theologia , generatim  spectata , necessaria  est  Eccle- 
siae;  tradit  enim  dogmata,  ea  probat,  confirmat,  eluci- 
dat, defendit,  quacumque  utatur  via  : morum  praecepta 
assignat,  explicat,  a falsis  interpretationibus  vindicat,  etc. : 
at  talis  scientia  omnino  necessaria  est  in  Ecclesia , alio- 
quin  vera  et  integra  Christi  doctrina  non  transmittere- 
tur. Non  autem  necessaria  est  singulis  fidelibus  quibus 

munus  alios  docendi  non  incumbit  : iis  sola  fides  sufficit 
ad  salutem. 

2°  Theologia  scholastica  nec  privatis,  nec  Ecclesiae 
absolute  necessaria  est,  siquidem  per  multa  saecula  fuit 
ignota. 

3°  Yerum  haec  theologia  quae  per  definitiones,  divisio- 
nes, propositiones,  probationes,  objectorum  solutiones 
procedit,  utilissima  est  et  absque  temeritatis  nota  dam- 
nari non  potest.  Etenim  1°  Wiclefistae , Lutherani,  Calvi- 
nistae  aliique  Ecclesiae  hostes  contra  hanc  argumentandi 
methodum  debacchati  sunt,  quia,  hujusmodi  argumentis 
pressi , se  expedire  non  poterant.  2°  Concilium  Constan- 
tiense , sess.  9 , hanc  Wiclefi  damnavit  proposit.  n.  29  : 
Universitates , studia,  collegia,  graduationes  et  magisteria  in 
iisdem,  sunt  vana  gentilitate  introducta , et  tantum  prosunt 
Ecclesiae  sicut  diabolus  : porro  tunc  in  Universitatibus , 
collegiis  et  studiis  sola  vigebat  methodus  scholastica. 
3°  Facultas  Parisiensis  plures  propositiones  Lutheri,  phi- 
losophiae et  theologiae  scholasticae  detrahentis,  reprobavit, 
die  15  april.  an.  1521 , ut  falsas,  temerarias,  sanae  doc- 
trinae contrarias,  etc.  ( Fleury , 1.  127,  n°  20).  4°  Sine 
magna  temeritate  damnari  non  potest  quod  episcoporum, 
summorum  Pontificum  et  universae  Ecclesiae  consensu  ac 
praxi  firmatum  est  : atqui  talis  est  methodus  scholastica, 
ut  patet.  5°  Illa  methodus  in  eo  consistit  ut  verae  notiones 
vocum  et  rerum  exhibeantur , status  quaestionis  accurate 
exponatur,  propositio  asseratur,  probetur,  ab  objectis 
vindicetur,  et  inter  omnes  partes  naturalis  ordo  insti- 
tuatur : atqui  manifestum  est  talem  methodum  nihil  ha- 
bere vitii,  sed,  e contra,  valde  utilem  esse  ad  adversa- 
rios in  linea  incepta  continendos , premendos  et  vincen- 
dos. Ergo. 

Si  autem  plures  scholastici  futiles  ac  insulsas  tractave- 
rint quaestiones,  vanas  adhibuerint  argumentationes, 
diffuso  ac  barbaro  usi  fuerint  stylo , quod  non  fuit  pro- 
prium theologis,  sed  omnibus  scientiarum  et  artium  ma- 
gistris commune , plurimis  durantibus  saeculis , id  tri- 
buendum est  viris  et  praesertim  saeculo  in  quo  vivebant, 

non  vero  ipsi  methodo.  Ante  methodi  scholasticae  exis- 

tentiam  vanae  etiam  tractabantur  quaestiones , ut  videre 

est  in  historia  tot  errorum  in  primis  Ecclesiae  saeculis 

exsurgentium. 

4°  Theologia  est  omnibus  scientiis  nobilior  et  excellen- 
tior, quia  nobilius  habet  objectum , excellentiorem  finem 
et  certius  motivum. 


DE  LOCIS  THEOLOGICIS. 

Nomine  locorum  theologicorum  intelliguntur  quidam 
fontes , e quibus  eruuntur  momenta  ad  probandam  pro- 
positionem theologicam  convenientia.  Novem  communiter 
numerantur : nempe  Scriptura  sacra,  traditio,  testimonia 
SS.  Patrum,  consensus  theologorum,  ratio  naturalis, 
philosophia  et  historia. 

1°  Scriptura  sacra , quae  est  verbum  Dei  divinitus  scrip- 
tum , de  quo  fusius  dicemus  in  Tractatu  de  Fide. 

2°  Traditio,  quae  est  verbum  Dei  testimoniis  humanis 
ad  nos  transmissum  : de  illa  etiam  dicturi  sumus  in 
Tractatu  de  Fide. 

3°  Auctoritas  Ecclesia,  cui,  sive  dispersae,  sive  in  con- 
ciliis coadunatae,  promissa  est  infallibilitas  in  docendo  : 
patebit  ex  dicendis  in  Tractatu  de  Vera  Ecclesia. 

4°  Decreta  summorum  Pontificum.  Summus  enim  Pon- 
tifex supremam  habet  auctoritatem  in  universa  Ecclesia, 
juxta  omnes  : cum  vero  sit  infallibilis , quando  ex  officio 
totam  Ecclesiam  docet,  ut  plurimi  optimis  rationibus 
defendunt,  et  licet  judicium  ejus  non  esset  irreforma- 
bile , ut  nonnulli  arbitrantur , certum  est  decreta  ejus 
supremam  habere  auctoritatem,  et  omnes  obligare.  De  iis 
alibi  dicemus. 

5°  Testimonia  SS.  Patrum.  Nomine  SS.  Patrum  intelli- 
guntur pii  illi  ac  docti  viri  qui,  praesertim  usque  ad  duo- 
decimum saeculum , res  divinas  scriptis  suis  illustrarunt, 
quorum  opera  ab  Ecclesia  fuerunt  approbata  et  magna  ex 
parte  ad  nos  pervenerunt.  Unanimis  Patrum  consensus 

in  materia  fidei  aut  morum  est  infallibilis , nam  in  eo 
casu  eorum  consensus  nihil  aliud  est  quam  doctrina  Ec- 
clesiae cui  falsum  subesse  non  potest.  Auctoritas  etiam 
paucorum  Patrum,  qui  ut  testes  veritatis  de  praxi  vel  dis- 
ciplina suo  tempore  usitata  loquuntur,  magni  est  mo- 
menti. Unius  autem  aut  alterius  sententia  haberi  non 
potest  ut  certa , maxime  si  alii  dissentiant. 

Attamen,  ut  sapienter  observat  Deus , si  aliquis  Pater 
in  certa  materia  agnoscatur  ab  Ecclesia  et  proponatur  ut 
suam  exponens  doctrinam , sola  ejus  auctoritas  certam 
facit  sententiam  : talis  est  auctoritas  S.  Aug.  in  materia 
gratiae  et  praedestinationis;  S.  Athanasii  et  S.  Hilarii,  in 
mysterio  SS.  Trinitatis ; S.  Leonis  Magni,  in  mysterio  In- 
carnationis , etc. 

Nihilominus , « quia  et  ipsa  doctrina  catholicorum  doc- 
» torum  ab  Ecclesia  auctoritatem  habet , magis  standum 
» est  auctoritati  Ecclesiae  quam  auctoritati  vel  Augustini, 
» vel  Hieronymi,  vel  cujuscumque  doctoris; » S.  Th.  2 2, 
q.  10,  art.  12.  Hinc  Alexander  VIII  sequentem  damnavit 
propositionem  : Ubi  quis  invenerit  doctrinam  in  Augustino 
clare  fundatam , illam  absolute  potest  tenere  et  docere , non 
respiciendo  ad  ullam  Pontificis  bullam . 

6°  Consensus  theologorum . Notandam  illos  docere  posse 
aliquid  esse  vel  decretum,  id  est  de  fide,  haereticum,  er- 
roneum, a catholicis  amplectendum,  etc.;  vel  opinio- 
nem. Si  omnes  scholastici,  moraliter  loquendo,  sibi  sint 
concordes  in  docendo  aliquid  tanquam  de  fide,  haereti- 
cum, etc.,  haec  universalitas  facit  propositionem  certam  : 
impossibile  est  enim  ut  Ecclesia , Spiritu  sancto  semper 
directa,  permittat  aliquid  haereticum,  erroneum,  etc.,  in 
omnibus  scholis  catholicis  publice  doceri.  Si  vero  scho- 
lastici aliquid  doceant  velut  opinionem , illorum  concor- 
dantia grave  quidem  subministrat  motivum  veritatis,  sed 
non  infallibile,  quia,  etsi  haec  opinio  esset  falsa,  non  ideo 
Ecclesia  censeretur  docere  aut  approbare  errorem.  Ita 
specialiter,  inter  alios,  Bossuet,  t.  xxxm. 

7°  Ratio  naturalis , quae  ad  cognoscendum  verum  a Deo 
nobis  fuit  concessa,  saepe  inservire  potest  ad  elucidandas. 

probandas  et  ab  objectionibus  expediendas  propositiones 
ad  Deum  aut  res  divinas  spectantes.  Verum  in  his  rebus 
regnare  non  debet  ut  domina,  sed  servire  ut  humilis  Mei 
pedisequa  : ejus  maxime  necessarius  est  usus  contra  eos 
qui , ex  ratione  argumentantes , fidem  et  religionem  sub- 
vertere conantur,  fn  hoc  excelluit  S.  Thomas , qui  auc- 
toritatem non  negligit  et  rationum  momenta  nunquam 
omittit. 

8°  Philosophia , vel  potius  philosophorum  auctoritas, 
quae  nonnisi  probabile  subministrat  motivum ; sic  S.  Th. 
saepe  citat  Aristotelem.  Inter  eos  annumerantur  dialec- 
tici, metaphysici,  morales  et  legisperiti. 

9 ° Historia,  sive  profana,  sive  ecclesiastica  : utraque 
enim  theologum  non  parum  adjuvat  in  quaestionibus  trac- 
tandis, ostendendo  prophetias  esse  impletas , colligendo 
facta  ex  quibus  dogma  fidei,  punctum  disciplinae,  regulae 
morum  confirmantur,  transmittendo  ad  remotissimas  ge- 
nerationes miracula  patrata,  Ecclesiae  decreta , haeretico- 
rum damnationem,  etc. 

DE  HISTORIA  THEOLOGLE. 

Ex  Genesi  constat  Deum  primos  parentes  nostros  creasse 
loquentes,  seipsum  eis  manifestasse,  atque  ostendisse 
quo  cultu  honorari  vellet : parentes  haec  filiis  narrabant, 
et  sic  de  generatione  in  generationem  transmittebant. 
Deus  per  Noe,  Abraham,  Isaac,  Jacob,  nova  revelavit  vel 
antiquam  revelationem  iteravit,  v.  g.,  promissionem  Re- 
demptoris; deinde,  per  ministerium  Moysis,  legem  suam 
in  monte  Sinai  promulgavit,  aliaque  multa  divinitus  in- 
stituit : et  tunc  alius  non  existebat  modus  scientiam  re- 
ligionis docendi  ac  transmittendi ; nullae  existebant  pu- 
blicae scholae. 

Serius  in  Scriptura  saepe  fit  mentio  de  filiis  seu  disci- 
pulis Prophetarum,  v.  g.,  IV  Reg.  ii,  3 et  7,  etc.  Samuel 
creditur  primus  instituisse  huj  usmodi  scholas  Propheta- 
rum. Praeterea  sacerdotibus  incumbebat  munus  legem  in- 

terpretandi  et  populum  docendi.  Unde  Malachias  pro- 
pheta, ii,  7 : Labia  sacerdotis  custodient  scientiam , et  le- 
gem requirent  ex  ore  ejus . 

Post  captivitatem  Babylonis  fere  ubique  erectae  sunt 
synagogae , in  quibus  per  omne  sabbatum  libri  Legis  et 
Prophetarum  legebantur,  addita  interpretatione  et  exhor- 
tatione; et  ita  populus  seu  multitudo  erudiebatur.  Insu- 
per plures  institutae  sunt  non  solum  Hierosolymis,  sed  in 
aliis  civitatibus  scholae,  quibus  praeficiebantur  magistri 
qui  suos  habebant  discipulos  et  cum  illis  vel  coram  illis 
disserebant,  ut  patet  ex  bis  verbis  Act.  xix,  8,9:  Intro- 
gressus autem  synagogam , cum  fducia  loquebatur  per  tres 
menses , disputans  et  suadens  de  regno  Dei.  Cum  autem  qui- 
dam indurarentur  et  non  crederent , maledicentes  viam  Do- 
mini coram  multitudine , discedens  ab  eis  segregavit  disci- 
pulos , quotidie  disputans  in  schola  Tyranni  cujusdam. 

Natae  sunt  apud  Judaeos,  paulo  post  captivitatem,  quae- 
dam sectae , Pbarisaeorum , Sadducaeorum , Essenorum , 
quae  suas  habebant  scholas  : omnes  de  Deo  de  rebusque 
divinis  suo  modo  agebant , discipulos  erudiebant.  Multi 
ergo  ante  Christum  jam  fuerunt  theologi ; id  est  viri  scien- 
tia Dei  et  religionis  revelatae  imbuti  et  ad  alios  erudien- 
dos idonei. 

Christus  veniens  in  mundum  ut  illum  illuminaret  et 
sanctificaret , incipiens  quasi  annorum  triginta , populum 
evangelizavit,  discipulos  habuit,  eosque  per  universum 
orbem  misit,  jubendo  ut  omnes  docerent  quaecumque 
mandaverat  eis , promittens  se  cum  illis  docentibus  adfu- 
turum  esse  omnibus  diebus  usque  ad  consummationem 
saeculi.  Hinc  nova  exorta  est  methodus  clara  et  lucida 
docendi , quae  sine  ulla  interruptione  usque  ad  nos  perve- 
nit, et  semper  duratura  est.  Episcopi , Apostolorum  suc- 
cessores, res  sacras  ad  salutem  necessarias  populum  pu- 
blice docebant,  et  in  domibus  suis  habebant  discipulos 
quos  erudiebant,  virtutibus  ornabant , disciplinis  infor- 
mabant, clero  suo  ascribebant;  et  ipsorum  successores 
inter  eos  communiter  eligebantur.  Sic  S.  Athanasius  fuit 
discipulus  S.  Alexandri,  S.  Joannes  Ghrysostomus  S.  Me- 

letii,  S.  Cyrillus  Alexandrinus  Theophili  patrui  sui. 
S.  Aug.,  S.  Fulgentius,  S.  Martinus,  juxta  se  habebant 
clericorum  scholas  e quibus  plurimi  prodierunt  episcopi 
doctrina  et  sanctitate  conspicui. 

In  quibusdam  magnis  urbibus  exstiterunt , etiam  in 
primis  saeculis , publicae  scholae  pro  catechumenis  eru- 
diendis erectae , quibus  non  raro  praefuerunt  viri  excul- 
tissimi , v.  g.,  celeberrimae  scholae  Alexandrinae,  S.  Pan- 
tenus.  Clemens , Origenes  ingenio  et  eruditione  tam  prae- 
clarus, etc. 

In  monasteriis  perpluribus  floruerunt  studia  littera- 
rum praesertim  sacrarum,  ut  patet  exemplo  monacho- 
rum et  abbatum  non  minus  scientia  quam  pietate  illus- 
trium, v.  g.,  Cassiani  et  Vincentii  Lirinensis  in  quinto 
saeculo,  venerabilis  Bedae  in  sexto,  Rabani  Mauri  et  Wa- 
lafridi  Strabonis  ejus  discipuli  in  nono,  Lanfranci  et. 
S.  Anselmi  in  undecimo,  etc. 

S.  Anselmus,  Lanfranci  discipulus,  deinde  successor 
tum  in  regimine  abbatiae  Beccensis , tum  in  archiepisco- 
patu  Cantuariensi,  introduxit  formam  quae  vocata  est 
scholastica.  Eum  secuti  sunt  Hugo  a S.  Victore , Hilde- 
bertus , Cenomanensis  episcopus,  qui  ad  archiepiscopatum 
Turonensem,  anno  1125,  fuit  translatus;  Otho,  Frisin- 
gensis  episcopus;  Petrus  Lombardus,  Magister  Sententia- 
rum , cujus  opus  tam  evasit  famosum  ut  per  plura  saecula 
celebriores  doctores  illud  commentare  studuerint. 

In  decimo  tertio  saeculo  institutae  sunt  Universitates, 
et  notanter  domus  Sorbonica,  Parisiis,  a Roberto  de  Sor- 
bona,  ejus  fundatore,  sic  dicta,  quae  inter  caeteras  eminen- 
tiorem  tenuit  locum.  In  ea  docuerunt  Alexander  de  Hales, 
franciscanus ; Albertus,  dominicanus;  S.  Thomas,  ejus 
discipulus,  ejusdem  ordinis;  Joannes  Dum,  cognomine 
Scotus,  et  S.  Bonaventura,  ex  ordine  S.  Francisci,  qui 
cognominati  fuerunt : primus,  Doctor  irrefragabilis ; se- 
cundus, Magnus ; tertius,  Doctor  angelicus ; quartus,  Doc- 
tor subtilis;  quintus,  Doctor  seraphicus. 

Doctor  angelicus , id  est  S.  Thomas,  prae  caeteris  excel- 
luit,  et  Summa  ejus,  in  tres  partes  divisa.  Sententiis  Petri 

Lombardi  in  scholis  fuit  substituta  : pene  omnes  theologi 
ejus  methodum  et  rationem  secuti  sunt.  GumScotus  opi- 
niones opinionibus  S.  Th.  contradictorias  pluribus  in 
punctis  defendisset , nati  sunt , maxime  apud  Dominica- 
nos  et  Franciscanos  , scholarum  Thomistarum  et  Scotis- 
tarum  abusus,  qui  diu  perstiterunt,  et  nunc  penitus  ac 
merito  negliguntur. 

Verum  nimia  aemulatio  ex  arte  disputandi  inter  docto- 
res  exsurgens,  multos  generavit  abusus , quaestiones  va- 
nas ac  futiles  induxit , in  infinitas  argumentationes  ex 
subtili  ratione  petitas  abiit,  et  sanam  religionis  doctrinam 
saepe  deturpavit.  Hinc  prodierunt  exercitationes  veris 
theologis  indignae , a vera  eruditione  theologica  alienae  : 
hinc  errores  Petri  Abeilard  aliorumque  plurimorum  qui, 
juxta  testimonium  S.  Bernardi,  de  Abeilard  loquentis, 
novarum  vocum  et  novorum  sensuum  volebant  esse  in- 
ventores. 

Contra  hujusmodi  abusus  merito  insurrexerunt  S.  Ber- 
nardus , Joannes  Salisburiensis , Carnutensis  episcopus , 
Petrus  Blesensis,  Gerson,  etc.  Gregorius  IX,  anno  1228, 
scripsit  ad  doctores  Parisienses , hortans  eos  ut  profanas 
novitates  abjicerent  et  ad  antiquam  Patrum  traditionem 
redirent ; Fleury  , 1.  80 , n.  3.  Eodem  sensu  locuti  sunt 
Joannes  XX,  anno  1277;  Joannes  XXII,  anno  1322,  etc. 

Ab  eo  autem  tempore  Theologia  a nugis  scholasticis  de 
die  in  diem  purgata  est,  licet  plures  adhuc  identidem  agi- 
tate fuerint  otiosae  disputationes , v.  g.,  inter  Nominales 
et  Realistas  sub  Ludovico  XI.  Plures  conspicuos  doctores 
habuit,  ut  videre  est,  sive  in  historia  ecclesiastica,  sive 
in  libris  de  scriptoribus  ecclesiasticis  tractantibus , puta 
apud  D.  Ceillier.  Consule  etiam  Histoire  abregee  de  la 
Theologie,  ad  calcem  Dict.  Theol.  mor.  a D.  Pierrot. 

Non  parum  autem  inserviit  ad  excitandam  pro  vera 
scientia  aemulationem,  multorum  eruditorum  Graecorum 
in  Europam  migratio,  quando  Constantinopolis,  prius  ab 
iis  qui  dicti  sunt  Croises,  et  maxime  quando  a Mahume- 
tanis , anno  1453,  capta  est. 

Falsum  est  igitur  Protestantes  primos  ostendisse  vitia 
i* 

scholastica , et  sacrorum  studiorum  reformationem  in- 
duxisse : plura  quidem  juste  carpserunt,  sed  qua  a ca- 
tholicis jam  didicerant  carpenda;  alia  vero  protulerunt 
falsa,  et  in  hoc  merito  reprobati  sunt. 

Interea  concilium  Tridentinum,  circa  medium  saculi 
decimi  sexti  conclusum , non  tantum  multos  reformavit 
abusus,  sed  insuper  solidioris  - Theologia  jecit  funda- 
menta : voluit  ut  ubique  erigerentur  seminaria  quibus 
praficerentur  sacerdotes  juventuti  erudienda  idonei.  Ex 
hoc  tempore  magis  ac  magis  cessaverunt  vana  disputa- 
tiones : in  Universitatibus , prasertim  in  Parisiensi , in 
ordinibus  religiosis , insignes  fuerunt  magistri  de  rebus 
multo  magis  occupati  quam  de  verbis,  qui  toti  fuerunt 
ut  hareticos  debellarent , incredulos  convincerent , sana 
moralis  regulas  ac  disciplina  ecclesiastica  leges  traderent. 
In  exemplum  citari  possunt  Bellarminus,  Suarez,  de 
Lugo,  Petavius,  Natalis  Alexander,  Tournely,  etc. 


INSTITUTIONES 

THEOLOGICAE 

AD  USUM  .SEMINARIORUM. 


TRACTATUS 

DE  VERA  RELIGIONE. 


Religio,  cujus  vox  a religando,  juxta  plures,  oritur, 
considerari  potest  ut  virtus , vel  ut  scientia.  In  priori 
sensu , est  virtus  moralis  nos  ad  cultum  Deo  exhibendum 
inclinans;  in  posteriori  vero  sensu,  est  corpus  doctrina} 
officia  nostra  erga  Deum  complectens.  Inter  illa  autem 
officia , alia  spectant  ad  intellectum  : sunt  veritates  cre- 
dendae; et  alia  ad  voluntatem  : suntque  praecepta  im- 
plenda. De  religione  hoc  modo  accepta  in  praesenti  Trac- 
tatu agitur.  Nobis  inquirendum  est  an  cultum  Deo  repen- 
dere teneamur,  et  qualis  esse  debeat. 

Plurima  vero  alibi  jam  mature  examinata,  hic  suppo- 
nimus ut  certa,  videlicet  Dei  existentiam,  naturam  ejus 
perfectissimam,  miranda  illius  attributa,  mentis  nostrae 
spiritualitatem,  libertatem  et  immortalitatem;  essentiale 
discrimen  inter  bonum  et  malum  morale ; necessitatem 
cnltus  interni,  externi  et  solemnis;  religionis  naturalis 
insufficientiam;  absurditatem  indifferentiae  circa  varias 
religiones  existentes  : haec  enim  in  Philosophia  tractan- 
tur, ubi  unusquisque  ea  relegere  potest. 

Hunc  itaque  maximi  momenti  Tractatum  in  tres  divi- 

demus  partes,  quarum  la  erit  de  religione  revelata  ia 
genere,  2a  de  religione  Judaica,  et  3a  de  religione  Chris- 
tiana. 


PARS  PRIMA. 

N DE  RELIGIONE  REVELATA  IN  GENERE. 


Nunc  circa  revelationem  in  genere  tres  existunt  opi- 
niones. 

1°  Bationalistce  contendunt  revelationem  nihil  aliud 
esse  quam  intelligentiae  humanae  progressus  semper  cres- 
centes. Revelationes  particulares  in  libris  sacris  descrip- 
tas habent  ut  mythos . 

2°  Quidam  recentiores  philosophi  catholici  voluerunt, 
e contra,  ut  rationalistas  efficacius  refellerent,  humanam 
rationem  nullius  veritatis  esse  capacem  absque  divina  re- 
velatione seu  speciali  Dei  concursu,  diverso  tamen  sensu, 
intellecto  : sic  1°  D.  de  Bonald  fortiter  contendit  hominem 
nullam  habere  ideam  sine  expressione  seu  voce  ei  corres- 
pondente,  ac  proinde  omnes  ideas  intellectuales  a Deo  pri- 
mitus revelatas  esse  cum  loquela  quam  homines  invenire 
non  potuissent;  2°  D.  de  la  Mennais , qui  absolute  negavit 
rationem  in  individuo  spectatam  certitudinem  obtinere 
posse  alia  via  quam  testimonio  generis  humani  primaeva 
Dei  revelatione  illuminati;  3°  D.  Bautain , qui  etiam  re- 
petiit certitudinem  pro  individuo  a revelatione,  non  tes- 
timonio generis  humani  transmissa,  sed  infallibili  Eccle- 
siae auctoritate  manifestata,  nec  non  ab  interiori  gratia 
firmam  adhaesionem  mentis  producente;  4°  alii  quoque, 
dicti  Traditionalistce , omnem  veritatem  moralem  ac  reli- 
giosam a primaeva  revelatione,  per  traditionem  trans- 
missa, repetunt. 

Quid  sit  sentiendum  de  his  opinionibus  diximus  in 
Institutionibus  philosophicis.  Prima  libere  propugnari  po- 
test et  a multis  doctis  viris  admittitur.  Versatur  autem 
circa  modum  cognitionis  naturalis,  et  quidquid  de  illa 
sentiatur,  saltem  certum  est  eam  cum  revelatione  super- 
naturali,  de  qua  infra,  facile  conciliari  posse.  Secunda 
vero  a sancta  Sede  damnata  manet.  Tertiam,  graviter  ab 
auctoritate  ecclesiastica  improbatam,  deseruit  ipse  D.  Bau- 
tain,  quem  zelus  et  pietas  ad  momentum  a recta  via  sub 
hoc  respectu  abduxerant.  Quarta  tandem,  a propriis  viri- 
bus rationis  plus  a ‘quo  detrahere , atque  a doctrina  inter 
philosophos  ac  theologos  catholicos  circa  relationes  fidei 
et  rationis  accepta  nimis  recedere  videtur. 

3°  Caeteri  vero  catholici  generaliter  intelligunt  per  reve- 
lationem, manifestationem  dogmatum  et  praeceptorum, 
lapsu  temporum,  a Deo  extraordinarie  factam  cum  extrin- 
secis  fidei  motivis.  Haec  revelatio  habere  potest  pro  objecto 
dogmata  sola  ratione  cognoscibilia , veritates  captum  ra- 
tionis superantes,  officia  lege  naturali  jam  praescripta,  vel 
leges  positivas  praeceptis  naturalibus  superadditas. 

Nobis  agendum  est  1°  de  revelationis  possibilitate,  2°  de 
methodo  illam  inquirendi,  et  3°  de  characteribus  quibus 
existentia  ejus  certo  dignoscatur. 


CAPUT  PRIMUM. 

DE  REVELATIONIS  POSSIBILITATE. 

Inter  eos  qui  possibilitatem  revelationis  negant,  alii 
contendunt  Deum  homines  alloqui  non  posse ; alii  affir- 
mant, ut  Rousseau  in  Emile,  libr.  4,  quod  si  Deus  aliquid 
revelaret,  omnibus  et  singulis  hominibus  immediate  lo- 
qui deberet ; alii  et  presertim  hodierni  permulti  rationa- 
list*  dicunt,  cum  eodem  Rousseau,  ibid.,  Deum  revelare; 
non  posse  veritates  captum  mentis  nostrae  superantes ; alii 
denique  volunt  Deum  facere  non  posse  praecepta  legi  na- 

turali  superaddita  : ita  Tindall  et  de  Prades,  iu  famosis- 
sima thesi  anni  1751.  Sicque  errant  alii  in  ipsamet  reve- 
lationis possibilitate,  alii  in  modo  illam  faciendi,  et  alii 
in  ejus  objecto.  Varios  errores  istos  per  sequentes  profli- 
gabimus propositiones. 

PROPOSITIO  PRIMA. 

Deus  homines  alloqui  potest. 

Prob.  1°  Homines  non  carent  facultate  suas  ideas  et 
cogitationes  aliis  hominibus  manifestandi  : atqui  Deus 
eamdem  et  perfectiorem  habere  debet  facultatem ; os  enim 
hominis  et  linguam  fecit,  loquelam  instituit,  aures  plan- 
tavit : ergo  et  ipse  suas  ideas  suasque  cogitationes  ac  vo- 
luntates hominibus  manifestare  potest  eis  imponendo 
obligationem  credendi  et  agendi. 

2°  Omnes  populi  revelationes,  sive  veras  sive  falsas, 
semper  admiserunt  : ergo  semper  arbitrati  sunt  Deum 
homines  alloqui  posse.  Porro  universalis  haec  persuasio 
argumentum  est  veritatis.  Si  populi  variis  modis  circa  re- 
velationum existentiam  in  particularibus  casibus  errave- 
rint, error  non  fuit  universalis,  constans  et  invincibilis, 
nec  proinde  divino  Auctori  naturae  humanae  tribui  potest. 
Talis  error,  supposita  persuasione  Deum  homines  alloqui 
posse,  facile  explicatur.  Sed  persuasio  cunctis  hominibus 
ingenita,  qua  universaliter,  constanter  et  invincibiliter 
impelluntur  ad  judicandum  Deum  homines  alloqui  posse, 
ipsi  Deo  auctori  humanae  naturae  tribuenda  esset.  Ergo,  etc. 

Obj.  Deus  organa  vocis  non  habet : ergo  loqui  non  potest. 

R.  Nego  conseq.  Nulla  enim  est  connexio  necessaria 
inter  motus  oris  ac  linguae  hominis , et  sensationem  in- 
ternam quae  auditio  vocatur,  quia  motus  corporis  agere 
non  possunt  in  mentem  omnino  simplicem.  Igitur  sensa- 
tio ista  ex  sola  Dei  institutione  arbitraria  provenit.  Deus 
autem  absque  hujusmodi  motibus  efficere  potest  ut  eodem 
modo  interne  afficiamur,  ac  si  quis  externe  loqueretur. 
Ergo. 

Praeterea  Deus  clare  ac  distincte  per  evidentiam  interne 
nobis  in  rebus  naturalibus  loquitur  : atqui  non  repugnat 
illum  veritates  supernaturales  eadem  via  aperte  nobis 
manifestare,  ut  patet.  Ergo. 

Ubi  de  existentia  revelationis  agemus,  ostendemus  cer- 
tissimas dari  vias  discernendi  an  Deus  reipsa  locutus  fue- 
rit et  suam  voluntatem  manifestaverit. 

PROPOSITIO  SECUNDA. 

Deus,  ex  hypothesi  quod  aliquid  revelare  velit,  singulis  homini- 
bus immediate  loqui  non  tenetur,  sed  potest  illud  manifestare 

quibusdam  electio  quorum  ope  alios  doceat. 

Prob.  1°  Ex  hypothesi  quod  Deus  aliquid  revelare  velit, 
etiam  cum  intentione  omnes  obligandi,  sufficit  ut  tutissima 
illis  subministret  media  quibus  hanc  revelationem  certo 
cognoscere  possint : atqui  licet  Deus  singulis  hominibus 
immediate  non  loquatur,  tutissima  ipsis  subministrare 
potest  media  quibus  revelationem  certo  cognoscere  pos- 
sint; infra  enim  probabimus  certissima  dari  posse  media 
quibus  existentia  revelationis  constare  valeat,  nempe  mi- 
racula et  prophetias.  Ergo. 

2°  Revelationis  existentia  multo  convenientius  hac  via 
constare  potest  quam  si  Deus  singulis  hominibus  imme- 
diate loqueretur.  Si  enim  Deus  teneatur  singulis  homi- 
nibus immediate  loqui , debet,  ad  praecavendas  falsas  ima- 
ginationes quae  pro  veris  revelationibus  sumerentur , et 
ad  impediendum  ne  impostores  suos  persuaderent  errores 
ut  veritates  revelatas,  omnes  illustrare  mentes  per  evi- 
dentiam aut  alio  modo,  sicque  totum  naturalem  ordinem 
nunc  exstantem  subvertere.  Porro  dici  non  potest  Deum 
ad  id  teneri  : valde  convenientius  est  ut  suas  ideas  ac 
voluntates  clare  manifestet  et  apertissima  praebeat  media 
quibus  omnes  hanc  revelationem  certo  cognoscere  pos- 
sint. Ergo. 

3°  Nemo  exigit  ut  rex  voluntates  legesque  suas  omni- 
bus subditis  immediate  manifestet : ergo  a fortiori  exi- 

gere  non  debemus  ut  Deus  immediate  nobis  loquatur. 
Nonne  conveniens  est,  e contra,  ut  in  rebus  ad  religionem 
pertinentibus  eadem  via  nos  doceat  qua  in  rebus  natura- 
libus erudimur,  scilicet  per  traditiones  aliaque  docu- 
menta, ab  hominibus  nobis  transmissa  vel  explicata? 
Ergo. 

Obj.  Tam  facile  singulis  hominibus  quam  nonnullis 
tantum  loqueretur  Deus  : ergo  nulla  est  ratio  cur  omni- 
bus non  loquatur. 

R.  Nego  conseq.  Deus  enim  non  tenetur  ad  id  quod  fa- 
cile operari  potest,  alioquin  debuisset  peccatum  impedire, 
nos  sicut  angelos  efficere,  etc.  Praeterea,  Deus  perfecte 
liber  est  in  bonorum  suorum  distributione , et  ea  omnino 
indebita  pro  beneplacito  suo  nobis  largiri  potest  : sola 
ergo  ipsius  voluntas  ratio  est  sufficiens  cur  uui  potius 
quam  aliis  immediate  loquatur , sicut  rex  mandata  sua 
per  ministros  cunctis  subditis  manifestat. 

PROPOSITIO  TERTIA. 

Deus  potest  revelare  veritates  captum  mentis  nostrae  superantes. 

Prob.  Si  hujusmodi  veritates  Deus  revelare  non  posset, 
vel  quia  nullas  cognosceret,  vel  quia  eas  nobis  manifes- 
tare non  posset , vel  quia  repugnaret  nos  eas  credere  te- 
neri : atqui  nihil  horum  dici  potest. 

4°  Dici  non  potest  Deum  nullas  cognoscere  veritates 
captum  mentis  nostrae  superantes ; Deus  enim  in  scien- 
tia est  infinitus,  nos  vero  valde  finiti  : in  rebus  natura- 
libus innumera,  respectu  nostri,  existunt  mysteria  : ergo 
a fortiori  et  in  rebus  divinis.  Ergo. 

2°  Deus  illas  veritates  nobis  manifestare  potest : id  se- 
quitur ex  prima  propositione. 

3°  Non  repugnat  veritates  captum  mentis  nostrae  supe- 
rantes non  credere  teneri.  Id  enim  a nobis  Deus  exigere 
potest  quod  libenter  hominibus  praestamus  : atqui  liben- 
ter ex  verbis  hominum  credimus  veritates  captum  men- 
tis nostrae  superantes  : innumerae  enim  sunt  veritates  in 

ordine  naturali,  v.  g.,  in  physica,  in  astronomia,  etc., 
quas  maxima  pars  hominum  penitus  ignorat  : atqui  ta- 
men libenter  eas  ex  verbis  doctorum  credimus,  quamvis 
illas  non  percipiamus  : ergo  multo  magis  credere  debe- 
mus veritates  quas  Deus  nobis  manifestat.  Praeterea,  valde 
conveniens  est  quod  tales  ex  verbo  Dei  credamus  verita- 
tes ; cum  enim  totum  ens  nostrum  ab  ipso  oriatur,  no- 
bilior pars  entis  nostri , scilicet  intellectus,  illi  submitti 
debet;  atqui  perfecte  Deo  non  submittitur,  nisi  tales  cre- 
dendo veritates;  sic  enim  supremam  veritatem  dignis- 
simo cultu  honorat.  Unde  D.  Frayssinous,  Conf.  de  la  re- 
ti (j  imi  consideree  dans  ses  mysteres  : « Les  mysteres  sont 
» incomprehensibles ; eh  bien  ! c’est  par  la  meme  qu’ils 
» sont  plus  dignes  de  la  sagesse  de  Dieu.  Jesus-Christ  est 
» venu  pour  guerir  Thomme  tout  entier , remedier  a la 
» plaie  profonde  faite  a son  esprit  par  1'orgueil , comme 
» a son  cceur  par  la  volupte.  One  curiosite  superbe  1’avait 
» precipite  dans  les  plus  monstrueuses  erreurs , comme 
» 1’amour  des  choses  sensibles  l’avait  plonge  dans  les  plus 
» brutales  et  les  plus  bonteuses  passions;  il  fallait  que 
» son  cceur  fut  purifie  par  une  loi  sainte , et  son  esprit 
» humilie  par  des  verites  incomprehensibles.  Uest  du 
» Pere  des  lumieres  que  nous  tenons  la  raison  qui  nous 
» eclaire  : or,  si,  par  un  indigne  abus , elle  s’est  soulevee 
» contre  son  auteur,  que  peut-elle  faire  de  mieux,  pour 
» expier  sa  revolte , que  de  s’immoler  elle-meme  a la  rai- 
» son  supreme,  et  de  plier  sous  le  joug  de  1’incompre- 
» hensible,  mais  infaillible  verite  de  Dieu?»  Ergo. 

Insuper,  omnes  populi  admiserunt,  in  ordine  religio- 
nis, veritates  captum  humanum  superantes,  et  incredu- 
los, mysteria  quaelibet  rejicientes,  habuerunt  velut  im- 
pios. Ergo,  etc. 

Solvuntur  objectiones. 

Obj.  1°.  Deus  sibi  contradicere  non  potest : atqui  Deus 
sibi  contradiceret,  si  veritates  captum  mentis  nostrae  su- 
perantes revelaret , earumque  fidem  exigeret : ergo. 

R.  Nego  min.  Nam  si  in  eo  casu  Deus  sibi  contradice- 

ret,  certe,  ut  asserit  Rousseau  in  E mile , lib.  4 , quia  ex 
una  parte  rationem  nobis  concessit,  et  ex  altera  parte 
illius  submissionem  veritatibus  non  perceptis  exigeret.  At 
in  ea  hypothesi  nulla  est  contradictio  : in  tantum  enim 
esset  contradictio , in  quantum  rationem  nobis  ad  perci- 
piendas in  se  hujusmodi  veritates  concessisset,  et  illas 
tamen  supra  captum  rationis  posuisset : atqui  non  ita  agit 
Deus,  sed  tantum  jubet  ut , ipso  revelante , ipsiusque  re- 
velatione certo  nobis  innotescente , ratio  credat  veritates 
.quas  in  se  non  percipit : in  hoc  autem  nulla  est  contra- 
dictio , ut  patet : ergo. 

Inst.  1°.  Praedictae  veritates  seu  mysteria  rationem  offen- 
dunt : ergo , si  Deus  jubeat  ut  eas  credamus , sibi  con- 
tradicit. 

R.  Nego  ant.  Illa  enim  mysteria  rationem  non  offen- 
dunt , quae  manifestam  repugnantiam  non  involvunt  : 
atqui  mysteria  captum  mentis  nostrae  superantia  mani- 
festam repugnantiam  non  involvunt.  Sunt  quidem  supra 
rationem , ex  hypothesi ; sed  multum  est  discrimen  inter 
esse  supra  rationem  et  esse  contra  rationem  : illud  quippe 
est  supra  rationem  quod  ratio  non  percipit,  illud  vero 
solum  est  contra  rationem  quod  realem  involvit  repu- 
gnantiam , ut,  v.  g.,  R is  duo  dant  quinque;  totum  est  una 
parte  minus.  Porro  mysteria  quae  captum  mentis  nostrae 
superant  talem  repugnantiam  non  eo  ipso  involvunt  : 
ergo. 

Inst.  2°.  Mysteria  quae  insolubilibus  argumentis  impu- 
gnantur , rationem  offendunt  : atqui  mysteria  captum 
mentis  nostrae  superantia  insolubilibus  impugnantur  ar- 
gumentis : ergo. 

R.  1°.  Distinguo  maj.  Mysteria  quae  insolubilibus  impu- 
gnantur argumentis , ex  evidenti  repugnantia  petitis,  ra- 
tionem offendunt,  cone.;  si  haec  argumentorum  insolubi- 
litas ex  ipsa  mysteriorum  obscuritate,  vel  potius  ex  limi- 
tibus intelligentiae  nostrae,  oriatur,  nego  maj.  Itaque  fa- 
teor mysteria  insolubilibus  argumentis  ex  evidenti  re- 
pugnantia petitis  impugnata,  rationem  offendere : id  ma- 
nifeste patet.  At,  si  haec  insolubilitas  ex  ipsa  mysteriorum 

altitudine  vel  ex  intelligentiae  nostra  limitibus  oriatur , 
tunc  id  unum  merito  concludi  potest,  scilicet,  ea  esse 
supra  rationem  : porro  supra  rationem  esse  possunt , et 
tamen  rationem  non  offendere  : ergo. 

Et  vero , plurimae  sunt  veritates  in  ordine  naturali 
quae  insolubilibus  impugnantur  argumentis,  quales  sunt 
existentia  motus,  materiae  divisibilitas  vel  non  divisibi- 
litas  in  infinitum,  etc.,  et  tamen  illae  veritates  in  dubium 
non  revocantur  : ergo  a fortiori  mysteria  credere  debe- 
mus , licet , etc. 

R.  2°.  Nego  min.  Plurima  quidem  contra  mysteria  insti- 
tuuntur 'argumenta  quae  directe , id  est  ex  principiis  a 
natura  rei  petitis,  solvi  non  possunt;  sed  nulla  sunt  quae 
ex  alienis  considerationibus  solvi  nequeant.  Cuncta  enim 
argumenta  mysteriis  opposita  indirecte  solvuntur,  si  clare 
videatur,  ex  una  parte,  Deum  locutum  fuisse,  et  mani- 
festa, ex  altera  parte , non  demonstretur  repugnantia  : 
atqui  haec  duo  constare  possunt  ubi  de  mysteriis  agitur. 
1°  Constare  potest  Deum  locutum  fuisse,  ut  infra  probabi- 
mus. 2°  Ex  altera  parte,  clare  ostendi  potest  incredulos 
manifestam  non  demonstrare  repugnantiam.  Ergo.  Sic 
omnia  incredulorum  argumenta  contra  singula  fidei  Chris- 
tianae mysteria  proposita  centies  soluta  sunt,  verum  fidei 
objectum  enuntiando  et  ostendendo  illud  nullam  exhi- 
bere contradictionem.  Ergo. 

Inst.  3°.  In  nonnullis  mysteriis  quaedam  apparet  repu- 
gnantia quae  judicatur  evidens  : atqui  repugnantia  quae 
judicatur  evidens  eamdem  vim  habet  respectu  nostri  ac 
s vera  esset  : ergo  tunc  ea  mysteria  credere  non  pos- 
sumus. 

R.  1°.  Di  st.  maj.  Haec  apparens  repugnantia  j udicatur 
evidens  immerito  et  ante  sufficiens  examen,  concedo; 
merito  et  post  maturum  examen , nego  maj.  Fateor  qui- 
dem repugnantiam  quae  in  nonnullis  videtur  mysteriis 
aliquando  judicari  evidentem,  sed  immerito  et  absque 
sufficienti  examine.  Illud  enim  solum  merito  judicatur 
evidens  quod  ex  omni  parte  ita  clare  perspicitur,  ut  mens 
illi  assentiat  sine  ulla  errandi  formidine;  atqui  mens  non 

potest,  omnibus  sedulo  perpensis , affirmare  se  ita  clare 
praedictam  in  mysteriis  perspicere  repugnantiam , ut  illi 
absque  ulla  errandi  formidine  assentiat;  ubi  enim  sedulo 
advertit  quid  sint  mysteria,  multam  in  eis  videt  obscu- 
ritatem : at  eo  ipso  quod  talem  videat  obscuritatem, 
affirmare  non  potest  se  evidentem  perspicere  repugnan- 
tiam, ita  ut  illi  judicio  absque  ulla  errandi  formidine  as- 
sentiat : ergo. 

Et  vero  in  rebus  naturalibus  saepissime  evidens  nobis 
apparet  repugnantia,  v.  g.,  in  phaenomenis  fulminis, 
electricitatis , adamantis,  optices , etc.,  et  tamen  nemo 
baec  phaenomena  in  dubium  revocat  : pariter,  quando  mi- 
rabiles luminis  et  colorum  effectus  caeco  a nativitate  nar- 
rantur, incredibiles  illi  videntur ; si  oculi  ipsius  pro  mo- 
mento aperirentur , et  unum  inter  duo  specula  videret 
hominem,  tres  illi  apparerent  homines  perfecte  similes  : 
si  statim  in  eamdern  recideret  caecitatem,  persuasum  ha- 
beret non  unum  sed  tres  ibi  existere  homines,  et  affirma- 
ret hoc  evidens  esse  : ut  insanus  tamen  haberetur , si 
pertinaciter  negaret  unicum  esse  hominem.  Ergo  a for- 
tiori ut  insanus  habendus  est  impius  qui  divina  religionis 
mysteria  negat , sub  praetextu  quod  aliqua  etiam  evidens 
in  eis  appareat  repugnantia. 

R.  2°.  Nego  min.  Evidentia  enim  realis  eo  majori  fulget 
claritate  quo  strictiori  subjicitur  examini  : dum,  e con- 
tra , si  evidentia  quae  tantum  est  apparens  sedulo  exami- 
netur, aliqua  tamen  detegitur  obscuritas.  Ergo. 

Obj.  2°.  Deus  proponere  non  potest,  ut  objectum  fidei 
nostrae,  voces  omni  idea  vacuas  : atqui  voces  quae  myste- 
ria captum  mentis  nostrae  superantia  exprimunt , omni 
idea  sunt  vacuae  : ergo. 

R.  Nego  min.  Illae  enim  voces  omni  idea  non  sunt  va- 
cuae quae  sic  exprimunt  objectum,  ut  illud  a quolibet  alio 
secernere  possimus  : atqui  mysteria  captum  mentis  nos- 
trae superantia  ita  vocibus  exprimi  possunt , ut  ea  a quo- 
libet alio  objecto  secernere  valeamus.  Sit  enim  vox  Tri- 
nitas ; vox  illa  exprimit  objectum  in  natura  sua  quidem 
valde  obscurum , sed  tamen  ab  omni  alio  distinctum ; si 

nullum  enim  exprimeret  objectum,  illius  prolatio  men- 
tem non  plus  afficeret  quam  vox  arabica  vel  omnino  bar- 
bara : contrarium  autem  evidens  est : ergo. 

Obj.  3°.  Revelatio  mysteriorum  rationi  imperviorum 
est  inutilis  : ergo  repugnat  Deum  ea  revelare. 

R.  Nego  ant.  Nam  1°  haec  dogmata,  intellectum  nos- 
trum Deo  subjicientia , efficiunt  ut  reverentiam  nostram 
ei  testificemur.  2°  Fundamentum  sunt  praeceptorum  mo- 
ralium eorumque  sanctio  omnino  necessaria,  ut  mors 
Christi,  purgatorium,  aeternitas  poenarum  in  inferno,  etc. 
3»  Haec  dogmata  sunt  inter  se  concatenata,  ita  ut  quaedam 
sufficienter  cognosci  non  possint  quin  alia  manifestentur : 
v.  g.,  necessitas  gratiae  supponit  peccatum  originale  et 
mortem  Christi ; mors  Christi  supponit  incarnationem , 
et  incarnatio  pluralitatem  personarum  in  Deo.  4°  Non 
obscuritatem  mysteriorum  Deus  immediate  fidei  nostrae 
proponit,  sed  veritates  supernaturales , quarum  notitia 
nobis  necessaria  vel  saltem  maxime  utilis  est : cum  au- 
tem illae  veritates  aciem  mentis  nostrae  superent , ali- 
quam obscuritatem  respectu  nostri  involvunt,  et  inde 
mysteria  quae  debilitatem  intelligentiae  nostrae  arguunt. 
5°  Revelatio , quae  conterendae  superbiae  mentis  humanae 
aptissima  est , inutilis  dici  non  potest : atqui  talis  est  re- 
velatio et  fides  mysteriorum  captui  nostro  imperviorum, 
ut  in  probatione  ostendimus.  Quod  aliunde  Bayle  ipse  sic 
exprimit , Dict.  art.  Pauliciens  , note  F , versus  finem  : 
« II  est  plus  utile  qu’on  ne  pense  d’humilier  la  raison  de 
» Phomme,  en  lui  montrant  avec  quelle  force  les  here- 
» sies  les  plus  folles , comme  sont  celles  des  Manicheens, 
» se  jouent  de  ses  lumieres,  pour  embrouiller  les  verites 
» les  plus  capitales.  Cela  doit  apprendre  aux  Sociniens 
» qui  veulent  que  la  raison  soit  la  regie  de  la  foi , qu’ils 
» se  jettent  dans  une  voie  d’egarement  qui  n’est  propre 
» qu'a  les  conduire  de  degre  en  degre  jusqu’a  nier  tout, 
» ou  jusqu’a  douter  de  tout , et  qu’ils  s’engagent  a etre 
» battus  par  les  gens  les  plus  execrables.  Que  faut-il  donc 
» faire?  II  faut  captiver  son  entendement  sous  1’obeissance 
» de  la  foi  et  ne  discuter  jamais  sur  certaines  choses. » Ergo. 

PROPOSITIO  QUARTA. 

Deus  nova  prcecepta  legi  naturali  addere  potest. 

Prob.  1°.  Deus  est  supremus  dominus  noster;  sed  ut 
supremus  dominus  habet  facultatem  praecipiendi  officia 
quae  in  lege  naturali  non  continentur.  Principes  enim , 
legislatores  et  quilibet  superiores  hujusmodi  habent  fa- 
cultatem , eam  quotidie  exercent , et  inferiores  eis  parere 
debent , ut  omnes  fatentur  et  alibi  probatur.  Ergo  a fortiori 
et  Deus  talia  facere  potest  praecepta  quibus  parere  te- 
nemur. 

Prob.  2°.  Si  Deus  talia  praecepta  facere  non  posset,  ma- 
xime quia  forent  inutilia  : atqui  hujusmodi  praecepta  non 
sunt  inutilia ; nam  1°  multum  inservire  possunt  ad  cus- 
todienda legis  naturalis  praecepta,  sicut  leges  positivae 
principis  ad  servandum  ordinem  publicum  conducunt; 
2°  sensus  pietatis  in  mentibus  nostris  fovent  et  excitant , 
3°  uniformitatem  cultus  divini  stabiliunt  et  conservant , 
lex  enim  naturalis  dictat  aliquem  cultum  Deo  deberi,  sed 
illius  formam  non  determinat : attamen  necesse  est  for- 
mam cultus  divini  positive  determinari;  alias , tot  essent 
diversi  modi  Deo  serviendi  quot  capita,  et  tunc  nulla  da- 
retur uniformitas  in  religione,  nulla  decentia,  nulla  ma- 
jestas. Ergo. 


CAPUT  SECUNDUM. 

QUA  METHODO  INQUIRENDA  SIT  REVELATIONIS 
EXISTENTIA. 

Duplex  est  via  qua  veritates  extra  nos  positas  cognos- 
cere possumus,  nempe  ratio  et  auctoritas  : per  methodum 
rationis  rem  in  natura  sua  intrinseca  expendimus ; per 

mothodum  auctoritatis,  non  rem  ipsam  juxta  proprietates 
suas,  sed  motiva  credibilitatis  quibus  existentia  ejus  ad- 
struitur,  requirimus  : sic  ratione  scimus  radios  circuli 
esse  aequales , et  auctoritate  novimus  Alexandrum  olim 
exstitisse.  Rousseau  et  illius  asseclae,  nunc  etiam  valde 
numerosi , omnes  scilicet  rationalistae,  cum  velint  Deum 
nihil  revelare  posse  supra  rationem , contendunt  in  reve- 
latione inquirenda  incipiendum  esse  a ratione , et  nihil 
ut  revelatum  admitti  posse  nisi  prius  rationi  consenta- 
neum deprehendatur.  Catholici  vero  aliter  procedunt. 

Si  doctrina  absurda,  contradictionibus  plena,  ad  turpia 
ducens,  proponatur  ut  revelata,  demonstrant  eam  esse 
Deo  verissimo,  sapientissimo  ac  sanctissimo  indignam, 
ac  proinde  ab  illo  revelari  non  potuisse.  Sic  communiter 
SS.  Patres  et  missionarii  apud  gentes  paganismum  refel- 
lunt, ostendendo  illum  esse  absurdis  et  contradictionibus 
plenum,  Deo  indignum,  etc. 

Si  autem  agatur  de  vera  revelationis  existentia  certis- 
sime adstruenda,  volunt  ut,  ante  examen  doctrime  pro- 
positae, quaeratur  an  Deus  locutus  fuerit.  Si  demonstretur 
Deum  clare  locutum  esse,  spernendae  sunt  difficultates 
quas  humana  ratio,  limitibus  constricta,  praejudiciis  et 
cupiditatibus  obcaecata,  excogitat. 

His  praemissis,  sit 

PROPOSITIO. 

In  inquisitione  revelationis  sola  via  auctoritatis  admittenda 

est. 

Prob.  1°.  Revelatio  est  factum  contingens : atqui  facta 
contingentia  ex  ratione  cognosci  non  possunt,  sed  ex  sola 
auctoritate ; solam  enim  possibilitatem  factorum  contin- 
gentium ratio  demonstrat,  et  nihil  dicit  nec  dicere  potest 
de  eorum  existentia  : ergo. 

Prob.  2°.  Si  existat  revelatio,  aliqua  debet  esse  via  qua 
omnes  illius  existentiam  certo  cognoscere  possint  : atqui 
sola  via  discussionis  omnes  certo  cognoscere  nequeunt 
revelationis  existentiam.  In  ea  enim  hypothesi,  unus- 

quisque  res  revelatas  sola  ratione  expendere,  attingere  et 
a non  revelatis  tuto  secernere  debet : omnes  igitur  diffi- 
cultates quae  ab  inci’edulis  proponuntur,  omnesque  res- 
ponsiones quas  afferunt  catholici  notas  habere,  omnes 
Scripturas,  sanctorum  Patrum  opera,  auctores  ecclesias- 
ticos, imo  et  profanos  pereallere , quidquid  in  gratiam  re- 
ligionis et  contra  eam  scriptum  est,  non  solum  in  versio- 
nibus  et  in  interpretationibus , sed  etiam  in  ipsa  lingua 
qua  scripti  sunt  libri,  addiscere  debet  : atqui  maxima 
pars  hominum,  ne  plus  dicamus,  tanti  studii  et  examinis 
omnino  est  incapax  : ergo. 

Prob.  3°.  Illa  via  admitti  non  potest  quae  plena  est  te- 
meritatis, superbiae  ac  impietatis  : atqui  talis  est  via  dis- 
cussionis. 

1°  Plena  est  temeritatis.  Nihil  enim  magis  temerarium 
est  quam  mysteria  et  res  supernaturales  velle  ponderare 
ad  trutinam  rationis,  quae  saepissime  in  rebus  etiam  na- 
turalibus caeca  est;  naturam  Entis  infiniti,  ejus  attributa, 
ejusque  aeterna  decreta  velle  perscrutari  et  comprehen- 
dere : verumtamen  ita  se  gerit  qui  sola  via  discussionis  in 
inquirenda  revelationis  existentia  utitur  : ergo  1°. 

2°  Haec  via  plena  est  superbiae  et  impietatis  ; summae  enim 
superbiae  et  impietatis  est  humanam  rationem  ita  extol- 
lere ut  nihil  cognoscat  Deus,  nihil  saltem  revelare  possit 
quod  mentis  nostrae  captum  superet : atqui  via  quam  hic 
impugnamus  hoc  supponit : ergo  2°. 

Prob.  4°.  Deus  nec  falli  nec  fallere  potest : ergo,  ubi  de 
revelatione  agitur,  hoc  unum  expendendum  est,  nempe 
an  revera  locutus  fuerit  nec  ne ; proindeque  ad  sola  cre- 
dibilitatis  motiva  recurrendum  est.  Ergo. 

Solvuntur  objectiones. 

Obj.  1°  Motiva  credibilitatis  sufficienter  non  expendun- 
tur, nisi  expendantur  etiam  omnia  momenta  quae  in  gra- 
tiam singularum  religionum  proferuntur,  nisi  cunctae 
perpendantur  difficultates  quae  circa  illa  motiva  solent 
agitari : atqui  maxima  pars  hominum  id  praestare  non 

potest : ergo  via  auctoritatis  non  facilior  est  quam  via 
discussionis. 

R.  1°.  Ex  illo  argumento  sequeretur  maximam  homi- 
num partem  nullo  modo  veram  religionem  cognoscere 
posse,  iliique  prudenter  adhaerere  : hoc  autem  summae 
providentiae  et  bonitati  Dei  repugnat : ergo. 

R.  2°.  Nego  maj.  Nam,  ut  quis  prudenter  judicet  reli- 
gionem suam  esse  veram,  sufficit  quod  aperte  videat  illam 
solidissimis  innixam  esse  fundamentis  : at  clare  videre 
potest  eam  sic  esse  innixam,  sine  ullo  respectu  ad  alias 
religiones.  Hinc  naturaliter  concludit,  absque  ulla  haesi- 
tatione, caeteras  religiones  esse  falsas. 

R.  3°.  In  decursu  hujus  Tractatus  demonstrabimus 
tanta  et  tam  splendida  esse  credibilitatis  motiva  in  favo- 
rem religionis  Christianae,  ut  fere  primo  intuitu  appareat 
rusticis  et  imperitis  nullam  esse  aliam  quae  talibus  veri- 
tatis argumentis  gaudeat;  unicuique  enim  manifestum 
est  nullam  esse  aliam  tot  prophetiis  annuntiatam,  tot 
miraculis  confirmatam,  tot  martyrum  sanguine  signa- 
tam, tam  mirifice  et  tam  celeriter  difiusam,  contra  tyran- 
norum et  cupiditatum  conatus.  Unde  sic  ratiocinari  pos- 
sunt etiam  simplicissimi  homines  : Vel  religio  Christiana 
vera  est,  vel  nulla  : at  certum  est  unam  esse  veram; 
ergo,  etc.  Non  necesse  est  igitur  ut  singula  momenta  quae 
in  gratiam  aliarum  religionum  proferuntur  ab  unoquo- 
que expendantur,  nec  ut  omnes  difficultates  quae  circa 
motiva  credibilitatis  agitari  possent  perpendantur. 

R.  k°.  Quilibet  homo,  etiam  imperitus,  absque  ulla  er- 
randi formidine  credit  corpora  existere,  licet  omnes  diffi- 
cultates quae  circa  illorum  existentiam  fuerunt  excogi- 
tatae nec  cognoscat , nec  solvere  queat  : sic  unusquisque 
certo  cognoscere  potest  imperium  Romanum  olirn  exsti- 
tisse, Alexandrum  victorias  reportasse,  quamvis  cavilla- 
tionibus Pyrrhoniorum  respondere  non  possit  : ergo  a 
pari  unusquisque  infallibiliter  cognoscere  potest  motiva 
credibilitatis  religionis , licet  non  solverit  nec  solvere  va- 
leat difficultates  quae  circa  illam  proponuntur. 

lnst.  1°.  Omnes  plebeii  et  imperiti  homines  credibili- 

i.  2 

tatis  motiva  cognoscere  non  possunt  nisi  per  aliorum  ex- 
plicationes; at  semper  timendum  est  ne  ab  aliis  decipian- 
tur : ergo. 

R.  Nego  min.  Plebeii  enim  et  imperiti  homines  non  nisi 
per  aliorum  explicationes  cognoscunt  facta  praeterita,  v.  g., 
existentiam  imperii  Romani,  victorias  Alexandri  vel  Julii 
Caesaris  : attamen  de  illis  factis  non  dubitant.  Cum  enim 
videant  quoscumque  doctos  ea  unanimiter  asserentes,  fa- 
cile comperiunt  inter  eos  nullam  esse  collusionem,  ac 
proinde  de  hujusmodi  factorum  veritate  minime  dubi- 
tant. Porro  eadem  certitudine  cognoscere  possunt  motiva 
credibilitatis  religionis  nostrae,  nempe  miracula  et  pro- 
phetias; quotidie  namque  audiunt  parochos  aliosque  doc- 
tos ea  facta  supernaturalia  constanter  et  unanimiter  do- 
centes, asserentes  et  ab  objectis  incredulorum  vindican- 
tes : atqui,  hoc  posito,  ea  ut  certa  habere  debent;  clare 
enim  percipere  possunt  parochos  et  alios  doctos  illa  asse- 
rentes non  esse  impostores,  impossibile  esse  illos  inter 
se  ad  decipiendum  collusisse.  Praeterea,  si  quid  falsi  di- 
cerent, haeretici,  schismatici,  mali  sacerdotes,  innumeri 
fideles  qui  etiam  sunt  docti,  totis  viribus  statim  reclama- 
rent. Ergo. 

lnst.  2°.  Absurdum  est  credere  objecta  ab  aliis  tantum 
intellecta  : at  in  hac  hypothesi  plebeii  et  imperiti  crede- 
rent objecta  ab  aliis  tantum  intellecta  : ergo. 

R.  Dist.  maj.  Si  de  veritate  illorum  objectorum  aliunde 
non  constet,  concedo;  si  de  veritate  illorum  aliunde  infal- 
libiliter  constet,  nego  maj.  Etenim  nulla  est  absurditas 
credere  objecta  in  seipsis  non  intellecta,  si  aliunde  de 
illorum  veritate  nullum  moveri  possit  dubium;  verum 
de  veritate  objectorum  quae  revelata  sunt  ita  per  motiva 
credibilitatis  constare  potest,  ut  circa  illa  nullum  dubium 
moveri  queat : ergo. 

Inst.  3°.  Absurdum  est  objecta  per  alienos  oculos  videre : 
ergo  a pari,  etc. 

R.  Dist.  ant.  Absurdum  est,  etc.  si  oculi  nostri  sint 
sani  et  objecta  praesentia,  concedo ; si  oculi  sint  vitiati  vel 
si  objecta  sint  a longe  posita,  nego  ant.  Equidem  absur- 


de  vera  Religione.  !27 

dum  esset  objecta  per  alienos  oculos  videre,  si  oculi  nostri 
essent  sani  et  objecta  praesentia  : at  si  oculi  nostri  sint 
vitiati , non  absurdum  est  objecta  per  alienos  oculos  vi- 
dere : imo  absurdum  esset  ea  negare,  quamvis  testes  ocu- 
lati assererent  illa  existere  et  esse  talia  vel  talia : at  in  re- 
bus religionis,  circa  quas  caeci  sumus,  non  minus  absurde 
Deo  loquenti  denegaretur  assensus.  Ergo. 

Inst.  4°.  Pagani  et  Mahumetani  non  magis  dubitare  de- 
bent de  sacerdotum  suorum  sinceritate  quam  apud  nos 
plebeii  et  imperiti : si  ergo  sola  via  auctoritatis  admittenda 
sit,  nullo  modo  a tenebris  errorum  suorum  exire  pote- 
runt. 

R.  Nego  ant.  Nam  facta  quae  in  favorem  religionis 
Christianae  narrantur,  tam  sensibilia,  clara  et  splendida 
sunt,  doctrina  illius  tam  sapiens,  pura  et  sancta  est,  ut 
omnes  facile  percipiant  sacerdotes  non  esse  deceptos  nec 
deceptores  : atqui  tales  veritatis  characteres  non  repe- 
riuntur  in  paganismo  nec  in  mahumetismo,  ut  unicuique 
etiam  leviter  attendenti  patebit;  undique  enim  et  in  dog- 
matibus et  in  factis  evidens  manifestatur  absurditas.  Ergo 
nulla  est  paritas. 


CAPUT  TERTIUM. 

DE  CHARACTERIBUS  QUIBUS  EXISTENTIA  REVELATIONIS 
CERTO  CONSTARE  POTEST. 

Respectu  illius  cui  immediate  Deus  loquitur,  nullum 
requiritur  signum  externum  : eodem  modo  enim  Deus 
veritates  supernaturales  nobis  manifestare  potest,  quo 
nobis  communicat  veritates  naturales,  v.  g.,  omnes  cir- 
culi radios  esse  aequales  : id  est,  efficere  potest  ut  tam 
infallibiliter  judicemus  ipsum  nobis  loqui  interne,  quam 
certo  percipimus  veritates  evidentes.  Ergo. 

At  non  tenemur  fidem  iis  omnibus  adhibere  qui  prae- 

tendunt  se  a Deo  fuisse  missos  et  nomine  ejus  loqui ; re- 
quiruntur notae  quibus  prudenter  judicemus  eos  non  esse 
deceptos  autjdeceptores;  notae  autem  illae  duplicis  sunt 
generis;  aliae  sunt  negativae  et  aliae  positivae. 

Notce  negativa;  sunt  quaedam  conditiones  sine  quibus 
revelatio  existere  non  potest,  quamvis  iis  positis  non 
constet  illam  existere , ideoque  vocantur  negativae. 

Illae  vero  conditiones  sunt : 1°  ut  doctrina  quae  tanquam 
revelata  profertur  non  sit  evidenter  absurda;  nam  quod 
est  absurdum  falsum  est,  et  a Deo  revelari  non  potest. 
2°  Requiritur  ut  praecedenti  revelationi  certae  non  sit  op- 
posita, quia  repugnat  Deum  sibi  contradicere  : attamen 
quasdam  leges  positivas  ad  tempus  duraturas  concedere, 
alias  eis  substituere,  et  revelationem  obscure  factam  cla- 
rius deinceps  manifestare  potest.  3°  Requiritur , saltem 
ordinarie , ut  ii  quibus  revelatio  facta  dicitur,  sint  probi, 
pii  el  virtutibus  conspicui;  licet  enim  impios  ad  declara- 
tionem veritatis  Deus  cogere  possit,  repugnat  tamen  il- 
lum, ad  revelandam  instituendamque  religionem  sanc- 
tam , eorum  uti  ministerio  qui  tanquam  peccatores  pu- 
blice habentur.  4°  Requiritur  ut  doctrina  quae  velut  re- 
velata exhibetur , ad  Dei  gloriam  et  hominis  felicitatem 
conducat;  si  enim  ad  finem  perversum  tenderet,  vel  cu- 
piditatibus faveret,  a Deo  venire  non  posset. 

Notce  positiva  sunt  signa  quaedam  extrinseca  et  velut 
litterae  testimoniales , digito  Dei  subscriptae  ipsiusque  si- 
gillo munitae,  quibus  infallibiliter  judicatur  praecones  re- 
velationis ab  eo  missos  fuisse  et  nomine  ipsius  loqui. 
Signa  haec  vocatntur  credibilitatis  motiva.  Necesse  est  ut 
sint : 1°  sensibilia,  et  quaedam  saltem  omnium  captui 
accommodata;  alioquin  simplices  et  imperiti  revelatio- 
nem prudenter  cognoscere  non  possent ; 2°  certa  et  incon- 
cussa, ut  omnem  tollant  dubitationem  et  ad  fidem  pro- 
xime disponant. 

Plurima  autem  numerantur  signa  externa,  nempe  mi- 
racula, prophetiae,  martyres,  mira  religionis  propaga- 
tio , etc.  Primum  et  praecipuum  locum  tenent  miracula  et 
prophetiae,  de  quibus  valde  litigant  cuncti  revelationis 

hostes.  Nobis  igitur  de  illis  paulo  fusius  in  duplici  arti- 
culo disserendum  e6t. 

ARTICULUS  PRIMUS. 

DE  MIRACULIS. 

Hanc  gravis  momenti  quaestionem  sub  uno  tantum  re- 
spectu investigaturi  sumus,  quatenus  scilicet  miraculum 
exhiberi  potest  ut  verae  religionis  demonstratio  relative 
ad  nos,  et  examinaturi  sumus  : 1°  quid  sit  miraculum ; 
2°  an  sit  possibile;  3°  an  certo  cognosci  possit;  4°  an  vim 
habeat  probandi  veram  esse  doctrinam  in  cujus  gratiam 
patratur. 

Miraculum  igitur  consideraturi  sumus  in  genere,  a 
cunctis  peculiaribus  factis  abstrahendo  nec  non  a potes- 
tate sive  angelorum , sive  daemonum. 

§ I.  — Quid  sit  miraculum. 

Miraculum  a mirando  sic  dicitur , quia,  juxta  omnes, 
est  factum  aliquod  insolitum  et  mirandum.  Certum  est 
tamen  omnia  facta  quae  mirationem  movent  et  excitant , 
non  ideo  esse  miracula : nam  multa  quasi  inviti  miramur 
quae  sunt  naturalia,  qualia  sunt  stupendi  effectus  eleetri- 
citatis  et  magnetis , apparitiones  cometarum,  aurorae  bo- 
reales,  subtilitates  nonnullorum  ludentium,  des  joueurs 
de  gobelets  , des  faiseurs  de  tours  de  passe-passe , etc. 

Philosophi  autem  et  theologi  non  sibi  concordant  in 
assignando  legitimam  et  accuratam  miraculi  definitio- 
nem : praecipuas  eorum  opiniones  referemus,  deinde  nos- 
tram statuemus. 

1°  Locke,  philosophus  Anglus,  in  opere  gallice  inscripto 
Christianisme  raisonnable , definit  miraculum  : Opus  sensi- 
bile quod  cursui  naturae  contrarium  et  divinum  judicat 
spectator.  At  illa  definitio  admitti  non  potest;  ex  ea  enim 
sequeretur  idem  opus  fore  simul  miraculum  et  non  mi- 
raculum, prout  judicaretur  ab  adstantibus. 

2°  Clarke , alter  celeberrimus  An  glus,  Traite  de  l‘exis- 
tence  de  Dieu,  t.  ili,  c.  19,  miraculum  definit  : Opus  con- 
trarium cursui  consueto  naturae , id  est,  regularibus  et  con- 
stantibus legibus  juxta  quas  Deus  regit  orbem  universum , 
productum  interventu  intelligentice  homini  superioris.  Haec 
definitio  a multis  theologis  admittitur,  et  nihil  continet 
propter  quod  rejici  deheat. 

3°  Houtteville,  in  suo  tractatu  dicto  La  religion  chre- 
tienne  prouvee  par  les  faits,  definit  miraculum,  1.  1,  c.  6 : 
Un  evenement  singulier  produit  hors  de  1' enchainemenl  des 
causes  naturelles.  Postea , confutans  Spinosam , qui  con- 
tendebat miracula  esse  impossibilia  quia  Deus  sua  decreta 
mutare  non  potest,  dicit  supponi  posse  Deum  in  ipso 
mundi  exordio,  universas  condendo  leges  quibus  rege- 
rentur corpora,  non  ad  solum  ordinem  physicum  atten- 
disse, sed  etiam  ad  ordinem  moralem  et  seriem  eventuum 
quibus  vera  religio  confirmanda  esset  inter  homines , 
quasdam  simul  instituisse  leges  occultas  quae,  in  determi- 
natis circumstantiis,  extraordinarios  producerent  effectus 
quos  miracula  vocamus.  Haec  hypothesis,  inquit,  minime 
repugnat;  nam  Deus,  qui  libere  leges  universi  orbis 
condebat , quas  volebat  exceptiones  eis  apponere  poterat : 
in  ea  autem  hypothesi,  decreta  sua  non  mutat,  miracula 
operando,  siquidem  ea  praevidit,  voluit  et  ab  initio 
mundi  decrevit.  Haec  miracula  nihilominus  vim  habent 
probandi ; cum  enim  sint  eventus  extraordinarii , licet 
naturalium  consectaria,  voluntatem  Dei  evidenter  mani- 
festant , quia  casu  fortuito  cum  circumstantiis  in  quibus 
patrantur  coincidere  non  possunt  : quis,  v.  g.,  dicere 
vellet  solo  casu  fortuito  fieri  posse  ut  ad  vocem  ejusdem 
hominis  caeci  videant,  surdi  audiant,  muti  loquantur, 
claudi  ambulent,  morbi  pellantur,  mortui  resurgant,  etc., 
etiamsi  effectus  isti  ex  legibus  ab  initio  conditis  oriren- 
tur? Revera  igitur  dicendum  est  cum  magis  Pharaonis  : 
Digitus  Dei  est  hic,  Exod.  vm,  19.  Ergo. 

In  opere  dicto  Palingenesie  philosophique,  Carolus 
Bonnet  sententiam  profert  quae  ad  hanc  accedit  quoad 
substantiam. 

Ad  hanc  hypothesim  Houtteville , quam  ipse  non  ad- 
mittit nisi  ut  possibilem,  recurrere  non  necesse  est  ut 
Spinosae  argumentum  funditus  evertatur.  Ideo  enim, 
juxta  Spinosam,  Deus  patrare  non  potest  miracula,  quia, 
ex  una  parte,  leges  naturae  sunt  ipsius  decreta , et  ex  al- 
tera parte  decreta  sua  mutare  non  potest : sed , admissis 
duabus  his  praemissis , nihilominus  Deus  patrare  potest 
miracula  leges  naturae  suspendendo;  ab  initio  enim  de- 
cernere potuit  quod  in  tali  circumstantia  has  suspende- 
ret leges  : atqui  tunc , eas  suspendendo , sua  non  mutat 
decreta , sed  e contra  ea  perficit  et  absolvit , ut  manifes- 
tum est. 

Praeterea  hypothesis  ab  Houtteville  excogitata  1°  nullo 
innititur  fundamento,  siquidem  nihil  in  illius  gratiam 
affertur , praeter  meram  possibilitatem ; 2°  adversatur  vul- 
gari hominum  opinioni,  qui  omnes  persuasum  hahent 
miraculo  universalibus  naturae  legibus  derogari ; 3°  ver- 
bis actibusque  Christi  et  Apostolorum  consentanea  non 
videtur : dicitur  enim  de  illis  quod  miracula  operarentur, 
ventis  et  mari  imperando,  infirmos  curando,  mortuos 
suscitando,  opera  faciendo , etc.  Ergo. 

Qui  plura  de  miraculorum  natura  et  speciebus  accu- 
rate voluerit  noscere , adeat  Bened.  XIV , de  Canoniz. 
Sanctorum  1.  4,  part.  1 cap.  1 et  seq. 

Miraculum  igitur  recte  definitur  : Opus  externum,  con- 
suetis natur  ce  legibus  contrarium,  et  vires  humanas  superans. 

Dicitur  1°  opus  externum , quia  debet  esse  sensibile  et 
omnibus  cognitu  facile ; alioquin  clara  et  evidens  revela- 
tionis nota  esse  non  posset. 

Dicitur  2°  consuetis  naturae  legibus  contrarium  ; his  ver- 
bis a quibuscumque  naturalibus  operibus  distinguitur  et 
sigillum  Dei  esse  intelligitur,  saltem  ex  natura  sua,  ut  ex 
dicendis  patebit. 

Dicitur  3°  vires  humanas  superans ; non  vero  asserimus 
illud  vires  angelicas  necessario  superare. 

§ II.  An  miraculum  sit  possibile. 

PROPOSITIO. 

Miraculum prout  illud  definivimus,  est  possibile . 

Prob.  Miraculum,  ex  dictis,  nihil  aliud  est  quam  dero- 
gatio consuetis  naturae  legibus  : at  Deus,  qui  est  auctor  le- 
gum naturae , eis  pro  nutu  suo  derogare  potest , sive  per 
se  immediate , sive  per  delegatum. 

Praeterea,  si  eis  derogare  non  posset,  maxime  propter 
suam  immutabilitatem , ut  aiunt  increduli  post  antesi- 
gnanum suum  Spinosam  : verum  haec  ratio  nulla  est , si- 
quidem, ut  jam  notavimus,  Deus,  condendo  leges  suas, 
ab  aeterno  statuere  potuit  se  eis  in  talibus  vel  talibus  cir- 
cumstantiis derogaturum  esse.  Ergo , etc. 

Unde  sic  ipse  civis  Gerievensis , omnis  religionis  reve- 
latae hostis  infensissimus , Lettre  ie  de  la  Montagne  : 

« Dieu  peut-il  faire  des  miracles  ? c’est-a-dire  peut-il 
» deroger  auxlois  qu’il  aetablies?  Cette  question,  serieu- 
» sement  traitee,  serait  impie , si  elle  n'elait  absurde  : ce 
» serait  faire  trop  d’honneur  a celui  qui  la  resoudrait  ne- 
» gativement,  que  de  le  punir;  il  suffirait  de  1’enfermer  : 
» mais  aussi  quel  homine  a jamais  nie  que  Dieu  put  faire 
» des  miracles  ? » 

Obj . Deus  non  potest  turbare  ordinem  hujus  mundi , 
quem  sapienter  instituit : at  operando  miracula  turbaret 
ordinem  hujus  mundi : ergo. 

R.  1°.  Nego  maj.  Deus  enim  pro  libitu  illum  perturbare 
potest  ordinem  quem  libere  instituit,  quem  potuisset 
non  instituere , quem  mutare  et  destruere  posset  : porro 
certum  est  Deum  ordinem  hujus  aspectabilis  mundi  li- 
bere instituisse , illum  nunc  mutare  et  etiam  destruere 
posse  : ergo  1°.  - 

R.  2°.  Nego  min.  Si  enim  Deus  patrando  miracula  or- 
dinem mundi  turbaret,  certe  quia  leges  naturse  suspen- 
deret : atqui  ordinem  mundi  non  ideo  perturbat , quia 

teges  naturae  aliquando  suspendit;  lex  enim  contra  quam 
peragitur  miraculum  in  eo  tantum  casu  particulari  sus- 
penditur, in  caeteris  vero,  casibus  consuetos  habet  effec- 
tus : y.  g.,  si  ignis  in  fornace  Babylonis  tribus  pueris  pe- 
percit , non  ideo  cessavit  in  aliis  mundi  partibus  et  in 
caeteris  casibus  objecta  sibi  exposita,  juxta  morem  suum, 
comburere.  Ergo. 

§ III.  — An  miraculum  certo  cognosci  possit. 

PROPOSITIO. 

Miraculum  certo  cognosci  potest. 

Prob.  Miraculum  enim,  ex  dictis,  est  derogatio  con- 
suetis naturae  legibus  : at  certo  cognoscere  possumus  con- 
suetis naturae  legibus  fuisse  derogatum,  si  nempe  con- 
suetas naturae  teges,  circa  nonnullos  effectus  certo  nosca- 
mus , et  clare  videamus  factum  eis  oppositum  : porro  haec 
duo  constare  possunt;  y.  g.,  experientia  omnium  saeculo- 
rum constat  solem  quotidie  ab  oriente  ad  occasum  decli- 
nare videri,  nunquam  pati  eclipsim  nisi  luna  ipsum  inter 
et  terram  fuerit  posita,  ac  proinde  tempore  novilunii ; 
morbos  pertinaces  subito  et  absque  remediis  physice  ap- 
plicatis non  sanari,  mortuos  non  resurgere,  etc.  : si  ergo, 
videamus  solem  in  medio  cursus  sui  sistere,  in  tempore 
plenilunii  eclipsim  pati;  ad  solum  hominis  jussum  con- 
spiciamus  morbos  expelli , infirmitates  curari , mortuos 
resurgere,  nonne  videmus  aperte  haec  extraordinaria 
facta  consuetis  naturae  legibus  nobis  bene  notis  esse  con- 
traria? Ergo,  etc. 

Dices  cum  rationalistis : Totam  naturae  energiam  omnes- 
que  teges  ejus  non  cognoscimus  : ergo  temere  affirmamus 
extraordinaria  facta,  quae  vocantur  miracula,  non  esse 
effectus  causarum  naturalium  nobis  ignotarum. 

R.  Nego  conseq . t°  Quamvis  enim  totam  naturae  ener- 
giam cunctasque  illius  leges  non  cognoscamus,  affirmare 
possumus , absque  ullo  errandi  periculo , tales  aut  tales 

effectus  non  esse  consectaria  alicujus  legis  naturalis  nobis 
ignotse;  v.  g.,  licet  non  percipiamus  quid  industria  hu- 
mana in  sanandis  morbis  valeat , infallibiliter  affirmamus 
pertinaces  morbos  ad  jussum  hominis  expelli  non  posse. 
2°  Leges  occultae  ex  solis  viribus  naturae  agentes,  effectus 
suos  stupendos  arbitrariis  hominis  verbis  aut  factis  ap- 
prime conformes  non  producerent.  3°  Leges  naturae  de- 
bent esse  constantes,  uniformes  et  eosdem  producere  ef- 
fectus in  iisdem  circumstantiis  : at  tales  non  essent  illae 
fictitiae  leges  quae  in  sinu  naturae  delitescere  supponuntur, 
siquidem,  postquam  per  multa  saecula  otiosae  exstitissent, 
in  effectum  subito  erumperent  , et  statim  in  eamdem  re- 
laberentur  inertiam.  4°  Repugnat  Deum,  auctorem  na- 
turae, nos  inducere  in  errorem  : at,  si  facta  supra  de- 
scripta naturales  essent  effectus  energice  naturae,  seu  qua- 
rumdam legum  occultarum,  Deus  nos  induceret  in  erro- 
rem; siquidem  omnes  homines,  stupenda  hujusmodi  vi- 
dentes facta,  invincibili  feruntur  propensione  ad  judi- 
candum, quidquid  ipsis  objiciatur,  talia  facta  naturae 
vires  superare.  Ergo. 

§ IV.  — An  miracula  habeant  vim  probandi  veram  esse  doctrinam 
in  cujus  gratiam  patrantur. 

PROPOSITIO. 

Miracula  certo  existentia  vim  habent  'probandi  veram  esse 
doctrinam  in  cujus  gratiam  patrantur . 

Proh.  Etenim  1°  miraculum  est  effectus  consuetis  na- 
turae legibus  derogans  et  speciali  Dei  auctoris  naturae  actu 
productus  vel  permissus : at  talis  effectus  evidenter  pro- 
bat veram  esse  doctrinam  in  cujus  gratiam  producitur, 
quia  haberi  debet  velut  testimonium  Dei  eam  confirman- 
tis : supponatur  enim  homo  qui  annuntiet  aliquam  doc- 
trinam ut  divinam  et  polliceatur  se,  in  illius  confirma- 
tionem , mortuum  suscitaturum  aut  quoddam  aliud  por- 
tentum operaturum;  si  effectus  promissionem  sequatur. 

nonne  universorum  oculis  clare  patebit  Deum  hanc  prae- 
dicationem sigillo  suo  munire  ? Errorem  enim  sic  obfir- 
mare  non  potest : ergo.  Unde  civis  Genevensis , E mile , 
lib.  4 : « Quhm  homine  vienne  nous  tenir  ce  langage  : 
» Mortels,  je  vous  annonce  la  volonte  du  Tres-Haut;  re- 
» connaissez  ama  voix  celui  qui  nPenvoie.  «Tordonne  au 
» soleil  de  changer  sa  course , aux  etoiles  de  former  un 
» autre  arrangement,  aux  montagnes  de  s'aplanir , aux 
» flots  de  s'elever,  a la  terre  de  prendre  un  autre  aspect : a 
» ces  merveilles,  qui  ne  reconnaitrapas  a Pinstant  leMaitre 
» de  la  nature  ? elle  n^obeit  point  aux  imposteurs.»  Ergo. 

Et  vero  negari  non  potest  Deum  voluntates  suas  homi- 
nibus per  ministerium  legatorum  manifestare  posse. 
Quemadmodum  autem  principes  litteras  commendatitias 
appositione  sigilli  regii  authenticas  faciunt,  ita  Deus  mis- 
sionem legatorum  suorum  aliquo  signo  certam  facere  de- 
bet : at  nullum  excogitari  potest  signum  magis  divinum 
et  sensibile  quam  miraculum.  Itaque , vel  miracula  vim 
habent,  etc.,  vel  dicendum  est  Deum  voluntates  suas  per 
ministerium  legatorum  certo  manifestare  non  posse : hoc 
autem  posterius  admitti  nequit : ergo. 

2°  Propensio  universalis,  constans  et  invincibilis  ut  fir- 
mum veritatis  argumentum  haberi  debet : at  propensione 
universali,  constanti  et  invincibili  ferimur  ad  judican- 
dum miracula  divinae  voluntatis  esse  signa  splendidis- 
sima : cum  enim  sciamus  Deum  esse  mundi  rectorem  et 
legum  quibus  regitur  conditorem,  ubi  videmus  eas  inter- 
rumpi vel  suspendi,  v.  g.,  morbos  ad  vocem  hominis  fu- 
gere, caecos  videre,  claudos  ambulare,  mortuos  resurgere, 
etc.,  invincibili  propensione  ferimur  ad  judicandum  ea 
divina  virtute  fieri , et  dicimus  sicut  incantatores  Pha- 
raonis : Digitus  Dei  est  hic . Hinc  omnes  populi  persua- 
sum semper  habuerunt  praecipua  religionis  momenta  esse 
divina  miracula  ; hinc  confessio  philosophi  Genevensis  , 
qui  in  sua  impietate  dicebat  se  nolle  videre  miraculum , 
ne  insanus  prae  stupore  fieret.  Haec  sunt  ipsius  verba  de 
extraordinariis  sanationibus  loquentis , 3e  Lettre  de  la 
Montagne],  Melanges  : « II  y a pourtant,  je  Pavoue,  des 

» choses  qui  m’etonneraient  fort,  si  j’en  etaisle  temoin... 
» Au  reste,  quelque  frappant  que  put  me  paraitre  un  pa- 
» reil  spectacle , je  ne  voudrais  pour  rien  au  monde  en 
» etre  temoin ; car  que  sais-je  ce  qu’il  pourrait  en  arri- 
» ver  ? Au  lieu  de  me  rendre  credule,  j’aurais  grand’peur 
» quhl  ne  me  rendit  que  fou.  » Ergo. 

3°  Divina  Providentia,  omnia  in  ordine  morali  sicut  et 
in  ordine  physico  gubernans,  permittere  non  potest  piis- 
simos  homines  in  errorem  invincibilem  induci : at  si  mi- 
racula vim  non  haberent  probandi,  etc.,  Deus  permitte- 
ret piissimos  homines  in  errorem  invincibilem  induci. 
Etenim  quid  Deo  magis  placeat  attente  observantes,  si  ad- 
vertant miracula  in  gratiam  alicujus  doctrinae  patrari,  in- 
vincibili propensione  feruntur  adjudicandum  eam  a Deo 
venire,  et  adversus  conscientiae  dictamen  se  ire  arbitraren- 
tur, nisi  corde  et  animo  ei  subscriberent : ita  ut  cum  Hu- 
gone  a Sancto-Victore,  lib.  De  Trinitate,  dicere  possent : 
« Domine,  si  error  est,  a teipso  decepti  sumus  ; ista  enim 
» in  nobis  tantis  signis  et  prodigiis  confirmata  sunt  et 
» talibus , quae  nonnisi  per  te  fieri  possunt : » ergo  3°, 
etc. ; aliunde,  etc.  Ergo. 

Solvuntur  objectiones. 

Obj.  1°.  Multi  non  experiuntur  propensionem  qua  con- 
tendimus impelli  homines  ad  judicandum  miracula  di- 
vinae voluntatis  esse  signa.  Ergo. 

R.  1°.  Nego  ant.  Quod  enim  omnium  populorum  con- 
sensu firmatur,  ut  vox  naturae  haberi  debet : atqui  con- 
sensus omnium  populorum  testatur  omnibus  inesse  pro- 
pensionem ad  judicandum,  etc.  Ipsi  deistae  fatentur  reli- 
gionem esse  divinam  si  tot  firmetur  miraculis  quot  in 
gratiam  religionis  judaicae  et  Christianae  facta  esse  di- 
cuntur : Spinosa  solebat  dicere , referente  Bayle  in  suo 
Dictionario,  fidem  Christianam  se  amplexurum  esse  si  re- 
surrectionem Lazari  certam  existimaret : haec  igitur  mi- 
racula rejiciunt,  non  autem  negant  propensionem  qua 
ferimur  ad  judicandum,  etc. 

R . 2°.  Nego  conseq . Plures  enim  negaverunt  ex  relatione 
sensuum  demonstrari  posse  corpora  existere ; alii  dixerunt 
nullum  amorem  erga  parentes  esse  praescriptum  : atta- 
men inde  concludere  non  licet  propensionem  qua  ferimur 
ad  judicandum  corpora  existere , vel  amorem  parentibus 
debitum,  non  esse  naturalem : ergo  pariter,  etiamsi  plu- 
res miraculis  non  moverentur,  non  ideo  inferendum  foret 
naturalem  in  nobis  non  esse  propensionem  ad  judican- 
dum ea  divinae  voluntatis  esse  signa.  Ratio  autem  cur  in- 
creduli miraculis  non  moveantur , est  quia  doctrina  iis 
confirmata  cupiditatibus  adversatur. 

Inst.  Forte  hanc  propensionem  diabolus  producit , ut 
nos  decipiat : ergo. 

R . Nego  suppositionem.  Illa  sententia  admitti  non  po- 
test quae  omnem  tolleret  certitudinem  physicam  et  mo- 
ralem : atqui  haec  sententia  omnem  tolleret,  etc.  Si  enim 
admittatur  diabolum  per  quamdam  propensionem  in- 
vincibilem ad  fidem  mendacibus  portentis  adhibendam 
nos  determinare,  semper  nobis  timendum  erit  ne  sic  per 
aliquam  diabolicam  artem  deludamur,  et  ita  omnis  certi- 
tudo corruet : Deus  autem  id  permittere  non  potest  res- 
pectu totius  generis  humani.  Ergo. 

Obj.  2°  cum  Rousseau , Emile , lib.  4 : « Apotrede  lave- 
» rite , qu^avezrvous  donc  a me  dire  dont  je  ne  reste  pas 
» le  juge  ? Dieu  lui-meme  a parle  : ecoutez;  sa  revelation. 
» C/est  autre  chose.  Dieu  a parle : voila  certes  un  grand 
» mot.  Et  a qui  a-t-il  parle  ? II  a parle  aux  hommes. 
» Pourquoi  donc  n 'en  ai-je  rien  entendu?  II  a charge 
» d'autres  hommes  de  vous  rendre  sa  parole.  Fentends  : 
» ce  sont  des  hommes  qui  vont  me  dire  ce  que  Dieu  a 
» dit.  Faimerais  mieux  avoir  entendu  Dieu  lui-meme ; 
» il  ne  lui  en  aurait  pas  coute  davantage,  et  j;aurai$  ete 
» a Fabri  de  laseduction.  II  vous  en  garantit  en  manifes- 
» tant  la  mission  de  ses  envoyes.  Comment  cela  ? Par  des 
» prodiges.  Et  ou  sont  ces  prodiges  ? Dans  les  livres.  Et 
» qui  a fait  ces  livres  ? Des  hommes.  Et  qui  a vu  ces  pro- 
» diges?  Des  hommes  qui  les  attestent.  Quoi ! toujours 
» des  temoignages  humains?  toujours  des  hommes  qui 

» me  rapportent  ce  que  d’aulres  hommes  ont  rapporte  ? 

» Que  dTiommes  entre  Dieu  et  moi ! » Unde  sic.  Illi 
miraculis  credere  non  tenentur  qui  propriis  oculis  ea 
non  conspexerunt : ergo  vim  probandi  non  habent  mira- 
cula nisi  ad  summum  respectu  testium  oculatorum. 

R.  Nego  ant.  Tenemur  enim  fidem  eis  adhibere  mira- 
culis quee  in  dubium  rationabiliter  revocare  non  pos- 
sumus : at  fieri  potest  ut  in  dubium  rationabiliter  revo- 
care non  possimus  miracula  quae  tamen  propriis  non 
conspeximus  oculis : nam  multa  sunt  facta  praeterita  a 
nobis  longe  distantia , quae  tamen  in  dubium  nullo  modo 
revocare  possumus : talia  sunt  facta  Socratis,  juxtaipsum 
Rousseau,  ibid. ; atqui  miracula  sunt  facta  sensibilia,  tam 
cognitu  facilia  quam  alia  quaelibet  facta  historica : non 
magis  enim  multi  decipi  aut  decipere  possunt , sive  lo- 
quendo, sive  scribendo,  circa  prodigia  non  aequivoca,  sed 
manifesta  et  publice  facta,  quam  circa  naturales  eventus  : 
ergo. 

Et  vero,  si  Deus  efficere  teneretur  ut  singuli  eum  lo- 
quentem  audiremus,  miracula  jam  non  essent  miracula ; 
vel  enim  secundum  regulas  uniformes  contingerent,  vel 
non  : si  prius , non  essent  miracula , nec  plus  ea  mira- 
remur quam  animalium  generationem,  granorum,  plan- 
tarum ac  arborum  reproductionem  aliaque  hujusmodi 
mirabilia ; si  posterius , quotidie  legibus  naturae  diversis 
modis  derogaretur , et  nihil  esset  certum : ergo. 

Inst.  1°.  Fidem  adbibere  miraculis  non  tenemur  nisi 
sint  certissima:  at  miracula  praeterita  non  possunt  esse  | 
respectu  nostri  certissima : ergo. 

R.  Nego  min.  propter  rationes  jam  allatas.  Tam  enim 
miracula  certa  esse  possunt  respectu  nostri , quam  facta 
historica : sed  quaedam  facta  historica  sunt  respectu  nostri 
certissima,  fatentibus  ipsis  adversariis : ergo. 

Inst.  2°.  Testimonium  unius  aut  alterius  hominis  est  i 
fallibile  : at  saepe  miracula  praeterita  testimonio  unius 
aut  alterius  hominis  duntaxat  constant , nempe  respectu 
imperitorum  apud  Christianos,  et  omnium  apud  gen- 
tiles : ergo. 

i?.  1°.  Haec  objectio  deistas  removere  non  deberet  a cre- 
dendo; ibi  enim  de  imperitis  agitur , et  ipsi  inter  impe- 
ritos se  annumerandos  non  putant.  Ergo. 

R.  2°.  Nego  min . Etenim  de  miraculi  essentia  non  est 
ut  illius  existentia  testimonio  unius  aut  alterius  hominis 
duntaxat  nitatur  : factum  quippe  consuetis  naturae  legi- 
bus derogans  potest  esse  non  solum  sensibile , sed  coram 
multis  patratum,  sed  publicum , et  talibus  veritatis  cha- 
racteribus vestitum  ut  in  dubium  rationabiliter  revocari 
non  possit. 

Sic  qui  apud  Christianos  nascuntur,  vix  balbutientes, 
a parentibus  vel  ab  Ecclesiae  ministris  ea  audiunt  facta 
quibus  religio  Christi  fundatur;  eadem  quotidie  vident  in 
monumentis  consignata,  videlicet  in  festis  Nativitatis, 
Epiphaniae,  Passionis,  Mortis  et  Resurrectionis  Christi, 
in  solemnitate  Pentecostes , in  festivitatibus  sanctorum 
Martyrum,  in  templis  ubique  erectis,  in  mirifica  reli- 
gionis propagatione  et  ejus  ubique  diffusione;  multos  au- 
diunt doctos  sicut  et  indoctos  de  iisdem  factis  tanquam 
verissimis  loquentes.  Quo  majorem  acquirunt  aetatem  et 
experientiam , eo  magis  in  cognitionibus  istis  proficiunt 
ac  confirmantur  : sicque  tam  certo  miracula  cognoscunt 
quam  facta  suae  gentis,  v.  g.,  bella,  victorias , seriem 
principum  qui  eam  rexerunt.  At  dici  non  potest  quod 
imperiti  haec  gentis  suae  facta  testimonio  tantum  unius 
aut  alterius  hominis  cognoscant.  Ergo  a pari,  etc. 

Eamdem  ferme  vim  habet  argumentum  istud  respectu 
gentilium  apud  quos  Evangelium  praedicatur ; qui  enim 
fidem  Christianam  amplectuntur,  non  ideo  miracula  cre- 
dunt quia  ab  uno  vel  ab  altero  missionario  referuntur, 
sed  quia  ex  diversis  adjunctis  prudenter  judicant  illa  eo 
modo  facta  esse , quo  in  Evangelio  describuntur  : eorum 
autem  motiva  deducuntur  tum  ex  numero  praeconum 
eorumdemque  agendi  ratione  ac  loquendi  modo , tum  ex 
testimonio  Christianorum  qui  diversis  de  causis  ad  has 
vel  vicinas  regiones  appellunt;  tum  ex  inspectione  libro- 
rum Novi  Testamenti  qui  exhibentur,  aliorumque  libro- 
rum religionis  in  linguam  vulgarem  conversorum ; tum 

ex  auctoritate  librorum  Veteris  Testamenti,  qui  cum  Ju- 
daeis ubicumque  nunc  existunt ; tum  ex  mira  quae  inter 
varias  utriusque  Testamenti  partes  elucet  concordia. 

Quando  missionarii  sacrum  ministerium  apud  ethnicos 
exercent,  primo  illis  ostendere  conantur  quam  absurda 
sit  eorum  religio,  deinde  unitatem  Dei  ejusque  attributa 
explicant,  cultum  ipsi  exhibendum  esse  demonstrant, 
praecepta  moralia  evolvunt  : ordinarie  tam  lucida,  tam 
perfecta  haec  praecepta  primo  intuitu  apparent,  ut  statim 
judicentur  vera.  Deinde  altissima  proponuntur  mysteria, 
in  quibus  summa  Dei  benignitas  et  maxima  religionis 
majestas  refulget.  Narratur  historia  praecipuorum  mira- 
culorum aliorumque  factorum  quae  ad  religionis  Chris- 
tianae institutionem  et  propagationem  pertinent.  Haec  au- 
tem ita  videntur  concatenata  ut  qui  cupiditatibus  non 
captivantur  facile  ea  credant. 

Praeterea , quamvis  testimonium  unius  aut  alterius  ex 
natura  sua  sit  fallibile , non  sequitur  illud  nunquam  ge- 
nerare, certitudinem;  nam  fieri  potest  ut,  ex  circumstan- 
tiis, omnem  excludat  erroris  formidinem.  Sic  quotidie , 
absque  errandi  formidine,  nonnulla  credimus  facta  ex  re- 
latione unius  aut  alterius  testis,  cujus  sagacitatem  et 
veracitatem  novimus.  Porro  gentiles  judicare  possunt  di- 
vinos Evangelii  praecones,  qui,  nulla  spe  humana  ducti , 
tanta  percurrunt  spatia,  tantos  subeunt  labores,  tantis 
et  tam  frequentibus  se  exponunt  periculis,  non  esse  men- 
daces, praesertim  cum  illos  videant  tantis  coruscantes 
virtutibus. 

Insuper,  Deus  non  semel  praedicationem  Evangelii 
apud  gentes  ethnicas  evidentibus  confirmavit  prodigiis  : 
sic  vestigia  S.  Francisci  Xaverii  illustravit. 

Innumeris  viis  occultis  agere  potest  in  mentes , sicut 
nunc  in  mentes  infantium  et  imperitorum  apud  Chris- 
tianos agit,  eas  nempe  illuminando  et  pia  motione  ad 
credendum  inclinando.  Inde  fit  quod  illae  simplices  animae 
videant  religionem  christianam  rationi  esse  conformem, 
miseriae  humanae  necessariam,  et  quodam  modo  sentiunt 
eam  esse  veram.  Quod  sic  exprimit  Pascal , Pensees, 

ch.  6.  Foi  sans  raisonnement ; c<  Cenx  que  nous  voyons 
» chretiens  sans  la  eonnaissance  des  propheties  et  des 
» preuves,  ne  laissent  pas  d'en  juger  aussi  bien  que  ceux 
» qui  ont  cette  eonnaissance  : iis  en  jugent  par  le  eoeur, 
*>  comme  les  autres  par  Fesprit.  G'est  Dieu  lui-meme  qui 
» les  incline  a croire,  et  ainsi  iis  sont  tres-efficacement 
» persuades.  » Ergo,  etc. 

Obj.  3°.  Miracula  sunt  tantummodo  facta  consuetis  na- 
turae legibus  opposita  : atqui  hujus  modi  facta  volunta- 
tem Dei  per  seipsa  non  manifestant  : ergo. 

R . Di  st.  min . Voluntatem  Dei  non  manifestant,  si  con- 
siderantur seorsim  a circumstantiis  in  quibus  peraguntur, 
vel  ab  interpretatione  illius  cujus  ministerio  Deus  utitur* 
concedo  ; secus,  nego  min . Equidem , si  miracula  conside- 
raremus independenter  a circumstantiis,  v.  g.,  si  hodie 
solem  in  cursu  stare  videremus,  nihil  inde  concludere 
possemus;  sed  ubi  speciales  adsunt  circumstantiae , vel 
interpretatio  illius  cujus  ministerio  Deus  utitur,  mira- 
cula aliquid  significant;  id  autem  quod  significant  neces- 
sario verum  est,  alioquin  Deus  falsum  approbaret;  quod 
repugnat.  Ergo. 

Inst.  1°.  Fieri  potest  ut  qui  profert  doctrinam  tanquam 
a Deo  revelatam,  delusus  fuerit,  meras  imaginationes  aut 
quosdam  aeris  motus  vel  sonos  pro  supernaturali  loquela 
sumens,  vel  decipere  intendat : ergo. 

R.  Nego  conseq.  Non  quidem  impossibile  est  aliquem, 
per  quaedam  imaginationis  deliramenta  aut  per  nonnul- 
las sensuum  turbationes , delusum  fuisse ; nec  etiam  re- 
pugnat aliquem  intendere  alios  per  revelationem  suppo- 
sitam decipere.  Verum  delusus  aut  delusor  narrationes 
suas  veris  non  confirmaret  miraculis , alioquin  error  in 
ipsum  Deum  refundendus  esset.  Ergo. 

Inst.  2°.  Deus  permittit  sacramenti  ministrum  potestate 
sibi  divinitus  concessa  abuti : ergo  permittere  potest  ut 
miraculorum  minister  eis  ad  decipiendum  abutatur. 

R.  Nego  conseq . et  paritatem.  Ratio  disparitatis  est, 
quod  homines  naturali  propensione  impellantur  ad  cre- 
dendum Deum  per  miracula  loqui : unde,  si  Deus  vera 

patraret  aut  patrari  permitteret  miracula  in  gratiam  er- 
roris , ipse  ad  errorem  impelleret : contra  vero , cum  ho- 
mines naturali  et  invincibili  propensione  non  ferantur  ad 
credendum  ministrum  sacramentorum  ea  semper  licite 
ac  valide  administrare , error , si  quis  existat , in  Deum 
refundi  non  potest.  Insuper,  miraculum  est  factum  con- 
tingens in  casu  particulari,  Deo  sic  volente,  ab  aliquo 
patratum.  Sacramentum  vero  est  signum  modo  perma- 
nenti institutum  quo  quis,  sicut  re  alia,  abuti  potest. 
Ergo. 

Inst.  3°.  Fieri  potest  ut  daemones  quaedam  faciant  opera 
extraordinaria,  vires  humanas  superantia,  ad  suadendam 
Talsitatem  : at  in  ea  hypotbesi  nullum  daretur  signum 
quo  miracula  ab  hujusmodi  prodigiis  tuto  secernerentur : 
ergo. 

R.  1°.  De  potestate  daemonum  alibi  diximus,  in  Meta- 
physica , ubi  De  angelis,  et  hic  tractare  non  intendimus. 

II.  2°.  Nego  min.  Nam  1°  si  prodigium  sit  inutile,  ridi- 
culum, indecorum,  aliquid  crudelitatis,  obscenitatis, 
fraudis  vel  cujusvis  criminis  admixtum  exhibeat,  sive  in 
operatione  externa,  sive  in  effectibus  ejus,  Deo  tribui  non 
potest,  quia  repugnat  Deum  consuetis  naturae  legibus  de- 
rogare ad  illicita  confirmanda  aut  perficiendas  nugas  : 
Sanctus  est  enim  in  omnibus  operibus  suis.  ( Psal.  cxliv.  ) 
Hinc  quaedam  prodigia  apud  veteres  paganos  celebrata , 
ut  aqua  in  cribro  delata  et  non  effluens,  cos  novacula  in- 
cisa, humanae  sunt  imposturae,  vel  diabolicae  operationes. 
Eodem  modo  pronuntiandum  est  de  famosis  convulsioni- 
bus Jansenistarum  : quis  enim  credere  potest  Deum  leges 
naturae  suspendere  aut  eis  derogare  ut  homines  ad  pieta- 
tem se  exercentes  excruciet,  ab  eis  clamores,  dentium 
stridorem,  membrorum  con torsiones,  saltus  incomposi- 
tos extorqueat?  Similiter  quae  tendunt  ad  solam  curiosi- 
tatem, ostentationem  , superbiam,  qualis  fuisse  refertur 
ascensio  Simonis  Magi  per  aerem  coram  Nerone , a Deo 
venire  nequeunt.  2°  Si,  e contra,  factum  adeo  sit  splendi- 
dum ut  actionem  Auctoris  naturae  evidenter  arguat,  v.  g., 
resurrectio  mortuorum,  subita  morborum  sanatio,  pa- 

num  multiplicatio , super  aquas  deambulatio , etc.;  si 
appareant  hujusmodi  facta  numerosa,. pro  circumstantiis 
varia , opportuna,  ad  vocem  loquentis  prodeuntia,  soli 
Deo  tribui  possunt.  Ergo , etc. 

Obj.  4°.  Ope  magnetismi  nunc  stupendi  producuntur 
effectus  qni  mirationem  excitant  et  tamen  nihil  probant : 
ergo,  etc. 

R.  Nego  conseq . Nam  1°  plures  saltem  extraordinarii 
magnetismi  effectus  a multis,  post  longas  experientias, 
rejiciuntur  ut  falsi;  2°  si  veri  sint,  liaberi  debent  ut  ef- 
fectus causarum  naturalium  nobis  ignotarum;  nulli  enim 
producuntur  absque  mediis  quibusdam  physicis,  prius 
saltem  adhibitis.  Quot  in  ordine  naturali  alii  existunt  ef- 
fectus quos  explicare  non  possumus!  Nulla  est  similitudo 
inter  magnetismi  prodigia  et  facta  in  libris  sacris  exhi- 
bita ut  miraculosa.  Ergo , etc. 

ARTICULUS  SECUNDUS, 

DE  PROPHETIIS. 

Vox  prophetia  a duobus  verbis  graecis  venit,  ante , 
et  cpr.al, dico  : unde  formatae  sunt  voces  latina v , praedicere, 
praedictio . Prophetia  autem  recte  definitur  : Praedictio 
certa  eventus  futuri  qui  in  causis  naturalibus  ab  intelligentia 
humana  praevideri  non  potuit. 

Quatuor,  juxta  omnes,  requiruntur  conditiones  ut  prae- 
dictio alicujus  eventus  vera  sit  prophetia  : scilicet,  1°  ut 
ante  eventum  facta  fuerit;  2°  ut  eventus  contingat  et  prae- 
dictioni consentiat;  3°  ut  in  causis  naturalibus  praevideri 
non  potuerit;  4°  ut  consensio  eventus  cum  praedictione 
casui  fortuito  tribui  non  possit.  Necessitas  hujusmodi 
conditionum  per  se  patet. 

Eaedem  recurrunt  quaestiones  circa  prophetiam  ac  circa 
miraculum,  videlicet  1°  an  sit  possibilis;  2°  an  certo  cog- 
nosci possit;  3°  an  vim  habeat  probandi  veram  esse  doc- 
trinam in  cujus  gratiam  editur.  His  quaestionibus  per  se- 
quentes propositiones  responsuri  sumus. 

PROPOSITIO  PRIMA. 

Prophetia  est  possibilis « 

Prob . Prophetia  est  possibilis  si  Deus  quosdam  noscat 
eventus  futuros  qui  in  causis  naturalibus  preevideri  non 
possint,  et  si  eos  hominibus  praenuntiare  possit : atqui 
haec  duo  certa  sunt.  1°  Deus  quosdam  noscit  eventus  fu- 
turos qui,  etc.,  nam,  ut  pote  infinitus  in  scientia,  uni- 
versa novit , et  praeterita , et  praesentia , et  quaecumque 
futura , etiam  contingentia  et  libera , ut  contra  deistas  in 
Philosophia  probatur  : porro , inter  haec  futura , 'multa 
sunt  quae  in  causis  naturalibus  praevideri  non  possunt , 
Y.  g.,  nativitas  hominis  qui  circa  ducentos  annos  ventu- 
rus est,  nomen  ejus,  praecipuae  ipsius  vitae  actiones;  cer- 
tum est  enim  haec  in  causis  naturalibus  praevideri  non 
posse.  Ergo  1°.  2°  Eventus  illos  quos  perfecte  noscit,  Deus 
manifestare  potest  hominibus;  aptissima  enim  ipsi  non 
desunt  media  quibus  homines  alloqui  possit  : vel  1°  per 
inspirationem  internam,  certam  quarumdam  veritatum 
cognitionem  mentibus  imprimendo;  vel  2°  clara  voce; 
vel  3°  per  visionem , res  futuras  manifestando  prophetae 
ut  praesentes;  vel  4°  per  somnia,  etc.  In  his  casibus  signa 
indubitata  locutionis  suae  dare  potest  Deus ; id  a nemine 
negari  potest,  sicut  ostendimus  supra,  ubi  de  revelatione 
in  genere.  Ergo. 

PROPOSITIO  SECUNDA. 

Prophetiarum  existentia  certo  coqnisci  potest. 

Prob.  Ad  hoc  enim  tria  sunt  requisita  : videlicet  1°  ut 
futurus  eventus  certo  praenuntiatus  fuerit ; 2°  ut  eo  modo 
contigerit  quo  fuit  praedictus,  et  3°  ut  clare  videatur  illum 
in  causis  naturalibus  praevideri  non  potuisse,  nec  casu 
fortuito  cum  praedictione  concordari  :■  atqui  haec  tria  pos- 
sibilia sunt.  1°  Praedictio  futuri  eventus  est  factum  ex 
natura  sua  sensibile  et  eodem  modo  cognoscibile  ac  alia 

facta  historica.  2°  Idem  dicendum  est  de  praedictionis 
adimpletione ; eventus  quippe  cum  suis  circumstantiis  est 
factum  historicum.  3°  Ex.  natura  eventus  et  ex  adjunctis 
facile  dijudicari  potest  an  ejus  provisio  causis  naturali- 
bus , vel  illius  exsecutio  casui  fortuito  tribui  possit ; v.  g., 
si  agatur  de  futuris  liberis  longe  ante  eventum  praenun- 
tiatis, quae  tempore  statuto  cum  circumstantiis  descriptis 
apprime  contingant : Ergo. 

PROPOSITIO  TERTIA. 

Prophetice  vim  habent  probandi  veram  esse  doctrinam  in  cujus 

confirmationem  eduntur. 

Proh.  1°  Miracula  habent  vim  probandi  veram  esse  doc- 
trinam in  cujus  gratiam  patrantur : sed  in  omni  pro- 
phetia verum  existit  miraculum : cum  eventus  futurus 
qui  praedicitur , in  causis  naturalibus  praevideri  non  po- 
tuerit , necesse  est  igitur  ut  causa  supernaturalis  inter- 
veniat : ergo  verum  adest  miraculum. 

2°  Vim  quam  habent  miracula  probandi  veram  esse 
doctrinam  in  cujus  gratiam  patrantur , praecipue  deduci- 
mus ex  naturali  propensione  qua  ferimur  ad  judican- 
dum ea  esse  divinae  voluntatis  signa  : atqui  eadem  pro- 
pensione ferimur  et  omnes  feruntur  ad  judicandum 
prophetias  characteribus  supra  expositis  munitas,  divinae 
voluntatis  esse  signa ; non  minus  enim  inclinamur  ad 
credendum  divinam  in  eis  esse  operationem  quam  ad  ju- 
dicandum miracula  a Deo  patrari : ergo.  Ipse  Rousseau, 
E mile,  4 : « Et  pourquoi  les  propheties  ne  font-elles  pas 
» autorite  pour  vous  ? Parce  que,  pour  qu’elles  te  fissent, 
» il  faudrait  trois  choses  dont  le  concours  est  impossible; 
» savoir,  que  j’eusse  ete  temoin  de  la  prophetie,  que  je 
» fusse  temoin  de  Fevenement,  et  qu;il  me  fut  demontre 
» que  cet  evenement  n’a  pu  cadrer  fortuitement  avec  la 
» prophetie.  » Si  qua  ergo  existeret  prophetia  his  conditio- 
nibus munita,  vim  haberet,  juxta  adversarios,  probandi, 
etc. ; porro  dari  possunt  hujusmodi  prophetiae  : ergo. 

1°  Fieri  potest  ut  iidem  homines  sint  testes  oculati  et 
prophetiae  et  ejus  eventus,  quod  pluries  revera  contigit , 
ut  narratur  in  libris  sacris.  Sic  Moyses  annuntiabat  Pha- 
raoni  horam  qua  plagae  /Egvpti  incipere  et  desinere  debe- 
bant : Elias,  Eliseus  pluresque  alii  regibus  Juda  et  Israel 
praedixerunt  eventus  quorum  futuri  erant  et  revera 
fuerunt  testes  : sic  Apostoli  et  innumeri  Judaei  qui  audie- 
rant Christum  passionem  suam,  mortem,  resurrectionem 
et  ascensionem  praenuntiantem,  haec  propriis  oculis  vide- 
runt completa : sic  generatio  de  qua  Christus  dixerat : 
Non  praeteribit,  donec  omnia  fiant,  testis  fuit  excidii  Hie- 
rosolymitani et  omnium  calamitatum  quas  obventuras 
tam  graphice  praedixerat,  ut  legitur  apud  Matth.  xxiv. 

2°  Constare  potest  consensionem  inter  eventum  et 
praedictionem  casui  fortuito  tribui  non  posse.  Si  enim 
non  solum  facti  substantia  praedicatur , sed  variae  illius 
circumstantiae  ex  occultissimis  naturae  legibus,  vel  ex 
libera  hominum  electione  pendentes  describantur ; si 
non  una  aut  altera , sed  multae  edantur  prophetiae  idem 
habentes  objectum,  et  tamen  cunctae  ad  apicem  implean- 
tur, luce  meridiana  clarius  est  concordiam  inter  even- 
tum et  praedictionem  casui  fortuito  tribui  non  posse : 
atqui  demonstrabimus  postea  tales  existere  prophetias  : 
Ergo. 

Notandum  tamen  nos  non  admittere  trium  conditio- 
num a Rousseuu  positarum  necessitatem  : non  enim 
requiritur  ut  idem  homo  sit  testis  prophetiae  et  eventus : 
sufficit  testem  eventus  certo  noscere  prophetiam  antea 
factam,  ut  diximus  in  2a  propositione. 

Hic  autem  prophetiarum  existentiam  non  discutimus 
nec  inquirimus  , sed  tantum  earum  qualitates  specula- 
tive et  in  genere  sumptas. 

Objiciuntur  Sibyllarum  vaticinia,  quae  a multis,  etiam 
a Patribus,  prolata  fuerunt  ut  vera  oracula  a Deo  non 
venientia ; videatur  P.  Baltus,  Reponse  a Vhistoire  des 
Oracles  de  Fontenelle. 

R.  Absolute  non  repugnat  Deum  veritatem  per  Sibyl- 
las  quandoque  dixisse,  sicut  olim  per  Balam.  • 

Caeterum,  supposito  quod  vaticinia  Sibyllis  tributa  a 
Deo  non  venerint ; aut  merae  fuerunt  imposturae,  ut  vo- 
lebat Fontenelle,  et  nulla  est  difficultas ; aut  daemonum 
erant  opera,  ut  contendebat  Baltus,  et  tunc  applicari 
possunt  ea  quae  supra  diximus  agendo  de  prodigiis  a dae- 
monibus factis. 

Quaeritur  an  prophetiae  majorem  vel  minorem  habeant 
vim  probandi  quam  miracula  ? 

R.  1°.  Certum  est  miraculum  evidenter  divinum  vim 
habere  probandi,  independenter  a prophetiis : nam  Moyses 
et  Apostoli  missionem  suam  probaverunt  per  miracula 
quae  non  fuerunt  praenuntiata,  vel  quorum  praedictio  tes- 
tibus eventus  non  erat  nota,  nempe  gentibus : ipse  Chris- 
tus divinitatem  suam  ex  miraculis,  sine  ullo  respectu  ad 
prophetias,  ostendit,  v.  g.,  ex  sanatione  paralytici , ex 
restitutione  visus  caeco  nato,  etc.  Item  Apostoli  ex  sanatio- 
nibus per  miraculum  factis  missionem  suam  probant. 
Ergo. 

R.  2°.  Prophetiae  vim  hahent  per  se  et  independenter  a 
miraculis  probandi  veram  esse  doctrinam  in  cujus  gra- 
tiam eduntur.  Nam  1°  Christus,  post  resurrectionem,  dis- 
cipulos euntes  Emmaus  docens,  incipit  a Moyse  et  omni- 
bus prophetis,  Luc.  xxiv,  27 ; de  miraculis  nihil  dicit. 
2°  Apostoli  saepe  solas  allegant  prophetias,  ut  in  pluribus 
locis  Actuum  apostolorum  legitur.  3°  Saepissime  sancti 
Patres  aliique  religionis  Christianae  defensores  argumenta 
ex  solis  prophetiis,  sine  respectu  ad  miracula,  educunt. 
4°  Prophetia,  ex  dictis,  est  opus  tam  divinum  quam,  mi- 
raculum. Ergo. 

R.  3°.  Cum  miracula  et  prophetiae  sint  pariter  opera 
vires  humanas  superantia,  eamdem  habent  vim  intrin- 
secam probandi  veram  esse  doctrinam  in  cujus  testimo- 
nium proferuntur : vis  autem  externa  pendet  a variis 
circumstantiis  talis  miraculi  aut  prophetiae. 

R.  4°.  Verae  autem  prophetiae  eodem  modo  secerni 
possunt  ab  humanis  imposturis  vel  a daemoniorum  ora- 
culis, quo  vera  a falsis  distinguuntur  miracula. 

De  potestate  angelorum  et  daemonum  relative  ad  prcn 

phetias  egimus  in  Institutionibus  nostris  philosophicis, 

10a  edit.,  de  Angelis,  cap.  8. 

De  his  omnibus  circa  revelationem  quaestionibus,  uti- 
lissime legetur  opus  inscriptum  : Censure  de  la  faculte  de 
Tkeologie  de  Paris  contre  le  livre  inlitule  : Emile  ou 
1'Education  (Cours  complet  de  Theol.,  t.  II). 


PARS  SECUNDA. 

* 

DE  RELIGIONE  JUDAICA. 


• Probavimus  in  Institui,  philos.  necessariam,  sed  insuf- 
ficientem esse  religionem  naturalem ; modo  autem  statui- 
mus revelationem  esse  possibilem  et  necessariam  : indi- 
cavimus signa  quibus  illius  existentia  constare  possit. 
Nunc  vero  inquirendum  est  an  existat.  Quatuor  religiones 
gloriantuT  se  revelationem  habere,  nempe  judaica,  Chris- 
tiana , mahumetana  et  pagana  : unica  autem  potest  esse 
vera.  Fatentur  deistae  religionem  paganam  et  mahume- 
tanam  esse  falsas.  Christiana  cum  judaica  essentialiter 
colligata  est,  imo  ad  originem  mundi  ascendit,  cum 
Christus,  ipsius  caput,  a primis  patriarchis  fuerit  exspec- 
tatus tanquam  lapsi  protoparentis  totiusque  generis  hu- 
mani reparator.  Itaque  sedulo  examinandum  est  quid  de 
religione  judaica,  deinde  quid  de  Christiana  sentiendum 
sit.  Triplex  circa  religionem  judaicam  proponitur  quaes- 
tio : 1°  an  sit  vera ; 2°  an  sit  divina ; 3°  quamdiu  esset 
duratura ; seu  de  ejus  veritate,  divinitate  et  duratione. 
Unde  in  hac  parte  tria  erunt  capita,  quibus  praevium 
praemittemus  caput  de  religione  primaeva. 

CAPUT  PRIMUM. 

DE  RELIGIONE  PRIMAEVA. 

Inter  recentiores  deistas  plurimi  contendunt  hominem 
e manibus  Creatoris  prodiisse  cum  sola  facultate  cogi- 
tandi'ac  ratiocinandi,  et  omni  cognitione  destitutum.  In 
hac  hypothesi , homines  debuerunt  propriis  viribus  ideas 
intellectuales  sibi  efformare,  sermonem  instituere,  socie- 
tatem inire,  ad  notionem  divinitatis  et  cultus  illi  exhi- 
bendi devenire.  Cum  multos  conspexerint  effectus  stu- 
pendos in  natura  sensibili,  causas  illorum  naturali  cu- 
riositate quaerentes , varias  pro  variis  effectibus  sibi  fin- 
xerunt, eas  velut  deos  habuerunt;  sicque  natus  est  poly- 
theismus  , prima  omnium  religio , cui  post  plurima  sae- 
cula successit  theismus.  Ita  Hume  et  alii  plures  praesertim 
posterioris  saeculi  philosophi.  Quid  de  tali  suppositione 
sentiendum  sit  per  sequentes  statuemus  propositiones. 

PROPOSITIO  PRIMA. 

Prima  religio  non  fuit  polytheismus,  sed  theismus. 

Prob.  Si  antiquiores  mundi  annales  percurrimus,  sem- 
per  videmus  populos  a perfectiori  ad  minus  perfectam  re- 
ligionem descendere,  a spiritualismo  ad  cultum  siderum , 
a cultu  siderum  ad  cultum  objectorum  sublunarium  , ad 
cultum  hominum,  ad  cultum  animalium,  ad  cultum 
plantarum , etc.  Hoc  constat  exemplo  Chaldaeorum , Per- 
sarum, Medorum,  iEgyptiorum,  Graecorum,  Romanorum, 
et  maxime  Judaeorum,  qui  certe  a tbeismo  saepe  ad  poly- 
theismum  transierunt.  Ergo  systema  Hume  aliorumque 
incredulorum  circa  originem  polytheismi  et  theismi,  non 
solum  destituitur  fundamentis,  sed  contrarium  est  his- 
I.  3 

toriae,  et  praesertim  Moysis  narrationi,  cujus  authentici- 
tatem,  integritatem  et  veritatem  mox  demonstraturi  su- 
mus. Yide  Pluquet , Memoires  pour  servir  a VHistoire  des 
Egarements  de  Vesprit  humain;  Discours  preliminaire , 
ch.  ler. 


PROPOSITIO  SECUNDA. 

Deus  ab  initio  hominem  cognitionibus  positivis  instruxit  et 
religionem  ei  revelavit. 

Prob.  la  pars.  Annales  Moysis  testantur  hominem 
fuisse  creatum  adultum,  cogitantem,  loquentem,  ratioci- 
nanteni : hac  igitur  sola  ratione  cuncta  evanescunt  deli- 
ramenta incredulorum  circa  originem  humanarum  cog- 
nitionum et  linguarum. 

Prob.  2a  pars.  Narratio  Moysis  inducit  Deum  primos 
parentes  nostros  alloquentem , eos  docentem , saltem  uno 
praecepto  positivo  obstringentem , peccatores  redarguen- 
tem , ad  poenas  damnantem  et  reparatorem  eis  promit- 
tentem : in  tali  autem  agendi  ratione  se  eis  manifestavit 
et  plures  veritates  eis  revelavit.  Ergo. 

Praeterea , religio  patriarcharum  primorumque  homi- 
num exhibetur  in  Genesi  ut  pura,  sancta,  sublimis  et 
veneranda  : at  talis  religio  a sola  ratione  humana  sic  in- 
veniri non  potuisset.  Etiamsi  admitteretur  nullas  in  ea 
exstitisse  veritates  captum  humanum  superantes,  certum 
est  rationem  sibi  derelictam  non  nisi  intra  multa  saecula 
ad  perfectas  hujusmodi  notiones  divinitatis , cultus  illi 
exhibendi,  atque  praeceptorum  naturalium  pervenire  po- 
tuisse : quin  imo  nunquam  huc  usque  devenisset,  ut  pa- 
tet exemplo  nationum  excultissimarum  ipsorumque  phi- 
losophorum qui,  ut  in  Philosophia  ostendimus,  ope  sa- 
pientiae humanae  corpus  sanae  doctrinae  circa  Deum , reli- 
gionem et  mores  efformare  non  valuerunt.  Ergo,  etc. 
Yide  Hooke,  part.  2,  art.  4 ; et  Bergier,  Traite  de  la  Re- 
ligion,  t.  i,  c.  1 . 

Insuper,  antiquiores  variorum  populorum  traditiones 
Genesi  concordant  circa  praecipuas  primaevae  religionis 


DE  VERA  RELIGIONE.  51 

veritates;  v.  g.,  ubique  reperiuntur  qutedam  vestigia 
creationis,  lapsus  hominis,  necessitatis  mediatoris,  ejus 
promissionis,  liberationis  per  sacrificium  obtinendae,  imo 
et  quarumdam  veritatum  Christianae  religionis,  ut  videre 
est  passim  in  opere  periodico  dicto  Annales  de  philosophie 
ckretienne.  Ergo  illae  veritates,  a Deo  primitus  revelatae, 
lapsu  temporum,  ignorantia  ac  cupiditatibus  deturpatae 
sunt  : bine  falsae  natae  sunt  religiones. 

Quaeritur  quid  revelatio  primitiva  continuerit. 

R.  Continebat  veritates  duplicis  generis  : dogmata  et 
praecepta  moralia. 

1°  Dogmata,  videlicet  1°  fidem  unius  Dei  omnipotentis, 
rerum  omnium  creatoris  et  supremi  moderatoris  ; 2°  for- 
mationem hominis  ad  similitudinem  Dei  quoad  spiracu- 
lum vitae,  mentem  scilicet,  qua  prae  caeteris  animantibus 
fuit  donatus;  3°  lapsum  Adami  e pristino  statu,  et  pos- 
terorum ejus  ruinam;  4°  promissionem  Redemptoris  ven- 
turi et  veniae  per  illum  obtinendae.  Tria  priora  clare  ex- 
pressa sunt  in  libro  Geneseos;  quartum  vero  deducitur  ex 
his  verbis,  Gen.  ni,  IS  : Inimicitias  ponam  inter  te  et  mu- 
lierem , et  semen  tuum  et  semen  illius  : ipsa  1 conteret  caput 
tuum.  Si  haec  ultima  verba  tantummodo  sensu  litterali 
intelligerentur , majestate  Dei  forent  indigna;  siquidem. 
Deus  promitteret  solum  semen  mulieris  caput  serpentium 
contriturum  esse  : si  e contra  sensu  metaphorico  suman- 
tur, et  de  liberatione  generis  humani  ex  potestate  diaboli 
per  serpentem  figurati  intelligantur,  Deum  magnifice  de- 
cent ipsiusque  bonitatem  ac  misericordiam  patefaciunt : 
ergo  sic  accipi  debent.  Aliunde  divina  haec  promissio  plu- 
ries clarius  fuit  iterata,  v.  g.,  Gen.  xxn,  18 ; xxvi  ,4  :Et 
benedicentur  in  semine  luo  omnes  gentes  terree.  Idem  con- 
stat ex  opinione  universali  circa  lapsum  humanae  naturae 
et  promissionem  venturi  Redemptoris.  Ergo. 

1 In  textu  Hebraeo  et  Samaritano  et  in  cunctis  versionibus  Vul- 
gata antiquioribus,  loco  ipsa , legitur  ipsum , id  est,  ipsum  semen. 
Sic  igitur  Vulgata  nostra  intelligenda  est : ipsa  mulier,  per  semen 
suum,  conteret  caput  tuum. 

2°  Prcecepta  moralia.  Ex  praedictis  dogmatibus  plurima 
sequuntur  officia,  tum  erga  Deum,  tum  erga  alios  homi- 
nes, tum  erga  nosmetipsos,  in  natura  nostra  et  in  essen- 
tiis rerum  fundata.  Dubitare  non  licet  quin  Deus  ea  pa- 
rentibus nostris  simul  revelaverit.  Id  insuper  constat  ex 
historia  patriarcharum;  clare  enim  videtur  in  Genesi  eos 
accurate  haec  officia  naturalia  cognovisse  : non  potuissent 
autem  ea  sola  ratione  tam  cito  et  tam  perfecte  cognoscere. 
Ergo. 

Praeterea,  duo  saltem  praecepta  positiva  et  generalia 
primis  parentibus  revelavit,  nempe  praeceptum  offerendi 
sacrificia  cruenta  et  praeceptum  sanctificandi  diem  septi- 
mum ; quamvis  enim  natura  doceat  Deum  esse  honoran- 
dum et  aliquod  tempus  cultui  ejus  consecrandum,  sacri- 
ficia cruenta  non  praecipit,  nec  circumstantiam  diei  sep- 
timi cultui  divino  consecrandi  determinat : attamen  sem- 
per  et  ubique  sacrificia  cruenta  fuerunt  in  usu  apud  om- 
nes gentes,  et  dies  septima  quodam  modo  cultui  divino 
fuit  consecrata,  1°  apud  Hebraeos  etiam  ante  Moysen , ut 
satis  indicant  haec  Dei  verba  in  Exodo , xx , 8 : Memento 
ut  diem  sabbati  sanctifices;  non  tam  enim  praeceptum  no- 
vum Deus  his  verbis  instituit , quam  veteris  observatio- 
nem urget ; 2°  apud  gentes,  quae  dies  per  septimanas  ubi- 
que diviserunt,  et  unam  ritibus  sacris  specialiter  desti- 
nant. Ergo. 


CAPUT  SECUNDUM. 

DE  VERITATE  RELIGIONIS  JUDAHLE. 

Haec  religio  describitur  in  Pentateucho , id  est,  in  quin- 
que libris  nomine  Moysis  inscriptis , qui  sunt  Genesis, 
Exodus,  Leviticus,  Numeri  et  Deuteronomium.  Quinque 
illi  libri  in  prima  origine  unicus  erant  liber  qui  vocaba- 

tur  liber  Moysis,  vel  lex  Dei,  aut  lex  Moysis,  id  est  per 
Moysen  data  : sic  a Christo  et  ab  Apostolis  citatur. 

Divisio  hujus  libri  in  quinque  libros  fuit  arbitraria. 
Esdrae  tribuitur.  Saltem  ante  celebrem  versionem  Sep- 
tuaginta interpretum  existebat. 

Yera  est  ergo  religio  judaica  si  Pentateuchus  sit  au- 
thenticus, verus  et  integer.  Praesens  igitur  caput  in  tres 
dividemus  articulos  : i us  erit  de  authenticitate  Pentateu- 
chi; 2US  de  ejus  integritate,  et  3US  de  ejusdem  veritate ; 
quibus  quartum  addemus  de  caeteris  Veteris  Testamenti 
libris. 

ARTICULUS  PRIMUS. 

DE  AUTHENTICITATE  PENTATEUCHI. 

Ille  liber  est  authenticus,  qui  ejus  est  auctoris  cui  ad- 
scribitur  et  eo  tempore  fuit  scriptus  ad  quod  refertur;  ille 
vero  est  spurius  vel  apocryphus , qui  ejus  non  est  aucto- 
ris cui  tribuitur , vel  qui  recentiori  tempore  fuit  scriptus 
quam  dicitur  aut  creditum  est.  Itaque  Pentateuchus  est 
authenticus  si  genuinum  Moysis  sit  opus  et  in  ipso  reipu- 
blicae  Judaicae  initio  fuerit  scriptus,  ut  fertur.  Spinosa  et 
Hobbes,  primi  contra  fidem  Judaeorum  et  Christianorum 
insurgentes.  Pentateuchum  dicteriis  lacesserunt  atque  in 
dubium  revocaverunt.  Ab  hoc  errore  non  multum  reces- 
sit Isaac  La  Peyrere,  auctor  libri  olim  flammis  addicti  et 
inscripti  Prceadamitce  : inter  multos  errores  asserebat 
Adam  non  fuisse  primum  hominem , et  hodiernum  Pen- 
tateuchum esse  duntaxat  fragmenta  librorum  Moysis.  Ri- 
chard  Simon , in  famoso  opere  dicto  Histoire  critique  du 
Vieux  Testament , docebat  Moysen  ordinem  scribarum 
instituisse  et  eorum  ministerio  res  tempore  suo  gestas  in 
commentariis  scribendas  curasse,  atque  Pentateuchum 
nunc  exstantem  esse  compendium  hujusmodi  commen- 
tariorum post  captivitatem  Babylonicam  scriptum  et  pu- 
blica auctoritate  confirmatum.  Hodierni  increduli,  ulte- 
rius progredientes , libros  Moysis  vel  omnino  rejiciunt , 
vel  erroribus  plenos  esse  affirmant.  His  notatis , sit 

PROPOSITIO. 

Pentateuchus  est  genuinum  Moysis  opus , et  eo  tempore  ad  quod 
refertur  fuit  scriptus . 

Prob.  1°.  Pentateuchus  est  genuinum,  etc.,  si  constanti 
traditione  Judaei,  Christiani,  Mahumetani  et  ipsi  Pagani 
illum  ut  talem  semper  habuerint;  alioquin  nullus  liber 
in  mundo  esset  authenticus  : atqui  Judaei , Christiani , 
Mahumetani  et  ipsi  Pagani  constanti  traditione  Pentateu- 
chum habuerunt  ut  genuinum  Moysis  opus,  et  eo  tempore 
ad  quod  refertur  scriptum. 

1°  Judcei.  Quotiescumque  enim  in  caeteris  Veteris  Tes- 
tamenti libris  aliqua  fit  mentio  de  lege  Judaica  , nomine 
Moysis  inscribitur,  v.  g.,  Josue,  i,  7 : Ut  custodias  et  fa- 
cias omnem  legem  quam  praecepit  tibi  Moyses  servus  meus ; 
Judic.  III,  4 : Demisitque  eos  ut  in  ipsis  experiretur  lsrae - 
lem , utrum  audiret  mandata  Domini  quae  praeceperat  pa- 
tribus eorum  per  manum  Moysi , an  non ; item  in  III  Regum, 
n,  3;  in  IV  Regum,  xiv’,  6,  et  in  sexcentis  aliorum  li- 
brorum locis.  Idem  legitur  in  antiquo  Judaeorum  canone, 
teste  Josepho  contra  Appionem,  lib.  1 ; idem  pariter  clare 
videtur  in  antiquioribus  Scripturae  versionibus,  v.  g.,  in 
ea  quae  dicitur  Septuaginta  interpretum,  in  Syriaca,  in 
Chaldaica,  etc.,  omnes  namque  Pentateuchum  Moysi  tri- 
buunt. Ergo  1°. 

2°  Christiani , etc.  Legitur  enim  apud  S.  Marcum,  xn, 
19  et  26  : De  mortuis  autem  quod  resurgant , non  legistis 
in  libro  Moysi?  etc.  Hic  refert  Christus  textum' Exodi, 
HI,  6.  Apud  S.  Lucam,  xxiv,  27  : Et  incipiens  (Jesus)  a 
Moyse  et  omnibus  Prophetis , interpretabatur  illis  in  omni- 
bus Scripturis  quae  de  ipso  erant ; et  44  : Quoniam  necesse 
est  impleri  omnia  quae  scripta  sunt  in  lege  Moysi.  Denique 
omnes  Christiani  semper  fuerunt  et  adhuc  sunt  unanimes 
circa  illud  punctum.  Ergo  2°. 

3°  Mahumetani . Nam  in  multis  locis  libri  Mahumetis 

dicti  Alcoran,  vel  Coran,  fit  mentio  Moysis  et  legis  ejus : 
porro  lex  Moysis  est  in  Pentateucho.  Ergo  3°. 

4°  Ipsi  Pagani  quorum  tamen  maxime  intererat  Moysis 
existentiam  negare,  constanter  eum  habuerunt  ut  verum 
Pentateuchi  auctorem,  sanctus  enim  Justinus  in  sua  Co- 
hortatione ad  Graecos,  n°  9,  multos  designat  auctores  pa- 
ganos qui  Moysen  ut  principem  et  ducem  gentis  Judaeorum 
commemorant,  inter  quos  numerantur  Polemon,  Appion, 
Ptolemaeus,  Hellanicus,  Philochorus,  Castor,  Thallus, 
Alexander  Polyhistor,  et  celeberrimus  Diodorus  Siculus. 
Idem  senserunt,  inter  Latinos,  Celsus,  Porphyrius  et  Ju- 
lianus Apostata,  qui  tot  et  tanta  contra  Judaeos  et  Chris- 
tianos scripserunt.  Ergo  4°,  etc. ; aliunde,  etc.  Ergo. 

Prob.  2°.  Vel  Pentateuchus  est  authenticus,  vel  re- 
centiori  tempore  ab  aliquo  impostore  fuit  suppositus : 
atqui  posterius  dici  non  potest ; vel  enim  suppositus  fuis- 
set post  mortem  Esdrae,  vel  tempore  Esdrae,  vel  ante 
Esdram  : atqui  nihil  horum  dici  potest. 

1°  Non  post  mortem  Esdrce.  Omnibus  enim  fatentibus, 
suppositio  ista  contingere  non  potuit  a tempore  quo  Pen- 
tateuchus, qualis  nunc  existit,  in  linguam  graecam  sub 
Ptolemaeo  Philadelpho  a Septuaginta  interpretibus  fuit 
translatus,  siquidem  ex  tunc  ad  exteras  gentes  transiit, 
et  in  diversis  linguis  idem  semper  fuit  conservatus.  Ita- 
que suppositio  ista  fieri  debuisset  a tempore  Esdrae  usque 
ad  Ptolemaeum  : at  etiam  in  eo  tempore  haec  suppositio 
fuit  impossibilis  ; tunc  quippe  Samaritani  erant  per 
schima  a Judaeis  divisi,  et  tamen  eumdem  habent  Penta- 
teuchum ipsumque  Moysi  adscribunt : porro  illum  non 
haberent  si,  durante  schismate,  ab  aliquo  impostore  sup- 
positus fuisset ; illum  enim  a Judaeis  suppositum  non 
admisissent  ut  divinum ; nec  Judaei  illum  a Samaritanis 
excogitatum  accepissent.  Ergo  1°. 

Insuper  ex  libris  Machabaeorum , ex  Antiquitatibus 
Josephi  et  ex  tota  traditione  constat,  Hebraeorum  religio- 
nem et  rempublicam  j uxta  leges  Mosaicas  semper  fuisse 
administratas.  Pentateuchus  erat  liber  ritualis  ad  usum 
sacerdotum,  codex  civilis  ad  usum  publicum,  instrumen- 

tum  genealogiarum  ad  usum  patrumfamilias , tabula 
haereditatum  ad  usum  privatorum,  cathechismus  dogma- 
ticus et  moralis  ad  usum  omnium : porro  haec  reddunt 
suppositionem  omnino  impossibilem  in  quocumque  tem- 
pore. Ergo  1°  saltem  post  morlem  Esdrae  dicta  suppositio 
contingere  non  potuit. 

2°  Non  tempore  Esdrce  et  ab  ipso  Esdra,  ut  dicere  non 
erubuit  Spinosa ; nam  tempore  Esdrae  tota  gens  Sama- 
ritanorum a Judaeis  jam  ex  multis  annis  erat  divisa : 
impossibile  ergo  tunc  fuisset  persuadere  illis  ut  Penta- 
teuchum, de  quo  nihil  unquam  audiissent,  tanquam  ge- 
nuinum Moysis  opus  reciperent ; illum  velut  spurium 
rejecissent  sicut  alios  libros  a tempore  schismatis  scriptos 
rejecerunt.  Ergo  2°. 

3°  Non  ante  Esdram.  Nam  tunc  vel  post  vel  ante  Ro- 
boam : at  neutrum  dici  potest.  Non  post  Roboam,  quia 
decem  Tribus  jam  separatae  erant : ab  illo  autem  tempore 
suppositio  Pentateuchi  facta  est  omnino  impossibilis, 
propter  rationes  expositas.  Non  ante  Roboam ; quo  enim 
viciniora  sunt  tempora,  eo  difficilior  est  suppositio.  Prae- 
terea, a Roboam  retrogradiendo  usque  ad  Moysen,  accu- 
rate descripta  existit  series  factorum  in  diversis  libris 
qui  successive  prodire  debuerunt ; sunt  enim  secundus 
et  primus  Regum,  Riith,  Judicum  et  Josue  : omnes  libri 
isti  declarant,  vel  supponunt  Moysen  fuisse  Judaeorum 
legislatorem,  religionis  eorum,  reipublicae,  legum,  caere- 
moniarum, sacrificiorum,  festorum  institutorem  ac  Pen- 
tateuchi auctorem  : nemo  autem  non  videt  quam  absur- 
dum sit  dicere  haec  omnia  ante  Roboam  fuisse  supposita, 
et  sic  miro  artificio  sibi  concatenata.  Ergo  3°;  aliunde, 
etc.  Ergo. 

Prob.  3°.  Si  Pentateuchus  suppositus  fuit,  omnes  alii 
libri  Veteris  Testamenti  fuerunt  etiam  suppositi,  nam 
de  Pentateucho  loquuntur,  illum  ut  opus  Moysis  tra- 
dunt, cum  illo  perfecte  sunt  concordes  : at  dici  non  po- 
test cunctos  Veteris  Testamenti  lihros  fuisse  suppositos  ; 
nam,  praeter  innumeras  authenticitatis  notas  quas  prae 
se  ferunt,  vel  ab  unico  impostore  fuissent  suppositi,  vel 

a pluribus ; atqui  neutrum  dici  potest.  1°  Non  ab  unico ; 
impossibile  quippe  est  unum  hominem  finxisse  tot  li- 
bros, rebus  in  eis  contentis  et  modo  quo  dicuntur  a se 
distinctos,  in  quibus  tot  emicant  diversi  characteres 
styli,  figurarum,  eloquentiae,  simplicitatis  et  sublimita- 
tis. 2°  Non  a pluribus ; nullus  enim  vir  bonae  fidei  et 
aliquo  praeditus  judicio  sibi  persuadere  poterit  plures 
impostores,  ex  mutua  conspiratione,  varios  Antiqui  Tes- 
tamenti libros  excogitasse,  tam  sublimem  et  mirandam 
doctrinam  in  illis  depinxisse,  cum  universa  terra  in  den- 
sissimis tenebris  esset  involuta,  et  multas  partes  a se 
tam  discrepantes  tanta  industria  inter  se  colligasse,  ut 
ita  sibi  corresponderent.  Ergo. 

Opinio  autem  Richardi  Simonis  nullo  innititur  funda- 
mento, communi  antiquorum  et  recentiorum  sensui  ad- 
versatur, siquidem  nullibi  fit  mentio  commentariorum 
quae  supponit,  et  omnes  persuasum  semper  habuerunt 
Pentateuchum,  qualem  eum  nunc  habemus,  genuinum 
esse  opus  Moysis. 

Praeterea,  etsi  concederetur,  quod  falsum  est,  primum 
exstitisse  commentaria  sub  directione  Moysis  scripta, 
quorum  Pentateuchus  nunc  exstans  compendium  esset, 
nihilominus  opus  foret  authenticum  quoad  substantiam, 
ideoque  nihil  inde  concludere  possent  increduli. 

Solvuntur  objectiones. 

Obj.  1°  Jupiter,  Mercurius,  Apollo,  aliique  apud  pa- 
ganos percelebres,  erant  tamen  personae  fictae : ergo  apari 
Moyses  potest  esse  tantum  persona  ficta. 

R.  1°.  Dist.  ant.  Jupiter,  Mercurius,  etc.,  erant  per- 
sonae fictae,  id  est,  historia  eorum  maxima  ex  parte  est 
ficta,  concedo ; id  est,  nullo  modo  exstiterunt,  nego  ant. 
Etenim  apud  omnes  in  confesso  est  historiam  deorum  pa- 
ganismi maxima  ex  parte  fabulosam  esse  et  nullam  me- 
reri fidem ; sed  communiter  docetur  plerosque  deos  istos 
vere  exstitisse  et  celebres  fuisse  viros  qui,  propter  sua 
erga  alios  homines  merita,  deorum  numero  post  mortem 

adscripti  sunt ; vel  nihil  aliud  sunt  quam  ipse  Moyses  sub 
diversis  nominibus  cognitus  et  honoratus.  Ea  de  re  con- 
sulantur doctissimus  Huet , in  Demonstratione  evan- 
gelica,  prop.  4,  cap.  3,  4,  5,  etc.,  et  Banier , Explicatiori 
historique  des  fables. 

R.  2°.  Nego  conseq.  et  paritatem.  Ratio  disparitatis  est, 
quod  historia  deorum  paganismi  nullis  nitatur  funda- 
mentis fide  dignis,  sed,  e contra  multa  de  illis  dicantur 
perabsurda  : Moysis  vero  narratio  est  simplex,  clara, 
distincta  et  inconcussis  innixa  monumentis  : ingens  ergo 
datur  discrimen  ipsum  inter  et  deos  paganismi.  Et  vero, 
qui  serio  contenderet  Darium,  Alexandrum,  Caesarem , 
Constantinum,  etc.,  fictos  esse  homines,  ut  delirans  ha- 
beretur: at  multo  magis  repugnat  Moysen  non  exsti- 
tisse, ut  in  probatione  ostendimus  ; existentia  enim  illus- 
trium hominum  istorum  non  aliunde  constat  quam  ex 
traditione  et  historicis  monumentis  : at  nulla  constantior 
et  firmior  traditio,  nullaque  majora  excogitari  possunt 
monumenta  quam  ea  quae  Moysis  existentiam  attestantur. 
Ergo. 

Obj.  2°.  Auctor  Pentateuchi  constanter  de  Moyse  lo- 
quitur in  tertia  persona,  illum  tanquam  virum  mitissi- 
mum laudat,  mortem  ejus  in  ultimo  Deuteronomii  capite 
narrat : atqui  haec  Moyses  scribere  non  potuit.  Ergo. 

R.  Nego  min.  1°  Moyses  de  se  in  tertia  persona  loqui 
potuit ; nam  plures  auctores  quorum  opera  a nemine  in 
dubium  revocantur,  sic  de  seipsis  in  tertia  persona  scrip- 
serunt: v.  g.,  Esdras,  Evangelistae ; et  apud  profanos, 
Xenophon,  Josephus,  Julius  Caesar,  etc.  Ergo. 

2°  Humilitas  Moysis  in  toto  Pentateuchi  decursu  appa- 
ret : suos  defectus  simpliciter  enarrat,  suam  in  Deum 
diffidentiam  confitetur,  semel  tantum  se  laudat  et  quia 
ministerium  ejus  et  gloria  Dei  id  postulabant ; soror  enim 
ejus  Maria  ob  suam  erga  Deum  rebellionem  percussa  fue- 
rat lepra : tunc  Moyses  ostendere  voluit  hoc  malum  ex 
nimia  ipsius  severitate  non  evenisse,  sed  ex  sola  Mariae 
iniquitate.  Ergo. 

3°  Quidam  dicunt  Moysen  mortem  suam  per  anticipa- 

tionem  et  ex  speciali  revelatione  descripsisse ; alii  vero 
probabilius  asserunt  totum  caput  ultimum  Deuteronomii 
ex  libro  Josue  excerptum  fuisse,  ut  quod  pertinebat  ad 
Moyseu  uuo  tenore  legeretur.  Ergo. 

Obj.  3°.  Moyses  nunquam  flumen  Jordanis  transiit : 
attamen  Deuteronomium  trans  Jordanem  fuit  scriptum, 
ut  ex  cap.  i,  vers.  1,  patet.  Ergo. 

Ii.  Nego  min.  Nam  vox  hebreea  abr  triplicem  babet 
significationem , ut  videre  est  in  Dictionario  Buxtorf  et 
in  Radicibus  P.  Houbigant ; modo  signifiat  trans , modo 
citra,  modo  ad  ripam,  au  dela,  en  dega,  sur  le  bord,  prout 
sensus  phrasis  id  exigit : atqui  Moyses,  quando  Deutero- 
nomium scripsit,  erat  citra  Jordanem  et  ad  ejus  ripam, 
id  est,  ab  illo  non  longe.  Septuaginta  autem  interpretes, 
Vulgata  aliaeque  versiones  verterunt  trans,  quia  plaga  in 
qua  haec  verba  protulit  et  scripsit  Moyses,  trans  Jordanem 
erat  respectu  Judaeorum  qui  flumen  transgressi  erant  ut 
Terram  Sanctam  possiderent.  Ergo. 

Obj.  4°  Gen . xii,  6,  legitur  : Pertransivit  Abram  ter- 
ram ( Chanaan ) usque  ad  locum  Sichem....  Cliananceus  au- 
tem tunc  erat  in  terra.  Unde  sic.  Ex  his  verbis  patet  Cha- 
nanaeum  jam  in  Terra  Sancta  non  esse  quando  ille  liber 
fuit  scriptus ; atqui  tamen  Chananaeus  erat  in  terra  ista 
quando  vivebat  Moyses : ergo  Moyses  illius  libri  non  est 
auctor. 

R.  Nego  maj.  Nam  textus  qui  nobis  objicitur  sic  na- 
turaliter intelligi  potest : Ckananceus  autem  jam  erat  in 
terra , id  est,  antequam  Abraham  in  terram  istam  adve- 
niret, Chananaei  illam  jam  occupabant;  omnes  enim  etiam 
doctissimi  interpretes,  et  ipse  Rabbi  Ben-Ezra,  eruditis- 
simus, conveniunt  hunc  esse  sensum. 

Confusio  linguarum  in  Babel  et  dispersio  gentium  ac- 
ciderunt circa  annum  1800  mundi ; vocatio  Abraham  et 
ingressus  ejus  in  terram  Chanaan,  circa  annum  2083 : 
Moyses  autem  legem  a Deo  in  Horeb  accepit  et  promul- 
gavit anno  2513,  ac  consequenter  430  annis  postquam 
Abraham  egressus  est  de  Ur  Chaldaeorum  ut  iret  in  ter- 
ram semini  suo  promissam  : non  mirum  est  ergo  si  Moyses 

observaverit  tunc,  id  est,  jam  Chananaeos  fuisse  in  terra 
ista.  Ergo. 

Obj.  5°.  Plurima  leguntur  in  Pentateucho  locorum  et 
urbium  nomina  quae  non  nisi  post  Moysen  fuerunt  impo- 
sita : v.  g.,  Gen.  x,  11,  Ninive  dicitur  a Nemrod  aedificata, 
et  tamen  nomen  suum  accepit  a Nino  qui  sat  longe  post 
mortem  Moysis  vixit.  Gen.  xiv,  14,  agitur  de  Dan  quae  sic 
dicta  est  tempore  Josue,  xix,  47,  quia  tribus  Dan  eam 
cepit;  antea  enim  vocabatur  Lesem.  In  Deuteronomio,  xi, 
30,  sermo  fit  de  Galgala  : at  nomen  istud  impositum  est 
sub  Josue,  ut  patet  ex  libro  ejus,  v,  9,  etc.  Moyses  haec 
nomina  scribere  non  potuit : ergo  non  est  auctor  Penta- 
teuchi. 

R.  Nego  conseq.  Nova  enim  haec  nomina  inscribi  po- 
tuerunt in  margine  vel  in  spatiis  interlinearibus,  ad  ma- 
jorem textus  intelligentiam ; hinc  forte  ipsi  met  textui 
inserta  sunt  et  prioribus  substituta  nominibus  jam  de- 
suetis : porro  hujusmodi  levissimae  mutationes  authenti- 
citatem  Pentateuchi  labefactare  non  possunt  : alioquin 
nullum  opus  antiquum  ut  genuinum  agnosci  deberet ; 
nam  vix  ullum  reperitur  in  quo  tales  vel  graviores  non 
existant  mutationes. 

Praeterea,  confidenter  asserere  possumus  nullam  ex  his 
aliisque  ejusdem  generis  difficultatibus  esse  quam  Scrip- 
turae sacrae  interpretes  facile  non  solvant,  et  quidem  mul- 
tiplici responsione,  saepe  evidenti,  semper  saltem  proba- 
bili. Responsiones  illas  hic  per  ordinem  et  singula tim 
afferre  non  possumus ; consulantur  diversi  commenta- 
tores, ut  D.  Calmet,  Vence,  Duguet,  etc.  Legantur  Abbadie, 
Traite  de  la  Religion,  t.  i ; Bossuet,  Discours  sur  Vhistoire 
miv.,  2e  part.,  chap.  3 ; Huet,  prop.  4,  cap.  14 ; Bergier, 
t.  v;  Duvoisin,  etc. 

Obj.  6°.  In  libro  Josue,  vm,  32,  legitur  Deuterono- 
mium legis  Moysi,  quod  ille  digesserat,  in  lapidibus  alta- 
ris scriptum  fuisse  : atqui  Deuteronomium,  quale  nunc 
habemus,  in  lapidibus  altaris  scribi  non  potuisset : ergo 
Deuteronomium  non  est  Moysis. 

R.  1°.  Multi  doctissimi  critici  existimant  non  integrum 

Deuteronomium  per  illa  libri  Josue  verba  intelligendum 
esse,  sed  tantum  illius  partem  quae  legem  continet;  Moyses 
enim  dixerat,  Deut.  xxvii,  2 et  3 : Eriges  ingentes  lapides 
et  calce  levigabis  eos,  ut  possis  in  eis  scribere  omnia  verba 
legis  hujus : in  eo  textu  agitur  tantum  de  verbis  legis. 

R.  2°.  Moyses  praescripserat  ut  ingentes  erigerentur 
lapides ; non  repugnat  autem  totum  Deuteronomium  in 
ingentibus  scribi  lapidibus  : ergo. 

Obj.  7°.  In  Gen.  xxxvi,  31,  haec  leguntur  verba : Reges 
autem  qui  regnaverunt  in  terra  Edom  antequam  haberent 
regem  filii  Israel,  fuerunt  hi,  etc.  Octo  postea  numerantur 
reges  et  duodecim  duces  qui  ab  Esaii  usque  ad  Moysen, 
id  est,  intervallo  250  annorum,  regnaverunt  et  sibi 
successerunt.  At  1°  octo  reges  et  duodecim  duces  sibi 
succedere  non  potuerunt  ; 2°  qui  haec  verba  scripsit, 
antequam  haberent  regem  filii  Israel , ostendit  suo  tempore 
filios  Israel  jam  habuisse  regem.  Ergo  Moyses  haec  scri- 
bere non  potuit. 

R.  Nego  min.  quoad  utramque  partem.  1°  Octo  reges 
facile  sibi  succedere  potuerunt  in  spatio  250  annorum, 
ut  evidentissime  patet . Duces  autem  successerunt  quidem 
regibus,  ex  I Paral.  i,  51.  At  multo  probabilius  omnes 
simul  et  in  diversis  locis  imperabant;  nam  in  Gen.  xxxvi, 
40,  legitur : Haec  ergo  nomina  ducum  Esaii , in  cognatio- 
nibus, et  locis,  et  vocabulis  suis.  Aliunde  dici  posset  cum 
Duguet,  in  Gen.  vm,  reges  et  duodecim  duces  per  250 
annos  sibi  successisse ; si  enim  aequaliter  vixissent,  duo- 
decim annos  unusquisque  regnasset  vel  imperasset : 
multi  autem  potuerunt  brevi  tantum  tempore  vivere, 
sive  naturaliter,  sive  propter  violentam  mortem,  aut 
propter  expulsum,  etc.  Ergo. 

2°  Multi  dicunt  haec  verba , antequam  regem  habe- 
rent, etc.,  non  intelligenda  esse  quasi  diceretur,  ante- 
quam Saiil  et  David  regnarent,  sed  antequam  filii  Israel, 
jugo  Aegyptiorum  excusso,  rempublicam  efformarent  et 
ducem  haberent,  scilicet  Moysen  qui  tunc  eos  primus  re- 
gebat. Ergo. 

Caeterum,  hujusmodi  difficultates,  quas  congerit  Spi- 

nosa,  probarent  ad  summum  quaedam  in  Pentateucho 
fuisse  inserta,  sive  a Samuele,  sive  ab  Esdra,  sive  ab  aliis 
prophetis  vel  auctoribus,  sed  minime  destruunt  positivas 
quas  attulimus  rationes  ad  demonstrandum  quinque  hos 
libros  genuinum  opus  esse  Moysis. 

Solent  quidem  critici  ex  talibus  notis  vel  characteri- 
bus pronuntiare  aliquem  librum  esse  apocryphum,  sed 
ubi  positiva  et  firma  aliunde  non  dantur  motiva  quibus 
clare  ostendatur  illum  esse  authenticum  : nam  in  poste- 
riori hoc  casu,  si  nonnulla  reperiant  loca  quae  proprio 
auctori  celebri  clare  tribui  non  possint,  rectius  judicant 
ea  quacumque  de  causa  fuisse  inserta  ; ergo  etiamsi  con- 
cederemus quasdam  annotationes  a recentioribus  scrip- 
toribus Pentateucho  fuisse  insertas,  nihil  inde  profice- 
rent increduli. 

Voltaire,  Dict.  philos.,  art.  Moise,  et  plures  ejusdem 
scholae  homines  quaedam  alia  objiciunt,  v.  g.,  artem  scri- 
bendi a Cadmo  et  post  Moysen  tantum  fuisse  inventam, 
solos  tunc  fuisse  in  usu  apud  yEgyptios  et  Chaldaeos  hie- 
roglyphos  qui  in  lapidibus  et  lateribus  sculpebantur,  lon- 
gam historiam  non  potuisse  per  solos  hieroglyphos 
depingi,  et  aliunde  impossibile  esse  de  loco  in  locum 
omnes  transferre  lapides  et  lateres  qui  necessarii  fuissent 
ut  integer  contineretur  Pentateuchus,  etc. 

At  illae  aliaeque  similes  objectiones  merae  sunt  hypo- 
theses  quae  ipsamet  Pentateuchi  historia  destruuntur. 
Sic  enim  ratiocinandum  est  : invictis  argumentis  de- 
monstratur Moysen  esse  Pentateuchi  auctorem  ; in  illo 
igitur  tempore  non  soli  existebant  hieroglvphi , sed  ars 
scribendi,  et  probabilius  aliter  quam  super  lapides  et 
lateres,  inventa  erat.  Vide  exquisitum  opus,  ab  omnibus 
notum,  Lettres  de  quelques  Juifs  portugais,  etc.,  t.  i ; 
Bergier,  t.  v ; la  Bible  vengee  des  attaques  des  incredules, 
par  Duclot,  obs.prel.,  etc. 

Ex  observationibus  recenter  factis  a D.  Champollion  et 
ab  aliis  peritis,  constat  apud  Aegyptios  triplicem  exstitisse 
modum  scribendi;  hieroglyphicum  seu  figurativum  pro 
monumentis,  hieraticum  vel  symbolicum  quo  sacerdotes 

uti  solebant , et  demoticum  ac  phoneticum  in  usum  vul- 
garem. Triplex  ille  modus  non  triplicem  faciebat  linguam, 
sed  unicam  tripliciter  expressam.  Consulatur,  pro  expli- 
catione, YUnivers  pittoresque,  Egypte . 

Parvi  refert  an  Moyses  per  seipsum  historiam  enarra- 
verit, vel  per  scribas  aut  secretarios  qui  sub  illius  direc- 
tione scripserint.  Sed  admitti  non  potest  systema  Ricbardi 
Simonis  superius  expositum,  quia  nullo  nititur  funda- 
mento, constanti  Judaeorum  et  Christianorum  traditioni 
adversatur,  cum  aliis  monumentis  quibus  Pentateuchi 
aliorumque  librorum  Veteris  Testamenti  authenticitas 
probatur,  conciliari  non  potest  : unde  Bossuet  fortiter 
illud  impugnavit  statim  atque  in  lucem  prodiit,  et  com- 
muniter catholici  ipsique  protestantes  illud  procul  reje- 
cerunt. 

ARTICULUS  SECUNDUS. 

DE  INTEGRITATE  PENTATEUCHI. 

Probavimus  Moysen  esse  auctorem  Pentateuchi : nunc 
quaeritur  an  ipsius  opus  huc  usque  integrum  manserit. 
Duplex  distinguitur  adulteratio  : una  accidentalis  et  le- 
vis, quae  consistit  in  additione,  omissione  vel  mutatione 
quorumdam  nominum,  punctorum,  virgularum  alio- 
rum ve  hujusmodi;  et  alia  substantialis,  quae  in  eo  sita 
est,  ut  aliquid  addatur  vel  omittatur  in  doctrina,  in  in- 
stitutis et  in  factis  gravis  momenti. 

Fatemur  Pentateuchum  priorem  non  habere  integrita- 
tem, et  quasdam  in  eo  subiisse  mutationes  ignorantia, 
negligentia  vel  inadvertantia  amanuensium;  talis  enim 
fuit  sors  omnium  librorum  , praesertim  antiquissimo- 
rum, qui  per  tot  saecula  non  nisi  manu  scribi  potuerunt : 
quaestio  igitur  est  an  Pentateuchus  aliquam  subierit  mi> 
tationem  essentialem  in  doctrina  aut  in  factis  alicujus 
momenti. 

PROPOSITIO. 

Pentateuchus  nullum,  subiit  mutationem  essentialem , sive  in 
doctrina,  sive  in  factis. 

Prob.  Pentateuchus  enim  talem  non  subiit  mutatio- 
nem, si  demonstretur  illam  fuisse  omnino  impossibilem  : 
atqui  pluribus  invictis  argumentis  demonstratur  talem 
mutationem  fuisse  omnino  impossibilem. 

1°  Facta  quae  referuntur  in  Pentateucho  sunt  inter  se 
concatenata;  doctrina  cum  miraculis,  miracula  cum  le- 
gibus connectuntur,  adeo  ut  alia  ab  aliis  fulciantur  vel 
supponantur  : v.  g.,  solemnitas  Paschae  supponit  miracu- 
losum  populi  egressum  ex  ^Egypto,  festum  Pentecostes 
locutionem  Dei  in  Monte  Sinai,  serpens  aeneus  murmu- 
rationes Israelitaruin  adversus  Moysen,  etc. ; et  evidens 
est  gravem  mutationem  introduci  non  potuisse  in  hujus- 
modi factis. 

2°  Quo  magis  notus  est  liber,  eo  difficilior  est  mutatio 
seu  adulteratio  : at  Pentateuchus  universo  populo  erat 
notissimus;  illum  quotidie  prae  manibus  habere  tene- 
bantur sacerdotes,  ut  ritus  et  caeremonias  sub  gravibus 
poenis  praescriptas  religiose  servarent  ac  explicarent;  prin- 
cipes populi  et  magistratus,  ut  jus  dicerent,  patresfami- 
lias  ut  suas  cognoscerent  genealogias  suisque  fruerentur 
juribus;  rex  ipse  illum  propria  manu  scribere  tenebatur, 
Deut.  xvn,  18;  quolibet  septennio  publice  in  concursu 
omnis  populi  legebatur;  tanta  veneratione  servabatur,  ut 
scirent  Israelitae,  teste  Josepbo,  quot  vicibus  et  quo  ordine 
eadem  littera  in  toto  Pentateucho  adhiberetur  : porro 
nemo  non  videt  haec  omnia  essentialem  mutationem  red- 
didisse omnino  impossibilem. 

3°  Libri  Josue,  Judicum,  Regum  et  caeteri  tantam  cum 
Pentateucho  habent  connexionem,  ut  simul  corrumpi  de- 
buissent, omnia  uniuscujusque  libri  exemplaria  simul  et 
eodem  modo  adulterare  oportuisset  : at  illud  fieri  po- 
tuisse a quocumque  etiam  solertissimo  impostore  abso- 

lute  repugnat ; multa  enim  ubique  sparsa  existere  debue- 
runt legis  exemplaria. 

4°  Schisma  populi  sub  Roboam  magis  impossibilem  ad- 
huc quamlibet  corruptionem  effecit;  si  enim  Judaei  Penta- 
teuchum adulterassent,  mox  Samaritani  reclamassent,  et, 
vice  versa,  Judaei,  si  Samaritani  hujus  generis  mutatio- 
nem inducere  tentassent;  aliunde  nec  Judaei  exemplaria 
Samaritanarum  habuissent,  nec  Samaritani  exemplaria 
Judaeorum.  Ergo. 


Solvuntur  objectiones . 

Obj.  1°.  IV  Regum,  xxn,  8,  et  II  Paral.  xxxiv,  14,  legi- 
tur Helciam,  sacerdotem  Domini,  librum  Legis  in  tem- 
plo casu  fortuito  reperiisse  et  Josiae  statim  deferendum 
curavisse.  Pius  rex  jussit  ut  ille  liber  sibi  legeretur;  il- 
lum vero  audiens  expavit,  flevit,  scidit  vestimenta  sua 
dicens,  II  Paral.  xxxiv,  21  : Magnus  furor  Domini  stilla- 
vit super  nos , eo  quod  non  custodierint  patres  nostri  verba 
Domini , ut  facerent  omnia  quce  scripta  sunt  in  isto  volu- 
mine; misit  etiam  ad  prophetidem  Oldam,  ut  per  illam 
consuleretur  Dominus.  Unde  sic  efformatur  argumen- 
tum : Ex  praecedenti  narratione  constat  unicum  tunc 
exstitisse  volumen  Pentateuchi  quod  erat  perditum,  et 
Legem  tunc  penitus  oblitam  jacere  : atqui  Helcias  volu- 
men illud  facile  corrumpere  potuit  : ergo  non  constat 
Pentateuchum  esse  integrum. 

R.  1°.  Nego  maj . Nam  antequam  ille  liber  reperiretur, 
jam  coeperat  Josias  instaurare  templum  et  omnia  ad  Legis 
praescripta  adducere;  nec  igitur  Lex  nec  ipsius  praescripta 
in  oblivionem  penitus  devenerant. 

Et  vero,  sub  impiis  regibus  Amon  et  Manasse,  praede- 
cessoribus Josiae,  multi  Judaei  remanserant  fideles  : ab- 
surde enim  supponeretur  cunctos  fuisse  praevaricatores; 
Deus  contra  Manassen  locutus  est  in  manu  servorum  suo- 
rum prophetarum , IV  Regum,  xxi,  10.  Porro  illi  servi 
Dei  et  Judaei  fideles  exemplaria  Legis  conservare  debue- 
runt. 

Igitur  admiratio  Helciae,  stupor  et  fletus  Josiae  non  pro- 
bant praefatum  exemplar  fuisse  unicum,  et  totam  Legem 
in  oblivionem  devenisse.  Alio  et  verisimili  modo  expli- 
cari possunt;  colligitur  enim  ex  Deut.  xxxi,  9 et  24,  Moy- 
sen  jussisse  ut  exemplar  Legis  propria  manu  sua  scriptum 
in  latere  arcae  foederis  custodiretur,  et  quolibet  septennio 
coram  omni  populo  legeretur.  Testatur  Josephus,  Antiq. 
1. 10,  c.  3,  illud  religiose  servatum  esse  usque  ad  tempora 
impii  Manasses,  et  eo  regnante,  una  cum  arca  in  secretio- 
rem locum  translatum  esse,  ut  occultaretur ; probabile  est 
autem  illud  praecise  volumen  ab  Helcia  casu  fortuito  re- 
pertum fuisse,  cum  efferrent  pecuniam  quce  illata  fuerat  in 
templum  Domini,  II  Paral.  xxxiv,  14;  nam  haec  sunt  ip- 
sius textus  verba  : Reperit  Helcias  sacerdos  librum  Legis 
Domini  per  manum  Moysis.  Porro  valde  credibile  est  in- 
gentem fuisse  trepidationem  Josiae  totiusque  populi  cum 
audierint  verba  hujus  libri;  tunc  enim  sibi  repraesenta- 
bant ipsum  Moysen  eos  objurgantem  et  graves  poenas, 
propter  eorum  peccata,  nomine  Dei  minantem.  Ergo. 

R.  2°.  Nego  min.  Etiamsi  concederetur  praedictum  vo- 
lumen unicum  fuisse  Legis  exemplar,  nihilominus  Hei-' 
cias  illud  corrumpere  non  potuisset.  Nam  1°  sacerdotes, 
levitae,  magistratus,  patresfamilias  et  omnes  qui  penitus 
Legem  oblivisci  non  potuerant , statim  reclamassent. 
2°  Samaritani  ex  multis  annis  a Judaeis  jam  erant  sepa- 
rati : ergo  Helcias  illorum  Pentateuchum  adulterare  non 
potuisset : attamen  eorum  Pentateuchus  idem  est  ac  Pen- 
tateuchus  Judaeorum.  Ergo,  etc.  Praecipua  Pentateuchi 
facta  reperiuntur  etiam  in  libris  Regum,  Paralipomenon, 
Psalmorum,  Prophetarum,  etc.  Helcias  autem  hos  libros 
adulterare  non  potuisset.  Ergo. 

Obj.  2°.  Ex  lib.  IV  Esdrae,  xiv,  21  et  22,  constat  omnia 
Legis  exemplaria  in  incendio  Hierosolymitano  periisse, 
et  Esdram  illa  de  novo  scripsisse  : ergo  facile  ea  adulte- 
rare potuit. 

R.  Nego  ant.  1°  Quartus  liber  Esdrae  est  apocryphus, 
ac  proinde  nullius  auctoritatis  ; nobis  igitur  necere  non 
potest.  2°  Impossibile  est  omnia  Legis  exemplaria  ita  in 

incendio  periisse  ut  nemo  sciret  quae  antea  facta  fuissent 
opera,  quemadmodum  dicit  textus,  vers.  21,  nam  omnia 
exemplaria  non  erant  in  templo,  multa  inter  populum 
erant  dispersa  in  cunctis  urbibus,  pagis  et  domibus. 
3°  Eodem  tempore  permulti  Judaei  erant  in  Babylonica 
captivitate,  et  ibi  diu  post  incendium  Hierosolymitanum 
commorati  sunt : atqui  Legem  habebant,  ut  constat  ex 
historia  Danielis  et  Susannae,  et  Ezechiele,  etc.  4°  Exem- 
plaria Samaritanorum  in  eodem  incendio  perire  non  po- 
tuissent. Ergo. 

Frustra  adhuc  objicitur  ex  I lib.  Machab.  i,  59,  libros 
Legis  ex  jussu  Antiochi  traditos  fuisse  et  combustos; 
impossibile  enim  fuit,  propter  easdem  rationes,  cuncta 
exemplaria  comburere. 

Inst.  Veteribus  characteribus  quibus  utebantur  He- 
braei ante  captivitatem  Babylonicam,  Chaldaicas  litteras 
substituit  Esdras : ergo  a pari  substantiam  Pentateuchi 
aliorumque  librorum  corrumpere  potuit. 

R.  1°.  Negari  potest  ant.  Non  constat  enim  Esdram 
litteras  Chaldaicas  veteribus  characteribus  substituisse : 
1°  quia  multi  contendunt  nullam  hujusmodi  factam  fuisse 
mutationem,  et  Hebraeos  semper  usos  esse  iis  characteribus 
quibus  nunc  utuntur;  2°  quia  in  hypothesi  quod  mutati 
fuerint  characteres,  et  hoc  probabilius  nobis  videtur,  non 
ideo  constaret  Esdram  illius  mutationis  unicum  esse 
auctorem  : verisimiliter  enim  haec  mutatio  eodem  modo 
contingere  debuit  quo  ejusdem  generis  mutationes  apud 
alias  gentes  fieri  solent,  id  est,  non  eodem  tempore  et  ab 
unico  auctore,  sed  sensim  et  sine  sensu : v.  g.,  unus 
scribendo  his  potius  quam  aliis  utitur  characteribus ; 
alter  postea  iisdem  utitur,  quia  sunt  clariores,  pulchriores, 
legentibus  magis  placent ; alii  deinde  illos  adoptant,  et 
paulatim  veteres  characteres  in  oblivionem  labuntur ; sic 
apud  nos  modus  scribendi  et  imprimendi  plures  subiit 
mutationes ; sic  Latinae  versiones  quae  Vulgatam  S.  Hie- 
ronymi praecesserunt,  ita  oblitae  jacent,  ut  ne  una  quidem 
inveniri  queat.  Ergo. 

R.  2°.  Nego  conseq.  Nam  Judaei  qui,  durante  captivitate 

Babylonis,  per  septuaginta  annos  linguam  Chaldaicam 
didicerant,  characteres  ejus  linguae  et  modum  eam  scri- 
bendi callere  debebant : facillime  ergo  his  assuefieri  po- 
tuerunt in  usu  divinorum  librorum ; e contra,  si  qua 
ipsis  proposita  fuisset  notabilis  mutatio  in  doctrina,  in 
legibus,  in  caeremoniis , etc.,  eam  sine  reclamationibus 
non  admisissent.  Praeterea,  ille  mutationes  in  textu  Sa- 
maritano non  invenirentur;  Samaritani  quippe  novos 
Judaeorum  characteres  non  admiserunt : a fortiori  ergo 
graviores  non  admisissent  mutationes.  Ergo.  Vide  dis- 
sertationem D.  Calmet  demutatione  alphabeti  sub  Esdra. 

Obj.  3°.  Textus  Hebraicus  fere  componitur  ex  litteris 
consonantibus  tantum  quibus,  loco  vocalium,  quaedam 
addita  sunt  arbitraria  puncta  ad  determinandum  sensum 
verborum : porro  qui  haec  puncta  instituerunt,  totum 
sensum  subvertere  potuerunt.  Ergo. 

il.  Nego  min.  Nam  ante  puncta  Pentateuchus  ab  om- 
nibus intelligebatur,  quotidie  legebatur  non  tantum  a 
sacerdotibus,  sed  coram  omni  populo ; quatuor  versiones 
Graecae,  scilicet  Septuaginta  interpretum.  Aquilae,  Sym- 
machi et  Theodotionis , paraphrasis  Chaldaica,  versio 
Syriaca  et  nostra  Vulgata,  factae  sunt  super  exemplari- 
bus punctis  destitutis ; siquidem  puncta,  juxta  omnes, 
sancto  Hieronymo  sunt  posteriora,  et  probabiliter  non 
fuerunt  in  usu  ante  decimum  aerae  nostrae  saeculum : j 
praedictae  autem  versiones  perfecte  sibi  sunt  concordes, 
saltem  quoad  substantiam ; earum  igitur  auctores  textum 
Hebraicum  punctis  destitutum  intelligebant,  et  nos  etiam 
illum  facile  absque  punctis  intelligimus,  sequendo  me- 
thodum D.  Masclef  et  patris  Houbigant.  Plurima  qui- 
dem invenimus  verba  obscura,  dubia,  aequi  voca : at  nulla 
est  aequivocatio  vel  incertitudo  circa  corpus  doctrinae  et 
factorum.  Ergo. 

Obj.  4°.  Ingens  datur  discrepantia , quoad  chronolo- 
giam,  inter  diversos  Pentateuchi  textus.  In  Hebraeo,  a 
creatione  usque  ad  diluvium  1656  numerantur  anni,  et 
427  a diluvio  usque  ad  vocationem  Abrahae ; in  Samari- 
tano, 1307  ante  diluvium,  et  1017  a diluvio  usque  ad 

vocationem  Abrahae ; in  Graeco  Septuaginta  interpretum, 
2242  ante  diluvium,  et  1307  inter  diluvium  et  vocatio- 
nem Abrahae.  Abraham  itaque  vocatus  est  anno  mundi 
2083  juxta  textum  Hebraicum  et  nostram  Vulgatam  ex 
illo  conversam,  2324  juxta  Samaritanum  et  3549  secun- 
dum Graecum : atqui  talis  diversitas  casui  fortuito  tribui 
non  potest,  ut  ex  lectione  diversorum  textuum  patet : ergo 
Pentateuchus  fuit  adulteratus  saltem  in  ea  parte  quoad 
substantiam,  etc. 

R.  Toto  concesso  argumento , nihil  adversum  nos  con- 
cludi potest;  haec  quippe  mutatio  ut  essentialis  haberi 
non  debet : in  eo  tantum  consistit  quod  patriarchae  plus 
minusve  vixerint  antequam  suum  primogenitum  habe- 
rent, et  non  impedit  quin  eadem  sit  doctrina,  eadem  sint 
miracula,  eaedem  leges  et  caeremoniae,  eaedem  omnino 
personae  et  genealogiae ; atqui  talis  mutatio  reputari  non 
debet  essentialis ; quinimo  probat  nullam  factam  esse 
mutationem  essentialem ; si  qua  enim  essentialis  facta 
esset  mutatio,  quoddam  saltem  illius  remaneret  vesti- 
gium ; porro  nullum  talis  mutationis  existit  vestigium, 
sed  perfectissima  inter  diversos  textus  reperitur  unifor- 
mitas quoad  substantiam.  Erg«. 

De  hujusmodi  chronologiae  discrepantia  eodem  modo 
judicavit  Ecclesia.  Licet  enim  in  concilio  Tridentino, 
sess.  4,  tanquam  veram  et  authenticam  probaverit  Vul- 
gatam traductionem  quae  textui  Hebraico  conformis  est, 
commemorat  tamen  in  Matyrologio,  vigilia  Nativitatis 
Domini,  supputationem  Septuaginta  interpretum.  Ergo. 

Quo  autem  tempore,  qua  ratione,  quo  motivo,  a quibus 
personis  facta  fuerit  ista  mutatio  ? Omnes  eruditi  faten- 
tur has  quaestiones  insolubiles  esse  ; existimat  tamen 
Duguet,  in  Gen.  t.  ii,  textum  Hebraicum  aliis  textibus 
anteponendum  esse,  tum  quia  Ecclesia  illum  approbasse 
videtur,  quando  Vulgatam  approbavit,  tum  quia  est  an- 
tiquior, tum  quia  in  Synagoga  et  in  vera  Christi  Ecclesia 
semper  fuit  in  usu. 

ARTICULUS  TERTIUS. 

DE  VERITATE  PENTATEUCHI. 

Multum  datur  discrimen  inter  authenticitatem  et  ve- 
ritatem alicujus  libri,  Liber  enim  potest  esse  authenticus 
et  non  verus ; quia  fieri  potest  ut  scriptor  sit  deceptus 
•v.el  deceptor,  quod  frequenter  accidit.  Itaque,  authentici- 
tate  et  integritate  Pentateuchi  demonstratis,  nunc  pro- 
bandum est  illum  esse  verum,  id  est,  cuncta  facta  quae 
in  eo  continentur  vere  contigisse.  Inter  facta  quae  de- 
scribit Moyses,  alia  ipsi  erant  coaeva  et  alia  respectu  ipsius 
praeterita.  Facta  prioris  generis  referuntur  in  Exodo,  Le- 
vitico.  Numeris  et  Deuteronomio ; alia  vero  describuntur 
in  Genesi.  Nobis  examinandum  est  1°  an  vera  sint  facta 
quae  in  quatuor  posterioribus  Pentateuchi  libris  narran- 
tur ; 2°  an  quae  in  Genesi  referuntur. 

PROPOSITIO  PRIMA. 

Vera  sunt  facta  quce  in  quatuor  posteribus  Pentateuchi  libris 

describuntur. 

Prob.  Vera  sunt  enim  haec  facta  si  Moyses  non  fuit 
deceptus  nec  deceptor  : atqui  utrumque  certissimum 
est. 

1°  Moyses  non  fuit  deceptus.  Innumera  enim  Moyses 
describit  facta  publica,  sensibus  obvia,  sibi  personalia 
quorum  dicit  se  fuisse  non  solum  testem  oculatum,  sed 
operatorem  : at  impossibile  est  illum  fuisse  deceptum 
circa  talia  facta ; circa  hujusmodi  facta  enim  decipi  non 
potuit  quin  fuerit  plus  quam  fanaticus  et  extraordinaria 
correptus  dementia:  attamen,  nedum  fuerit  fanaticus 
aut  dementia  correptus,  patet  ex  ipsius  scriptis,  doctrina, 
legibus,  etc.,  illum  fuisse  virum  prudentem  et  sapientis- 
simum,  ut  ipsi  adversarii  fatentur.  Ergo  1°. 

2°  Non  fuit  deceptor.  Si  enim  fuisset  deceptor  et  facta 

quae  narrat  finxisset,  vel  Hebraei  cum  illo  in  fraudem 
conspirassent,  vel  solus  omnes  decepisset : atqui  neutrum 
dici  potest. 

1°  Dici  non  potest  Hebraeos  in  fraudem  cum  illo  con- 
spirasse; absurdum  est  enim  supponere  tot  hominum 
millia  simul  conspirasse  in  fraudem  sibi  inutilem  : at- 
qui omnes  Israelitae  simul  conspirassent  in  fraudem  sibi 
inutilem,  imo  sibi  nocivam  et  odiosam;  multa  namque 
referuntur  facta  genti  Hebraeae  probrosa , ut  vituli  aurei 
adoratio,  actus  idololatriae  in  deserto,  murmurationes 
adversus  Deum  et  Moysen,  Moysis  contra  gentem  objurga- 
tiones, etc. 

Praeterea,  si  Moyses  et  tota  gens  Hebraea  simul  in  frau- 
dem  conspirassent,  excogitassent  facta  antiquiora,  obs- 
cura et  vaga,  non  vero  recentia,  splendida,  publica  et 
circumstantibus  gentibus  tam  nota  ut  fraus  omnibus  sta- 
tim  apparuisset.  Ergo  1°. 

2»  Dici  non  potest  solum  Moysen  fuisse  impostorem  et 
Hebraeos  decepisse.  Nam  1°,  secundum  sanae  critices  re- 
gulas, non  licet  sinceritatem  alicujus  scriptoris  historici 
sine  rationibus  positivis  in  dubium  revocare.  2°  Ut  im- 
postor haberi  non  potest  qui  manifestos  prae  se  fert  sin- 
ceritatis characteres;  atqui  Moyses  manifestos  prae  se 
fert  sinceritatis  characteres  ; in  omnibus  enim  scriptis 
suis  non  aequivoca  praebet  signa  probitatis  et  pietatis ; 
doctrina  ejus  est  sublimis , praecepta  sancta , leges  sa- 
pientes ; quidquid  operatur  ad  bonum  gentis  dirigitur, 
proprii  commodi  semper  estimmemor ; filios  suos  absque 
ullo  splendore  in  gente  sua  relinquit : atqui  haec  mani- 
festi sunt  sinceritatis  characteres.  3°  Si  Moyses  decipere 
voluisset,  incredibilia  non  excogitasset  facta  quorum 
unusquisque  falsitatem  primo  intuitu  conspexisset : in 
ea  quippe  hypothesji , fingit  aquas  fluminis  in  sanguinem 
coram  duabus  gentibus  versas  esse,  tenebras  per  plures 
dies  integram  cooperuisse  regionem,  mare  divisum  fuisse 
et  totam  gentem  sicco  pede  inter  aquas  transiisse,  manna 
per  quadraginta  annos  e coelo  pluisse,  aquam  e rupe  per- 
cussa fluxisse  atque  ex  ea  homines  et  jumenta  bibisse* 

legem  a Deo  super  montem  Sinai  inter  tonitrua  et  ful- 
gura solemmter  datam  fuisse  coram  omni  multitudine, 
et  innumera  ejusdem  generis  facta ; impostor  autem,  vel 
minimo  praeditus  judicio,  aliter  contextas  excogitaret  fa- 
bulas. 4°  Non  semel  Moyses  splendidiora  sua  narrat 
miracula,  sed  continuo  ea  commemorat ; exprobrat  He- 
braeis quod  sint  durae  cervicis ; aspere  eos  redarguit , 
transgressiones  in  specie  levissimas  poena  mortis  plectit, 
multa  hominum  millia  propter  eorum  rebellionem  tru- 
cidat, eic.  Porro  non  ita  se  gerit  impostor  qui  benevo- 
lentiam populi  sibi  conciliare  intendit.  5°  Impossibile 
fuisset  Moysi  suam  gentem  circa  facta  quae  narrat  deci- 
pere ; illa  enim  exhibet  tanquam  publica,  praesentia  et 
ante  omnium  oculos  peracta,  v.  g.,  maris  divisionem  et 
multitudinis  transgressum,  columnam  nubis  et  ignis, 
manna  jugiter  eccelo  decidens,  vestes  per  quadraginta 
annos  integre  servatas , tonitrua  et  fulgura  in  monte 
Sinai,  etc.  Tota  gens  Hebraea  tam  firma  persuasione  haec 
admittit  facta  ut  sola  eorum  auctoritate  patiatur  jugum 
gravissimae  legis  sibi  imponi ; tres  solemnes  instituun- 
tur festivitates,  qui  in  summo  honore  semper  fuerunt : 
Pascha  in  memoriam  egressus  populi  ex  /Egypto,  Pen- 
tecostes propter  legem  datam  in  monte  Sinai,  et  Sceno- 
pegia  seu  festum  Tabernaculorum  in  commemorationem 
mansionis  populi  in  deserto  sub  tentoriis.  Arca  in  de- 
serto ex  jussu  Moysis  confecta,  virga  Aaron,  tabulae  Legis, 
manna,  serpens  aeneus  cultju  religioso  tanquam  pre- 
tiosa monumenta  servabantur : verum  si  facta  quae  Moyses 
narrat  totidem  essent  mendacia , haec  universo  populo 
suaderi  non  potuissent,  ut  attendenti  patebit.  Ergo  2°,  etc. ; 
aliunde,  etc.  Ergo. 

Solvuntur  objectiones . 

Obj.  1°.  Moyses  Terram  Promissam  exhibet  ut  prae 
abundantia  meile  et  lacte  fluentem  : atqui  constat  illam 
esse  aridam  et  sterilem : ergo. 

R.  Nego  min.  Multi  enim  viatores  testantur  regionem 

illam  esse  situ  delectabilem  et  sua  natura  feracissimam; 
inconcussis  autem  argumentis  constat  illam  fuisse  olim 
omnis  generis  fructibus  abundantissimam;  solo  igitur 
defectu  culturae  facta  est  sterilis,  sicut  Graecia  et  multae 
regiones  Africae.  Ergo.  Vide  quatuor  dissertationes  D.  Gue- 
nee,  circa  fertilitatem  Palaestinae,  insertas  in  opere  dicto 
Memoires  de  V 'Academie  des  Inscriptions , et  ad  calcem  sui 
operis  Lettres  de  quelques  Juifs;  Chateaubriand,  Itine- 
raire  , etc. 

Obj.  2°.  Narrat  Moyses  Israelitas  vitulum  aureum  fusi- 
bilem  in  deserto  fecisse  : at  incredibile  est  Israelitas  suf- 
ficiens habuisse  aurum  in  deserto,  necessaria  possedisse 
instrumenta,  et  artem  satis  percaluisse  ut  talem  confice- 
rent vitulum  : ergo. 

R.  Nego  min.  1"  Sufficiens  aurum  facile  haberi  potuit, 
cum  inaures  aureas  uxorum  suarum,  filiorum  et  filiarum 
obtulerint  lsraelitae,  Exod.  xxxn,  3;  2°  forte  ille  vitulus 
modicae  erat  molis ; 3°  forte  accurate  et  eleganter  non  fuit 
elaboratus;  k°  per  unam  aut  per  duas  hebdomadas  operi 
illi  vacare  potuerunt  lsraelitae;  incredibile  autem  non 
videtur  inter  tantam  hominum  multitudinem  inventos 
fuisse  nonnullos  qui  tale  opus  sic  perficere  potuerint; 
nihil  enim  facilius  est,  secundum  communes  chymiae  re- 
gulas, quam  aurum  liquefacere;  ars  vero  liquefaciendi 
metalla,  et  diversa  ex  illis  faciendi  opera,  notissima  erat 
in  yEgypto.  Non  mirum  ergo  si  lsraelitae  artem  illam  suf- 
ficienter percaluerint  ut  conflatilem  vitulum  facerent.  Pari 
ratione  facile  concipitur  Moysen  potuisse  eumdem  vitulum 
in  pulverem  redigere,  cum  aqua  miscere,  et  bibendum 
Israelitis  porrigere.  Vide  Lettres  de  quelques  Juifs , t.  i. 

Obj.  3°.  Frequenter  lsraelitae  adversus  Deum  et  Moysen 
murmuraverunt,  et  in  idololatriam  prolapsi  sunt;  atqui 
Deum  et  ipsius  cultum  non  ita  deseruissent,  si  ea  vidis- 
sent miracula  quae  a Moyse  referuntur.  Ergo. 

R.  Nego  min.  Nam,  quidquid  dicatur,  certum  est  Israeli- 
tas legem  Mosaicam  admisisse  et  tenuisse  tanquam  divi- 
nam, licet  graviter  sibi  onerosam  et  cupiditatum  coerci- 
tivam  : at  nunquam  illam  sic  admisissent,  nec  tanto  zelo 
i-  4 

tenuissent,  si  miraculis  a Moyse  relatis  non  credidissent. 

Illorum  vero  murmurationes  et  idololatriae  sunt  actus 
inconsequentiae,  sicut  multos  quotidie  inter  nos  videmus. 
Quot  enim  Christiani  poenarum  aeternitatem  unico  debi- 
tam esse  peccato  firmiter  credunt,  et  in  innumera  tamen 
prolabuntur  scelera ! Eadem  facilitate  in  idololatriam  pro- 
labi potuerunt  Israelilae;  nam  ingenii  eorum  crassitudo, 
caeterarum  gentium  exempla,  comessationes  aliaeque  sen- 
suum voluptates,  quae  inseparabiles  erant  idololatriae  co- 
mites, tam  fortiter  eos  in  actus  idololatriae  alliciebant 
quam  consuetae  cupiditates  inducunt  Christianos  in  pec- 
catum. Ergo. 

Obj.  4°.  Facta  quae  narrat  Moyses  tanta  sunt  et  tam 
splendida,  ut  a vicinis  nationibus  ignorari  non  potuis- 
sent, et  a scriptoribus  profanis  referri  debuissent ; atta- 
men nihil  de  illis  dicunt  scriptores  profani  : ergo. 

R.  1°.  Nego  maj . Nam  1°  scriptores  profani  etiam  anti- 
quiores multo  sunt  Moyse  posteriores,  ut  postea  dicemus; 
facta  igitur  a Moyse  relata,  quamvis  splendida,  ignorare 
potuerunt,  aut  saltem  non  nisi  confuse  et  obscure  ea  co- 
gnoscere debuerunt;  si  enim  abhinc  600  aut  1000  annis 
quaedam  facta  etiam  lucidissima  apud  aliquam  gentem 
nobis  vicinam  contigissent,  et  nihil  de  iis  scriptum  fuis- 
set, quid  circa  illa  nunc  sciremus?  Fere  nihil  praeter 
quasdam  forte  eorum  notiones  vagas,  confusas  et  incer- 
tas : porro  sic  erant  ad  minus  scriptores  profani  respectu 
factorum  a Moyse  scriptorum;  nihil  de  illis  cognoscere 
poterant,  nisi  per  quasdam  traditiones  vagas,  confusas  et 
valde  incertas,  tum  propter  longiorem  distantiam,  tum 
quia  Judaei  nullum  habere  volebant  commercium  cum 
Gentilibus,  tum  quia  lingua  hebraica  caeteris  gentibus 
erat  ignota,  et  300  annis  tantum  ante  Christum  libri 
Moysis  fuerant  a Septuaginta  interpretibus  in  linguam 
graecam  translati.  Ergo. 

R.  2°.  Nego  min.  Mentionem  enim  fecit  Sanchoniaton 
de  creatione  mundi,  Callimachus  de  homine  ex  luto  facto, 
Berosus  de  diluvio,  Artapanus  de  trajectione  maris  Rubri, 
Herodotus  de  praecipuis  eventibus  qui  in  Genesi  deseri- 

buntur;  horum  testimonia  unusquisque  videre  potest 
apud  Grotium,  De  vera  religione,  et  in  toto  opere  citato 
Guerindu  Rocher.  Ergo. 

Primitivae  populorum  traditiones  cum  narratione  Moy- 
sis concordant  eamque  confirmant,  ut  videre  est  in  opere 
inscripto  Annales  de  philosopkie  chretienne,  t.  II,  p.  30, 
et  in  plurimis  aliis  articulis. 

• Praeterea  positivae  probationes  non  impugnantur  per 
rationes  negativas:  atqui  veritas  historiae  Moysis  posi- 
tivis et  firmis  nititur  argumentis  ; rationes  autem  ex 
silentio  auctorum  paganorum  deductae  sunt  tantum  ne- 
gativae : nihil  ergo  probant.  Si  enim  haec  argumentandi 
methodus  valeret,  multae  historiae,  de  quarum  veritate 
nemo  dubitat,  rejiciendae  essent,  v.  g.,  victoriae  Julii 
Caesaris  in  Gallia ; siquidem  illarum  testes  habemus  tan- 
tum ipsum  Caesarem  et  paucos  ejusdem  gentis  scriptores, 
nec  ulli  proferuntur  libri  veterum  Druidum,  qui  tamen 
de  illis  silere  non  debuissent.  Ergo. 

Manethos,  Trogus  Pompeius,  Justinus  et  Tacitus  refe- 
runt Israelitas  ex  ^Egypto  propter  scabiem  et  lepram 
fuisse  ejectos ; addit  Tacitus,  Hist.  1. 1,  2,  3 et  i,  fontem 
in  rupe  ab  iisdem  Israelitis  sitientibus  fuisse  detectum, 
unde  Moyses  totum  populum  recreavit.  Haec  iterum  nihil 
aliud  esse  videntur  quam  mera  historiae  Moysis  corrup- 
tio; illius  saltem  auctoritatem  labefactare  non  possunt. 
Nam  1°  illi  scriptores  Moyse  sunt  recentiores;  2°  nulla 
assignant  monumenta  ; 3°  multa  referunt  absurda,  v.  g., 
Tacitum  non  pudet  asserere  caput  asini  religioso  cultu 
in  templo  Hierosolymitano  servari  propter  fontem  aequae 
repertum ; 4°  absurdum  est  totum  Israeliticum  populum 
scabie  et  lepra  fuisse  corruptum,  alioquin  tot  leges  non 
fuissent  institutae  ad  distinguendum  eos  qui  tali  genere 
morbi  laborabant. 

Obj.  h ».  Si  prodigia  quae  narrantur  in  Exodo  essent 
divina,  Pharao  eis  non  restitisset.  Ergo. 

R.  Nego  ant.  Nam  i°  saepe  veritati  cognitae  reluctatur, 
quando  cupiditatibus  est  adversa  : atqui  prodigia  quae 
narrantur  in  Exodo  cupiditatibus  Pharaonis  erant  ad- 

versa.  2°  Ea  admittere  potuit  ut  certa,  et  eorum  conse- 
quentias negare,  illa  videlicet  tribuendo  magiae.  3°  Non 
semper  illis  restitit;  ex  historia  enim  Moysis  pluries 
fidem  illis  adhibuit,  et  tandem,  evidentia  rei  omnino 
victus,  populum  Israeliticum  dimisit.  Nullo  modo  igitur 
Pharaonis  .resistentia  demonstrat  praedicta  prodigia  non 
fuisse  divina.  Ergo. 

Jnst.  1°.  Si  mare  in  duas  partes  divisum  fuisset,  vEgyp- 
tii  hoc  miraculo  perterriti  a persequendis  Hebraeis  tem- 
perassent.  Ergo. 

R.  Nego  ant.  Nam  1°  Pharao  magis  ac  magis  indura- 
tus, tam  huic  miraculo  resistere  potuit  quam  praeceden- 
tibus quae  in  Higypto  patrata  erant.  2°  Columna  luminis 
ex  parte  Hebraeorum,  erat  nubis  ex  parte  ^Egyptiorum  : 
hoc  posito,  facile  concipitur  quomodo  ^Egyptii,  ira  in- 
flammati, persecuti  fuerint  Hebraeos,  etiam  inter  fluc- 
tus maris  hinc  et  inde  pendentes ; illos  propter  noctis  et 
columnae  nubis  tenebras  non  videbant:  unde,  quando 
audierunt  Deum  e columna  nubis  tonantem,  et  senserunt 
aquas  in  se  ruentes,  stupefacti  exclamaverunt,  Exod.  xiv, 

25  : Fugiamus  Isradem  : Dominus  enim  pugnat  pro  eis 
contra  nos : ergo  huc  usque  miraculum  non  viderant. 

Inst.  2°.  Ipse  Josephus,  lib.  2 de  Antiq.  c.  7,  dubitare 
videtur  an  transitus  maris  Rubri  fuerit  supernaturalis, 
an  mere  naturalis.  Ergo. 

R.  1°  Quicumque  integrum  Josephi  textum  legerit, 
clare  percipiet  illum  de  veritate  miraculi  non  dubitasse.  ) 
2°  Etiamsi  de  illa  veritate  dubitasset,  nihil  inde  seque- 
retur ; apud  omnes  enim  constat  illum  non  semel  ex 
humana  prudentia  suam  dissimulasse  fidem,  ne  Vespa- 
siano et  aliis  magnatibus  Romanis  displiceret.  Eo  usque 
devenit  ut  inter  leges  Moysis  hanc  a se  conficiam  inse- 
ruerit : Nemo  blasphemet  deos  quos  alice  civitates  deos 
cestimant : ipsius  ergo  testimonium  contra  testimonium 
Moysis  praevalere  non  posset. 

Obj.  6°.  Moyses,  qui  fuit  eruditus  in  omni  sapientia  | 
iEgyptiorum,  solertia  erat  praeditus,  et  forte  magnus  fuit  Ii 
incantator : porro  non  repugnat  talem  hominem  Hebraeis  I 

per  diabolica  prodigia  illusisse,  vel  eos  per  fraudes  cal- 
lide structas  decepisse : ergo. 

R.  1°.  Nego  moj.  Narratio  quippe  Moysis  omnes  prae  se 
fert  characteres  gravitatis , ingenuitatis,  et  omnimodae 
sinceritatis,  adeo  ut  nullus  scriptor  humanus  majorem 
vel  etiam  aequalem  mereatur  fidem. 

R.  2°.  Nego  min.  Etiamsi  admitteremus  hypothesim 
nobis  objectam,  quae  repugnat,  quisquis  Pentateuchum 
attente  legens  sibi  persuadere  non  posset  illum  ab  im- 
postore fuisse  scriptum.  Quis  enim  impostor,  quantum- 
vis solers  vel  diabolica  potestate  praeditus  supponatur, 
posset  efficere  vel  simulare  tanta  prodigia,  sensibilia, 
obvia,  publica,  saepius  iterata,  ab  ingenti  multitudine 
visa,  observata,  firmiter  credita,  multiplicatis  solemni- 
bus  monumentis  ad  posteros  transmissa?  certe  tale  in- 
saniae exemplum,  vel  potius  tale  portentum , omnium 
prodigiorum  esset  maximum.  Ergo, 

PROPOSITIO  SECUNDA. 

Vera  sunt  facta  quce  in  Genesi  narrantur. 

Prob.  Illa  historia  vera  est  cujus  scriptor  non  fuit  de- 
ceptus nec  voluit  decipere,  et  quae  insuper  confirmatur 
notis  veracitatis  et  populorum  traditionibus : atqui  talia 
sunt  facta  in  Genesi  narrata. 

1°  Scriptor,  id  est  Moyses,  non  fuit  deceptus.  Nulla  est 
difficultas  circa  facta  Abrahamo  posteriora,  quia  gens 
Hebraea  in  duodecim  tribus  divisa,  secundum  numerum 
filiorum  Jacob,  historiam  avorum  suorum  in  duodecim 
lineis  parallelis  conservabat  ; sic  eam  Moyses  facile  co- 
gnoscere potuit : sola  igitur  quaestio  est  an  Moyses  certo 
cognoscere  potuerit  facta  quae  narrat  ab  origine  mundi 
usque  ad  vocationem  Abrahae : atqui  haec  facta  certo  co- 
gnoscere potuit ; plurimae  enim  sunt  viae  quibus  illorum 
veritas  ad  ipsum  certo  pervenire  potuerit,  scilicet  tra- 
ditio oralis,  cantica,  scriptura,  monumenta  et  reve- 
latio. 

1°  Traditio  oralis.  Quamvis  enim  a creatione  usque  ad 
Moysen  2513  numerentur  anni,  paucae  tamen  interfue- 
runt generationes,  ob  longissimam  primorum  hominum 
vitam  : fere  trecentis  annis  vixit  Adam  cum  Muthusala, 
Muthusala  sexcentis  annis  cum  Noe , Sem  vidit  Isaac , 
Isaac  Levi,  et  Levi  diu  vixit  cum  Amran  patre  Moysis; 
sic  quinque  aut  sex  ad  summum  reperiuntur  genera- 
tiones ab  Adam  usque  ad  Moysen  : veritas  autem  facto- 
rum quae  narrat  Moyses,  per  generationes  istas  facile 
transmitti  potuit  integra ; nam  historia  primaevi  illius 
temporis  est  brevissima,  et  quaedam  tantum  graviora 
continet  facta : graviora  haec  facta  per  solam  traditionem 
oralem  certo  cognosci  potuerunt ; patres  enim  diutissime 
cum  filiis  vivebant , laboribus  parum  incumbebant,  sed 
ordinarie  greges  pascebant ; artes  nondum  erant  in- 
ventae, nullae  aliae  existebant  historiae;  continuo  igitur  de 
factis  ad  praedecessores  pertinentibus,  de  mundi  crea- 
tione, de  diluvio,  et  praesertim  de  genealogiis  loqui  de- 
bebant. Ergo  1°. 

2°  Moyses  potuit  cognoscere  facta  quae  narrat  per  quae- 
dam cantica  usu  recepta ; apud  omnes  gentes  enim  mos 
ab  initio  fuit,  ut  communiter  tenetur,  carmina  et  can- 
tica componere  quibus  celebriores  eventus  passi  m decan- 
tarentur et  memoriae  commendarentur ; atqui  mos  ille 
apud  primaevos  homines,  aut  saltem  ante  Moysen  exis- 
tere  debuit,  siquidem  Moyses  pluribus  in  locis  illum 
supponit,  v.  g.,  Gen.  xxxi,  27 ; Deuteron.  xxxi,  19  et  21. 
Ergo  2°. 

3°  Certum  est  artem  aliquo  modo  scribendi  tempore 
Moysis  exstitisse,  sed  non  constat  quando  illa  fuit  in- 
venta; a multo  tempore  forte  jam  existebat ; non  repu- 
gnat ergo  Moysen  quaedam  saltem  facta  per  scripturam 
cognovisse.  Ergo  3°. 

4°  Ea  cognoscere  potuit  per  publica  quae  tunc  existe- 
bant monumenta ; in  memoriam  enim  factorum  alicujus 
momenti  solebant  hujus  temporis  homines  altare  aedifi- 
care, puteos  fodere,  lapides  erigere,  etc.,  ut  legitur  de 
Jacob,  Isaac , Abraham,  Noe,  etc.  Sola  praesentia  hujus- 

modi  monumentorum  ea  testabatur  facta  ob  quae  fuerant 
erecta,  ut  patet.  Ergo  h°. 

5°  Illa  denique  per  revelationem  certo  cognoscere  potuit ; 
ex  prima  enim  propositione  constat  vera  esse  splendida 
quae  in  Exodo  referuntur  miracula  : porro  ex  illis  patet 
Moysen  mirabile  cum  Deo  habuisse  commercium  : impie 
ergo  diceretur  illum  cognoscere  non  potuisse  facta  quae 
narrat  circa  mundi  originem,  et  usque  ad  Abrahae  voca- 
tionem : ergo  5°,  etc. ; aliunde,  etc. ; insuper,  etc.  Ergo 
1°  Moyses  non  fuit  deceptus. 

2°  Noluit  decipere.  Nam  1°  Moysi  tribuere  non  licet 
propositum  a notissima  ipsius  indole  alienum  : attamen, 
in  hypothesi  adversariorum,  tribueretur  Moysi  proposi- 
tum, etc.  In  quatuor  enim  posterioribus  Pentateuchi 
libris  manifestos  atque  innumeros  exhibet  sinceritatis 
characteres.  Ergo.  2°  Juxta  adversarios,  Moyses  solertis- 
simus  fuisset  impostor : at  solertissimus  impostor  non 
ita  excogitasset  facta  quae  narrantur  in  Genesi,  ut  voca- 
tionem Abrahae  praecedentia ; aut  ea  omisisset,  aut,  ea 
referendo,  nomina  propria,  epochas,  genealogias  pru- 
denter tacuisset,  et  generalioribus  verbis  usus  esset,  ne 
arma  contra  se  subministraret.  3°  Indubiis  signis  osten- 
dit Deum  sibi  frequenter  loqui : repugnat  autem  Deum 
mendacia  impostoris  coelestibus  signis  confirmare.  Ergo 
2°  Moyses  noluit  decipere. 

3°.  Historia  Moysis  notis  veracitatis  confirmatur.  Etenim 
circa  originem  mundi  informia  quaedam  nobis  exhibet 
initia  potentissimorum  imperiorum  quae  postea  exstite- 
runt : vix  Abraham  ingressus  est  ^Egyptum,  et  de  ad- 
ventu novi  hospitis  rex  admonetur  : idem  legitur  de  Abi- 
melech  Gerarum  rege  : in  Palaestina  tot  erant  reges  quot 
urbes  ; quinque  ex  eis  devincit  et  in  fugam  vertit  Abra- 
ham cum  318  vernaculis.  Simplices  tunc  fuisse  omnium 
mores  mirabiliter  narrat  idem  Moyses,  opes  locupletis- 
simorum hominum  ipsorumque  regum  repraesentat  in 
numero  servorum  et  armentorum : juxta  ipsius  narra- 
tionem, patresfamilias,  uxores,  filii  et  filiae  quaecumque 
officia  per  seipsos  implebant,  greges  ducebant,  custodie- 

bant,  adaquabant ; hospites  benigne  suscipiebant,  aquam 
ad  lavandos  pedes  eis  praebebant : ipsa  familiae  domina 
cibos  parabat.  Victus  autem  erat  simplex  et  naturalis : 
in  lacte,  butyro,  ovibus,  haedis,  vitulis  et  panibus  subci- 
nericiis consistebat,  etiam  quando  honoratiores  hospitio 
excipiebantur  viri.  Nulla  fit  mentio  artium,  scientia- 
rum, legislationis,  quales  esse  debuissent  apud  populos 
a multis  saeculis  jam  existentes  : porro  hujusmodi  nar- 
rationes apprime  congruunt  infantiae  mundi.  Sic  Home- 
rus, 600  annis  post  Moysen  scribens,  mores  et  usus  suae 
aetatis  depinxit,  et  libenter  agnoscunt  deistae  ipsius  nar- 
rationem esse  veram.  Ergo  3°. 

4°.  Haec  Moysis  historia  traditionibus  populorum  confir- 
« matur.  Ubique  enim  videmus  plus  minusve  distincte 
chaos  immensum,  terram  aquis  involutam,  spiritum 
Dei  cuncta  vivificantem,  tenebras  luce  priores,  hominem 
ex  luto  formatum,  ipsius  innocentiam,  deinde  ejusdem 
lapsum : hinc  poetae  auream  finxerunt  aetatem,  postea 
ferream.  Varii  Indiae  populi  nomen  et  historiam  Adami, 
Evae,  arboris,  serpentis,  etc.,  servarunt.  Deprehendun- 
tur vestigia  longaevae  patriarcharum  aetatis  in  historiis, 
quae  testantur  primos  homines  mille  circiter  vixisse  an- 
nis ; turris  Babel  in  historia  gigantum  qui  bellum  coelo 
inferri  voluerunt,  et  aliorum  Genesis  factorum  in  my- 
thologiae  deliriis,  ut  fuse  exponunt  Huet,  Demonst.  ev. ; 
Guerin  du  Rocher  in  opere  cui  titulus  Histoire  veritable 
des  temps  fabuleux,  etc.  Multa  variorum  populorum  tes- 
timonia et  monumenta  legi  possunt  apud  Grotium,  1. 1, 
c.  16,  et  in  opere  jam  citato  Annales  de  philosophie  chre- 
tienne.  Ergo  4°,  etc. ; insuper,  etc.  Ergo. 

Solvuntur  objectiones. 

Obj.  1°.  Auctores  profani  multa  referunt  facta  publica 
et  magni  momenti,  quae  nullam  merentur  fidem,  v.  g. 
bellum  inter  Jovem  et  Titanos,  diluvium  Deucalionis  et 
novam  formationem  virorum  ac  mulierum  ex  projectione 
lapidum,  aurei  velleris  ablationem,  etc.  Ergo. 

Notandum  antiquiores  profanos  scriptores  multo  recen- 
tiores  esse  Moyse.  Homerus,  v.  g.,  qui  ut  antiquissimus 
exhibetur , 600  annis  post  Moysen , et  300  circiter  post 
captam  Trojam  scripsit  : multo  igitur  difficilius  quam 
Moyses  facta  priorum  temporum  cognoscere  potuerunt. 

R . Nego  conseq.  Saepe  enim  facta  quae  narrant  sunt  ab- 
surda ; aliunde  epochas  non  determinant,  circumstantias 
non  describunt,  seriem  continuatam  et  accuratam  non 
exhibent,  nullos  denique  sinceritatis  characteres  prae  se 
ferunt;  ordinarie  sunt  poetae,  qui  nihil  aliud  quaerere  vi- 
dentur , nisi  ut  per  delectabiles  fictiones  versibus  ador- 
natas sensus  demulceant  et  hominibus  placeant.  Insuper 
auctores  sat  probabiliter  ostendunt  plerasque  paganorum 
fabulas  aliquod  habere  fundamentum  in  factis  a Moyse 
relatis,  ac  proinde  illa  confirmare  : v.  g.,  historia  diluvii 
Deucalionis  quamdam  supponit  ideam  diluvii  universa- 
lis; fabula  gigantum  qui  coelum  ascendere  volunt,  est 
ipsa  turris  Babel  traditio,  etc.  Ergo.  Vide  Baet , Demonst. 
evang . 

lnst.  Ideo  profani  auctores  nullam  merentur  fidem 
quoad  prima  tempora,  quia  multa  referunt  facta  absurda 
vel  impossibilia  : atqui  Moyses  multa  etiam  hujusmodi 
refert  facta  in  Genesi  : ergo. 

R . 1°.  Nego  maj.  Non  enim  tantum  auctores  profani 
non  merentur  fidem  quia  referunt  facta  absurda  aut  im- 
possibilia, sed  et  quia  narratio  eorum  saepe  nullo  nititur 
fundamento. 

R.  2°.  Nego  min.  et  dico  nullum  ex  iis  factis  quae  nar- 
rat Moyses  in  Genesi  absurdum  esse , nullumque  demons- 
trari impossibile.  Ergo. 

Obj.  2°.  Ex  Gen.  iv,  14,  dixit  Gain  : Omnis  qui  invene- 
rit me,  occidet  me.  Unde  sic  : haec  verba  supponunt,  Cain 
tunc  non  fuisse  solum  cum  Adam  et  Eva ; atqui  tamen 
ex  narratione  Moysis,  Cain  post  mortem  Abel  erat  solus 
in  terra  cum  Adam  et  Eva  : ergo. 

R.  1°.  Nego  moj.  Etiamsi  enim  Cain  tunc  fuisset  solus 
in  terra  cum  Adam  et  Eva,  haec  tamen  verba  proferre 
potuisset , tum  respectu  futurorum  suorum  fratrum , qui 

4* 

ex  Adam  et  Eva  forte  nascituri  erant,  tum  respectu  pro- 
priorum liberorum,  tum  etiam  respectu  bestiarum  terrae. 

R.  2°.  Nego  min.  Scriptura  quidem  alias  non  designat 
personas  praeter  Adam,  Evam,  Gain  et  Abel , sed  perperam 
inde  concluderetur  alias  tunc  non  exstitisse;  ordinarie 
enim  Scriptura  primogenitum  duntaxat  patriarcharum 
nominat , caeteros  vero  et  filios  et  filias  ad  summum  gene- 
rali modo  designat  : possibile  est  ergo,  imo  et  probabile, 
alios  tunc  exstitisse  liberos  ex  Adam , et  forte  ex  ipsismet 
Cain  et  Abel  natos.  Ergo. 

Obj.  3°.  Narratio  Moysis  circa  formationem  terrae , di- 
luvii existentiam,  unitatem  speciei  humanae  et  chrono- 
logiam  cum  vera  scientia  nunc  existente  conciliari  non 
potest : ergo , etc. 

R.  Nego  ant.  quoad  omnes  partes,  quae  singulatim 
expendendae  sunt. 

. I.  Narratio  Moysis  constitutioni  terrae  a geologis  recognitae 
non  adversatur. 

Plures  hodierni  in  geologia  periti  volunt  terram  primi- 
tus in  fusione  exstitisse , paulatim  refrixisse , centrum 
ejus  adhuc  incandescens  esse,  primitus  herbis  et  plantis 
ornatam  atque  a variis  bestiis  inhabitatam  fuisse,  violen- 
tes cataclysmos  longis  intervallis  subiisse ; hasque  asser- 
tiones probant,  1°  ex  inspectione  variarum  substantiarum 
superpositarum  quae  actionem  aquarum  evidenter  de- 
monstrant ; 2°  ex  multis  fossilibus  ubique  sparsis , et  di- 
versis modis  in  sinu  terrae  positis,  inter  quae  plurima  evi- 
denter pertinentia  ad  species  hominibus  semper  ignotas; 
3°  ex  structura  ingentium  montium  qui  e profundo  ma- 
ris, per  vehementes  commotiones  prodire  debuerunt; 
4°  ex  experientia  qua  constat  internum  globi  calorem  eo 
fieri  majorem  quo  altius  penetratur,  etc. 

Inter  facta  allegata  quaedam  negari  possunt , ut  pote 
rationibus  sufficienter  probantibus  destituta  : sic  D.  Go- 
defroy  supponit  totam  materiam  creatam  fuisse  in  statu 
vaporis  subtilissimi,  globos  ex  refrigeratione  formatos 

fuisse,,  eorumcfiie  centra  prius  esse  frigida  debuisse  quam 
superficies.  Aliunde,  non  nisi  corticem  admodum  levem 
globi  nostri  cognoscimus  : ergo  merito  concludere  non 
possumus,  ex  observatis,  ad  realem  centri  ejus  statum. 
Ad  explicanda  facta  non  dubia,  ut  variae  species  substan- 
tiarum superpositarum , permulta  vegetalium  et  anima- 
li um  fragmenta,  apertissima  signa  quae  probant  mare 
continentia  et  altissimos  montes  cooperuisse,  etc.,  diversa 
excogitata  sunt  systemata. 

1°  Quidam  dicunt  globum  terrestrem  e manibus  Crea- 
toris prodiisse  cum  signis  vetustatis  in  eo  impressis.  Certe 
hujusmodi  creatio  potestatem  Dei  non  excedit,  sed  repu- 
gnat supremae  veracitati  Dei  qui  homines  positivis  argu- 
mentis inducere  videretur  in  errorem. 

2°  Alii  non  pauci  crediderunt  formationes  terrenas 
praesentiam  maris  et  magnas  commotiones  attestantes , 
cunctaque  fossilia  per  diluvium  a Moyse  descriptum  expli- 
cari posse.  At  communiter  hoc  systema  aperitis  nunc  re- 
jicitur ut  insufficiens,  ruit  enim  in  conspectu  multorum 
geologiae  factorum  nuper  observatorum,  sibi  concordan- 
tium , et  cataclysmos  diluvio  a Moyse  descripto  longe  an- 
teriores supponentium.  Insuper  legibus  physicae  et  chy- 
miae  notis  adversatur,  v.  g.,  circa  corporum  dissolutio- 
nem, etc. 

3°  Alii  dicunt  per  dies  creationis  a Moyse  numeratas  , 
intelligendas  esse  epochas  plus  minusve  longas.  Non  in- 
solitum est,  aiunt,  apud  Judaeos  , verbum  diem  sumi  ad 
exprimendum  tempus  indefinitum , quod  in  casu  praesenti 
rationes  intrinsecae  factum  fuisse  probant.  Etenim , sol 
diem  et  noctem  dividens  non  existebat  ante  diem  quar- 
tum , juxta  narrationem  Moysis.  Quinto  die  producta  sunt 
reptilia,  volatilia,  cete  grandia,  omnis  anima  vivens  et 
in  aqua  motabilis;  deinde  bestiae  terrae,  et  tandem  homo 
qui  super  omnem  creationem  dominaretur.  Terra,  in- 
quiunt, longe  ante  creationem  hominis  exstitit  : aquae 
eam  totam  cooperuerunt;  se  postea  dividentes,  formave- 
runt maria , et  apparuit  arida.  Arida  produxit  herbas  vi- 
rentes, plantas  et  ligna.  Reptilia,  volatilia,  pisces,  con- 

ch®  omnis  generis  ex  aquis  divina  Creatoris  actione  pro- 
dierunt : Fecit  Deus  bestias  terree  juxta  species  suas,  et 
jumenta  et  omne  reptile  terree  in  genere  suo  ( Gen.  i,  25). 

Globo  terrestri  sic  formato  et  habitato,  vi  interna  nobis 
ignota  vehementissime  commoto,  montes  e profundo  ma- 
ris fuerunt  elevati,  aquae  maris  versus  alia  loca  fortiter 
pulsae,  nova  constituerunt  maria,  novas  relinquendo  pla- 
gas exuviis  maris  refertas.  Bestiae  terrae  et  plantae  commo- 
tionibus turbatae  et  avulsae,  aquis  subito  involutae,  praeci- 
pitatae fuerunt,  modo  promiscue,  modo  separatim,  juxta 
varias  directiones.  Hinc  contigit  quod  in  sinu  terrae,  sub 
diversis  materiarum  speciebus,  reperiantur  fossilia  con- 
charum, piscium,  reptilium,  vegetalium,  bestiarum,  etiam 
specierum  in  terra  et  in  mari  non  existentium  : intra  ea 
autem  nulla  inveniuntur  humana  vestigia,  scilicet  neque 
ossa,  neque  ulla  humanae  industriae  objecta.  Nonne  talis 
absentia  demonstrat  longam  globi  nostri  existentiam  et 
violentas  in  eo  destructiones  ope  aquarum,  ante  hominis 
creationem? 

Pro  eo  systemate,  a pluribus  sanctis  Patribus  indicato , 
et  a D.  Frayssinous  exposito,  sunt  Delue , Cuvier,  Neree- 
Boubee,  Marcel  de  Serres,  etc. 

4°  Sunt  qui  volunt  facta  geologiae  in  sinu  terrae  obser- 
vata et  magnam  antiquitatem  supponentia,  esse  causarum 
naturalium  effectus,  regulares  aut  irregulares,  qui,  longis 
intervallis  , ante  creationem  in  Genesi  descriptam  sibi 
successerunt.  Deus  igitur,  inbypotbesi,  ante  mundi  prae- 
sentis existentiam , plures  efiformasset  creationes,  quae, 
post  durationem  omnino  ignotam , successive  periissent. 
Ultima  clade  consummata,  terram  ad  statum  ingentis 
cbaos  redactam  sumpsisset  et  totam  creationem  in  Genesi 
narratam  effecisset.  Hinc  facta  geologica , mundo  nostro 
•antiquiora,  narrationi  Moysis  nullatenus  opponi  possunt. 
Systema  istud  quod  Pererius  excogitavit,  defenditur  a 
DD.  Bukland,  Wiseman,  Desdouits,  etc. 

Circa  valorem  absolutum  aut  respectivum  hujus  vel 
alterius  systematis,  aut  alii  cujuslibet  excogitati  vel 
excogitandi,  pronuntiare  non  intendimus  : sufficit  ut 

ostendatur  geologiae  systemata,  quae,  secretario  academiae 
dictae  rinstitut,  anno  1806,  referente,  jam  80  numera- 
bantur et  ab  eo  tempore  valde  multiplicata  sunt,  narra- 
tioni Genesis  non  contradicere. 

II.  Diluvium  in  cap.  vii  Genesis  descriptum  novis  geologorum 
observationibus  non  adversatur . 

Existentia  magni  cataclysmi  a Moyse  narrati,  traditio- 
nibus populorum  et  multis  geologiae  factis  confirmatur. 

1°  Traditionibus  populorum. 

In  fragmentis  Berosi  Chaldaei  et  Abydeni  apud  Euse- 
bium  ( Prcep . ev . 1.  9,  c.  11  et  12)  et  Syncellum  servatis, 
reperitur  historia  diluvii  evidentem  habentis  analogiam 
cum  diluvio  Genesis.  In  Mahrabarata , libro  sacro  Indo- 
rum, describitur  diluvium,  cujus  existentia  ultra  quin- 
que millia  annorum  non  ascendit,  et  in  multis  simile  est 
diluvio  Moysis.  In  libris  sacris  Sinensium,  praesertim  in 
Chou-King,  cap.  1,  ejusdem  generis  narratur  diluvium 
quod  evenire  debuit  sub  Yao , versus  annum  2357  ante 
Christum.  In  opere  dicto  Les  Annales  de  philosophie  chre- 
tienne,  t.  xm,p.  138,  referuntur  vel  indicantur  testimonia 
in  eumdem  sensum  convergentia  vigenti  et  octo  populo- 
rum. Qui  antiquissima  historiae  nationum  monumenta 
perscrutantur,  quotidie  alia  inveniunt  indicia  generalis 
hominum  persuasionis  quoddam  olim  exstitisse  diluvium 
universale.  Ergo  1°. 

2°  Illius  existentia  multis  geologiae  factis  confirmatur. 
Passim  enim  inveniuntur  in  terra , super  materias  di- 
versae naturae  : 1°  notabilia  deposita  arenae  marinae  et 
lapillorum  volutorum  {des  bancs  de  cailloux  roules ),  quae 
non  nisi  per  aquas  pelagianas  sic  adduci  et  deponi  potue- 
runt ; 2°  conchae  aliaeque  piscium  maris  et  aquae  dulcis 
exuviae  permixtae,  speciebus  nunc  existentibus  corres- 
pondentes,  modo  sparsae,  modo  cumulatae  in  substantiis 
mobilibus,  non  longe  a superficie  terrae,  in  vallibus  et 
usque  in  summitate  montium ; 3°  fragmenta  animalium 
animalibus  nostris  congenerum  inter  mobiles  substantias 

(terrains  meubles ) coadunata,  etiam  in  regionibus  ubi  talia 
animalia  non  vivunt ; 4°  multae  cavernae  et  in  rupibus 
fissurae,  in  quibus  acervantur  promiscue  terrae  alluvionis, 
reliquiae  animalium  et  vegetalium  diversarum  specierum, 
et  regionum. 

Multae  etiam  reperiuntur  moles  minerales,  quandoque 
ingentes,  erraticae  ( blocs  erratiques),  in  plagis  longe  dis- 
tantibus a massis  e quibus  excisae  sunt,  et  quarum  ob- 
servantur translationis  vestigia,  ordinarie  du  Nord-Est 
au  Sud-Ouest.  Inveniuntur  etiam  valles  denudationis, 
des  vallees  de  denudation  creusees  dans  des  plateaux  eleves 
par  Vaction  ddmmenses  courants , qui  ont  laisse  d nu  sur 
chacune  de  leurs  parois  les  couches  correspondantes  du  ter- 
rain  violemment  ouvert. 

Haec  aliaque  ejusdem  generis  facta  nullis  .tribui  pos- 
sunt causis  naturalibus  ordinariis : at , generali  diluvio 
a Moyse  descripto  semel  admisso,  facile  explicari  queunt. 

Si  enim  torrens  abundanti  pluvia  subito  inflatus,  ar- 
bores eradicet,  domos  evertat,  ingentes  arbores  secum 
trahat,  lapides  volvat,  etc.,  quid  accidere  debuit  tem- 
pore diluvii  a Moyse  descripti?  Nam  rupti  sunt  omnes 
fontes,  abyssi  magnce , et  cataractes  cadi  apertes  sunt , et 
facta  est  pluvia  super  terram  quadraginta  diebus  et  qua- 
draginta noctibus ...  Et  aques  presvaluerunt  nimis  super 
terram , opertique  sunt  omnes  montes  excelsi  sub  universo 
coelo . Quindecim  cubitis  altior  fuit  aqua  super  montes  quos 
operuerat . (Gen.  vn,  11  et  seq.).  Per  centum  et  quin- 
quaginta dies  non  imminutae  sunt  aquae ; vento  agitatae 
ibant  et  redibant ; debuerunt  terram  profonde  subver- 
tere, arbores  el  plantas  eradicare,  saxa  e montibus  exci- 
dere, animalium  corpora  volvere,  versus  omnes  plagas 
dispergere,  promiscue  cum  luto,  arenis,  conchis  aliisque 
materiis  infodere,  modo  per  quemdam  ordinem  alias 
super  alias  ponendo,  modo  confuse  et  sine  ordine.  Cum 
nulla  tunc  existerent  littora  maris,  pisces  cujuslibet  ge- 
neris super  terram  ierunt,  sicque  exuvias  passim  reli- 
querunt. Unde  peritiores  in  rebus  physicis  et  naturali- 
bus viri  unanimiter  nunc  dicunt  actualem  globi  nostri 

superficiem  referendam  esse  ad  epoeham  non  longe  dis- 
tantem, et  ad  causam  unicam,  generalem,  uniformem, 
violentam  et  subitam.  Sic,  inter  alios.  Delue , Andre  de 
Guy , membre  de  Vlnstitut  ( Moniteur  des  30  et  31  decem- 
bre 1806),  Dolomieu,  Cuvier,  ete . Sic  se  habet  Cuvier , 
Discours  sur  les  revoluti ons  de  l a surface  du  globe , p.  282 ; 
« Je  pense  donc,  avec  MM.  Delue  et  Dolomieu , que  s?il  v 
» a quelque  chose  de  constate  en  geologie,  c'est  que  la 
» surface  de  notre  globe  a ete  victime  d'une  grande  et 
» subite  revolution  dont  la  date  ne  peut  remonter  beau- 
» coup  au  dela  de  c.inq  ou  six  mille  ans ; que  cette  revolu- 
» tion  a enfonce  et  fait  disparaitre  les  pays  qu^habitaient 
» auparavant  les  hommes  et  les  especes  d^animaux  au- 
» jourd'hui  les  plus  connues ; qu'elle  a,  au  contraire, 
» mis  a sec  le  fond  de  la  derniere  mer,  et  en  a forme  les 
» pays  aujourd’hui  habites : que  c'est  depuis  cette  revo- 
» lution  que  le  petit  nombre  des  individus  epargnes  par 
» elle  se  sont  repandus  et  propages  sur  les  terrains  nou- 
» vellement  mis  a sec,  et,  par  consequent,  que  c'est  de- 
» puis  cette  epoque  seulement  que  nos  societes  ont  repris 
» une  marche  progressive,  qu'elles  ont  forme  des  etablis- 
» sements,  releve  des  monuments,  recueilli  des  faits  na- 
» tureis  et  combine  des  systemes  scientifiques.  » 

Artes,  gubernia  populorum  eorumque  annales,  monu- 
menta et  traditiones , terrae  ad  vegetationem  idoneae , et 
glebarum  palustrium  augmentatio,  littorei  arenarum  tu- 
muli et  alluviones,  montium  depressio  aliaque  hujus 
generis  manifesta  exhibent  novitatis  indicia.  Ergo,  nedum 
recentiores  celebrium  geologorum  observationes  narra- 
tioni Moysis  circa  diluvium  contradicant,  eam,  e contra, 
ex  omni  parte  confirmant. 

Objicitur  tamen  1°  incredibile  esse  Noe  arcam  , qualis 
describitur,  fabricare  potuisse ; 2°  impossibile  fuisse  in 
ea,  juxta  mensuras  assignatas  fabricata,  saltem  duo  cu- 
juscumque  speciei  animalia,  sive  terrestria  sive  coelestia, 
cum  pabulis  necessariis  includere ; 3°  impossibile  pari- 
ter fuisse  cuncta  animantia,  fera  et  mansueta,  quadru- 
pedia, reptilia,  volatilia  accersere,  in  arcam  introducere, 


88  TRACTATUS 

collocare,  nutrire,  curare ; 4°  insufficientes  fuisse  aquas 
ut  altissimi  montes  cooperirentur  ; 5°  incredibile  esse 
genus  humanum  in  diluvio  generali  periisse,  siquidem 
inter  multa  bestiarum  et  plantarum  fossilia,  nulla  repe- 
riuntur  humana. 

R.  1°.  Quidquid  blasphemando  et  irridendo  juxta  mo- 
rem suum  dixerit  Voltaire  (Dict.  phitos.  art.  Deluge), 
certum  est  Noe  arcam  a Moyse  descriptam  fabricare  po- 
tuisse. Centum  enim  habuit  annos  ad  opus  istud  perfi- 
ciendum ; absurde  diceretur  ipsi  defuisse  aut  materias 
convenientes,  aut  operarios  necessarios,  aut  instrumenta 
requisita,  etc.  Multo  quippe  tempore  antea,  Tubalcain 
faber  fuerat  in  cuncta  opera  aeris  et  ferri  ( Gen . iv,  22) ; 
aedificabantur  domus  et  civitates  ( ibid, .).  Non  minus  in- 
sulsum esset  contendere  Noe  ignorasse  regulas  ad  stu- 
pendam hanc  perficiendam  machinam  sequendas  : ex 
hypothesi  enim  quod  eas  ignorasset,  propria  industria 
illas,  durante  tanto  temporis  spatio,  adinvenire  aut  ab 
ipso  Deo  immediate  discere  potuisset.  Ergo  1°,  etc. 

R.  2°.  Arca,  prout  in  cap.  vi  Genesis  describitur,  cuncta 
animalia  cum  pabulis  et  nutrimentis  necessariis  conti- 
nere potuit;  habebat  enim  300  cubitos  seu  500  pedes 
longitudinis  (cubitus  enim  ^Egyptius,  quo  probabiliter 
utebatur  Moyses,  erat  20  pollicum),  50  cubitos  seu  83 
pedes  latitudinis  et  30  cubitos  seu  50  pedes  altitudinis. 
Immensa  haec  capacitas  per  quatuor  ordines  ( etages ) di- 
visa sufficere  debuit  ad  continenda  animalia  et  quaecum- 
que includenda  erant  in  arca.  In  primo  enim  ordine,  id 
est  in  carena,  poterat  esse  aqua  sufficiens  ad  annum; 
in  secundo,  omnia  pabula  pro  cunctis  animalibus;  in 
tertio,  omnia  animalia  terrestria,  quorum  primigenae 
species  non  sunt  valde  numerosae,  et  paucae  sunt  ingen- 
tes. Supponamus  in  medio,  per  totam  longitudinem, 
spatium  15  pedum  vacuum,  34  pedes  adhuc  remanebant 
in  utroque  latere.  Spatium  illud  poterat  iterum  per  to- 
tam longitudinem  separari  in  duas  partes,  quarum  una- 
quaeque 10  pedes  habuisset,  et  14  pedes  adhuc  super- 
fuissent vacui.  Quatuor  igitur  exstitissent  longitudines 

500  pedum  cum  -10  pedibus  latitudinis.  Si  500  pedes  per 
6 dividuntur,  83  habebuntur  mansiunculae  seu  stabula 
6 pedes  ex  una  parte  et  10  ex  altera  habentia;  83  au- 
tem per  4 multiplicata,  dabunt  332  stabula,  certe  multo 
vastiora  pro  plerisque  bestiarum  speciebus : duo  vel  tria 
coadunari  potuerunt  pro  majoribus,  v.  g.,  pro  elephan- 
tis, camelis,  etc.  In  quarto  autem  ordine,  aves  et  vola- 
tilia facillime  collocari  potuerunt.  Yide  D.  Calmet,  Dis- 
sert.  sur  Varche  de  Noe  ; Bergier,  t.  v ; Duclot,  Bible  ven- 
gee,  t.  ii ; de  Grenoude,  t.  i",  etc. 

Thevenard,  vice-amiral,  in  commentariis,  quae  tempore 
reipublicae  Gallicanae  scripsit  (4  vol.  in-8»),  speciebus  ani- 
malium enumeratis,  eorum  pabulis  aestimatis  et  ponde- 
ratis, demonstrat  arcam  a Noe  descriptam  omnia  haec 
facile  continere  potuisse.  (Tribune  catholique  du  ler  rnai 
1833).  Ergo  2«. 

B.  3°.  Noe  forsitan  non  potuisset,  solis  mediis  naturali- 
bus , cuncta  animalia  congregare , in  arcam  introducere , 
collocare,  nutrire,  curare;  sed,  Deo  omnium  domino  inter- 
veniente , nihil  sub  his  respectibus  aestimari  potest  impos- 
sibile nec  difficile.  An  omnes  stricte  species  collegerit  Noe, 
non  intendimus  definire.  Deus,  pro  rationibus  sibi  notis, 
permittere  potuit  ut  quaedam  species  extra  arcam  relictae 
perierint  ac  penitus  sint  exstinctae;  sed  nihil  inde  contra 
nos  inferri  potest : non  deerat  spatium  in  arca  pro  spe- 
ciebus servatis.  Ergo  3°,  etc. 

R.  4°.  Deus  exhibetur  in  Genesi  ut  causa  efficiens  dilu- 
vii : at  certe  Deus  tale  diluvium  efficere  potuit : ex  hypo- 
thesiquod  aquae  existentes  non  suffecissent,  alias  in  quan- 
titate requisita  creare  easque  postea  annihilare , vel  in 
novos  abyssos  praecipitare  potuisset.  Verum  non  necesse 
est  ad  novam  creationem  aquarum  recurrere : Deus  enim 
potuit  aquas  existentes  dilatare,  vim  gravitatis  suspendere 
vel  mutare , fundum  maris  sublevare,  aquas  ejus  latissi- 
mas et  profundas  in  terras  pulsare,  vehementer  agitare, 
omnia  cooperire  et  subvertere,  etc.  Ergo  4°,  etc. 

R.  5°.  Homines  ante  diluvium  nondum  erant  numerosi, 
saltem  respectu  animalium;  insuper  habitabant  praecipue 

regiones  in  centro  Asiae , ubi  paucae  admodum  huc  usque 

factae  sunt  investigationes  geologicae  : non  mirum  ergo  si 

inter  alia  vegetalium  et  animalium  fragmenta  apud  nos 

in  visceribus  terrae  inventa,  non  reperiuntur  fossilia 

humana. 

Insuper,  plures  hodierni  sagacissimi  observatores  prae- 
tendunt se  invenisse,  non  quidem  fossilia  humana  in  ru- 
pibus incrustata,  sed  humanas  reliquias  ( des  debris  hu - 
mains)  in  mobilibus  substantiis,  in  antris  et  cavernis  cum 
aliis  fragmentis  jacentes.  Yide  Precis  de  Geographie  uni - 
verselle , par  Malte-Brun,  revu  et  annote  par  Huot , tome  i. 
Ergo  5°,  etc. 

Nota.  Quidam  dixerunt  diluvium  fuisse  locale , non 
vero  universale.  Sed  haec  opinio  adversatur,  1°  physicis 
legibus,  vi  quarum  liquida  aequalitatem  altitudinis  ser- 
vant; 2°  circumstantiis  a Moyse  descriptis  : si  enim  aquae 
totam  cooperire  non  debuissent  terram,  ad  quid  construc- 
tio arcae  et  in  ea  omnium  animalium  collectio?  3°  verbis' 
expressis  Genesis , vi,  7 : Delebo , inquit  Deus,  hominem 
quem  creavi , a facie  terree , ab  homine  usque  ad  animantia , 
a reptili  usque  ad  volucres  coeli  : poenitet  enim  me  fecisse 
eos ; et  vn,  21  : Consumptaque  est  omnis  caro  quee  moveba- 
tur super  terram , volucrum,  animantium , bestiarum , om - 
niumque  reptilium  quee  reptant  super  terram : universi  ho- 
mines, et  cuncta  in  quibus  spiraculum  vitee  est  in  terra , mor- 
tua sunt . Ergo , etc. 

III.  Unitas  speciei  humanae  cum  vera  scientia  conciliari 
potest . 

Ex  narratione  Genesis,  unanimi  fide  Judaeorum  et 
Christianorum  confirmata,  omnes  homines,  sine  ulla 
exceptione,  sunt  membra  ejusdem  familiae,  ut  pote  ex 
eodem  patre  et  eadem  matre , videlicet  Adam  et  Eva,  des-  j 
cendentes. 

At  plures  qui  non  reputabantur  scientiarum  natura- 
lium ignari,  de  auctoritate  Genesis  aliorumque  librorum 
sacrorum  parum  solliciti,  affirmarunt  omnes  homines 

ejusdem  typi  non  esse,  et  varias  inter  eos  distinxerunt 
stirpes,  nempe  stirpem  alborum,  stirpem  nigrorum,  etc. 

Narrationi  autem  Moysis  circa  unitatem  speciei  huma- 
nae non  contradicunt  hypotheses  gratuitae;  demonstran- 
dum foret  non  tantum  dari  hominum  varietates,  sed 
species  diversas.  Porro  adversarii  non  demonstrant  di- 
versas existere  hominum  species.  Namque  : 

\°  Clare  et  praecise  determinandum  esset  quid  species 
constituat  et  unam  ab  alia  separet : nullus  vero  huc  usque 
clara  et  ab  omnibus  accepta  hujusce  specificationis  prin- 
cipia dedisse  videtur. 

2°  Blumenbach  et  Camper,  varias  species  hominum 
distinguentes,  ut  fundamenta  distinctionis  assignant  co- 
lorem, calvariae  formam  et  faciei  angulum.  Yerum,  hi 
characteres  non  afficiunt  organa  hominis  essentialia,  ut 
patet  : non  raro  reperiuntur  dissimiles  in  individuis 
ejusdem  familiae,  in  familiis  ejusdem  nationis,  in  populis 
ejusdem  stirpis.  Tales  inveniuntur  varietates  inter  fami- 
lias animalium  aut  vegetalium  ejusdem  typi  : imo  illae 
varietates , in  accidentalibus  tantum  existentes , humana 
1 sagacitate  servantur,  quandoque  industria  procurantur. 
Cur  inter  homines  causis  naturalibus  non  fierent  ? 

3°  Experientia  constat  varietates  animalium  et  vegeta- 
lium secum  mixtas,  novas  dare  varietates,  cum  attributis 
! constitutivis  essentialibus;  species  vero  mixtas  aut  nihil 
producere,  aut  dare  monstra  ad  neutram  duorum  indi- 
viduorum speciem  pertinentia  nec  fecunda,  saltem  inde- 
finite. At  viri  et  mulieres  omnium  varietatum  simul 
convenientes  sunt  fecundi  : qui  ex  illis  nascuntur  in  ac- 
cidentalibus tantum  discrepantes,  fiunt  et  ipsi  fecundi, 
et  sic  in  infinitum.  Discrepantia  igitur  non  est  in  orga- 
nis essentialibus,  ac  proinde  non  constituit  species  dis- 

I tinctas. 

l|  4°  In  individuis,  in  familiis  ac  etiam  in  populis  ejus- 
dem stirpis  notabiles  observatae  sunt  adulterationes,  in 
aliis  vero  perfectiones  semper  crescentes,  tum  in  physicis, 
' tum  in  moralibus  qualitatibus,  et  quidem  permanentes, 

II  ratione  prosperitatis  aut  miseriae,  climatis,  aeris,  habi- 


92  TRACTATOS 

tationum  plus  minusve  salubrium,  alimentorum,  ves- 
tium, educationis,  professionis,  etc. 

Unde  D.  Flourens,  in  consessu  Academiae  Scientiarum 
diei  17  augusti  anni  1843,  sic  habuit : 

« Lorsque  nous  comparons  brusquement  et  sans  inter- 
» mediaire  la  peau  de  Thomme  blanc  a celle  de  l’homme 
» noir  ou  a celle  de  1’homme  rouge , nous  sommes  tres- 
» portes  a supposer  a chacune  de  ces  races  une  origine 
» distincte.  Mais  si  nous  passons  de  1’homme  blanc  a 
» 1’homme  noir  par  le  Kabyle,  par  l’Arabe,  par  le  Maure; 
» si  nous  faisons  seulement  attention  aux  parties  colorees 
» dans  1’homme  de  race  blanche,  ce  n’est  plus  la  diffe- 
» rence,  c’est  l’analogie  qui  nous  frappe.  Ici  1’anatomie 
» comparee  de  la  peau  nous  donne  la  preuve  directe  de 
» l’origine  commune  des  races  humaines  et  de  leur  unite 
» premiere.  L’homme  est  donc  essentiellement  primiti- 
» vernent  un ; l’etude  de  la  peau  le  prouve. » 

Sagaces  observationes  istae  circa  variationes  coloris, 
eadem  methodo  procedendo,  aliis  differentiis  inter  homi- 
nes existentibus  applicari  possunt. 

5°  In  temporibus  nostris  immensae  factae  sunt  investi- 
gationes UnguisticcB  circa  verborum  formationem  eorum- 
que  radices , circa  grammaticales  regulas,  circa  linguarum 
analogias  ac  comparationes , et  inventum  est  omnes  lin- 
guas, quae  judicatae  fuerunt  ut  essentialiter  distinctae,  ad 
tres  primitivas  revocandas  esse,  videlicet  Indo-Europaea- 
nam,  Semiticam  et  Malayam  (la  Malaye  ou  Malaise),  has- 
que  primitivas  esse  quasi  sorores , quae  nonnullis  signis 
noscuntur,  ita  tamen  ut  subito  ac  inopinata  violentia  se- 
paratae videantur;  quod  narrationi  Genesis  apprime  con- 
gruit. 

Ipsa  numerosissima  ac  valde  intricata  America;  idio- 
mata  ad  dictas  tres  primitivas  linguas  deprehenduntur 
pertinere. 

Hinc  D.  W.  Schlegel,  in  opusculo,  Memoire  lu  d la 
Societe  rogale  de  litteratiire,  le  20  novembre  1833,  d 
Londres,  aiebat : « Ma  conviction  est  que  la  filiation  des 
» langues  justifle  la  conclusion  que  toutes  les  familles 

» de  peuples  sont  issues  d’une  meme  souohe,  et  qu’elle 
» la  justifie  d’autant  plus  qu’elle  est  plus  examinee.  » 

Nunc  omnes  in  scientia  linguarum  vere  periti  eodem 
sensu  loquuntur. 

Observatum  est  insuper  populos  diversi  typi  reputatos, 
v.  g.,  Tartaros  et  Mogoles,  linguis  ejusdem  familiae  uti. 
Ergo,  etc. 

Allegatur  a quibusdam  praesentiam  hominum  in  Ame- 
rica explicari  non  posse  si  unica  fuerit  hominis  crea- 
tio. 

R.  1°.  Demonstrari  non  posse  nullos  ex  Europa  in 
Americam  ante  saeculum  xv  transiisse;  facta  recenter 
detecta  contrarium  probare  videntur. 

R.  2°.  Facilis  existere  potuit  communicatio,  in  retro 
saeculis,  inter  Asiam  et  Americam,  sive  per  boreales,  sive 
per  australes  partes.  Permultae  similitudines  observatae 
in  traditionibus,  in  moribus,  in  consuetudinibus,  in 
scripturis,  in  modo  numerandi,  in  linguis,  in  zodiacis, 
in  monumentis,  etc.,  suadent,  imo  et  evidenter  probant 
sic  factum  esse.  Ergo,  etc. 

Consulatur  praecipue  D.  de  Humboldt. 

IV.  Chronologice  populorum  bene  intellectae,  narrationi  Moysis 
non  adversantur. 

Sic  enim  generaliter  ratiocinari  licet ; citantur  annales 
qui  cum  historia  a Moyse  descripta  conciliari  non  pos- 
sunt; ergo  rejiciendi  sunt  ut  falsi;  ingens  namque  est 
discrimen  inter  Moysis  historiam  et  annales  ei  oppositos  : 
omnes  veritatis  characteres,  qui  desiderari  possunt,  prae 
se  fert  Moyses,  dum  auctores  annalium  nobis  objectorum 
nulla  sinceritatis  ac  veritatis  exhibent  indicia.  Eorum 
nativitas,  status,  vita,  mors  assignari  nequeunt : illorum 
opera  maxima  ex  parte  destructa  sunt,  et  quaedam  tan- 
tum ex  iis  nobis  remanserunt  fragmenta,  fere  nullum 
exhibentia  factum  clare  determinatum,  suis  circum- 
stantiis vestitum,  circa  quod  fraus  existere  non  possit : 
narrant  dunlaxat  infinitas  deorum  et  regum  genealogias 

nullo  monumento  innixas.  Numquid  hujusmodi  annales 
narrationi  Moysis  bona  fide  opponi  possunt? 

Antiquiores  qui  ab  incredulis  nobis  objiciuntur  anna- 
les sunt  Chaldaeorum,  Indorum,  Sinensium  et  Egyptio- 
rum  : porro  annales  quatuor  populorum  istorum  narra- 
tioni Moysis  non  adversantur. 

1°  Non  annales  Chaldaeorum,  licet  a nonnullis  exhi- 
beantur ut  ascendentes  ultra  400,000  annos.  Berosus 
enim,  primus  Chaldaeorum,  scriptor  historicus,  vivebat 
tempore  Alexandri  magni.  Historia  ejus,  quae  facta  et 
eventus  180  annorum  tantum  continebat,  juxta  Plinium, 
periit ; non  nisi  fragmenta  illius  a Josepbo  et  Polyhistore 
citata  supersunt.  Facta  autem  in  bis  fragmentis  contenta, 
quantum  a fabulis  separari  possunt,  cum  factis  biblicis 
concordant.  Potius  ergo  narrationem  Moysis  confirmant 
quam  labefactant.  ( Bible  vengee,  t.  i.)  Pauca  etiam  res- 
tant Abydeni  fragmenta  apud  Eusebium , Cyrillum 
Alexandrinum,  et  Georgium  Syncellum  conservata ; Sca- 
liger  ostendit  illa  nihil  continere  narrationi  biblicae  oppo- 
situm. Denique,  si  observationes  astronomicae  a Callis- 
thene relatae,  quae  omnes  in  spatio  annorum  1903  prae- 
cise determinato  comprehenduntur,  sedulo  attendantur, 
per  inductionem  pervenitur  ad  facta  evidentem  habentia 
similitudinem  cum  factis  biblicis.  Ergo,  etc. 

Memorantur  Sanchoniaton  apud  Phoenices  et  Zoroastres 
apud  Persas.  Verum  Sanchoniaton,  quem  Voltaire  asserit 
esse  omnium  antiquissimum  et  Moyse  valde  anteriorem, 
tempore  belli  Trojani  vivebat,  juxta  Porphyrium,  Euse- 
bium et  Theodoretum,  proindeque  300  annis  post  Moysen : 
juxta  plures  alios,  est  adhuc  multo  recentior.  Loquitur 
enim  de  Tiro  tanquam  de  urbe  antiquissima  : porro 
Tirus  centum  annis  et  forsan  amplius  post  captam  Tro- 
jam fundata  est. 

Quidam  existentiam  Sancboniati  negant.  Saltem  opera 
ejus  ante  imperatorem  Adrianum  ignorata  erant.  Quae- 
dam tantum  eorum  supersunt  apud  Porphyrium  et  Eu- 
sebium fragmenta,  quae  fere  nihil  clarum  et  distinctum 
continent.  ( Histoire  universelle,  par  me  sociele  de  gens  de 

lettres,  traduite  de  l'anglais,  t.  n * Duclot,  Bible  ven- 
gee,  t.  i.) 

Zoroastres,  tempore  Darii  filii  Hystaspis,  550  ante 
Christum  vivebat.  Voltaire  affirmabat  illum  fuisse  sa- 
pientissimum  legislatorem,  et  libros  ejus  esse  antiquis- 
simos mundi.  Cum  autem  illos  in  linguam  nostram  con- 
versos viderit,  dixit  eos  nihil  fide  dignum  continere. 
C‘est,  aiebat,  un  f atras  abominable  dont  on  ne  peut  lire 
deux  pages  sans  avoir  pitie  de  la  nature  humaine.  ( Lettres 
de  quelques  Juifs ; Duclot,  1. 1.) 

• 2°  Non  Indorum.  Baillij,  ex  Brahmanorum  libris,  as- 
truxerat systema  mundi  prae  sua  antiquitate  stupen- 
dum : Delambre  et  Montucla  illud  statim  per  solidissima 
argumenta  everterunt.  Laplace  astronomiam  Indorum 
demonstravit,  quoad  antiquitatem,  vanam  et  insulsam. 
Eruditus  Bentleij,  ut  antiquitatem  Indorum  tutius  pene- 
traret, in  ipsa  India  illam  perscrutari  voluit.  Ex  maturis 
disquisitionibus  ejus  et  aliorum,  sequentes  deducendae 
videntur  ccnclusiones  : 1°  librum  astronomicum  apud 
Indos  celebrem,  inscriptum  Surrya-shiddanta , ultra 
800  annos  non  ascendere;  2°  indicationes  libri  Bayamana 
apud  eos  venerati,  respondere  sitibus  astrorum  anni  961 
ante  Christum,  et  nihil  demonstrat  computationes  non 
factas  fuisse  pro  annis  jam  praeteritis ; 3°  historiam  cu- 
jusdam  Chrishna  vel  Kristhna  cum  Christo  similitudinem 
habentis,  ab  incredulis  ex  aviditate  acceptam,  informem 
esse  totius  Christianismi  imitationem  a Brahmanis  con- 
textam in  septimo  saeculo,  ut  veri  christianismi  institu- 
tionem apud  Indos  efficacius  impedirent ; 4°  librum  doc- 
trinis Christianis  plenum  ex  sanscrito  in  linguam  nostram 
conversum,  ultimo  saeculo  in  lucem  editum,  sub  nomine 
Ezour-Vedam  seu  veteris  interpretationis  libri  sacri 
Vedam,  a Voltaire  exhibitum  ad  probandum  christianis- 
mum esse  duntaxat  imitationem  antiquioris  religionis 
Brahmanorum,  fuisse  compositum  anno  1621,  a doctissi- 
mo missionario,  in  favorem  religionis  Christianae;  5°  ta- 
bulas astronomicas  nihil  probare,  quia,  ut  ait  Klaproth  : 
Les  t abies  astronomiques  des  Hindous  auxquelles  on  avait 

attribue  me  antiquite  prodigieuse , ont  ete  construites  dans 
le  vne  siecle  de  l'ere  vulgaire,  et  ont  ete  posterieurement 
reportees  par  des  calculs  a me  epoque  anterieure  ( Wise- 
man,  7e  discours,  lre  partie );  6°  historiam  eorum  multis 
refertam  esse  fabulis  et  absurditatibus,  continere  regimina 
solis,  lunae,  deorum,  et  nulla  exhibere  facta  fide  digna 
ante  annum  2000  ante  Christum.  Ergo,  ete. 

Auctor  recens  operis  inscribendi  de  Astronomia  Indo- 
rum, nondum  editi,  in  omnibus  tamen  non  idem  sentit. 
Post  attentas  disquisitiones  in  ipsamet  India  juvantibus 
monumentis  authenticis  factas , fidenter  affirmat  : 
1°  nullo  modo  chronologiam  Indorum  narrationi  sacro- 
rum Bibliorum  officere,  siquidem  in  antiquissimis  libris 
non  reperiuntur  nisi  signa  astronomico-astrologica; 
2°  Delambre,  Montucla,  Laplace  merito  et  solide  evertisse 
inventa  Bailly,  qui  monumenta  a se  relata,  et  aliunde  in- 
signia, insulse  plerumque  interpretatur,  nihil  vero  pro- 
prie et  positive  astruisse ; 3°  Bentley  in  plurimis  graviter 
errasse ; nec  circa  res  Indicas  ut  magni  ponderis  haben- 
dum ; i"  certum  esse  Surrya-Shiddanta  decurrente  quarto 
aerae  nostrae  saeculo  fuisse  editum,  quod  probatur  ex  obser- 
vationibus astronomicis  in  eo  relatis,  ex  commentariis 
decimo  saeculo  exaratis,  ex  variis  historicis  Arabiae  et 
Persiae  scriptoribus,  ex  auctoritate  doctissimi  Reynaud, 
de  illustri  Academia  dicta  Institut,  ete. 

Has  vero  conclusiones  et  alias  circa  tempus  celebris 
Rayamana,  circa  verum  Ezour-Vedam,  quod  auctor  cita- 
tus non  confundendum  esse  asserit  cum  ejusdem  tituli 
libro  de  quo  diximus,  et  cujus  aliam  refert  originem,  in- 
dicare nobis  satis  est.  Opere  ipso  in  quo  haec  traduntur 
edito,  doctorum  erit  illius  rationes  discutere  et  pensare. 
Scimus  autem  in  eo  praefatas  incredulorum  difficultates 
ita  solvi  ut  chronologia  biblica  nihil  omnino  metuendum 
habeat,  et  phantasmata  olim  congesta  penitus  evanescant. 

3°  Non  Sinensium.  Gonfucius,  qui  in  maxima  venera- 
tione est  apud  Sinenses,  vivebat  circiter  500  annos  ante 
Christum,  et  1000  post  Moysen.  Annales  Sinensium  ab 
Yao,  2557  annis  ante  Christum  regnante,  scripsisse  di- 

citur.  Quidam  Sinenses , hac  antiquitate  non  contenti, 
multos  alios  supposuerunt  exstitisse  imperatores  ante 
Yao,  sicque  perveniunt  usque  ad  3,276,000  annos  ante 
Christum.  Notandum  ducentis  annis  post  Confucii  mor- 
tem, imperatorem  Chi-Hoang-ti  jussisse  omnia  ejus  opera 
destrui.  Sub  sequenti  tantum  dynastia  annales  philosophi 
fuerunt  de  novo  scripti,  dictante  quodam  sene,  qui  prae- 
tendebat eos  memoriter  retinuisse.  Talis  est  origo  omnis 
scientiae  historicae  apud  Sinenses.  Klaproth  fidenter  affir- 
mat nullam  reperiri  posse,  in  vastissimo  hoc  imperio, 
certitudinem  historicam  quae  ultra  732  annos  ante  Chris- 
tum ascendat.  Abel  Remusat,  e contra,  credit  veram  Si- 
nensium  historiam  annos  2200  ante  Christum  attingere , 
et  traditiones  probabiles  annos  2600.  ( Nouveaux  melanges 
asiatiques,  1. 1,  p.  61 , Par «,1829.)  Haec  autem  antiquitas, 
licet  non  fundata,  admitti  potest,  absque  ulla  doctrina- 
rum nostrarum  laesione.  Ergo  3°,  etc. 

4°  Non  Aegyptiorum.  Testimonium  Manethi,  qui  multas 
dynastias  regum  describens , historiam  Aegypti  usque  ad 
53,535  annos  protrahit,  visum  fuerat  magni  momenti 
contra  Moysis  auctoritatem.  Verum  increduli  illud  alie-, 
gantes  considerare  debuissent : 1°  Manethum  sub  Ptole- 
maeo Philadelpho  300  annos  circiter  ante  aeram  nostram 
exstitisse ; 2°  illum  nulla  citare  monumenta  fide  digna  ex 
quibus  veritatem  factorum  a se  scriptorum  excerpsisset; 
3°  epochas,  circumstantias,  aliaque  veritatis  historicae 
indicia  non  assignare;  4°  scriptorum  ejus  non  superesse 
nisi  portiunculas  a Syncello  ex  Julio  Africano  citatas,  ex 
quibus  nihil  ordinatum , clarum  et  solidum  erui  potest. 

Ex  quo , in  recentioribus  temporibus , vetera  monu- 
menta fuerunt  lustrata  et  serio  examini  subjecta , adhi- 
bita hieroglyphorum  intelligentia  a Champollion  feliciter 
| detecta,  longa  Aegyptiorum  antiquitas  evanuit  : osten- 
sum est  dynastias  a Manetho  nominatas  potius  quam  de- 
scriptas , non  fuisse  successivas , sed  simultaneas  in  di- 
versis provinciis. 

Champollion  in  epist.  diei  23  maii  1827,  apud  Wiseman, 
t.  ii,  p.  85,  ait : « Je  demontre  qu’aucun  monument 
U 5 

» egyptien  n’est  reellement  anterieur  a Pan  2200  avant 
» notre  ere.  Cest  certainement  une  tres-haute  antiqui  te  , 

» mais  elle  n’offre  rien  de  contraire  a nos  traditions  sa- 
» crees;  et  j'ose  dire  ineme  qu'elle  les  confirme  sur  tous 
» les  points.  Cest  en  effet  en  adoptant  la  chronologie  et  la 
» succession  des  rois  donnees  par  les  monuments  egyp- 
» tiens,  que  1’histoire  egyptienne  concorde  admirable- 
» ment  avec  les  livres  saints...  Les  rois  d’Egypte  nomines 
» dans  la  Bible  se  trouvent  sur  les  monuments  egyptiens 
» dans  le  meme  ordre  de  succession  et  aux  epoques  pre- 
» cises  ou  les  livres  saints  les  placent.  » 

Si  Sesostris  a Moyse  non  fuerit  nominatus , id,  ex  ob- 
servatis a doctissimis  in  aegyptiacis  rebus,  contigisse  vi- 
detur quia  regnabat  dum  populus  israeliticus  per  40  an- 
nos in  deserto  errans  vivebat  ab  yEgyptiis  omnino  sepa- 
ratus. 

Astronomi  qui  exercitum  nostrum  sub  duce  Bonaparte. 
comitati  sunt  in  ^Egyptum , reperierunt  in  Benderah  et 
ffesneh  zodiacos , quos  increduli  magna  alacritate  susci- 
pientes, proclamarunt  antiquissimos  et  narrationem 
Moysis  subvertentes.  At  viri  scientia  et  ingenio  conspicui 
clara  luce  demonstrarunt  nihil  ex  illis  contra  historiam 
Moysis  erui  posse.  Etenim  Testa  et  Viscanti , doctissimi 
Romani,  argumentis  archeologicis  ostenderant  existen- 
tiam  dictorum  zodiacorum  ultra  Ptolemaeos  non  ascen- 
dere. D.  Letrome  in  speciali  dissertatione  demonstravit 
ex  inscriptionibus  graecis  aliisque  documentis  illos  sub 
imperatoribus  Romanis  in  primo  vel  secundo  aerae  nostrae 
saeculo,  confectos  fuisse,  et  ex  inspectione  corporis  servati 
( momie ) a viatore  Caillaud  ex  Aegypto  asportati , inscrip- 
tionem et  zodiacum  zodiaco  Denderah  similem  habentis 
depictum,  hujusmodi  zodiacos  non  fuisse  astronomicos , 
sed  astrologicos,  ac  proinde  superstitionis  signa. 

Dupuis,  sua  solummodo  impietate  notus,  ex  nominibus 
quibus  duodecim  signa  zodiaci  nostri  appellantur,  pro- 
bare intendit  illum  saltem  a 15,000  annis  inventum 
fuisse.  Sed  quantum  illud  systema  sit  obscurum,  solidis 
principiis  destitutum,  temerarium  et  falsum,  non  diffl- 

cile  periti  ostendunt.  Nemo  ei  nunc  adhaeret.  Vide  adhuc 
la  Bible  vengee,  et  praesertim  Annales  de  pkilosopkie  chre- 
tienne. 

« En  voila  sans  doute  autant  qu’il  en  faut,  dit  Cuvier , 

» p.  27 , pour  degouter  un  esprit  bien  fait  de  chercher 
» dans  1’astronomie  des  preuves  de  Tantiquite  des  peu- 
» ples ; mais  quand  ces  pretendues  preuves  seraient  aussi 
» certaines  qu’elles  sont  vagues  et  denuees  de  resultat, 
» cpren  pourrait-on  conclure  contre  la  grande  catastrophe 
» dont  il  nous  reste  des  monuments  bien  autrement  de- 
» monstratifs?  Il  faudrait  seulement  admettre  avec  quel- 
» ques  modera  es,  que  1’astronomie  ctait  au  nombre  des 
» connaissances  conservees  par  les  hommes  que  celte  ca- 
» tastrophe  epargna  ( Disc.  sur  les  Revol.  du  globe).  » 

Suspicari  licet  cum  Cuvier  fabulosos  annales  Chaldaeo- 
rum, Indorum  et  ^Egyptiorum  communem  habuisse  ori- 
ginem , siquidem  apud  illos  populos  quaedam  observatur 
identitas  quoad  substantiam : fabulae  circa  deorum  et  ho- 
minum existentiarn  praeteritam  semel  contextae,  ab  una 
regione  in  aliam  cum  novis  erroribus  transire  potuerunt. 

De  his  omnibus  quaestionibus  videantur  praesertim 
Wiseman,  Discours  sur  les  fapports  entre  la  Science  et  la 
rehgion  revelee  ; Desdouits,  Uhomme  et  la  creation , etc.j 
Cours  complet  d’Ecritnre  sainte  , t.  m;  Annales  de  phi- 
losophie  chretienne , passim;  Nicolas , Eludes  phil,  sur  le 
Christ.  t.  i,  etc. 

ARTICULUS  QUARTUS. 

DE  CETERIS  VETERIS  TESTAMENTI  IIBH1S. 

Praeter  quinque  Moysis  libros , de  quibus  sub  nomirie* 
Pentateuchi  tractavimus,  quadraginta  alios  in  Veteri  Tes- 
tamento numerant  catholici,  nempe  libros  Josue , Judi- 
cum, Ruth , quatuor  Regum,  duos  Paralipomenon , duos 
Esdrce , libros  Tobiee , Judith , Esther,  Job , Psalmorum, 
Proverbiorum,  Ecclesiastes,  Cantici  canticorum,  Sapientiae, 
Ecclesiastici , quatuor  majores  Prophetas,  Baruch  cum  La- 

mentationibus  J eremus,  duodecim  minores  Prophetas  et 
duos  priores  libros  Machabceorum.  In  omnibus  libris  istis 
pretiosa  reperiuntur  monumenta  in  gratiam  religionis 
Judaicae;  valde  igitur  nostra  interest  scire  cujus  sint  auc- 
toritatis. Itaque  sit 

PROPOSITIO. 

Cceteri  libri  Veteris  Testamenti  omni  fide  sunt  digni. 

Prob.  Illi  enim  libri  omni  fide  sunt  digni , si  sint  au- 
thentici, veri  et  integri : atqui  caeteri  libri  Veteris  Testa- 
menti sunt  authentici , veri  et  integri. 

1°  Sunt  authentici.  Publica  enim  et  constanti  traditione 
semper  habiti  sunt  ut  authentici,  id  est,  eorum  aucto- 
rum quibus  attribuuntur,  et  eo  saltem  tempore  scripti  ad 
quod  referuntur ; omnes  plus  minusve  pertinent  ad  sta- 
tum populi,  sive  religiosum,  sive  civilem  et  politicum; 
in  summa  veneratione  semper  custoditi  sunt , et  a diver- 
sis auctoribus  exarati , diverso  genere  compositi ; alii  vi- 
delicet sunt  historici,  alii  prophetici ; alii  continent  sen- 
tentias, alii  cantica,  alii  vitam  privatorum;  alii  ab  aliis 
pendent , se  invicem  supponunt ; et  tamen , non  obstan- 
tibus tot  diversitatibus,  perfecte  sibi  concordant.  Porro 
tales  libri  nunquam  supponi  potuerunt,  et,  licet  auctores 
aliquorum  non  noscantur , nihilominus  certum  est  illos 
eo  tempore  ad  quod  referuntur  fuisse  scriptos,  ac  proinde 
sub  eo  respectu  vere  authenticos  esse.  Ergo  1°. 

2°  Sunt  integri.  Nam  publici  erant,  cultu  religioso  ser- 
vabantur, ubique  erant  sparsi,  apud  sacerdotes,  magis, 
tratus  et  populum  : impossibile  est  autem  omnes  hujus- 
modi libros  fuisse  simul  et  eodem  modo  adulteratos. 
Ergo  2». 

3°  Sunt  veri.  Veri  sunt  enim,  si  eorum  auctores  non 
fuerint  decepti  nec  deceptores  : atqui  non  fuerunt  decepti 
nec  deceptores.  1°  Non  fuerunt  decepti;  referunt  enim 
facta  publica,  sensibus  obvia;  tradunt  morum  praecepta 
evidenter  vera  et  sancta;  edunt  prophetias  quae  suum 
semper  apprime  consequuntur  effectum  : atqui  haec  om- 

nia  probant  illos  non  fuisse  deceptos.  2°  Non  fuerunt  de- 
ceptores. Nam  1°  omnes  sinceritatis  characteres  prae  se 
ferunt,  ut  unicuique  legenti  patet.  2°  Facta  quae  narrant 
sunt  publica  et  praesentia,  sibi  et  cum  praecedentibus  con- 
catenata : at  impossibile  est  circa  hujus  generis  facta  de- 
cipere; qui  enim  talia  facta  imprudenter  supponeret, 
non  nisi  contemptum  et  derisum  sibi  acquireret : atqui 
praedictorum  librorum  auctores  summam  venerationem 
e contra  sibi  conciliaverunt : ergo  3°,  etc. ; aliunde , etc. 
Ergo. 

Judaei  non  agnoscunt  ut  canonicos  libros  Sapientiae, 
Ecclesiastici  et  Machabaeorum , saltem  illud  controverti- 
tur ; item  protestantes  duos  Machabaeorum  libros  rejiciunt. 
Has  speciales  controversias  hic  non  aggredimur,  quia  his 
libris  ad  demonstrandam  veritatem  religionis  judaicae  non 
indigemus. 


CAPUT  SECUNDUM. 

DE  DIVINITATE  RELIGIONIS  JUDAICAE. 

Religio  Mosaica  non  potest  esse  vera  quin  eo  ipso  sit 
divina , quia  exhibetur  tanquam  immediate  et  superna- 
turaliter  a Deo  proveniens  : vel  ergo  supposita  sunt  facta 
quibus  innititur,  et  tunc  est  falsa;  vel  certa  sunt,  et 
tunc  vera  est  ac  divina ; sed  probavimus  verissima  esse 
facta  quibus  innititur  : ergo  certum  est  illam  esse  divi- 
nam. Pro  majori  tamen  hujus  veritatis  explicatione , sit 

PROPOSITIO. 

Divina  est  religio  Mosaica. 

Proh.  Ex  probatis  in  prima  hujus  tractatus  parte  di- 
vina est  illa  doctrina  quae  non  est  evidenter  absurda  aut 

falsa,  et  aliunde  veris  miraculis  et  prophetiis  confirma- 
tur : atqui  talis  est  religio  Mosaica. 

d°Non  est  evidenter  absurda  aut  falsa;  est  e contra 
evidenter  pura , sublimis  et  sancta.  Moyses  enim  Deum 
exhibet  unicum,  ®ternum,  immensum,  infinite  bonum, 
omnipotentem , purissimum  spiritum , totius  orbis  con- 
ditorem et  moderatorem , malos  poenis  et  bonos  praemiis 
afficientem,  quibuscumque  perfectionibus  exornatum  ta- 
lem, uno  verbo  qualem  ipsa  ratio  demonstrat,  et  qualem 
ipsi  deistae  eum  esse  profitentur.  Dogmatibus  istis  su- 
blimioribus eximia  de  moribus  addit  praecepta;  docet 
namque  Deum  esse  totis  viribus  diligendum,  grates  ipsi 
persolvendas,  proximum  esse  amandum  et  opem  ei  fe- 
rendam ; furta , caedes , odia , avaritiam , fornicationem , 
adulterium,  prava  desideria  et  quaecumque  sunt  mala 
vel  inhonesta  prohibet.  Denique  decem  Decalogi  prae- 
cepta , quae  regulas  morum  summatim  complectuntur,  et 
quae,  fatentibus  deistis,  eximia  sunt  et  rationi  conformia, 
tradit  tanquam  legem  abbreviatam  et  omnium  captui  ac- 
commodatam : atqui  talis  doctrina,  nedum  sit  evidenter 
absurda  aut  falsa,  manifeste  est  pura,  sublimis  et  sancta, 
imo  eo  ipso  divina  est;  Moyses  enim  natus  erat  in 
JEgypto,  fuit  educatus  inter  ^Egyptios,  crocodilorum  et 
plantarum  adoratores;  ea  vivebat  aetate  qua  tot  apud  va- 
rias gentes  erant  deorum  monstra , tot  acerbitates  erga 
proximum  et  praesertim  erga  servos  exercebantur,  tot  foe- 
dissima vitia  publice  et  universim  apparebant : his  autem 
positis,  tantum  abest  ut  doctrina  Moysis  sit  absurda  aut 
evidenter  falsa,  quod,  e contra,  non  solum  incredibile, 
sed  impossibile  sit  eum,  propriis  viribus  et  absque  speciali 
Dei  assistentia , excogitasse  doctrinam  tam  puram , tam 
sublimem,  tam  sanctam  et  tam  perfectam;  maximi  enim 
philosophi  et  omnes  mundi  sapientes  simul  collecti  nihil 
unquam  simile  docuerunt : ergo,  etc.  Ergo  1°. 

2°  Religio  Mosaica  veris  confirmatur  miraculis.  Nam 
Perxtateuchus  est  authenticus , integer  et  verus  : atqui 
multa  in  Pentateucho  referuntur  facta  qua;  evidenter 
sunt  miraculosa,  nempe  mirabilia  ministerio  Moysis  per- 

acta  : v.  g.,  conversio  virgae  in  serpentem,,  decem  plagae 
/Egypti , transitus  maris  Rubri,  columna  nubis  et  ignis, 
fulgura  et  tonitrua  in  monte  Sinai , manna  e coelo  deci- 
dens, aqua  de  rupe  percussa  fluens,  terra  dehiscens  ut 
Core,  Dathan  et  Abiron  vivos  absorbeat,  etc.,  Porro  haec 
facta  evidenter  sunt  miraculosa.  Multa  sunt  alia  ejusdem 
generis  in  caeteris  Veteris  Testamenti  libris  : v.  g.  trans- 
itus Jordanis,  obsessio  Jericho,  immobilitas  solis  ad  vo- 
cem Josue,  victoriae  Gedeonis,  fortitudo  Samsonis,  etc. 
Ergo  2°. 

3°  Religio  Mosaica  divinis  confirmatur  prophetiis.  Re- 
fert enim  Moyses  praedictiones  a Deo  factas  Abraham, 
Isaac  et  Jacob  de  mirabili  seminis  illorum  multiplica- 
tione, Gen.  xv,  5;  xvn,  2;  xxvi,  4 et  24;  narrat  diversas 
praedictiones  quas  Jacob  moriens  fecit  relative  ad  sin- 
gulos filios  suos,  et  praesertim  ad  summum  principatum 
quem  Juda  habere  debebat , licet  quartus  tantum  esset 
in  ordine , Gen.  xlix.  Dici  autem  non  potest  has  prae- 
dictiones, et  in  primis  eam  quae  ad  Judam  spectat,  fuisse 
suppositas , longe  namque  post  Moysen  suum  habuit  ef- 
fectum. 

Ipse  Moyses  plures  edidit  prophetias  quae  omnes  obti- 
nuerunt suum  effectum.  Sic  Numerorum , xiv,  22,  prae- 
dicit nomine  Dei  omnes  qui  divinam  viderant  majestatem 
in  vEgypto  et  in  solitudine,  et  viginti  annos  attigerant, 
ut  ex  c.  xxvi,  2,  concluditur,  Terram  Promissam  non 
ingressuros  esse,  exceptis  Caleb  et  Josue;  et  revera  om- 
nes in  deserto  mortui  sunt,  ut  totis  verbis  legitur  in 
cap.  xxvi , 63  et  64  ejusdem  libri.  Annuntiaverat  filios 
Israel  quadraginta  annos  in  deserto  mansuros  esse,  Num. 
xiv,  33  et  34  : res  autem  ita  evenit,  ex  cap.  xxxu,  13. 
Praedixerat  Israelitas  sibi  constituturos  regem,  sicut  alias 
gentes , et  officia  illius  ac  jura  determinat : porro  regem 
de  facto  post  quatuor  saecula  sibi  constituerunt,  nempe 
Saiil  quem  Deus  ipsis  postulantibus  concessit. 

4°  Abias  praedixit  regnum  Salomonis  dividendum,  et 
Jeroboam  decem  tribus  habiturum,  III  Regum,  xi,  31; 
quod  duobus  abhinc  annis  reipsa  evenit.  Regni  Israel 

vastationem  et  destructionem  praedixerunt  Osee,  cap.  ix, 

et  Amos,  cap.  v,  quadraginta  annis  ante  eventum. 

5°  In  diversis  prophetis  multa  sunt  oracula  quae  ad 
regnum  Juda  spectant : sic,  v.  g.,  Isaias,  xliv,  28,  et 
xlv,  1,  Cyrum  proprio  nomine  appellat  lanquam  Judaeo- 
rum liberatorem,  et  plus  quam  200  annis  ante  eventum. 
Jeremias,  xxix,  10,  septuaginta  annos  quibus  duratura 
erat  captivitas  Babylonica  numerat , dicens  : Cum  coepe- 
rint impleri  in  Babylone  septuaginta  anni , visitabo  vos,... 
ut  reducam  vos  ad  locum  istum.  Daniel,  ix,  accurate  descri- 
bit, fere  500  annis  ante  eventum , ultimam  totius  reipu- 
blicae  Judaicae  destructionem  et  finem. 

6°  Innumerae  sunt  aliae  prophetiae  clarae  et  splendidae, 
ante  eventum  certo  editae,  et  eventu  confirmatae : aliae 
spectant  ad  Assyrios,  aliae  ad  Babylonios,  aliae  ad  Persas, 
aliae  ad  Graecos,  aliae  ad  Romanos,  aliae  ad  Idumaeos,  aliae 
ad  Tyrios,  aliae  ad  iEgyptios,  etc.  Vide  Keith,  Evidence 
de  la  Relig.  chret.  tiree  de  1'accomplissement  des  prophe- 
ties,  etc.  Dem.  Evangel.,  ed.  Migne,  t.  xv.  Tam  clare 
describit  Daniel  res  sub  Alexandro  Magno  et  Antiocho 
Epiphane  gestas,  ut  affirmaverit  Porphyrius  librum  istum 
ab  aliquo  impostore  post  eventum  fuisse  fabricatum  : ergo 
religio  Mosaica  nititur  serie  non  interrupta  prophetia- 
rum; aliunde,  veris  confirmatur  miraculis;  insuper  doc- 
trina ejus  est  pura,  sublimis  et  sancta  : ergo  evidenter 
est  divina. 

Et  vero,  illa  religio  est  divina  in  cujus  gratiam  specia- 
lis Dei  assistentia  perpetuo  se  manifestavit;  atqui  spe- 
cialis Dei  assistentia  perpetuo  in  gratiam  religionis 
Mosaicae  se  manifestavit.  Moyses  enim,  in  Deut.  xxvn  et 
xxix,  ingentes  annuntiaverat  calamitates  superventuras 
populo,  si  mandata  Dei  non  custodiret;  e contra,  multas 
illi  promittebat  benedictiones,  si  constanter  religiosum  et 
fidelem  se  ostenderet : atqui  revera  Deus  saepius  gravissi- 
mas induxit  calamitates  super  populum  praevaricatorem, 
et  easdem  ab  illo  avertit  aut  eis  finem  attulit,  ob  ipsius 
gemitus  et  poenitentiam.  Sic  defuncto  Josue  et  exstincta 
generatione  quae  mirabilia  viderat  in  deserto  et  in  in- 

gressu  Terrae  Promissionis, Fecerunt  malum  (filii  Israel)  in 
conspectu  Domini,  et  obliti  sunt  Dei  sui,  servientes  Baalim 
et  Astaroth,  Judic.  m,  7 : tradidit  illos  Deus  in  manus 
Chusan,  qui  oppressit  eos  per  octo  annos  : Clamaverunt 
ad  Dominum  qui  suscitavit  eis  liberatorem,  videlicet  Otho- 
niel,  fratrem  Caleb,  qui  liberavit  eos.  Sic  deinceps  plu- 
ries in  easdem  aut  in  similes  relapsi  sunt  praevaricationes, 
et  fuerunt  oppressi  ab  Eglon  rege  Moab  decem  et  octo 
annis,  a Jabin  rege  Chanaan  viginti  annis,  a Madian  et 
Amalec  septem  annis,  a Philisthiim  et  Ammonitis  decem 
et  acto  annis;  et  clamantes  ad  Dominum  ac  misericor- 
diam ejus  implorantes,  divinitus  liberati  sunt  successive 
per  Aod,  Barac,  Debboram,  Gedeon,  Jephte.  Porro  in  his 
factis  manifesta  est  specialis  Dei  assistentia  : ergo. 

Solvuntur  objectiones. 

Obj.  1°.  Illa  religio  non  est  divina,  quae  prorsus  Deo 
est  indigna  : atqui  religio  Mosaica  prorsus  Deo  est  indi- 
gna : ergo. 

R.  Nego  min.  Illa  enim  religio  Deo  non  est  indigna,  cu- 
jus doctrina  est  pura,  sublimis  et  sancta  : atqui  doctrina 
religionis  Mosaicae  est  pura,  etc.,  ut  ostendimus  : ergo. 

Inst.  1°.  Illa  religio  Deo  est  indigna,  quae  innumeras 
praescribit  observationes  vanas,  inutiles  et  ridiculas  : 
atqui  religio  Mosaica  multas,  etc.  Tales  sunt  tot  ritus 
circa  diversa  sacrificia,  eorum  tempus  et  modum,  tot 
ablutiones,  tot  distinctiones  inter  cibos,  tot  praecepta 
circa  figuram  et  formam  vestium,  circa  modum  arandi, 
serendi,  domos  aedificandi  et  sexcenta  hujusmodi.  Ergo. 

R.  Nego  min.  Nam  1°  quidquid  a Deo  venit,  nunquam 
vanum,  inutile  aut  ridiculum  reputari  debet,  quantum- 
vis tale  nobis  appareat : at  certum  est  praedictas  observa- 
tiones a Deo  venire,  id  est,  ab  ipso  fuisse  praescriptas  : 
etiamsi  ergo  rationes  ob  quas  institutae  sunt  afferre  non 
possemus,  nihilominus  eas  deridere  aut  rejicere  tanquam 
vanas  aut  inutiles  non  liceret  . 

2°  Haec  rituum  et  obervantiarum  multitudo  non  fuit 

5* 

primario  instituta  quando  Deus  legem  suam  in  monte 
Sinai  promulgavit,  sed  secundario  et  post  stupidam  populi 
Israel  in  adoratione  vituli  aurei  praevaricationem  : con- 
silium igitur  Dei  fuit,  ut  gentem  idololatriae  ream  plecte- 
ret, ut  illam  ab  eo  criminis  genere,  in  quod  tum  naturali 
sua  propensione,  tum  vicinorum  exemplo,  nimium  procli- 
vis erat,  tutius  averteret. 

Insuper  necesse  erat  ut  gravia  illi  praeberentur  motiva 
quibus  contra  imbecillitatem  suam  firmaretur,  et  media 
quibus  ab  omni  commercio  cum  alienis  gentibus  retra- 
heretur : atqui  duplicem  hunc  finem  Deus  obtinuit,  ritus 
et  observantias  legales  instituendo. 

1°  Gravia  praebuit  Israelitis  motiva  quibus  contra  in- 
clinationem vel  imbecillitatem  suam  firmarentur;  quae 
enim  graviora  illis  praebere  poterat  motiva,  quam  effi- 
ciendo ut  ante  oculos  perpetuo  haberent  sanctissimam 
ipsius  praesentiam,  supremum  ejus  dominium  in  omnes 
creaturas,  necessitatem  eum  adorandi,  amandi,  depre- 
candi, gratias  ei  agendi,  obsequium  praestandi,  de  pec- 
catis dolendi,  sordes  mundandi,  levissimas  immunditias 
abstergendi,  etc.  ? Porro  multi  instituti  sunt  ritus  quibus 
haec  in  memoriam  populi  perpetuo  revocarentur,  ut  dies 
sabbati,  celebriora  festa,  oblatio  primitiarum,  redemptio 
primogenitorum,  vel  eorum  immolatio,  solemnia  et  per- 
petua sacrificia,  victimarum  pro  peccatis  destructio,  as- 
persiones et  ablutiones.  Ergo  i°. 

2°  Aptissima  eis  subministravit  media  quibus  ab  omni 
commercio  cum  alienis  retraherentur  : multa  enim  de- 
dit praecepta  consuetudinibus  paganorum  opposita  : v.  g., 
prohibuit  ne  lucus  juxta  altare  Dei  plantaretur,  ne  Deus 
in  excelsis  adoraretur,  Deut.  xvi,  21  et  Lev.  xxvi,  30;  ne 
Israelitae  comam  in  rotundum  attonderent,  ne  super  mor- 
tuo carnem  suam  inciderent,  ne  figuras  aut  stigmata  in 
seipsis  facerent,  ne  carnem  cum  sanguine  comederent, 
etc.,  Lev.  xix,  26 ; ne  haedum  in  lacte  matris  coquerent, 
ne  lac  de  ovibus  cum  adipe  agnorum  manducarent, 
Deut.  xiv,  21  : haec  omnia  faciebant  gentes.  Ut  ah  omni- 
bus distinguerentur  populis,  praeter  circumcisionem  qua 

insigniri  tenebentur,  alios  instituit  ritus  speciales,  v.  g., 
formas  vestium  et  aedificiorum,  modum  arandi  et  semen 
in  terram  fundendi,  distinctionem  inter  cibos,  quorum- 
dam animalium  prohibitionem,  etc.  Inde  factum  est 
Judaeos,  licet  tot  calamitatibus  afflictos  et  per  orbem 
sparsos,  a cunctis  aliis  gentibus  semper  remansisse  sepa- 
ratos : ergo  2°.  Ergo,  etc.  Praetera  omnes  isti  ritus  figurae 
erant  rerum  in  nova  lege  adimplendarum,  ac  proinde 
non  erant  vanae.  Consule  opus  jam  citatum,  Lettres  de 
quelques  Juifs. 

Jnst.  2°.  Illa  religio  Deo  est  indigna,  quae  immortalita- 
tem animae  non  agnoscit : atqui  religio  Mosaica  immorta- 
litatem animae  non  agnoscit,  nec  ullam  de  beatitudine 
aeterna  mentionem  facit : ergo. 

R.  1°.  Pentateucbus  est  collectio  praecipuarum  historiae 
primitivae  rerum  atque  legum  ritualium  et  civilium  ad 
regendum  populum  Israeliticum  destinatarum,  non  vero 
completa  religionis  expositio  : religio  enim  a Deo  primis 
hominibus  tradita  et  decursu  temporis  magis  explicata, 
ut  supra  notavimus,  Moyse  anterior  erat. 

R.  2°.  Nego  min.  Certum  est  enim  Judaeos  boc  dogma 
nunc  profiteri ; illud  tempore  Christi  et  Apostolorum  cre- 
debant, ut  constat  tum  ex  Josepho,  tum  ex  aversione 
qua  prosequebantur  Sadducaeos ; illud  tenebant  tempore 
Machabaeorum,  curabant  enim  ut  preces  et  sacrificia  pro 
defunctis  offerrentur,  II  Mach.  xii,  43 ; clarius  patet  ex 
historia  martyrii  Eleazari,  septem  fratrum  et  matris 
eorum,  ibidem,  vi  et  vii.  Eadem  veritas  saepius  et  evi- 
dentissime continetur  in  libris  Sap.  praesertim  m,  v et  xv, 
et  Eccli.  v,  8,  et  vii,  40.  Expressius  eam  docent  Dan.  xii, 
2 ; Ezech.  xxxvii,  5 ; Isaias,  xxvi,  19;  Osee,  xm,  14 ; To- 
bias,  ii,  18 ; Job,  xix,  25.  Continuo  eam  cantat  aut  sup- 
ponit David  in  Psalmis.  In  I. Regum,  xxvm,  Saul  evocat 
Samuelem  per  pythonissam  et  illum  consulit : illum  au- 
tem evocare  et  consulere  non  cogitasset,  si  persuasum 
habuisset  animam  perire  cum  corpore.  Ergo  dogma  alte- 
rius vitae  constanti  traditione  creditum  fuit  apud  Hebraeos, 
saltem  a tempore  Saul.  Atqui  eo  ipso  concludendum  est 


108  TRACTATUS 

illud  tempore  Moysis  et  omnibus  retro  saeculis  admissum 
fuisse;  si  enim  non  semper  creditum  fuisset,  illa  opinio 
ab  aliquo  fuisset  introducta,  et  tunc  quaedam  hujus  intro- 
ductionis vestigia  inveniri  possent : atqui  nulla  assignan- 
tur nec  inveniuntur : ergo. 

Praeterea,  fatentibus  Voltaire  aliisque  ejusdem  scholae 
pseudosapientibus,  dogma  alterius  vitae  et  immortalitatis 
animae  publice  et  universatim  credebatur  apud  Persas, 
Chaldaeos , Babylonios, Syrios,  Cretenses,Thoenices,  Arabes, 
jEgyptios  et  omnes  Graecos ; Hebraei  autem  suam  habent 
originem  ex  Chaldaea,  plus  quam  ducentis  annis  manse- . 
runt  in  Egypto,  vicini  erant  Arabum,  Phoenicum  et  Grae- 
corum : illud  igitur  dogma  ignorare  non  potuerunt : ergo 
illud  credebant.  Si  enim  in  hoc  gravissimo  puncto  a caete- 
ris  gentibus  discrepassent,  certe  aliquod  talis  discrepantiae 
existeret  indicium,  et  ipse  Moyses  hanc  superstitionem 
prohibere  debuisset;  etiamsi  ergo  Moyses  circa  illud 
dogma  omnino  siluisset,  non  ideo  concludere  liceret  ab 
Israelitis  fuisse  ignoratum. 

Sed  falsum  est  Moysen  circa  illud  dogma  siluisse;  plu- 
ribus enim  in  locis  evidenter  illud  ut  certissimum  sup- 
ponit, v.  g.,  1°  in  Gen.  xxv,  8,  de  Abraham  dicitur  : 
Deficiens  mortuus  est,.,  cotigregatusque  est  ad  populum 
suum.  Idem  dicitur  de  Isaac,  xxxv,  29 ; de  Aaron  et  Moyse, 

, Deut.  xxxii,  50;  porro  non  apponebantur  ad  populum 
ratione  corporis,  nam  in  eodem  loco  non  sepeliebantur. 
2°  Jacob  dicit  in  Gen.  xxxvii,  35  : Descendam  ad  filium 
meum  lugens  in  infernum  : non  existimabat  autem  se  des- 
censurum ad  filium  suum  in  sepulcrum,  siquidem  per- 
suasum habebat  illum  a bestia  fuisse  devoratum.  3oIn 
Exodo,  ni,  6,  15  et  alibi,  Deus  vocatur  Deus  Abrabam, 
Deus  Isaac  et  Deus  Jacob  : atqui  non  est  Deus  mortuorum 
sed  vivorum,  ut  ait  ipse  Christus,  Matth.  xxii,  32.  4»  Moy- 
ses in  Deut.  xvm,  11,  prohibet  ne  veritas  a mortuis  quae- 
ratur : haec  prohibitio  clare  supponit  tunc  morem  fuisse 
mortuos  per  pythones  interrogare,  sicut  fecit  Saiil : atqui 
mos  ille  supponit  communem  esse  persuasionem  animas 
cum  corporibus  non  interire,  quod  ipse  sic  agnovit  Freret 

a Guenee  citatus  : « Ce  passage , disait-il  en  pariant  de 
» cette  loi , merite  beaucoup  d’attention , parce  qu’il 
» prouve  contre  les  Sadduceens  modernes  qu’aux  temps 
» de  Moyse  les  Hebreux  croyaient  commun  ement  les  ames 
» immortelles;  sans  cela  iis  ne  se  seraient  pas  avises  de 
» les  consulter  : on  n’in  ter  roge  point  ce  que  l’on  ne  croit 
» point  exister.  II  est  singulier  que  cette  consequence  ait 
» ete  si  peu  apercue  jusqira  present.  » Ergo  denique  re- 
ligio Mosaica  docet  vitam  futuram  et  animae  immortalita- 
tem. Yide  Dissertation  sur  la  nature  de  Vome  et  sur  son 
etat  apres  la  mort , d' apres  les  anciens  Hebreux,  par  Dom 
Calmet. 

Inst.  3°.  Moyses  bona  aut  mala  temporalia  tantum  prae- 
nuntiat populo  Israelitico , prout  mandata  Dei  custodiet 
vel  non  custodiet,  ut  videre  est  variis  in  textibus,  praeser- 
tim Deuteronomii : ergo  nec  beati tudinem , nec  poenas 
alterius  vitae  agnoscebat. 

R.  Distinguo  ant.  Moyses  bona  aut  mala  temporalia 
tantum  praenuntiat  populo  Israelitico , quatenus  est  gens 
politica  et  corpus  morale,  concedo;  quatenus  Israelitae 
sunt  privati  et  individui,  nego  ant.  Itaque  sub  duplici 
respectu  considerari  possunt  et  debent  Israelitae,  scilicet, 
collective  et  privatim  : sub  duplici  illo  respectu  Moyses 
fuit  eorum  legislator,  ac  proinde  sanctionem  dare  debuit 
suis  legibus  prout  ad  gentem  vel  ad  privatos  spectabant. 

1»  Prout  ad  gentem  spectabant , dare  illis  debuit  sanc- 
tionem temporalem,  quae  sola  possibilis  erat;  gens  enim 
est  totum  morale  in  hac  vita  tantum  existens;  ergo  le- 
ges ad  eam  spectantes , pro  vita  praesente  tantum  exis- 
tunt,  sicque  earum  sanctio  debet  esse  temporalis.  Unde 
si  gens  Hebraea  leges  a Deo  sibi  praescriptas  custodisset, 
pace,  tranquillitate  aliisque  bonis  promissis  perfruita 
fuisset : mali  cives  iisdem  bonis  participassent , ut  pars 
gentis.  Contra  vero , gente  in  praevaricationes  labente  et 
calamitates  annuntiatas  incurrente,  boni  cives  simul  cum 
malis  plectebantur,  quia  ad  eamdem  gentem  pertine- 
bant. 

auNulla  sanctio  spiritualis,  in  promissione  alterius  vitae 


HO  TRACTATUS 

pro  bonis  et  metu  pcenarum  pro  malis  consistens,  apponi 
potest  legibus  ad  gentem  ut  talem  spectantibus;  fieri 
enim  potest  ut  tota  gens  moraliterlege(s  custodiat,  et  qui- 
dam tamen  eas  coram  Deo  transgrediantur,  nempe  eas 
omittendo,  vel  exterius  tantum  observando ; et,  vice  versa, 
contingere  potest  ut  gens  fiat  rebellis,  licet  multi  rema- 
neant sanctissimi  coram  Deo : hos  autem  aeternis  addicere 
suppliciis,  ob  aliorum  praevaricationem,  iniquum  foret, 
sicut  et  malos  futuris  praemiis  propter  aliorum  virtutes 
donare.  Ergo. 

2°  Moyses  sufficientem  dare  debuit  sanctionem  suis  le- 
gibus quatenus  spectabant  ad  privatos,  alioquin  insulse 
egisset : atqui  nullam  vel  insufficientem  dedisset  sanc- 
tionem, si  ad  spiritualem  non  attendisset;  nam,  juxta 
consuetum  divinae  Providentiae  cursum , unusquisque 
aequiori  modo  remunerari  vel  puniri  non  potest,  nisi  in 
altera  vita  : ad  eam  igitur  Moyses  necessario  attendere 
debuit,  et  ita  semper  intellexerunt  Judaei.  Unde  legis 
doctori  interroganti  quodnam  esset  magnum  in  lege 
mandatum,  respondit  Christus  : Diliges  Dominum  Deum 
tuum , etc.;  hoc  fac  et  vives,  Matth.  xxn,  37.  Ibi  agitur  de 
lege  Mosaica  : qui  ergo  illam  observat,  vivet.  Porro  haec 
vita  non  est  nec  sane  intellecta  fuit  alia  quam  vita  aeterna : 
ergo.  Igitur  Moyses  expressius  de  vita  aeterna  non  loqui- 
*tur,  quia  eam  ut  quid  notissimum  supponit : ergo  2° ; 
aliunde,  etc.  Ergo.  Hinc  patet  quantum  erraverint  Spen- 
cer,  auctor  Anglus,  in  suo  tractatu,  aliunde  commendato, 
de  Hebraeorum  legibus  earumque  moti  vis,  et  abbas  de 
Prades , in  sua  thesi  a Sorbona,  anno  1751,  proscripta; 
uterque  enim  docebat  leges  Hebraeorum  omni  sanctione 
spirituali  esse  destitutas,  et  Moysen  semper  repraesentasse 
Deum  tanquam  principem  civilem  et  politicum. 

Inst.  4°.  Illa  religio  divina  esse  non  potest , quae  hu- 
mana approbat  aut  praescribit  sacrificia : atqui  religio  Mo- 
saica humana  approbat  aut  praescribit  sacrificia;  nempe 
1°  Abraham  laudatur,  quia  paratum  se  praebuit  unigeni- 
tum suum  mactare,  Gen.  xxn,  16. 

' 2°  In  Lev.  xxvii,  28,  29,  haec  leguntur  verba  : Omne 


DE  VER4  RELIGIONE.  111 

quod  Domino  consecratur , sive  homo  fuerit , sive  animal, 
sive  ager,  non  vendetur,  nec  redimi  poterit,  quidquid  fue- 
rit semel  consecratum , sanctum  sanctorum  erit  Domino,  et 
omnis  consecratio  quce  offertur  ab  homine  non  redimetur, 
sed  morte  morietur. 

3°  In  Num.,  xxxi,  Moyses  jubet  ut  quinquagesima  pars 
eorum  quae  in  bello  capta  sunt , ab  bomine  usque  ad  pe- 
cus, in  partem  Domini  cedat  et  Eleazar  sacerdoti  tribua- 
tur, sane  ut  immoletur. 

4°  Jephte  propriam  suam  filiam  immolavit,  Judic.  xi, 
30,  et  Samuel  in  frusta  concidit  coram  Domino  Agag  re- 
gem Amalec,  1 Regum  xv,  33.  Ergo. 

R.  Nego  min.  Nedum  enim  religio  Mosaica  humana 
praescribat  sacrificia,  ab  eis  e contra  abhorret.  Chananaei 
solebant  hujusmodi  sacrificia  diis  suis  offerre , et  filios 
suos  et  filias  in  honorem  Moloch  comburere  : propterea 
Moyses  prohibet  Israelitis  ne  similes  faciant  abominatio- 
nes, quas  aversatur  Dominus , Deut.  xn , 31 . Idem  habetur 
in  Psal.  cv,  in  quo  gravissime  increpantur  Israelitae  qui 
ita  praevaricati  sunt,  ut  sicut  gentes  filios  suos  et  filias  im- 
molarent : ergo  religio  Mosaica  talia  nunquam  approbavit 
sacrificia.  Itaque  alio  sensu  necessario  intelligendi  sunt 
textus  qui  nobis  objiciuntur. 

1°  Abraham  non  se  preparabat  filium  suum  immolare, 
ex  praecepto  legis  Mosaicae,  quae  nondum  existebat,  sed 
ex  mandato  Dei,  qui  supremus  est  dominus  vitae  et  mor- 
tis : ergo  illud  exemplum  nihil  probaret  contra  legem 
Moysis.  Aliunde,  Deus  ipse  brachium  Abraham  retinuit, 
aliam  substituit  victimam,  sicque  satis  ostendit  se  hu- 
mano sanguine  non  delectari : unde  Abraham  non  lauda- 
tur ex  eo  quod  filium  suum  immolaverit,  sed  quia  prompte 
Deo  obedivit,  nihil  haesitans.  Ergo. 

2°  Verba  Levitici  citata  sic  intelligi  debent : omne  quod 
Domino  consecratur,  ea  voti  specie  quae  dicitur  anathema, 
redimi  non  poterit,  sed  morte  morietur,  subaudiendo,  si 
mori  possit,  et  mors  ejus  non  prohibeatur;  nam  in  eodem 
loco  et  eodem  ordine  ponuntur  agri,  agri  vero  certe  mori 
non  possunt;  inter  animalia  quaedam  sunt  munda  et  alia 

immunda,  immunda  autem  in  sacrificium  offerri  non  po- 
terant : ergo  illa  verba , licet  universalia  videantur,  ne- 
cessario ad  ea  restringi  debent  quae  immolari  non  prohi- 
bentur : atqui  prohibetur  in  lege  ne  homines  immolentur, 
ut  vidimus.  Ergo. 

Sensus  igitur  illorum  verborum  est,  quod  homines 
Deo  consecrati  templi  servitio  mancipari  deberent,  sicut 
Samuel , nec  eos  redimere  liceret.  Vide  Bullet  et  Guenee, 
t.  n.  Ergo. 

3°  In  textu  Exodi  qui  hic  objicitur,  nulla  fit  mentio  de 
immolatione  hominum ; agitur  tantum  de  parte  praedae  in 
bello  captae,  quae  sacerdotibus  et  levitis  concedi  debet: 
porro  sacerdotes  et  levitae  non  accipiebant  homines  captos 
in  bello  ut  eos  immolarent , bene  vero  ut  illis  tanquam 
mancipiis  uterentur.  Ergo. 

4°  Si  revera  Jephte  arbitratus  est,  ut  plerique  veteres 
tenuerunt,  se  ex  voto  obligatum  esse  filiam  suam  mactare, 
erravit : sed  ipsius  error  ex  lege  Moysis  originem  non 
habuit,  nisi  per  abusum.  Multi  autem,  praesertim  inter 
recentiores,  putant  Jephte  non  credidisse  se  teneri  filiam 
suam  realiter  immolare,  nec  de  facto  illam  jugulasse; 
ignorare  enim  non  poterat  vota  implenda  esse  modo  ad 
naturam  rei  accommodato,  unde  si  immundum  quoddam 
animal  sibi  occurrisset,  v.  g.,  porcus,  canis,  certe  illud 
non  immolasset,  quia  lex  tales  prohibebat  victimas;  illud 
pretio  redemisset  : si  vero  animal  mundum  sibi  occur- 
risset, illud  reipsa  immolasset  : personam  autem  a se 
pendentem  Deo  consecrare  debebat,  id  est , eam  in  perpe- 
tuum servitio  templi  devovere,  non  vero  eam  mactare. 
Hunc  sensum  clare  exprimit  textus  Hebraicus,  Jud.  xi, 
31  : Vel  erit  Domini,  vel  erit  in  holocaustum.  Eumdem 
sensum  versus  sequentes  indicant;  legitur  enim  filiam 
Jephte  duobus  mensibus  suam  virginitatem  ( non  suam 
mortem)  flevisse,  et  v.  39  : Fecit  ei  sicut  voverat  quae, 
ignorabat  virum.  In  Septuaginta  legitur  : Quapropter  vi- 
rum non  cognoscebat ; nullibi  vero  legitur  eam  in  holo- 
caustum revera  fuisse  oblatam.  Ergo. 

Samuel  occidit  quidem  Agag  regem  Amalec,  quia  Deus 

illum  morti  devoverat  ob  ipsius  scelera;  sed  illum  non 
obtulit  in  holocaustum  : verba  haec,  coram  Domino,  non 
significant  altare , sed  praesentiam  Dei;  Galgala  enim  in 
summa  erat  veneratione , quia  ibi  circumcisi  fuerant  He- 
braei post  transitum  Jordanis,  Josue,  v,  7 , ibi  pbase  cele- 
braverant, ibi  castrametati  et  diu  commorati  erant,  etc. : 
sensus  igitur  praedictorum  verborum  est,  mortem  Agag 
non  fuisse  dilatam,  sed  statim,  ibi,  in  eodem  loco,  et 
respiciente  Domino,  eum  occisum  esse.  Ergo. 

Inst.  5°.  Illa  religio  Deo  est  indigna,  quae  odium  proximi 
et  ultionem  expresse  permittit : atqui  religio  Mosaica  odium 
proximi  et  ultionem  expresse  permittit.  l°Odium  proximi; 
dixit  enim  Christus,  Matth.  v,  43  : Audistis  quia  dictum 
est : Diliges  proximum  tuum,  et  odio  habebis  inimicum  tuum. 
2°  Ultionem;  nam  in  Deut.  xix,  21,  dicitur : Animam  pro 
anima,  oculum  'pro  oculo , dentem  pro  dente , manum  pro 
manu,  pedem  pro  pede,  exiges.  Ergo. 

R.  Nego  min.  quoad  utramque  partem.  1°  Religio  Mosaica 
’ non  approbat  odium  proximi : nam  datur  praeceptum  di- 
ligendi proximum  sicut  nosmetipsos,  et  insuper  Deus  per 
Moysen  dicit  in  Lev.  xix,  48  : Non  quaeras  ultionem,  nec 
memor  eris  injurice  civium  tuorum.  Et  in  Exod.  xxm,  4 
et  5 : Si  occurreris  bovi  inimici  tui,  aut  asino  erranti,  reduc 
ad  eum ; si  videris  asinum  odientis  te  jacere  sub  onere , non 
per  transi  bis , sed  sublevabis  cum  eo.  Haec  autem  conciliari 
non  possunt  cum  odio  etiam  inimici. 

Verba  autem  ista,  odio  habebis  inimicum  tuum,  nullibi 
leguntur  in  Pentateucho , nihil  ergo  contra  legem  Moysis 
probant.  Plurimi  contendunt  ea  legi  addita  fuisse  per 
Pharisaeos;  legebant  enim  : Diliges  amicum  tuum  sicut 
teipsum,  et  inde  sic  concludebant  : et  odio  habebis  inimi- 
cum tuum.  Hunc  errorem  reformat  Christus,  dicendo  : 
Diligite  inimicos  vestros,  Matth.  v,  44.  Alii  volunt  prae- 
dicta verba  a Deo  prolata  fuisse , et  per  traditionem  oralem 
transmissa;  sed  relativa  erant  tantum  ad  populos  Chana- 
naeos  qui , ex  jussu  Dei , sine  misericordia  exterminandi 
erant : at  in  ea  hypothesi  nihil  contra  religionem  Mosai- 
cam  inferri  potest.  Ergo. 

2°  Poena  talionis,  animam  pro  anima , aculum  pro 
oculo,  etc.,  a nomine  adjectivo  talis  sic  dicta,  eo  sensu 
intelligenda  est  ut  a magistratibus,  non  vero  a privatis 
infligenda  sit.  1°  Enim  Deus  ultionem  sibi  reservat, 
Deut.  xxxii,  35;  at  frustra  ultionem  sibi  reservasset,  si 
unusquisque  jus  habuisset  poenam  talionis  propria  auc- 
toritate infligendi.  5°  In  tota  serie  librorum  Veteris  Tes- 
tamenti non  legimus  privatos  hanc  exercuisse  facultatem, 
nec  eam  nunc  exercent  Judaei.  Ergo. 

3°  Haec  poena  non  est  accipienda  physice,  quasi  reus 
talem  semper  de  facto  subiisset  poenam  qualem  intulisset, 
sed  moraliter  pro  determinatione  poenae  quam  judices  in- 
fligere tenebantur;  saepe  enim  impossibile  erat  poenam 
omnino  similem  inferre,  vulnus  pro  vulnere,  fracturam 
pro  fractura,  praesertim  habita  ratione  diversitatis  sexus, 
aetatis,  virium,  complexionis,  etc.;  cum  tamen  expediret 
judices  communem  habere  regulam,  ex  qua  per  propor- 
tionem, ex  aequo  et  bono,  ut  aiunt,  determinarent  poenam 
■ infligendam,  Moyses  praedictas  conditiones  illis  constituit. ' 
Ergo. 

lnst.  6°.  Juxta  hanc  interpretationem,  nulla  in  hoc 
esset  oppositio  inter  doctrinam  Moysis  et  doctrinam 
Christi : atqui  tamen  hoc  falsum  est,  juxta  haec  Christi 
verba  : Audistis  quia  dictum  est : Oculum  pro  oculo , den- 
tem pro  dente ; ego  autem  dico  vobis,  non  resistere  malo , 
Matth.  v,  38.  Ergo. 

R.  Nego  maj.  Non  solum  enim  Christus  tradit  praecep- 
tum justitiae,  sicut  fecerat  Moyses,  sed  dat  consilium  per- 
fectionis, non  resistere  malo,  id  est,  tibi  injuriam  facienti: 
Si  quis  te  percusserit  in  dexteram  maxillam  tuam,  prcebe 
illi  et  alteram.  Ergo. 

Inst.  7°.  In  decursu  librorum  Veteris  Testamenti,  fre- 
quenter leguntur  desideria  ultionis  et  gravissimae  impre- 
cationes, v.  g.,  in  Ps.  cviii.  Ergo. 

R.  1°.  Juxta  multos  Scripturae  interpretes,  imprecatio- 
nes quae  passim  in  libris  sacris  leguntur,  sunt  praedictiones 
futurorum  malorum  quae  peccatoribus  obventura  erant : 
in  hebraica  lingua  praesens  et  futurum  saepe  eodem  modo 

exprimuntur.  Sic  B.  Petrus  testatur,  Act.  i,  20,  Deum 
per  os  David  sub  figura  imprecationis  apostasiam  Judae 
Iscariotis  praenuntiasse  : Episcopatum  ejus  accipiat  alter. 
Ergo. 

R.  2°.  Bist.  ant.  Et  illae  imprecationes  ex  odio  peccati 
et  zelo  gloriae  Dei  procedebant,  concedo ; ex  odio  persona- 
rum, nego  maj.  Cum  enim  lex  odium  et  vindictam  perso- 
nalem prohibeat,  si  praedicti  viri  mala  ex  desiderio  ultionis 
personalis  imprecati  essent,  non  laudarentur  velut  sancti : 
ergo  ex  odio  peccati  et  zelo  gloriae  Dei  sic  agebant : porro 
imprecationes  sic  intellectae  nihil  habent  inordinatum; 
peccatores  enim  in  peccato  obdurati,  veritatem  impu- 
gnantes, Deo  oppositi  ipsiusque  inimici,  gravissimis 
digni  sunt  poenis  : ergo. 

Obj.  2".  Lex  Mosaica  exigebat  ut  Israelitae  gentes  sibi  vi- 
cinas exterminarent : atqui  lex  hujusmodi  Deo  est  indi- 
gna : ergo. 

R.  Nego  min.  Milites  qui  jussu  regis  malefactores  inter- 
ficiunt, non  reputantur  injusti : ergo  a fortiori  qui  ex 
mandato  Dei  peccatores  ad  mortem  juste  damnatos  exter- 
minant, crudeles  reputari  non  debent  : at  Israelitae,  ex 
mandato  Dei  tanquam  ipsius  ministri , Chananaeos  exter- 
minabant : Deus  quippe  septem  illas  gentes,  propter  abo- 
minanda earum  flagitia , ad  internecionem  damnaverat , 
ut  nomen  ejus  sanctum  et  terribile  glorificaretur,  et  popu- 
lum suum  tali  severitatis  exemplo  ab  idololatria  efficacius 
deterreret.  Ergo. 

Caeterum , his  gentibus  exceptis,  leges  Judaeorum  nihil 
habebant  juri  gentium  oppositum;  imo  commendant 
praecipiuntque  humanitatis  officia  erga  hospites  et  adve- 
nas : Si  habiteravit  advena  in  terra  vestra  et  moratus  fue- 
rit inter  vos,  non  exprobretis  ei  : sed  sit  inter  vos  quasi  in- 
digena , et  diligetis  eum  quasi  vosmetipsos  : fuistis  enim  et 
vos  advence  in  terra  NEgypti,  Lev.  xix,  33.  Ergo. 

Obj.  3°.  Quidquid  a Deo  venit  sapientissimum  esse  de- 
bet : atqui  leges  politicae  Moysis  plures  continent  disposi- 
tiones consuetis  sapientiae  regulis  adversas,  v.  g.,  praecep- 
tum agros  non  serendi  et  vineas  .non  putandi  septimo 

anno,  Lev.  xxv,  4;  condonationem  omnium  debitorum 
in  annis  Jubilaei,  ibidem,  xxv,  10.  Talia  sunt  etiam  prae- 
cepta de  alieno  in  civem  non  recipiendo,  nisi  durae  cir- 
cumcisionis legi  se  submitteret,  de  commercio  cum  ex- 
traneis non  habendo  : unde  factum  est  gentem  Hebraeam 
aliarum  gentium  odia  et  arma  in  se  concitavisse;  ergo 
illae  leges  a Deo  non  veniunt. 

R.  Nego  min.  Nedum  enim  illae  leges  sint  absurdae , ut 
placuit  Voltaire,  sapientia  legibus  TEgyptiorum,  Assyrio- 
rum, Atheniensium,  Lacedaemoniorum  et  etiam  Roma- 
norum longe  praestant;  sapientia  enim  legum  politicarum 
in  eo  consistit,  ut  populus  prosperitate  fruatur,  sit  nume- 
rosus, robustus,  ab  extraneis  nihil  timendum  habeat, 
vera  felicitate  gaudeat,  et  in  eo  statu  permaneat : at  talis 
semper  fuit  populus  lsraeliticus , quamdiu  mandata  Dei 
custodivit,  ut  ex  historia  ejus  constat;  nullus  namque 
fuit  populus  in  antiquitate  qui  tanto  tempore  in  eodem 
statu  prosperitatis  et  felicitatis  permanserit;  si  gravissi- 
mas interdum  passus  est  calamitates,  eas  non  suis  legi- 
bus, sed  suis  peccatis  tribuere  debet,  divina  testante 
auctoritate. 

Exempla  in  objectione  nobis  opposita  plus  pro  nobis 
quam  contra  nos  probant. 

1°  Inconcussis  monumentis  constat  gentem  Israeliticam 
semper  fuisse  numerosissimam , pro  extensione  regionis 
Palaestinae , et  non  plus  expertam  fuisse  famem  quam  cae- 
terae  gentes  : septimus  ergo  annus  requietionis  numero 
populi  non  nocebat.  Moyses  autem,  nisi  hoc  futurum 
certo  novisset,  non  ausus  esset  talem  praecipere  requietio- 
nem, quia  timendum  fuisset  ne  populus  fame  periret: 
perpetua  igitur  abundantia,  quae  septimi  anni  sterilitatem 
supplevit,  ut  juge  haberi  debet  miraculum.  Ergo  1°. 

2°  Condonatio  debitorum  in  anno  Jubilaei  maximae  erat 
utilitatis;  inde  enim  fiebat  ut  ea  terrae  divisio,  quae  pri- 
mitus facta  fuerat,  eadem  semper  remaneret,  familiae  de- 
bitis ultra  modum  crescentibus  non  gravarentur,  et  pau- 
peres sublevarentur  ; anno  quippe  Jubilaei  appropinquante, 
non  minus  tenebantur  divites  commodare  pauperibus  id 

quo  indigebant,  Deut.  xv,  9 ; hinc  radix  cupiditatis  rese- 
cabatur. 

3°  Cum  Israelitae  in  peculiarem  coalescere  deberent  po- 
pulum, sua  religione , suis  moribus  et  legibus  ab  aliis  po- 
pulis segregatum,  prohibuit  Moyses  ne  cum  alienigenis 
communicarent,  eorum  consuetudinibus  idololatricis  par- 
ticipando : at  commercium,  prout  illud  nunc  intelligimus, 
nec  prohibuit,  nec  praecepit,  parum  de  illo  curavit,  quia 
nationi  agricolae  et  abundantem  fructuum  terrae  copiam 
colligenti  necessarium  non  erat. 

4°  Praescripsit  quidem  Moyses  ut  advena  non  recipere- 
tur in  civem,  nisi  prius  circumcideretur,  et  hoc  non  mi- 
rum; volebat  enim  gentem  suam  religiosam  simul  et  po- 
liticam esse;  ergo  exigere  debuit  ut,  qui  membrum  hujus 
societatis  fleri  vellet,  legibus  ejus  religiosis  et  politicis  se 
submitteret. 

Si  odia  caeterarum  gentium  in  se  concitaverint  Judaei, 
inde  concludere  licet  divinam  esse  eorum  legem : 1°  quia 
tam  firmiter  ei  adhaerere  non  potuerunt,  nisi  credendo 
vera  esse  facta  quibus  nititur ; quia  gens  parva,  caeteris 
odibilis,  sola  Dei  assistentia  per  tot  saecula  perseverare 
potuit.  Ergo. 

Obj.  4°.  Prodigia  in  Pentateucho  narrata,  via  naturali 
explicari  possunt ; v.  g.,  solerter  Israelitae  trajecerunt 
mare  Rubrum  secus  littus  tempore  fluxus  et  /Egypt  i i eos 
persequentes  a redeunte  aestu  correpti  submersi  sunt,  etc. 
Ergo. 

R.  Nego  ant.  et  ejus  probationem.  Circumstantiae  enim 
alicujus  facti  ab  ipso  separari  non  debent;  at  transitus 
maris  Rubri,  prout  in  Exodo  describitur,  via  naturali 
explicari  non  potest,  sed  insigne  fuit  miraculum.  1°  Enim 
aquae  in  duas  partes  hinc  et  inde  divisae  sunt , et  instar 
muri  steterunt;  fluxus  maris  aquas  sic  dividere  non  po- 
tuit. 

2°  ^Estum  maris  non  ignorarunt  Hebraei , nec  igitur 
circa  tale  factum  a Moyse  decipi  potuerunt  : attamen 
constanter  persuasum  habuerunt  transitum  maris  Rubri, 
cujus  erant  testes  oculati,  maximum  fuisse  miraculum, 

^Egyptii  nec  aestum  maris,  nec  ipsius  horam  ignorabant : 
quomodo  ergo  in  viam  adeo  periculosam  ausi  fuissent 
se  committere?  quomodo  sic  omnes  periissent?  incredi- 
bile est  aestum  tam  vehementer  rediisse  ut  nullus  fugere 
posset. 

3°  Si  Moyses  et  Israelitae  ope  aestus  mare  naturaliter 
trajecissent , ut  volunt  adversarii , certe  in  extremitate , 
prope  isthmum  Suez  : at  ille  transitus  effici  non  potuit 
per  spatium  ibi  ab  aquis  relictum ; per  sex  enim  horas 
aquae  paulatim  decrescunt,  et  statim  per  alias  sex  horas 
paulatim  redeunt , ita  ut  ad  summum  spatium  ducento- 
rum passuum  latitudinis  per  sex  horas  maneat  siccum  : 
sed  plus  quam  duo  millia  millium,  inter  sex  horas,  per 
tale  spatium  a littore  ad  littus  transire  non  potuerunt 
cum  curriculis,  jumentis  suis  et  omni  supellectili  neces- 
saria. 

4°  In  Josue,  iv,  22,  legitur  : Per  arentem  alveum  trans- 
ivit Israel  Jordanem  istum , siccante  Domino  vestro  aquas 
ejus  in  conspectu  vestro , donec  transiretis;  sicut  fecerat 
prius  in  mari  Rubro , quod  siccavit  donec  transiremus.  Eo- 
dem modo  igitur  Hebraei  transierunt  mare  Rubrum  quo 
postea  Jordanem  : atqui  non  transierunt  Jordanem  ope 
fluxus  .et  refluxus  : ergo. 

Notandum  est  deistis  non  sufficere  unum  aut  alterum 
Pentateuchi  prodigium  via  naturali  explicare;  modo 
unum  sit  divinum,  omnia  sunt  divina , quia  Deus  doctri- 
nam impostorum  aliquo  miraculo  confirmare  non  potest; 
porro  multa  sunt  prodigia  in  Pentateucho  descripta  quae 
ne  tentarunt  quidem  deistae  via  naturali  explicare. 

Praeterea,  non  tantum  substantia  factorum,  sed  omnes 
illorum  circumstantiae  explicandae  forent : v.  g.,  quomodo 
decem  plagae  subito  et  inter  paucos  dies  afflixerint  JSgyp- 
tum;  quomodo  haec  a Moyse  praevisa  et  praedicta  fuerint; 
quomodo  illae  plagae,  dum  cunctos  afficiebant  ^Egyptios, 
Israelitas  inter  eos  degentes  non  tangebant,  etc.;  evidens 
est  has  circumstantias  modo  naturali  explicari  non  posse : 
ergo  denique,  etc.  Vide  Dissertationem  D.  Calmet  sur  le 
passage  de  la  mer  Rouge ; Bullet,  t.  x ; Bergier,  t.  vr. 

Josephus,  Strabo  et  Plutarchus  narrant  Alexandrum 
cum  suo  exercitu  mare  Pamphiliae  pedibus  trajecisse;  an 
pedibus  siccis?  non  affirmant,  sed  dicunt  e contra  Alexan- 
drum secus  littus  iter  fecisse  et  exercitum  ejus  aquam 
usque  ad  medietatem  corporis  habuisse  : igitur  transitus 
iste  fuit  naturalis , et  nulla  est  paritas. 


CAPUT  TERTIUM. 

DE  DURATIONE  RELIGIONIS  MOSAIC/E. 

Cum  Judaeis  huc  usque  pugnavimus  adversus  incredu- 
los, communes  hostes  nostros;  nunc  autem  contra  ipsos 
Judaeos  arma  conversuri  sumus , et  examinabimus  1°  an 
religio  Mosaica  abrogari  debuerit ; 2°  an  de  facto  sit  abro- 
gata. 

ARTICULUS  PRIMUS. 

AN  RELIGIO  MOSAICA  ABROGARI  DEBUERIT. 

Notandum  in  religione  Mosaica  duas  distingui  partes , 
unam  naturalem  et  alteram  positivam.  Pars  naturalis, 
quae  etiam  moralis  dicitur,  ea  continet  dogmata  et  prae- 
cepta quae  sola  ratione  prout  eam  habemus  in  praesenti 
statu , in  essentiis  rerum  fundata  deprehenduntur,  v.  g., 
unitatem  Dei,  cultum  illi  exhibendi  necessitatem,  animae 
immortalitatem , praemia  virtutis  et  pcenas  vitii  in  altera 
vita , Decalogi  praecepta , etc.  Pars  positiva,  quae  et  caere- 
monialis  seu  ritualis  vocatur,  omnes  complectitur  leges  et 
caeremonias  quae  ex  libero  Dei  arbitrio  fuerunt  institutae, 
v.  g.,  tabernaculi  exstructionem , levitarum  distributio- 
nem , sacerdotum  ordinem  et  consecrationem,  diversa  sa- 
crificiorum genera,  victimarum  purificationem,  festorum 
aliorumque  hujusmodi  instituta , formas  et  modos.  Haec 
religionem  Mosaicam  ut  talem  constituunt;  in  his  enim 

praecise  consistit  peculiare  foedus  quod  Deus  per  ministe- 
rium Moysis  cum  Hebraeis  constituit.  Pars  namque  altera, 
cum  ab  essentiis  rerum  pendeat,  non  fuit  instituta,  nec 
finem  habitura  est;  necessario  debet  esse  pars  religionis 
verae , quaecumque  sit. 

Itaque  de  abrogatione  religionis  Mosaicae  tractantes, 
quaestionem  non  movemus  de  parte  ejus  naturali,  sed 
tantum  de  parte  positiva  et  caeremoniali. 

PROPOSITIO  PRIMA. 

Religio  Mosaica  non  erat  in  perpetuum  duratura,  sed  in  ordine 
divinorum  decretorum  abrogari  debuit. 

Prob.  1°  Religio  Mosaica  evidenter  erat  localis;  nam 
in  ea  multae  erant  leges  quae  uni  tantum  genti  et  non 
valde  numerosae  convenire  poterant : talis  erat  obligatio 
saepius  eundi  Jerusalem,  ibi  festa  celebrandi,  sacrificia 
et  primitias  offerendi , primogenitos  praesentandi,  coram 
sacerdotibus  se-  sistendi , etc.  : atqui  locales  illae  leges 
certo  erant  abrogandae;  centies  enim  in  Prophetis  clare 
praenuntiatur  vocatio  gentium , divisionis  inter  eas  et  Is- 
raelem  existentis  destructio,  ut  unus  esset  populus : ergo. 

2°  Ad  essentiam  religionis  Mosaicae  pertinebat  ut  sacer- 
dotes de  familia  essent  Aaron ; et  in  solo  templo  Jerusa- 
lem offerrentur  sacrificia : atqui  ex  pluribus  Prophetarum 
oraculis  haec  erant  abroganda;  in  Isaia  enim,  lxvi,  21 , 
legitur  : Et  assumam  ex  eis  (gentibus)  in  sacerdotes  et  le- 
vitas. 

In  Daniel,  x,  26  : Civitatem  et  sanctuarium  dissipabit 
populus  cum  duce  venturo,  et  finis  ejus  vastitas,  et  post 
finem  belli  statuta  desolatio...  et  usque  ad  consummationem  i 
et  finem  perseverabit  desolatio. 

In  Is.  xix,  19  : In  die  illa  erit  altare  Domini  in  medio  i 
terree  /Egypti...  clamabunt  enim  ad  Dominum  a facie  tri- 
bulantis, et  mittet  eis  salvatorem  et  propugnatorem  qui  li- 
beret eos. 

In  Malachia,  1, 10  : Non  est  mihi  voluntas  in  vobis,  dicit 

Dominus  exercituum,  et  munus  non  suscipiam  de  manu  ves- 
tra; ab  ortu  enim  solis  usque  ad  occasum,  magnum  est  no~ 
men  meum  in  gentibus , et  in  omni  loco  sacrificatur  et  offer- 
tur nomini  meo  oblatio  munda.  Unde  sic  : Ex  diversis  illis 
textibus  patet  sacerdotes  ex  gentibus  esse  assumendos, 
templum,  sanctuarium  et  urbem  sanctam  in  perpetuum 
evertenda  esse , sacrificium  Deo  in  iEgypto  et  in  omni 
loco  offerendum  : ergo  religio  Moysis-  abrogari  debuit. 

Obj.  Lex  Mosaica  saepissime  dicitur  in  perpetuum,  in 
sempiternum  duratpra,  v.  g.,  Exod.  xxxt,  16;  Lev.  vi,  18; 
Num.  xxxv,  29,  et  praesertim  Deut.  v,  29.  Ergo. 

R.  Nego  conseq.  Nam  1°  lex  Moysis,  quatenus  est  figu- 
rativa,  aliquo  sensu  non  erat  abroganda , sed  potius  ad- 
implenda ; figurae  enim  adimplentur  quando  realitas  ipsis 
substituitur ; eo  sensu  Christus  apud  Matth.  v,  17,  dicit : 
Nolite  putare  quoniam  veni  solvere  legem  aut  prophetas  ; 
non  veni  solvere,  sed  adimplere.  2°  Illae  voces  in  perpetuum; 
in  sempiternum,  non  absolute,  sed  relative  accipi  debent 
pro  tota  duratione  reipublicae  Judaicae  vel  usque  ad  legi- 
timam abrogationem  : saepe  legislatores  humani,  summi 
Pontifices,  v.  g.,  decernunt  sua  statuta  in  perpetuum  du- 
ratura : attamen  non  ignorant  ea  a successoribus  suis  mu- 
tari vel  abrogari  posse.  Ergo. 

PROPOSITIO  SECUNDA. 

Legi  per  Moysen  promulgatae  novum  foedus  substituendum 

erat. 

Prob.  1°.  Ex  Isaia,  xlii,  6 : Ego  Dominus  vocavi  te  in 
justitia...  et  dedi  te  in  foedus  populi,  in  lucem  gentium. 
Unde  sic  : Instituendum  erat  foedus  quo  lumen  daretur 
gent  ibus : atqui  lex  Mosaica  jam  existebat  tempore  hujus 
prophetiae  : ergo  ibi  agitur  de  alio  foedere.  Aliunde,  lex 
Mosaica  non  erat  idonea,  utpote  localis,  ad  cunctas  gentes 
illuminandas  : nova  igitur  lex  ipsi  substituenda  erat , 
proinde  novum  foedus. 

Prob.  2°.  Ex  Jeremia,  xxxi,  31,  32  : Ecce  dies  veniunt , 

l'  6 

dicit  Dominus,  et  feriam  domui  Israel  et  domui  Juda  foedus 
novum  : non  secundum  pactum  quod  pepigi  cum  patribus  eo- 
rum  Sed  hoc  erit  pactum  quod  feriam  cum  domo  Israel 

post  dies  illos...  Dabo  legem  meam  in  visceribus  eorum,  et 
in  corde  eorum  scribam  eam,  et  ero  eis  in  Deum,  et  ipsi 
erunt  mihi  in  populum...  omnes  enim  cognoscent  a minimo 
eorum  usque  ad  maximum.  Ergo  antiquo  foederi  novum 
erat  substituendum. 

PROPOSITIO  TERTIA* 

Foedus  novum  per  aliquem  mediatorem  erat  instituendum. 

Prob.  1°  Ex  Gen.  xxil,  18 : Benedicentur  in  semine  tuo 
omnes  gentes  terree ; et  ibid.  xlix,  10 : Et  ipse  erit  exspec- 
tatio gentium ; vel,  ut  in  Hebraeo  habetur : Ad  ipsum  erit 
congregatio  gentium. 

2°  Ex  Deut.  xvn r,  15 : Prophetam  de  gente  tua  et  de  fra- 
tribus tius  sicut  me  suscitabit  Dominus  Deus  tuus  ; ipsum 
audies.  Ibi  igitur  de  propheta,  numero  singulari,  de  pro- 
pheta Moysi  simili,  qui  ergo  debet  esse  mediator  inter 
Deum  et  homines,  potentia  miraculorum  insignis,  novae 
doctrinae  novique  foederis  institutor ; his  enim  characte- 
ribus Moyses  ab  aliis  prophetis  discrepat.  Ergo. 

3°  Ex  Is.  xix,  20 : Clamabunt  ad  Dominum  a facie  tri- 
bulantis , et  mittet  eis  salvatorem  et  propugnatorem  qui 
liberet  eos,  et  cognoscetur  Dominus  ab  sEgypto...  Ibi  agitur 
de  novo  foedere  cum  ^Egyptiis,  ac  proinde  cum  aliis 
gentibus,  per  salvatorem  seu  mediatorem  ineundo.  Et 
xxii,  1 : Ecce  servus  meus , suscipiam  eum ; electus  meus, 
complacuit  sibi  in  illo  anima  mea ; dedi  spiritum  meum 
super  eum,  judicium  gentibus  proferet.  Judicium  ergo  per 
aliquem  mediatorem  gentibus  est  proferendum ; at  hujus- 
modi judicium  aliter  intelligi  non  potest  quam  de  novo 
foedere  cum  gentibus  per  mediatorem  ineundo,  et  de  quo 
in  versu  6 clarius  agitur. 

Innumera  alia  loca  tam  ex  prophetis  quam  ex  aliis  i 
Scripturae  locis  citari  possent.  Ipsi  Judaei  semper  credi-  < 


DE  VERA  RELIGIONE.  123 

derunt  et  nunc  credunt  venturum  esse  mediatorem  quem 
vocant  Messiam.  Ergo  novum  foedus,  etc, 

ARTICULUS  SECUNDUS. 

AN  RELIGIO  MOSAICA  DE  FACTO  SIT  ABROGATA. 

PROPOSITIO. 

Jam  dudum  abrogatam  esse  religionem  Mosaicam , ex  ipso  solo 
actuali  Judxorum  statu,  evidenter  demonstratur. 

Abrogata  est  quippe,  si  fcedus  inter  Deum  et  Israelitas 
penitus  sit  rescissum : atqui  fcedus  olim  existens  Deum 
inter  et  Israelitas  penitus  rescissum  est ; illius  namque 
conditiones  a Deo  non  observantur  nec  ab  Israelitis  ob- 
servari possent.  1°  A Deo  non  observantur ; Deus  enim 
tutelam  populi  judaici  ipsiusque  regimen  in  se  suscepe- 
rat : sed  a diuturno  tempore  gentem  judaicam  jam  non 
tuetur,  nec  eam  sicut  antea  regit ; prophetas  in  ea  non 
suscitat,  ministros  non  constituit,  miracula  non  patrat, 
silent  oracula ; in  dura  captivitate  a tot  annis  gementem, 
perpetuis  calamitatibus  obrutam  non  j, audit  neque  libe- 
rat ; stupendum  illius  excidium  eventurum  permisit , 
nullum  ei  solatium  dedit : et  haec  omnia  tempore  adven- 
tus Christi  contigerunt.  Ergo  1°. 

2°  Conditiones  foederis  antiqui  observare  non  possent 
Judaei,  etiamsi  vellent ; ex  lege  enim  variis  in  locis,  et 
praesertim  in  Exodo,  xxix,  9,  44,  etc.,  sola  tribus  Levi 
sacrificare  poterat ; ad  locum  tabernaculi  et  deinde  ad 
: templum  Hierosolymitanum  omnes  ter  in  anno  ascendere 
! tenebantur,  Exod.  xxm,  17 ; xxxiv,  23;  Deut.,  xvi,  16. 
Tenebantur  insuper  quolibet  septennio  a cultura  terrae 
abstinere,  debita  remittere,  etc. : atqui  haec  jam  dudum 
impossibilia  sunt  Judaeis;  genealogiae  distingui  nequeunt, 
templum  non  existit,  et  aliud  ipsi  substitutum  non 
fuit,  etc.  Ergo  2°.  Neque  dici  potest  eadem  facta  tempore 
captivitatis  Babylonicae  contigisse.  Nam  1°  plures  tunc 

exstiterunt  prophetae , qui  missionem  suam  miraculis 
confirmabant  et  restitutionem  rerum  praenuntiabant : 
unde  suspensa  tantum,  non  vero  abrogata  erat  lex.  2°  De- 
cem et  octo  saecula  septuaginta  annis  aequiparari  nequeunt. 
3°  Maxima  pars  Judaeorum  in  Judaea  tempore  captivitatis 
remanserat.  4°  In  ipsamet  captivitate  Judaei  suos  habe- 
bant principes,  suos  judices,  et  magna  ex  parte  suas 
observabant  leges ; at  nihil  horum  ex  multo  tempore 
existit : ergo. 

Ex  pluribus  autem  famosissimis  prophetarum  oraculis, 
positiva  deducuntur  argumenta  quae  eamdem  astruunt 
veritatem,  scilicet,  religionem  Mosaicamesse  abrogatam ; 
religio  enim  Mosaica  abrogata  est,  si  Messias  seu  media- 
tor per  quem  novum  foedus  instituendum  erat  jam  ad- 
venerit ; atqui  Messias  jam  a multo  tempore  venit,  idque 
probatur  ex  quatuor  praesertim  celebrioribus  prophetiis, 
de  quibus  seorsim  dicendum  est. 

§ I.  — De  prophetia  Jacob. 

Haec  prophetia  sic  habetur  in  Gen.  xlix,  10 : Non  aufe- 
retur sceptrum  de  Juda,  et  dux  de  femore  ejus , donec  ve- 
niat qui  mittendus  est : et  ipse  erit  exspectatio  gentium.  Plu- 
res  dantur  variantes  circa  hanc  prophetiam  in  Hebraeo,  in 
Samaritano,  et  in  diversis  Graecis,  Latinis  aliarumque  lin- 
guarum versionibus;  sed  illae  variantes  ad  ista  revocantur 
puncta : 1°  Loco  sceptri,  alibi  legitur  virga,  regnum,  prin- 
cipatus,  vel  distinctio  tribus,  ducta  metaphora  a baculo 
quo  caput  familiae  uti  solebat  in  signum  suae  auctoritatis. 
2°  Pro  duce,  in  Hebraeo  habetur,  legislator,  magistratus. 
3°  Pro  de  femore  ejus,  quidam  ferunt  de  filiis  ejus , de  in- 
ter pedes  ejus,  de  vexillis  ejus.  4°  Qui  mittendus  est  alibi 
vertitur,  pacificus,  filius  ejus , vel  ille  qui  reservatur  re- 
gnum. 5°  Et  ipse  erit  exspectatio  gentium ; in  Hebraeo  le- 
gitur, et  ipse  erit  congregatio  populorum.  In  quibusdam 
versionibus  habetur,  et  ipse  erit  obedientia  populorum  vel  > 
gentium.  Omnes  illae  variantes  colliguntur  ex  textibus 
Hebraico  et  Samaritano,  ex  versionibus  Graecis  Septuaginta  t 


DE  VERA  RELIGIONE.  125 

interpretum.  Aquilae,  Symmachi  et  Theodotionis,  ex  Sy- 
riaca, Arabica  et  Persica,  ex  Latinis  et  ex  ipsis  paraphra- 
sibus Chaldaicis  ante  Christum  a Judaeis  exaratis  ; unde 
certum  est  alias  non  existere  variantes  essentiales : atqui 
omnes  variantes  a nobis  recensitae  ad  eumdem  sensum 
substantialem  evidenter  redeunt : ergo  lectio  Vulgatae 
nostrae  admitti  et  retineri  potest : examinandnm  est  igitur 
an  ex  illa  prophetia  sic  expressa  probari  possit  Messiam 
jam  advenisse. 

PROPOSITIO. 

Ex  memorata  Jacoh  prophetia  clare  probatur  Messiam  jam 
a multo  tempore  advenisse. 

Prob.  Ex  illa  Jacob  prophetia  probatur  nostra  proposi- 
tio, si  ille  quem  sanctus  patriarcha  sub  eo  nomine  desi- 
gnat, qui  mittendus  est , sit  Messias,  et  si  jam  dudum 
advenerit : atqui  haec  duo  certa  sunt. 

d°  Ille  quem  designat,  est  Messias.  Nam  1°  ibi  eum  de- 
signat quem  Deus  ipsi  praedixit,  sicut  antea  Isaac  et  Abra- 
ham  praedixerat,  dicens,  Gen.  xn,  3 ; xvn,  18;  xvm,  18; 
xxvi,  4 ; xxvii,  14 : Et  benedicentur  in  te  et  in  semine  tuo 
cunctae  tribus  terrae : atqui  ille  in  quo  benedicendae  erant 
cunctae  tribus  vel  nationes  terrae , juxta  omnes  Judaeos, 
erat  Messias.  2°  Designat  eum  qui  mittendus  est,  qui  est 
exspectatio  gentium,  desideratus  cunctis  gentibus,  ut  ait 
Aggaeus : verum  solus  Messias  dici  potest  exspectatio  gen- 
tium, desideratus  gentibus ; solus  merito  dici  potest  sim- 
pliciter mittendus,  pacificus,  filius  cui  reservatur  regnum. 
3°  Antiqui  Judaei , ut  Septuaginta  interpretes,  tres  Chal- 
daici paraphrastae  ante  Christum  existentes,  Aquila,  Sym- 
machus et  Tbeodotio  post  Christum  viventes,  et  plures 
rabbini  etiam  recentiores,  hunc  textum  de  Messia  inter- 
pretati sunt.  Ergo  1°. 

2°  Ille  quem  Jacob  hic  designat,  jam  dudum  venit ; ve- 
nire namque  debuit  antequam  auferretur  sceptrum  seu 
potestas  de  Juda,  priusquam  cesseret  dux,  scriba  vel  le- 
gislator de  femore  ejus,  seu  de  inter  pedes  ejus,  juxta  tex- 

tum  Hebraicum,  vel  de  vexillis  ejus,  ut  fert  Samaritanus, 
vel  antequam  cessaret  tribus,  ut  alii  volunt,  intelligentes 
per  schebet  baculum  praeeminenti®  in  familia ; atqui  ma- 
nifestum est  omnem  potestatem  jam  dudum  ablatam  esse 
de  Juda : a decem  enim  et  octo  saxulis,  tribus  Juda  nul- 
lam inter  alias  habet  pr®eminentiam , nullum  regem, 
nullum  principem,  nullum  legislatorem,  nec  magistra- 
tum, imo  non  existit  ut  tribus ; ubique  terrarum  est 
dispersa  et  durissima  oppressa  captivitate  : ergo  3°,  etc. ; 
aliunde,  etc.  Ergo. 

Solvuntur  objectiones, 

Obj.  d°  Yox  Hebraica  schbt,  seu  schebet,  quam  per  scep- 
trum vertimus,  significat  etiam  virgam  tribulationis  : sen- 
sus ergo  hujus  propheti®  hic  esse  potest : Non  auferetur 
virga  tribulationis  de  Juda,  donec,  etc. 

R.  Dist.  ant.  Vox  schebet  significare  potest  virgam  tri- 
bulationis, si  per  qu®dam  adjuncta  ad  hunc  sensum  de- 
terminetur, conc. ; sola  et  in  se  sumpta,  nego  ant. ; equidem 
vox  illa  significare  potest  virgam  tribulationis ; h®c  enim 
vox  hunc  habet  sensum  in  Ps.  ii,  9;  sed  jungitur  cum  brzl, 
ferrum,  et  vertitur  in  virga  ferrea  : at  nunquam  vox  illa 
talen  habet  sensum  nisi  ad  eum  ex  adjunctis  determine- 
tur. Porro  in  prophetia  Jacob  nulla  sunt  addita  quibus  ad 
sensum  istum  determinetur ; statim  enim  subjungitur, 
et  dux  de  femore  ejus,  etc.  Pr®terea  diversarum  versio- 
num  auctores,  antiqui  Jud®i,  et  plures  etiam  recentiores 
rabbini  eam  sic  intellexerunt.  Ergo. 

Plures  etiam  recentiores  Jud®i  contendunt  adverbium 
Hebraicum  ad  chi,  quod  per  donec  interpretamur,  signifi- 
care etiam  in  aeternum,  postquam,  adeo  ut  sensus  esset : Non 
recedet  sceptrum  de  Juda  in  ®ternum,  postquam  advene- 
rit Messias.  Sed  illi  Jud®i  pr®dictum  sic  interpretantur 
vocabulum  ex  punctis  massoreticis : atqui  illa  puncta  nul- 
lius sunt  auctoritatis,  ut  pote  valde  recentia.  Longe  majo- 
rem merentur  fidem  auctores  omnium  versionum,  et 
antiqui  Jud®i,  prasertim  celebriores,  qui  pr®fatum  ad- 

verbium  sensu  nostro  intellexerunt,  ut  patet  ex  versione 
Septuaginta  interpretum,  ex  paraphrasibus  Chaldaicis,  etc. 
Praeterea  multi  contendunt  quod,  etiam  auctoritate  punc- 
torum admissa,  praedicta  adverbii  verba  non  sint  disjun- 
genda, et  sensu  nostro  intelligi  debeant.  Ergo. 

Obj.  2°.  Vocabulum  schiloh,  qui  mittendus  est,  applicari 
potest  Moysi,  Sauli,  David,  vel  Salomoni : non  certum  est 
ergo  per  illam  vocem  intelligendum  esse  Messiam. 

R.  Nego  ant.  Nam  1°  Moyses  non  erat  de  tribu  Juda ; 
2°  post  alios  principes  citatos  sceptrum  seu  potestas  de 
tribu  Juda  non  recessit  : non  ergo  nisi  in  desperatione 
causae  ad  tales  interpretationes  confugerunt  Judaei  recen- 
tiores.  Quidam  huc  usque  insaniere,  ut  arbitrati  sint  prae- 
dictam vocem  de  Nabuchodonosor  vel  de  Cyro  intelligen- 
dam  esse,  quasi  illi  vastatores  terrae  fuissent  exspectatio 
gentium.  Ergo. 

Obj.  3°.  Illa  Messiae  praedictio  forsitan  fuit  conditionata,' 
et  fidelitati  Judaeorum  subordinata  : ergo  fieri  potest  ut 
propter  Judaeorum  peccata  adventus  Messiae  differatur,  vel 
nunquam  contingere  debeat. 

R.  Nego  ant.  Nam  1°  illa  praedictio  haberi  non  potest  ut 
conditionata,  quae  verbis  absolutis  exprimitur,  et  neque 
per  antecedentia  neque  per  sequentia  ad  conditionem 
aliquam  determinatur  : atqui  talis  est  Messiae  promissio 
in  prophetia  Jacob.  2®  Messias  non  promittitur  tantum 
pro  Judaeis,  sed  pro  cunctis  gentibus  : promissio  autem  in 
gratiam  cunctarum  gentium  facta,  pendere  non  debebat  a 
fidelitate  Judaeorum.  3®  Messias  futurus  erat  exspectatio 
gentium,  omnes  familiae  terrae  in  ipso  benedicendae  erant, 
omnes  in  ipsius  lumine  ambulare,  id  est,  Deum  verum  et 
unicum  per  ipsum  cognoscere  debebant : at  cognitio  unius 
veri  Dei  terram  universam  invasit : ergo. 

Praeterea,  prophetia  Jacob  correspondet  prophetiae  Da- 
nielis,  de  qua  mox  dicturi  sumus  : porro  Daniel,  ix,  26, 
formaliter  praedicit  Judaeos,  propter  suam  infidelitatem,  a 
Messia,  quem  negaturi  erant,  reprobandos  esse : ergo  pro- 
missio Messiae  per  Jacob  facta  non  erat  conditionata. 

Inst.  In  Gen.  xlix,  26,  sic  de  tribu  Joseph  vaticinatur 

Jacob  : Benedictiones  patris  tui  confortata;  sunt  benedictio- 
nibus patrum  ejus  : donec  veniret  desiderium  collium  ceter- 
norum.  Unde  sic.  Tam  absolute  bic  praedicitur  paeeminen- 
tia  tribus  Josepb  usque  dum  veniat  Messias,  quam, 
f.  10,  praedicta  fuerat  praeeminentia  Juda  : attamen  haec 
praedictio  erat  conditionata,  siquidem  de  facto  in  tribu 
Joseph  non  fuit  impleta  : ergo  a pari,  etc. 

It.  Nego  majorem.  Haec  enim  verba,  desiderium  collium 
(sternorum,  de  Messia  non  intelligenda  sunt.  Nam  1°  ver- 
bum venire  non  reperitur  in  Hebraico  textu,  nec  in  ullis 
versionibus  antiquis.  2°  Textus  Hebraeus  sic  verti  potest : 
Benedictiones  patris  tui  valuerunt  prae  benedictionibus  mon- 
tium perpetuorum,  prce  desideriis  vallium  aeternarum ; eum- 
dem  habent  sensum  Septuaginta  interpretes.  Paraphrasis 
Chaldaica,  Versio  Arabica : hanc  interpretationem  indicat 
Moyses,  qui  Deut.  xxxm,  13,  14, 15,  de  Joseph  dicit : De 
benedictione  Domini  terra  ejus,  de  pomis  coeli , et  rore  at- 
que abysso  sub  jacente. De  pomis  fructuum  solis  ac  lunce.  De 
vertice  antiquorum  montium,  de  pomis  collium  aeterno- 
rum, etc.  Haec  Moysis  praedictio  eadem  est  evidenter  ac 
praedictio  Jacob  : atqui  praedictio  Moysis  nullam  promittit 
praeeminentiam  Joseph,  usque  dum  Messias  venerit,  ut 
patet : ergo  nec  Jacob,  in  textu  supra  citato. 

Obj.  4°.  Tempore  captivitatis  Babylonicae  ablatum  est 
sceptrum  de  Juda,  et  tamen  Messias  non  venit.  Ergo. 

R.  Nego  antecedens.  Nam  1°  potestas  tribus  Judae  fuit  ad 
summum  durante  captivitate  suspensa,  non  vero  destructa ; 
ipsi  Judaei  sciebant  illam  per  septuaginta  annos  tantum 
duraturam  esse,  ut  praedixerat  Jeremias,  xxv,  12.  2°  Su- 
prema potestas  non  fuit  stricto  sensu  suspensa ; Judaei 
enim  suas  adhuc  sequebantur  leges,  saltem  in  aliquibus; 
quosdam  ex  suis  contribulibus  habebant  magistratus  .seu 
judices,  ut  patet  ex  historia  Susannae,  Dan.  xm.  3°  Si,  ut 
plures  volunt,  per  vocem  schebet  intelligenda  sit  tantum  i 
praeeminentia  tribus  Juda,  nulla  est  difficultas,  certum 
est  quippe  hanc  tribum  tempore  captivitatis  fuisse  distinc- 
tam, ac  proinde  schebet  in  ea  fuisse.  Ergo. 

Inst.  Post  captivitatem  Babylonicam,  Judaei  summam 

non  recuperaverunt  auctoritatem,  et  duces  eorum  saepe  ex 
alienaerant  tribu,  v.  g.,  Mathathias,  qui  erat  de  tribu  Levi, 
Asmonaei  pontifices,  ab  Asmonaeo  proavo  Mathathiae  sic 
dicti,  Josepb.  1.  12,  c.  8,  qui  per  126  annos  principatum 
obtinuerunt,  et  Herodes  gentilis.  Ergo. 

R.  Nego  ant.  Ut  enim  tribus  Juda  supremam  obtinuerit 
potestatem,  sufficit  quod  fuerit  gens  completa,  ab  omni- 
bus aliis  gentibus  distincta;  gens  quippe  completa  neces- 
sario supremam  habet  potestatem  : atqui  tribus  Juda  re- 
vera fuit  post  captivitatem  gens  completa ; Judaei  enim 
usque  ad  Vespasianum  semper  habiti  sunt  ut  natio;  tribus 
Juda  praeeminentiam  in  ea  natione  habebat,  imo  totam 
nationem  moraliter  constituebat ; decem  enim  tribus  re- 
manserant ultra  Euphratem,  pauci  erant  Benjamitae  et 
pauci  Levitae  respectu  Jndaeorum ; aliunde  Levitae  altaris 
servitio  erant  mancipati : ergo.  Primus  dux  Judaeorum 
post  captivitatem  fuit  Zorobabel  de  tribu  Juda ; ignoramus 
ex  qua  tribu  fuerint  illius  successores  per  400  annos  cir- 
citer ; ex  eadem  tribu  probabiliter  ortum  habuerunt  : 
contrarium  saltem  probari  non  potest.  Mathathias  autem 
erat  de  familia  Phinees,  ex  genere  sacerdotum  et  tribu 
Levi ; sed  a Judceis  ob  prceclara  facinora  electus,  eis  bene- 
volentibus prce fuit,  Josepbus,  de  Bello  Jud.  1.  l,c.  1.  Jona- 
thas  et  Simon  pariter  fuerunt  electi,  I Mach.  ix,  30, 
et  xiii,  8.  Idem  praesumi  potest  de  aliis.  Etiamsi  non 
fuissent  electi,  eo  ipso  quod  legitimi  essent  Mathathiae, 
Jonathae  et  Simonis  successores,  ex  libera  Judaeorum 
voluntate  regnabant.  Porro  qui  libere  ducem  eligunt,  aut 
libere  ei  se  submittunt,  supremam  habent  potestatem. 

Non  inde  concludendum  est  J udaeos  non  habuisse  ducem 
de  femore  Juda ; nam  gubernium  eorum  erat  aristocrati- 
cum  et  magnates  eorum  magnam  exercebant  potestatem : 
epistolae  scribebantur  nomine  principis,  seniorum,  sacer- 
dotum et  totius  populi,  I Mach.  xii,  6;  suos  habebant 
magistratus,  sua  tribunalia,  et  praesertim  magnum  sanke- 
drin,  sicque  veram  exercebant  potestatem.  Ergo  eo  sensu 
genuino  et  naturali,  revera  semper  fuit  dux  de  femore 
Juda,  vel  de  inter  pedes  ejus,  ut  fert  textus  Hebraeus,  et  a 

6* 

fortiori  inter  vexilla,  si  anteponatur  Samaritanus,  qui 
certe  magnae  est  auctoritatis  ; vexilla  enim  Asmonaeorum 
et  ipsius  Herodis  erant  vexilla  Judaeorum,  siquidem  illi 
principes  unicam  cum  Judaeis  componebant  gentem  inte- 
gram, ab  illis  independentem  et  proprio  nomine  designa- 
tam. 

Romani  illam , duce  Pempeio,  subjugaverunt,  tributa 
illi  imposuerunt,  Herodem  gentilem  pro  rege  in  Galilaea 
constituerunt,  Pontium  Pilatum  in  Jerusalem  guberna- 
torem praefecerunt : tunc  potestas  Judaica  fuit  imminuta, 
sed  nondum  penitus  exstincta;  quaedam  illius  umbra 
adhuc  aliquo  tempore  perseveravit,  et  tantum  in  excidio 
Hierosolymitano,  anno  Christi  septuagesimo,  omnino  eva- 
nuit. Ergo. 

Si  autem  admittatur  interpretatio  eorum  qui  dicunt 
schebet  hic  non  designare  supremam  auctoritatem,  sed 
tantum  praeeminentiam  vel  distinctionem  tribus  in  Juda, 
donec  veniat  Messias,  omnino  evanescet  praesens  difficul- 
tas, ut  patet. 

§ II.  — De  prophetia  Danielis. 

Celeberrima  Danielis  prophetia  sic  legitur  in  Vulgata 
nostra,  cap.  ix.  Versus  finem  captivitatis  Babylonis , Da- 
niel  commemorans  numerum  annorum , de  quo  factus  est 
sermo  Domini  ad  Jeremiam  prophetam,  ut  complerentur  de- 
solationis Jerusalem  septuaginta  anni,  posuit  faciem  suam 
ad  Dominum  ut  eum  in  jejuniis,  in  sacco  et  cinere  roga- 
ret et  deprecaretur,  longamque  et  ardentissimam  efludit 
orationem.  Tunc,  adhuc  eo  loquente,  venit  Archangelus 
Gabriel,  et  dixit  ad  eum,  f.  22  et  seq.  : 

Damel , nunc  egressus  sum  ut  docerem  te  et  intelligeres. 
Ab  exordio  precum  tuarum  egressus  est  sermo  : ego  autem 
veni  ut  indicarem  tibi  quia  vir  desideriorum  es  : tu  ergo 
animadverte  sermonem , et  intellige  visionem.  Septuaginta 
hebdomades  abbreviat  ce  sunt  super  populum  tuum,  et  super 
urbem  sanctam  tuam , ut  consumetur  praevaricatio , et  finem 
accipiat  peccatum,  et  deleatur  iniquitas , et  adducatur  jus- 
titia sempiterna,  et  impleatur  visio  et  prophetia , et  ungatur 

Sanctus  sanctorum . Scito  ergo  et  animadverte  : Ab  exitu 
sermonis , ut  iterum  cedificetur  Jerusalem,  usque  ad  Chris- 
tum ducem , hebdomades  septem , et  hebdomades  sexaginta 
duce 'erunt : et  rursum  cedificabitur  platea , et  muri  in  an- 
gustia temporum . Et  post  hebdomades  sexaginta  duas  occi- 
detur Christus  : et  non  erit  ejus  populus , qui  eum  negatu- 
rus est.  Et  civitatem  et  sanctuarium  dissipabit  populus  cum 
duce  venturo  : et  finis  ejus  vastitas , et  post  jinem  belli  sta- 
tuta desolatio . Confirmabit  autem  pactum  multis  hebdomada 
una  : et  in  dimidio  hebdomadis  deficiet  hostia  et  sacrifi- 
cium : et  erit  in  templo  abominatio  desolationis  : et  usque 
ad  consummationem  et  finem  perseverabit  desolatio. 

Juxta  omnes,  nulla  datur  discrepantia  substantialis  in- 
ter textum  Hebraicum,  Vulgatam  nostram  et  cunctas  alias 
versiones,  licet  plures  sint  variantes. 

PROPOSITIO. 

Ex  prophetia  Danielis  demonstratur  jam  advenisse  Messiam. 

Prob.  Ex  prophetia  Danielis  probatur,  etc.,  si  ille  qui 
annuntiatur,  1°  sit  Messias,  et  2°  jam  advenerit : atqui 
haec  duo  certa  sunt. 

1°  Qui  annuntiatur  est  Messias : dicitur  enim  Christus 
venturus , Sanctus  sanctorum , per  quem  consummanda 
est  praevaricatio,  abolendum  peccatum,  delenda  iniquitas, 
adducenda  justitia  sempiterna,  implenda  visio  et  prophe- 
tia, instituendum  et  confirmandum  novum  pactum;  at- 
qui illi  characteres  soli  conveniunt  Messiae,  et  revera 
Messias  sub  his  characteribus  in  aliis  Prophetis  designa- 
tur, v.  g.,  Ps.  lxxi,  7;  Is.  xlv,  8;  Jer,  xxm,  6.  Plures 
rabbini  celebriores  hanc  prophetiam  de  Messia  intellige- 
bant,  referente  S.  Hieronymo  in  cap.  ix  Dan.  Ergo  1°. 

2°  Jam  dudum  advenit.  Post  septuaginta  hebdomades 
advenire  debuit,  juxta  haec  verba  prophetiae  : Septuaginta 
hebdomades  abbreviatce  sunt , id  est,  juxta  alias  versiones, 
decisae,  concisae,  vel  determinatae  sunt,  ut  ungatur  Sanctus 
sanctorum,  deleatur  iniquitas , adducatur  justitia  sempi- 

terna,  etc.;  at  illae  hebdomades  jam  dudum  elapsae  sunt : 
duplicis  enim  generis  erant  hebdomades  apud  Judaeos, 
aliae  videlicet  dierum,  ut  apud  nos,  et  aliae  annorum,  juxta 
quod  dicitur  in  Lev.  xxv,  8 : septuaginta  autem  hebdo- 
mades, de  quibus  loquitur  Daniel,  sunt  hebdomades  an- 
norum : in  capite  enim  sequenti,  f.  2 et  3,  aliarum  heb- 
domadarum mentionem  faciens,  denotat  eas  esse  dierum : 
ergo  praecedentes  erant  annorum.  Aliunde  magni  quos 
praenuntiat  eventus  intra  breve  spatium  490  dierum  con- 
tingere non  poterant  : manifestum  est  igitur  quod  ibi 
hebdomades  annorum  intellexerit.  Porro  septuaginta  heb- 
domades annorum  quae  490  efficiunt  annos,  a multo  tem- 
pore elapsae  sunt : initium  enim  earum  differri  non  potest 
ultra  centesimum  annum  post  finem  captivitatis,  quo  anno 
exiit  sermo  seu  edictum  Artaxercis  Longimani  ut  iterum 
aedificaretur  Jerusalem,  II  Esdr.  ii,  1 et  seq. : atqui  plus 
quam  2200  effluxerunt  anni  ab  illo  edicto  : ergo. 

Praeterea,  qui  in  ea  prophetia  annuntiatur,  venire  de- 
buit antequam  subverteretur  templum  post  captivitatem 
aedificatum , dissiparetur  civitas  iterum  exstructa , defi- 
ceret hostia  et  cessaret  sacrificium  : sed  a multis  saeculis 
eversum  est  templum,  dissipata  est  civitas,  defecit  hostia 
et  cessavit  sacrificium  : ergo  2»,  etc. ; aliunde,  etc.  Ergo. 

De  hac  prophetia  iterum,  de  religione  Christiana  agendo, 
disseremus. 

Solvuntur  objectiones. 

Obj.  1°  cum  quibusdam  rabbinis  : Christus , qui  a Da- 
niele  praedicitur  venturus , forsitan  est  Agrippa  secundus 
qui  tempore  ultimi  excidii  Hierosolymitani  occisus  est, 
vel  Zorobahel,  vel  Esdras,  vel  Cyrus  : ergo  non  constat 
eum  esse  Messiam. 

R.  Neg.  ant.  Nam  -1°  nullus  ex  illis  principibus  dici  po- 
test simpliciter  et  sine  addito,  dux,  Christus  dux.  2°  Nul- 
lus appellari  potest  Sanctus  sanctorum.  3»  De  nullo  dici 
potest  quod  per  illum  adducta  fuerit  justitia  sempi- 
terna, finem  acceperit  peccatum,  deleta  fuerit  iniquitas. 
4°  Agrippa  junior,  ex  Josepho,  non  erat  rex  Judaeorum,  et 

aliunde  non  constat  illum  fuisse  occisum.  5°  Septuaginta 
hebdomades  annorum  non  effluxerunt  a Daniel  usque 
ad  Zorobabel,  Esdram  aut  Cyrum.  Ergo  illa  rabbinorum 
interpretatio  merum  est  figmentum. 

Obj.  2°.  In  praedicta  prophetia  duplex  videtur  esse 
Christus,  scilicet,  Christus  dux  post  septem  hebdomades, 
et  Christus  qui  occidetur  post  sexaginta  duas  hebdoma- 
des : ergo  probari  non  potest  ibi  sermonem  esse  de  Mes- 
sia; aut  si  de  illo  agatur,  non  constat  illum  jam  venisse. 

R.  Nego  ant.  Io  Septem  hebdomades  et  sexaginta  duae 
separatim  accipiendae  non  sunt,  quasi  duplicem  efficerent 
aumerum ; unicum. siquidem  supra  efficiunt  numerum  : 
Septuaginta  hebdomades  abbreviatce  sunt.  2°  Christus  qui 
occidetur,  seu  exscindetur,  ut  fert  Hebraeus , idem  est  ac 
Christus  dux  prius  deSignatus;  evidens  est  enim  secun- 
dam prophetiae  partem  prioris  partis  esse  continuationem 
et  explicationem;  in  utraque  parte  iidem  characteres,  soli 
Messiae  proprii,  Christo  venturo  tribuuntur : ergo  falsum 
est  duplicem  ibi  annuntiari  Christum. 

§ III.  — Dc  prophetiis  Aggaei  et  Malachiae. 

Judaei  qui  de  captivitate  cum  Zorobabel  venerant,  ne- 
gligentius  in  aedificando  templo  laborabant , quia  consti- 
tuti erant  in  impossibilitate  illud  juxta  priorem  splen- 
dorem reaedificandi : inde  moerore  conficiebantur.  Tunc 
Deus  misit  ad  eos  prophetam  Aggaeum  qui  suis  adhorta- 
tionibus eos  confortaret.  Sic  autem  capite  secundo  locutus 
est,  % 4,  5,  7-10  : 

Quis  in  vobis  est  derelictus  qui  vidit  domum  istam  in  glo- 
ria sua  primal  et  quid  vos  videtis  hanc  nunc ? numquid  non 
ita  est  quasi  non  sit  in  oculis  vestris ? Et  nunc  confortare, 
Zorobabel,  dicit  Dominus;  et  confortare , Jesu  fili  Josedec, 
sacerdos  magne ; et  confortare , omnis  populus  terree , dicit 

Dominus  exercituum , et  facite Quia  hwc  dicit  Dominus 

exercituum  : Adhuc  unum  modicum  est , et  ego  commovebo 
coelum,  et  terram,  et  mare,  et  aridam;  et  movebo  omnes  gen- 
tes : et  veniet  desideratus  cunctis  gentibus  : et  implebo 

domum  istam  gloria , dicit  Dominus  exercituum . Meum  est 
argentum,  et  meum  est  aurum,  dicit  Dominus  exercituum. 
Magna  erit  gloria  domus  istius  novissimce  plus  quam  primae, 
dicit  Dominus  exercituum  : et  in  loco  isto  dabo  pacem , dicit 
Dominus  exercituum. 

Malachias  autem  .,  qui  centum  annos  circiter  post  Ag- 
gaeum,  scilicet  tempore  Nehemiae , prophetabat , haec  ha- 
bet, cap.  iii,  1 : 

Ecce  ego  mitto  Angelum  meum , et  praeparabit  viam  ante 
faciem  meam.  Et  statim  veniet  ad  templum  suum  Dominator 
quem  vos  quaeritis , et  Angelus  testamenti  quem  vos  vultis . 
Ecce  venit , dicit  Dominus  exercituum . 

PROPOSITIO. 

Ex  duobus  Aggcei  et  Malachice  prophetiis  constat  praeteritum 
esse  tempus  quo  venire  debuit  Messias. 

Prob.  Certum  est  templum,  a Zorobabel  post  captivita- 
tem reaedificatum,  multis  abhinc  saeculis  penitus  esse  de- 
structum ; factum  istud  a nemine  in  dubium  revocari  po- 
test : unde  si  Messias  templum  istud  visitare  debuit,  cer- 
tum est  illum  jam  dudum  venisse;  atqui,  ex  prophetiis 
agitur  de  templo  a Zorobabel  aedificato  et  de  Messia  ven- 
turo. 

1°  De  templo  a Zorobabel  aedificato  agitur,  non  vero  de 
tertio  templo  ab  ipso  Messia  aedificando,  ut  quidam  Judaei 
somniarunt.  Nam  1°  Aggaeus,  ut  confortaret  Judaeos  moe- 
rore confectos,  eosque  in  construendo  templo  excitaret, 
praedicit  gloriam  illius  futuram  esse  majorem  gloria  prio- 
ris templi  : atqui  hoc  argumento  finem  intentum  non 
obtinuisset , si  de  alio  templo  post  saecula  aedificando  lo- 
cutus fuisset.  2°  Dicit,  adhuc  modicum , etc.;  at  dicere  non 
potuisset  adhuc  modicum  si  de  templo  futuro  cogitasset. 
3°  Aggaeus  his  utitur  vocibus,  domum  istam,  domus  istius,  i 
loco  isto  ; illae  autem  voces  clare  designant  templum  prae  | 
oculis  positum,  quod  exstruebant  Judaei,  et  cujus  exigui- 1 
tatem  in  comparatione  prioris  tristes  aspiciebant  . 4°  Idem  «j 

templum  designat  Malachias  : nam  ipsius  prophetia  cum 
prophetia  Aggaei  evidentem  habet  affinitatem ; tempore 
secundi  templi  vaticinatur,  et  praedicit  Dominum  ejus  ad 

illud  brevi  esse  venturum  : Ecce  ego  mitto et  statim 

veniet,  etc.  Porro  haec  intelligi  non  possent  de  futuro  tem- 
plo a Judaeis  excogitato  : ergo,  etc.  Ergo  1°. 

2°  De  Messia  venturo  agitur.  Nam  1°  ille  de  quo  fit 
sermo  vocatur  desideratus  cunctis  gentibus , vel,  ut  in  He- 
braico textu  habetur,  desideria  cunctarum  gentium;  at  in 
aliis  prophetiis  sic  vocatur  Messias,  exspectatio  gentium; 
in  eo  benedicentur  gentes,  etc.  2°  Dare  debet  pacem  : porro 
Messias  vocatur  princeps  pacis,  apud  Isaiam,  ix,  6 ; Disci- 
plina pacis  nostra;  super  eum,  Isaiae,  lui,  5;  Orietur  in  die- 
bus ejus  justitia  et  abundantia  pacis,  Ps.  lxxi,  7.  3°  Ad 
ipsius  praesentiam  commovebuntur  coelum  et  terra,  mare 
et  arida  et  omnes  gentes  : haec  autem  intelligi  non  possunt 
nisi  de  Messia.  4°  Ad  templum  suum  statim  veniet ; est 
dominator  quem  Judaei  quaerunt.  Angelus  testamenti 
quem  volunt : atqui  magnae  illae  qualitates  soli  Messiae 
competere  possunt  et  simul  probant  quanta  debeat  esse 
ejus  dignitas.  5°  Ex  illius  adventu  et  visitatione  tantum 
honorem  suscipiet  templum  Zorobabel , ut  priori  templo 
gloria  praecellat  : infinita  tamen  erat  distantia  inter 
utrumque  templum , ratione  structurae , magnificentiae , 
utensilium,  vasorum,  ornamentorum  sacrorumque  mo- 
numentorum; in  priori  enim  summa  veneratione  custo- 
diebantur virga  Aaron,  tabulae  legis,  arca  foederis,  man 
divinitus  datum  et  conservatum;  cum  sacra  haec  objecta 
perierint  in  captivitate , nullum  eorum  fuit  in  secundo 
i templo  : porro  nullus,  praeter  Messiam,  tantum  honorem 
tantamque  gloriam  templo  illi  conferre  potuit.  6°  Denique 
plures  rabbini , inter  quos  citantur  Akiba,  Aben-Esra, 
Maimonides,  etc.,  has  prophetias  de  Messia  interpretati 
sunt.  Ergo  2°. 

Obj.  Josephus,  lib.  15  Antiq.  cap.  11 , testatur  secun- 
dum templum  majoribus  sumptibus  ab  Herode  fuisse 
exornatum  quam  a quovis  alio  antea  : ergo  sua  magnifi- 
centia priori  templo  praecelluit. 

R.  Nego  conseq.  Josephus  enim,  dicendo  Herodem  ma- 
joribus sumptibus  exornasse  templum  quam  alii  quili- 
bet, loquitur  tantum  de  principibus  qui  secundum  tem- 
plum a Zorobabel  aedificatum  decoraverant : non  vero  in- 
tendit magnificentiam  hujus  templi  supra  magnificen- 
tiam templi  Salomonis  extollere ; narrant  enim  Herodem 
mille  carros  et  decem  millia  peritissimorum  opificum  per 
octo  annos  ad  templum  reaedificandum  adhibuisse  : atqui 
nulla  est  proportio  inter  hujusmodi  sumptus  et  sumptus 
quibus  exstructum  est  Salomonis  templum;  namque  Da- 
vid,  I Paral.  xxii,  centum  millia  talentorum  auri,  et  mil- 
lia millium  talentorum  argenti  paraverat ; Salomon  vero, 
II  Paral.  ii,  centum  nonaginta  millia  virorum  per  septem 
annos  adhibuit  praeter  immensos  labores  quos  jam  fieri 
curaverat  David , ad  praeparanda  ligna,  ferrum  ad  clavos, 
aes  ad  juncturas , ad  lapides  caedendos  et  poliendos.  Ergo. 

Praeter  auctores  qui  de  his  quaestionibus  fusius  tracta- 
verunt, et  quos  jam  pluries  indicavimus,  utiliter  legi  po- 
test opus  recens  cui  titulus  : Des  obstacles  qui  s‘opposent  d 
la  conversion  des  Israelites  et  des  moyens  de  les  surmonter, 
par  Lombroso  et  Consoni.  ( Demonst.  evang.,  edit.  Migne , 
t.  XVIII.) 


PARS  TERTIA. 

DE  RELIGIONE  CHRISTIANA. 


Quamvis  religio  Christiana  vera  esse  non  possit  quin  sit 
divina,  nec  divina  quin  sit  vera,  sub  duplici  hoc  respectu 
tamen  considerari  potest : igitur  duplex  hujus  partis  erit 
caput : primum  erit  de  veritate  religionis  Christianae;  se- 
cundum, de  ejus  divinitate. 

CAPUT  PRIMUM. 

DE  VERITATE  RELIGIONIS  CHRISTIANA. 

Religio  christiana  est  vera,  si  a Christo  fuit  instituta , 
et  a discipulis  ejus  promulgata , prout  in  libris  Novi  Tes- 
tamenti narratur.  Licet  igitur  plurima  et  validissima 
aliunde  afferri  possint  argumenta  ad  hujusmodi  veritatem 
invicte  demonstrandam,  v.  g.,  ex  traditione,  ex  testimo- 
nio paganorum  et  Judaeorum , sicut  fecit  Bullet  in  opere 
dicto  : Histoire  de  1’etablissement  du  Christianisme  tiree 
des  sculs  auteursjuifs  et  patens , sufficit  tamen  probare  li- 
bros Novi  Testamenti  esse  authenticos , integros  et  veros; 
quod  in  triplici  articulo  praestabimus. 

ARTICULUS  PRIMUS. 

DE  LIBRORUM  NOVI  TESTAMENTI  AUTHENTICITATE. 

I - Illi  libri  sunt  numero  viginti  septem , nempe  quatuor 
Evangelia , Actus  Apostolorum , quatuordecim  Ii.  Bauli 
\ Epistolae , duae  B.  Petri,  una  B.  Jacobi,  tres  B.  Joannis, 
i B.  Judce,  et  Apocalypsis  B.  Joannis.  Quaestio  est  igitur  an 
ab  eis  auctoribus  quibus  attribuuntur , et  eo  tempore  ad 
quod  referuntur,  scripti  fuerint. 

PROPOSITIO. 

Libri  Novi  Testamenti  ab  eis  scripti  sunt  auctoribus  quibus 
attribuuntur,  et  eo  tempore  ad  quod  referuntur. 

Prob.  Illud  factum  ut  certissimum  haberi  debet  quod 
constantissima  omnium  saeculorum  fides  testatur,  alio- 
quin  nihil  esset  certum  in  historia : at  constantissima  om- 

nium  saeculorum  fides  testatur  libros  Novi  Testamenti 
eos  habuisse  auctores  quibus  tribuuntur ; in  eo  quippe 
consentiunt  omnes  scriptores  catholici,  haeretici  et  pagani. 

1°  Catholici.  Increduli  enim  non  negant  eos  in  hac  esse 
persuasione  a tertio  saeculo  ; atqui  pariter  constat  eos  in 
eadem  persuasione  semper  fuisse ; nam  persuasio  ista  tam 
universalis  esse  non  potuisset  in  tertio  saeculo,  si  ab  initio 
non  exstitisset.  Praeterea,  sancti  Patres  et  omnes  ecclesias- 
tici auctores  qui  in  hoc  intervallo  scrip  serunt,  v.  g.,  S.  Cle- 
mens, B.  Petri  discipulus  et  successor,  S.  Ignatius,S.  Po- 
lycarpus,  B.  Joannis  auditor,  S.  Justinus,  S.  Irenaeus, 
de  diversis  libris  Novi  Testamenti,  praesertim  de  Evange- 
liis , mentionem  saepe  faciunt.  Tertullianus , lib.  de  Praes- 
cripta c.  36 : « Percurre,  inquit,  ecclesias  Apostolicas,  apud 
» quas  ipsae  authenticae  litterae  eorum  (Apostolorum)  reci- 
» tantur,  sonantes  vocem,  et  repraesentantes  faciem  unius- 
» cujusque.  Proxima  est  tibi  Achaia?  habes  Corinthum... ; 
» si  non  longe  es  a Macedonia,  habes  Philippos,  habes 
» Thessalonicenses.  Si  potes  in  Asiam  tendere,  habes 
» Ephesum.  Si  autem  Italiae  adjaces,  Romam.  » Haec  Ter- 
tulliani verba  indicant  ipsa  beati  Pauli  autographa  tunc 
apud  illas  ecclesias  adhuc  servari,  aut  saltem  Epistolas 
ejus  in  summa  veneratione  esse.  Ergo  1». 

2°  Haeretici  catholicis  unanimiter  consentiunt  in  tri- 
buendis libris  Novi  Testamenti  eis  auctoribus  quorum  no- 
mine inscribuntur  : quoad  haereticos  tempore  nostro  exis- 
tentes,  nulla  est  difficultas ; hos  libros  cultu  religioso  pro- 
sequuntur tanquam  divinos,  et  iisdem  ac  nos  tribuunt 
auctoribus.  Rejiciunt  quidem  Epistolam  ad  Hebraeos,  Epi- 
stolam B.  Jacobi, secundam  B.  Petri,  duas  ultimas  sancti 
Joannis  et  Apocalypsim : sed  cum  nihil  illae  Epistolae  con- 
tineant quod  non  sit  quoad  substantiam  in  aliis  libris,  con- 
troversiam hic  cum  haereticis  non  aggredimur;  revera 
concludere  possumus  contra  deistas , praesentes  haereticos 
nobis  esse  concordes  circa  librorum  Novi  Testamenti  au- 
thenticitatem.  Porro  alii  haeretici,  etiam  qui  ad  tempus 
Apostolorum  magis  approximabant,  eamdem  constanter 
tenuerunt  doctrinam;  v. g.,  Ebionitae,  Marcionitae,  etc.  | 

Illorum  intererat  rejicere  auctoritatem  librorum  quibus 
catholici  eos  refellebant : attamen  illos  tanquam  suppo- 
sitos non  rejecerunt,  nec  ut  dubios  habuerunt ; sed  cona- 
bantur eorum  sensum  tum  bene  tum  male  in  suas  senten- 
tias detorquere.  Ergo  2°. 

3°  Idem  confessi  sunt  Pagani.  Plurimae  enim  Celsi  et 
Porphyrii  reperiuntur  objectiones  apud  Origenem  contra 
religionem  Christianam : noscuntur  opera  et  dicta  Juliani 
Apostatae  adversus  eamdem  religionem ; ea  nobis  trans- 
mittit S.  Cyrillus  Alexandrinus  in  suis  libris  contra  hunc 
apostatam  : at  illi  auctores  nihil  arguunt  contra  authen- 
tici tatem  librorum  Novi  Testamenti,  imo  eos  sine  ambi- 
guitate eisdem  ac  nos  tribuunt  auctoribus,  praesertim  qua- 
tuor  Evangelia.  Sic  Celsus  multa  ex  Evangeliis  comme- 
morat, quae  ex  scriptis  Apostolorum  se  decerpsisse  profi- 
tetur; sic  Julianus  , quando  prohibuit  ne  Christiani 
humaniores  edocerent  litteras : « Satis  ipsis  fuerit,  inquit, 
» Lucam  et  Matthaeum  in  Galilaeorum  coetibus  exponere.  » 
Et  iterum  apud  eumdem  Cyrill.  t.  vi : « Jesum  quippe 
» illum  neque  Paulus  Deum  dicere  ausus  est,  neque  Mat- 
» thaeus,  neque  Lucas,  neque  Marcus ; sed  bonus  ille  Joan- 
» nes...  » Ergo  nullum  habebant  dubium  circa  authenti- 
citatem  praedictorum  librorum.  Ergo  3°. 

Et  vero,  libri  Novi  Testamenti  ut  authentici  haberi  de- 
bent, si  constet  nullo  tempore  illos  supponi  potuisse : atqui 
constat,  etc.  Certum  est  enim  eos  in  primo  et  in  secundo 
saeculo  exstitisse,  et  tunc  ut  authenticos  habitos  fuisse ; 
porro  ante  hoc  tempus  supponi  non  potuerunt ; nunquam 
enim  omnes  sibi  persuadere  potuissent  eos  ab  Apostolis 
fuisse  scriptos;  haeretici  et  pagani  illud  non  credidissent. 
Numquid  Ecclesiae  Romanorum,  Corinthiorum,  etc.,  sibi 
persuadere  potuissent  se  Epistolas  a B.  Paulo  accepisse,  se 
eas  retinere?  quo  pacto  vel  qua  fascinatione  adduci  potuis- 
sent ad  eas  in  tanto  honore  habendas,  ut  in  publicis  coeti- 
bus eas  legerent  ? Ergo. 

Solvuntur  objectiones. 

Obj.  1°.  Plures  libri  diu  habiti  sunt  ut  authentici,  qui 
postea  deprehensi  sunt  suppositi:  ergo  a pari,  etc. 

R.  Nego  conseq.  et  paritatem.  Nam  1°  hoc  argumento 
similiter  probaretur  opera  Virgilii,  Horatii,  Taciti,  etc., 
fuisse  supposita,  et  sic  universalis  admittendus  esset  pyr- 
rhonismus  : quod  rationi  evidenter  repugnat. 

2°  Libri  qui  diu  habiti  sunt  ut  authentici,  vel  erant 
pbscuri  et  parvi  momenti,  vel  diu  post  auctores  quibus 
tribuebantur  prodierunt,  vel  quosdam  prae  se  ferebant  sup- 
positionis characteres  : unde  contigit  quod,  ubi  applicatae 
sunt  sanae  critices  regulae,  statim  detecta  sit  eorum  sup- 
positio. At  nihil  horum  existit  respectu  librorum  Novi 
Testamenti : non  sunt  obscuri  et  parvi  momenti,  siquidem 
fundamentum  religionis  Christianae  continent : non  diu 
post  Apostolos  quibus  tribuuntur  prodierunt,  ut  proba- 
vimus; nulla  prae  se  ferunt  suppositionis  indicia,  sed,  e 
contra,  eo  magis  apparent  authentici  quo  severiori  subji- 
ciuntur examini.  Ergo. 

Obj.  2°.  In  primis  Ecclesiae  saeculis  falsae  prodierunt 
Apocalypses,  falsae  Apostolorum  Epistolae,  falsaque  eorum 
Acta  et  spuria  Evangelia,  quae  ad  minus  quinquaginta  nu- 
merat doctissimus  Albertus  Fabricius.  Ergo. 

Nego  conseq.  et  paritatem.  Scripta  enim  sub  nominibus 
Apostolorum  aliorumque  auctorum  supposita,  nunquam 
habita  sunt  in  Ecclesia  ut  authentica,  sed  constanter  ut 
fictitia  rejecta  sunt : Christiani  ergo  caeteros  pariter  reje- 
cissent libros  quos  ut  authenticos  habemus,  si  praebuis- 
sent suppositionis  characteres ; haec  igitur  objectio  pro- 
positionem nostram  confirmat,  nedum  aliquid  roboris  ipsi 
detrahat : nam  si  falsi  inveniantur  nummi,  merito  con- 
cluditur alios  esse  veros  quibus  falsi  non  sunt  conformes : 
ergo  a pari  libri  apocryphi  supponunt  alios  esse  genui- 
nos, alioquin  fideles  hos  ab  illis  nunquam  distinxissent. 

Insuper  notandum  omnia  quae  in  libris  apocryphis  scripta 
sunt,  non  ideo  semper  esse  falsa;  fieri  enim  potest  ut  liber 

sub  alterius  nomine  suppositus  nihil  nisi  verum  contineat; 
fieri  etiam  potest  ut  plurima  habeat  vera  et  quosdam  si- 
mul adjunctos  contineat  errores : sic  Evangelia  apocrypha 
pluribus  in  punctis  cum  quatuor  Evangeliis  nostris  con- 
cordant : ergo  sub  eo  respectu  illa  confirmant. 

Denique  refert  Tertullianus,  lib.  de  Bapt.  c.  17,  quem- 
dam presbyterum  qui , ex  pia  fraude,  falsa  supposuerat 
acta  sub  nomine  B.  Pauli  Apostoli,  ab  Ecclesia  damnatum 
et  a sacerdotio  depositum  fuisse : factum  istud  probat 
quanta  tunc  esset  sollicitudo  Ecclesiae  circa  vera  et  falsa 
Apostolorum  scripta  : ergo  similiter  proscripsisset  libros 
Novi  Testamenti  quos  nunc  habemus,  si  non  effulsissent 
in  illis  evidentia  authenticitatis  indicia. 

Notandum  tot  non  fuisse  Evangelia  apocrypha  quot  Fa- 
bricius numerat : nam,  ut  ipse  observat,  quaedam  sub  di- 
versis cognoscebantur  titulis,  prout  ab  haereticis  varia  eis 
addita  vel  detracta  erant : sic  Evangelium  secundum  Mat- 
thaeum dictum  est  Evangelium  Matthaei,  Evangelium  Ce- 
rinthi, Evangelium  Carpocratis,  Evangelium  duodecim 
Apostolorum,  Evangelium  secundum  Habraeos,  etc. 

Inst.  Sancti  Patres  Justino  antiquiores  pluries  citant 
Evangelia  apocrypha,  et  de  quatuor  Evangeliis  nostris 
nihil  dicunt : ergo  in  primo  et  in  secundo  saeculo  qua- 
tuor Evangelia  nostra  non  magis  habebantur  ut  authen- 
tica quam  Evangelia  quae  nunc  cognoscuntur  apocrypha. 

R.  Nego  ant.  Nam  I"  Patres  memorati  quaedam  ex  Evan- 
geliis apocryphis  citare  potuerunt,  non  quia  in  istis  repe- 
riebantur  Evangeliis,  sed  quia  aliunde  sciebant  ea  esse 
vera.  2°  Probabile  est  eos  dicta  quae  citant , per  traditio- 
nem oralem  ab  Apostolis  accepisse.  3°  Non  multi  sancti 
Patres,  sed  unus  aut  alter  nonnulla  et  pauca  citant  quae 
ex  Evangeliis  apocryphis  excerpta  esse  videntur ; Freret 
enim,  Examen  des  apologistes  de  la  religion,  t.  xix,  vel 
potius  auctor  pessimi  hujus  libri,  duo  tantum  comme- 
morat loca  ex  S.  Glemente  Romano  et  ex  aliis  Patribus  ; 
e contra,  tota  series  Patrum,  saltem  a S.  Justino,  quatuor 
Evangelia  nostra  agnoscit  et  laudat.  4°  Falsum  est  Patres 
Justino  antiquiores  de  Evangeliis  nostris  nihil  dicere;  multa 

namque  citant  quae  non  solum  quoad  sensum , sed  etiam 
quoad  similitudinem  verborum  in  Evangeliis  nostris  le- 
guntur : haec  igitur  agnoscebant  Evangelia.  Papias , teste 
Eusebio,  ipsos  nominat  Apostolos  tanquam  Evangeliorum 
nostrorum  auctores.  Plures  quidem  alii  Patres  eos  non 
nominant;  at  non  magis  nominant  prophetas  quorum  sen- 
tentias referunt : atqui  tamen  non  dubitandum  est  quin 
eos  agnoverint  tanquam  auctores  prophetiarum  quae  ipsis 
attribuuntur : ergo. 

Obj.  3°.  Apud  Matth.  xxui,  35,  fit  mentio  Zachariae 
prophetae,  filii  Barachiae,  qui  inter  templum  et  altare  fuit 
occisus  : at  ille  Zacharias  fuit  occisus  in  obsidione  Jeru- 
salem  post  mortem  S.  Matthaei , ut  constat  ex  Josepho , de 
Bello  Judaico,  1.  4,  cap.  19  : ergo  Matthaeus  non  est  auc- 
tor Evangelii  quod  ipsi  tribuitur. 

R.  1°.  Nego  min.  Nam  in  II  Paral.  xxiv,  20  et  seq.,  le- 
gitur quemdam  Zachariam,  spiritu  Dei  indutum,  a Ju- 
daeis in  templo  fuisse  occisum;  forte  de  illo  Christus  loqui- 
tur ; erat  quidem  filius  Joiadae , sed  Joiada  poterat  simul 
appellari  Barachias : saepius  enim  Judaei  duo  habebant  no- 
mina. Plures  alii  in  scriptura  Veteris  Testamenti  inve- 
niuntur Zachariae  prophetae,  quamvis  non  legatur  eos  in 
templo  fuisse  occisos ; non  repugnat  unum  ex  eis  sic  mor- 
tuum esse,  et  Judaeos  tale  factum  per  traditionem  cogno- 
visse. Ergo. 

R.  2°.  Negari  potest  consequentia.  Nam  S.  Matthaeus 
non  loquitur  a semetipso,  simpliciter  vero  refert  senten- 
tiam Christi : at  Christus  per  anticipationem  loqui  potuit 
de  futura  occisione  illius  Zachariae,  filii  Barachiae,  qui  a 
Josepho  repraesentatur  taDquam  vir  illustris,  virtutis  et 
libertatis  suae  patriae  amantissimus , rectae  conscientiae,  et 
multis  affluens  divitiis  : propter  eximias  suas  qualitates 
odibilis  factus  est  Judaeis  qui  occiderunt  illum  in  medio 
templi.  Ergo.  Plures  auctores  hanc  interpretationem  ad- 
mittunt. Vide  Jans.  in  Evang.;  D.  Calmet ; de  Tillemont, 
Hist.  des  Empereurs , etc. 

Obj.  4°.  Soli  Christiani  authenticitatem  librorum  Novi 
Testamenti  nobis  testantur,  sicque  sunt  testes  in  sua 

causa : atqui  nullius  testimonium  in  propria  causa  admit- 
titur : ergo. 

R.  4°.  Nego  maj.  Nam  ipsi  pagani  authenticitatem  li- 
brorum Novi  Testamenti  agnoverunt , quamvis  ipsorum 
maximi  interesset  eam  negare.  Unde  Duvoisin,  in  opere 
cui  titulus : Autorite  des  livres  du  Nouveau  Testament, 
ait : 

« Chose  etrange  ! les  incredules  modernes  osent  con- 
» tester  un  fait  dont  les  apostats  et  les  pbilosoplxes  du  qua- 
» trieme  siecle  etaient  obliges  de  convenir.  Ont-ils  donc 
» recouvre  quelque  ancien  titre  inconnu  a Tempereur  Ju- 
» lien  ? peuvent-ils  se  flatter  de  connaitre  mieux  que  lui 
» les  monuments  de  Fhistoire  ecclesiastique?  Non,  sans 
» doute ; mais,  nous  le  disons  a regret,  dans  la  maniere 
» dont  Julien  combattait  le  christianisme,  on  entrevoit 
» encore  un  reste  de  pudeur  et  de  bonne  foi  qu’on  cher- 
# cherait  en  vain  dans  les  ecrits  de  nos  philosophes. » 

R.  2°.  Nego  min.  Omnes  enim  populi  terrae  solent  au- 
diri in  his  quae  ad  eorum  regimen , constitutiones  et  leges 
pertinent ; quia  clare  percipitur  impossibile  esse  cunctos 
alicujus  societatis  homines  simul  ad  haec  fingenda  conspi- 
rasse : atqui  libri  Novi  Testamenti  ad  regimen  religionis 
christianae,  ad  illius  constitutiones  et  leges  pertinent;  in 
his  enim  continentur  dogmata  fide  credenda,  sacramenta 
suscipienda  et  praecepta  adimplenda,  ut  coelestis  obtinea- 
tur beatitudo,  et  summa  vitetur  miseria  : ergo. 

Praeterea , antequam  homines  fierent  Christiani , reli- 
gioni paganae  vel  judaicae  erant  addicti , proindeque  mul- 
lis imbuti  praejudiciis  adversus  facta  Evangelica  et  omnes 
libros  Novi  Testamenti : ergo  in  sua  causa  non  judicarunt 
quando  eorum  authenticitatem  admiserunt.  Ergo. 

AMICULUS  SECUNDUS. 

t)E  LIBRORUM  NOVI  TESTAMENTI  INTEGRITATE; 

In  memoriam  hic  revocanda  sunt  ea  quae  diximus  ibi , 
de  librorum  Moysis  integritate ; quaestio  non  est  utrum 

libri  Novi  Testamenti  aliquam  subierint  mutationem 
quoad  verba , puncta,  etc.,  sed  an  usque  ad  nos  ita  perve- 
nerint integri,  ut  nulla  in  eis  contigerit  mutatio  substan- 
tialis. 


PROPOSITIO. 

Libri  Novi  Testamenti  nullam  subierunt  mutationem  essentialem 
ab  Apostolis  usque  ad  nos,  quoad  facta  vel  doctrinam. 

Prob.  Si  libri  Novi  Testamenti  essentialem  subiissent 
mutationem,  vel  ante,  vel  post  mortem  Apostolorum: 
atqui  neutrum  dici  potest.  1°  Non  ante  mortem  Aposto- 
lorum; Apostoli  enim  adhuc  viventes,  et  fideles  ab  ipsis 
eruditi,  statim  reclamassent , et  non  permisissent  frau- 
dem ad  posteros  sine  contradictione  transmitti.  Ergo  1°. 

2°  Non  post  mortem  Apostolorum ; quidam  enim  Apo- 
stoli, et  nonnulli  ex  primis  eorum  discipulis,  perdiu  vixe- 
runt, ut  S.  Joannes,  qui  circa  centesimum  annum  post 
nativitatem  Christi  mortuus  est,  et  S.  Simeon,  frater,  id 
est,  consobrinus  Domini  et  Episcopus  Hierosolymitanus , 
qui  in  persecutione  Trajani,  centum  et  viginti  annis  pro- 
vectus, martyrio  coronatus  est.  Yerum  post  mortem  hu- 
jusmodi sanctorum  hominum  nulla  substantialis  mutatio 
in  libros  Novi  Testamenti  introduci  potuit : ad  hoc  enim 
necesse  fuisset  ut  cuncta  exemplaria  tunc  existentia  si- 
mul corrupta  fuissent , et  nemo  contra  hanc  corruptio- 
nem reclamasset : atqui  utrumque  erat  prorsus'  impos- 
sibile. 

1°  Impossibile  erat  cuncta  exemplaria  tunc  existentia 
simul  et  eodem  modo  corrumpere.  Nam  ubique  jam  dif- 
fusi erant  Christiani , in  Judaea , in  Syria , in  tota  Asia 
Minori,  in  Graecia,  in  multis  insulis , in  Alexandria  , in 
Italia,  etc. ; ubique  eadem  facta  annuntiabantur,  eadem 
doctrina  praedicabatur,  variae  ecclesiae  religiose  servabant 
Epistolas  B.  Pauli ; dubitare  non  possumus  quin  innumera 
tunc  exstiterint  librorum  Novi  Testamenti  et  praesertim 
Evangeliorum  exemplaria,  in  diversis  regionibus  sparsa, 
in  varias  linguas  conversa : atqui  nemo  non  videt  prorsus 


DE  VERA  REtICIONE.  145 

impossibile  fuisse  cuncta  exemplaria  simul  colligere  et  eo- 
dem modo  corrumpere.  Ergo  1°. 

2°  Non  minus  impossibile  fuisset  neminem  contra  talem 
corruptionem  reclamasse ; libri  enim  Novi  Testamenti 
cunctis  diebus  dominicis  per  partes  in  publicis  fidelium 
coetibus  legebantur;  Tertullianus  et  S.  Justinus  testan- 
tur hoc  ex  antiqua  consuetudine  fieri,  proindeque  ab 
Apostolis:  unde,  si  qua  mutatio  essentialis  introducta 
fuisset,  fideles  novam  doctrinam  novaque  miracula  au- 
diissent in  ecclesiis ; pontifices  et  presbyteri  aliique  mi- 
nistri, hos  libros  legentes  et  populo  explanantes,  fraudem 
advertissent  et  statim  reclamassent : scimus  quid  conti- 
gerit quando  Diocletianus  sub  poena  mortis  jussit  sacras 
tradi  Scripturas  : innumeri  utriusque  sexus  fideles  ma- 
luerunt mori,  et  traditores  ab  universa  Ecclesia  habiti 
sunt  ut  apostatae.  Porro  supponi  non  licet  homines  doc- 
trinae catholicae  tam  firmiter  addictos  patienter  sustinuisse 
ut  Scripturae  sacrae  substantialiter  corrumperentur  : ergo 
2°,  etc. ; aliunde , etc.  Ergo. 

Insuper,  si  libri  Novi  Testamenti  essentialiter  corrupti 
fuissent,  eodem  sensu  corrumpi  debuissent  sanctorum 
Patrum  conciones  et  homiliae ; innumeri  namque  repe- 
riuntur  in  eis  textus  ex  Evangeliis  et  Epistolis  Apostolo- 
rum citati,  qui , saltem  quoad  substantiam , omnino  simi- 
les sunt  Novo  Testamento  nunc  existenti  : at  nemo  dicet, 
nisi  plane  insaniat,  possibile  fuisse  simul  corrumpere 
omnia  Novi  Testamenti  exemplaria , et  cunctas  Patrum 
conciones  variis  temporibus  publice  prolatas  : ergo  deni- 
que , etc. 

Solvuntur  objectiones. 

1 Obj.  1°.  SS.  Patres  plurima  citant  verba  Christi  quae  in 
Evangeliis  non  leguntur  : ergo  ea  nunc  talia  non  habe- 
mus qualia  ab  initio  erant. 

R.  Nego  conseq.  Nam  1°  aliquando  sancti  Patres  textus 
Evangelii  in  suis  concionibus  memoriter  tantum  cita- 
bant : itaque  eos  de  verbo  ad  verbum  in  Evangeliis  nos- 
tris non  invenimus,  bene  vero  accurate  quoad  sensum. 

i.  7 

2°  Quaedam  verba  Christi  ex  traditione  cognoscere  et 
referre  potuerunt,  sicut  beatus  Lucas  qui,  in  Act.  xx,  35, 
haec  verba  Domini  Jesu  refert : Beatius  est  magis  dare 
quam  accipere , quae  tamen  in  Evangeliis  nostris  nun- 
quam exstiterunt,  ut  semper  observatum  est.  3°  Nonnulla 
etiam  verba  Christi  depromere  potuerunt  ex  Evangeliis 
apocryphis,  quae  ut  nullum  errorem  continentia  agnosce- 
bantur; multa  enim  dixit  et  fecit  Christus  quae  a qua- 
tuor  Evangelistis  nostris  non  fuerunt  descripta;  S.  Joan. 
cap.  xxi,  25. 

Caeterum  paucissimae  sunt  hujusmodi  sanctorum  Pa- 
trum citationes,  quae  in  Evangeliis,  saltem  quoad  sensum, 
non  reperiantur.  Ergo. 

Inst.  1°.  Sancti  Patres  pluribus  in  locis  conqueruntur 
exemplaria  Evangelii  fuisse  adulterata;  idem  objicit  Cel- 
sus apud  Origenem.  Ergo. 

R.  Nego  conseq.  Sancti  patres  conqueruntur  haereticos 
exemplaria  Evangelii  adulterasse,  ut  suos  facilius  tueren- 
tur errores : at  corrumpere  non  potuissent  exemplaria 
catholicorum.  Origenes  respondebat  Celso,  lib.  3,  contra 
dicta  hujus  philosophi : « Certe  a nemine  alio  Evange- 
» lium  mutatum  scio,  praeterquam  a Marcionis,  Valen- 
» tini,  et  fortasse  Lucani  discipulis;  quod  crimen  non  est 
» Evangelii,  sed  eorum  qui  depravare  audent.  » Hinc  vi- 
detur quanta  semper  fuerit  vigilantia  circa  Scripturarum 
sacrarum  integritatem  : ergo  illae  objectiones  clarius  de- 
monstrant impossibile  fuisse  substantialem  mutationem 
in  libros  Novi  Testamenti  inducere. 

Cerinthus  solum  Evangelium  Matthaei  admittebat,  Cerdo 
et  Marcio  illud  rejiciebant,  Evangelium  S.  Lucae  et  plures 
ex  Epistolis  B.  Pauli  agnoscebant : at  nihil  inde  contra 
integritatem  et  auctoritatem  librorum  Novi  Testamenti 
inferri  potest.  1°  Enim  illi  auctores  doctrinam  Christi 
corrumpebant , et  ideo  rejiciebant  libros  ex  quibus  vali- 
diora adversus  ipsos  eruebantur  argumenta.  2°  Omnes 
Christiani  undique  contra  illos  insurrexerunt,  et  velut 
haereticos  et  impostores  semper  habuerunt.  3°  Etiamsi 
unicum  admitteretur  Evangelium  ut  authenticum,  verum 

et  integrum,  sufficienter  ex  illo  confutarentur  deistae, 
siquidem  tunc  revelationis  existentia  et  veritas  religionis 
Christianae  nihilominus  demonstrarentur.  Ergo. 

Obj.  2°.  In  pluribus  antiquis  Novi  Testamenti  exempla- 
ribus non  reperiuntur,  1°  duodecim  ultimi  versus  capitis 
decimi  sexti  Evangelii  S.  Marci,  in  quibus  describitur 
resurrectio  Christi;  2°  sudor  sanguineus  Christi  in  agonia, 
de  quo  S.  Lucas,  xxii,  44 ; 3°  historia  mulieris  adulterae 
quam  refert  S.  Joan.  vm ; 4°  ille  versiculus  I Epist. 
B.  Joan.  v,  7 : Tres  sunt  qui  testimonium  dant  in  coelo , 
Pater,  Verbum,  et  Spiritus  Sanctus , et  hi  tres  unum  sunt : 
at  quatuor  illi  textus  maximi  sunt  momenti : ergo  saltem 
probabile  est  substantialem  contigisse  mutationem  in 
libris  Novi  Testamenti. 

R.  1°.  Nego  min.  Maximi  enim  momenti  non  sunt  illi 
textus  qui  omitti  possent  absque  ulla  mutatione  in  doc- 
trina christiana  : verum  quatuor  praedicti  textus  omitti 
possent  absque  ulla  mutatione  in  doctrina  christiana : 
etiamsi  enim  S.  Marcus  resurrectionem  Christi  non  retu- 
lisset, non  minus  ex  tribus  aliis  Evangelistis  caeterisque 
Apostolis  constaret  illum  a mortuis  vere  surrexisse;  su- 
dor sanguineus  et  mulieris  adulterae  historia  nihil  faciunt 
ad  doctrinam  Christi;  quamvis  textus  I Epist.  B.  Joan. 
non  parum  inserviat  ad  demonstrandam  mysterii  sanc- 
tissimae Trinitatis  existentiam , aliunde  tamen  certitudo 
illius  mysterii  eruitur,  et  ex  Evangelio  ejusdem  S.  Joan. 
Ergo  illi  textus  omitti  possent  absque,  etc.  Ergo. 

R.  2°.  Nego  conseq.  Licet  enim  praedicti  textus  in  plu- 
ribus antiquis  exemplaribus  non  legantur,  valde  probabi- 
lius est  illos  genuinos  esse  et  authenticos : ita  saltem  com- 
muniter sentiunt  viri  in  antiquitate  et  in  critices  mate- 
riis peritiores,  ut  videre  est  apud  celebriores  Scripturae 
sacrae  interpretes. 

Obj.  3°  Millius,  doctor  Anglus,  triginta  millia  varie- 
tatum inter  diversa  Novi  Testamenti  exemplaria  nume- 
ravit ; at  liber  qui  tot  passus  est  varietates , integer  dici 
non  potest : ergo. 

R.  Nego  min.  Si  enim  illae  variantes  quoad  litteras  vel 

interpunctiones  omissas,  additas  aut  transmissas,  tantum 
se  teneant,  et  substantiam  factorum  ac  doctrinae  non  affi- 
ciant, nihilominus  liber  ille  est  integer,  prout  supra 
exposuimus : atqui  tales  sunt  omnes  variantes  quas  doctor 
Millius  notavit;  iis  enim  non  obstantibus,  in  quolibet 
exemplari  et  in  quacumque  lingua  eadem  leguntur  facta, 
eadem  miracula,  eadem  fidei  dogmata,  eadem  morum 
praecepta,  eadem  denique  doctrina  : ergo. 

Et  vero,  Millius  innumera  secum  contulit  exemplaria, 
innumeras  versiones,  innumeras  ejusdem  versionis  edi- 
tiones, innumeros  codices  manuscriptos,  et  quascumque 
etiam  accentuum  dissimilitudines  minutatim  recensuit; 
sed  mirum  videri  non  debet  si  in  tanto  diversorum  exem- 
plarium numero , tot  hujus  generis  repertae  fuerint  va- 
rietates; contrarium  sine  grandi  miraculo  advenire  non 
potuisset,  omnes  enim  libri , cujuscumque  sint  momenti 
et  auctoritatis,  tales  subeunt  mutationes,  quae  eo  fre- 
quentius contingere  debuerunt  quod  per  multa  saecula 
sola  ope  manuscriptorum  multiplicari  poterant  exem- 
plaria. 

Unde  doctissimus  Bentley,  qui  praeclaram  Terentii  dedit 
editionem,  viginti  millia  varietatum  observavit  in  di- 
versis hujus  poetae  editionibus  et  exemplaribus,  paucis, 
in  comparatione  Millii,  respectu  Novi  Testamenti  : sic 
igitur  concludere  non  dubitat : « Je  suis  moralement  as- 
» sure  que,  meme  sur  la  moitie  moins  d’exemplaires  (que 
» n’en  a compare  M.  Mill),  les  variantes  de  ce  poete  mon- 
» teraient  a cinquante  mille.  » 

Nedum  ingens  varietatum  numerus  substantialem  ali- 
cujus  libri  integritatem  afficiat,  illam  potius  confirmat; 
eo  namque  difficilius  est  aliquem  librum  substantialiter 
corrumpi  quo  in  majori  numero  sunt  ipsius  exemplaria, 
versiones  et  editiones  : atqui  multae  varietates  lectionum, 
versionum  et  editionum  multitudinem  exemplarium  os- 
tendunt; ubi  enim  unicum  est  exemplar,  ibi  nulla  esse 
potest  lectionum  diversitas  : ergo. 

Inst.  Illae  varietates,  licet  ad  substantiam  factorum  et 
doctrinae  non  pertineant,  libros  divinos  tamen  dedecent : 

ergo  Deus  eas  impedire  debuisset,  si  praedicti  libri  essent 
divini. 

R.  1°.  Divinitatem  librorum  Novi  Testamenti  demons- 
trare hic  non  intendimus,  illos  enim  consideramus  velut 
libros  historicos  et  humanos ; veritatem  monumentorum 
quae  in  ipsis  continentur  duntaxat  inquirimus,  ut  ex  illis 
noscamus  principia,  dogmata  et  praecepta  religionis  Chris- 
tianae , atque  valida  instituere  possimus  argumenta  ad 
illius  veritatem  et  divinitatem  demonstrandam  : ad  haec 
autem  necesse  non  est  ut  libri  Novi  Testamenti  divina 
inspiratione  fuerint  scripti : merito  igitur  a consideranda 
illorum  divinitate  hic  abstinemus. 

R.  2°.  Nego  ant.  Supradictae  varietates  libros  non  de- 
decent, quia  repugnat  Deum  eas  impedire  teneri ; repug- 
nat enim  Deum  teneri  perpetuum  et  inutile  operari  mi- 
raculum : at  in  ea  hypothesi  teneretur,  etc.  1°  Perpe- 
tuum ; hujusmodi  namque  varietates  praecaveri  non 
possunt  absque  perpetuo  miraculo,  praesertim  cum  tot 
exemplarium  millia  per  multa  saecula  non  nisi  manu 
fuerint  scripta.  2°  Illud  miraculum  prorsus  inutile  esset, 
siquidem  varietates  istae  non  impediunt  quin  religio  ma- 
neat integra.  Ergo. 

ARTICULUS  TERTIUS. 

DE  LIBRORUM  NOVI  TESTAMENTI  VERITATE. 

Hic  spectamus  Apostolos  solummodo  velut  scriptores 
humanos : humani  autem  scriptores  majorem  vel  mino- 
rem merentur  fidem,  pro  indole  aliisve  qualitalibus,  pro 
narrandi  modo,  natura  factorum  et  variis  circumstantiis 
in  quibus  constituuntur  : quaestio  est  igitur  an  auctores 
librorum  Novi  Testamenti,  horum  hahita  ratione,  om- 
nimodam mereantur  fidem  in  eis  quae  narrant,  adeo  ut 
libri  Novi  Testamenti  sint  veri. 

PROPOSITIO. 

Libri  Novi  Testamenti  sunt  veri. 

Prob.  Illi  libri  sunt  veri  quorum  auctores  decepti  non 
fuerunt,  decipere  noluerunt,  nec  decipere  potuissent 
etiamsi  voluissent : atqui  librorum  Novi  Testamenti  auc- 
tores decepti  non  fuerunt,  decipere  noluerunt,  etc. 

1°  Decepti  non  fuerunt.  Plurimi  enim  homines  sensati 
decipi  non  possunt  circa  facta  sensibilia,  publica  et  gra- 
vissimi momenti,  quorum  fuerunt  testes  saltem  cosevi : 
atqui  auctores  librorum  Novi  Testamenti  sunt  plurimi, 
nempe  octo  ; erant  valde  sensati,  ut  constat  ex  ipsorum 
scriptis ; referunt  facta  sensibilia,  publica  et  gravissimi 
momenti,  videlicet  resurrectionem  mortuorum,  cura- 
tionem aegrotorum,  expulsionem  daemonum,  multiplica- 
tionem panum,  et  sexcenta  hujusmodi : horum  fuerunt 
non  solum  testes  coaevi,  sedplures  fuerunt  testes  ocu- 
lati, scilicet  Matthaeus,  Joannes,  Petrus,  Jacobus,  et  Ju- 
das  frater  ejus ; tres  alii,  Marcus,  Lucas  et  Paulus,  erant 
Christo  coaevi,  millies  primos  viderunt  discipulos  et  cum 
illis  locuti  sunt : porro  hujusmodi  testes  circa  talia  facta 
decipi  non  potuerunt:  ergo  1°. 

2°  Decipere  noluerunt.  Necessario  enim  fatendum  est 
auctores  qui  manifestos  prae  se  fuerunt  sinceritatis  cha- 
racteres , decipere  noluisse : atqui  auctores  librorum 
Novi  Testamenti  manifestos,  etc. ; erant  enim  pauperes, 
rudes , illitterati , inculti , tardioris  ingenii : non  nisi 
ergo  ridicule  consilium  tribueretur  illis  universum  de- 
cipiendi orbem  : morum  integritate  ita  erant  conspicui, 
ut  nullum  in  eis  vitium  deprehendere  potuerint  Celsus, 
Porphyrius  et  Julianus,  licet  religionis  Christianae  hostes 
infensissimi ; in  ipsis  maxima  eminet  modestia  et  sin- 
gularis animi  candor ; suos  naevos  ingenue  confitentur, 
suam  animi  imbecillitatem,  ambitiosas  contentiones  olim 
inter  eos  exortas,  incredulitatem  a Christo  sibi  exprobra- 
tam : haec  simpliciter  referunt ; innumera  facta  sensibus 

obvia,  publica,  gravissimi  momenti,  coram  ingenti  homi- 
num multitudine  peracta  narrant,  nefandam  Christi 
mortem  placido  sedatoque  animo  scribunt;  et  ibi,  in- 
quiunt , crucifixerunt  eum.  In  eos  a quibus  gravissime 
vexati  fuerant,  nulla  jactant  convicia,  nihil  querimoniae 
sibi  permittunt ; sed  omnia  nude  et  placide  comme- 
morant, sicut  res  omnino  indifferentes  et  ad  se  non  per- 
tinentes. 

Circumstantias  locorum,  temporis  et  personarum, 
fraudi  detegendae,  si  qua  fuisset,  aptissimas,  fideliter 
describunt ; designant  vicos,  urbes,  annum,  mensem, 
diem  et  horam ; appellant  testes  adhuc  viventes  coram 
quibus  res  quas  referunt  gestae  sunt,  nominant  impera- 
tores, reges,  proconsules,  praesides  et  pontifices  sub  quibus 
haec  contigerunt : atqui  evidentissime  patet  hujusmodi 
homines  consilium  decipiendi  non  iniisse. 

Praeterea,  sanam  praedicant  doctrinam  quam  omnes 
semper  demirati  sunt : sublimia  proponunt  fidei  dog- 
mata quae,  licet  impenetrabilia,  perfecte  tamen  sibi 
consentiunt,  et  in  quibus  acutissimi  viri  ne  levissimum 
quidem  unquam  deprehendere  potuerunt  contradictionis 
indicium  ; perfectissimas  cunctarum  virtutum  tradunt 
regulas : atqui  evidenter  repugnat  homines  rudes,  in- 
cultos et  illitteratos  tam  sublimem,  perfectam,  sapien- 
tem et  demirandam  excogitasse  doctrinam : ergo , etc. 
Ergo  2°. 

3°  Decipere  non  potuissent  etiamsi  voluissent.  Impossi- 
bile est  enim  decipere  homines  coaevos  circa  facta  quae 
stricto  subjiciuntur  examini,  et  circa  quae  fraus,  si  qua 
existeret,  facile  detegeretur : atqui  facta  quae  in  libris 
Novi  Testamenti  referuntur  stricto  subjecta  sunt  exa- 
mini, et  fraus,  si  qua  exstitisset,  facile  detecta  fuisset. 

1°  Stricto  subjecta  sunt  examini.  Agitur  enim  de  fac- 
tis gravissimi  momenti,  nempe  de  nova  religione  in- 
stituenda , quae  mysteria  rationi  inpervia , et  morum 
praecepta  cupiditatibus  adversa  proponit ; agitur  de  abro- 
ganda religione  judaica,  de  convellenda  superstitione 
ethnica;  agitur  de  innumeris  prodigiis  stupendis,  de 

caecis  videntibus,  de  claudis  ambulantibus,  de  surdis 
audientibus,  de  mutis  loquentibus,  de  daemonibus  ejec- 
tis, de  mortuis  ad  vitam  revocatis ; agitur  de  doctrina 
quae  nihil  in  praesenti  vita  promittit  praeter  jejunia,  fle- 
tus, carnis  afflictationes,  odium  et  ludibria  mundi,  per- 
secutiones tyrannorum,  flagella,  carceres,  tormenta  et 
mortem ; multi  tamen  et  Judaei  et  pagani  hanc  admise- 
runt doctrinam  iliique  tam  firmiter  adhaeserunt,  ut  pro 
ejus  defensione  mortem  subire  non  dubitaverint ; illam 
certe  non  admiserunt  quin  prius  stricto  examini  subje- 
cerint facta  quibus  veritas  ejus  innitebatur.  Ergo  1°. 

2°  Fraus  circa  hujusmodi  facta  facillime  detegi  potuis- 
set. Facillimum  quippe  esset  detegere  fraudem,  si  qua 
esset,  circa  facta  gravissimi  momenti,  non  in  angulo  vel 
in  obscuritate  peracta,  sed  splendida  et  publica  ; non 
praeterita,  sed  coaeva,  et  quodam  modo  praesentia ; non 
quaedam  tantum  et  pauca,  sed  innumera ; non  semel  aut 
iterum  acta  et  quasi  per  transennam,  sed  diu  perseve- 
rantia, saepius  repetita  coram  multis  testibus  adhuc  vi- 
ventibus : atqui  talia  sunt  facta  Novi  Testamenti : ergo 
si  Apostoli  ea  supposuissent,  statim  fraus  patens  fuisset, 
et  nemo  ea  admisisset  ut  vera  : ergo  2°,  etc.  Ergo. 

Unde  Rousseau , civis  Genevensis , Emile , liv.  4 : 
« J’avoue  que  la  majeste  des  Ecritures  m’etoune,  la  sain- 
» tete  de  FEvangile  parle  a mon  coeur.  Voyez  les  livres 
» des  philosophes,  avec  toute  leur  pompe ; qu’ils  son  t 
» petits  pres  de  celui-la ! Se  peut-il  quim  livre  a la  fois 
» si  sublime  et  si  simple  soit  Fouvrage  des  hommes  ? se 
» peut-il  que  celui  dont  il  fait  1’histoire  ne  soit  qu’un 
» homine  iui-meme  ? Est-la  le  ton  d’un  enthousiaste  ou 
» d’un  ambitieux  sectaire  ? Quelle  douceur,  quelle  purete 
» dans  ses  mceurs ! quelle  grace  touchante  dans  ses  instruc- 
» tions  ! quelle  elevation  dans  ses  maximes!  quelle  pro- 
» fonde  sagesse  dans  ses  discours  ! quelle  presence  d’es- 
» prit,  quelle  finesse  et  quelle  justesse  dans  ses  reponses ! 
» quel  empire  sur  ses  passions ! Ou  est  Fhomme , ou 
» est  le  sage  qui  sait  agir,  souffrir  et  mourir  sans  faiblesse 
» et  sans  ostentation  ? Quand  Platon  peint  son  juste  ima- 

» ginaire  (de  Rep . Dial.  i),  couvert  de  tout  Lopprobre  du 
» crinie  et  digne  de  tous  les  prix  de  la  vertu,  il  peint 
» trait  pour  trait  Jesus-Christ : la  ressemblance  est  si 
» frappante,  que  tous  les  Peres  Pont  sentie,  et  quhl  n^est 
» pas  possible  de  s’y  tromper.  Quel  prejuge  et  quel 
» aveuglement  ne  faut-il  pas  avoir  pour  oser  comparer 
» le  fils  de  Sophronisque  au  fils  de  Marie  ! Quelle  distance 
» de  Tun  a Tautre  ! Socrate  mourant  sans  douleur,  sans 
» ignominie,  soutint  aisement  jusqu'au  bout  son  person- 
» nage,  et  si  cette  facile  mort  n'eut  honore  sa  vie,  on 
» douterait  si  Socrate,  avec  tout  son  esprit,  fut  autre  chose 
» quhm  sophiste. 

» II  inventa,  dit-on,  la  morale.  D?autres  avant  lui  Ta- 
» vaient  mise  en  pratique ; il  ne  fit  que  dire  ce  quhls 
» avaient  fait ; il  ne  fit  que  mettre  en  lecons  leurs  exem- 
» ples.  Aristide  avait  ete  juste  avant  que  Socrate  eut  dit 
» ce  que  c^etait  que  la  justice  ; Leonidas  etait  mort  pour 
» son  pays  avant  que  Socrate  eut  fait  un  devoir  d'aimer 
» la  patrie ; Sparte  etait  sobre  avant  que  Socrate  eut  loue 
» la  sobriete;  avant  quhl  eut  defini  la  vertu,  la  Grece 
» abondait  en  hommes  vertueux.  Mais  ou  Jesus  avait-il 
» pris  chez  les  siens  cette  morale  elevee  et  pure,  dont  lui 
» seul  a donne  les  lecons  et  Texemple  ? Du  sein  du  plus 
» furieux  fanatisme,  la  plus  haute  sagesse  se  fit  enten- 
» dre,  et  la  simplicite  des  plus  heroiques  vertus  honora 
» le  plus  vil  de  tous  les  peuples.  La  mort  de  Socrate  phi- 
» losophant  tranquiliement  avec  ses  amis  est  la  plus 
» douce  qu'on  puisse  desirer ; celle  de  Jesus  expirant 
» dans  les  tourments,  injurie,  raille,  maudit  de  tout  un 
» peuple,  est  la  plus  horrible  qu'on  puisse  craindre.  So- 
ft crate,  prenant  la  coupe  empoisonnee,  benit  celui  qui  la 
» lui  presente  et  qui  pleure ; Jesus  au  milieu  d'un  sup- 
» plice  affreux,  prie  pour  ses  bourreaux  acharnes.  Oui, 
» si  la  vie  et  la  mort  de  Socrate  sont  d'un  sage,  la  vie  et 
» la  mort  de  Jesus  sont  dhm  Dieu. 

» Dirons-nous  que  Thistoire  de  FEvangile  est  inventee 
» a plaisir  ? Mon  ami,  ce  n'est  pas  ainsi  qu'on  invente ; 
x>  et  les  faits  de  Socrate,  dont  personne  ne  doute,  sont 

» moins  attestes  que  ceux  de  Jesus-Christ.  Au  fond,  c’est 
» reculer  la  difficulte  saDS  la  detruire,  il  serait  plus  incon- 
» cevable  que  plusieurs  hommes  d’accord  eussent  fabri- 
» que  ce  livre  qu’il  ne  l’est  qu'un  seul  en  ait  fourni  le 
» sujet.  Jamais  des  auteurs  juifs  n’eussent  trouve  ni  ce 
» ton  ni  cette  morale,  et  TEvangile  a des  caracteres  -de 
» verite  si  grands , si  frappants , si  parfaitement  inimi- 
» tables,  que  rinventeur  en  serait  plus  etonnant  que  le 
» heros.  » 

Haec  eloquens  confessio  viri  sua  impietate  contra  om- 
nem revelationem  notissimi,  digna  est  ut  ab  omnibus 
memoria  retineatur ; ideo  eam  integram  citare  voluimus, 
licet  cum  illo  fateri  non  debeamus  populum  Judaicum 
omnium  populorum  fuisse  vilissimum.  Ergo. 

Solvuntur  objectiones. 

Obj.  \°.  Nulla  fides  adhibenda  est  scriptoribus  qui  aperte 
sibi  contradicunt : atqui  scriptores  Novi  Testamenti  in 
pluribus  aperte  sibi  contradicunt,  v.  g.,  Matthaeus  et  Lu- 
cas  suo  modo  referunt  genealogiam  Christi  omnino  dissi- 
milem, et  alia  hujusmodi  quae  interpretes  secum  conci- 
liare non  possunt.  Ergo. 

R.  Nego  min.  Nonnullae  quidem  inter  Evangelistas  re- 
periuntur  discrepantiae,  difficultates  et  obscuritates,  sicut 
inter  diversos  historiarum  profanarum  scriptores : hujus- 
modi autem  discrepantiae  sinceritatem  Apostolorum  attes- 
tantur ; si  enim  facta  quae  narrant  supposuissent , vel  ex 
mutuo  consilio , vel  non  : si  prius , non  reperirentur  in- 
ter eos  discrepantiae  quae  aptae  fuissent  ad  fraudem  mani- 
festandam ; si  posterius , tam  perfecte  secum  in  substan- 
tia convenire  non  potuissent.  Ergo. 

Auctores  librorum  Novi  Testamenti  facta,  prout  memo- 
riae occurrunt,  in  magna  simplicitate  narrant,  in  tempo- 
ribus diversis  scripserunt : S.  Matthaeus,  anno  sexto  post 
mortem  Christi;  S.  Marcus,  anno  decimo;  S.Lucas,  anno 
decimo  nono;  S.  Joannes,  anno  sexagesimo  tertio,  ut 
communiter  tenetur.  Unusquisque  in  narrando  suum  or- 

dinem  sequitur,  suum  stylum , suum  scribendi  modum ; 
unus  has  omittit  circumstantias , alter  eas  describit ; bic 
tale  factum  non  refert , iste  non  vult  illud  praetergredi. 
His  autem  positis,  naturaliter  plures  inter  quatuorEvan- 
gelia  exi  st  ere  debent  discrepationes , et  etiam  contradic- 
tiones apparentes , quae  eo  difficilius  sibi  conciliari  'pos- 
sunt, quo  magis  ab  Apostolis  sumus  remoti,  et  alieni  a 
cognitione  locorum,  personarum,  consuetudinum  alio- 
rumque hujusmodi,  quae  ad  intelligentiam  narrationis 
factorum  publicorum  praesentium  aut  coaevorum  non  pa- 
rum inserviebant  : istiusmodi  ergo  difficultates  nos  mo- 
vere non  debent,  sed  e contra  auctoritatem  Evangeliorum 
confirmant,  demonstrant  enim  nullam  exstitisse  collu- 
sionem inter  Evangelistas. 

Caeterum  de  apparentibus  contradictionibus  istis  sin- 
gulatim  hic  agere  non  debemus;  pro  eis  recurrendum  est 
ad  Scripturae  sacrae  interpretes , qui  eas  saltem  plausibili 
conjectura  solvunt.  Vide  Maldonat,  Jansenium  in  Evang., 
D.  Calmet,  Mauduit,  Vence. 

Quoad  duas  Christi  genealogias,  quae  primo  visu  sibi 
oppositae  videntur , notandum  S.  Lucam  pluribus  annis 
post  S.  Matthaeum  scripsisse,  et  Evangelium  ejus  ignorare 
non  potuisse;  nihil  ergo  ipsi  facilius  erat  quam  eamdem 
texere  genealogiam ; aliam  tamen  valde  diversam  ordi- 
nat : ergo  contradictio  est  duntaxat  in  apparentia.  Unde 
nec  Judaei,  nec  pagani , nec  haeretici  eam  in  primis  Ec- 
clesiae saeculis,  ante  Julianum  Apostatam,  objecerunt. 

Juxta  communiorem  sententiam , S.  Matthaeus  genea- 
logiam Joseph  descripsit,  et  S.  Lucas  genealogiam  Mariae, 
sicque  omnis  contradictionis  species  evanescit.  Constabat 
Mariam  de  eadem  tribu  esse  ac  Joseph  : unde  duo  Evan- 
gelistae,  utriusque  genealogiam  texendo,  pariter  osten- 
debant Jesum  ex  tribu  Juda  et  semine  David  descendere. 
Vide  dissert.  D.  Calmet,  Mauduit,  1. 1,  et  Bullet,  Reponses 
critiques,  t.  ii. 

Inst.  Apostoli  et  Evangelistae  simplicitatem  narrationis 
et  apparentes  contradictiones  consulto  finxerunt , ut  fa- 
bulas tutius  persuaderent.  Ergo. 

R.  Nego  ant.  Nam  1»  idem  dici  posset  de  omnibus  aliis 
auctoribus  historicis,  sicque  pyrrhonismus  admittendus 
esset.  2°  Quicumque  Evangelia  aliosque  Novi  Testamenti 
libros  attente  legit,  clare  videt  et  quasi  sentit  illorum 
auctores  styli  simplicitatem  et  apparentes  contradictiones 
non  affectasse  ut  fucum  facerent ; impostores  enim  non 
ita  scribere  solent,  ut  ipse  Rousseau  supra  citatus  asserit. 
3°  Deistae  non  cessant  clamare  Apostolos  fuisse  rudes  et 
tardioris  ingenii;  at  viri  hujusmodi , in  multis  operibus, 
diversis  temporibus  peractis , veritatem  tam  solerter  si- 
mulare non  potuissent,  ut  ne  unum  quidem  fraudis  indi- 
cium ipsis  excidisset.  4°  Non  finxissent  facta  publica, 
coaetanea,  coram  testibus  adhuc  viventibus  patrata.  5° Non 
tam  alacriter  mortem  subi  issent  pro  asserendis  factis 
quorum  falsitas  ipsis  notissima  fuisset.  Ergo. 

Obj.  2°.  Omnes  librorum  Novi  Testamenti  scriptores 
Christi  erant  sectatores  : verum  hujusmodi  scriptores 
valde  sunt  suspecti.  Ergo. 

R.  Nego  min.  Si  enim  librorum  Novi  Testamenti  auc- 
tores ideo  essent  suspecti , quia  Christi  erant  sectatores , 
a fortiori  suspecti  essent  Caesar , Josephus  et  plures  alii 
qui  propria  referunt  facta;  pari  ratione  suspecti  forent 
omnes  auctores  qui  leges , consuetudines  et  res  praedare 
gestas  suae  gentis  describunt , ac  proinde  nulli  fere  histo- 
riae profanae  adhibenda  esset  fides  : id  autem  non  admit- 
tunt increduli  : ergo. 

Testimonium  igitur  alicujus  scriptoris  non  ideo  reji- 
ciendum est , quia  ea  quae  narrat  ad  ipsius  gentem,  prin- 
cipem, dominum  aut  magistrum  spectant : at  sedulo  per- 
pendenda sunt  momenta  quae  illius  testimonii  veritatem 
ostendunt  : porro , si  perpendatur  testimonium  Aposto- 
lorum, plurima  statim  occurrunt  momenta  quae  illius  ve- 
ritatem invincibiliter  adstruunt;  testes  enim  qui  in  magna 
ingenuitate  referunt  facta  sibi  nociva,  et  in  eorum  confir- 
mationem libenter  moriuntur , fide  sunt  dignissimi  : at- 
qui tales  sunt  Apostoli,  ex  supradictis.  Pariter  si  falsum 
narrassent,  nemini  illusissent;  attamen  facta  quae  nar- 
rant innumeris  Judaeis  et  paganis  persuaserunt ; ergo. 

Obj.  3°.  Christiani  non  semel  falsa  narrarunt  miracula 
in  gratiam  suse  religionis : ergo  et  Apostoli  fingere  po- 
tuerunt ea  quae  narrant. 

R.  Nego  conseq . et  paritatem.  Ratio  disparitatis  est  quod 
falsa  miracula  quae  identidem  nonnulli  Christiani  ex  igno- 
rantia vel  ex  pia  fraude  narraverunt , semper  quaedam 
prae  se  ferant  suppositionis  indicia,  unde  statim  ut  serio 
examini  subjiciuntur,  tanquam  falsa  agnoscuntur , aut 
saltem  in  legitimam  falsitatis  suspicionem  veniunt  : at 
nihil  simile  prae  se  ferunt  miracula  quae  in  libris  Novi 
Testamenti  referuntur ; contra  vero , quo  strictiori  sub- 
jiciuntur examini , eo  magis  apparent  vera,  ut  jam  dixi- 
mus. Ergo. 

Aliunde  falsa  miracula  a Christianis  ex  nimia  creduli- 
tate quandoque  narrata,  sunt  facta  particularia  ad  confir- 
mationem doctrinae  non  pertinentia  : error  igitur  in  Deum 
refundi  non  potest : ergo. 

Obj . 4°.  Judaei  Christum  persecuti  sunt,  illumque  tan- 
quaip  impostorem  et  malefactorem  contumeliis  affecerunt, 
ac  per  gravissima  tormenta  mortem  illi  intulerunt : porro, 
si  cuncta  miracula  quae  in  Evangeliis  narrantur  essent 
vera,  nunquam  Judaei  habuissent  Christum  ut  malefac- 
torem, nec  eum  tantis  suppliciis  affecissent,  sed  e contra 
omnes  illi  fidem  adhibere  debuissent  : ergo. 

R.  Nego  min.  Constat  enim  homines  ita  constitutos 
i esse,  ut  etiam  apertissimas  saepe  rejiciant  veritates  ipso- 
rum cupiditatibus  et  praejudiciis  adversas  : atqui  facta 
quae  in  libris  Novi  Testamenti  referuntur , cupiditatibus 
Judaeorum  eorumque  praejudiciis  valde  adversabantur; 
illi  enim  sibi  fingebant  Messiam  tanquam  principem  po- 
tentissimum  qui  eos  potentes  redderet , suamque  gentem 
florentissimam  et  super  alias  gentes  dominantem  effice- 
ret : nihil  autem  tale  inveniebant  in  Christo.  Arbitraban- 
tur non  licere  morbos  curare  die  sabbati : hinc  habuerunt 
Christum  ut  impostorem  , impium  et  blasphematorem  ; 
prodigia  ejus  diabolo  tribuebant.  Pontifices , odio  erga 
eum  semel  imbuti,  veritatem  non  inquirebant,  nec  ad 
i eam  attendebant,  et  vehementi  zelo  populum  docebant 

nullam  illi  adhibendam  esse  fidem  : non  mirum  ergo  si 

Judaei  obstinatos  sese  monstraverint. 

Idem  contigerat  tempore  Moysis.  Quamvis  enim  Israe- 
litae  testes  oculati  fuissent  miraculorum  ministerio  ejus 
patratorum,  et  Deum  coram  ipsis  alloquentem  audiissent, 
paucis  tamen  interjectis  diebus  ita  facti  sunt  stolidi , ut 
vitulum  aureum  adorarent.  Nonne  nunc  multi  videntur 
homines  persuasum  habentes  unicum  peccatum  mortale 
horrendam  poenarum  aeternitatem  mereri,  qui  tamen 
multis  hujusmodi  peccatis  se  inquinant?  Ergo. 

Praeterea , multi  Judaei  Christum  ut  verum  habuerunt 
Messiam.  Nam , praeter  Apostolos  et  discipulos  non  pau- 
cos, qui  omnes  erant  Judaei,  tria  millia  una  vice,  et  quin- 
que millia  altera  die  ad  praedicationem  B.  Petri  conversi 
sunt,  Act.  ii,  41  et  iv,  4 : at  testimonium  eorum  qui  cre- 
diderunt plus  valet  quam  testimonium  eorum  qui  non 
crediderunt;  qui  enim  credebant,  omnia  sua  praejudicia 
deponere  tenebantur,  novam  religionem  admittebant, . 
obligationem  cupiditates  coercendi  sibi  imponebant : qui 
vero  non  credebant,  praejudicia  sua  sequebantur.  Ergo.  ■ 

Obj.  5°.  Philo  et  Josepbus  Apostolis  erant  coaetanei,  ac 
proinde  facta  quae  in  Novo  Testamento  referuntur  non 
ignorassent : attamen  nihil  certum  de  illis  dicunt,  siqui- 
dem textus  Josephi , qui  profertur,  a multis  in  dubium 
revocatur  : ergo. 

R.  1°.  Philo  praedicta  facta  ignorare  potuit.  Nam  1°  sub 
Augusto  probabilius  scribebat : at  verisimile  est  famam 
Christi  usque  ad  Alexandriam,  ubi  Philo  demorabatur, 
tempore  Augusti  non  pervenisse.  2°  Omnia  vere  ipsius 
opera  versantur  circa  explicationem  Veteris  Testamenti 
et  praecepta  moralia  : in  hujusmodi  vero  operibus  natu- 
raliter locus  non  erat  de  miraculis  Christi  et  Apostolorum 
loquendi;  haec  enim  miracula  imperfecte  ipsi  primo  in- 
notescere debuerunt  cum  longe  abesset , et  probabiliter 
ex  mendacibus  Judaeorum  relationibus  ea  didicisset : ergo 
in  ipsa  hypotbesi  quod  post  Tiberium  scripserit,  non  mi- 
rum est  si  de  factis  quae  in  Novo  Testamento  referuntur 
nihil  dixerit.  Aliunde  ipsius  silentium  esset  argumentum 

negativum;  porro  argumentum  negativum  contra  ratio- 
nes positivas  praevalere  non  potest : ergo. 

R.  2°.  Nego  min.  Sic  enim  se  habet  celeber  Josephi 
textus,  qui  ut  testimonium  de  miraculis  Christi  profer- 
tur, Antiq.  lib.  18,  cap.  4 : « Fuit  autem  hoc  tempore  Je- 
» sus,  vir  sapiens,  si  tamen  virum  illum  dicere  deceat; 
» erat  enim  stupendorum  operum  effector,  et  magister 
» eorum  qui  vera  libenter  excipiunt , ac  multos  quidem 
» Judaeos,  plurimos  etiam  Graecos  ad  se  adduxit.  Hic  erat 
» Christus;  cumque  eum  a primorum  e nobis  virorum 
» accusatione  cruci  addixisset  Pilatus,  non  tamen  destite- 
» runt  qui  ab  initio  ipsum  dilexerant.  Apparuit  enim  eis 
» tertia  die  redivivus , sicut  prophetae  haec  aliaque  quam 
» plurima  admiranda  de  eo  praedixerant.  Neque  ad  hanc 
» usque  diem  deficit  denominatum  ab  eo  Christianorum 
» genus. » Unde  sic.  Authenticus  est  ille  textus  si  decursu 
temporis  operi  Josephi  insertus  non  fuerit : at  rationabi- 
liter dici  non  potest  illum  operi  Josephi  fuisse  insertum, 
nam  in  omnibus  reperitur  exemplaribus  etiam  antiquis- 
simis, sive  impressis,  sive  manuscriptis ; integer  citatur, 
i tanquam  Josephi,  ab  Eusebio,  a S.  Hieronymo,  Sophro- 
nio,  Ruffinio,  Sozomeno,  Cedreno  aliisque  gravis  ponderis 
i auctoribus  qui  in  diversis  locis  diversis  utebaptur  exem- 
plaribus, eodem  modo  tamen  praedictum  textum  legerunt : 
impossibile  est  autem  in  cunctis  exemplaribus  eum  fuisse 
insertum , et  nullum  tamen  suppositionis  indicium  un- 
quam apparuisse : ergo.  Vide  longam  hujus  textus  discus- 
sionem apud  Houteville,  t.  n;  Bullet , etc. 
j Praeterea , etiamsi  concederetur  hunc  textum  non  esse 
authenticum,  nihil  contra  nos  sequeretur;  sed,  e contra, 
Josephi  silentium  facta  Evangelica  confirmaret,  nam 
ignorare  non  potuit  numerosam  existere  sectam  homi- 
num qui  profitebantur  se  cujusdam  Christi  Jesu  esse  dis- 
cipulos , illum  ut  Messiam  a prophetis  annuntiatum  et  a 
Judaeis  exspectatum  habebant,  et  miraculosa  ejus  opera 
ubique  praedicabant : certe  haec  naturaliter  omittere  non 
debuit;  loquitur  enim  de  Joanne  Baptista  ab  Herode  de- 
collato, Antiq.  lib.  18,  cap.  7,  et  de  Jacobo  quem  vocat 

fratrem  Jesu  qui  dicitur  Christus,  lib.  20,  cap.  8:  eo  ipso 
supponit  se  jam  de  Jesu  locutum  esse,  et  illum  Jacobo 
fuisse  celebriorem ; loquitur  etiam  de  variis  pseudomes- 
siis  qui  hoc  tempore  prodierunt,  ortum  eorum,  facta  et 
finem  describit : prorsus  incredibile  est  casu  fortuito  Je- 
sum  sic  praetermisisse,  ut  ne  quidem  verbum  de  operibus 
et  discipulis  ejus  dixisset;  silentium  ejus  evidenter  affec- 
tatum esset.  Ergo. 

Inst.  Eodem  tempore  plures  auctores  profani  scripse- 
runt et  altum  pariter  servant  silentium  circa  miracula 
Christi,  licet  aliquando  de  Christianis  loquantur  : at  si 
miracula  Christi  essent  vera,  ea  non  ignorassent,  nec  ta- 
cuissent : ergo. 

R.  1°.  Illud  argumentum  est  negativum  : ergo  nullius 
est  roboris  adversus  rationes  positivas. 

R.  2°.  Nego  maj.  Auctores  enim  profani  non  omnino 
siluerunt  circa  facta  Evangelica ; apud  eos  plurima  legun- 
tur quae  haec  facta  mirum  in  modum  confirmant.  Sic 
1°  Suetonius,  in  Vita  Vespasiani,  cap.  4,  testatur  tempore 
Christi  in  toto  orbe  percrebuisse  famam  de  proximo  Mes- 
siae adventu.  « Percrebuerat  Oriente  toto,  inquit,  vetus  et 
» constans  opinio  esse  in  fatis  ut  eo  tempore  Judaea  pro- 
» fecti  rerum  potirentur. » Idem  ferme  habetur  apud  Ta- 
citum, Hist.  lib.  5,  cap.  13.  Philosophus  Chalcidius,  com- 
mentario in  Timaeum  Platonis , extraordinariam  comme- 
morat stellam  quae  in  nativitate  Jesu  Christi  visa  est  a 
Magis;  Tertullianus,  in  Apol.  ad  senatum  Romanum, 
cap.  21 , declarat  stupendam  solis  eclipsim  quae  moriente 
Christo  accidit , paganis  fuisse  notissimam  et  in  publicis 
archivis  tunc  esse  consignatam : « Eum  mundi  casum  re- 
» latum  in  arcanis  vestris  habetis.  » Idem  asserit  Lucia- 
nus,  apud  Euseb.,  Hist.  eccl.  lib.  8.  Celsus,  Porphyrius  et 
praesertim  Julianus  Apostata,  miracula  Christi  magicis 
artibus  tribuunt : ergo  illa  saltem  indirecte  agnoscunt. 
Haec  et  alia  auctorum  profanorum  testimonia  fusius  legi 
possunt  apud  Bullet,  Hist.  de  V etablissement  du  Christia- 
nisme, tiree  des  seuls  auteurs  Juifs  et  paiens,  et  apud  Hout- 
teville,  t.  II. 

Praeterea,  auctores  profani  facta  Evangelica  ignorare 
non  potuerunt,  siquidem  fama  eorum  per  orbem  univer- 
sum divulgabatur,  innumeri  homines  ubique  Christo  no- 
men dabant,  et  ex  Judaeis  vel  paganis  christiani  fiebant  : 
at  praefati  auctores  silentium  non  servassent  circa  talem 
errorem , quotidie  latius  serpentem  et  mundum  univer- 
sum inficientem , si  ad  illum  confutandum  rationes  per- 
emptorias habuissent : ergo  silentium  eorum  facta  Evan- 
gelica confirmaret. 

Inst.  Auctorum  profanorum  opera  maxima  ex  parte 
perierunt  : at  in  eis  quae  perierunt  forte  peremptoria 
erant  argumenta  contra  miracula  Christi : Ergo. 

R.  1°.  Modo  objiciebant  increduli  auctores  profanos  om- 
nino siluisse  circa  miracula  Christi  et  Apostolorum ; nunc 
dicunt  periisse  opera  in  quibus  haec  facta  refellebantur, 
sicque,  pro  more  suo,  sibi  concordant  religionis  adver- 
sarii. 

R.  2o.  Nego  min.  Nam  1°  cum  haec  opera  penitus  sint 
ignota,  nihil  de  illis  affirmari  potest;  imo  quo  jure  affir- 
mant increduli  argumenta  in  eis  exstitisse  contra  mira- 
cula Christi  et  Apostolorum,  dicere  possumus  splendida 
in  illis  fuisse  testimonia  in  gratiam  eorumdem  factorum; 
2°  sancti  Patres,  et  praesertim  Origenes  et  Clemens  Alex., 
plurima  nobis  transmiserunt  fragmenta  operum  Celsi, 
Porphyrii  et  Juliani ; in  his  fragmentis  tam  solidae  sunt 
quaedam  objectiones  adversus  religionem  Christianam,  ut 
nullas  validiores  impii  adinvenire  potuerint.  Sancti  Pa- 
tres eas  non  dissimulant , sed  illis  ingenue  et  simpliciter 
expositis  solide  respondent : atqui  non  magis  dissimulas- 
sent  argumenta  factis  Evangelicis  opposita , si  quae  fuis- 
sent; opera  enim  quae  refellebant  erant  tunc  publica  et  in 
manibus  adversariorum  : ea  igitur  truncare  aut  graviora 
eorum  argumenta  declinare  ausi  non  fuissent.  3°  Si  in 
dictis  operibus  peremptoria  exstitissent  argumenta  con- 
tra facta  Evangelica,  errore  sic  detecto,  universus  mundus 
ea  velut  fabulosa  abjecisset : atqui  mundus  ea  magis  ac 
magis  admisit  et  credidit,  non  obstantibus  scriptis  aucto- 
rum profanorum  : nihil  ergo  erat  in  illis  peremptorium 

adversus  facta  Evangelica.  Unde  concludendum  est  nihil 
solidum  contra  haec  facta  dici  potuisse.  Ex  diversis  igitur 
objectionibus  istis  magis  elucidatur  facta  Evangelica  om- 
nimoda fide  digna  esse. 


CAPUT  SECUNDUM. 

DE  DIVINITATE  RELIGIONIS  CHRISTIANAE. 

Specialiter  probaturi  sumus  religionem  Christianam 
esse  divinam,  primum  adversus  Judaeos,  deinde  adver- 
sus caeteros  incredulos,  quamvis  utriusque  generis  pro- 
bationes eamdem  veritatem  respectu  omnium  demons- 
trent ; religio  enim  non  est  vera  relative,  sed  absolute. 

ARTICULUS  PRIMUS. 

DE  DIVINITATE  RELIGIONIS  CHRISTIANaE  ADVERSUS  JUDaEOS. 

Praecipue  religionis  nostrae  probationes  quibus  uti 
possumus  adversus  Judaeos,  deducuntur  1°  ex  oraculis 
Prophetarum  quos  agnoscunt  et  venerantur ; 2°  ex  com- 
paratione inter  miracula  Christi  et  miracula  Moysis; 
3°  ex  connexione  religionis  Christianae  cum  religione 
judaica;  4°  ex  ultima  clade  Judaeorum  et  praesenti  eorum 
statu. 


§ I.  — De  oraculis  Prophetarum  Veteris  Testamenti,  quo  agnoscunt 
et  venerantur  Judaei. 

Ex  Veteris  Testamenti  prophetiis  ostendimus  legem 
Moysis  fuisse  abrogandam,  et  novum  foedus  illi  substi- 
tuendum per  ministerium  alicujus  mediatoris  : si  ergo 
demonstretur  Jesum  Christum  esse  mediatorem  a Pro- 
phetis annuntiatum,  eo  ipso  constabit  religionem  ab  eo 

fundatam  esse  novum  foedus  olim  promissum,  proindeque 
divinam  : at  pluribus  argumentis,  ex  oraculis  Propheta- 
rum deductis,  probatur  Jesum  Christum  esse  mediatorem 
seu  Messiam  annuntiatum. 

Argumentum  primum.  — Ese  oraculis  Jacob , Davidis,  Aggxi 
et  Malachix . 

In  oraculis  quatuor  illorum  Prophetarum  Messias  prae- 
nuntiatur, et  tempus  adventus  ejus  describitur,  ut  supra 
probavimus.  Messias  autem  in  his  oraculis  praenuntiatus, 
est  Jesus  Christus,  si  cuncti  characteres  quibus  desi- 
gnatur Christo  et  soli  Christo  competant  : at  cuncti 
characteres  quibus  in  praedictis  oraculis  designatur  Mes- 
sias, Christo  et  soli  Christo  competunt;  quod  paucis  verbis 
ostensuri  sumus. 

Be  prophetia  Jacob. 

Ex  celebri  illa  sancti  Patriarchae  prophetia,  Messias 
venire  debuit  antequam  sceptrum  vel  praeeminentia  tri- 
bus auferretur  de  Juda,  vel  eo  circiter  tempore  quo  om- 
nis praeeminentia  hujus  tribus  cessare  debebat,  vel  saltem 
haec  praeeminentia  diu  cessare  non  debuit  antequam 
Messias  veniret;  in  Messia  venturo  omnes  benedicendae 
vel  ad  ipsum  congregandae  sunt  nationes  : porro  insignes 
hujusmodi  characteres  in  Christo  reperiuntur;  certum 
est  enim  circa  illius  adventum  omnem  potestatem  om- 
nemque  praecellentiam  tribus  Judae  cessasse;  sceptrum 
proprie  dictum  jam  cessaverat  quando  Judaea  sub  Pom- 
peio facta  fuerat  provincia  Romana,  versus  annum  63 
ante  Christum,  aut  saltem  quando  Herodes  Magnus,  Idu- 
maeus, hujus  regionis  principatum  cum  nomine  regis, 
anno  40  ante  Christum,  obtinuit,  Ant.  Jud.  1.  14,  c.  26 ; 
hanc  veritatem  ipsi  publice  confessi  sunt  Judaei,  cum 
exclamaverunt,  dicentes  : Non  habemus  regem  nisi  Ccesa- 
rem,  Joan.  xix,  15  :Nobis  non  licet  interficere  quemquam, 
ibid.  xvn,  31.  Attamen,  uti  supra  diximus,  tunc  etiam 
erant  gens  completa  et  distincta,  ideo  suprema  potestate 

gaudens.  Verum  quidquid  sit,  omnis  praeeminentia  tri- 
bus Judae  penitus  evanuit  in  excidio  Hierosolymitano, 
sub  Vespasiano ; tunc  quippe  templum  fuit  combustum, 
urbs  eversa  et  tota  gens  destructa.  Mediante  Christo,  om- 
nes gentes  e densissimis  idololatriae  tenebris  exsurgentes, 
ad  ipsum  conversae  sunt,  in  ipso  speraverunt,  in  ipso  j 
benedictae  sunt : nullus  autem  alius  profertur  in  quo  illi 
Messiae  characteres  reperiri  queant.  Ergo. 

De  prophetia  Danielis. 

Juxta  Danielis  prophetiam,  Messias  futurus  est  Sanctus 
sanctorum,  Christus  dux ; per  ipsum  consummanda  est 
praevaricatio,  finem  accepturum  est  peccatum,  adducenda 
est  justitia  sempiterna  : in  ipso  implendae  sunt  visio  et  pro- 
phetia ; occidendus  est,  et  non  erit  populus  ejus  qui  eum 
negaturus  est ; vel,  -ut  fert  textus  Hebraicus,  occidendus 
est  non  sibi : confirmare  debet  pactum  multis  hebdomada 
una;  in  medio  hebdomadis  deficere  debent  hostia  et 
sacrificium;  et  ab  exitu  sermonis  ut  iterum  aedificetur 
Jerusalem,  septuaginta  numerandae  sunt  hebdomades.  I 
Porro  cuncti  Messiae  characteres  optime  in  Christo  et  in  ; 
solo  Christo  inveniuntur ; praecipua  enim  difficultas  est  j 
circa  septuaginta  hebdomades,  quae  ab  exitu  sermonis,  etc., 
usque  ad  Messiam  impleri  debent  : atqui  septuaginta 
hebdomades,  facile  numerari  possunt  ab  exitu  sermonis, 
etc.,  usque  ad  Christum.  Per  illum  sermonem  intelligen- 
dum  est  edictum  a rege  Persarum  emissum,  ut  iterum 
aedificaretur  Jerusalem,  sub  Nabuchodonosor  destructa. 
Quatuor  autem  numerantur  regum  Persarum  edicta  de 
templi  et  urbis  Jerusalem  exstructione,  scilicet : primum 
Cyri,  de  quo  fit  mentio  I Esdrae,  i,  anno  ante  baptismum 
Christi  566  ; secundum  Darii  Hystaspidis,  quod  ibidem, 
cap.  vi,  describitur,  ante  baptismum  Christi  anno  549 ; 
tertium  est  Artaxercis  Longimani,  anno  regni  ejus  sep- 
timo , ante  Christum  457,  et  ibidem,  c.  vii,  refertur ; 
quartum  ab  eodem  Artaxerce  editum  fuit  anno  regni 
ejus  vigesimo,  II  Esd.  ii,  ante  baptismum  Christi,  ex 

probatissimis  chronologiae  calculis,  475,  ante  seram  vul- 
garem 445. 

Investigandum  est  igitur  quodnam  ex  quatuor  illis 
edictis  sit  sermo  de  quo  Propheta  Daniel  loquitur.  Non 
est  primum;  solius  enim  templi  restaurationem  permittit, 
et  nihil  dicit  de  urbe  et  moenibus.  Secundum  est  tantum- 
modo primi  confirmatio,  ut  videre  est  in  capite  vi  libri 
I Esdrse.  Tertium  optime  quadrat  cum  septuaginta  heb- 
domadis Danielis  prophetse ; septimus  enim  regni  Arta- 
xercis  annus  respondet  anno  457  ante  nativitatem 
Christi : si  hic  numero  33  addantur  anni  quibus  vixisse 
communiter  creditur  Christus,  habetur  490,  numerus 
septuaginta  hebdomadum  annorum.  Verum  in  illo  edicto 
nulla  etiam  fit  mentio  de  urbe  et  moenibus  ejus,  sed 
tantum  de  libertate  concessa  Esdrse  redeundi  in  Jerusa- 
lem,  et  secum  eos  ducendi  de  populo  Israel  et  de  sacerdo- 
tibus quibus  ire  placuerit,  de  sacrificiis  Deo  coeli  offeren- 
dis, de  auro,  argento  et  vasis  necessariis,  etc.  Non  videtur 
igitur  sermo  ut  iterum  cedificetur  Jerusalem.  Quartum 
ejusdem  regis  edictum  ipsam  urbis  exstructionem,  portas 
et  muros  habet  pro  objecto,  II  Esdr.  ii  ; probabilius  ergo 
hoc  est  edictum  a Daniele  annuntiatum,  ut  multo  com- 
munius censent  eruditi : at  illud  prodiit  anno  vigesimo 
Artaxercis,  et  445  ante  Christum  : si  huic  numero  tri- 
ginta tres  adjiciuntur  anni,  478  erunt  anni  inter  exitum 
hujus  edicti  seu  sermonis  et  mortem  Christi : 490  autem 
requiruntur  ut  septuaginta  compleantur  hebdomades; 
cum  Christus  occidi  debuit  in  medio  ultimae  hebdomadis, 
tres,  quatuor  aut  quinque  anni  numero  478  addi  possunt, 
septem  igitur  vel  octo  supersunt  anni  qui  impediunt  ne 
adamussim  computati  490  reperiantur  anni  ab  exitu  ser- 
monis ut  iterum  cedificetur  Jerusalem  usque  ad  mortem 
Christi.  Porro  error  tam  parvus  in  obscura  chronologiae 
materia  pro  nihilo  reputari  debet,  ut  ait  illustr.  Bossuet, 
Hist.  univ.  part.  2,  c.  9 : « II  n’y  aurait  rien  de  surpre- 
» nant  quand  il  se  trouverait  quelque  incertitude  dans 
» les  dates  des  rois  de  Perse;  et  le  peu  d’annees  dont 
» on  pourrait  disputer  sur  un  compte  de  490  ans,  ne 

» feront  jamais  une  importante  question.  Mais  pourquoi 
» discourir  davantage?  Dieu  a tranche  la  difficulte,  s’il 
» y en  avait,  par  une  decision  sans  replique.  Un  eve- 
» nement  manifeste  nous  met  au-dessus  de  tous  les 
» raffinements  des  chronologistes ; et  la  ruine  totale  des 
» Juifs  qui  a suivi  de  si  pres  la  mort  de  notre  Seigneur, 
» fait  entendre  aux  moins  clairvoyants  Taccomplissement 
» de  la  prophetie.  » 

Aliunde  non  sibi  consentiunt  chronographi  circa  ini- 
tium regni  Artaxercis,  nec  circa  annum  nativitatis  Chri- 
sti, nec  circa  tempus  quod  in  terra  vixit.  Hinc  idem  Bos- 
suet,  lre  pari.,  10e  epoque,  ibid. : « On  11’aurait  pas  besoin 
» de  tant  de  justesse,  et  rien  ne  force  a prendre  dans  cette 
» extreme  rigueur  le  milieu  marque  par  Daniel  : les 
b plus  difficiles  se  contenteraient  de  le  trouver  en  quel- 
b que  point  que  ce  fut  entre  les  deux  extremites ; ce  que 
b je  dis,  afin  que  ceux  qui  croiraient  avoir  des  raisons 
b pour  mettre  un  peu  plus  haut  ou  un  peu  plus  bas  le 
b commencement  d’ Artaxerce , ou  la  mort  de  notre  Sei- 
b gneur,  ne  se  genent  pas  dans  leur  calcul , et  que  ceux 
b qui  voudraient  embarrasser  une  chose  claire  par  des 
b chicanes  de  chronologie,  se  defassent  de  leur  inutile 
b subtilite.  » Accurate  igitur  numerantur  septuaginta 
hebdomades  ab  exitu  sermonis,  etc.,  usque  ad  mortem  1 
Christi. 

Videantur  etiam  Lombroso  et  Consoni,  jam  citati,  let.  8, . 
et  note . 

Caeteri  vero  Messiae  characteres  a Daniele  depicti,  eadem 
perfectione  competunt  Christo,  qui  dicitur  et  ex  operibus 
suis  ostenditur  Sanctus  sanctorum  : destruxit  praevarica- 
tionem et  peccatum , adduxit  justitiam  sempiternam,  in 
ipso  impletae  sunt  visio  et  prophetiae;  occisus  pro  populo, 
ab  illo  negatus  est : pactum  pro  multis  confirmavit , de- 
fecerunt hostia  et  sacrificium  legis , etc.  Ergo. 

De  Aggcei  et  Malachice  prophetiis. 

Juxta  Aggaei  et  Malachiae  prophetias,  Messias  visitare  et 

illustrare  debet  templum  a Zorobabel  aedificatum , prae- 
cursor ante  faciem  ejus  ibit  et  viam  praeparabit;  in  ipsius 
adventu  commovenda  sunt  ccelum  et  terra,  mare  et  arida ; 
cunctis  gentibus  futurus  est  desideratus  et  pax,  etc.  Atqui 
haec  impleta  sunt  in  Christo  : praecursorem  enim  habuit 
Joannem  Baptistam;  in  ipsius  adventu  commota  sunt 
coelum  et  terra,  mare  et  arida,  tum  per  ejusdem  mira- 
cula , tum  per  idolorum  eversionem  et  omnium  populo- 
rum conversionem.  Secundum  visitavit  templum,  illudque 
sua  praesentia  illustravit  et  sanctificandum  jussit , tum 
verbis,  tum  actionibus;  novum  instituit  sacrificium  quod 
in  omni  loco  nomini  Dei  offertur,  Malachiae,  i,  11 ; est  pax 
et  desideratus  cunctis  gentibus,  siquidem  eas  de  tenebris 
eduxit,  suo  lumine  recreavit,  sua  gratia  sanctificavit : 
stupendam  enim  operatus  est  in  mundo  conversionem  : 
omnes  igitur  characteres  qui  in  dictis  prophetiis  de  Messia 
praedicantur,  apprime  Christo  competunt.  Illi  autem  soli 
competunt,  Judaei  namque  et  celebriores  rabbini  frustra 
desudarunt  ut  aliquem  invenirent  hominem,  a Christo 
diversum,  cui  hos  Messiae  characteres  applicare  possent; 
in  varias  abierunt  sententias  variasque  finxerunt  hypo- 
theses  ex  adverso  pugnantes  et  se  invicem  destruentes. 
Ergo. 

Dices  : Herodes  templum  a Zorobabel  aedificatum  demo- 
livit, et  aliud  multo  majus  et  perfectius , intra  quadra- 
ginta sex  annos,  Joan.  ii,  20,  summis  impensis  exstruxit, 
Joseph.  Antiq.  Jud.  1.  14,  c.  14  : ergo  Christus  visitare 
non  potuit  templum  a Zorobabel  aedificatum. 

R.  Nego  eonseq.  Quamvis  enim  legatur  apud  Josephum, 
loco  citato,  Herodem  vetus  templum  usque  ad  funda- 
menta demoliri  jussisse,  ut  aliud  multo  splendidiori  modo 
exstrueretur,  non  censetur  tamen  novum  reipsa  aedifi- 
casse : ita  saltem  judicaverunt  Judaei,  qui  in  historiis 
suis  illud  vocant  secundum,  et  aliud  quod  fingunt  a 
Messia  aedificandum  appellant  tertium;  deberent  tamen 
illud  vocare  quartum.  Ipse  Josephus,  de  Bello  Judaico, 
1.  6,  cap.  18,  destructionem  ingentis  et  exornatissimi 
bujus  aedificii  narrans,  dicit  illud  ab  Aggaeo  639  annis 

et  45  diebus  antea  fuisse  constructum  : aestimat  ergo  ille 
scriptor  templum  ab  Herode  instauratum,  a templum  Zo- 
robabel  non  fuisse  diversum  : ergo  Christus  templum 
Zorobabel  visitavit  et  gloria  praesentiae  suae  illustravit. 
Ergo. 

Argumentum  secundum.  — Ex  prophetiis  qux  Messix  originem 
et  nativitatem  respiciunt. 

1°  Messias  ex  Abraham , Isaac  et  Jacob , ex  tribu  Juda 
et  familia  David , descendere  debebat,  ut  pluribus  in  locis 
praedicitur  et  ipsi  Judaei  confitentur  : atqui  constat  Chris- 
tum ex  tribu  Juda,  ex  David,  Jacob,  Isaac  et  Abraham 
descendere,  nempe  ex  utraque  ejus  genealogia  a S.  Mat- 
thaeo et  S.  Luca  descripta,  et  nunquam  a Judaeis  in  du- 
bium revocata. 

2°  Messias  in  Bethleem  Juda  nascit  urus  erat,  ex  Mi- 
chaeae,  v,  2 i Et  tu,  Bethleem  Ephrata,  parvulus  es  in 
millibus  Juda;  ex  te  mihi  egredietur  qui  sit  Dominator  in 
Israel , et  egressus  ejus  ab  initio , a diebus  ceternitatis ....  Et 
stabit  et  pascet  in  fortitudine  Domini , in  sublimitate  nominis 
Domini ...  et  convertentur , quia  nunc  magnificabitur  usque 
ad  terminos  terree.  Et  erit  iste  pax.  In  illa  enim  prophetia 
Messias  designatur,  siquidem  ille  solus  sub  his  characte- 
ribus designari  potest,  ut  ipsi  olim  confessi  sunt  Judaei, 
Matth.  ii  j 6 et  16  : atqui  Christus  natus  est  in  Bethleem 
Juda,  ut  Apostoli  et  Evangelistae  scripserunt,  Judaeis  non 
contradicentibus;  fuit  pax  in  populis,  magnificatus  est 
usque  ad  terminos  terrae,  ad  ipsum  conversae  sunt  gentes, 
stat  et  pascit  in  fortitudine  Domini,  etc.  Ergo. 

3°  Ex  virgine  ortum  Messias  mirabiliter  habere  debebat, 
Isai.  yii  , 14  : Ecce  virgo  concipiet , et  pariet  filium ; et  vo- 
cabitur nomen  ejus  Emmanuel.  Constat  autem  Christum 
de  virgine  mirabiliter  et  absque  concursu  hominis  natum 
esse  : id  testatur  Maria  quae  asserit,  Luc.  i , 34,  se  virum 
non  cognoscere,  et  Joseph,  qui  nolens  eam  velut  adulte- 
ram traducere , voluit  occulte  dimitteix  eam , Matth.  i,  19; 
idem  expresse  testantur  Evangelistae,  v.  g.,  S.  Matth.  i. 

18  et  25.  Sola  igitur  difficultas  est , utrum  in  illo  textu 
Isaiae,  Ecce  virgo  concipiet,  etc.,  vere  de  Messia  agatur;  at 
in  illo  textu  de  Messia  vere  agitur.  Nam  1°  S.  Matth.  i, 
22  et  23 , illum  sic  interpretatur.  2°  Filius  de  virgine  con- 
ceptus et  natus  vocatur  Emmanuel,  et  infra,  cap.  ix,  6, 
dicitur  de  illo  quod  sit  Admirabilis,  Consiliarius , Deus, 
Fortis,  Pater  futuri  saeculi,  Princeps  pacis,  quod  super  hu- 
merum ejus  sit  principatus  : atqui  haec  attributa  proprie 
convenire  non  possunt  nisi  Messiae.  3°  Conceptio  et  nati- 
vitas pueri  hic  promissi  annuntiatur  tanquam  signum 
divinum  et  extraordinarium  : nullum  vero  esset  signum 
nec  prodigium  in  eo  quod  adolescentula  viro  conjuncta 
filium  per  viam  naturalem  conciperet  et  pareret.  4°  Yox 
Hebraea  alma  virginem  puram,  integram,  a viris  abscon- 
sam significat,  iliamque  sic  verterunt  Septuaginta  inter- 
pretes et  Chaldaei : ergo  in  ea  prophetia  praedici  tur  Messias . 

Attamen  Judaei  communiter  arbitrantur  vocem  He- 
braeam esse  ambiguam,  et  tam  juvenculam  quam  virgi- 
nem significare  posse;  illam  per  juvenculam  interpretan- 
tur Symmachus,  Aquila  et  Theodotio,  in  suis  versionibus 
Graecis ; hodierni  rabbini  pertinaciter  negant  in  illo  textu 
de  Messia  sermonem  haberi.  Quamvis  in  illo  puncto  illis 
subscribere  non  debeamus , cum  difficile  vincantur,  et 
per  tempus  nobis  non  liceat  cum  illis  contendere,  pro  ista 
controversia  remittimus  ad  dissert.  D.  Calmet , ad  Bos- 
suet,  Duguet,  Berthier  et  alios  Scripturae  sacrae  commenta- 
tores qui  in  caput  vn  Isaiae  scripserunt.  Yide  etiam  P.  Per- 
rone,  de  Incarn. 

Argumentum  tertium.—  Ex  prophetiis  quae  ad  vitam,  passionem 
et  mortem  Messiae  spectant . 

1°  Messias  habere  debuit  praecursorem  ad  vias  ejus  prae- 
parandas : Vox  clamantis  in  deserto  : Parate  viam  Domini, 
rectas  facite  in  solitudine  semitas  Dei  nostri,  Is.  xl,  3;  et 
Malach.  in,  1 ; Ecce  ego  mitto  Angelum  meum,  et  praepa- 
rabit viam  ante  faciem  meam : porro  Christus  tam  splendi- 
dum habuit  praecursorem  in  persona  Joannis  Baptistae,  ut 
i.  8 

legationem  miserint  Judaei  ad  eum  interrogandum  an  esset 

Messias,  Matth.  ni,  3 ; Luc.  iii,  4 ; Joan.  i,  23. 

2°  Totum  caput  liii  Isaiae  de  Messia  intelligendum  est,  et 
Judaei,  qui  in  alium  sensum  illud  detorquere  voluerunt, 
nihil  nisi  intricatum,  tenebrosum  et  absurdum  dicere 
potuerunt : at  in  illo  capite  hisloria  passionum  Christi 
describitur,  Matth.  viii,  17 ; Act.  vm,  32,  etc. 

3°  Zacharias  de  Messia  sic  habet,  ix,  9 : Exsulta  satis , 
filia  Sion,  jubila , filia  Jerusalem  : ecce  Rex  tuus  veniet 
tibi  justus , et  salvator  ; ipse  pauper,  et  ascendens  super  asi- 
nam, et  super  pullum  filium  asinae,  Matth.  xxi,  5 ; Joan.  xii, 
15;  Idem  Zach.  sic  loquitur,  xi,  12  : Et  appenderunt  mer- 
cedem  meam  triginta  argenteos . Et  dixit  Dominus  ad  me : 
Proj  ice  illud  ad  statuarium , decorum  pretium  quo  appretiatus 
sum  ab  eis  : haec  autem  in  Christo  litteraliter  ad  impleta 
sunt,  Matth.  xxvii,  9. 

4°  Sic  loquitur  Messias  apud  David,  Ps.  xxi,  7 : Ego 
sum  vermis,  et  non  homo ...  Omnes  videntes  me,  deriserunt 
me  : locuti  sunt  labiis , et  moverunt  caput ; et  f.  18  : Fode- 
runt manus  meas  et  pedes  meos ; dinumeraverunt  omnia  ossa 
mea  : ipsi  vero  consideraverunt  et  inspexerunt  me.  Diviserunt 
sibi  vestimenta  mea,  et  super  vestem  meam  miserunt  sortem ; 
Ps.  lxviii,  22  : Dederunt  in  escam  meam  fel , et  in  siti  mea 
potaverunt  me  aceto : atqui  de  verbo  ad  verbum  haec  in  pas- 
sione Christi  contigerunt,  Matth.  xxvii,  Joan.  xix,  et  nul- 
lus designari  potest  homo  cui  similiter  conveniant : ergo. 

Argumentum  quartum.  — Ex  prophetiis  quae  Messix  resurrectio* 
nem,  triumphum  et  gentium  conversionem  praenuntiant. 

1°  Si  passio,  ignominia  et  mors  Messiae  praenuntiatae 
fuerant,  non  minus  clare  annuntiata  fuerat  ipsius  resur- 
rectio. Isaiae,  xi,  10  : Ipsum  gentes  deprecabuntur , et  erit 
sepulcrum  ejus  gloriosum  i Ps.  xv,  10,  et  Act.  ii,  31  : Non 
dabis  sanctum  tuum  videre  corruptionem . 

2°  Ascensio  pariter  annuntiata  fuerat.  Ps.  lxvii,  19,  et 
Eph.  iv,  8 : Ascendisti  in  altum , cepisti  captivitatem , acce- 
pisti dona  in  hominibus  i et  Ps.  cix  : Dixit  Dominus  Domino 

meo  : Sede  a dextris  meis.  Porro  diversas  illae  prophetia 
naturaliter  de  Christo  explicantur ; de  nullo  vero  alio  recte 
explicari  possunt : ergo.  Vide  Matth.  xxii,  43;  Luc.  xx,  42. 

3°  Deus  per  Ezechielem,  xxxvi,  26,  praedixerat,  dicens  : 
Et  dabo  vobis  cor  novum,  et  spiritum  novum  ponam  in  medio 
vestri : et  auferam  cor  lapideum  de  carne  vestra,  et  dabo  vobis 

cor  carneum.  Et  spiritum  meum  ponam  in  medio  vestri 

Et  per  Joel,  II,  28  : Effundam  spiritum  meum  super 

omnem  carnem:  et  prophetabunt  filiivestri  et  fiUcevestrce..... 
Sed  et  super  servos  meos  et  ancillas  in  diebus  illis  effundam 
spiritum  meum.  Atqui  duae  illae  prophetia  accurate  com-. 
pleta  sunt  in  die  Pentecostes,  quando  Spiritus  sanctus 
corporali  specie  in  Apostolos  descendit,  et  in  aliis  cir- 
cumstantiis in  quibus  ipsius  effectus  modo  sensibili  appa- 
ruerunt, Act.  ii,  17. 

4°  Juxta  diversos  Prophetas,  Messias  futurus  erat  desi- 
deratus, exspectatio,  dux,  salvator  gentium  : gentes  in  eo 
benedicenda  erant,  et  in  lumine  ejus  ambulare  debebant ; 
ipse  autem  earum  legislator  esse  debebat,  Js,  lv,  4,  et  lx, 
3 : verum  omnes  illa  qualitates  Christo  et  soli  Christo 
perfecte  conveniunt ; ipsius  enim  ministerio  Dei  notitia 
universam  inundavit  terram,  et  omnes  gentes  in  eo  bene- 
dictionem acceperunt : ergo. 

Multa  adhuc  sunt  alia  prophetia  plus  minusve  clara, 
qua  similem  applicationem  habent  in  Christo  : eas  unus- 
quisque videre  potest  apud  D . Huet,  prop.  7,  vel  apud  varios. 
Scriptura  sacra  interpretes  : porro  impossibile  est  tot  pro- 
phetias adeo  punctualiter  casu  fortuito  in  Christo  fuisse 
impletas  : non  minus  impossibile  est  aliquem  impostorem 
ita  se  gessisse,  ut  cunctis  divinorum  oraculorum  disposi- 
tionibus se  conformaverit  : ex  diversis  ergo  prophetiis 
constat  Christum  esse  Messiam,  ac  proinde  ipsius  religio- 
nem esse  divinam. 

§ II.  — De  comparatione  miraculorum  Christi  cum  miraculis  Moysis, 

Religionem  Mosaicam  admittunt  Judai  ut  divinam,  quia, 
persuasum  habent  divina  esse  miracula  a Moyse  patrata  et 

in  Pentateucho  descripta  : similiter  igitur  confiteri  debent 
divinam  esse  religionem  Christianam,  si  clare  ipsis  osten- 
datur miracula  Christi  eamdem  mereri  fidem  quam  mira- 
cula Moysis  : porro  clare  ostendere  possumus  miracula 
Christi  eamdem  mereri  fidem  quam  miracula  Moysis, 

PROPOSITIO. 

Miracula  Christi  non  minus  sunt  certa  quam  miracula  Moysis. 

Prob.  1°.  Miracula  Christi  non  minus  certa  sunt  quam 
miracula  Moysis,  si  dubium  seque  sit  impossibile  : atqui 
dubium  seque  impossibile  est  circa  miracula  Christi  quam 
circa  miracula  Moysis;  si  quaedam  enim  essent  motiva 
dubitandi,  repeterentur  vel  ex  parte  auctoris,  vel  ex  parte 
testium,  vel  ex  parte  traditionis ; at  sub  triplici  hoc  res- 
pectu tam  impossibile  est  de  miraculis  Christi  dubitare 
quam  de  miraculis  Moysis. 

1°  Ex  parte  auctoris.  Moyses  enim  manifestos  quidem 
sinceritatis  et  veritatis  characteres  praebet,  ut  ostendimus : 
at  Christus,  in  paupertate  natus,  externo  habitu  despectus, 
in  officina  patris  vitam  degens,  per  triginta  annos  ut  filius 
fabri  reputatus,  non  minores  sinceritatis  et  veracitatis  cha- 
racteres praebet : nulla  quippe  suspicio  fraudis  magis  in  hu- 
jusmodi hominem  quam  in  Moysen  cadere  potest. 

Imo,  Moyses  pluribus  beneficiis  affectionem  Judaeorum 
sibi  conciliaverat,  eos  a dura  servitute  liberaverat,  bona 
temporalia  eis  promittebat,  gravissimas  minabatur  poenas 
easque  interdum  infligebat : Christus  vero  apparet  pauper, 
humilis,  abjectus,  omni  ope  et  favore  destitutus,  sacerdo- 
tibus et  magistratibus  invisus;  mercedem  quidem  annun- 
tiat, sed  in  coelo  percipiendam ; in  praesenti  vero  vita  nihil 
sectatoribus  suis  promittit,  nisi  probra,  ignominias,  odia, 
persecutiones,  supplicia,  mortem.  Ergo. 

2°  Ex  parte  testium.  Testes  enim  miraculorum  Moysis 
fuerunt  Judaei,  ^Egyptii  et  Idumaei,  qui  omnes  decipi  non 
potuerunt,  decipere  noluerunt,  nec  decipere  potuissent 
etiamsi  voluissent : sed  testes  miraculorum  Christi,  qui 

fuerunt  Judsei  et  Gentiles,  non  magis  decepti  aut  decepto- 
res esse  potuerunt : non  solum  facta  miraculosa  testati  sunt, 
sed  in  eorum  confirmationem  omnes  suppliciis  et  morti 
se  devoverunt : porro  nulli  testes  majorem  merentur  fidem. 
Ergo. 

3»  Ex  parte  traditionis.  Nam  1°  Pentateuchi  unicus  fuit 
auctor;  octo  sunt  auctores  librorum  Novi  Testamenti.  2»  Ex 
Judaeorum  adversariis  soli  Samaritani  Pentateuchum  ad- 
mittebant; innumerae  sectae,  tum  a se  invicem,  tum  a 
catholicis  dissentientes,  circa  veritatem  et  integritatem 
librorum  Novi  Testamenti  secum  et  nobis  consentiunt. 
3°  Quando  scripsit  Moyses,  rudes  adhuc  et  illitterati  erant 
homines ; quando  vero  scripserunt  Apostoli,  scientiae  et 
artes  ubique  vigebant.  Ergo,  etc. 

Prob.  2°.  Illa  miracula  eamdem  saltem  merentur  fidem 
quae  numero,  splendore,  communicatione,  modo,  univer- 
salitate et  effectibus  aliis,  licet  veris,  praestant  aut  saltem 
aequivalent : atqui  talia  sunt  miracula  Christi  respectu 
miraculorum  Moysis. 

1°  Numero.  Quamvis  enim  Moyses  multa  patraverit  mi- 
racula, plura  tamen  patravit  Christus,  ut  ex  Pentateuchi  et 
Evangeiii  lectione  patet. 

2°  Splendore.  Christus  enim  omne  genus  morborum 
curavit , caesis  visum , surdis  auditum , multis  loquelam , 
claudis  gressum  restituit , supra  mare  ambulavit,  panes 
multiplicavit,  ventis  imperavit,  mortuos  suscitavit,  et 
quod  majus  est , propria  virtute  tertia  die  post  mortem 
suam  revixit : atqui  Moyses  certe  non  majora  fecit  mi- 
racula. 

3°  Communicatione.  Non  tantum  enim  Christus  mira- 
cula patravit,  sed  facultatem  alia  similiter  patrandi  Apo- 
stolis et  discipulis  suis  communicavit.  Infirmos  curate, 
inquit  apud  Matth.  x,  8,  mortuos  suscitate,  leprosos  mun- 
date, daemones  ejicite;  ex  libro  Actuum  Apostolorum  con- 
stat hanc  promissionem  non  fuisse  vanam  : Moyses  autem 
multa  ipse  patravit  miracula,  sed  nemini  facultatem  alia 
patrandi  communicavit. 

¥ Modo.  Quoties  namque  volebat  Christus  et  quomodo 

.volebat  miracula  operabatur,  sive  praesens,  sive  absens, 
sive  verbo,  sive  signo,  sive  solo  voluntatis  nutu  : Moyses 
vero  nulla  unquam  operatus  est  miracula  nisi  praesens, 
aliquo  signo  externo,  et  ordinarie  ab  ipso  Deo  determinato. 

5°  Universalitate . Christus  enim  in  omnem  naturam 
supremam  exercuit  potestatem , in  mare,  in  terram,  in 
arbores,  in  elementa,  in  morbos,  in  vitam,  in  mortem ; 
non  in  corpora  tantum,  sed  in  animas ; non  in  homines 
duntaxat,  sed  in  daemones  qui  ad  illius  praesentiam  sup- 
plices erant  et  tremebundi,  quosque  reluctantes  et  invi- 
tos e corporibus  obsessis  ejiciebat  et  in  profunda  detru- 
debat tartara,  ut  ipsi  confitebantur  : Venisti  huc  ante 
tempus  torquere  nos , Matth.  vm,  29 : tam  varia  autem  non 
fuerunt  miracula  a Moyse  patrata. 

6°  Denique  effectibus.  Licet  enim  splendida  et  publica 
fuerint  Moysis  miracula , nulla  tamen  gens  ethnica  ope 
illorum  ad  religionem  Judaicam  fuit  adducta : contra  vero 
tam  efficacia  fuerunt  Christi  miracula,  ut  idololatriam 
ubique  penitus  everterint,  et  universum  orbem,  reluc- 
tantibus cunctis  cupiditatibus  et  frementibus  terrenis  at- 
que infernis  potestatibus,  ad  Christianam  religionem 
adduxerint.  Ergo. 


Solvuntur  objectiones. 

Obj.  1°.  Miracula  Moysis  a Judaeis  et  a Christianis  ad- 
mittuntur : miracula  vero  Christi  a solis  Christianis : ergo. 

R.  Nego  conseq.  Quamvis  enim  inter  Judaeos  et  Chris- 
tianos de  miraculis  Moysis  non  disputetur  et  lis  circa  mi- 
racula Christi  moveatur , non  sequitur  haec  prioribus 
minus  esse  certa : nam  fieri  potest  ut  inter  litigantes  res 
aliqua  ab  utraque  parte  admittatur,  licet  magis  non  sit 
certa  quam  ea  de  qua  litigatur,  nempe  quando  utriusque 
partis  interest  ut  admittatur  : porro  Christianorum  sicut 
et  Judaeorum  interest  ut  miracula  Moysis  admittantur. 
Judaeorum  vero  refert  quod  miracula  Christi  sint  falsa  : 
non  mirum  ergo  si,  prioribus  ab  utraque  parte  admissis, 
de  posterioribus  licet  non  minus  certis  disputetur.  Itaque 

non  quaerendum  est  an  haec  vel  illa  miracula  a pluribus 
vel  a paucioribus  hominibus  admittantur,  ut  merito  de 
illorum  certitudine  judicetur , sed  attendendum  ad  vera 
eorum  motiva  : at  probavimus  miracula  Christi  miraculis 
Moysis  sub  omni  respectu  saltem  aequivalere.  Ergo. 

Obj.  2°.  Nunquam  admittenda  sunt  miracula  aliis  veris 
miraculis  opposita  : at  miracula  Christi  miraculis  Moysis 
opponuntur : ergo. 

R.  Nego  min.  Miracula  enim  Christi  miraculis  Moysis 
non  sunt  opposita , si  doctrina  Christi  nullo  modo  doc- 
trinae Moysis  opponatur  : at  doctrina  Christi  nullo  modo 
doctrinae  Moysis  opponitur , sed  illam  perficit,  implet  et 
confirmat;  mirabilis  namque  inter  utriusque  Testamenti 
doctrinam  percipitur  harmonia  et  concordia  : ergo. 

§ III.  — De  mira  connexione  religionis  christianse  cum  religione 
Mosaica. 

Probavimus  multas  Veteris  Testamenti  prophetias  ac- 
curatissime in  Christo  fuisse  impletas ; certum  est  illam 
consensionem  casui  fortuito  aut  malae  fidei  tribui  non 
posse.  Sed  pluribus  in  aliis  punctis  mirabilis  deprehen- 
ditur connexio  inter  utrumque  Testamentum;  in  utroque 
enim  pura,  sancta  et  perfecta  est  doctrina,  minus  tamen 
perfecta  in  Veteri  et  perfectior  in  Novo ; in  multis  figuris 
Christus  adumbratur  et  mysteria  ejus  depinguntur.  Sic 
1°  Isaac  ex  muliere  sterili  per  miraculum  concipitur, 
Christus  ex  virgine ; in  Isaac  omnes  gentes  benedicendae 
sunt,  in  Christo  ab  Isaac  decendente  omnes  de  facto  be- 
nedicuntur ; Isaac  immolandus  lignum  sacrificii  sui  in 
montem  Moria  super  humeris  portat,  Christus  ad  mortem 
damnatus  crucem  bajulat  in  Calvariae  locum,  qui  est 
mons  Moria  : Joseph  a fratribus  venditur,  et  illorum  om- 
nisque  terrae  fit  salvator ; Christus  a contribulibus  dam- 
natur, occiditur,  et  fit  omnium  salvator;  Melchisedech, 
sacerdos  Domini , oblationem  panis  et  vini  praesentat; 
Christus  corporis  et  sanguinis  sui  sacrificium  sub  specie- 
bus  panis  et  vini  instituit.  Sic  2°  Agnus  paschalis  macta- 

tur,  sed  nullum  os  ejus  comminuitur  : ita  Christus  a 
B.  Joanne  Baptista  vocatur  Agnus ; velut  agnus  in  pas- 
chate  immolatur,  et  nullum  os  ejus  confringitur : manna 
e coelo  divinitus  immissum  populum  mirabiliter  nutrit 
in  deserto ; Christus  de  coelo  descendens  mirabilius  corpus 
et  sanguinem  suum  in  sacramento  vere  et  realiter  nobis 
praestat  in  cibum  : serpens  aeneus  in  deserto  exaltatus 
sanat  Hebraeos  illum  aspicientes ; Christus  in  cruce  af- 
fixus gratia  sua  mundat  eos  qui  viva  fide  ipsum  aspiciunt; 
rupes  percussa  largas  emittit  aquas;  Christus  in  latere 
percussus  sanguinem  et  aquam  dedit  in  remissionem  pec- 
catorum. Varia  offeruntur  sacrificia,  agnorum,  hircorum, 
vaccae  rufae,  etc. ; in  expiationem  peccatorum  multae  prae- 
cipiuntur corporeae  mundationes  : sanguis  autem  et  agno- 
rum et  hircorum  auferre  non  poterat  peccata;  corporeae 
mundationes  animae  sordes  non  diluebant;  ergo  haec 
erant  figurae.  At  illae  aliaeque  figurae  numero  infinitae  ap- 
prime completae  sunt  in  Christo ; nonnullas  tantum  ex 
hujusmodi  figuris  quasi  per  transennam  notavimus ; totum 
enim  Vetus  Testamentum  sive  in  personis , sive  in  even- 
tibus et  factis  est  velut  ingens  tabella  in  qua  omnes  Christi 
actiones,  omnia  ipsius  facta,  omnia  sacramenta  evidenter 
depinguntur  : porro  insanae  mentis  esset  dicere  haec  casu 
fortuito  contigisse ; solus  enim  Deus  potuit  ea  sic  coordi- 
nare,  disponere,  adducere  et  perficere;  ergo  religio  Chris- 
tiana necessarium  est  religionis  Mosaicae  complementum : 
ergo  est  divina. 

§ IV.  — De  ultima  clade  Judaeorum  et  praesenti  eorum  statu. 

PROPOSITIO. 

Ex  ultima  clade  Judaeorum  et  praesenti  eorum  statu  probatur 
divinam  esse  religionem  Christianam. 

Qui  mirabilem  hunc  inter  utramque  religionem  concen- 
tum fusius  evolutum  legere  intenderit,  exquisitum  adeat 
opus  D.  Huet,  Abrincensis  episc.,  vel  etiam  ornatissimum 
opus  gallicum  Le  comte  de  Valmont,  etc. 

Prob.  Populus  Israeliticus  erat  dilectus  Deo  et  specialis 
ipsius  haereditas  : promissae  illae  illi  fuerant  pax,  tran- 
quillitas sempiterna,  terrae  Chanaan  possessio,  victoria  de 
hostibus  perfecta,  denique  temporalis  felicitas,  si  fidelis 
erga  Deum  permaneret  : haec  passim  in  Pentateucho  le- 
guntur , praesertim  in  Deuteronomio  et  in  Prophetis , nec 
a Judaeis  negantur.  Nunc  autem  ille  populus  omnis  ge- 
neris calamitatibus  et  miseriis  a decem  et  octo  saeculis 
subjacet;  e patria  ejectus,  per  orbem  universum  disper- 
sus, in  servitutem  redactus,  cunctis  gentibus  opprobrium 
et  derisio  factus  est.  Unde  sic  argumentari  licet : Vel  pro- 
missiones divinae  falsae  sint  necesse  est,  vel  Judaei  propter 
grande  aliquod  scelus  affliguntur  : at  prius  dici  non  po- 
test, et  ipsi  Judaei  illud  velut  impietatem  rejiciunt : ergo 
propter  grande  aliquod  scelus  affliguntur  : porro  grande 
hoc  scelus  aliud  esse  nequit  praeter  rejectionem  et  occi- 
sionem Messiae  in  persona  Christi;  aequitas  enim  exigit 
ut  poena  delicto  sit  proportionata ; poena  igitur  omnium 
gravissima  gravissimum  supponit  delictum  : at  nullum 
in  Judaeis  inveniri  potest  hujusmodi  delictum  praeter  re- 
jectionem et  occisionem  Messiae  in  persona  Christi ; hoc 
enim  aliud  delictum  esset  vel  idololatria,  vel  gravis  altera 
legis  Mosaicae  infractio  : atqui  neutrum  dici  potest. 

1°  Non  idololatria ; nec  enim  in  Scripturis , nec  in  his- 
toria profana  legitur  gentem  Judaicam  in  idololatriam 
prolapsam  fuisse  a reditu  ex  captivitate  Babylonis.  2°  Non 
gravis  et  generalis  alia  legis  Mosaicce  infractio ; nam  ab 
illo  tempore  multo  accuratius  quam  antea  legem  Mosai- 
cam  observaverunt,  et  etiam  nunc  plurimi,  quantum  fieri 
potest,  illam  observant.  Fatendum  est  tamen  nunc  mul- 
tos inter  eos  non  nisi  origine  et  nomine  judaeos  esse , et 
cum  rationalistis  hodiernis  sapere.  Ergo. 

Aliunde , quoties  Judaei  in  idololatriam  vel  in  gravia 
alterius  generis  crimina  prolapsi  sunt,  nunquam  tam 
graves  et  tam  longas  subierunt  poenas.  Nam  1°  ipsa  Baby- 
lonis Captivitas  non  nisi  septuaginta  fuit  annorum.  2°  Quo- 
ties sub  manu  Domini  se  humiliabant  et  ad  ipsum  sup- 
pliciter clamabant,  statim  a pcenis  misericorditer  exime- 

8! 

bantur.  3°Frequenter  Deus  mittebat  Prophetas  qui  eos  in 
afflictionibus  consolarentur,  ut  constatex  Scripturis:  Judaei 
vero  qui  a tot  saeculis  sunt  captivi  et  omni  spe  redeundi  in 
patriam  destituti,  in  miseria  sua  ingemiscunt,  clamant  ad 
Dominum,  legem  ejus  observant,  nec  tamen  exaudiuntur. 
Ergo.  Hinc  Prophetae  futuram  Judaeorum  cladem  soli  Mes- 
siae rejectioni  et  ejus  occisioni  tribuebant,  praesertim  Da- 
niel,  cap.  ix,  26. 

Solvuntur  objectiones. 

Obj.  Non  ex  odio , sed  ex  ignorantia  Judaei  occiderunt 
Christum,  ut  ipse  testatur,  Luc.  xxm,  34  : Pater,  dimitte 
illis ; non  enim  sciunt  quid  faciunt ; et  B.  Paulus , I Cor. 
ii,8:  Si  cognovissent , nunquam  Dominum  gloriae  cruci- 
fixissent. At  culpa  ex  ignorantia  commissa  non  tantam 
meretur  p cenam.  Ergo. 

R.  Nego  maj.  Etenim  Judaei  Christum  occiderunt  non 
tantum  ex  ignorantia  vincibili,  quae  tamen  a culpa  non 
excusat,  sed  etiam  ex  invidia  et  odio;  id  enim  testantur 
Evangelistae  : v.  g.,  Matth.  xxvii,  18;  Mare,  xv,  10;  et 
Christus  pro  eis  rogans,  quando  dicit : Non  enim  sciunt 
quid  faciunt,  solummodo  intendit  Deo  Patri  suo  aliquod 
allegare  motivum  quo  efficacius  eum  impellat  ad  veniam 
eis  concedendam;  quicumque  enim  officium  mediatoris 
pro  delinquentibus  suscipiunt , eos  quantum  possunt  so- 
lent excusare  : sic  Christus  se  gerit,  Deum  ut  homo  pro 
persecutoribus  enixe  rogans  : ipsius  autem  persecutores , 
licet  gravissimae  culpae  rei,  aliquo  modo  tamen  excusabi- 
les erant ; culpa  namque  eorum  ex  eo  minuebatur  quod 
actualiter  Christum  et  Filium  Dei  non  agnoscerent,  quia 
furore  et  malitia  erant  obcaecati.  Eodem  sensu  intelli- 
genda  sunt  B.  Pauli  verba  : Si  cognovissent,  etc.,  et  ista 
I ad  Tim.  i,  13  : Misericordiam  Dei  consecutus  sum , quia 
ignorans  feci.  Ergo. 

lnst.  1°.  Repugnat  Deum  per  tot  saecula  universam  Ju- 
daeorum gentem  punire  propter  quorumdam  privatorum 
scelus;  atqui  mors  Christi  fuit  opus  quorumdam  privato- 
rum , non  vero  totius  gentis  : ergo. 

R.  Nego  min.  Illud  enim  crimen  opus  quorumdam 
privatorum  dici  non  potest,  sed  merito  toti  tribuitur 
genti,  quod  nomine  istius  gentis  illud  approbantis  fuit 
patratum  : atqui  Christus  nomine  totius  gentis  Judaica 
approbantis  fuit  occisus;  nam  fuit  damnatus  a synagoga, 
a principibus  populi,  a scribis  et  legis  doctoribus  : popu- 
lus autem  Judaicus  ex  omni  parte  in  Jerusalem  congre- 
gatus propter  festum  Pascha  videbat  et  applaudebat,  cla- 
mabat et  dicebat : Tolle , tolle , crucifige  eum , Joan.  xix, 
15;  Sanguis  ejus  super  nos  et  super  filios  nostros,  Matth. 
xxvii,  25.  Ergo  quin  imo , etiam  nunc  tota  gens  Judaica 
occisionis  Christi,  quantum  in  se  est,  fit  rea : factum  enim 
majorum  suorum  approbat,  Christum  pertinaciter  negat 
et  blasphemat,  damnationi  ejus  libenter  subscribit,  et 
sanguinem  ejus  imprecando  postulare  non  cessat.  Ergo. 

Inst.  2°.  Si  Judaei  tam  dure  tractarentur  propter  rejec- 
tum Christum,  eodem  modo  tractari  deberent  caeterae  gen- 
tes quae  pariter  Christum  rejiciunt  et  detestantur  : atta- 
men illud  non  evenit : ergo. 

Nego  maj.  quoad  sequelam.  Quamvis  enim  Judaei  ita 
propter  rejectum  Christum  tractentur , non  sequitur  eo- 
dem modo  tractandas  esse  caeteras  gentes  quae  pariter 
illum  rejiciunt,  quia  respectu  Dei  grande  et  discrimen 
inter  Judaeos  et  alias  gentes ; Deus  enim  solemne  cum  Ju- 
daeis iniit  pactum,  et  multo  pluribus  eos  cumulavit  bene- 
ficiis quam  caeteras  gentes  : si  ergo  ingratos  se  ostendant, 
pactum  sancitum  infringant  et  transgrediantur,  multo 
magis  sunt  rei,  ac  proinde  multo  majorem  merentur  poe- 
nam. Praeterea , Judaei  non  tantum  rejecerunt  Christum, 
sed  insuper  illum  contumeliis , suppliciis  et  crudelibus 
tormentis  affecerunt , et  turpissima  morte  peremerunt , 
quod  nulla  gens  altera  fecit.  Ergo. 

Inst.  3°.  Si  gens  Judaea  propter  rejectum  Christum  sic 
affligatur,  Christianorum  regna  deberent  e contra  jugiter 
florere  et  omnibus  bonis  abundare  : atqui  hoc  non  con- 
tingit : ergo. 

R.  Nego  maj.  In  tota  enim  praesenti  quaestione  contra 
Judaeos  ratiocinamur  per  argumentum  ad  hominem, 

nempe  ex  variis  Scripturae  textibus,  in  quibus,  juxta  ip- 
sos , perfecta  illis  promittebatur  temporalis  felicitas , si 
jugiter  fidele  praestarent  Deo  obsequium  : nos  e contra 
contendimus  totum  Christi  nobiscum  foedus  in  bonis  dun- 
taxat  spiritualibus  esse  constitutum  : ergo  ex  statu  tem- 
porali Christianorum  nihil  adversum  nos  concludi  potest. 

Inst.  4°.  Decem  tribus  Israel  quae  in  Media  et  in  variis 
Assyriae  partibus  remanserant,  occisionis  Christi  non  fue- 
runt complices  : atqui  tamen  semper  remanserunt  in 
captivitate : ergo. 

R.  Nego  min.  Nam , post  captivitatem  Babylonicam , 
omnes  Israelitae  facultatem  habuerunt  cum  Judaeis  re- 
deundi ; plurimi  quidem  redierunt  et  unicam  gentem  cum 
Judaeis  composuerunt ; caeteri  vero  qui  apud  Medos  et  As- 
syrios remanere  voluerunt , cum  illis  commixti , religio- 
nem ac  leges  patriae  deseruerunt,  et  ab  illo  tempore  ad 
populum  Judaicum  pertinere  cessaverunt : dici  ergo  non 
potest  eos  in  captivitate  remansisse.  Ergo. 

Inst.  8°.  Non  Judaeorum , sed  Romanorum  auctoritate 
crucifixus  est  Christus;  ergo  Judaei  tantam  non  patiuntur 
cladem  ob  rejectionem  et  occisionem  Christi. 

R.  Nego  conseq.  Judaei  namque  hanc  cladem  merito 
dicuntur  pati  ob  Christi  rejectionem  et  occisionem,  si  re- 
vera mors  Christi  ipsis  tribuenda  sit  : atqui  mors  Christi 
Judaeis  tribuenda  est , licet  auctoritate  Romanorum  fuerit 
crucifixus ; non  nisi  enim  accusante  et  constanter  postu- 
lante Judaeorum  concilio,  haec  damnationis  sententia  lata 
fuit;  ad  eam  Judaei  quasi  invitum  duxerunt  Pilatum,  Ro- 
manorum praesidem;  damnatum  Christum  contumeliis 
affecerunt,  morti  ejus  adstiterunt  ac  feroci  gaudio  con- 
senserunt, impiis  dicteriis  ei  patienti  et  morienti  illuse- 
runt; hanc  patrum  suorum  agendi  rationem  approbave- 
runt quotquot  ab  illo  tempore  fuerunt  Judaei  : ergo  dei- 
cidii  merito  omnes  reputantur  rei.  Ergo. 

Constat  igitur  praesentem  luctuosam  Judaeorum  cala- 
mitatem soli  Messiae  rejectioni  et  occisioni  in  persona 
Christi  tribuendam  esse,  Deus  ipse  uno  saltem  miraculo 
evidenti  hanc  interpretationem  confirmavit. 

Nam  Julianus  Apostata,  potentissimus  Romanorum 
imperator,  in  odium  Christi  Judaeos  sub  aegidio  suo  acce- 
pit eosque  in  pristino  statu  restituere  voluit ; undique 
eos  in  Jerusalem  convocavit  et  templum  instaurare  coe- 
pit : at  operantes  breviter  ab  opere  cessare  coacti  sunt , 
Deo  contra  eos  evidenter  pugnante ; factum  sic  refert  Am- 
mianus Marcellinus,  testis  oculatus,  ethnicus,  Juliani 
amicus  et  laudator,  ac  proinde  minime  suspectus,  lib.  23, 
cap.  1 : 

« Julianus  imperii  sui  memoriam  magnitudine  operum 
» gestiens  propagare,  ambitiosum  quondam  apud  Jerosoly- 
» mam  templum  instaurare  sumptibus  cogitabat  immo- 
» dicis , negotiumque  maturandum  Alpio  dederat  Antio- 
» chensi : cum  itaque  rei  idem  fortiter  instaret  Alpius 
» juvaretque  provinciae  rector , metuendi  globi  flamma- 
» rum  prope  fundamenta  crebris  assultibus  erumpentes , 
» fecerunt  locum,  exustis  aliquoties  operantibus, inacces- 
» sum;  hocque  modo,  elemento  destinatius  repellente, 
» cessavit  incoeptum.  » Factum  istud  a pluribus  hujus 
temporis  ecclesiasticis  auctoribus  relatum,  v.g.,  a S.  Am- 
brosio , a S.  Chrysost.,  a S.  Gregorio  Nazianz.,  a Rufino, 
Socrate,  Sozomeno,  Theodoreto,  etc.,  certe  in  dubium  re- 
vecari  non  potest : atqui  evidenter  est  miraculosum : ergo. 
Vide  circa  illud  factum,  Bullet, Histoire dei’ etablissement 
du  Christianisme ; Houtteville , et  praesertim  Dissert.  de 
Warburton,  sur  les  tremblements  de  terre  arrives  a Jeru- 
salem sous  Julien  V Apostat ; Ann.  de  Phil.  chret.,  3e  serie, 
t.  xvm,  pp.  68  et  209. 

ARTICULUS  SECUNDUS. 

DE  DIVINITATE  RELIGIONIS  CHRISTIANAS  ADVERSUS  INCREDULOS. 

Jam  probatum  est  religionem  Christianam  esse  divi- 
nam : multae  adhuc  solidissimae  ejusdem  veritatis  super- 
sunt demonstrationes  undique  velut  scaturientes.  Cum 
omnes  specialiter  evolvere  non  possimus , praecipuas  tan- 
tum seligemus  easque  educemus  1°  ex  prophetiis  Christi ; 

2°  ex  miraculis  ejus ; 3°  ex  ipsius  resurrectione ; 4°  ex 
illius  doctrinae  excellentia;  5°  ex  mira  ejusdem  doctrinae 
propagatione ; 6°  ex  martyrum  multitudine  et  constantia. 

§ I.  — De  prophetiis  Christi. 

PROPOSITIO. 

Divinitas  religionis  christiance  probatur  ex  prophetiis  a Christi 
editis . 

Prob . Multa  enim  Christus  praenuntiavit,  tum  de  seipso, 
tum  de  discipulis , tum  de  religione  sua,  tum  de  Judaeis. 

1°  De  seipso.  NamMatth.  xvi,  21  : Coepit  ostendere  dis- 
cipulis suis,  quia  oporteret  eum  ire  Jerosolijmam , et  multa 
pati  a senioribus,  et  scribis,  et  principibus  sacerdotum , et 
occidi , et  tertia  die  resurgere  ; cap.  xx, 18  : Ecce  ascen- 
dimus Jerosolymam , et  Filius  hominis  tradetur  principibus 
sacerdotum , et  scribis ; et  condemnabunt  eum  morte , et  tra- 
dent eum  gentibus  ad  illudendum,  et  flagellandum , et  cru- 
cifigendum; et  tertia  die  resurget. 

2°  De  suis  discipulis.  Trinam  enim  praedixit  negationem 
Petri  cum  horae  determinatione  : Arnen  dico  tibi,  quia  in 
hac  nocte , antequam  gallus  cantet , ter  me  negabis,  Matth. 
xxvi,  34 ; proditionem  Judae  annuntiavit,  Joan.  xm,  21, 
26  : Quia  unus  ex  vobis  tradet  me. 

3°  De  sua  religione.  Ubicumque  prcedictum  fuerit  hoc 
Euangelium  in  toto  mundo,  dicetur  et  quod  hcec  fecit  in  me- 
moriam ejus , Matth.  xxvi,  13.  Si  exaltatus  fuero  a terra , 
omnia  traham  ad  meipsum,  Joan.  xii,  32.  Eritis  mihi  tes- 
tes in  Jerusalem,  et  in  omni  Judcea,  et  Samaria,  et  usque 
ad  ultimum  terree,  Act.  i,  8.  Euntes  docete  omnes  gentes. 

4°  De  Judceis  plurima  praedixit , nempe  urbis  Jerusalem 
destructionem , templi  eversionem , reipublicae  ruinam , 
totius  gentis  cladem;  signa  antecessura,  circumstantias, 
tempus  et  modum  descripsit ; dicit  enim  vallandam  esse 
civitatem  undique,  coangustandam  et  penitus  everten- 
dam, ita  ut  non  remaneat  lapis  super  lapidem  qui  non  de- 
struatur, Matth.  xxiv,  2.  Declarat  futuras  esse  seditiones. 


DE  VERA  RELIGIONE.  183 

bella , terrae  motus,  famem,  tribulationem  qualis  non  fuit 
ab  initio  mundi , Mare,  xm,  7 ; Luc.  xix,  43,  et  Matth. 
xxiv,  21 . ‘Verum  diversae  illae  praedictiones  divinae  sunt 
prophetiae,  si  1°  ante  eventum  fuerint  editae ; 2°  si  eventu 
sint  confirmatae ; 3°  si  eventus  viis  naturalibus  praevideri 
non  potuerit ; 4°  si  casui  fortuito  tribui  non  possit : atqui 
haec  quatuor  certa  sunt. 

1°  Illae  praedictiones  ante  eventum  fuerunt  editae . Omni- 
moda enim  fide  digni  sunt  Apostoli  eas  referentes,  et  sup- 
poni non  potest  eos  fingere  voluisse  praedictiones  sibi  pro- 
brosas, qualis  est  ea  quae  ad  trinam  B.  Petri  negationem 
spectat;  saltem,  in  illahypothesi,  non  finxissent  eas  pu- 
blice notas.  Praeterea,  plures  ex  illis  prophetiis  in  libris 
Novi  Testamenti  ante  eventum  erant  consignatae,  v.  g., 
illae  quae  ad  generalem  doctrinae  Christi  diffusionem  spec- 
tabant, et  quae  ad  destructionem  Jerusalem  attinebant; 
Evangelia  enim  SS.  Matth.,  Marci  et  Lucae  ante  gravissi- 
mam hanc  cladem  existebant : solus  Joannes  post  even- 
tum scripsit.  Ergo  1«. 

2°  Eventu  fuerunt  confirmatae,  ut  nemo  diffiteri  potest. 

3°  Eventus  annuntiati  viis  naturalibus  praevideri  non 
-potuerunt ; sunt  enim  contingentes  et  a causis  liberis  de- 
pendentes : v.  g.,  fieri  poterat  ut  Christus  non  flagellare- 
tur, non  crucifigeretur ; ut  Petrus  illum  non  negaret,  vel 
non  ter  negaret,  vel  non  ante  galli  cantum ; ut  Judas  non 
esset  traditor ; ut  doctrina  tam  nova  non  ubique  praedica- 
retur, vel  non  susciperetur  : nulla  via  naturali  omnes  cir- 
cumstantiae luctuosissimae  Jerusalem  obsessionis  et  ever- 
sionis depingi  poterant  eo  praecise  modo  quo  Josephus 
ipsum  describit  eventum  in  sua  historia  de  Bello  Judaico. 
Ergo  3°. 

4°.  Absurde  diceretur  hujusmodi  eventus  cum  suis  cir- 
cumstantiis, casu  fortuito  contingentes,  praedictionibus 
sic  adamussim  congruisse ; ergo  4°,  etc. ; aliunde , ete. 
Ergo. 

§ II,  — De  miraculis  Christi  et  Apostolorum. 

Miracula  Christi  et  Apostolorum  hic  simul  jungimus, 
quia  eamdem  vim  hahent  prohandi. 

Ex  miraculis  Christi  et  Apostolorum  invictce  probatur  religionem 
Christianam  esse  divinam , 

Prob.  Illa  religio  est  divina  quae  divinis  confirmatur 
miraculis : atqui  religio  christiana  divinis  confirmatur 
miraculis  : nam  in  libris  Novi  Testamenti  multa  leguntur 
miracula  a Christo  et  ab  Apostolis  in  gratiam  religionis 
Christianae  patrata. 

1°  Jubente  Christo,  aqua  in  vinum  convertitur,  morbi 
contumaciores  aufugiunt,  caeci  vident,  surdi  audiunt, 
muti  loquuntur,  claudi  ambulant,  paralytici  sanantur, 
daemones  ejiciuntur,  mortui  ad  vitam  redeunt,  panes  mul- 
tiplicantur, horrenda  maris  tempestas  sedatur;  Christo 
moriente,  velum  templi  scinditur,  terra  contremiscit, 
saxa  confringuntur,  monumenta  reserantur,  sanctorum 
corpora  resurgunt , ambulant  et  videntur,  sol  insolitam 
patitur  eclipsim , ipse  Christus  vere  mortuus  ad  vitam  sese 
revocat , coelos  ascendit , Spiritum  sanctum  in  Apostolos 
effundit,  etc. : porro  haec  stupenda  opera  vera  sunt  mi- 
racula. 

2°  Ipsi  pariter  Apostoli , solo  Christi  nomine  invocato , 
multa  etiam  operantur  miracula  ad  religionis  christiauae 
confirmationem ; sic  enim  B.  Petrus  hominem  ex  utero 
matris  claudum  sanat,  Act.  in,  1 et  seq. ; paralytico  ab 
annis  octo  jacenti  in  grabato  facilem  membrorum  usum 
restituit;  Tabitham  a mortuis  suscitat,  Act.  jx;  Ananiae 
et  Saphirae  mendacium  repentina  morte  plectit , et  solo 
quidem  imperio , Act.  v ; aegroti  in  plateis  publicis  expo- 
siti sola  ejusdem  Apostoli  umbra  sanantur,  ibid.  v,  15. 
Similiter  B.  Paulus  Barjesum,  insignem  magum,  subita 
caecitate  coram  proconsule  Sergio  afficit,  Act.  xm,  11 ; 
claudum  Lystris  sanat , ibid.  7;  juyenem  grayi  casu 

oppressum  ad  vitam  revocat,  ibid.  xx,  9;  et  adeo  stu- 
penda sunt  quae  operatur  prodigia,  ut  pagani  illum  tan- 
quam  Deum  habeant , illique  velint  sacrificium  offerre, 
Act.  xiv,  11  : certe  haec  facta  sunt  miracula.  Ergo. 

Solvuntur  objectiones. 

Obj.  1°.  Ipse  Christus  miracula  adhibere  noluit  ad  pro- 
bandam missionis  suae  divinitatem : ita  Rousseau,  3e  lettre 
de  la  Montagne,  Melanges.  Ergo. 

R.  Nego  ani.  Nam  Christus  Judaeos  et  discipulos  suos 
ad  testimonium  operum  suorum  revocat , ut  eos  ad  sibi 
credendum  impellat.  Sic,  apud  Joan.  x,  25:  Opera  quae 
ego  facio  in  nomine  Patris  mei , haec  testimonium  perhibent 
de  me ; et  v 38  : Si  mihi  non  vultis  credere , operibus  cre~ 
dite , ut  cognoscatis  et  credatis  quia  Pater  in  me  est , et  ego 
in  Patre.  Cap.  xi , 42 , in  sua  oratione  antequam  Lazarum 
suscitet,  ait : Ego  autem  sciebam  quia  semper  me  audis , 
sed  propter  populum , qui  circumstat , dixi,  ut  credant  quia 
tu  me  misisti.  Manifestum  est  ergo  Christum  voluisse  mis- 
sionem suam  miraculis  confirmare. 

Inst.  1°.  Saepius  Christus  secreto  sua  patravit  miracula, 
silentium  his  quos  sanaverat  praescripsit,  prodigia  iis  qui  ea 
petebant  denegavit , et  coram  credentibus  ea  fecit : atqui 
non  ita  se  gessisset,  si  doctrinam  suam  miraculis  confir- 
mare intendisset : ergo. 

R.  Dist.  maj.  Christus  nonnulla  secreto  patravit  mira- 
cula, concedo;  omnia,  nego  ant.  Equidem  Christus  non- 
nulla secreto  operatus  est  miracula,  et  silentium  circa  illa 
commendavit,  ut  exemplum  humilitatis  nobis  praeberet. 
Sed  omnia  non  sic  operatus  est;  multa  e contra  publice 
fecit  praecise  ut  cognoscerentur,  qualia  sunt  multiplicatio 
panum,  Lazari  resurrectio,  tot  infirmorum  curationes,  et 
liberatio  hominis  cui  Christus  dixit,  Luc  vm,  39  : Redi 
in  domum  tuam,  et  narra  quanta  tibi  fecit  Deus.  Et  abiit 
per  universam  civitatem,  prcedicans  quanta  illi  fecisset  Je- 
sus,  etc!  Ergo. 

Si  autem  Christus  miracula  aliquando  postulantibus. 

v.  g.,  Herodi,  scribis  etpharisaeis,  denegaverit,  nihil  inde 
concludi  potest ; non  tenebatur  enim  curiositati  impiorum 
hominum  acquiescere  : porro  Judaei  et  Herodes  ex  sola  cu- 
riositate vel  ex  incredulitate  miracula  postulabant  a Christo, 
tentantes  eum,  Mare,  vm,  11 : sufficientia  enim  jam  existe- 
bant  prodigia  ut  in  eum  crederent , si  veritatem  sincere 
quaesiissent : ergo. 

Obj.  2°.  In  templo  Aesculapii  quotidie  sanabantur  aegroti ; 
Vespasianus  duos  curavit  infirmos,  tota  conspiciente 
Alexandria  civitate ; Apollonius  Thyanensis,  inter  multa 
prodigia,  puellam  Romae  suscitavit : attamen  illa  prodi- 
gia veram  fuisse  religionem  paganorum  non  probabant : 
ergo  a pari,  etc. 

R.  1°.  Non  qualiacumque  prodigia  vim  habent  probandi 
veram  esse  doctrinam  in  cujus  gratiam  patrantur,  sed  ea 
duntaxat  quae  manifestis  donantur  divinitatis  characte- 
ribus : at  paganorum  prodigia  quae  nobis  objiciuntur,  ma- 
nifestis non  donabantur  divinitatis  characteribus  , siqui- 
dem doctrima  paganorum  erat  evidenter  absurda,  ut  ad- 
versarii fatentur,  ergo. 

R.  2°.  Nego  maj.  Illa  enim  prodigia  admitti  non  debent 
ut  vera,  quae  sufficienter  non  sunt  probata : at  prodigia  quae 
nobis  objiciuntur  sufficienter  non  sunt  probata,  imo  nullo 
fulciuntur  monumento  fide  digno. 

1°  Sacerdotes  Aisculapii  erant  medici,  et  naturalia  ad- 
hibebant remedia  ut  aegrotos  sanarent ; non  vero  solis  ver- 
bis pellebant  morbos  etiam  insanabiles,  ut  faciebant  Chris- 
tus et  Apostoli : hoc  ipsis  publice  exprobrare  non  dubitavit 
Arnobius,  qui  insuper  declarat  non  omnes  qui  templum 
Aesculapii  adibant  sanari,  sed  multos  in  eodem  statu  man- 
sisse, alios  in  pejorem  rediisse , et  paucos  fuisse  sanatos. 
Origenes  et  Aristophanus , poeta  Graecus  et  paganus  , tes- 
tantur mercede  conductos  fuisse  egenos,  ut  fingerent  se 
esse  aegrotos,  et  deinde  apparerent  sanati.  Ergo  1°. 

2°  Narrant  quidem  Suetonius,  Vita  Vesp.  n.  7,  et  Taci- 
tus, Hist.  lib.  k,  n.  81,  Vespasianum  duos  viros  ex  plebe 
Alexandrina  sanasse,  et  uni  restituisse  usum  oculorum, 
«ilteri  vero  usum  unius  manus  : at  Suetonius  et  Tacitus 

non  fuerunt  testes  oculati  hujus  facti ; et  praeterea,  ex 
modo  quo  illud  referunt,  legitima  statim  suboritur  sus- 
picio. Vespasianus  enim  tunc  eo  praecise  tempore  ad  im- 
peratoris dignitatem  promovebatur,  adulatores  undique 
circumstantes  illi  gratulabantur,  quaerebant  pro  more 
illi  'placere , et  aliquid  ipsi  gratum  ostendere  vel  excogi- 
tare; interea  duo  infirmi  ad  genua  ejus  advolvuntur,  et 
curationem  ab  illo  exposcunt.  « Vespasianus  primo  irri- 
» dere  coepit,  aspernari,  inquit  Tacitus,  atque  illis  instan- 
» tibus,  modo  famam  vanitatis  metuere,  modo  obsecra- 
» tione  ipsorum  et  vocibus  adulantium  in  spem  induci, 
» etc.  » Non  ergo  arbitrabatur  se  habere  potestatem  hos 
infirmos  curandi ; fecit  tamen  quod  ab  ipso  postulabant 
aulici,  et  statim,  ait  Tacitus,  conversa  ad  usum  manus,  ac 
cceco  reluxit  dies.  Non  sic  Christus  et  Apostoli  operaban- 
tur miracula.  Nonne  verisimile  est  aulicos  Vespasiano 
adulari  volentes,  duos  mercede  conduxisse  homines  ut 
fingerent  se  esse  infirmos,  et  deinde  a novo  imperatore 
sanatos  ? Ergo  2°. 

3°Nullius  auctoritatis  eslhistoria  Apollonii  Tbyanensis; 
fuit  enim  scripta  a Philostrato  centum  annis  ad  minus 
post  Apollonium,  exnonnullis  memorialibus  cujusdam 
Damidis,  Apollonii  comitis  et  amici ; non  ipse  Damis  haec 
memorialia  tradidit  Philostrato,  sed  Julia,  Severi  impera- 
toris uxor,  quae  ea  a quodam  viro  ignoto  acceperat : nemo 
autem  non  videt  hujusmodi  facta  nullius  esse  auctori- 
tatis ; a nullo  teste  oculato  referuntur,  nullo  monumento 
fide  digno  fulciuntur.  Ergo.  Vide  Houtteville. 

§ III.  — De  Christi  resurrectione. 

Certissima  est  resurrectio  Christi,  eo  ipso  quod  authen- 
tici, veri  et  integri  sint  libri  Novi  Testamenti  : attamen, 
cum  factum  istud  gravissimi  sit  momenti,  paulo  fusius 
illud  explanare  convenit ; praecipuum  est  enim  totius  re- 
ligionis nostrae  fundamentum,  ut  ait  Apostolus  1 Cor.  xv, 
14 : Si  autem  Christus  non  resurrexit,  inanis  est  ergo  prce~ 
dicatio  nostra,  inanis  est  et  fides  vestra. 

PROPOSITIO. 

Ex  resurrectione  Christi  invicte  demonstratur  religionem 
Christianam  esse  divinam . 

Prob.  1°.  Si  Christus  revera  surrexit,  ipsius  religio, 
cunctis  fatentibus,  certo  est  divina : atqui  Christus  vere 
surrexit  ivere  enim  surrexit  si  testes  ipsius  resurrectio- 
nem referentes  decepti  non  fuerint,  decipere  noluerint , 
et  decipere  non  potuissent  etiamsi  voluissent : atqui  haec 
tria  sunt  certissima. 

\°  Non  fuerunt  decepti.  Plurimi  enim  testes,  ad  creden- 
dum minime  proclives,  decipi  non  possunt  circa  factum 
sensibile,  gravis  momenti,  quod  ipsis  multoties,  conjunc- 
tim  et  unanimi  sensuum  testimonio  manifestatur : atqui 
tales  sunt  testes  qui  resurrectionem  Christi  referunt. 

1°  Suntplurimi.  ICor.  xv,4etseq. : Christus... resurrexit 
tertia  die  secundum  Scripturas  : et  visus  est  Cephee , et  post 
hoc  undecim  : deinde  visus  est  plus  quam  quingentis  fratri- 
bus simul , ex  quibus  multi  manent  usque  adhuc , quidam  au- 
tem dormierunt . Deinde  visus  est  Jacobo , deinde  Apostolis 
omnibus : novissime  autem  omnium...  tanquam  abortivo , visus 
est  et  mihi. 

2°  Ad  credendum  minime  erant  proclives ; ex  ipsorum 
enim  narratione  constat  eos  hac  de  re  spem  jam  abjecisse, 
et  mulieribus  resurrectionem  factam  esse  testantibus  cre- 
dere noluisse  : Visa  sunt  ante  illos  sicut  deliramentum  verba 
ista , et  non  crediderunt  illis , Luc.  xxiv,  11 ; et  ejusdem 
xxiv,  36 : Dum  autem  heee  loquuntur , stetit  Jesus  in  medio 
eorum , et  dicit  eis  : Pax  vobis : ego  sum , nolite  timere  : con- 
turbati vero  et  conterriti , existimabant  se  spiritum  videre . 
Et  dixit  eis  : Quid  turbati  estis , et  cogitationes  ascendunt  in 
corda  vestra?  videte  manus  meas  et  pedes, quia  ego  ipse  sum ; 
palpate  et  videte : quia  spiritus  carnem  et  ossa  non  habet , 
sicut  me  videtis  habere.  Et  cum  hoc  dixisset , ostendit  eis  ma- 
nus et  pedes.  Adhuc  autem  illis  non  credentibus  et  mirantibus 
prae  gaudio,  dixit : Habetis  hic  aliquid  quod  manducetur  ? 

Et  apud  Joan.  xx,  24  et  seq.,  S.  Thomas,  qui  erat  absens 
quando  Christus  discipulis  primo  apparuit,  caeteris  dicen- 
tibus ei : Vidimus  Dominum,  respondit : Nisi  videro  in  ma- 
nibus ejus,  fixuram  clavorum,  et  mittam  digitum  meum  in 
locum  clavorum,  et  mittam  manum  meam  in  latus  ejus,  non 
credam . Certe  hujusmodi  testes  ad  credendum  non  erant 
nimis  proclives.  3°  Factum  quod  testantur  et  sensibile,  ut 
patet  ex  modo  dictis  et  ex  tota  narratione ; est  gravis  mo- . 
menti,  ut  nemo  diffitetur;  multoties  ipsis  fuit  manifesta- 
tum ; Apostolis  enim  prcebuit  seipsum  vivum  post  passio- 
nem suam,  in  multis  argumentis  per  dies  quadraginta  appa- 
rens eis,  et  loquens  de  regno  Dei,  Act.  1,  3 ; ipsis  conjunctim 
apparuit,  nempe  undecim,  omnibus  Apostolis,  et  plus  quam 
quingentis  fratribus  simul.  Hoc  factum  unanimi  sensuum 
‘testimonio  fuit  comprobatum ; Christum  namque  redivi- 
vum saepe  viderunt,  audierunt,  allocuti  sunt,  et  sanctis- 
simam ipsius  carnem  propriis  manibus  contrectaverunt : 
ergo,  etc.  Ergo. 

2°  Decipere  noluerunt.  Illi  enim  testes  merito  judican- 
tur decipere  noluisse,  qui  manifestos  prae  se  ferunt  sin- 
ceritatis characteres;  atqui  testes  resurrectionis  Christi 
manifestos  prae  se  ferunt  sinceritatis  characteres  : id  con- 
stat ex  dictis  ubi  de  veritate  librorum  Novi  Testamenti. 
Praeterea,  supponi  non  potest  omnes  Apostolos  casu  for- 
tuito sibi  consensisse  ad  decipiendum , fingendo  Chris- 
tum resurrexisse;  si  enim  decipere  voluissent,  aliquod 
secum  inire  debuissent  pactum  ante  vel  post  mortem 
Christi;  atqui  neutrum  dici  potest.  1°  Non  ante  mortem 
Christi,  quia  Christus  hujus  fraudis  particeps  fuisset, 
quod  evidenter  repugnat;  absurdum  est  enim  illum  igno- 
miniosae morti  se  devovisse,  praecise  ut  futura  ipsius  resur- 
rectio praedicaretur.  Insuper,  sperare  non  potuisset  fore 
ut  discipuli  sui  imperiti , ignobiles  et  timidi , tale  ficti— 

. tium  dogma  insuperabili  constantia  praedicarent,  periculo 
’ vitae  et  sanguinis  effusione  confirmarent : aliunde  non  ita 
nuntiasset  Judaeis  resurrectionem  suam  tertia  die  futu- 
ram esse,  ultro  enim  aperiebat  eis  viam  imposturam  pro- 
hibendi. Ergo  1°. 

2°  Nec  post  mortem  Christi.  Si  enim  Christus  tertia 
die,  secundum  promissionem,  non  resurrexisset,  aperte 
vidissent  discipuli  se  turpiter  ah  illo  delusos  fuisse,  nihil- 
que  ab  eo  sperandum;  repugnat  autem  tot  homines,  ita 
delusos  et  nulla  spe  emolumenti  incitatos,  consentire  ad 
fingendum  factum  cujus  falsitatem  norunt,  propter  glo- 
riam impostoris  a quo  fuerunt  decepti ; repugnat  eos  fac- 
tum ab  ipsis  excogitatum  usque  ad  sanguinis  effusionem 
ita  testari , ut  ex  tot  discipulis  ac  mulieribus  nullus  frau- 
dem aperiat.  Repugnat  insuper  Christi  discipulos  in 
summo  gradu  omnes  habuisse  dotes  sibi  contradictorias  : 
at,  si  finxissent  et  praedicassent  Christum  resurrexisse, 
dum  revera  non  surrexisset,  dicendum  foret  illos  in 
summo  gradu  omnes  habuisse , etc. ; ostendissent  quippe 
in  summo  gradu  simplicitatem  et  dissimulationem,  timi- 
ditatem et  audaciam,  ignobilitatem  et  animi  celsitudi- 
nem , fanatismi  delirium  et  altam  sapientiam , crassam 
ignorantiam  et  exquisitam  persuadendi  artem,  impiam  et 
sacrilegam  in  ccelos  conspirationem  et  summam  in  Deum 
pietatem  atque  in  proximum  charitatem;  denique  fuis- 
sent simul  monstra  perversitatis  et  prodigia  sanctitatis ; 
ergo  2°  decipere  noluerunt. 

3°  Decipere  non  potuissent  etiamsi  voluissent.  Decipere 
enim  non  potuissent , nisi  corpus  Cbristi  e tumulo  sustu- 
lissent; alioquin,  ostenso  cadavere,  fraus  eorum  statim 
patuisset : at  nulla  via  Apostoli  corpus  Christi  e tumulo 
auferre  potuerunt;  nam  conditum  erat  in  monumento  in 
rupe  exciso , cujus  ostium  lapide  claudebatur  et  publico 
signatum  erat  sigillo,  ibique  praepositi  erant  milites  prae- 
cise ne  discipuli  furarentur  corpus  et  dicerent : Resurre- 
xit a mortuis,  Matth.  xxvn,  64;  unde  Apostoli  illud  au- 
ferre non  potuerunt  nisi  vi  aperta  milites  vincendo , vel 
dolo  eos  aliquo  modo  decipiendo,  vel  pecuniis  eos  corrum- 
pendo, vel  subterranea  via  ad  sepulcrum  perveniendo  : 
atqui  nihil  horum  dici  potest. 

1°  Non  vi  aperta  milites  vincendo;  nam  adeo  timidi 
erant  ut , apprehenso  Domino , statim  fugerint , et  eum 
adhuc  vivum  cum  juramento  et  detestatione  negaverit 

Petrus  ad  vocem  unius  ancillae,  licet  caeteris  constantior 
videretur  : supponi  autem  non  potest  tales  homines  iner- 
mes ausos  fuisse  milites  vi  aperta  debellare , et  si  id  ten- 
tassent,  certe  hoc  Judaeos  non  latuisset,  frausque  statim 
detecta  fuisset.  Ergo  1°. 

2°  Non  per  dolum,  custodes  decipiendo  et  vigilantiam 
eorum  fallendo;  nam  ibi  positi  fuerant  custodes  ne  cor- 
pus ab  Apostolis  surriperetur  : magna  ergo  cum  circum- 
spectione invigilare  debuerunt.  Praeterea,  nulla  fingi 
potest  hypothesis  in  qua  corpus  sic  per  dolum  ablatum 
fuisset  : quomodo  enim  istud  contingere  potuisset?  an 
dum  omnes  dormirent?  Sed  prorsus  incredibile  est  cus- 
todes qui  speciale  mandatum  caute  invigilandi  accipere 
debuerant , omnes  simul  correptos  fuisse  somno11,  et  adeo 
gravi  ut  nullus  strepitu  fuisset  excitatus;  nam  frangen- 
dum erat  sigillum,  ingens  revolvendus  erat  lapis.  Insu- 
per tam  periculosum  opus  aggredientes  discipuli , quam 
potissimum  festinassent , ac  proinde  corpus  statim  abstu- 
lissent , nec  sudarium  solvissent , nec  linteamina  per  or- 
dinem in  varias  sepulcri  partes  posuissent.  Aliunde , qui 
tantam  adhibuerant  curam  ne  tale  accideret  furtum , im- 
punitam non  reliquissent  militum  negligentiam  et  dis- 
cipulorum fraudulentiam.  An  dicetur  discipulos  opium 
militibus  praebuisse  sumendum,  ut  profundiori  somno 
dormirent?  At  verisimile  non  est  Apostolos , qui  prae  ti- 
miditate fugerant,  hoc  medium  tentasse;  incredibile  est 
omnes  custodes,  sine  exceptione  et  suspicione,  sopriferum 
bibisse  liquorem;  si  id  fecissent , fraudem  sibi  illatam 
aperuissent,  ut  Judaeorum  animadversionem  devitarent. 
Ergo. 

3°  Dici  non  potest  discipulos  corpus  Christi  abstulisse, 
custodes  pecuniis  corrumpendo;  nam  erant  pauperrimi, 
et  insuper  naturali  hominum  indoli  repugnat  omnes  cus- 
todes suo  sic  defuisse  officio,  dum  religione  et  praejudiciis 
tam  fortiter  oppositi  essent  Apostolis,  et  extrema  a Ju- 
daeis pettimescenda  haberent.  Et  certe , tanta  infidelitas , 
impunita  remanere  non  debuisset : attamen  nullibi  legi- 
tur talem  corruptionem  fuisse  punitam  vel  exprobra- 

tam , sive  militibus , sive  Apostolis  aut  Christianis.  Ergo.' 

4°  Dici  non  potest  eos  per  viam  subterraneam  ad  se- 
pulcrum pervenisse,  et  corpus  sic  abstulisse;  sepulcrum 
enim  in  petra  erat  excisum  : via  ergo  subterranea  im- 
possibilis erat.  Aliunde,  spatium  unius  diei  sufficiens 
non  fuisset  ad  hujusmodi  operationem;  insuper  talis  via 
effodi  non  potuisset  sine  gravi  strepitu,  proindeque  visi- 
bilis remansisset,  et  totum  artificium  aperte  patuisset : 
ergo  4°,  etc.;  aliunde,  etc.  Ergo. 

Prob.  2°.  Nullo  modo  suspecti  sunt  testes  qui  factum 
quod  narrant  veris  miraculis  confirmant : sed  Apostoli 
resurrectionem  Christi  narrantes , veris  miraculis  confir- 
marunt testimonium  suum ; dispersi  sunt  enim  per  or- 
bem universum,  et  ubique  resurrectionem  Christi  annun- 
tiabant, ubique  vera  patrabant  miracula,  ut  ex  libro  Ac- 
tuum constat : ergo. 

Prob.  3°.  Quinquaginta  dies  post  mortem  Christi,  cce- 
perunt  Apostoli  praedicare  publice  et  coram  omni  multi- 
tudine illum  surrexisse ; semper  exprobraverunt  Judaeis 
quod  illum  interemissent : quem  vos  crucifixistis,  quem 
Deus  suscitavit  a mortuis,  Act.  iv,  10.  Confidenter  assere- 
bant principes  Synagogae  pecunia  induxisse  milites  ut  di- 
cerent se  dormientibus  supervenisse  discipulos , et  corpus 
ejus  e tumulo  sustulisse;  accusatio  haec  fuit  publica,  con-  i 
stans  et  gravissima;  attamen  Judaeorum  principes,  sacer- 
dotes, scribae  et  phariseei  nihil  dixerunt  ut  accusationem 
adeo  sibi  injuriosam  destruerent;  vocaverunt  duntaxat 
Apostolos  seditiosos,  rebelles,  blasphemos,  templi  violato- 
res, legis  contemptores  : Comminemur  eis  ne  ultra  loquan- 
tur in  nomine  hoc  CJesu)  ulli  hominum,  Act.  iv,  17.  Tacite 
ergo  confitebantur  veram  esse  resurrectionem,  aut  saltem 
nihil  peremptorium  contra  illam  se  habere  dicendum. 
Ergo. 

Plures  utilissime  legi  possunt  auctores  circa  resurrec- 
tionem Christi,  et  in  primis  Ditton,  La  religion  chretienne 
prouvee  par  le  seul  fait  de  la  resurrection  de  J.-C ■ ; West,  > 
Observations  sur  1’histoire  et  les  preuves  de  la  resurrection 
de  J.-C.  Sherlock,  Les  temoins  de  la  resurrection  de  J.-C. 

examines  suivant  les  regles  du  Barreau ; Littleton,  Observa- 
tions  sur  la  conversion  et  Vapostolat  de  S.  Paul.  Quatuor 
illi  auctores  sunt  Angli,  sed  eorum  opera  citata  in  lin- 
guam Gallicam  fuerunt  conversa.  Utilissime  etiam  legi 
possunt  opera  dicta , Triomphe  de  VEvangile,  lettre 
neuvieme\  Appel  a la  raison  sur  la  verite  religieuse , par 
M.  Barthe , ch . 6. 

Solvuntur  objectiones . 

Obj.  1°.  Facta  et  circumstantiae  quibus  probatio  nostra 
ex  resurrectione  Christi  desumpta  nititur,  a solis  referun- 
tur Apostolis  : atqui  testimonium  eorum  suspectum  est : 
ergo. 

R . Nego  min . Haec  enim  facta  referunt  Apostoli  tan- 
quam  publica  et  praesentia,  has  circumstantias  descri- 
bunt tenquam  omnibus  notas  : nullus  autem  impostor  fa- 
bulas sic  contexeret,  nec  eas  tanta  impudentia  publice 
et  iteratis  vicibus  annuntiare  auderet,  velut  certissimas 
veritates  ab  omnibus  cognitas;  si  autem  adeo  insaniret  ut 
fictitias  hujusmodi  historias  praedicaret,  in  derisum  om- 
nium ac  ludibrium  deveniret,  et  nemo  fidem  illi  adhibe- 
ret : attamen  multi  ex  Judaeis  fidem  adhibuerunt  Apo- 
stolis resurrectionem  Christi  annuntiantibus  : certum  est 
ergo  Apostolos  mentitos  non  fuisse  quando  publice  retu- 
lerunt mortem  Christi,  ejus  sepulturam  in  sepulcro  novo, 
et  curas  quas  adhibuerunt  Judaei  ne  corpus  per  furtum  e 
tumulo  auferretur,  etc.  Ergo.  Si  vero  Judaei  firma  quae- 
dam habuissent  argumenta  contra  resurrectionem,  ea  de 
manu  ad  manum  posteris  transmisissent  : in  cunctis  sae- 
culis fraudem  et  mendacium  exprobrassent , sicque  impe- 
diissent ne  tale  dogma  ab  omnibus  crederetur.  Ergo. 

Obj . 2°.  Testibus  ipsis  Evangelistis , corpus  Christi 
evanuit  ex  oculis  eorum,  Luc.  xxtv,  31,  tanquam  merum 
phantasma : ergo  non  constat  eos  verum  Christi  corpus 
suscitatum  vidisse. 

R . Nego  conseq . Nobis  enim  constare  potest  ex  visu, 
tactu  et  auditu,  hunc  vel  illum  hominem  eumdem  esse 
quem  heri  vidimus,  audivimus,  etc.  ; verum  constat  ex 

i.  9 


194  TRACTATUS 

visu,  tactu  et  auditu.  Apostolos  judicasse  corpus  Christi 
idem  fuisse  post  resurrectionem  ac  ante  mortem  : ipsum 
namque  viderunt,  cum  illo  multoties  sermonem  habue- 
runt, carnem  illius  contrectaverunt : ergo. 

Quod  autem  dicit  S.  Lucas,  ipsum  ex  oculis  eorum 
evanuisse,  id  unum  significat,  scilicet,  corpus  Christi 
ex  visibili  factum  esse  invisibile,  vel  potius  conspici  ab 
eis  desiisse,  ut  habetur  in  Graeco : at  nemo  dubitat  quin, 
auxiliante  Dei  potentia,  corpus  solidum  ex  visibili  fieri 
possit  invisibile.  Ergo. 

Nec  proficerent  increduli  si  dicerent  Deum  apparuisse 
visibiliter  Abraham  aliisque  Patriarchis,  et  tamen  verum 
non  habuisse  corpus;  nam  certum  erat  apud  omnes 
neque  Deum  neque  angelos  verum  habere  corpus  : unde 
sive  Deus  immediate  apparuerit  Patriarchis,  ut  quidam 
volunt,  sive  per  ministerium  angelorum,  ut  alii  conten- 
dunt, nullus  propterea  in  errorem  inducebatur;  post 
visionem , unusquisque  satis  advertebat  phantasticum 
corpus  sibi  apparuisse  ; e contra,  Christus  ante  mortem 
verum  habebat  corpus,  et  evidentibus  indiciis  manifes- 
tavit se  idem  habere  corpus : ergo  discipulos  in  errorem 
positive  induxisset  si  phantasticum  duntaxat  habuisset 
corpus.  Ergo. 

Obj.  3°.  Christus  praedixerat,  Matth.  xii,  40,  se  tribus 
diebus  et  tribus  noctibus  futurum  esse  in  sinu  terrae,  si- 
cut Jonas  tribus  diebus  et  tribus  noctibus  fuit  in  ventre 
ceti : attamen,  juxta  narrationem  Evangelistarum,  Chris- 
tus non  fuit  tribus  diebus  et  tribus  noctibus  in  sinu 
terrae.  Ergo. 

R.  Nego  min.  Christus  enim  alibi  et  pluribus  in  locis 
praedixerat  quod  terti  i die  resurgeret : tres  igitur  dies  et 
tres  noctes  de  diebus  noctibusque  integris  intelligi  non 
debent ; sufficit  vero  ut  tres  dies  in  numero  ordinali, 
prima,  secunda  et  tertia,  a sepultura  Christi  usque  ad 
resurrectionem  ejus  computari  possint : atqui,  juxta  nar- 
rationem Evangelistarum,  tres  dies  in  numero  ordinali 
computari  possunt ; sepultus  est  enim  Christus  die  ve- 
neris,  tota  die  sabbati  mansit  in  tumulo,  et  die  domi- 

nica,  quae  erat  tertia,  surrexit.  Tres  similiter  numerari 
possunt  noctes  ; licet  enim  per  unam  noctem  physice 
sumptam,  illud  intelligatur  spatium  quod  a vespere  ad 
mane  excurrit,  in  usu  communi  tamen  dies  integra  a 
media  nocte  ad  mediam  noctem  sequentem  computatur : 
in  hac  autem  supputatione,  Christus  fuit  tribus  noctibus 
in  monumento  sicut  et  tribus  diebus,  nempe  per  integram 
diem  sabbati  cum  sua  nocte  a media  nocte  ad  mediam 
noctem,  per  mediam  noctem  ad  diem  veneris  pertinen- 
tem, et  per  aliam  portionem  noctis  dominicae.  Ergo. 

Insuper  scripserunt  Apostoli  Christum  die  veneris 
mortuum,  prima  sabbati  seu  die  dominica,  de  monu- 
mento exiisse,  et  nihilominus  affirmant  illum  tertia  die 
surrexisse ; morem  supputandi  apud  Judaeos  usitatum 
non  ignorabant : ergo  dici  non  potest  eos  tam  aperte  sibi 
contradixisse.  Hoc  aliunde  ipsis  non  fuit  exprobratum  a 
Judaeis  neque  a paganis.  Sic  quotidie  apud  nos  octo  dici- 
tur esse  dies  ubi  septem  sunt  tantum. 

Obj.  4°.  Si  Christus  vere  surrexisset,  scribis,  phari- 
saeis,  legis  doctoribus  et  sacerdotibus  se  ostendere  debuis- 
set ut  eos  convinceret : atqui  nedum  id  fecerit,  perbibe- 
tur se  manifestasse  tantum  monnullis  mulieribus  et  suis 
discipulis : ergo. 

R.  1°.  Nego  maj.  Christus  enim  nihil  scribis  et  phari- 
saeis,  doctoribus  et  sacerdotibus  debebat:  satis  erat  ut 
sufficientia  illis  praestaret  motiva  credendi : at,  licet  post 
resurrectionem  ipsis  non  apparuerit,  sufficientia  illis 
praestitit  motiva  credendi ; multi  enim  praedicabant  re- 
surrectionem, tanquam  factum  cujus  testes  oculati  fue- 
rant, splendidissima  operabantur  miracula  quibus  tes- 
timonium suum  confirmabant,  mortem  inter  acerbissima 
tormenta  alacriter  oppetebant  : certe  hujusmodi  testes 
fide  sunt  dignissimi.  Praeterea  quando  in  causa  civili  et 
coram  tribunalibus  sufficienter  producti  sunt  testes,  nemo 
conqueritur  quod  alii  non  fuerint  convocati : porro  illi 
resurrectionis  Christi  testes  quos  protulimus,  ad  veritatem 
istiusmodi  facti  astruendam  sufficiunt:  ergo. 

< Forte  etiam  dici  posset  Christum  seipsum  post  .glori- 

ficationem  suam  pharisaeis,  etc.,  manifestare  noluisse, 
quia  talis  manifestatio  insigne  erat  privilegium  quo  se 
constituerant  prorsus  indignos.  Ergo. 

R.  2°.  Nego  min.  Nam  testimonium  mulierum  et  dis- 
cipulorum, quibus  Christus  post  resurrectionem  suam 
se  manifestavit,  minime  suspectum  est : id  ex  prima  res- 
ponsione ad  majorem,  et  ex  didis  in  probatione  proposi- 
tionis, sequitur.  Mulieres  enim  tam  idoneae  sunt  quam 
viri  ad  factum  aliquod  sensibile  cognoscendum  et  testan- 
dum: testimonium  earum  admittunt  judices  in  causis 
criminalibus ; quare  igitur  illud  non  admitteremus  ubi 
de  resurrectione  Christi  agitur  ? Ergo. 

lnst.  Apostoli  in  diversas  abierunt  regiones , sicque 
unus  tantum  erat  testis  resurrectionis  respectu  gentium : 
atqui  testis  unus  testis  nullus,  juxta  axioma  : ergo  re- 
surrectio Christi  non  erat  certo  credibilis  respectu  gen- 
tium. 

R.  1°  Etiamsi  resurrectio  Christi  primum  non  fuisset 
credibilis  respectu  gentium  apud  quas  unus  aut  alter 
Apostolus  eam  annuntiabat,  nihil  adversum  nos  seque- 
retur ; qusstio  est  enim  an  in  se  et  respectu  eorum  qui 
Apostolorum  et  discipulorum  testimonium  cognoscunt, 
revera  sit  credibilis  : atqui  demonstravimus  illam  sic 
spectatam  omnino  credibilem  esse.  2°  Apostoli  testimo- 
nium suum  de  resurrectione  Christi  veris  confirmabant 
miraculis : at  testis  etiam  unicus,  qui  testimonium  suum 
veris  confirmat  miraeulis,  dignus  est  fide.  3°  Ordinarie 
unicus  non  erat  Apostolus  in  una  regione,  sed  unusquisque 
plures  seeum  habebat  discipulos.  k°  Omnes  gentes  brevi 
tempore  cunctorum  Apostolorum  testimonium  de  resur- 
rectione et  aliis  miraculis  Christi  cognoscere  potuerunt, 
sive  per  communem  famam,  sive  per  eorum  scripta.  Ergo. 

Obj.  5°.  Testes  qui  sibi  contradicunt  nullam  merentur 
fidem : at  quatuor  Evangelistae,  resurrectionem  Christi 
referentes,  evidenter  sibi  contradicunt ; mulieres  enim  ve- 
nerunt ad  sepulcrum  vespere  sabbatti,  juxta Matth.  xxvm, 

1 ; valde  mane,  una  sabbatorum, orto  jam  sole,  juxta 

Mare,  xvi,  2 j valde  diluculo,  juxta  Lucam,  xxiv,  1 ; mane, 

cum  adhuc  tenebrat  essent , secundum  S.  Joan.  xx,  1.  Ergo. 

R.  1°.  Dist.  maj.  Testes  qui  sibi  contradicunt  in  ipsamet 
facti  substantia,  nullam  merentur  fidem,  conc. ; qui  sibi 
contradicunt  in  quibusdam  facti  circumstantiis  duntaxat, 
nego  maj . Ubi  enim  plures  testes  circa  substantiam  ali- 
cujus  facti  sibi  concordant,  testimonium  eorum  a criticis 
non  rejicitur,  sub  praetextu  quod  circumstantias  eodem 
modo  non  referant;  imo  testimonium  eorum  quodam 
modo  inde  firmatur,  siquidem  inde  patet  illos  non  esse 
impostores.  Porro  quatuor  Evangelistae  perfecte  sibi  con- 
sentiunt in  referenda  resurrectione  : etiamsi  ergo  admit- 
teretur eos  in  assignanda  hora  qua  mulieres  venerunt  ad 
sepulcrum  sibi  contradixisse,  sequeretur  duntaxat  in- 
certam esse  horam  qua  Christus  e monumento  surrexit. 

R.  2°.  Nego  min.  et  ejus  probationem . Dies  enim  religio- 
sus apud  Judaeos  a vespere  ad  vesperam  computabatur, 
sicut  dies  festivi  apud  nos  a primis  vesperis  ad  secundas 
in  usu  ecclesiastico  existimantur  : dies  hebdomadis  vo- 
cabantur una  seu  prima,  secunda,  tertia,  etc.,  sabbati. 
Unde  cum  transiisset  sabbatum,  et  incipiente  prima  die 
sabbati  seu  hebdomadis  sequentis,  quae  est  dominica, 
mulieres  emerunt  aromata,  paraverunt  ea,  profectae  sunt, 
et  diluculo  ad  monumentum  advenerunt : est  autem  valde 
mane  quando  sol  super  horizontem  incipit  apparere, 
praesertim  versus  aequatorem/  ubi  minus  sensibile  est 
crepusculum ; imo  aliquo  modo  tenebrae  adhuc  sunt  su- 
per terram.  Aliunde  haec  verba  S.  Joannis,  cum  adhuc 
tenebrae  essent , intelligi  possunt  de  hora  qua  profecta  est 
Maria  Magdalena.  Insuper  Evangelistae  non  omnes  nomi- 
nant mulieres  quae  venerant  ad  sepulcrum,  nec  in  eodem 
ordine ; fieri  potest  ut  plures  diverso  tempore  advenerint, 
vel  ut  eaedem  pluries  continuo  iter  fecerint;  ergo  minime 
constat  Evangelistas  sibi  contradixisse. 

lnst.  Incredibile  est  quasdam  mulieres  ausas  esse  se- 
pulcrum a militibus  caute  custoditum  et  signatum  adire; 
incredibile  est  pariter  milites  benigne  passos  esse  ut 
ili®  ad  sepulcrum  accederent,  omnia  inspicerent,  libere 
redirent.  Ergo. 

R . Nego  ant.  Nam  1°  mulieres  ignorare  potuerunt  lapi- 
dem fuisse  obsignatum  et  ibi  appositos  milites;  Joseph 
ab  Arimathaea  et  Nicodemus  prompte  ligaverant  corpus 
Jesu,  cum  aromatibus  illud  sepelierant,  et  saxum  magnum 
ad  ostium  monumenti  advolverant : mulieres  quae  venerant 
de  Galilaea  erant  praesentes,  et  viderunt  monumentum  et 
quemadmodum  positum  erat  corpus  ejus,  Luc.  xxiii,  55. 
Postea  omnes  regressi  sunt  et  sabbato  siluerunt  secundum 
mandatum , ibid.  56.  Altera  die  post  parasceven,  prin- 
cipes sacerdotum  petierunt  a Pilato  ut  custodiretur  se- 
pulcrum, Matth.  xxvii,  62  et  seq.  Ergo. 

2°  Ex  narratione  Evangelistarum,  angelus  descendit 
de  coelo  ut  lapidem  revolveret,  contremuit  terra,  fractum 
est  sigillum,  apertum  est  monumentum,  egressus  est 
Gbristus,  et  sedebat  angelus  super  petram  revolutam  : 
Erat  autem  aspectus  ejus  sicut  fulgur9  et  vestimentum  ejus 
sicut  nix.  Prce  timore  autem  ejus  exterriti  sunt  custodes, 
et  facti  sunt  velut  mortui , Matth.  xxvm,  3 et  4;  abierunt 
postea  custodes  in  civitatem  et  nuntiaverunt  principibus 
sacerdotum  omnia  quce  facta  fuerant , ibid.  11  : ergo  cus- 
todes jam  non  erant  ad  sepulcrum  quando  huc  advene- 
runt mulieres.  Ergo. 

Obj . 6°.  Plures  viri  docti,  inter  quos  Paulus  et  Dam , 
Germani,  dixerunt  Christum  non  realiter  mortuum 
fuisse,  sed  tantum  sensibus  et  animo  defecisse  (evanoui): 
ergo,  etc. 

R.  1°.  Dist.  ant . Plures  quidem  dixerunt  Christum 
realiter  non  fuisse  mortuum  quando  sublatus  est  de 
cruce,  sed  immerito,  concedo ; merito,  nego  ant.  Etenim 
alii  viri  doctissimi,  ut  Volger , Triller , Bartholinus , 
Eschenbach,  et  praesertim  ambo  Gruner,  ex  seria  inves- 
tigatione et  stricta  principiorum  medicinam  respicien- 
tium applicatione  demonstrarunt  assertionem  objectam, 
probationibus  destitutam  esse  et  absurdam.  Yide  Wise- 
man , 5e  Discours ; Ed.  Barthe,  c.  6,  etc. 

R.  Nego  conseq . Etiamsi  Christus  revera  non  fuisset 
mortuus  quando  in  monumentum  fuit  depositus,  ibi  vi- 
vere non  potuisset.  Praeterea,  nulla  via  inde  potuisset 

exire.  Aliunde  decipi  non  potuissent  Apostoli,  repugnat 
illos  decipere  voluisse  aut  potuisse,  ut  supra  ostendimus. 
Ergo. 

§ IV.  — De  excellentia  doctrinae  Christi. 

PROPOSITIO. 

Ex  praecellentia  doctrinae  Christi  demonstratur  religionis  ejus 

divinitas. 

Prob.  Doctrina  Christi  est  sanctissima,  et  aliunde  con- 
stat doctrinam  tam  sanctam  non  nisi  a Deo  venire  posse. 

1°  Est  sanctissima.  Spectari  potest  ex  parte  auctoris,  ex 
parte  dogmatum,  ex  parte  praeceptorum,  ex  parte  consi- 
liorum et  ex  parte  effectuum  : atqui  sub  his  respectibus 
summa  relucet  ejus  sanctitas. 

1°  Ex  parte  auctoris , id  est  Christi.  Constanter  apparet 
mitissimus,  beneficus,  patiens,  soli  Deo  consecratus  et  de 
regno  ejus  sollicitus;  salutem  hominum  ardenti  zelo 
quaerit,  divitias  aspernatur,  honores  fugit,  non  disputat, 
non  contendit,  pacem  commendat,  pacificos  laudat,  dis- 
cipulos a terrena  dominatione  deterret,  humilitatem  dic- 
tis et  exemplis  suadet  : Discite  a me  quia  mitis  sum  et 
humilis  corde,  Matth.  xi,  29 ; aegrotos  sanat,  afflictos  con- 
solatur, ignaros  edocet,  infirmos  sublevat,  contumeliis 
sibi  illatis  indulget,  lacrymas  super  Jerusalem  effundit, 
Judam  proditorem  amica  voce  compellat,  de  judicibus 
inique  ipsum  damnantibus  non  conqueritur,  percussus  a 
militibus  et  sputis  coopertus  obmutescit,  instar  agni  ad 
crucem  ducitur,  pro  interfectoribus  deprecatur,  divinae 
voluntati  se  subjicit  et  voluntarie  pro  peccatis  hominum 
se  offert : atqui  nullus  tam  sanctus  visus  est  homo  super 
terram,  ut  fatetur  Rousseau  supra  citatus  : « Si  la  vie 
» et  la  mort  de  Socrate  sont  d’un  sage,  la  vie  et  la  mort 
» de  Jesus-Christ  sont  d’un  Dieu.  » Ergo  1°. 

2°  Ex  parte  dogmatum.  Profundissima  enim  et  luci- 
dissima de  Deo  affirmat,  scilicet  eum  esse  unicum,  om- 
nium rerum  creatorem,  conservatorem,  arbitrum  et 
moderatorem  , esse  potentissimum  , sapientissimum  , 

justissimum  virtutis  remuneratorem,  criminis  vindi- 
cem, nostri  amatorem,  largum  benefactorem,  etc.  Docet 
altissima  mysteria  perfecte  concatenata , qualia  sunt 
mysteria  Trinitatis,  Incarnationis,  lapsus  hominis,  re- 
demptionis, peccatorum  remissionis,  gratiae  operationis, 
etc.  Ratio  humana,  admiratione  stupefacta,  nullam  in 
hujusmodi  dogmatibus  invenire  potest  contradictionem. 
Ergo  2°,  etc. 

3°  Ex  parte  praeceptorum.  Sapientissima  sunt  ipsius 
praecepta,  sive  erga  Deum  quem  praecipit  adorare,  toto 
corde  diligere,  fide  et  pietate  colere ; sive  erga  proximum 
etiam  inimicum,  quem  vult  a nobis  ita  amari,  ut  illi 
compatiamur,  auxiliemur  et  omnia  charitatis  officia  prae- 
beamus; sive  erga  nosmetipsos,  jubet  enim  ut  omnia 
fugiamus  vitia,  v.  g.,  ambitionem,  superbiam,  avaritiam, 
luxuriam,  intemperantiam,  etc.,  et  cunctas  colamus  vir- 
tutes his  vitiis  oppositas.  Ergo. 

4°  Ex  parte  effectuum.  Statim  enim  atque  doctrina 
Christi  praedicata  et  credita  fuit  in  mundo  , undique 
apparuerunt  eminentissimae  virtutes  huc  usque  penitus 
ignotae,  et  prodigia  fortitudinis,  temperantiae,  castitatis, 
abnegationis  et  sanctitatis  : unde  ipse  Plinius  Junior, 
lib.  10,  Epist.  87  ad  Trajanum,  post  diligentem  de  mo- 
ribus Christianorum  inquisitionem,  juxta  mandatum 
imperatoris , aiebat : « Soliti  statuto  die  ante  lucem  con- 
» venire...  se  sacramento,  non  in  scelus  aliquod,  obstrin- 
» gere,  sed  ne  furta,  ne  latrocinia  et  adulteria  commit- 
» terent,  ne  fidem  fallerent,  ne  depositum  appellati  abne> 
» garent. » Et  Julianus  Apostata,  in  gremio  Ecclesiae  edu- 
catus, sed  infensissimus  Christianorum  inimicus,  sic  de 
moribus  eorum  loquitur  apud  Sozomenum,  lib.  5,  cap. 
18  : « Turpe  fuerit  impios  Galilaeos,  praeter  suos  pauperes, 
» nostros  etiam  alere;  nostros  autem  mendicos  nostra 
» ope  ac  subsidio  destitutos  videre.  » Novimus  quid  scrip- 
tores ecclesiastici  de  moribus  primorum  Christianorum 
scripserint ; in  cunctis  postea  saeculis  semper  emicuerunt 
miranda  perfectionis  exempla  : si  vero  multi  jugiter 
exstiterint  qui  suam  vitam  ad  normam  Evangelii  non 

composuerint,  id  tribuendum  cupiditatibus,  non  autem 
defectui  doctrinae.  Ergo,  etc.  Ergo. 

2°  Doctrina  tam  perfecta  non  nisi  a Beo  venire  potuit ; 
impossibile  est  enim  hominem  a parentibus  pauperibus 
oriundum  nullo  studio  excultum,  humanarum  scien- 
tiarum adminiculo  destitutum,  talem  excogitasse  doctri- 
nam sapientia  philosophorum  adeo  superiorem,  illam 
coordinasse,  praedicasse  et  cuncto  persuasisse  mundo. 
Aliunde  eam  ab  hominibus  non  accepit.  Ergo.  Hinc  ad- 
huc Rousseau  : « I/Evangile  a des  caracteres  de  verite  si 
» grands,  si  frappants,  si  parfaitement  inimitables,  que 
» Tinventeur  en  serait  plus  etonnant  que  le  heros.  » Hac 
de  materia  exquisitum  citatur  opus  in  Anglia  editum  : 
Principes  fondamentaux  de  la  religion  chretienne , par 
Hearn , 1807 ; Nicolas,  E tudes  philosophiques  surle  Chris- 
tianisme, t n,  part . 2,  etc.  Ergo. 

Hoc  argumentum  adversus  incredulos  directum  valet 
etiam  contra  Judaeos  : Judaei  enim  habent  Christum  ut 
ab  obscuris  parentibus  ortum,  cultura  scientiae  et  artium 
destitutum.  Quomodo  autem  vir  hujusmodi  suis  duntaxat 
viribus  potuisset  libros  Veteris  Testamenti  tam  perfecte 
cognocere,  mirabili  eorum  doctrinae  novam  doctrinam 
perfectissimam  adjungere,  eam  persuadere?  etc. 

Obj.  Religio  christiana  jubet  1°  diligere  inimicos,  red- 
dere bonum  pro  malo,  et  prohibet  vindictam;  2°  praecipit 
humilitatem,  et  sic  exstinguit  aemulationem  ac  stimulum 
gloriae  qua  accenduntur  homines  et  ad  magnas  incitan- 
tur actiones;  3°  consulit  paupertatem  et  bonorum  hujus 
mundi  contemptum  : hoc  autem  producit  ignaviam,  com- 
mercii destructionem , atque  graviter  nocet  societati ; 
4°  virginitatem  et  perpetuam  continentiam  valde  com- 
mendat, sicque  propagationi  generis  humani,  quantum 
in  se  est,  opponitur  : atqui  haec  dici  non  possunt  recta,  et 
sancta  : ergo. 

R.  Nego  min.  Ad  singula  autem  respondendum  est. 
Itaque  : 

1°  Religio  christiana  prohibet  quidem  ne  vindicta  pro- 
pria auctoritate  suscipiatur,  sed  recursum  ad  magistratus 

9* 

ut  injuria  repellatur  vel  illata  reparetur  non  prohibet , 
modo  ex  odio  et  vindictae  desiderio  id  non  fiat;  a fortiori 
non  prohibet  ne  publici  debellentur  hostes,  et  intra  justos 
coerceantur  limites  : porro  interest  societatis  ut  privatae 
prohibeantur  vindictae , et  proximi  ac  etiam  inimicorum 
praecipiatur  dilectio;  id  nemo  inficiabitur  : ergo. 

2°  Religio  christiana  praecipit  humilitatem,  non  vero 
animi  demissionem ; ingens  enim  est  inter  utramque  dis- 
crimen. Yanae  gloriae  desiderium  reprimit,  sed  animi  for- 
titudinem non  ideo  frangit : illam  potius  accendit  alia 
hujus  virtutis  incitamenta  nobiliora  et  efficaciora  suppe- 
ditando ; docet  enim  pro  patria  injuste  oppressa  vel  op- 
pugnata fortiter  moriendum  esse,  et  infinitam  a Deo 
propter  hanc  mortem  exspectandam  remunerationem ; 
docet  principibus  obtemperandum ; vitam  praesenten  parvi 
pendendam,  futuram  felicitatem  toto  corde  desiderandam 
esse  : qui  ergo  his  stabunt  principiis,  semper  erunt  animo 
fortes  et  constantes , nec  pericula  belli , nec  ipsam  mor- 
tem formidabunt.  Et  revera  Christiani  milites  qui  in  exer- 
citibus infidelium  arma  gerebant,  nunquam  ignaviae  fue- 
runt accusati,  sed  e contra  virtus  eorum  plurimis  monu- 
mentis commendatur.  Ergo  2°. 

3°  Voluntaria  paupertas  laudatur  in  Evangelio  tan- 
quarn  perfectio  : at  simul  praecipitur  labor , ignavia  et 
otiositas  graviter  reprobantur.  Cuncta  bona  hujus  mundi 
contemnere  debemus , id  est  paratos  esse  oportet  ea  abji- 
cere et  perdere  potius  quam  Deum  offendere;  tenemur 
tamen  rationabilem  de  illis  curam  habere  pro  circum- 
stantiis in  quibus  constituimur,  et  bono  publico  semper 
invigilare  : atqui , nedum  haec  animi  dispositio  societati 
noceat , disponit  e contra  ad  memorandos  liberalitatis  et 
abnegationis  actus , qui  semper  sunt  utiles  et  aliquando 
necessarii : ergo. 

4°  Christus  omnibus  commendavit  virginitatem  et  conti- 
nentiam tanquam  perfectionem  a qua  neminem  exclu- 
dere volebat : sed  perfecte  sciebat  non  multos  hanc  per- 
fectionem -amplexuros,  ac  proinde  nullum  inde  oriturum 
fore  societati  detrimentum.  Ad  bonum  societatis  non 

requiritur  numerosior  populus,  qui  aliquando  vera  est 
calamitas,  nempe  ubi  sufficientia  simul  non  existunt  me- 
dia quibus  omnes  convenienter  occupari  et  sibi  necessaria 
acquirere  possint;  tunc  enim  multiplicantur  otiosi,  vaga- 
bundi , fures  et  latrones , etc.  Multo  magis  ergo  bonum 
societatis  exigit  ut  omnes  cives  bene  sint  ordinati , recte 
educati,  moribus  integri , probitate  conspicui , fidelitate 
in  contractibus  commendati,  legibus  obsequiosi,  etc.  Vir- 
ginitas autem  et  continentia  his  virtutibus  non  nocent ; 
multo  e contra  qui  vitam  caelibem  ducunt  aptiores  sunt, 
saltem  ordinarie , ad  mores  aliorum  recte  informandos , 
ut  experientia  constat. 

Praeterea,  qui  perpetuam  paupertatem  et  castitatem 
profitentur,  ut  soli  Deo  sint  consecrati , et  utilitati  homi- 
num addicti,  multa  facere  possunt  quae  patresfamilias  ne 
tentare  quidem  auderent  : v.  g.,  S.  Franciscus  Xaverius, 
si  propriam  habuisset  familiam  regendam,  nunquam 
Evangelium  apud  Indos,  Japones,  etc.,  praedicasset  : 
S.  Vincentius  a Paulo  nunquam  tot  et  tanta  charitatis 
opera  exercuisset,  etc.  Insuper  omnes  sacerdotes,  minis- 
terium sacrum  exercentes,  multo  magis  generis  humani 
propagationi  inserviunt,  vera  morum  principia  persua- 
dendo, quam  si  singuli  suam  haberent  uxorem. 

Aliunde,  qui  contra  caelibatum  religiosum  impie  cla- 
mitant, saepius  ipsi  vitam  caelibem  ducunt,  non  sancti- 
tatis et  perfectionis  causa,  sed  ut  facilius  libidinibus  suis 
indulgeant.  Ergo. 

§ V.  — De  mira  religionis  christianae  propagatione. 

Quod  religio  Christiana  per  orbem  celerrime  annun- 
tiata fuerit,  est  factum  ab  omnibus  admissum.  Legimus 
enim  in  Actibus  Apostolorum,  ipsos  multas  in  diversis 
regionibus  instituisse  ecclesias;  B.  Paulus,  Rom.  1,  8, 
gratulabatur  Romanis  quod  fides  eorum  annuntiaretur 
in  universo  mundo ; secundo  saeculo,  S.  Justinus,  in  Dia- 
logo cum  Judaeo  Tryphone,  asserebat  confidenter,  /«  nul- 
» lum  esse  genus  hominum,  sive  barbarorum,  sive  Gr$- 

» eorum,  sive  etiam  aliorum  populorum,  quocumque 
» nomine  appellentur , apud  quos  non  flant  preces  Patri 
» et  Creatori  omnium  per  nomen  Jesu  Christi.  » Antea 
jam  dixerat  Plinius,  in  sua  Epistola  ad  Trajanum  citata, 
multos  esse  Christianos  omnis  aetatis,  omnis  ordinis, 
utriusque  sexus , et  addit : « Neque  enim  civitates  tan- 
» tum , sed  vicos  etiam  atque  agros  superstitionis  istius 
» contagio  pervagata  est.  » In  tertio  saeculo,  Tertull. 
Apol.  cap.  37,  imperatorem  et  senatum  Romanum  alio* 
quens  , sic  eos  compellat : « Hesterni  sumus,  et  vestra 
» omnia  implevimus,  urbes,  insulas,  castella,  municipia, 
» conciliabula , castra  ipsa,  tribus,  decurias,  palatium, 
» senatum,  forum ; sola  vobis  relinquimus  templa.  » Serie 
non  interrupta  omnis  generis  monumentorum  constat 
magis  ac  magis  numerum  Christianorum  semper  cre- 
visse, et  eos  tempore  Constantini  Magni  jam  numero  valde 
praevaluisse : unde  sit 


PROPOSITIO. 

Divinitas  religionis  Christianae  ex  mira  ejus  propagatione 
invicte  demonstratur. 

Pi'ob.  Illa  religio  est  divina  quae  sic  propagari  non  po- 
tuit, nisi  auxilio  Dei  corda  hominum  pro  nutu  inflecten- 
tis : atqui  religio  christiana  sic  mirifice  propagari  non 
potuit  nisi  auxilio  Dei;  si  quaedam  enim  causae  naturales 
in  illius  propagationem  influere  potuissent,  repeterentur 
vel  ex  parte  doctrinae  quae  annuntiabatur,  vel  ex  parte 
praedicatorum  qui  illam  annuntiabant,  vel  ex  parte  eorum 
quibus  annuntiabatur , vel  denique  ex  parte  mediorum 
quibus  utebantur  praecones  ad  illam  persuadendam  : atqui 
sub  diversis  bis  respectibus  nulla  causa  naturalis  propa- 
gationi religionis  Christianae  inservire  potuit,  sed  omnia 
e contra  illi  adversabantur. 

1°  Non  ex  parte  doctrinae  quee  annuntiabatur . Haec  enim 
doctrina  proponebat  dogmata  et  mysteria  rationi  imper- 
via, imo  et  rationi  apparenter  valde  repugnantia,  ut  ado- 

rare  tanquam  Deum  hominem  inopem,  obscurum,  tur- 
pissima morte  a suis  concivibus  damnatum  ; austera 
tradebat  morum  praecepta,  universis  cupiditatibus  ad- 
versa; praecipiebat  divitiarum  terrae  contemptum,  hono- 
rum mundi  fugam , voluptatum  abnegationem,  injuria- 
rum condonationem,  inimicorum  dilectionem,  jejuniorum* 
observantiam,  totiusque  naturae  corruptae  mortificatio- 
nem. Sublimis  quidem  est  haec  doctrina  et  seminibus 
veritatis  homini  ingenitis  valde  conformis,  ut  sapienter 
observat  et  luculenter  dicit  P.  Thomassin , de  Incarna- 
tione : at  nihilominus  constat  homines  corruptos  ad  eam 
amplectendam  naturaliter  adduci  non  potuisse.  Praeterea, 
inde  sequitur  sublimem  hanc  doctrinam,  rectae  rationi  et 
naturae  hominis  tam  perfecte  congruentem , meram  non 
esse  fabularum  congeriem,  sed  a Deo  omnis  veritatis  fonte 
originem  ducere.  Ergo  1°. 

2°  Non  ex  parte  praedicatorum  qui  doctrinam  Christi 
annuntiabant . Erant  enim  duodecim  viri  pauperes , illit- 
terati, idiotae,  timidi,  in  infima  conditione  populi  nati  et 
educati,  vilissimam  exercentes  artem  ut  victitarent;  nullis 
divitiis,  nulla  eloquentia  erant  praediti,  nulla  considera- 
tione inter  homines  gaudebant : atqui  tales  praecones  na- 
turaliter risum  excitare  debebant,  potius  quam  persua- 
sionem obtinere  : ergo  2°. 

3°  Non  ex  parte  eorum  quibus  doctrina  Christi  annuntia- 
batur, Erant  enim  Judaei  et  pagani : atqui  Judaei  et  pagani 
naturaliter  non  inclinabantur  ad  religionem  Christianam 
amplectendam,  multum  vero  ipsi  opponebantur  : nam 
Judaei  addictissimi  erant  legi  Moysis  et  ritibus  suis ; Mes- 
siam sibi  figurabant  tanquam  principem  potentissimum. 
At  fides  Christiana  religionem  Moysis  abrogabat , ritus  et 
traditiones  Judaeorum  reprobabat,  hominem  ab  ipsis  ve- 
lut  malefactorem  et  impostorem  morte  damnatum  pro- 
ponebat ut  Messiam  promissum,  ut  Deum  simul  et  ho- 
minem ab  omnibus  adorandum.  Similiter  paganis  sua- 
dendum erat  ut  tanquam  inania  simulacra  suos  abjicerent 
deos,  sua  everterent  templa,  patrum  suorum  religionem, 
cupiditatibus  faventem,  velut  superstitionem  abnegarent* 

et  alteram  profiterentur  doctrinam  cunctas  libidines  et 
cupiditates  coercentem,  ut  quemdam  Jesum  Nazarenum 
a Judaeis  cruci  affixum  sicut  Deum  baberent  et  adora- 
rent : atqui  haec  paganis  naturaliter  placere  non  poterant. 
Hinc  B.  Paulus,  I Cor.  i,  23  : Praedicamus  Christum  eru- 
xi fixum  : Judaeis  quidem  scandalum , gentibus  autem  stulti- 
tiam. Ergo  3°. 

4°  Non  ex  parte  mediorum  quibus  ad  persuadendum  ute- 
bantur primi  E vangelii  praecones.  Omnibus  enim  subsidiis 
humanis  erant  destituti , nulla  spe  boni  aut  emolumenti 
temporalis  alliciebant  homines,  nihil  in  hac  vita  promit- 
tebant sectatoribus  suis  praeter  ignominiam,  opprobrium, 
aerumnas , tormenta  et  mortem ; patronos  non  habebant 
potentes  et  principes  saeculi,  sed  e contra  infensissimos 
eos  experti  sunt  inimicos;  Apostolorum  enim  eorumque 
discipulorum  praedicatio  omnibus  modis  fuit  impugnata, 
a Judaismo  et  paganismo,  invidia  sacerdotum,  perfidia 
Judaeorum,  subtilitate  philosophorum,  eloquentia  rheto- 
rum, prudentia  politicorum,  superstitione  populorum, 
immanitate  tyrannorum,  omni  genere  suppliciorum,  etc. 
Christiani  atrocissimis  persecutionibus  istis  per  trecentos 
annos  ubicumque  immaniter  fuerunt  vexati,  et  nihilo- 
minus ita  crevit  eorum  numerus , ut  tandem  omnino 
praevaluerint , et  idolorum  cultus  penitus  cessaverit ; ergo 
4°,  etc.;  aliunde,  etc.;  ergo  nulla  excogitari  potest  causa 
naturalis , etc.  Ergo. 

Vide  opus  citatum,  Appel  a la  raison,  etc. 

* Solvuntur  objectiones. 

Obj.  1°.  Illud  divinam  esse  religionem  non  probat  quod 
falsis  competit  religionibus  : atqui  celeritas  propagationis 
doctrinae  Christianae  falsis  competit  religionibus , nempe 
Paganismo,  Mahumetismo,  Lutheranismo  et  Calvinismo : 
ergo. 

R.  Dist.  maj.  Illud  non  probat,  etc.,  quod  falsis  com- 
petit religionibus  eodem  modo,  concedo ; diverso  modo, 
nego  maj.  Similiter  distincta  minore  nego  conseq . Itaque 

libenter  fateor  quod  celeritas  propagationis  non  probaret 
divinam  esse  religionem  Christianam,  si  eodem  modo  aliis 
competeret  religionibus : sed  falsum  est  illam  aliis  reli- 
gionibus eodem  modo  et  sub  eodem  respectu  esse  com- 
munem ; divinam  enim  esse  religionem  Christianam  non 
ideo  concludimus  quia  celeriter  per  orbem  fuit  propagata, 
sed  quia  evidens  est  stupendam  ejus  propagationem  nulli 
causae  naturali  tribui  posse  : prompta  vero  aliarum  reli- 
gionum diffusio  causis  naturalibus  tribui  potest, 

1°  Paganismus , nedum  sicut  religio  Christiana  cupidi- 
tatibus adversaretur,  illis  e contra  multum  favebat,  innatae 
hominum  propensioni  ad  libidinem  blandiebatur,  aucto- 
ritate principum  nitebatur,  etc.  Ergo  1°. 

2°  Mahumetismus  pariter  multis  cupiditatibus  et  prae- 
sertim luxuriae  habenas  laxat , et  ipsius  institutor  non 
persuasione,  sed  armis  et  bello  illum  propagavit : contra 
vero  Apostoli  et  caeteri  religionis  Christianae  praecones , 
non  bellando  et  interficiendo,  sed  moriendo,  orbem  ad 
Christum  adduxerunt.  Ergo  2°. 

3°  Lutherana  et  Calviniana  religio  viis  naturalibus 
suam  debuit  propagationem ; ipsarum  enim  fundatores  et 
praedicatores  erant  docti  et  eloquentes , plures  ex  princi- 
pibus et  aliis  magnatibus  habuerunt  patronos , praecepta 
religionis  Christianae  emolliebant,  sicque  cupiditatibus 
favebant;  religiosos  et  moniales  a votis  solvebant,  his  et 
clericis  connubia  permittebant,  confessionem  peccatorum, 
abstinentiam,  jejunia  aliaque  praecepta  naturae  corruptae 
importuna  sustulerunt ; bona  ecclesiastica  principibus 
concesserunt  : his  omnibus  causis  concurrentibus,  non 
mirum  si  tam  celeriter  propagata  fuerit  illa  reformatio. 
Ergo  3°. 

Inst.  Principes  Christiani  plurima  fecerunt  edicta  contra 
Judaismum,  Paganismum  et  haereticos  : ergo  his  edictis 
propagatio  religionis  Christianae  tribui  potest. 

R . Nego  conseq.  Probationem  enim  nostram  ex  propa- 
gatione religionis  Christianae  ante  conversionem  Constan- 
tini deducimus  : porro  ante  Constantinum  nullus  fuit 
princeps  Christianus,  nullum  saltem  prodiit  edictum  tem~ 

poralis  auctoritatis  in  favorem  religionis  Christianae ; sed 
e contra  haec  religio  inultis  modis  a principibus  fuit  impu- 
gnata. Ergo. 

Obj.  2°.  Tempore  Christi  et  Apostolorum , orbis  erat 
litteratus , et  vanitatem  idolorum  cognoscere  incipiebat ; 
ad  Christum  ergo  naturaliter  adduci  potuerunt  homines, 
sive  propter  idololatriae  absurditatem,  sive  propter  perfec- 
tionem doctrinae  Christi , sive  propter  virtutes  Apostolo- 
rum, sive  propter  eleemosynas  quas  elargiebantur  Chris- 
tiani, etc. 

R.  1°.  Nego  ant.  quoad  secundam  partem.  Plurimi  qui- 
dem in  saeculo  Augusti  erant  homines  litterati,  sed  non 
ideo  orbis  vanitatem  idolorum  agnoscebat ; multi  enim 
erant  philosophi  Epicurei  qui  nihil  credebant,  nullum 
colebant  deum;  sed  omnis  populus  idolis  adhuc  serviebat, 
suis  antiquis  superstitionibus  addictus  erat,  et  velut  atheos 
persequebatur  eos  qui  contrarium  sentire  videbantur. 
Ergo. 

R.  2°.  Nego  conseq.  Etiamsi  enim  omnes  vanitatem 
idolorum  tunc  cognovissent , non  idcirco  parati  fuissent 
religionem  Christianam  amplecti,  ut  patet  exemplo  phi- 
losophorum et  rhetorum  qui  difficilius  et  in  minori  nu- 
mero eam  amplexi  sunt.  Etenim  qui  cupiditatibus  solent 
indulgere , naturaliter  non  amplectuntur  doctrinam  quae 
eas  severe  cohibet : porro  qui  vanitatem  idolorum  inlelli- 
gentes,  nihil  credebant,  liberius  adhuc  cupiditatibus  in- 
dulgebant : ergo. 

Dici  autem  non  potest  naturaliter  adductos  fuisse  ad 
doctrinam  Christianam  propter  ejus  sanctitatem ; haec 
namque  doctrina  multis  in  punctis  captum  vulgi  supera- 
bat et  philosophis  displicebat,  quia  superbiam  eorum  con- 
terebat : unde  contra  illam  totis  viribus  insurrexerunt. 
Non  propter  virtutes  Apostolorum  : si  vera  enim  non  fuis- 
sent facta  quae  narrabant  Apostoli , ut  impostores  et  deli- 
rantes necessario  habiti  fuissent;  si  e contra  haec  facta 
sint  vera,  tunc  eorum  missio  fuit  divina.  Non  propter 
eleemosynas  quas  faciebant  Christiani  : si  abundantes 
enim  elargirentur  eleemosynas,  apud  eos  igitur  nonnulli 

saltem  erant  divites  qui  liberaliter  donabant;  at  illi  divi- 
tes ad  religionem  sub  spe  eleemosynae  recipiendae  non 
adducebantur  : ergo. 

Obj.  3°.  Sola  plebs  ignobilis  et  imperita  primum  reli- 
gionem Christianam  suscepit,  ut  ipse  dicit  Apostolus,  I Cor. 
i , 26  : Non  multi  sapientes  secundum  carnem , non  multi 
potentes , non  multi  nobiles  : atqui  solus  amor  novitatis 
potuit  hanc  plebem  ad  religionem  Christianam  impellere  : 
ergo. 

R . 1°.  Nego  maj.  Ipse  enim  Christus,  dum  in  terris  de- 
gebat, plures  habuit  discipulos  conditione,  genere  et 
doctrina  conspicuos,  Nicodemum  scilicet,  Judaeorum  prin- 
cipem, regulum  Capharnaiticum,  Jairum  Synagogae  prin- 
cipem, Lazarum  et  sorores  ejus,  Zachaeum  publicanorum 
principem,  Centurionem  qui  divinitatem  Christi  mo- 
rientis  confessus  est,  Josephum  ab  Arimathaea  nobilem 
decurionem,  et  plures  alios  sic  generatim  indicatos  apud 
Joan.  xii,  42  : Ex  principibus  multi  crediderunt  in  eum . 
Paulo  post  mortem  Christi  innumeri  doctrinam  ejus  am- 
plexi sunt,  tum  ex  Judaeis,  tum  ex  gentilibus;  inter  eos 
autem  multi  erant  docti  et  nobiles,  ut  SS.‘ Clemens,  Igna- 
tius,  Irenaeus,  Justinus,  Cyprianus;  ut  Arnobius,  Athena- 
goras, Origenes,  Tertullianus,  etc.  Ergo. 

R . 2°.  Nego  min.  Nam  plebs  ignobilis  et  imperita  multo 
magis  suae  religioni , suis  consuetudinibus  suisque  mori- 
bus adhaerere  solet  quam  viri  nobiles  et  docti';;  et , licet 
novitatis  ordinarie  sit  amans,  non  libenter  tamen  ad  ea 
fertur  quae  ipsius  praejudiciis,  cupiditatibus  et  commodis 
temporalibus  opponuntur  : atqui  religio  Christiana  praeju- 
diciis, cupiditatibus  et  commodis  temporalibus  plebis 
ignobilis,  sicut  eruditorum  et  nobilium,  erat  opposita  : 
nihil  namque  plebs  poterat  exspectare  nisi  vexationes , 
gaudiorum  profanorum  privationes, supplicia  et  mortem  : 
ergo. 

§ IV.  — De  numero  et  fortitudine  martyrum  qui  pro  Christo 
sanguinem  fuderunt. 

Martyr  idem  est  ac  testis ; martyrium  igitur  et  testi- 
monium sunt  quid  unum  et  idem.  Quaelibet  facta  non 
nisi  per  testes  ad  posteritatem  transmitti  possunt,  sicut 
et  ad  absentes  : unde  Christus  dixit  Apostolis  suis,  Act. 

I,  8 : Eritis  mihi  testes  in  Jerusalem,  et  in  omni  Judcea,  et 
Samaria , et  usque  ad  ultimum  terrae.  Ut  firmius  esset  eo- 
rum testimonium,  sanguine  suo  illud  signaverunt,  et 
multi  alii , eorumdem  sequentes  exemplum , fecerunt  si- 
militer. Unde  sit 

PROPOSITIO. 

Divinitas  religionis  christianee  ex  numero  et  fortitudine 
martyrum  demonstratur. 

Prob.  Juxta  historiae  monumenta  fide  digna,  innumeri 
homines  omnis  aetatis,  viri  et  mulieres,  juvenes  et  virgi- 
nes, docti  et  indocti,  divites  et  pauperes,  quorum  pleri- 
que  in  primis  Ecclesiae  saeculis  exstiterunt , mortem  pro- 
brosam et  crudelem  pro  fide  Christi  servanda  subierunt : 
atqui  factum  istud  probat  religionem  Christianam  esse  i 
divinam. 

Nam  1°  est  miraculosum,  ut  patet  ex  variis  rationibus  : j 
1°  ex  numero  martyrum ; duodecim  quippe  millia  mil- 
lium, juxta  communiorem  sententiam,  numerantur;  I 
2°  ex  eorum  conditione ; fuerunt  enim , ut  diximus , viri 
et  mulieres,  docti  et  indocti,  etc.;  3°  ex  tormentorum 
specie;  horret  enim  animus  meminisse  suppliciorum  quae 
in  eos  exercebantur ; omnes  historici  scriptores , ipsique 
pagani,  commemorant  cruces,  equuleos,  pectines,  ungues 
ferreos,  fustes  plumbatos,  picem  bullientem,  plumbum 
liquefactum,  prunas  ardentes,  ferra  candentia,  bestiarum 
dilacerationes  et  quidquid  crudelitatis  malitia  hominum 
excogitare  potuit;  4°  ex  modo  patiendi  inter  horrenda  hu- 
jusmodi tormenta  : Christiani,  etiam  debiliores , mulier- 

culae  et  tenerae  virgines  erant  placidi,  tranquilli,  alacres ; 
pro  tortoribus  orabant , dicentes  cum  beato  Stephano  : 
Domine,  ne  statuas  illis  hoc  peccatum , Act.  vn , 59 ; 5°  ex 
effectu  persecutionis ; nedum  tanta  crudelitas  bomines  a 
christiana  religione  averteret,  eos  e contra  quasi  allicie- 
bat ; pullulabant  ubique  Christiani  : unde  haec  famosa 
Tertulliani  verba  : Semen  est  sanguis  Christianorum,  Apol. 
cap.  4-8.  Acerrimae  autem  hujusmodi  persecutiones  per 
trecentes  annos  duraverunt.  Quis  autem  bona  fide  negare 
poterit  tam  mirandam  constantiam  inter  tot  horrenda 
supplicia  opus  esse  divinum  ac  verum  miraculum  ? 

2°  Martyres  bona  fide  religioni  Christianae  adhaerebant, 
alioquin  mortem  immanem  non  ita  subiissent : at  circa 
divinitatem  religionis  Christianae  falli  non  potuerunt : 
non  potuerunt  enim  falli  circa  illius  religionis  divinita- 
tem, nisi  defectu  examinis,  vel  defectu  mediorum  ad  ejus 
divinitatem  cognoscendam  idoneorum  : atqui  neutrum 
dici  potest. 

1°  Non  defectu  examinis.  Repugnat  enim  tot  hominum 
millia  leviter  et  sine  examine  aliquam  gravis  momenti 
amplecti  opinionem ; multo  magis  repugnat  eos  crudelem 
patienter  et  voluntarie  subire  mortem  pro  tuenda  opi- 
nione temeraria  et  absque  sufficienti  motivo  adoptata. 
Ergo  1°. 

2°  Non  defectu  mediorum , etc.  Nam  religio  christiana 
divina  est  si  vera  sint  facta  miraculosa  quibus  nititur  : 
atqui  multi  saltem  ex  martyribus  facile  cognoscere  po- 
tuerunt vera  esse  facta  quibus  religio  christiana  nititur ; 
illa  enim  facta  supponuntur  publica , diuturna  et  saepis- 
sime iterata,  multi  autem  martyres  illorum  fuerunt  testes 
oculati  aut  coaevi.  Ergo  2° , etc.;  aliunde , etc.  Ergo , etc. 
Unde  Pascal,  Pensees , cap.  28  : « Je  crois  volontiers  les 
» histoires  dont  les  temoins  se  font  egorger.  » Vide  Ed. 
Barthe,  Appel,  etc.,  cap.  10. 

Solvuntur  objectiones. 

Obj.  1°  Nec  defectu  mediorum  veritati  detegendae  ido- 

neorum , nec  defectu  examinis,  sed  fanatismo  forsitan 
abrepti , decepti  sunt  martyres  : ergo  ex  eorum  numero 
et  fortitudine  non  probatur,  etc. 

R.  Nego  ant.  Constantia  enim  qua  martyres  oppetebant 
mortem  placida  et  tranquilla  erat , per  tria  saecula  perse- 
veravit, et  etiam  nunc  perseverat  in  Ecclesia,  in  omni- 
bus conditionibus  inventa  est , apud  divites  et  pauperes , 
doctos  et  indoctos , juvenes  et  senes  : porro  hujusmodi 
determinatio  tam  constans,  tam  placida  et  tranquilla, 
fanatismo  non  tribui  potest ; fanatismus  enim  est  quaedam 
delirii  species  quae  mentem  absque  motivis  et  contra  ra- 
tionem abripit  : at  perabsurde  diceretur  constantiam 
martyrum  quamdam  fuisse  delirii  speciem;  quis  enim 
credet  tot  viros,  quorum  opera  propter  sapientiam  et  elo- 
quentiam nunc  demiramur,  vere  fuisse  delirantes?  Ergo. 

Obj.  2°.  Fieri  potest  ut  martyres  ex  desiderio  vanae 
gloriae  mortem  oppetierint,  nempe  ut  celebre  acquirerent 
nomen  apud  posteros.  Ergo. 

R.  Nego  ant.  Nam  1°  in  primis  Ecclesiae  saeculis  pro- 
brosum et  indecorum  erat  in  mundo  nomen  Christianum, 
vanae  gloriae  igitur  cupido  ad  illud  desiderandum  impel- 
lere non  poterat.  2°  Pauci  admodum  inveniuntur  qui  pro 
vana  obtinenda  gloria  mortem  libenter  subeant.  3°  Mar- 
tyres nullo  modo  sperare  poterant  fore  ut  nomen  suum 
celebre  esset  apud  posteros;  non  ignorabant  inultos  sal- 
tem ex  iis  qui  pro  fide  Christi  sanguinem  effundebant , 
oblivioni  tradendos  esse.  Ergo. 

Obj.  3°.  Paganismus,  Mahumetismus  et  diversae  haereses 
suos  etiam  habent  martyres  : ergo  ex  numero  et  fortitu- 
dine martyrum  nihil  concludi  potest  in  gratiam  religionis 
Christianae. 

R.  Dist.  ant.  Suos  habent  martyres,  sed  multum  est 
discrimen  ipsos  inter  et  martyres  religionis  Christianae 
in  genere , concedo;  et  nullum  est  discrimen , nego  ant. 
Nam  1°  pauci  sunt  eorum  martyres , nostri  vero  sunt  in- 
numeri; 2°  pro  opinionibus  speculativis,  in  quibus  faci- 
lis est  illusio,  moriebantur;  nostri  autem,  praesertim  in 
primis  Ecclesiae  saeculis,  pro  asserendis  factis  publicis. 

sensibilibus,  iteratis,  circa  quae  decipi  non  potuerant, 
mortem  oppetebant;  3°  multi  ex  martyribus  Judaismum 
et  Paganismum  deseruerant,  ut  fidem  Christi  amplecte- 
rentur, sicque  pro  nova  religione  moriebantur,  quod  sal- 
tem de  plerisque  falsarum  religionum  martyribus  dici 
non  potest : ergo  ingens  datur  discrimen , etc. 

lnst.  Plerique  martyres  non  fuerunt  testes  factorum 
quibus  veritas  religionis  Christianae  nititur,  ac  proinde  pro 
opinione  speculativa  moriebantur  : ergo  eorum  testimo- 
nium non  plus  probat  in  favorem  religionis  Christianae 
quam  testimonium  aliorum  in  gratiam  falsarum  reli- 
gionum. 

R . Nego  ant.  Nam  1°  multi  fuerunt  testes  oculati  sive 
miraculorum  Christi,  sive  miraculorum  Apostolorum, 
sive  effusionis  Spiritus  sancti  aliorumque  prodigiorum; 
alii  fuerunt  testes  coaevi , et  facile  cognoscere  potuerunt 
praedicta  facta  esse  vera  : atqui  tales  testes  omnimoda  fide 
sunt  digni.  2°  Qui  deinde  a falsis  religionibus  ad  Christum 
conversi  sunt , stricto  examini  subjecerunt  facta  quibus 
veritas  religionis  Christianae  nititur,  et  similiter  multi  ex 
iis  qui  in  Christianismo  nati  sunt  sedulo  fundamenta  suae 
fidei  discusserunt : sic  utrique  plenam  acquisierant  cer- 
titudinem de  existentia  illorum  factorum ; his  ergo  factis 
testimonium  vere  reddebant,  quando  pro  tuenda  fide 
Christiana  supplicia  tolerabant  et  sanguinem  fundebant. 
3°  Tot  millia  millium  puerorum,  juvenum,  virginum, 
mulierum,  senum,  etc.,  tam  crudelia  et  acerba  tormenta 
tanta  fortitudine  et  patientia  naturaliter  sufferre  non  po- 
tuerunt : in  eis  ergo  divina  agnoscenda  est  operatio. 

Nobis  adhuc  objiciuntur  incredibiles  Brahmanum  apud 
Indos  et  Dervicharum  apud  Tureas  austeritates , quae 
morte  longe  sunt  acerbiores.  Sed  in  illis  manifesta  appa- 
rent insulsitatis  et  fanatismi  signa,  et  aliunde  motivis 
humanis  inspirari  possunt , v.  g.,  fama  inde  apud  popu- 
lum oriente,  pecunia  quae  sic  acquiritur,  facilitate  libidi- 
nibus sub  velo  sanctitatis  securius  indulgendi,  etc.  Idem 
dicendum  est  de  mulieribus  quae  in  India  vivae  cum  ma- 
rito mortuo  comburuntur;  ad  hanc  enim  combustionem 

a parentibus  defuncti  coguntur,  et  illam  refugere  non 
possunt  quin  perpetuam  et  intolerabilem  sibi  acquirant 
infamiam  : atqui  hujusmodi  austeritates  et  supplicia  nullo 
modo  cum  testimonio  martyrum  nostrorum  comparari 
possunt,  ut  patet : ergo. 

, Obj.  4°.  Plurimorum  nefandorum  criminum  accusati 
sunt  primi  Christiani,  v.  g.,  infanticidii,  comestus  carnis 
humanae , incestus , odii  erga  imperatores , et  seditionis  : 
ergo  non  mirum  est  si  tanta  severitate  eos  insectati  sint 
principes  et  magistratus. 

R.  Dist.  ant.  Plurimorum  accusati  sunt  nefandorum 
criminum,  sed  non  fuerunt  convicti,  concedo;  et  fuerunt 
convicti,  nego  ant.  Equidem  rumore  quodam  identidem 
sparso , pluries  dictitarunt  pagani  Christianos  horrendo- 
rum scelerum  esse  reos;  id  concludebant  ex  imperfectis 
quas  habebant  notionibus  mysteriorum  nostrorum , prae- 
sertim sacrificii  Missae  et  Eucharistiae , ex  eo  quod  vide- 
rent eos  ordinarie  tempore  noctis  convenire,  et  ex  absur- 
dis principiis  et  perversis  actionibus  quorumdam  haereti- 
corum qui  sub  generali  nomine  Gnosticorum  designati 
sunt.  At  nunquam  veri  Christiani  praedictorum  convicti 
sunt  criminum,  alioquin  edicta  imperatorum  adversus 
eos  lata  et  sententiae  judicum  mentionem  de  hujusmodi 
criminibus  facerent.  Solummodo  quaerebatur  a martyri- 
bus an  essent  Christiani ; quod  si  confiterentur,  ad  mor- 
tem mittebantur  : si  vero  Christum  abnegarent , statim 
liberi  fiebant : principes  ergo  et  magistratus  nullo  modo 
persuasum  habebant  eos  nefandorum  criminum  esse  reos. 

Nusquam  autem  rebellionis  erga  principes  serio  fue- 
runt accusati,  nisi  eo  sensu  quod  legibus  et  mandatis  con- 
tra jus  divinum  naturale  aut  positivum  parere  recusa- 
rant;  in  caeteris  vero  promptum  imperatoribus  praestabant 
obsequium  : at  in  ea  agendi  ratione  nulla  est  seditio  vel 
rebellio,  nisi  dicatur  principibus  aliquid  evidenter  contra 
jus  divinum  praecipientibus  obediendum  esse;  quisquis 
autem  rectam  consuluerit  rationem,  nunquam  id  affir- 
mare audebit.  Ergo. 

Praeterea,  si  martyres  seditiosi  et  rebelles  fuissent,  le- 

gio  Thebana,  quae  6,600  bellatores  complectebatur,  vim 
injustam  sibi  illatam  repulisset,  nec  tanta  patientia  cru- 
delem mortem  subiisset : fortissimi  illi  milites  non  ultro, 
depositis  armis , se  trucidandos  obtulissent.  Insuper  Ter- 
tull.  in  Apol.  cap.  37,  scribens  ad  senatum  Romanum, 
asserit  Christianos  tanto  tunc  esse  numero,  ut  ipsum  im- 
perium facile  evertere  possent,  si  arma  contra  suos  perse- 
cutores suscipere  vellent : nunquam  tamen  id  tentarunt, 
licet  immanissimis  vexati  tormentis.  Nullibi  denique  le- 
gitur in  historia  Christianos  fuisse  rebelles;  semper  e 
contra  in  exercitibus,  sicut  in  aliis  publicis  officiis,  fidelis- 
simos erga  principes  se  praestiterunt.  Ergo. 

Plurima  alia  et  invicta  institui  possent  argumenta  ad 
divinitatem  religionis  Christianae  demonstrandam,  v.  g., 
1°  ex  testimoniis  auctorum  profanorum,  quod  fecit  Bul- 
let, in  suo  hac  de  re  opere  jam  citato;  2°  ex  insigni  victo- 
ria quam  legio  Melitina,  dicta  fulminante , miraculose  sub 
Marco  Aurelio  precibus  suis  obtinuit,  circa  quod  legi 
potest  dissertatio  D.  Weston;  3°  ex  singulari  miraculo  quo 
multi  fidei  confessores  publice  et  diu  perfecte  locuti  sunt, 
postquam  lingua  eorum,  jubente  Hunnerico  rege  Ariano, 
usque  ad  radicem  fuit  abscissa  : factum  istud  in  dubium 
revocari  non  potest.  Vide  Fleury,  1.  30,  n.  10,  et  Godes- 
card,  et  praesertim  opus  cui  titulus  : La  religion  chre- 
tienne  prouvee  par  un  seul  fait;  4.  ex  perpetua  et  mirabili 
religionis  ebristianae  conservatione , etc. 

Multipliciter  igitur  divinitas  religionis  Christianae  de- 
monstratur. Si  autem  unumquodque  ex  eis  quae  protuli- 
mus argumentis  seorsim  sumptum  sit  invictum , et  ple- 
nam animi  convictionem  obtineat,  quanto  majorem 
omnia  simul  juncta  pariunt  certitudinem?  Sese  enim  cor- 
roborant, mutuam  vim  sibi. praestant,  intellectum  magis 
ac  magis  illuminant  et  firmiorem  mentis  adhaesionem  sua- 
dent : unde,  quicumque  bona  fide  haec  omnia  fidei  nostrae 
fundamenta  attente  considerat  et  sedulo  pensat,  claris- 
sima luce  undique  coruscante  velut  perfunditur,  et  statim 
in  haec  Psalmistae  verba  ex  intimis  praecordiis  erumpit  : 
Testimonia  tua  credibilia  facta  sunt  nimis , Ps.  xcil , 5, 

APPENDIX  HISTORICA 

DE  SAMARITANIS. 


Propter  idololatriam  aliaque  Salomonis  delicta,  permisit  Deus 
ut,  regnante  filio  ejus  Roboam,  decem  tribus  a Juda  separarentur, 
et  aliud  sub  Jeroboam  efformarent  regnum , III  Reg.  xn  : hinc 
prima  regni  Israel  origo , anno  ante  Christum  972.  Timens  Jero- 
boam ne  forte  ipsius  subditi  ad  Judaeosjedire  vellent,  statuit  quod 
fieinceps  Jerusalem  non  ascenderent  ut  ibi  coram  arca  immola- 
rent, juxta  praeceptum  Domini,  Exod.  xxiii  , 17;  Deut.  xvi,  16; 
templa  erexit  inDan  et  Bethel,  ibique  immolandum  esse  jussit : unde 
magnum  coepit  existere  schisma  inter  utrumque  populum. 

Amri,  quintus  post  Jeroboam  rex  Israel,  duobus  talentis  argenti 
optimum  et  aspectabilem  emit  montem  1 a quodam  Somer , III 
Reg.  xvi,  24;  magnam  super  illum  aedificavit  civitatem  quam  no- 
mine primi  hujus  loci  possessoris  vocavit  Samariam , eamque 
caput  regni  sui  fecit  2.  Ideo  totum  regnum  istud  antonomastice 
vocatum  est  Samaria , et  ipsius  incolae  dicti  sunt  Samaritani.  Hi 
autem  Pentateuchum  retinuerunt  religioseque  servaverunt  : at 
cunctos  alios  libros  apud  Judaeos  receptos  et  universas  traditiones 
ab  ipsis  probatas  constanter  rejecerunt. 

' Anno  mundi  3283,  ante  Christum  721,  Salmanasar,  rex  Assyriae, 
invasit  regnum  Israel,  Samariam  per  tres  annos  obsedit,  eam  ce- 
pit, et  Israelitas  in  captivitatem  conversos  Ninivem  transtulit.  As- 
sarhaddon,  Sennacherib  successor,  versus  annum  mundi  3294  re- 
gnare incoepit;  paulo  post  Samariam  iterum  depopulavit  et  reli- 
quos ejus  habitatores  in  Assyriam  deportavit  : alios  vero  eduxit 
populos  de  Babylone,  Cutha  aliisque  regionibus,  et  collocavit  eos 
in  civitatibus  Samariae  pro  filiis  Israel , IV  Reg.  xvn,  24,  ut  ter- 
ram hanc  desertam  occuparent  et  excolerent. 

Cum  autem  ibi  habitare  coepissent , non  timebant  Dominum , 
et  immisit  in  eos  Dominus  leones  qui  interficiebant  eos , ibid.  25. 

1 Leucis  quindecim  circiter  a Jerusalem  distantem. 

3 Anno  ante  Christum  924. 

Nuntiatum  est  regi  Assyriorum  has  gentes  a leonibus  interfici,  eo 
quod  legitima  Dei  terrae  ignorarent;  tunc  ad  eos  misit  rex  unum 
de  sacerdotibus  captivis  qui  doceret  eos  legitima  Dei  terree,  id  est, 
legem  Moysis.  Nihilominus  extranei  illi  populi  speciales  suos  ha- 
bebant deos,  sicque,  profanos  ritus  cultui  veri  Dei  commiscentes, 
quoddam  religionis  monstrum  sibi  constituerunt. 

Quando  Judaei,  permittente  Cyro,  templum  Jerusalem  instau- 
rare coeperunt,  anno  ante  Christ.  535,  eos  perturbare  et  impedire 
conati  sunt  Samaritani,  I Esdr.  iv,  23;  fortius  adhuc  obstiterunt 
illis,  ubi  viderunt  eos  moenia  civitatis  sub  Nebemia  exstruere 
tentantes,  anno  434;  illos  tamen  ab  incoepto  opere  cohibere  non 
potuerunt. 

Esdras  autem  de  captivitate  redux  sacras  sedulo  collegit  atque 
ordinavit  Scripturas,  easque  novis  scripsit  characteribus,  Chal- 
daeis videlicet;  in  longa  enim  captivitate  mos  invaluerat  apud  Ju- 
daeos vulgaribus  utendi  litteris,  et  veteres  penitus  obliti  fuerant. 
Samaritani  vero,  invidia  erga  eos  accensi,  hanc  innovationem  ip- 
sumque  novatorem  semper  detestati  sunt,  et  etiam  nunc  detes- 
tantur, veteresque  characteres,  licet  informes  et  valde  injucun- 
dos, jugiter  retinuerunt  integros. 

Vehementi  zelo  pro  lege  Dei  inflammatus  Nehemias,  plurimos 
corrigere  studuit  abusus  inter  populum  grassantes : voluit  in  pri- 
mis ut  omnes  qui  alienigenas  duxerant  uxores , absque  miseri- 
cordia statim  eas  dimitterent  f Quidam  sacerdos  nomine  Manas- 
ses,  II  Esdr.  xm,  28,  filiam  Sannaballat,  viri  potentis  inter  Sama- 
ritanos, uxorem  habebat : eam  dimittere  nolens,  Judaeos  per  veram 
apostasiam  deseruit,  et  ad  socerum  suum  aufugit. 

Sannaballat,  pro  rege  Persarum  Samariae  gubernator,  licentiam 
obtinuit  ingens  aedificandi  templum  super  montem  Garizim  prope 
Samariam,  ibique  generum  suum  summum  constituit  sacerdo- 
tem ; ex  tunc 1  2 coeperunt  fieri  quotidie  in  novo  hoc  templo  sacri- 
ficia et  caeremoniae  quae  juxta  legem  Moysis  fieri  consueverant  in 
Jerusalem  : irreligioni,  impii  et  omnes  perditi  homines  qui  cen- 
suram aliasve  poenas  incurrebant  apud  Judaeos , confugiebant  ad 
Samaritanos,  et,  more  ab  eis  recepto,  Deo  in  monte  Garizim  ser- 
viebant : sic,  altare  contra  altare  erecto,  excrevit  divisio  inter 
utrumque  populum,  obfirmatum  est  schisma,  et  multum  invaluit 
odium  jam  existens. 

Paulatim  tamen  ab  idololatriae  ritibus  recesserunt  Samaritani, 
nec  ad  eos  unquam  postea  redierunt.  Verum  Deum , secundum 
caeremonias  per  Moysen  praescriptas,  colebant,  excepto  quod  Je- 
rosolymam  non  ascenderent.  At  sacerdotes  Judaei  schismaticum 


1 Anno  ante  Christum  406. 

2 Prideaux,  1. 1,  p.  288. 

hujusmodi  cultum  abominantes,  tantam  pronuntiaverunt  excom- 
municationem contra  Samaritanos,  ut  nulla  similis  unquam  visa 
fuerit;  ne  volebant  quidem  ut  communissima  eis  praestarentur  hu- 
manitatis officia. 

Samaritani  ex  sua  parte  maximo  odio  prosequentes  Judaeos,  eos 
quantum  poterant  semper  vexabant ; hac  de  causa , in  violenta 
Antiochi  persecutione,  impio  regi  adhaeserunt  et  auxilium  ei  prae- 
buerunt. Sed  Joannes  Hircanus,  Simonis  Machabaei  filius,  eos  per- 
secutione finita  debellavit  4,  vicit,  Samariam  cepit  et  templum 
Garizim  funditus  evertit : schisma  tamen  non  exstinxit , nec  im- 
pedire potuit  quin  in  eodem  loco  sacrificaretur  et  religiosus  cele- 
braretur cultus. 

Gabinius,  consul  Romanus  et  praeses  Syriae,  anno  58  ante  Chris- 
tum, Samariam  reaedificare  coepit.  Herodes  Magnus  omnino  eam 
Instauravit  et  vocavit  Sebastam,  in  memoriam  Augusti’,  a quo 
•eam  titulo  proprietatis  acceperat ; SeGoorn  enim  in  idiomate  Graeco 
idem  significat  ac  Augusta  in  Latino.  Forte  collocavit  praesidium 
in  Turri  Stratonis  quae  in  honorem  ejudem  Caesaris  Augusti  appel- 
lata est  Caesarea. 

Prope  hanc  urbem,  ad  pedes  montis  Garizim,  erat  puteus  Jacob 
in  quem  Jesus  colloquium  habuit  cum  muliere  Samaritana  de  ci- 
vitate Sichar , quae  est  vetus  Sichem , Joan.  iv.  Ex  illo  autem  mi- 
rabili colloquio  et  ex  pluribus  aliis  locis  Novi  Testamenti  eviden- 
ter constat  summum  adhuc  hoc  tempore  exstitisse  odium  inter 
Judaeos  et  Samaritanos,  Joan.  iv,  9,  etym,  48. 

In  universa  clade  Judaeorum  sub  Vespasiano,  valde  oppressa  est 
tota  gens  Samaritana,  multa  perpessa  est  mala;  per  orbem,  sicut 
Judaei,  dispersa  est,  eamdem  subiit  conditionem , et  nihilominus 
constanter  ab  illis  fuit  separata.  Ejus  reliquiae  adhuc  supersunt 
pluribus  in  pagis  atque  urbibus  Orientis , praesertim  in  Cairo 
iEgypti,  in  Gaza  et  in  Neapoli  2 vel  Naplosa,  ubi  magnum  suum 
habent  sacrificatorem.  Summa  veneratione  adhuc  servant  Penta- 
teuchum primis  characteribus  exaratum , de  quo  mentionem  fa- 
ciunt Origenes  et  Hieronymus.  Hujus  exemplar  quidam  viator  ad 
nos  detulit;  eruditissimus  P.  Morin,  de  congregatione  Oratorii, 
illud  typis  mandandum  curavit  ac  in  lucem  edidit,  anno  1631. 
Qui  plura  de  Samaritanis  noscere  voluerit  , consulat  Josephum, 
de  Antiq.  Jud. ; Prideaux , Histoire  des  Juifs ; Basnage, 
idem,  etc. 


1 Anno  ante  Christum  130. 

2 Neapoli  [civitas  nova),  antiqua  Sichem  ab  Herode  instaurata. 

DE  MAHUMETISMO. 


/ 

Nobis  dicendum  est  1°  de  Mahumete  et  successoribus  ejus;  2<>  de 
ipsius  doctrina. 

DE  MAHUMETE  ET  SUCCESSORIBUS  EJUS. 

Mahumetes,  seu  Mahomed  vel  Mohammedus,  natus  est  Meccae 
in  Arabia  Deserta,  anno  serae  nostrae  570,  juxta  communiorem 
opinionem,  ex  tribu  Coraisch , nobilissima  Ismaelitarum  Abrahae 
posterorum.  Parentibus  orbatus  adhuc  puer,  et  bonis  fortunae  de- 
stitutus, ab  Abdal-Mothalleb , avo  suo,  susceptus  est,  et  deinde  a 
patre  suo  Abou-Thaleb,  Abdal-Mothalleb  filio,  educatus  fuit.  Anno 
aetatis  suae  vigesimo  mercaturam  coepit  exercere  et  emporia  pu- 
blica frequentare.  Redux  Meccae,  et  annis  25  provectus,  munus 
institoris  apud  Kadidjah , ditissimi  mercatoris  viduam,  obtinuit  : 
tam  perfecte  res  ejus  curavit,  tamque  ei  placuit,  ut  ab  illa  in  ma- 
trimonium ductus  et  amplissimis  facultatibus  donatus  fuerit. 

Tantas  opes  tantamque  fortunam,  praeter  spem  suam,  adeptus, 
desiderium  superius  ascendendi  et  ad  primum  imperii  fastigium 
perveniendi  concepit;  propterea  de  nova  religione  instituenda  at- 
tente et  serio  cogitavit. 

Hoc  tempore  multis  superstitionibus  imbuti  erant  Arabes ; intes- 
tinis atque  civilibus  bellis  quatiebatur  Persia ; divisionibus  et  im- 
peritia debilitatum  in  ruinam  tendebat  imperium  Graecum;  totum 
Occidens  ingentibus  barbarorum  turmis  coopertum,  densissimis 
ignorantiae  tenebris  jam  incipiebat  obvolvi. 

Mahumetes  autem,  cum  saepe  iter  fecisset  per  Syriam,  Palaesti- 
nam et  iEgyptum,  colloquia  frequenter  habuisset  cum  Judaeis  et 
variis  Christianorum  sectis,  multa  de  religione  Moysis  et  Christi 
didicerat,  licet  imperfecte.  Aliunde  naturalibus  egregie  praeditus 
erat  dotibus,  ingenio  callidus,  memoria  felix,  eloquentia  premens, 
praesentia  animi  pollens,  fortitudine  constans,  statura  praestans, 
sanitate  robustus,  arte  fingendi  ac  decipiendi  peritus  : morum 

austeritatem  diu  simulavit ; in  speluncas  montisljEfara,  prope  ur- 
bem, unoquoque  anno  per  mensem  integrum  secedere  ibique  me- 
ditationi vacare  solebat,  et  ita  singularem  pietatis  opinionem  sibi 
conciliabat. 

Annis  40  natus , in  consuetam  solitudinem  per  mensem  rama- 
dan  ivit,  et  hac  vice  totam  familiam  suam  secum  duxit.  Quodam 
die  narravit  uxori  suae  Gabrielem  Archangelum  nocte  praecedenti 
sibi  apparuisse,  Apostolum  Dei  eum  vocasse,  et  nomine  Dei  aeterni 
jussisse  ut  legeret 1 et  veritates  sibi  revelandas  homines  doceret. 
Primam  hanc  imposturam  persuasit  Kadidjah , consanguineo  ejus 
Varaca , qui  Yetus  ac  Novum  Testamentum  legerat  et  doctores 
Judaeos  et  Christianos  frequentaverat;  Aly  patrueli  suo,  qui  gener 
ipsius  fuit;  Abou-Bekr  viro  magnae  auctoritatis  in  Mecca,  cujus 
filiam  postea  duxit;  Othoman,  Abdalrahman,  Saad , Zabair  et 
Tallia.  Per  decem  primos  annos  sat  parvos  tamen  obtinuit  suc- 
cessus; imo,  propriis  concivibus  eum  deridentibus,  et  magistrati- 
bus civitatis  eum  persequentibus  ac  mortem  illi  parantibus,  exiens 
nocte  fugit  et  petiit  Yathreb,  alteram  Arabiae  Desertae  civitatem 
nonaginta  leucis  a Mecca  distantem , quae  dicta  est  Medinat-al- 
JSaby  (civitas  prophetae),  vel  simpliciter  Medina.  Tam  celebris 
evasit  haec  Mahumetis  fuga,  ut  ab  omnibus  populis  Mahumetanis 
assumpta  fuerit  tanquam  aerae  eorum  initium  quod  diei  veneris 
16  julii  anni  622  aerae  nostrae  respondet,  et  dicitur  Hegira,  Hegire, 
a voce  Arabica  Hedjrad , id  est,  fuga. 

Hactenus  sola  persuasionis  via  usus  fuerat  Mahumetes;  ex  tunc 
vero  pactum  cum  discipulis  suis  pro  mutua  defensione  iniit,  om- 
nem prohibuit  disputationem  cum  extraneis  circa  doctrinam  suam, 
declaravit  eam  ex  mandato  divino  gladio  defendendam  et  victo- 
riis persuadendam  esse.  Statim  reipsa  coepit  arma  gestare,  infi- 
deles , id  est , religioni  suae  adversantes , debellare , urbes  expug- 
nare, fidem  longe  lateque  igne  et  ferro  praedicare  : solebat  dicere 
singulos  prophetas  specialem  suae  auctoritatis  habuisse  notam, 
Christum  cum  mansuetudine,  seipsum  vero  cum  fortitudine  mis- 
sum fuisse. 

Plurimas  celebres , praesertim  contra  Judaeos , reportavit  victo- 
rias , Meccam  occupavit  et  civibus  captis  imperavit  credere  aut 
mori.  Alias  immensas  sibi  adjunxit  provincias,  ita  ut  ipsius  impe- 
rium 400  leucis  tam  ad  meridiem  quam  ad  orientem  Medinae  dila- 
taretur. Puella  autem  Judaea,  scientiam  ejus  tentare  volens,  ve- 
neno infecit  armum  ovis  ipsi  apponendum.  Nefariam  machinatio- 
nem non  suspicans  falsus  propheta,  de  armo  bona  fide  comedit, 
et  veneno  lento  confectus,  obiit  anno  aetatis  suae  62,  hegirae  10,  et 
aerae  nostrae  632.  Sepultus  est,  sub  lecto  in  quo  mortuus  erat.  Tu- 

1 Communis  opinio  est  apud  Musulmanos  Mahumetem  legere  non  scivisse. 

mullis  ejus  nunc  conspicitur  in  magno  templo  (mosquee)  Medinae 
cancellis  ferreis  circumvolutus.  Falsum  est  illum  ope  adamantis 
lapidum  in  aere  esse  suspensum.  Testamento  suo  statuerat  ut 
Aly,  gener  suus,  sibi  immediate  succederet  : at  duces  exercitus 
Abou-Bekr  socerum  ejus  elegerunt,  et  califum  seu  Prophetae  vica- 
rium constituerunt.  Ipsius  cura  et  jussu,  prima  vice  Alcoranus, 
de  quo  infra  dicemus,  ope  Zaid-ben-Tliabet , scribae,  in  lucem 
prodiit. 

Eo  mortuo,  Omar  I electus  est  califus,  et  maximus  omnium  fuit 
populorum  domitor : intra  decem  annos  triginta  sex  millia  urbium 
vel  castellorum  per  duces  suos  cepit,  quatuor  millia  templorum 
Christianorum  vel  paganorum  evertit,  et  alia  mille  quadraginta 
religioni  suae  aedificavit  : ille  est  qui  celeberrimam  bibliothecam 
Alexandrinam  comburi  jussit , anno  642  occisus  est  anno  644, 
hegirae  22;  successorem  habuit  Othoman,  qui  occisus  est  et  ipse 
anno  656.  Post  eum  Aly  tandem  obtinuit  califatum,  et  sedem  im- 
perii a Medina  transtulit  Gouffa  super  Euphratem.  Traditiones  ob- 
servationesque in  Alcorano  non  scriptas  abolevit , hinc  magna 
facta  est  divisio  inter  Mahumetanos,  aliis  quippe  veram  doctrinam 
prophetse  per  Abou-Bekr  promulgatam  sectantibus,  aliis  vero  re- 
formationi ab  Aly  factae  adhaerentibus. 

Hispania  a Garthaginensibus,  Romanis,  Gothis  et  Vandalis  suc- 
cessive occupata,  a Mahumetanis  Arabibus,  dictis  Aicmm  propter 
nigritudinem,  vel  quia  per  Mauritaniam  Africae  provinciam  vene- 
rant, fuit  invasa  anno  711,  et  ab  eis  penitus  liberari  non  potuit 
ante  finem  decimi  quinti  saeculi. 

Decem  et  novem  sibi  successerunt  califi  ex  Omar  descendentes, 
qui  idcirco  vocati  sunt  Ommiadi.  Versus  annum  752  alia  coepit 
existere  dynastia  califorum  ex  Abbas,  Mahumetis  patruo,  orto- 
rum, qui  propterea  dicti  sunt  Abbasidi-Abou-Giafar-Almanzor, 
secundus  hujus  dynastiae  califus,  caput  sui  imperii  fecit  Bagdad 
ad  Tigrim  aedificatam,  ibique  ipsius  successores  usque  ad  initium 
decimi  quinti  saeculi  sedem  habuerunt : at  circa  nonum  aut  deci- 
mum aerae  nostrae  saeculum  omnem  temporalem  auctoritatem  ami- 
serunt, et  solam  potestatis  umbram  retinuerunt.  Imperium  suc- 
cessive divisum  est  : varii  optimates  in  diversis  locis  auctorita- 
tem de  facto  exercebant,  et  coeperunt  vocari  Sultani,  Bullans , id 
est  domini. 

In  undecimo  saeculo,  Tureae,  ex  Scythia  oriundi,  a multo  tem- 
pore jam  existentes,  adversus  Graecos  et  Saracenos  praevalere  in- 
coeperunt  et  in  Oriente  potentes  facti  sunt.  Circa  annum  1300,  Ot- 


4 Cuncta  hujus  bibliothecae  volumina  distribuenda  esse  voluit  Amrou , dux 
exercitus  Omar , balneis  publicis  quae,  licet  numero  4,000,  per  sex  menses  ope 
pr&dictornm  librorum  calefacta  sunt. 

toman  vel  Othoman,  ex  illa  gente  oriens , summus  factus  est 
dominus  vel  sultanus;  hinc  successores  ejus  dicti  sunt  Ottomani. 
Mahumetes  II,  unus  ex  illis , cujus  cognomen  Magnus , Constanti- 
nopolim  anno  1453  obsedit,  vi  aperta  eam  cepit  atque  sedem  im- 
perii fecit.  Eam  huc  usque  possederunt  Tureae  et  principes  Otto- 
mani.  Puram  et  integram  Mahumetis  doctrinam  se  retinere  glo- 
riantur, sicut  Tartari  et  Africani;  et  dicuntur  Sunniti  ( Sunites  vel 
Sonites ),  quia  adhaerent  Sunitae,  id  est  traditioni  Alcorano  super- 
additae : maximo  odio  prosequuntur  Persas  aliosque  populos 
orientales,  praesertim  in  India,  quia  reformationem  Aly  sectan- 
tur; et  vocantur  etiam  Fatimiti  (Fathimites)  a Fo  timeh , Mahume- 
tis filia  et  Aly  uxore,  eosque  appellant  Shiitos  (Shiites  vel  Cliii- 
tes),  id  est,  separatos,  schismaticos,  haereticos,  etc.  Hi  autem  Aly 
discipuli  adeo  divisi  sunt,  ut  jam  plus  quam  septuagenae  duae  sectae 
inter  eos  numerentur. 

Juxta  Malte-Bnm,  Geog.  univ.  t.  vi,  p.  560,  Mahumetani,  ad 
omnes  has  sectas  pertinentes,  100,000,000  numerantur.  Apud 
Balbi , 96,000,000. 


DE  DOCTRINA  MAMUMETIS. 

Doctrina  religionis  Mahumetanae  continetur  praecipue  in  libro 
cui  titulus  al  Coran,  a duabus  vocibus  in  lingua  Arabica  usitatis- 
simis, scilicet  al3  articulus,  gallice  le3  et  coran , nomen  substan- 
tivum idem  sonans  ac  collectio  vel  liber  : sic  antonomastice  prop- 
ter excellentiam  suam  simpliciter  dicitur  liber,  sicut  apud  nos 
codex  Scripturarum  sacrarum  vocatur  sine  addito  Biblia , a verbo 
graeco  BtCxoc. 

Juxta  Mahumetanorum  traditiones,  singularis  ille  liber,  omnium 
perfectissimus  et  cunctas  hominum  facultates  longe  superans , e 
conspectu  throni  Dei  quadam  nocte  mensis  ramadan , in  infi- 
mum coelum,  id  est,  in  coelum  lunae  descendit,  in  membrana  ex 
pelle  ari.etis  quem  occidit  Abraham  in  loco  Isaac  confecta  descrip- 
tus. 

Archangelus  Gabriel  Mahumetem  frequenter  visitans , divinum 
et  incomparabilem  hunc  librum  per  partes  intra  viginti  tres  an- 
nos ad  eum  detulit;  cum  autem  propheta,  secundum  vulgarem 
Arabum  opinionem,  scribendi  legendique  gnarus  non  esset,  mi- 
nisterio scribarum  utens , scientias  sibi  revelatas  in  chartulis 
scribendas  curabat. 

Post  ipsius  obitum,  Abou-Bekr,  primatum  adeptus,  summam  sta- 
tim  adhibuit  curam  ut  omnes  chartulae  sedulo  collectae  in  unum 
coalescerent : ipso  jubente,  Zaid-ben-T habet  hunc  suscepit  labo- 
rem; chartulis  adjungens  fragmenta  quae  reperit  in  omoplatis 
ovium,  in  lapidibus  albis,  in  foliis  palmarum,  in  frustulis  corii 

vel  panni  scripta , sententias  memoria  solum  retentas  et  varie 
sibi  narratas , haec  omnia  promiscue  et  sine  ullo  ordine  coadu- 
nans, sat  grande,  sed  omnino  informe  composuit  volumen  : illud 
tamen  divisit  in  capita,  et  singulis  capitibus  speciales  annexuit 
titulos  ordinarie  vagos , vel  sensu  carentes , et  saepe  ridiculos, 
v.  g.,  de  ape,  de  formica,  de  vacca,  de  aranea , de  fumo,  de  ster 
coribus,  etc. 

Nullus  unquam  visus  est  liber  adeo  vagus  et  obscurus , tot  nu- 
gis, repetitionibus  et  contradictionibus  refertus , tam  fastidiosus 
et  omni  vero  sensu  destitutus.  Solis  ignorantiae  tenebris  et  cupi- 
ditatum illecebris  explicari  potest  quomodo  fidem  ei  adhuc  prae- 
beant Mahumetani ; in  crassa  ignorantia  enim  cuncti  illi  populi 
versantur,  ut  neminem  latet,  et  carnis  voluptatibus , adeo  vehe- 
menter allicientibus  in  his  regionibus , multum  favet  Alcorani 
doctrina  : haec  namque,  quantum  colligi  potest,  summa  est  illius 
libri  doctrinae  quae  ad  dogmata , praecepta  moralia  et  leges  caere- 
moniales  reducitur. 

1°  Quoad  dogmata,  haec  praecipue  habentur,  scilicet : 1°  Unus 
est  Deus  summe  perfectus  qui  similem  sui  generare  non  potest, 
proindeque  trinitas  in  Deo  admitti  nequit.  2°  Sunt  angeli  qui  sub- 
tilissima ex  igne  composita  habent  corpora : non  manducant  ta- 
men neque  bibunt,  nec  diversi  sunt  sexus.  Alii  Deum  adorant,  alii 
laudes  divinas  canunt,  alii  pro  hominibus  intercedunt,  et  alii  thro- 
num Dei  portant.  Quatuor  frequentius  nominantur,  nempe  Ga - 
briel,  Michael , Azrael  et  Ifrafil.  Singulis  hominibus  adsunt  an- 
geli custodes  qui  quotidie  uniuscujusque  actiones  accurate  rescri- 
bunt. Angelus  Azazil  Deo  erat  proximus,  sed  jussus  Adamum 
adorare,  vel  coram  illo  procumbere,  recusavit;  ideo  ab  excelsa 
statione  sua  decidit,  et  factus  est  diabolus  : nunc  totus  est  ut  ho- 
minibus noceat.  Praeter  angelos  et  daemones,  sunt  genii  boni  et 
mali  ex  crassiori  substantia  compositi , qui  manducant , bibunt, 
speciem  propagant  §t  morti  sunt  obnoxii.  3°  Libri  sacri  sunt  Pen- 
tateuchus,  Evangelium  et  Alcoranus.  Per  Pentateuchum  intelli- 
gunt  Mahumetani  omnes  libros  Veteris  Testamenti;  et  per  Evan- 
gelium , Actus  et  Epistolas  Apostolorum , nec  non  Apocalypsim  : 
asserunt  tamen  hos  libros  a Judaeis  et  Christianis  esse  corruptos, 
et  cunctas  leges  positivas  tum  Veteris  tum  Novi  Testamenti  per 
legem  Mahumetis  fuisse  abrogatas,  ita  ut  soli  Alcorano  nunc 
plena  fides  adhibenda  sit.  4°  Altera  futura  est  vita,  beata  et  aeterna 
pro  bonis,  mala  vero  pro  malis,  sed  forte  non  aeterna  saltem  pro 
omnibus ; inter  doctores  enim  Mahumetanos  plurimi  ^censent  re- 
probos post  certum  temporis  lapsum  admittendos  esse  ad  felici- 
tatem, eisque  apponendas  esse  in  convivium  reliquias  convivii 
justorum.  Futuram  esse  generalem  mortuorum  resurrectionem 
admittunt,  et  extremum  atque  solemne  judicium  quod  sic  exer- 

cebitur : praegrandis  erit  statera  totam  coeli  et  terrae  superficiem 
adaequans,  cujus  lanx  una  erit  lucis  et  altera  tenebrarum;  in  utra- 
que per  omnipotentiam  Dei  ponderabuntur  cuncta  opera  homi- 
num , videlicet  bona  opera  in  lance  lucis  et  mala  in  lance  tene- 
brarum. Narrant  insuper  omnino  credendum  esse  vere  existere 
pontem  Sarat  vel  Stratii , qui  est  corpus  acutius  gladio  et  subti- 
lius capillo  supra  medium  gehennae  extensum ; omnes  super  illud 
transire  debent  : infideles  ex  judicio  Dei  titubabunt  et  in  gehen- 
nam cadent;  fideles  vero  constanter  ambulabunt  et  in  domum  re- 
quiei  ducentur.  Paradisi  felicitas  tota  fere  sita  est  in  arboribus, 
fontibus , pomis,  vestibus  pretiosis,  in  comedendo  et  bibendo,  in 
lectulis,  puellis  et  veneris  oblectamentis  : haec  saepissime  re- 
fricantur et  nonnunquam  coloribus  minime  pudicis  exprimun- 
tur. 5°  Fundamentale  dogma  est  apud  Mahumetanos , omnia  ab- 
soluta Dei  voluntate  esse  praedeterminata,  ac  proinde  necessario 
fieri. 

II0  Praecipua  Mahumetanorum  prxcepta  moralia  sunt : 1°  om- 
nem disputationem  de  religione  esse  prohibitam,  et  quemcumque 
sine  ulla  haesitatione  credere  debere  in  Pentateuchum , Evange- 
lium  et  Alcoranum,  in  Deum  et  in  Mahometem  ejus  prophetam ; 
2°  cunctis  infidelibus  apertum  inferendum  esse  bellum  donec  ve- 
ram amplectantur  fidem,  et  fideles  in  bello  hujusmodi  occumben- 
tes veros  esse  Martyres ; 3°  quatuor  uxores  ducere  licitum  esse, 
aut  unam  et  usque  ad  tres  ancillas  concubinas  : ab  hac  lege  dis- 
pensatus fuit  Mahumetes,  qui  quindecim  habuit  uxores  et  decem 
vel  duodecim  concubinas;  4°  licere  pariter  uxores  duabus  vicibus 
repudiare  et  assumere,  tertio  etiam  recipi  posse  uxorem  repudia- 
tam , modo  vir  alter  eam  prius  duxerit  et  repudiaverit.  Multae 
sunt  aliae  leges  de  juramentis , de  vindicta  privata , de  poena  ta- 
lionis, de  usu  feminarum,  etc.,  a spiritu  evangelii  non  minus  re- 
motae. 

III0  Leges  cxremoniales  sunt:  la  purificationes  seu  lotiones;  in 
aliquibus  circumstantiis  extraordinariis  totum  corpus  immergen- 
dum est  in  aquam;  ad  id  tenentur  mulieres  post  partum,  et  quicum- 
que mortuum  tetigerunt  : in  aliis  casibus  solummodo  lavantur 
facies,  manus  et  pedes.  Deficiente  aqua,  purificatio  praescripta  fit 
cum  arena.  2»  Circumcisio , quae  libere  fieri  potest  a sexto  usque 
ad  decimum  sextum  annum ; in  hac  caeremonia  requiritur  ut  puer 
professionem  fidei  apud  Mahumetanos  usitatam  distincte  pronun- 
tiare valeat  : Non  est  Deus  praeter  Deum , et  Mohammed  est  le- 
gatus ejus.  3a  Oratio,  quae  quinquies  per  singulos  dies  fieri  debet 
a Mahumetanis , faciem  ad  fanum  Meccanum  versam  habentibus, 
scilicet,  ante  solis  ortum,  statim  post  meridiem,  ante  solis  occa- 
sum, post  solis  occasum,  ante  finem  crepusculi  et  post  crepuscu- 
lum. Usus  Campanarum  omnino  prohibetur,  et  ideo  publici  prae- 

cones  in  templorum  turribus  stantes  alta  voce  clamant : Maximus 
Deus , Maximus  Deus , etc.,  et  populum  statutis  horis  ad  oratio- 
nem vocant.  4a  Eleemosyna,  quae  duplex  est,  alia  scilicet  spon- 
tanea, ad  quam  valde  excitat  Mahumetes,  et  ad  moralia  praecepta 
pertinet,  et  altera  lege  praescripta  quae  bellorum  expensis  potis- 
simum destinata  est,  et  sic  verum  est  tributum.  5a  Jejunium,  quod 
etiam  duplex  est , unum  supererogatorium  et  ad  privatorum  de- 
votionem exercendum;  et  alterum  obligatorium,  quo,  per  mensem 
lunarem  ramadan  strictissime  observari  debet  1 ; id  est , nihil 
omnino,  durante  die,  sumere  licet,  ne  quidem  guttulam  aquae, 
et  a cunctis  voluptatibus  abstinendum  est ; at  post  solis  occasum 
ea  omnia  licent  quae  alio  tempore  permissa  sunt.  Solemne  boc  je- 
junium ideo  in  mense  ramadan  observatur,  quia  eo  tempore  Al- 
coranus  demissus  est  de  coelo,  et  terminatur  festo  solemni,  dicto 
parvo  Beyram : tribus  subsequentibus  celebratur  diebus,  et  vulgo 
dicitur  Pascha  Turearum;  septuaginta  diebus  post  boc  festum 
magnum  celebratur  Beyram  per  quatuor  dies.  His  duntaxat  sep- 
tem diebus  in  toto  anno  negotium  omneque  opus  servile  prohi- 
bentur; nam  laborare  licet  die  veneris  cultui  religioso  specialiter 
consecrato.  6a  Abstinentia  a vino,  ludo  et  musica,  item  morticino, 
sanguine,  carne  suilla , idolothyto,  suffocato,  occiso  percussione, 
mortuo  ex  casu,  occiso  cornu  alterius  animalis,  ab  eo  de  quo  fera 
comederit.  7a  Est  peregrinatio  Meccana  ex  usu  ethnicorum  Ara- 
bum a Mahumete  accepta  et  ipsius  asseclis  praescripta , quae  ab 
omnibus  legitime  non  impeditis  saltem  semel  in  vita  fleri  debet. 
Opinantur  Arabes  hanc  peregrinationem  ab  ipso  Adam  incoeptam 
esse,  templum  nunc  exstans  tempore  diluvii  assumptum  esse  in 
coelum,  Abraham  vero  aliud  omnino  simile  ex  jussu  Dei  aedifica- 
visse. 

Patet  ex  modo  dictis  totam  Mahumetanorum  religionem  infor- 
mem esse  congeriem  veterum  traditionum  Arabum  ab  Abraham 
per  Ismaelem  descendentium,  et  factorum  Veteris  et  Novi  Testa- 
menti ; fabularum  Thalmudistarum,  et  errorum  Arii,  Nestorii  alio- 
rumque haereticorum,  vel  catholicorum  ignorantia  crassa  labo- 
rantium. 

Singularis  haec  Mahumetis  religio  seria  confutatione  minime 
indiget;  a perfectione  enim  religionis  Christianae  longe  abest,  et 
nullis  characteribus  veritatis  fulcitur;  praecipui  namque  veritatis 
religionis  positivae  characteres  sunt  miracula  et  prophetiae;  atqui 
religio  Mahumetis  neque  miraculis  vere  divinis  neque  prophetiis 
innititur. 


1 Cum  annus  Mahumetanorum  sit  lunaris,  mensis  ramadan  varia  ^uccessive 
percurrit  tempora,  et  intra  triginta  tres  annos  circulus  perficitur;  saepe  ergo  ma- 
gnum jejunium  in  aestate  celebratur. 

it 

1°  Non  miraculis  vere  divinis ; pluribus  enim  Alcorani  locis 
profitetur  Mahumetes  se  ad  miracula  patranda  missum  non  fuisse, 
penes  Deum  esse  signa,  se  vero  manifestum  esse  praedicato- 
rem, etc.  Dat  tamen  suum  Alcoranum  ut  prodigium  vere  divi- 
num, ut  pote  opus  eximium  a se  idiota  conscriptum,  cui  eloquen- 
tissimi  viri  a se  rogati  nihil  simile  condere  potuerunt  : at  certe 
ille  liber,  ex  compendio  ipsius  doctrinae  supra  exposito,  sub  nullo 
respectu  videtur  esse  quid  divinum , bene  vero  quoddam  delirii 
portentum.  Doctores  quidem  Mahumetani  multa  prophetae  suo 
tribuunt  miracula,  usque  ad  tria  millia,  quae  dicunt  esse  splendi- 
dissima : verum  tam  ridicula  sunt  ut  vix  serio  referri  queant  : 
v.  g.,  bos  Alcoranum  inter  cornua  gestit ; columba  ad  aurem  pro- 
phetae advolat;  magna  pars  lunae  in  manicam  ejus  delabitur,  et 
ille  eam  remittit  ne  sideri  sua  desit  rotunditas;  fontes  e digitis 
ejus  scaturiunt;  montes  et  lapides  eum  praetereuntem  salutant, 
dicentes  : Salve Propheta  Dei ; arbores  cacumina  inclinant,  duae 
prae  caeteris  eum  ad  nutum  sequuntur,  se  mutuo  jungentes,  um- 
braculum super  eum , dum  ventrem  solvit , extendunt ; in  ictu 
oculi  a Mecca  Jerosolymam  iter  facit,  insidens  dorso  jumenti 
cujus  lora  Archangelus  Gabriel  tenet,  splendente  scala  in  coelum 
ascendit,  septem  coelos  visitat,  etc.  Quis  autem  in  hujusmodi  pro- 
digiis characteres  veritatis  et  divinitatis  reperiet?  Ergo  1°. 

2°  Religio  Mahumetis  veris  prophetiis  non  innititur ; nullas 
quippe  prophetias  edidit  Mahumetes,  sed  tantum,  Pentateuchum 
et  Evangelium  corrumpens,  exhibfet  Deum,  in  cap.  7 et  61  Al- 
corani, ut  singularem  annuntiantem  prophetam  qui  multa  jube- 
ret honesta , inhonesta  vero  prohiberet , et  praetendit  se  hunc 
esse  prophetam  : at  nemo  non  videt  talem  allegationem , omni 
ratione  positiva  destitutam,  nulla  fide  esse  dignam  : ergo. 

Religio  mahumetana  dicitur  gallice  Islamisme , a voce  Islam 
quae  in  lingua  Arabica  exprimit  actionem  plene  Deo  se  commit- 
tendi : ex  illa  voce  Persae  fecerunt  Muslim  et  in  numero  plurali 
Muslimin ; unde  Mahumetani  dicuntur  Musulmans.  Olim  vocati 
sunt  etiam  Sarraceni  (Sarrasins)  a populo  qui  iMedinae  et  circa 
Medinam  teippore  Mahumetis  habitabat,  qui  novae  religioni  sub- 
scripsit, et  cunctis  eam  profitentibus  nomen  suum  dedit  : nomen 
istud  obsolevit  quando  Tureae  primatum  obtinuerunt. 

Ministri  religionis  mahumetanae  vocantur  imanni,  imans;  prae- 
sunt orationibus , quae  a solis  privatis  nunquam  fieri  debent  in 
templo,  sed  publice  ac  solemniter;  sipe  cantu  tamen  celebrantur 
die  veneris  : hac  die  publicas  habent  conciones  ad  populum.  Unus 
specialiter  praepositus  est  unicuique  templo  (mosquee),  sicut  pa- 
rochus apud  nos,  et  plures  sub  se  habet  imannos.  Primus  omnium 
in  toto  Turearum  imperio  dicitur  mufti  vel  muphti;  solus  infal- 
libiliter  Alcoranum  interpretatur.  Quidam  sunt  etiam  religiosi 


DE  VERA  RELIGIONE.  227 

seu  monachi  dervis  vel  derviches  appellati,  qui  vitam  ducunt  cse- 
libem,  pauperem  et  valde  austeram,  saltem  apparenter ; at  hujus- 
modi professionem  pro  nutu  relinquere  possunt. 

Vkle  Lectiones  theologicas  ad  usum  dioecesis  Rothomagensis, 
t.  v;  Hooke , Religionis  naturalis,  etc.,  Principia,  t.  ii,  ad  calcem; 
Biographie  universelle , art.  Mahomet  et  Aly\  Exposition  de  la 
foi  musulmane , tr adulte  du  ture  par  M.  Garcin  de  Tassy , etc. 


TRACTATUS 

DE  ECCLESIA  CHRISTI. 


In  praecedenti  Tractatu  nostro  demonstravimus  solam 
religionem  Christianam  esse  veram  et  divinam,  solamque 
admittendam  : omnes  igitur  homines  tenentur,  quantum 
in  se  est,  eam  cognoscere  et  amplecti. 

Qui  autem  eam  profitentur,  in  varias  dividuntur  so- 
cietates quae  plurimis  in  punctis  sibi  contradicunt : earum 
igitur  doctrina  aequaliter  vera  non  est ; quia  Deus  non 
potest  revelare  falsum  : unde  vel  omnes  a vera  Christi 
doctrina  recesserunt,  et  in  errorem  plus  minusve  impe- 
gerunt : vel  unica  ex  illis  genuinam  Christi  doctrinam 
in  sua  integritate  servat.  Apertissimam  hanc  veritatem 
nemo  inficiatur. 

Maxima  ergo  cum  diligentia  nohis  investigandum  est 
an  vera  Christi  doctrina  in  sua  integritate  adhuc  existat, 
quomodo  a diversis  erroribus  circa  illam  existentibus 
secerni  possit  et  cognosci  debeat,  ad  salutem  consequen- 
dam. 

Societas  veram  Christi  doctrinam  servans  ab  omnibus 
vocatur  Ecclesia,  et  idcirco  Tractatus  noster  inscribitur : 
De  vera  Christi  Ecclesia. 

In  tres  partes  eum  dividemus,  quarum  la  erit  de  verae 
Ecclesiae  notis ; 2a  de  ejus  autoritate,  et  3a  de  ipsius  ca- 
pite et  membris.  His  tria  praemittenda  sunt  capita : l”m  de 
genere  argumentorum  quibus  in  praesentis  Tractatus  de- 
cursu utendum  est ; 2um  de  notione  Ecclesiae,  et  3um  de 
necessitate  ipsi  adhaerendi. 

I CAPUT  PRAEVIUM. 

DE  GENERE  ARGUMENTORUM  QUIBUS  IN  PRAESENTIS 
TRACTATUS  DECURSU  UTENDUM  EST. 

Existentia  et  constitutio  verae  Ecclesiae  sunt  facta  a 
libera  Dei  voluntate  provenientia : in  his  ergo  tractandis 
non  utendum  est  argumentis  ex  sola  ratione  depromptis ; 
sed  consulenda  sunt  monumenta  in  quibus  continentur 
libera  Dei  consilia : porro  haec  monumenta  sunt  Scrip- 
tura sacra  et  traditio. 

ARTICULUS  PRIMUS. 

DE  SCRIPTURA  SACRA. 

1°  Adversarii  quos  in  decursu  hujus  Tractatus  directe 
impugnaturi  sumus,  agnoscunt  Scripturam  tanquam  ge- 
nuinum Dei  verbum  continentem : supposita  igitur,  et 
non  probata  divinitate  librorum  sacrorum , argumenta 
ex  ipsis  merito  colligemus  ad  stabiliendas  defendendas- 
que  propositiones  nostras. 

2°  In  praecedenti  Tractatu  probavimus  libros,  tum  Ve- 
teris, tum  Novi  Testamenti  esse  authenticos,  veros  et  in- 
tegros, proindeque  omnimoda  fide  dignos : porro  in  eis 
referuntur  Dei  Christique  verba  : ergo. 

ARTICULUS  SECUNDUS. 

DE  TRADITIONE. 

Certum  est  Christum  multa  dixisse  et  fecisse  quae  in 
Evangelio  non  fuerunt  scripta,  ut  ipse  S.  Joannes  testa- 
tur, xxi,  25 : haec  autem  ad  nos  pervenire  potuerunt,  et 

complexio  eorum  vocatur  traditio.  Traditio  igitur  recte 
definitur  : Doctrina  divina  in  libris  canonicis  non  scripta, 
sive  viva  voce  transmittatur,  sive  in  aliis  scriptis  repe- 
riatur.  Sumitur  etiam  traditio  pro  ipsamet  via  qua  trans- 
mittitur doctrina. 

Quaestio  est  an  hujusmodi  traditio  tutissima  sit  via  qua 
doctrina  Christi  et  Apostolorum  ad  nos  pervenire  possit. 
Negant  protestantes,  affirmant  vero  omnes  catholici,  qui- 
buscum  sit 

PROPOSITIO. 

Traditio  est  via  tutissima  qua  doctrina  Christi  et  Apostolorum 
usque  ad  nos  certo  pervenire  potest. 

Prob.  1°  ex  ipsa  Scriptura  sacra.  IIThessal.  ii,  14  : Ita- 
que, fratres , state  et  tenete  traditiones  quas  didicistis,  sive 
per  sermonem , sive  per  epistolam  nostram.  II.  Tim.  i,  13  : 
Formam  habe  sanorum  verborum  quae  a me  audisti , in  fide 
et  in  dilectione  in  Christo  Jesu.  Bonum  depositum  custodi  per 
Spiritum  sanctum  qui  habitat  in  nobis.  Ibid.  ii,  1 : Tu  ergo, 
fili  mi , confortare  in  gratia , quae  est  in  Christo  Jesu , et 
quae  audisti  a me  per  multos  testes,  haec  commenda  fidelibus 
hominibus  qui  idonei  erunt  et  alios  docere.  Porro  in  his 
textibus  agitur  de  doctrina  sola  voce  transmissa,  velut 
depositum  custodienda  et  alios  docenda : ergo , juxta 
Apostolum,  doctrina  sana  et  divina  sic  transmitti  potest. 

Prob.  2°  ex  sanctis  Patribus.  Quidquid  dicant  protes- 
tantes de  sanctis  Patribus  eorumque  scriptis,  saltem  ne- 
gare non  possunt  eos  fuisse  testes  doctrinae  quae  ipsorum 
tempore  in  variis  ecclesiis  suis  docebatur  : merito  igitur 
consulendi  sunt,  etsi  fuerint  unanimes  in  admittenda 
traditione  divina,  hinc  firmissimum  eruitur  argumen- 
tum: porro  sancti  Patres  fuerunt  unanimes,  etiam  in 
primis  Ecclesiae  saeculis,  in  admittenda  traditione  divina; 
ex  innumeris  eorum  testimoniis  quae  citari  possent,  quae- 
dam tantum  seligemus. 

Tertull.  lib.  de  Corona,  post  enumeratas  varias  tradi- 
tiones de  caeremoniis  baptismi,  de  signo  crucis,  de  obla- 

tionibus  pro  defunctis,  etc.,  addit,  cap.  4 : « Harum  dis- 
» ciplinarum  si  legem  expostules  Scripturarum,  nullam 
» invenies.  Traditio  tibi  praetendatur  auctrix,  consuetudo 
» confirmatrix  et  fides  observatrix.  » 

Ori  genes,  in  cap.  vi  Epist.  ad  Rom.  lib.  5 : « Ecclesia 
» ab  Apostolis  traditione  suscepit  etiam  parvulis  baptis- 
» mumdare.  » 

S.  Rasilius,  lib.  de  Spiritu  sancto,  cap.  27,  n.  66,  ait  : 
« Ex  asservatis  in  Ecclesia  dogmatibus  et  praedicationibus 
» alia  quidem  habemus  e doctrina  scripto  prodita,  alia 
» vero  nobis  in  mysterio  tradita  recepimus  ex  traditione 
» Apostolorum.  » 

S.  Chrysost.  in  cap.  n Epist.  II  ad  Thessal.,  ad  verba  quae 
retulimus,  dicit  : « Hinc  est  perspicuum  quod  non  omnia 
» tradiderunt  per  epistolam,  sed  multa  etiam  sine  scriptis ; 
» et  ea  quoque  sunt  fide  digna.  Quamobrem  Ecclesiae  quo- 
» que  traditionem  censeamus  esse  fide  dignam.  » 

S.  Epiph.  Haeresi  61  : « Sed  et  traditione  quoque  opus 
» est : neque  enim  ex  scripturis  peti  possunt  omnia.  Id- 
» circo  alia  scripto,  traditione  alia  sanctissimi  Apostoli 
» reliquerunt.  » 

S.  Aug,  de  Bapt.  lib.  5,  cap.  23  : « Sunt  multa  quae  uni- 
» versa  tenet  Ecclesia,  et  ob  hoc  ab  Apostolis  praecepta 
» bene  creduntur,  quanquam  scripta  non  reperiantur.  » 
S.  Hieronymus,  Dialogo  contra  Luciferianos,  cap  4 : 
« Etiamsi  Scripturae  auctoritas  non  subesset,  totius  orbis 
» in  hanc  partem  consensus  instar  praecepti  obtineret; 
» nam  et  multa  alia  quae  per  traditionem  in  Ecclesiis  obser- 
» vantur,  auctoritatem  scriptae  legis  sibi  usurpaverunt.  » 
Clara  sunt  hujusmodi  testimonia,  et  multo  clariora  ap- 
parerent si  uniuscuj  usque  integer  1 egeretur  contextus . U nde 
eruditus  Casaubon , protestans,  fatebatur  omnes  sanctos 
Patres  esse  pro  catholicis  ; Obreths , non  minus  eruditus, 
testatur  quod  opera  illorum  legendo,  antequam  in  sinum 
Ecclesiae  Romanae  rediisset,  pluries  tentatus  fuerit  ea  pro- 
jicere in  terram,  quia  plena  sibi  videbantur  papismo.  Ergo 
patrum  testimonio  evidenter  constat  admittendas  esse 
divinas  traditiones. 

Hinc  concilium  Trident.  merito  definiit,  sess.  3,  decret. 
de  Canonicis  Script.,  « omnem  salutarem  veritatem  et 
» morum  disciplinam  contineri  in  libris  scriptis ; et  sine 
» scripto  in  traditionibus,  quae  ipsius  ore  Christi  ab  Apo- 
» stolis  acceptae,  aut  ab  ipsis  Apostolis  Spiritu  sancto 
» dictante,  quasi  per  manus  traditae,  ad  nos  usque  perve- 
» nerunt.  » 

Notandum  sanctos  Patres  sub  triplici  respectu  conside- 
rari posse,  vel  ut  proprias  suas  emittentes  ideas,  vel  ut 
facta  historica  narrantes,  vel  ut  testantes  talem  doctrinam 
in  suis  ecclesiis  esse  receptam  tanquam  a Christo  aut  ab 
Apostolis  venientem.  Sub  ultimo  hoc  respectu  optima 
sunt  divinae  traditionis  organa. 

Eadem  propositio  aliquando  probatur  ex  SS.  Patribus 
et  ex  traditione,  sicque  duplex  instituitur  argumentum, 
quia  SS.  Patres  in  uno  argumento  invocantur  ut  doctores, 
et  in  alio  ut  traditionis  testes  : aliunde  veritates  ab  Apo- 
stolis descendentes  aliter  quam  per  SS.  Patres  ad  nos  per- 
venire possunt. 

Prob.  3°  ratione.  Ab  Adam  usque  ad  Moysen,  traditione 
habebatur  fides  de  creatione  mundi,  de  lapsu  primi  paren- 
tis, de  vita  fu  tura,  de  Redemptore  venturo,  de  remedio  pec- 
cati originalis,  etc.  A Moyse  usque  ad  Christum,  sola  iterum 
traditione  habebatur  fides  de  remedio  peccati  originalis, 
saltem  pro  feminis,  de  canonicitate  librorum  sanctorum  et 
de  multis  aliis ; in  nova  autem  lege  viva  voce  tantum 
primo  docuerunt  Apostoli,  plures  ecclesiae  diu  exstiterunt 
absque  scriptis,  et  etiam  nunc  plura  docentur  et  ubique  ve- 
lut  divinacreduntur,licetnecinEvangeliis,nec  aliisApos- 
tolorum  scriptis  inveniantur  : sic  ipsi  protestantes  admit- 
tuntbeatam  Deiparam  semper  fuisse  virginem,  baptismum 
parvulis  esse  conferendum,  ab  haereticis  rite  collatum  non 
esse  iterandum,  quatuor  tantum  esse  Evangelia,  etc.; 
porro  haec  omnia  aliaque  multa  sola  traditione  constant : 
ergo. 

Et  vero  Apostoli  per  orbem  dispersi  varias  fundaverunt 
ecclesias,  quae  vice  sua  alias  genuerunt  eisque  traditiones 
suas  transmiserunt  ; sic  prodiere  omnes  ecclesiae  chris- 

tianae  in  mundo  existentes.  Si  ergo  omnes  sint  moraliter 
unanimes  in  admittenda  aliqua  doctrina  ut  divina,  licet 
non  scripta,  certe  negare  non  possumus  eam  esse  reipsa 
divinam.  Vel  enim  est  divina,  vel  ab  aliquo  impostore 
fuit  excogitata  : at  posterius  dici  non  potest ; quis  namque 
rationis  compos  credat  aliquem  impostorem,  quantumvis 
in  arte  fallendi  peritus  supponatur,  cunctis  fidelibus  ac 
pastoribus  universarum  ecclesiarum,  locis,  moribus  et 
usu  sermonis  a se  discrepantium,  persuasisse  velut  divi- 
nam, a Christo  et  Apostolis  venientem,  doctrinam  suppo- 
sititiam  de  qua  nihil  unquam  audissent  ? Manifestum  est 
talem  hypothesim  esse  prorsus  absurdam  : igitur  admit- 
tenda est  traditio  ut  via  tutissima  qua  doctrina  divina  ad 
nos  usque  certo  pervenire  queat. 

Plures  protestantes,  veritate  victi,  admittendam  esse 
traditionem  confessi  sunt.  Exstat  recens  epistola  doctoris 
Leo  professoris  in  universitate  protestanti  Hallensi,  in  qua, 
sepositis  sectae  suae  praejudiciis,  auctoritatem  traditionis 
egregie  tuetur,  eamdem  argumenta  ac  nos  lucide  proferens. 
(Univers  diei  17  martii  1853.) 

Inter  alia  opera  quae  utiliter  consuli  possunt,  vide  Bos - 
suet  variis  in  locis,  et  praesertim  Defense  de  la  tradition ; 
la  Discussion  amicale,  lettre  4e;  Excellence  de  la  religion 
catholique , ouvrage  trad . de  Vanglais  de  M.  Milner , 
lettre  10e,  etc. 

Hinc  sequitur  quod  traditio  constans  et  universalis  tan- 
tam mereatur  fidem  quantum  ipsa  Scriptura  sacra  : ergo 
validissima  subministrat  argumenta  ad  dignoscenda  fidei 
dogmata,  et  in  primis  divinam  verae  Ecclesiae  constitutio- 
nem ; etenim  quae  vera  traditione  constant  ut  divina,  tam 
certa  sunt  ac  ea  quae  in  libris  sacris  describuntur.  Ergo. 

II  CAPUT  PRJEYIUM. 

DE  NOTIONE  ECCLESLE. 

Vox  Ecclesia,  a verbo  Graeco  h^nxi^,  invoco,  oriens  idem 
significat  ac  coetus.  In  ipsis  Scripturis  sacris  promiscue 
usurpatur  pro  coetu,  sive  religioso,  v.  g.  : Si  Ecclesiam 
non  audierit,  sit  tibi  sicut  ethnicus  et  publicanus,  Matth. 
xviii,  17 ; sive  profano,  ut  in  Act.  xix,  32  : Erat  enim 
ecclesia  confusa ; sive  etiam  iniquo  : Odivi  ecclesiam  mali- 
gnantium, Ps.  xxv,  5.  Mos  autem  praevaluit  ut  vox  illa  pro 
coetu  religioso  duntaxat  sumeretur,  imo  ad  designandum 
societatem  religionem  Christi  profitentem  consecraretur. 

In  triplici  statu  catholici  considerant  Ecclesiam  Christi, 
videlicet,  in  coelo  triumphantem,  in  purgatorio  patientem, 
et  in  terra  militantem. 

De  sola  Ecclesia,  prout  est  in  terra  militans,  hic  nobis 
agendum  est. 

Bellarminus  eam  definit : Societatem  hominum  viatorum 
ejusdem  fidei  professione  eorumdemque  sacramentorum  par- 
ticipatione conjunctorum  sub  regimine  legitimorum  pastorum 
ac  prcesertim  summi  Pontificis . Haec  quidem  definitio,  ab 
omnibus  catholicis  admissa,  est  accurata  et  naturam  Eccle- 
siae catholicae  perfecte  describit,  ut  ex  dicendis  in  decursu 
Tractatus  patebit : sed  haeretici,  quibuscum  nobis  dimican- 
dum est,  eam  rejiciunt.  Requiritur  tamen  ut  commune 
cum  illis  habeamus  principium  extra  dubium  positum,  ex 
quo  procedentes,  methodicam  instituamus  discussionem. 
Bossuet  Ecclesiam  sic  definivit  in  exordio  famosissimi  sui 
cum  ministro  Claude  colloquii : Societas  hominum  viat  orum, 
veram  Christi  doctrinam  profitentium.  Fatentur  ipsi  pro- 
testantes  definitionem  istam  esse  veram  et  accuratam; 
hanc  igitur,  cum  iis  certantes,  admittimus. 

III  CAPUT  PRAEVIUM. 

DE  NECESSITATE  ADHAERENDI  VER^E  ECCLESIAE. 

Sensus  quaestionis  est  utrum  extra  communionem  cum 
vera  Christi  Ecclesia  salus  obtineri  possit. 

PROPOSITIO. 

Qui  scienter,  aut  saltem  ex  ignorantia  vincibili , extra  veram 

Ecclesiam  morantur  et  decendunt,  salutem  ceternam  obtinere 

nequeunt . 

Prob.  1°.  Si  Ecclesiam  non  audierit , sit  tibi  sicut  ethni- 
cus et  publicanus,  Mattii,  xviii,  17.  Qui  non  crediderit , con- 
demnabitur, Mare.  xvi.  16.  Certe  qui  habendus  est  ut 
ethnicus  et  publicanus,  qui  damnandus  est,  salutem  non 
consequetur  : atqui  talis  est  omnis  qui  vivit  extra  Eccle- 
siam. 

Prob . 2°.  B.  Paulus,  Eph.  v,  23  : Christus  caput  est 
Ecclesiae , ipse  salvator  corporis  ejus ; Coi.  i,  18  : Et  ipse 
est  caput  corporis  Ecclesiae . Unde  sic  : Caput  non  influit 
nisi  in  membra  proprii  corporis  : ergo  salus  veniens  a 
I Christo  obtineri  non  potest  extra  Ecclesiam. 

In  aliis  locis  Ecclesia  dicitur  domus  Dei , columna  verita- 
tis, sponsa  et  amica  Christi;  porro  repugnat  salutem 
reperiri  extra  domum  Dei,  columnam  veritatis  et  spon- 
sam Christi  : ergo. 

Prob . 3°  e#  SS.  Patribus.  S.  Cypr.  De  unit.  Eccl. : « Ha- 
» bere  jam  non  potest  Deum  Patrem  qui  non  habet  Ec- 
» clesiam  matrem...  Si  potuit  evadere  quisquam  qui 
» extra  arcam  Noe  fuit,  et  qui  extra  Ecclesiam  fuerit, 
» foris  evadet.  » 

Multa  alia  citari  possent  testimonia  non  minus  clara  et 
splendida.  Ergo. 

Propositionem  nostram  libenter  admittunt  ipsi  protes- 
tantes ; cum  enim  hic  agatur  de  vera  Christi  Ecclesia  in 
genere,  fatentur  extra  eam  nullam  obtineri  posse  salu- 
tem. Vide  Bossuet,  Histoire  des  variatioris,  1.  15.  Calvinus 
aiebat,  Institut.  1.  iv,  c.  1 : « Extra  Ecclesiae  gremium 
» nulla  est  speranda  remissio  peccatorum,  nec  ulla  sa- 
» lus.  » Jurieu,  celebris  minister  in  secta  calviniana, 
idem  confessus  est,  et  hodierni  protestantes  ab  ea  sen- 
tentia minime  recedunt.  Frustra  igitur  hanc  quaestionem 
fusius  tractaremus.  Nunc  summa  cum  diligentia  quae- 
rendum est  ubi  sit  vera  Ecclesia  extra  quam  nulla  est 
salus. 

Sunt  tamen  qui,  potius  inter  incredulos  quam  inter 
protestantes  numerandi , dicunt  Christum  instituisse 
Christianismum , non  autem  Ecclesiam  cui  necessario 
adhaerendum  sit.  Verum,  ut  infra  demonstraturi  sumus, 
Christus  dogmata  revelavit,  mandavit  Apostolis  eorum- 
que  successoribus  docere  servanda  omnia  quaecumque  ab 
illo  didicerant,  et  ministerium  pastorum  in  sacra  hierar- 
cbia  distributum  instituit.  Ergo. 


PARS  PRIMA. 

DE  NOTIS  VER  E ECCLESLE. 


Nolae  Ecclesiae  sunt  signa  quibus  eam  a sectis  pseudo- 
cbristianis  tuto  secernere  possumus.  Certum  est  apud 
omnes  quod  hujusmodi  notae  vel  signa  existere  debeant ; 
Deus  enim  omnes  homines  vult  salvos  fieri , et  ad  agnitio- 
nem veritatis  venire,  I Tim.  ii,  4 : porro  extra  veram  Ec- 
clesiam nulla  est  salus.  Necesse  est  ergo  ut  vera  Ecclesia 
tuto  ac  facile  secerni  possit. 

Dicemus  1°  de  notarum  verae  Ecclesiae  existentia ; 2°  de 
illarum  applicatione. 


CAPUT  PRIMUM. 

DE  NOTARUM  YER2E  ECCLESLE  EXISTENTIA. 

Ut  notae  verae  Ecclesiae  ad  finem  propositum  nos  per- 
ducere valeant,  tres  specialiter  liabeant  dotes  necesse 
est,  videlicet : 1°  debent  esse  notiores  ipsa  Ecclesia,  alio- 
quin  immerito  dicerentur  notae ; 2°  cognitu  faciles,  quia 
necesse  est  ut  rudiores  sicut  et  docti  veram  Ecclesiam 
cognoscere  valeant : non  necesse  est  tamen  omnes  notas 
captui  idiotarum  et  ingenio  peritorum  esse  simul  propor- 
tionatas ; 3°  verae  Ecclesiae  propriae ; si  enim  aliis  sectis 
competerent,  jam  illorum  ope  vera  Ecclesia  discerni  non 
posset. 

Lutherus,  Calvinus  et  Ecclesia  Anglicana  duas  admit- 
tunt Ecclesiae  notas , scilicet  rectam  doctrinae  Christi 
praedicationem,  et  legitimam  sacramentorum  adminis- 
trationem  ; nonnulli  addiderunt  legitimam  disciplinam, 
recte  administratam.  Illae  notae  ad  unicam  reducuntur, 
nempe  ad  veram  Christi  doctrinam  examine  privato  ex 
Scriptura  sacra  cognitam  : ita  nunc  omnes  protestantes, 
ut  ipsi  dicunt  et  in  scriptis  suis  palam  exprimunt. 

Catholici  vero  unanimiter  affirmant  in  Ecclesia  neces- 
sario quidem  esse  rectam  doctrinae  Christi  praedicationem, 
legitimam  sacramentorum  administrationem  et  rectam 
disciplinam;  sed  negant  has  qualitates  assignari  posse 
tanquam  Ecclesiae  notas  : quatuor  alias  assignant  notas 
quae  a concilio  Constantinopolitano  traditae  sunt  his  ver- 
bis : et  unam,  sanctam,  catholicam  et  apostolicam  Eccle- 
siam. De  his  et  illis  seorsim  nobis  dicendum  est  in  sequen- 
tibus articulis. 

ARTICULUS  PRIMUS. 

DE  FALSIS  NOTIS  A PROTESTANTIBUS  ASSIGNATIS. 

PROPOSITIO. 

Recta  doctrinae  Christi  praedicatio  et  legitimo  sacramentorum 
administratio  immerito  assignantur  ut  notae  Ecclesiae. 

Prob.  Illae  enim  qualitates  immerito  assignantur  ut 
notae  Ecclesiae,  quae  non  habent  conditiones  Ecclesiae  notis 
necessarias  : atqui  notae  a protestantibus  assignatae  non 
habent  conditiones  Ecclesiae  notis  necessarias.  Prima  i 
namque  conditio  est,  ut  sint  ipsa  Ecclesia  notiores : atqui  : 
notae  a protestantibus  assignatae  non  sunt  Ecclesia  notio- 
res. Quaerimus  enim  ubi  sit  vera  Ecclesia,  seu  societas 
quae  veram  Christi  religionem  profiteatur  : protestantes 
respondent  eam  esse  in  qua  vera  est  Christi  doctrina  : 
porro  haec  responsio  idem  significat  ac  si  diceretur  veram  j 
Ecclesiam  esse  veram  Ecclesiam  : ergo. 

Secunda  conditio  est  ut  ilice  notae  sint  cognitu  faciles  : I 
atqui  notae  a protestantibus  assignatae  non  sunt  cognitu 
faciles ; sunt  contra  cognitu  impossibiles,  et  captum  fere  < 
omnium  superant;  ad  hanc  enim  unicam  reducuntur 
notam,  nempe  ad  veritatem  doctrinae  Christi  sola  dis- 1 
cussionis  methodo  cognitam;  at  communiter  homines 
veritatem  doctrinae  Christi  sola  discussionis  methodo 
certo  cognoscere  non  possunt,  ut  ex  infra  dicendis  cla- 
rius patebit.  Ergo, 

Solvuntur  objectiones. 

Obj.  1°.  Res  aliqua  per  essentiales  proprietates  suas 
innotescit  : atqui  veritas  doctrinae  Christi  est  proprietas 
Ecclesiae  Christi  essentialis  : ergo.  Ita  minister  Du- 
moulin. 

R.  Dist.  maj.  Res  per  essentiales  proprietates  suas  in- 
notescit, quoad  naturam,  conc .;  quoad  locum  vel  modum 

existentiae,  subdist.;  per  aliquas  proprietates,  conc.;  per 
omnes,  nego  maj.  Etenim  naturam  alicujus  rei  cognoscere 
non  possumus,  nisi  per  essentiales  illius  proprietates; 
sed  illius  existentiam  et  existentiae  modum  cognoscere 
possumus  quamvis  omnes  qualitates  ejus  essentiales  non 
noscamus  : sic  existentiam  luminis,  motus,  frigoris,  etc., 
novimus,  licet  plerasque  eorum  qualitates  essentiales 
nesciamus.  Porro  de  existentia  Ecclesiae,  vel  potius  de 
illius  distinctione  a falsis  sectis  in  praesenti  quaestione 
agitur,  non  vero  de  ejus  essentia.  Ergo. 

Obj.  2°.  Solae  veritates  fundamentales  sufficiunt  ut 
vera  Ecclesia  certo  distinguatur  : atqui  illae  veritates  ex 
lectione  Scripturarum  facile  noscuntur ; ergo. 

R.  1°.  Nego  maj.  Mox  enim  demonstraturi  sumus  dis- 
tinctionem inter  veritates  fundamentales  et  non  funda- 
mentales admitti  non  posse. 

R.  2°.  Nego  min.  Si  enim  fundamentales  illae  veritates 
ex  sola  Scripturarum  lectione  tam  facile  noscerentur, 
omnes  protestantes  eas  unanimiter  cognoscere  deberent ; 
at  nedum  unanimiter  cognoscant  veritates  quas  vocant 
fundamentales,  nunquam  eas  determinare  et  sibimet 
ipsis  consentire  potuerunt,  sed  in  multiplices  abeunt 
sententias  sibi  contradictorias  : ergo. 

Obj.  3°.  Ecclesia  cognosci  non  potest  nisi  per  characteres 
a Christo  assignatos;  at  illi  characteres  in  ipsa  Christi  doc- 
trina continentur  : ergo. 

R.  1°.  Nego  maj.  Ecclesia  enim  cognosci  potest  per  cha- 
racteres ex  illius  institutione  et  existentia  fluentes,  qui  a 
Christo  revelati  non  fuerunt,  sed  solo  lumine  naturali  ap- 
prehenduntur, ut  sunt  illius  antiquitas,  ministerii  succes- 
sio, miracula  evidenter  patrata.  Ergo. 

R.  2°.  Nego  min.  Falsum  quippe  est  characteres  quibus 
vera  Christi  Ecclesia  cognosci  potest  in  sola  Christi  doc- 
trina contineri,  siquidem  monumenta  traditionis  ad  hoc 
etiam  multum  inserviunt. 

Fatendum  est  tamen  in  doctrina  Christi  aliquas  repe- 
riri  notas  verae  Ecclesiae , et  eas  quaerendas  ac  servandas 
esse,  sed  non  ad  sensum  protestantium.  Ingens  enim  est 

discrimen  inter  solvere  unam  quaestionem  ex  uno  aut 
altero  Scripturae  sacrae  testimonio  ab  omnibus  admisso,  et 
cunctas  doctrinae  Christi  veritates  sola  discussionis  via  in- 
quirere, distinguere,  ab  objectis  vindicare  et  integras  con- 
servare. Ergo. 

Hinc  facile  explicantur  nonnulli  textus  S.  Aug.  adver- 
sus Donatistas , in  quibus  dicit  Ecclesiam  in  Scripturis , 
Ecclesiam  in  verbis  Christi  quaerendam  esse.  Sensus  est, 
in  Scripturis  quaerendas  esse  notas  Ecclesiae ; ostendit 
enim,  ex  Scripturis,  Ecclesiam  Christi  debere  esse  catho- 
licam ; ostendit  postea  Ecclesiam  Romanam  esse  catholi- 
cam ; deinde  concludit  Donatistarum  sectam  non  esse  ve- 
ram Christi  Ecclesiam.  Ergo. 

ARTICULUS  SECUNDUS. 

DE  VERIS  ecclesia;  notis. 

Quatuor,  ut  diximus,  assignantur  verae  Ecclesiae  notae , 
nempe  Unitas,  Sanctitas,  Catholicitas  et  Apostolicitas.  De 
his  seorsim  nobis  dicendum  est. 

§ I.  — De  unitate  Ecclesiae. 

Quadruplex  distinguitur  unitas  respectu  Ecclesiae , vi- 
delicet unitas  fidei , quae  in  eo  consistit  ut  omnes  fideles 
eamdem  fidem  profiteantur ; unitas  regiminis , qua  iis- 
dem pastoribus  subjiciuntur ; unitas  facti,  quae  potest  esse 
tum  doctrinae,  tum  regiminis,  tum  actualis,  tum  perpe- 
tua , et  unitas  juris , ex  qua  unitas  facti  necessario  se- 
quatur. 

Omnes  conveniunt  Ecclesiam  aliquo  sensu  debere  esse 
unam ; dicitur  enim  corpus  Christi,  sponsa  Christi.  Chris- 
tus dixit : Aedificabo  Ecclesiam  meam,  non  vero  ecclesias. 
Sed  in  definienda  unitate  ista  protestantes.et  catholici  longe 
a se  dissentiunt. 

Ut  ab  objectis  quibus  eum  urgebant  catholici  sese  ex- 

pediret  Jurieu,  excogitavit  systema  articulorum  fidei  fun- 
damentalium et  non  fundamentalium.  Duplicem  unitatis 
speciem  distinguit : unam  generalem , quae  consistit  in 
professione  omnium  articulorum  fundamentalium ; et  al- 
teram specialem , quae  singulis  sectis  Christianis  propria 
est : sita  est  in  eadem  professione  quorumdam  articulo- 
rum non  fundamentalium.  Contendit  veram  Ecclesiam 
debere  esse  unam  priori  sensu,  ac  proinde  esse  aggregatum 
omnium  sectarum  in  articulis  fundamentalibus  non  er- 
rantium, licet  in  caeteris  sibi  adversentur.  Ideo,  juxta  ip- 
sum , societates  particulares  membra  ejicere  possunt  extra 
unitatem  sibi  propriam,  non  vero  extra  unitatem  gene- 
ralem Ecclesiae : nec  proinde  extra  viam  salutis.  Haec  uni- 
tas essentialis  solo  errore  in  articulis  fundamentalibus 
amitti  potest.  Tale  est  in  substantia  famosum  systema  de 
quo  tractat  auctor  in  opere  cui  titulus  : Vrai  systeme  de 
1’Eglise,  1.  4,  cap.  6 et  seq.,  quod  a cunctis  protestantibus 
admissum  est , et  nunc  ubique  ab  eis  proclamatur ; sic 
notanter  Benjamin  Constant , qui  in  opere  dicto  : De  la 
Religion  consideree  dans  sa  source , ses  formes  et  ses  deve- 
loppements,  3 vol.  in-8°,  affirmat  Christum  instituisse  re- 
ligionem quae  corda  moveret,  non  vero  quae  mentem  fidei 
dogmatibus  necessario  admittendis  obstringeret.  Hinc, 
juxta  ipsum.  Ecclesia  coalescit  ex  omnibus  sectis,  quae  in 
infinitum  variari  et  perfici  possunt,  ratione  perfectionis 
a spiritu  humano  semper  progrediente  acquisitae. 

Catholici  autem  distinctionem  articulorum  fundamen- 
talium et  non  fundamentalium  procul  rejiciunt,  conten- 
duntque  unitatem  Ecclesiae  Christi  essentialem  consistere 
in  professione  ejusdem  fidei  sine  distinctione , in  partici- 
patione eorumdem  sacramentorum , et  in  subjectione  iis- 
dem pastoribus , et  praesertim  Romano  Pontifici.  Hinc 
requirunt  unitatem  fidei  et  unitatem  ministerii  seu  regi- 
minis : qui  unitatem  fidei  disrumpunt , aliquem  fidei  ar- 
ticulum pertinaciter  negantes , dicui  itur  haeretici ; qui 
vero  a subjectione  legitimis  pastoribus  debita  se  retrahen- 
tes, unitatem  regiminis  scindunt,  appellantur  schisma- 
tici, a verbo  Graeco  ox&>,  dilacero.  Ouibus  notatis,  sit 
i.  U 

PROPOSITIO  PRIMA. 

Distinctio  articulorum,  fundamentalium  et  non  fundamentalium 
a Jurieu  excogitato,  admitti  non  potest,  ac  proinde  ruit  ip- 
sius systema. 

Prob.  1°.  Illa  distinctio  admitti  non  potest  quae  nullo 
nititur  principio,  impossibilis  est  in  praxi  et  Deo  inju- 
riosa : atqui  distinctio  articulorum , etc. 

1°  Nullo  nititur  fundamento.  Fundamentum  enim  hu- 
jus distinctionis  reperiri  deberet  in  Scriptura  sacra , si- 
quidem protestantes  nihil  admittere  volunt  nisi  quod  ex 
Scriptura  probatur,  et  fatentur  veritates  quas  vocant  fun- 
damentales a voluntate  Christi  pendere  : quaerendum  est 
ergo  ex  Scriptura  utrum  Christus  voluerit  has  vel  illas  fu- 
turas esse  fundamentales  : atqui  nullus  assignari  potest 
textus  in  Scriptura  quo  illa  distinctio  nitatur ; multi , e 
contra,  ei  adversantur,  quando  nempe  Ecclesia  assimila- 
tur  regno,  domui,  sagenae,  navi,  sponsae,  etc.,  quando 
dicitur  unam  esse  fidem , sicut  unum  baptisma , quando 
Christus  decernit  eum  qui  non  audit  Ecclesiam  habendum 
esse  sicut  ethnicum  et  publicanum  : praedicta  igitur  dis- 
tinctio est  arbitraria  et  nullo  innixa  fundamento. 

2°  Impossibilis  est  in  praxi.  Illa  enim  distinctio  impos- 
sibilis est  in  praxi,  si  certae  non  dentur  regulae  quibus 
articuli  fundamentales  a non  fundamentalibus  tuto  secer- 
nantur : atqui  nullae  dantur  hujusmodi  regulae.  Fatetur 
Jurieu  hanc  quaestionem  esse  difficillimam  : unde  eo  ipso 
plerisque  hominibus  fit  solutu  impossibilis. 

Tres  tamen  assignat  regulas  ad  distinguendos  articulos 
fundamentales  a non  fundamentalibus: illi  namque,  juxta 
ipsum,  sunt  fundamentales,  1°  qui  absque  dispendio  sa- 
lutis negari  non  possunt,  2°  qui  cum  gloria  Dei  et  beatitu- 
dine  hominis  connectuntur,  3°  qui  perpetuo  et  consensu 
universali  crediti  sunt : atqui  tres  illae  regulae  sunt  pror- 
sus insufficientes. 

1°  Ad  nihil  inservit  prima  regula.  Asserit  enim  eos  ar- 
ticulos esse  fundamentales  qui  absque  dispendio  salutis 

negari  non  possunt : verum  quaeretur  ab  eo  quinam  arti- 
culi absque  dispendio  salutis  possint  vel  non  possint  ne- 
gari. Catholici  quidem  docent  fidem  explicitam  nonnullo- 
rum articulorum,  v.  g.,  SS.  Trinitatis  et  Incarnationis , 
ad  salutem  esse  necessariam  : sed  negant  licere  vel  unum 
articulum  rejicere.  Deberent  ergo  protestantes  declarare 
utrum  hi  vel  illi  tuto  negari  possint , et  ob  quas  rationes : 
porro  illud  non  faciunt : ergo  1°. 

2°  Non  plus  inservire  potest  secunda  regula  a Jurieu 
assignata.  Necesse  enim  foret  ut  clare  definiretur  quinam 
articuli  cum  gloria  Dei  et  beatitudine  hominis  connectan- 
tur,  vel  non  connectantur  : at  illud  nec  a Jurieu , nec  ab 
aliis  protestantibus  determinatur  : ergo  2°. 

3°  Nec  pariter  sufficit  tertia  regula  ab  eodem  ministro 
tradita,  scilicet  universalis  et  perpetua  Christianorum 
populorum  consensio.  Nam , vel  requiritur  consensio  me- 
taphysice  universalis,  et  tunc  nullus  articulus  erit  funda- 
mentalis ; nullum  quippe  est  dogma  quod  non  fuerit  saltem 
aliquoties  impugnatum  : vel  sufficit  consensio  moraliter 
universalis , et  tunc  fundamentales  sunt  omnes  articuli 
quos  rejiciunt  protestantes ; nam  facile  ostenditur  illos 
consensu  moraliter  universali  ante  reformationem  fuisse 
admissos.  Ergo  3°.  Tres  igitur  rcgulEe  quas  tradit  Jurieu 
sunt  prorsus  insufficientes. 

Quartam  regulam  adjecit  idem  Jurieu,  quam  vocabat 
regulam  sensationis  seu  gustus;  dicebat  enim  fideles  solo 
sensu  interno  bonum  a malo  et  verum  a falso  secernere, 
sicut  per  gustum  dulce  ab  amaro  distinguimus : sed  nemo 
non  videt  quam  haec  regula  sit  arbitraria,  fundamento 
destituta  et  in  praxi  illusoria ; unusquisque  enim  sentit 
et  gustat  quod  vult. 

Hoc  persentientes  hodierni  protestantes , solam  admit- 
tunt rationem  ad  intelligendam  Scripturam  et  ad  funda- 
mentales articulos  a non  fundamentalibus  distinguendos; 
in  talem  autem  prolapsi  sunt  indifferentiam , ut  apud  eos 
multi  theologi , ministri  et  doctores  nullum  fere  dogma 
revelatum  tanquam  fundamentale  habeant,  ne  quidem 
divinitatem  Christi.  Luctuosam  hanc  indifferentiam  circa 

pmnes  religiones  praedixerat  Bossuet,  variis  in  locis,  prae- 
sertim 6e  Avertissement , 3“  parde;  eamdem  praesentiebat 
Leibnitz , licet  protestans , Expositiori  de  la  doctrine  de 
Leibnitzsurlareligion,  ouvrage  inedittraduitpar  M.  Emery, 
et  publie  en  1819.  Illam  universaliter  existere  innumera 
facta  invicte  demonstrant.  Yide  Essai  sur  1’indifference , 
t.i,  c.  6 et  7 ; Discussion  amicale , t.  i ; Excellence  de  la 
Religion  catholique , de  M.  Milner,  t.  i * et  Entretiens  phi- 
losophiques  D.  de  Starck,  celebris  Lutberani  praedicatoris. 
Eruditus  ille  doctor  probat  ex  professo  et  demonstrat  pro- 
testantismum  nihil  aliud  nunc  esse  in  Germania  quam  pu- 
rum deismum.  Eadem  indifferentia  nunc  viget  in  Anglia 
et  in  America;  etiam  apud  presbyteros,  doctor  es,  profes- 
sores et  episcopos,  ut  testimoniis  fide  dignis  probat  D.  Mil- 
ner. Imo,  a longo  jam  tempore  existit , ut  probat  exquisi- 
tum opusculum  a 200  annis  circiter  editum,  oblivioni  da- 
tum, recenter  casu  inventum,  ex  lingua  anglicana  in  nos- 
tram conversum,  et  publicatum  sub  titulo  : Isaac  et  ls- 
mael , Dialogues  sur  le  protestantisme . Vide  etiam  La  Re- 
forme  contre  la  Reforme,  par  Hceningaus,  etc.  Ergo  2°  dis- 
tinctio articulorum  fundamentalium  et  non  fundamenta- 
lium est  chimaerea  et  in  praxi  impossibilis.  Ergo. 

3°  Est  Deo  injuriosa.  Ea  enim  admissa,  vel  negari  pos- 
sent veritates  habitae  ut  revelatae , quod  ipsi  protestantes 
non  concedunt ; vel  licita  erit  negligentia  in  quaerendis 
veritatibus  revelatis  quae  a priori  judicantur  non  funda- 
mentales, quod  repugnat.  Ergo. 

Prob.  2°  ex  traditione . Certum  est  praedictam  distinc- 
tionem ante  Jurieu  fuisse  inauditam ; fatetur  ipse  auctor 
evidentia  coactus,  dogma  catholicum  a tempore  S.  Cypriani 
semper  admissum  esse  in  Ecclesia : ergo  semper  credi- 
tum est.  Vel  enim  semper  creditum  est,  vel  post  Apostolos 
fuit  introductum  : at  posterius  dici  non  potest : tunc  enim 
haeretici  qui  per  illud  a via  salutis  exclusi  fuissent,  statim 
reclamassent : illud  saltem  non  admisissent : atqui  tamen 
illud  admiserunt : ergo. 

Praeterea,  vox  Ecclesia  semper  usurpata  est  ab  haere- 
icis  sicut  a catholicis,  pro  unica  societate  omnes  haere- 

ticos  excludente : hinc  semper  dictum  est : Ecclesia  lo- 
quitur ; Ecclesia  prcecipit ; Ecclesia  definivit , etc.  Porro 
haec  verba  convenientia  non  essent,  si  Ecclesia  Christi 
esset  aggregatum  omnium  sectarum,  juxta  beneplacitum 
Jurieu  et  hodiernorum  protestantium  : ergo. 

Solvuntur  objectiones . 

Obj . 1°.  Judaei  ad  fidem  conversi,  qui  post  decretum 
concilii  Hierosolymitani  ritus  Mosaicos  adhuc  sequeban- 
tur, erant  haeretici : attamen  ab  Apostolis  fuerunt  tole- 
rati : ergo. 

R . Nego  ant . Illi  enim  Judaei  non  erant  haeretici,  si  de- 
creto concilii  Hierosolymitani  non  fuerint  oppositi : atqui 
decreto  concilii  Hierosolymitani  non  fuerunt  oppositi : in 
illo  namque  concilio  definiebatur  observationem  rituum 
Mosaicorum  non  esse  necessariam,  et  jugum  istud  gen- 
tibus conversis  non  imponendum  esse ; sed  non  fuerat 
pronuntiatum  ritus  illos  esse  malos  et  fugiendos  : atqui 
Judaei  conversi  non  arbitrabantur  eosdem  ritus  ad  salu- 
tem esse  necessarios,  eos  ex  consuetudine  et  ex  devotione 
observabant  : Apostoli  vero  per  aliquod  tempus  hanc 
consuetudinem  toleraverunt,  ut  Synagoga  cum  honore 
sepeliretur.  Ergo. 

Obj . 2°.  Sadducaei  apud  Judaeos  in  gravibus  errantes 
ad  Ecclesiam  tunc  existentem,  seu  ad  religionem  Mosai- 
cam  pertinebant.  Ergo. 

R . 1°.  Retorqueo  argumentum : Sadducaei  negabant  ani- 
mae immortalitatem:  at  immortalitas  animae  est  articu- 
lus fundamentalis.  Ergo. 

R . 2°.  Sadducgei  ad  Ecclesiam  tunc  existentem  perti- 
nebant, in  eo  tantum  sensu  quod  judicio  publico  ab  illa 
non  fuerant  exclusi : erant  enim  sicut  et  multi  nunc 
apud  nos  sunt  increduli,  qui  reputantur  catholici,  licet 
in  gravibus  errent.  Insuper,  testante  Josepho,  munus 
publicum  non  obtinebant,  nisi  prius  jurarent  se  credere 
animas  corporibus  superstites  esse  : non  habebantur  ergo 
ut  ad  corpus  Synagogae  seu  Ecclesiae  tunc  existentis, 

eodem  modo  ac  caeteri,  durantibus  erroribus  suis,  sim- 
pliciter pertinentes. 

Obj.  3°.  I Gor.  iii,  11-15:  Fundamentum  enim  aliud  nemo 
potest  ponere,  praeter  id  quod  positum  est,  quod  est  Chris- 
tus Jesus.  Si  quis  autem  superaedificat  super  fundamentum 
hoc , aurum,  argentum,  lapides  pretiosos , ligna , fenum , 
stipulam,  uniuscujusque  opus  manifestum  erit:  dies  enim 
Domini  declarabit,  quia  in  igne  revelabitur : et  uniuscu- 
jusque opus  quale  sit  ignis  probabit.  Si  cujus  opus  manse- 
rit, quod  superaedificavit,  mercedem  accipiet.  Si  cujus  opus 
arserit,  detrimentum  patietur : ipse  autem  salvus  erit : sic 
tamen  quasi  per  ignem.  Unde  sic  argumentabantur  Jurieu 
et  ejus  discipuli : Per  aurum,  argentum  et  lapides  pretiosos, 
clare  designantur  articuli  essentiales  qui  a fundamento, 
scilicet  a Christo,  separari  non  possunt ; per  ligna,  fenum 
et  stipulam  alii  exprimuntur  articuli  minus  essentiales 
qui  absque  dispendio  salutis  negari  possunt,  vel  doctrinae 
falsae  articulis  fundamentalibus  adjectae,  quae  tamen 
fundamentum  non  destruunt,  nec  ideo  saluti  nocent. 
Ergo. 

R.  Nego  ant.  Nam  1°  si  distinctio  articulorum  funda- 
mentalium et  non  fundamentalium  clare  in  illo  B.  Pauli 
textu  exprimeretur,  certe  ante  Jurieu  cognita  fuisset : 
atqui  nemo  ante  Jurieu  hunc  textum  B.  Pauli  sic  intel- 
lexerat. 

2°  S.  Aug.,  S.  Gregor,  et  multi  alii  in  Scripturis  sacris 
periti,  contendunt  ibi  de  doctrina  non  agi,  sed  de  operi- 
bus. Per  aurum,  etc.,  bona  designantur  opera : per  ligna, 
fenum,  etc.,  designantur  opera  minus  recta,  seu  venialiter 
mala : qui  ea  faciunt,  detrimentum  patientur ; nihilo- 
minus salvi  erunt,  quasi  per  ignem : in  illa  autem  inter- 
pretatione nihil  est  quod  opinioni  Jurieu  faveat.  Ergo. 

3°  Si  de  doctrina  ibi  agatur,  ut  probabilius  est  et  con- 
textui magis  consentaneum  (Vid.  Estium  in  hunc  locum), 
per  fundamentum  intelligitur  Christus  quem  B.  Paulus 
praedicaverat ; per  aurum,  argentum  et  lapides  pretiosos, 
sana  intelligenda  est  doctrina  quam  Evangelii  praeco- 
nes annuntiant,  sicque  super  fundamentum  recte  aedi- 

ficant ; per  ligna , fenum  et  stipulam , intelligenda  est 
doctrina  eorum  qui,  a Christo  non  recedentes  in  docendo, 
super  legitimum  fundamentum  etiam  aedificant,  sed  mi- 
nus recte,  quia  futiles  et  curiosas  opiniones  aut  vana 
eloquii  humani  ornamenta  praedicationi  verbi  divini  in- 
serunt, et  ideo,  licet  salvi  fiant,  poenam  tamen  merentur. 
Haec  interpretatio,  quae  est  communior,  opinioni  Jurieu 
non  favet,  ut  patet.  Insuper,  si  textus  ille  ad  sensum 
Jurieu  intelligendus  esset , sequeretur  solam  fidem  in 
Christum  esse  articulum  fundamentalem,  non  vero  fidem 
in  Spiritum  sanctum,  in  immortalitatem  animae,  etc. ; 
porro  hanc  consequentiam  non  admittit  Jurieu : imme- 
rito igitur  praesentem  B.  Pauli  textum  in  gratiam  sui 
systematis  allegat. 

Obj.  4°.  Catholici  suos  etiam  habent  articulos  funda- 
mentales qui  a nemine  negari  possunt,  et  articulos  non 
fundamentales,  v.  g.,  B.  Mariae  in  coelum  assumptionem, 
etc.  Ergo. 

R.  Nego  ant.  Apud  catholicos  plurimae  quidem  agitan- 
tur quaestiones  in  scholis,  v.  g.,  circa  B.  Mariae  Virginis 
mortem,  assumptionem;  sed , juxta  omnes  opiniones  in 
his  punctis  communiter  admissae,  ad  fidem  non  perti- 
nent, quia  clare  in  deposito  revelationis  non  continentur, 
nec  ab  Ecclesia  fuerunt  definitaej 

Sunt  etiam  apud  eos  veritates  quarum  fides  explicita 
requiritur  ut  necessaria,  et  veritates  quarum  fides  im- 
plicita sufficit : cuncti  fideles  tenentur  credere  fide  saltem 
implicita  quidquid  credit  Ecclesia ; habent  in  auctoritate 
Ecclesiae  regulam  credendi  claram , obviam,  uniformem , 
constantem.  Porro  qui  viam  privati  examinis  sequuntur 
hujusmodi  regulam  non  habent,  ut  patet. 

Catholicus  optime  ac  rectissime  dicere  potest : Firmiter 
credo  quidquid  credit  et  docet  Ecclesia.  Haec  propositio 
habet  sensum  clare  determinatum.  Quid  dicere  potest 
examinis  privati  assecla  ? Credo  ut  fundamentalia  ea  quae 
ratio  mea  clare  ostendit  in  libris  sacris  contenta,  et  im- 
plicite seu  ut  non  fundamentalia  ea  quae  ratio  mea  in 
posterum  demonstrabit  in  sacris  libris  expressa.  Certe 

hujusmodi  propositio  non  habet  sensum  determinatum. 

Ergo,  etc. 

Obj.  5°.  Diversae  sectae  Christianae  valide  sacramenta 
administrant , ut  omnes  saltem  de  plurimis  sacramentis 
admittunt ; atqui  sacramenta  valide  non  administrarent , 
inquit  Jurieu,  si  de  Ecclesia  non  essent : ergo. 

R.  Nego  min.  Nam  validitas  sacramentorum  a sola  vo- 
luntate Christi  pendet : atqui  Christus  voluit  ut  quaedam 
sacramenta  a schismaticis , haereticis , apostatis  aliisque 
hominibus  valide  administrarentur.  Sic  tota  intellexit  et 
tradidit  antiquitas  de  baptismate  et  de  ordinatione ; sed 
nihilominus  illae  sectae  ut  schismaticae  et  haereticae  con- 
stanter habitae  sunt.  Non  sua  sic  administrant  sacra- 
menta, sed  sacramenta  verae  Ecclesiae , pro  quibus  confe- 
rendis sunt  instrumenta  : nam,  ut  observat  S.  Aug. 
contra  Donat.,  de  Bapt.  lib.  1,  c.  10,  separantur  quidem 
a vinculo  charitatis  et  pacis , sed  quibusdam  in  punctis 
adhuc  junctae  esse  possunt  cum  vera  Ecclesia , possunt 
retinere  characterem  et  ritum  externum  cui,  ex  institu- 
tione Christi , annexa  est  gratia  : in  illo  autem  casu,  vi 
characteris  et  ritus  externi,  valide  conferuntur  sacra- 
menta : praefatum  ergo  argumentum,  quod  tantopere 
ventitat  Jurieu,  nihil  probat. 

Obj.  6°.  Rejecta  distincjione  articulorum  fundamenta- 
lium et  non  fundamentalium,  salus  obtineri  non  potest 
nisi  in  una  tantum  secta  Christiana  : at  talis  doctrina  ri- 
giditate sua  ad  desperationem  ducit.  Ergo,  etc. 

R.  Nego  min.  Jam  enim  ostendimus  et  protestantes 
fatentur  nobiscum  salutem  obtineri  non  posse  extra  ve- 
ram Christi  Ecclesiam  : tota  igitur  quaestio  examinanda 
est  ubi  sit  vera  Christi  Ecclesia,  id  est , quaenam  societas 
veram  Christi  doctrinam  profiteatur. 

Non  de  doctrina  nostra  sequitur  omnes  qui  in  aliis  sectis 
vivunt  damnandos  esse  : nam  1°  constat  ex  mox  dictis  eos 
qui,  juxta  ritum  a Christo  determinatum  , baptizantur  in 
aliis  sectis , esse  justificatos , ad  animam  verae  Ecclesiae 
pertinere,  ac  proinde  salvandos  fore  nisi  culpa  sua  a statu 
gratiae  sanctificantis  excidant.  2°  Qui  bona  fide  errori 

adhaerent,  aut  sufficientem  non  habent  advertentiam  ut 
peccent  mortaliter  in  actu  adhaesionis  et  in  ejus  perseve- 
rantia, materialiter  tantum  sunt  haeretici  aut  schismatici  r 
ergo  salvi  erunt  si  Deum  aliter  mortaliter  non  offende- 
rint. 3°  Qui  materialiter  tantum  errori  adhaerentes,  Deum 
mortaliter  offenderunt,  adhuc  salvari  possunt,  si  nempe 
praecipua  fidei  dogmata  propter  Dei  auctoritatem  credant, 
parati  alia  credere  si  ea  cognoscerent,  et  de  peccatis  suis 
perfecte  conterantur. 

Nulli  ergo  damnabuntur  praecise  quia  in  haeresi  vel 
schismate  existunt,  sed  quia  in  errore  culpa  sua  rema-* 
nent  : porro  illud  non  repugnat : ergo.  Hanc  doctrinam 
communiter  docent  theologi,  post  S.  Aug.  qui  sic  se  habet, 
Epist.  43,  alias  162 , ad  quosdam  Donatistas  episcopos  : 
c<  Qui  sententiam  suam,  quamvis  falsam  atque  perver- 
» sam,  nulla  pertinaci  animositate  defendunt,  praesertim 
» quam  non  audacia  praesumptionis  suae  pepererunt , sed 
» a seductis  atque  in  errorem  lapsis  parentibus  accepe- 
» runt,  quaerunt  autem  cauta  sollicitudine  veritatem,  cor- 
» rigi  parati  cum  invenerint,  nequaquam  sunt  inter  hae- 
» reticos  deputandi.  » Ergo. 

Notandum  bonam  fidem  a theologis  catholicis  requisi- 
tam non  esse  indifferentiam  circa  varias  sectas  Christia- 
nas, sed  sinceram  animi  dispositionem  quaerendi,  pro 
posse,  veritatem,  eam  semel  cognitam  amplectendi  atque 
palam  profitendi. 


PROPOSITIO  SECUNDA. 

Unitas  Ecclesice  Christi  essentialis  consistit  in  professione  ejus- 
dem doctrinae , ita  ut  minima  hceresis  a via  salutis  per  se  ex- 
cludat. 


Frob.  Illa  propositio  evidenter  sequitur  ex  praecedenti; 
probatur  insuper  Scriptura  sacra,  traditione  et  ratione. 

1°  Scriptura  sacra . Christus  enim,  apud  Matth.  xxvm, 
20,  dixit  Apostolis  : Docentes  eos  servare  omnia  qucecumque 
< mandavi  vobis.  Qucecumque , absque  ulla  distinctione  aut 
exceptione.  Insuper,  postulat  pro  omnibus  qui  in  ipsum 

credituri  sunt,  ut  sint  unum  in  Deo,  sicut  Pater  est  in 
Filio , et  Filius  in  Patre,  Joan.  xvii,  21  : Ut  credat  mun- 
dus, inquit,  quia  tu  me  misisti : porro  talis  non  existit  unio 
inter  sectas  dogmata  contradictoria  docentes  et  se  invicem 
anathematizantes : ergo. 

B.  Paulus,  Eph.  iv,  3,  k,  5,  sic  habet : Solliciti  servare 
unitatem  spiritus  in  vinculo  pacis.  Unum  corpus,  et  mus  spi- 
ritus, sicut  vocati  estis  in  una  spe  vocationis  vestrce.  Unus 
Dominus,  una  fides,  unum  baptisma. 

Philipp.  ix,  2,  3 : Implete  gaudium  meum,  ut  idem  sapia- 
tis, eamdem  charitatem  habentes,  unanimes,  idipsum  sentien- 
tes, nihil  per  contentionem,  neque  per  inanem  gloriam. 

Tit.  ili,  9,  10  : Stultas  autem  quaestiones,  et  genealogias, 
et  contentiones,  et  pugnas  legis  devita ; sunt  enim  inutiles  et 
vance.  Haereticum  hominem,  post  unam  et  secundam  correp- 
tionem devita.  Porro  evidenter  affirmari  non  potest  sectas 
in  doctrina  sibi  oppositas  servare  omnia  quaecumque  man- 
davit Christus,  habere  unitatem  spiritus  in  vinculo  pacis, 
unam  profiteri  fidem,  eamdem  charitatem  habere,  esse 
unanimes , idipsum  sentientes,  nihil  per  contentionem  dicere, 
haereticum  hominem  devitare,  etc.  Ergo. 

2°  Traditione.  Constat  enim,  ex  sanctis  Patribus  et  toto 
historiae  ecclesiasticae  decursu , errantes  in  fide , etiam 
in  articulis  qui  protestantibus  minus  essentiales  visi  sunt, 
semper  exclusos  esse  ab  Ecclesia  velut  haereticos.  S.  Aug. 
nonaginta  numerat  haereses  ab  Apostolis  usque  ad  tem- 
pus suum  : inter  eas  saltem  plurimae  articulos  a protestan- 
tibus velut  fundamentales  assignatos  procul  dubio  tene- 
bant; attamen  divus  Aug.  omnes  similiter  damnat;  idem 
fecerant  S.  Epiphan.  et  S.  Irenaeus,  lib.  contra  Haereses. 
A tempore  S.  Aug.  usque  ad  Lutherum , idem  fere  nu- 
merus haereseon  computatur , et  omnes  pari  modo  sine 
ulla  exceptione  proscriptae  sunt.  Ergo. 

3 0 Ratione.  Qui  solverit  unum  de  mandatis  etiam  mini- 
mis, Matth.  v,  19,  non  intrabit  in  regnum  coelorum ; nam 
qui  peccat  in  uno , factus  est  omnium  reus,  Jacob.  n,  10. 
Ergo  similiter,  qui  unam  negat  veritatem  a Christo  reve- 
latam, salvari  non  potest;  eo  ipso  enim  quod  Christus  has 

veritates  revelaverit  et  jusserit  ut  Apostoli  eas  docerent, 
voluit  ut  omnes  eadem  animi  submissione  crederentur  : 
ergo  3°,  etc. ; aliunde,  etc.  Ergo,  etc. 

PROPOSITIO  TERTIA. 

Invariabilis  est  Ecclesia  in  fide  sua . 

Propositio  haec  sequitur  ex  praecedenti : Si  enim  vera 
Christi  Ecclesia  essentialiter  sit  una  in  fide,  ita  ut  nega- 
tio unius  articuli  constituat  haereticum,  nulla  admitti 
potest  mutatio.  Unde  axioma  catholicum , a beato  Ste- 
phano  Papa  contra  rebaptizantes  probatum , et  toties  re- 
petitum : Nihil  innovetur , nisi  quod  traditum  est  (S.  Cypr. 
Epist.  74). 

Yincentius  Lirinensis,in  I Commonitorio,  n.  22,  dicebat 
loquendo  de  textu  B.  Pauli,  I Tim.  yi,  20 : Depositum 
custodi : « Quid  est  depositum  ? Id  est  quod  tibi  creditum 
» est,  non  quod  a te  inventum  ; quod  suscepisti,  non  quod 
» excogitasti ; rem  non  ingenii,  sed  doctrinae ; non  usurpa- 
» tionis  privatae,  sed  publicae  traditionis.  » 

Notandum  invariabilitatem  in  fide  non  esse  oppositam 
definitioni  novarum  propositionum.  Ecclesia  enim  novas 
definiendo  propositiones,  objectumfidei  suae  non  mutat,  sed 
tantum  decernit  hanc  aut  illam  veritatem  in  deposito  reve- 
lationis contineri. 

A fortiori  theologorum  opiniones,  ad  fidem  minime 
pertinentes,  variari  possunt,  absque  laesione  invariabib- 
tatis  fidei. 


PROPOSITIO  QUARTA. 

Vera  Christi  Ecclesia  ita  est  una  ratione  regiminis , ut  a via  sa- 
lutis excludantur  schismatici , etiamsi  in  doctrina  non  errent. 

Prob . Illud  pro  certo  tenendum  est  quod  constat  Scrip- 
tura sacra,  traditione  et  ratione  : atqui  constat,  etc. 

1°  Scriptura  sacra.  Ecclesia  enim  variis  in  locis  Scrip- 
turae comnaratur  ovili , regno , civitati , domui , familiae. 

corpori,  etc. ; at  illae  figurae  unitatem  regiminis  denotant: 
qui  ergo  a regimine  ecclesiastico  per  schisma  separantur, 
jam  de  Ecclesia  non  .sunt,  sicut  oves  a regimine  pastoris 
sejunctae  non  sunt  de  ovili,  subditi  a ductu  regis  separati 
non  sunt  de  regno , etc. ; hoc  ipso  extra  viam  salutis  sunt 
positi.  Ergo  1°. 

2°  Traditione.  Novatianus,  contra  regulas  legitimas 
pontifex  Romanus  consecratus,  et  Donatus  similiter  in 
sede  Garthaginensi  intrusus,  erant  tantummodo  schisma- 
tici ; attamen  ipsi  ipsorumque  sectatores  semper  habiti 
sunt  ut  extra  Ecclesiam  positi  solo  facto  schismatis  : unde 
S.  Cyprianus,  Epist.  76  : « Novatianus  in  Ecclesianon  est, 
» nec  Episcopus  computari  potest,  qui  Evangelica  et  Apo- 
» stolica  traditione  contempta,  nemini  succedens,  aseipso 
ortus  est.  » Idem  affirmat  S.  Aug.  pluribus  in  locis  de 
Donatistis. 

S.  Ignatius,  in  Epist.  ad  Philadelphos,  dicit  « eos  non 
» esse  cum  Christo  qui  non  sunt  in  unitate  Ecclesiae  cum 
» Episcopo ; et  eos  qui  schisma  facientem  sequuntur,  re- 
» gnum  Dei  nonhaereditare.  » Idem  habent  S.  Polycarpus, 
S.  Justinus,  S.  Hieronymus,  etc.  Ergo  2°. 

3°  Ratione.  Yel  enim  Ecclesia  est  unica  ratione  regimi- 
nis, vel  duo  aut  plura  ministeria  a se  independentia simul 
existere  possunt  in  Ecclesia : atqui  posterius  dici  non  po- 
test ; nam  si  plura  ministeria  a se  independentia  simul 
existerent,  vel  a Christo  instituta,  vel  post  Christum  for- 
mata fuissent : atqui  neutrum  supponi  potest.  Non  prius; 
quia  certum  est  Christum  unicam  instituisse  societatem 
sub  unico  regimine,  sicut  ovile  est  sub  unico  pastore,  re- 
gnum sub  unico  rege,  civitas  sub  unico  magistratu,  domus 
sub  unico  patrefamilias,  etc.  Non  posterius  ; nam  haec 
ministeria  ab  hominibus  formata  essent,  et  tunc  vitam 
spiritualem  non  haberent ; forent  quippe  sicut  membrum 
a corpore  separatum,  vel  ramus  a trunco  arboris  sejunc- 
tus, statim  arescit  et  perit:  ergo  3°,  etc.;  aliunde,  etc. 
Ergo.  Yide  exquisitum  opus  Nicole,  Unite  de  1‘Eglise, 
c.  10,  etc. 

Inferendum  est  ex  cunctis  probationibus  mox  allatis 

omnes  pastores  regimini  verae  Ecclesiae  praepositos  unum 
efficere  corpus,  ac  consequenter  supremum  agnoscere  caput, 
scilicet  Romanum  Pontificem,  cui  subjiciuntur. 

PROPOSITIO  QUINTA. 

Vera  Ecclesia  non  tantum  unitatem  facti , tum  doctrinae , tum 
regiminis,  sed  et  unitatem  juris  necessario  habet. 

Prob.  Unitas  est  proprietas  verae  Ecclesiae  essentialis, 
ut  patet  ex  dictis  ; ergo  non  sufficit  ut  hic  et  nunc  exis- 
tat,  nec  ut  semper  exstiterit,  sed  requiritur  insuper  ut 
existat  principium  fixum  et  invariableex  quo  haec  unitas 
necessario  sequatur;  alioquin  semper  timendum  foret 
ne  aliquando  deficeret. 

Sequitur  ex  dictis  Christum  non  instituisse  religionem 
cordis  tantum , ut  quidam  recentes  philosophi  affirmave- 
runt; sed  voluisse  simul,  imo  intendisse  primo  mentem 
face  fidei  illuminare,  ut  sensus  cordis  in  semitis  omnium 
virtutum  tuto  ducerentur. 

§ II.  — De  Sanctitate  Ecclesiae. 

Multiplici  modo  Ecclesia  dici  potest  sancta  : videlicet , 
1°  ratione  fundatoris  et  primarii  capitis,  nempe  Christi; 
2° ratione  finis,  id  est,  sanctificationis  hominum;  3°  ra- 
i tione  mediorum  quibus  haec  sanctificatio  producitur,  sci- 
licet, doctrinae  credendae , praeceptorum  servandorum  et 
; cultus  quo  Deum  honorari  jubet;  4°  ratione  sanctifica- 
tionis realiter  existentis,  saltem  in  pluribus  membris. 

Sub  diversis  his  respectibus  sanctam  esse  debere  veram 
Ecclesiam  libenter  nobiscum  fatentur  protestantes,  excepto 
quod  velint  omnia  ipsius  membra  esse  sancta , et  pecca- 
tores ad  eam  non  pertinere.  Nos  vero  demonstrabimus 
infra  nimiam  hanc  sanctitatis  extensionem  esse  erro- 
rem. 

Notandum  est  iterum  duplicem  adhuc  distingui  sancti- 
tatem : internam  scilicet,  quae  soli  Deo  perfecte  nota  est; 

et  externam , quae  nonnullis  signis,  v.  g.,  miraculis  et 

prophetiis,  exterius  manifestatur. 

Certum  est  sanctitatem  internam  assignari  non  posse  ut 
Ecclesiae  notam. 

Certum  est,  e contra , sanctitatem  signis  divinis  exte- 
rius manifestatam,  veram  indicare  Ecclesiam,  ac  proinde 
ipsius  esse  notam  : repugnat  enim  Deum  talibus  signis 
homines  in  errorem  inducere. 

An  vero  Deus  hujusmodi  signa  sanctitatis  in  Ecclesia 
perpetuo  exhibere  teneatur?  Quidam  affirmant  propter 
verba  Christi  apud  Marcum,  xvi,  17,  et  Joannem,  xiv,  12; 
cum  vero  alii  haec  verba  non  eodem  modo  explicent,  non 
audemus  affirmare-  sanctitatem  sic  intellectam  essentia- 
liter esse  notam  Ecclesiae  proprie  dictam.  Sic  ferme  de 
la  Luzerne , Dissertation  sur  les  eglises  catholique  et  pro- 
testante , t.  ii. 


§ III.  — De  Catholicitate  Ecclesiae. 

Catholicitas  idem  significat  ac  universalitas.  Triplici 
modo  Ecclesia  dici  potest  catholica,  videlicet  ratione  doc- 
trinae, ratione  temporum  et  ratione  locorum.  Est  catholica 
ratione  doctrinae , si  omnem  profiteatur  doctrinam  a 
Christo  traditam ; est  catholica  ratione  temporum,  si  sem- 
per  sit  duratura.  De  duplici  hac  catholicitate  modo  dice- 
mus, tractando  de  apostolicitate. 

Ecclesia  est  catholica  ratione  locorum,  si  ubique  sit 
diffusa;  sub  hoc  respectu  dici  potest  catholica,  primo 
successive,  si  diversas  orbis  partes  successive  percurrat; 
secundo  simultanee,  si  de  facto  per  orbem  universum  dif- 
fundatur : quod  triplici  modo  fieri  potest,  scilicet  physice, 
si  reipsa  totum  orbem  impleat ; moraliter,  si  per  maxi- 
mam orbis  partem  extendatur ; et  relative , si  diffusione 
sua  alias  societates  christianas  vincat. 

Nonnulli  theologi  dixerunt  solam  catholicitatem  succes- 
sivam verae  Ecclesiae  esse  essentialem : sic  Melchior  Canus, 
de  Locis  theologicis,  1.  4,  cap.  Postremo,  resp.  ad  13um  ar- 
gumentum ; Bellarm.  1.  4 de  notis  Eccl.,  c.  7.  Alii  vero 

communiter  docent  catholici tatem  simultaneam,  sensu 
morali  intellectam , verae  Ecclesiae  necessariam  esse;  hanc 
sententiam  amplectentes,  contendimus  veram  Ecclesiam 
debere  esse  1°  catholicam  seu  moraliter  universalem; 
2°  constanter  catholicam  ; 3°  simultanee  catholicam ; 
A°  sufficere  ut  sit  moraliter  catholica,  seu  per  orbem  dif- 
fusa; 5°  necessarium  esse  ut  diffusione  sua  caeteras  socie- 
tates Christianas  vincat.  His  notatis,  sint  propositiones  se- 
quentes : 

PROPOSITIO  PRIMA. 

Vera  Christi  Ecclesia  debet  esse  catholica  seu  universalis . 

Notandum  eam  non  potuisse  dici  universalem  in  suo 
exordio  : fuit  enim  et  debuit  esse  sicut  granum  sinapis , 
primum  exigua,  ut  deinde  vel  ut  arbor  magna  fieret. 

Prob . adversus  ministrum  Claude  et  multos  qui  eum 
secuti  sunt,  et  nunc  etiam  eodem  modo  sentiunt.  Dictus 
minister  Ecclesiae  durationem  in  tres  dividit  aetates  : eam 
quippe  considerat  ut  crescentem  sicut  pueri  crescere  so- 
lent, ut  aliquandiu  in  eodem  statu  manentem  sicut  viris 
consuetum  est,  et  ut  senescentem  atque  in  senio  catholi- 
citate  privatam. 

Illud  pro  certo  tenendum  est  quod  probatur  ex  Scrip- 
tura sacra , ex  Symbolo  fidei  et  ex  traditione  : atqui  ex 
Scriptura  sacra,  etc. 

1°  Ex  Scriptura  sacra.  Gen.  xxii,  18,  Deus  dicit  Abra- 
| ham  : Benedicentur  in  semine  tuo  omnes  gentes  terrae.  Unde 
i sic  : Ut  ex  illa  promissione  concludi  possit  Ecclesiam  de- 
bere esse  catholicam , duo  sufficiunt  : ut  benedictio  hic 
praenuntiata  per  Christum  sit  diffundenda ; 2°  ut  gentes 
! illius  participes  fieri  non  possint  nisi  Ecclesiam  ingre- 
diantur : atqui  haec  duo  certa  sunt. 

* 1°  Benedictio  hic  praenuntiata  per  Christum  est  diffun- 
denda. Nam  eo  praesertim  textu  nitebatur  fides  Judaeorum 
de  adventu  futuro  Messiae,  et  ejusdem  exspectatio.  Prae- 
terea, B.  Paulus  ad  hunc  locum  allusionem  faciens,  Gal. 
Iu,  16,  ait : Abrahce  dictae  sunt  promissiones  et  semini  ejus . 

Non  dicit : Et  seminibus , quasi  in  multis;  sed  quasi  in  uno : 
Et  semini  tuo , qui  est  Christus . Ergo. 

2°  Gentes  benedictionis  hujus  participes  fleri  non  pos- 
sunt nisi  Ecclesiam  ingrediantur.  Ideo  enim  promissus 
erat  Messias,etin  eo  benedicendum  erat  genus  huma- 
num , ut  deleretur  maledictio  per  serpentem  inducta,  et 
salus  obtineri  posset : atqui,  ex  dictis,  nulla  est  salus 
extra  Ecclesiam  : ergo  nec  benedictio  in  Christo.  Porro 
omnes  gentes  benedicendae  sunt  in  Christo,  ex  prophetia: 
omnes  igitur  ingredi  debent  Ecclesiam.  Ergo. 

Idem  probatur  ex  Daniele,  n,  34  et  35  : Abscissus  est 
lapis  de  monte  sine  manibus  : et  percussit  statuam  in  pedibus 

ejus et  factus  est  mons  magnus , et  implevit  universam 

terram . Haec  autem  celebris  prophetia,  quae  integra  legenda 
est , communiter  de  Ecclesia  Christi  intelligitur  et  revera 
aliter  explicari  non  potest  : porro  Ecclesia  sic  designata 
est  catholica. 

Ps.  ii,  8 : Postula  a me , et  dabo  tibi  gentes  heereditatem 
tuam , et  possessionem  tuam  terminos  terree. 

Malach.  i,  11  : Ab  ortu  enim  solis  usque  ad  occasum , 
magnum  est  nomen  meum  in  gentibus , et  in  omni  loco  sacri- 
ficatur, et  offertur  nomini  meo  oblatio  munda. 

Act.  1,8  : Et  eritis  mihi  testes  in  Jerusalem , et  in  omni 
Judcea , et  Samaria , et  usque  ad  ultimum  terree;  et  xiii  , 46, 
47  : Vobis  oportebat  primum  loqui  verbum  Dei : sed  quo- 
niam repellitis  illud...  ecce  convertimur  ad  gentes;  sic  enim 
praecepit  nobis  Dominus  : Posui  te  in  lucem  gentium , ut  sis 
in  salutem  usque  ad  extremum  terree.  Ex  his  textibus  ma- 
nifestum est  Ecclesiam  Christi  debere  esse  catholicam , 
seu  ubique  diffusam. 

Prob.  2°  ex  Symbolo  fidei.  Talis  debet  esse  Ecclesia  qua- 
lem eam- esse  profitemur  : atqui  profitemur,  et  protestan- 
tes  nobiscum  profitentur  in  Symbolo , eam  esse  ubique 
diffusam;  profitemur  enim  eam  esse  catholicam,  et  vox 
catholica , obvio  sensu  accepta,  significat  extensionem 
ubique  moraliter  diffusam,  ut  ex  innumeris  SS.  Patrum 
testimoniis  probari  posset. 

Prob.  3°  ex  traditione.  S.  Cyrillus  Hierosol.  Catech.  18, 

n.  11  : «Catholica  igitur  vocatur  (Ecclesia),  quia  per  uni- 
» versum  sit  orbem  terrarum  diffusa,  a finibus  terrae 
» usque  ad  extrema.  » 

S.  Optatus,  lib.  2 in  initio,  contra  Parm. : «Ubi  ergo 
» proprietas  catholici  nominis, cum  Ecclesia  dicta  sit  ca- 
» tholica,  nisi  quod  sit  ubique  diffusa?  » 

S.  Cyprianus,  de  Unitate  Ecclesiae,  fere  in  initio  : « Ec- 
» clesia  luce  Domini  perfusa,  per  orbem  totum  radios 
» suos  porrigit.  Unum  tamen  lumen  est  quod  ubique  dif- 
» funditur,  nec  unitas  corporis  separatur ; ramos  suos  in 
» universam  terram  copia  ubertatis  extendit,  profluentes 
» largiter  rivos  latius  expandit.  » 

S.  Chrysost.  in  c.  11  Is.,  n.  2 : «Neque  sol  ita  splendi- 
» dus,  neque  lux  ejus  ita  clara  est  ut  sunt  res  ad  Eccle- 
» siam  spectantes.  » 

S.  August.,  I Tract.  in  Epist.  Joan.,n.  13,  2 part.: 
« Numquid  sic  ostendimus  Ecclesiam,  fratres  mei?  Nonne 
» aperta  est?  Nonne  tenuit  omnes  gentes?  Ecce  mons  im- 
» plens  universam  faciem  terrae;  ecce  civitas  de  qua  dictum 
» est : Non  potest  civitas  abscondi  supra  montem  posita.  » 
Ergo. 

PROPOSITIO  SECUNDA. 

Vera  Christi  Ecclesia  debet  esse  perpetuo  catholica. 

Prob . 1°  ex  Scriptura  sacra.  Paniel,  II,  44  : Suscitabit 
Deus  coeli  regnum  quod  in  aeternum  non  dissipabitur , et 
regnum  ejus  alteri  populo  non  tradetur  : comminuet  autem 
et  consumet  universa  regna  hcec,  et  ipsum  stabit  in  ceternum . 
Haec  prophetia  intelligenda  est  de  Ecclesia,  ut  jam  dixi- 
mus et  omnes  conveniunt  : atqui  ex  illa  sequitur  catho- 
licitatem  Ecclesiae  debere  esse  perpetuam ; nam  regnum 
illud  a Deo  suscitandum  non  dissipabitur , alteri  populo  non 
tradetur , sed  stabit  in  aeternum ; regnum  autem  quod  ex 
universali  fieret  debile  et  tenue,  jam  esset  dissipatum, 
vel  alteri  populo  saltem  aliquo  modo  traditum.  Ergo. 

Matth.  xvi,  18  : Portae  iriferi  praevalere  non  possunt 
adversus  Ecclesiam  : at  si  Ecclesia  ex  universali  fieret 

exigua  et  constricta,  jam  portae  inferi  adversus  eam  prae- 
valuissent : ergo. 

Prob.  2°  ex  Symbolo  Apostolorum.  Christi  fideles  sem- 
per  tenebuntur  profiteri  Ecclesiam  esse  catholicam : atqui 
repugnat  eos  teneri  credere  articulum  qui  posset  esse 
falsus  : ergo. 

Prob.  3°  ex  SS.  Patribus.  S.  Aug.,  Epist.  contra  Dona- 
tistas,  vulgo , de  Unitate  Eccl.  cap.  6 , multa  congerit  tes- 
timonia quibus  demonstrat  Ecclesiam  ubique  diffusam 
esse  oportere ; deinde  ostendit  sectam  Donatistarum  exi- 
guam esse,  et  extra  limites  Africae  non  extendi,  et  statim 
concludit : « Date  mihi  hanc  Ecclesiam,  si  apud  vos  est : 
» ostendite  mihi  vos  communicare  omnibus  gentibus.  » 
Eodem  modo  loquuntur  S.  Optatus  Milevitanus  et  multi 
alii : porro  ille  argumentandi  modus  probat  omnibus  per- 
suasum fuisse  Ecclesiam  Christi  jugiter  catholicam  esse 
debere  absque  obnubilatione ; alioquin  haeretici  sic  pressi 
respondissent  se  hic  et  nunc  catholicos  quidem  non  esse, 
sed  tales  postea  futuros  esse.  Ergo. 

Dices  : Luc  xvm,  8 : Filius  hominis  veniens,  putas,  in- 
veniet fidem  in  terra?  Certe  ubi  non  est  fides,  ibi  non  est 
Ecclesia  : ergo  saltem  in  ultimis  temporibus  Ecclesia  non 
erit  catholica. 

R.  1°.  Etiamsi  concederemus  Ecclesiam  in  ultimis  tem- 
poribus non  futuram  esse  catholicam,  nihil  contra  nos 
sequeretur;  nam  de  illa  tractamus  prout  debet  esse  usque 
ad  consummationem  saeculi , non  vero  prout  erit  in  ipsa- 
met  saeculi  consummatione. 

R.  2°.  Nego  conseq.  Juxta  communiorem  enim  et  pro- 
babiliorem sententiam,  verba  Christi  non  sunt  intelli- 
genda  de  professione  fidei , sed  de  fide  efficaci  et  per  cha- 
ritatem  formata  : at  fieri  potest  ut  fides  per  charitatem 
formata  decrescat  et  rara  inveniatur,  licet  Ecclesia  ma- 
neat catholica.  Unde,  vel  illa  verba  referenda  sunt  ad  de- 
structionem Jerusalem,  ut  multi  volunt,  et  sensus  est  quod 
eo  tempore  Christus  paucos  invenire  debuerit  qui  in  ip- 
sum crediderint ; vel  referri  debent  ad  ultima  tempora, 
ut  alii  docent,  et  sensus  erit  quod  tunc  pauci  futuri  sint 

sancti : at,  in  utraque  hypothesi , nihil  adversus  proposi- 
tionem nostram  concludi  potest.  Ergo. 

PROPOSITIO  TERTIA. 

Ecclesia  non  tantum  successive,  sed  simultanee  catholica 
esse  debet. 

Haec  propositio,  licet  non  de  fide,  ut  certa  habetur,  et 
sequentibus  probatur  argumentis.  1°  Vox  catholica  sumi 
debet  sensu  obvio  : atqui  sensu  obvio  accepta,  simulta- 
neam  et  non  successivam  designat  extensionem.  2°  Chris- 
tus regnaturus  est  a mari  usque  ad  mare,  nomen  ejus 
futurum  est  magnum  ab  ortu  solis  usque  ad  occasum. 
Ecclesia  ejus  futura  est  mons  magnus  totam  implens 
terram  : atqui  haec  simultaneam  et  non  successivam  ex- 
primunt dominationem.  3°  SS.  Patres  diversos  urgebant 
haereticos,  dicentes  eos  non  habere  veram  Ecclesiam, 
quia  non  erant  catholici  si  persuasum  habuissent  catholi- 
citatem  Ecclesiae  promissam  esse  successivam  et  non 
simultaneam,  hoc  argumentum  nullius  fuisset  roboris, 
ut  patet.  4°  Profitemur  in  Symbolo  Ecclesiam  catholicam : 
singulis  igitur  diebus  catholica  esse  debet.  Ergo. 

PROPOSITIO  QUARTA. 

l 

Ut  Ecclesia  Christi  sit  catholica,  sufficit  quod  per  magnam  orbis 
partem  diffundatur. 

Proh.  1°  Ea  sufficit  diffusio  qua  verificantur  verba  qui- 
bus catbolicitas  promittur  Ecclesiae  : atqui  verificantur 
haec  verba,  si  Ecclesia  per  magnam  orbis  partem  diffun- 
datur; legitur  enim  in  Scriptura,  I Mach.  i,  2 et  seq. 
Alexandrum  obtinuisse  omnium  munitiones,  interfecisse 
reges,  pertransiisse  usque  ad  fines  terrae,  accepisse  spolia 
multitudinis  gentium ; idem  fere  dicitur  de  Nabuchodo- 
nosor,  Daniel,  n,  38 ; dicitur  Romanos  possedisse  mun- 
dum  atqui  haec  omnia  non  sunt  vera  nisi  sensu 

morali,  et  de  sola  extensione  per  magnam  orbis  partem 

intelligenda  sunt : ergo  a pari  sufficit  ut  Ecclesia,  etc. 

2°  Prophetiae  de  catholicitate  Ecclesiae  mendaces  esse 
non  possunt  : attamen  mendaces  essent,  nisi  in  sensu 
morali  supra  exposito  intelligerentur ; nulla  enim  est 
societas  christiana,  nec  ulla  fuit  unquam  quae  extensio- 
nem metapbysice  universalem  habuerit,  imo  nec  eam 
habent  omnes  societates  Christianae  simul  junctae. 

3°  Sancti  Patres  dicebant  Ecclesiam  esse  ubique  diffu- 
sam : verum  Ecclesia  tunc  non  erat  diflusa,  nisi  per  ma- 
gnam orbis  partem.  Ergo. 

PROPOSITIO  QUINTA. 

Necesse  est  ut  vera  Ecclesia  cceteras  societates  Christianas 
diffusione  sua  vincat. 

Prob.  Ut  certissimum  illud  admitti  debet  quod  ex 
Scriptura  sacra  et  ex  sanctis  Patribus  constat : atqui  ex 
Scriptura  sacra,  etc. 

1°  Ex  Scriptura  sacra.  In  textibus  enim  allatis.  Eccle- 
sia praenuntiatur  ut  mons  magnus  implens  universam  ter- 
ram, ut  a mari  ad  mare,  ab  ortu  solis  usque  ad  occasum, 
vel  usque  ad  extremum  terree  dominatura,  ut  in  omni  loco 
existens,  etc.  Porro  talis  figura  alium  excludit  montem 
majorem  vel  aequalem,  terram  pariter  implentem,  aliam 
societatem  similem,  ubique  pariter  dominantem.  Certe 
immerito  dictum  fuisset  imperium  Romanum  totum  oc- 
cupare mundum,  si  aliud  simul  exstitisset  regnum  notum 
majus  vel  aequale.  Ergo  1°. 

2°  Ex  sanctis  Patribus.  Unanimiter  enim  sancti  Patres 
assignant  catholicitatem  velut  characterem  verae  Ecclesiae 
distinctivum,  ut  videre  est  in  testimoniis  eorum  supra 
citatis  et  in  multis  aliis  quae  citari  possent,  v.  g.,  S.  Cyrilli 
Hierosol.  Cat.  18  : « Catholica  Ecclesia,  hoc  enim  pro- 
» prium  est  nomen  sanctae  matris  omnium  nostrum,  quae 
» est  sponsa  Domini  nostri ; » S.  Paciani  Epist.  I ad  Sym- 
pronianum  Donatistam  : « Christianus  'mihi  nomen  est. 

» Catholicus  vero  cognomen.  » Antea  in  eadem  epistola 
dixerat : « Catholicum  istud  nec  Marcionem , nec  Apel- 
» lem,  nec  Montanum  sonat,  nec  haereticos  sumit  aucto- 
» res.  » At  sancti  Patres  catholicitatem  velut  proprium 
verae  Ecclesiae  characterem  non  assignassent,  si  ean\ 
universalitate  sua  caeteras  societates  Christianas  neces- 
sario vincere  non  credidissent.  Ergo. 

Visibilitas  Ecclesiae. 

Hinc  sequitur  veram  Christi  Ecclesiam  eminenter  visi- 
bilem esse  debere ; impossibile  est  enim  eam  esse  catho- 
licam, id  est,  per  maximam  orbis  partem  diffusam  et 
alias  sectas  sua  diffusione  vincere,  nisi  eminenter  sit 
visibilis. 

Aliunde,  si  non  esset  eminenter  visibilis,  merito  com- 
parari non  posset  monti  magno  totam  implenti  terram, 
civitati  supra  montem  positae  radiis  solis,  etc. 

Ipsi  protestantes  in  prioribus  fidei  confessionibus  agno- 
verunt veram  Christi  Ecclesiam  debere  esse  visibilem,  ut 
clare  demonstrat  illust.  Bossuet,  Histoire  des  variatioris, 
liv.  15 ; sed  a catholicis  graviter  pressi,  ut  ostenderent 
societatem  quae  ante  Lutherum  doctrinam  eorum  profite- 
retur, maluerunt  dicere  veram  Ecclesiam  invisibilem 
fuisse  et  in  sinu  Ecclesiae  romanae  delituisse,  quam  fateri 
se  victos  esse.  Sic  adhuc  Neander,  celebris  professor  in 
universitate  Berolinensi,  in  sua  Historia  Ecclesiae , et  in 
aliis  scriptis.  Plures  tamen  inter  ipsos  reformatos  ei 
contradicunt. 

Ecclesiae  indefectibilitas. 

Perpetuitas  seu  indefectibilitas  visibilitatis  Ecclesiae 
sequitur  ex  dictis  : semper  credere  debemus  Ecclesiam 
catholicam;  at  Ecclesia  obscurata  et  invisibilis  jam  non 
esset  catholica. 

Errant  igitur  contra  fidem  Janseniani  et  Quesnellistae, 
qui  a protestantibus  sub  hoc  respectu  non  multum 
recedentes,  tenent  Ecclesiam  tam  densa  caligine  ali* 

quando  obscurari , ut  a rectis  corde  tantum  dignosci 
possit.  Hoc  excogitaverunt  systema  ut  suas  opiniones 
contra  bullam  Unigenitus  ejusque  defensores  tuerentur. 
Itaque  Clerus  Gallicanus,  in  comitiis  anni  1715,  merito 
damnavit  librum  cui  titulus  : Le  Temoignage  de  la 
verite. 

Eumdem  obscuritatis  errorem  in  synodo  Pistoriensi 
adoptatum,  proscripsit  Pius  VI  in  bulla  Auctorem  fidei, 
anno  1794. 

Notandum  ibi  agi  de  Ecclesia  a Christo  instituta,  non 
vero  de  Synagoga  seu  de  Ecclesia  ante  Christum  exis- 
tente  : nullius  igitur  sunt  roboris  plurimi  textus  Veteris 
Testamenti  a reformatis  allegati. 

Aliunde  facile  probant  auctores  Synagogam  nunquam 
defecisse,  et  semper  visibilem  fuisse,  etiam  sub  impiis 
regibus  Achaz  et  Manasse.  Tunc  enim  plures  praedicabant 
prophetae,  in  primis  Isaias  : multi  adhuc  erant  fideles, 
siquidem  sanguinem  innoxium  fudit  Manasses  multum  ni- 
mis, donec  impleret  Jerusalem  usque  ad  os  (IV  Reg.  xxr, 
16).  Non  ita  sanguinem  innoxium  effudisset  Manasses,  si 
omnes  aut  fere  omnes  impietatibus  ejus  adhaesissent. 
Vide  Bossuet  in  exordio  colloquii  cum  Claude. 

§ IV.  — De  Apostolicitate  Ecclesiae. 

Illa  Ecclesia  dicitur  Apostolica  quae  ab  Apostolis  origi- 
nem ducit,  id  est,  doctrinam  eorum  profitetur  integram, 
et  habet  ministerium  ab  eis  legitima  successione  deriva- 
tum. Duplex  igitur  est  Apostolicitas  : una  scilicet  doctri- 
nae, et  altera  ministerii.  De  utraque  per  sequentes  pro- 
positiones dicemus. 

PROPOSITIO  PRIMA. 

Vera  Christi  Ecclesia  debet  esse  Apostolica  ratione  doctrince. 

Proh.  Vera  Ecclesia  puram  Christi  doctrinam  profiteri 
debet;  Apostolis  enim  Christus  dixit  : Docete  omnes 

gentes...  servare  omnia  qucecumque  mandavi  vobis,  Matth. 
xxvm,  20.  Apostoli  doctrinam  Christi  discipulis  suis 
commiserunt  tanquam  depositum  fideliter  custodiendum : 
hi  autem  depositum  acceptum  suis  successoribus  trans- 
mittere debuerunt  absque  ulla  vocum  novitate,  I Tim. 
vi,  20.  Ergo. 

Hanc  propositionem  admittunt  protestantes,  qui  con- 
tendunt Ecclesiam  Romanam  esse  deserendam,  quia  in 
pluribus  a doctrina  Apostolorum  deficit. 

PROPOSITIO  SECUNDA. 

Vera  Christi  Ecclesia  debet  esse  Apostolica  ratione  ministerii. 

Notandum  duas  requiri  conditiones  ut  ministerium  pas- 
torale sit  Apostolicum,  scilicet,  1°  successionem  ab  Apo- 
stolis non  interruptam,  2°  legitimam  missionem  quae  etiam 
consecrationem  importat ; alibi  enim  probatur  ordinatio- 
nem ad  validitatem  sacramentorum  necessariam  esse. 
His  praemissis. 

Probatur  propositio  Scriptura  sacra,  testimoniis  Pa- 
trum, et  ratione. 

1°  Scriptura  sacra.  Matth.  xxviil,  18  : Data  est  mihi 
omnis  potestas  in  coelo  et  in  terra  : euntes  ergo  docete  om- 
nes gentes Ecce  ego  vobiscum  sum  omnibus  diebus  usque 

ad  consummationem  socculi ; et  apud  S.  Joan.  xx,  21  : 
Sicut  misit  me  Pater , et  ego  mitto  vos.  Unde  sic  : Christus 
mittit  Apostolos  ad  praedicandum  Evangelium,  et  pro- 
mittit se  cum  illis  docentibus  adfuturum  esse  usque  ad 
consumationem  saeculi  : ergo  successores  sine  interrup- 
tione habere  debent. 

Eph.  iy,  11  : Ipse  dedit  quosdam  quidem  apostolos 

alios  autem  pastores  et  doctores....  in  opus  ministerii.... 
Pastores  igitur  venire  debent  a Christo  : at  semper  debent 
esse  pastores  in  opus  ministerii : ergo. 

Hebr.  v,  4*  : Nec  quisquam  sumit  sibi  honorem , sed  qui 
vocatur  a Deo  tanquam  Aaron  ; sic  et  Christus  non  semetip - 
sum  clari ficavit  ut  pontifex  fieret....  In  veteri  lege  nullus 

poterat  esse  sacerdos  aut  levita  nisi  secundum  ordinem 
a Deo  praescriptum ; ipse  Christus  non  potuit  esse  pon- 
tifex nisi  a Deo  vocatus  : ergo  a fortiori  nulli  possunt  esse 
legitimi  pastores  in  Ecclesia,  nisi  secundum  ordinem 
a Christo  institutum  et  per  Apostolos  transmissum.  Ergo. 

Apostoli,  verbis  Domini  innixi,  passim  instituebant 
episcopos  qui  sua  vice  alios  praeficerent  episcopos  et  pres- 
byteros. Sic  Paulus  et  Barnabas  per  singulas  ecclesias 
constituebant  presbyteros,  Act.  xiv,  22.  Idem  B.  Paulus 
ordinaverat  Timotheum,  illi  tradebat  regulas  ad  alios  or- 
dinandos, I Tim.  v,  22  : Titum  reliquerat  Cretae  ut  pres- 
byteros constitueret,  Tit.  I,  5.  Ergo  1°. 

, Testimoniis  SS.  Patrum.  Tertul.  de  Praescript.  c.  32, 
sectas  suo  tempore  existentes  invicte  debellat  ex  Aposto- 
licitatis  ministerii  privatione  : « Illis,  inquit , possumus 
» dicere  : Edant  ergo  origines  ecclesiarum  suarum ; evol- 
» vant  ordinem  episcoporum  suorum,  ita  per  successiones 
» ab  initio  decurrentem,  ut  primus  ille  episcopus  aliquem 
» ex  Apostolis  vel  Apostolicis  viris,  qui  tamen  cum  Apo- 
» stolis  perseveraverit,  habuerit  auctorem  et  anteces- 
» sorem.  » Ergo  a solis  Apostolis  vel  ab  Apostolicis  viris 
legitima  derivatur  missio  pastorum. 

S.  Irenaeus,  contra  Haereses,  1.  3,  c.  3,  n.  2 : « Per  suc- 
» cessionem  episcoporum  usque  ad  nos  pervenientem, 
» confundimus  eos  omnes  qui  quoquo  modo  praeterquam 
d oportet  colligunt.  » 

S.  Cyprianus,  Epist.  ad  Magnum,  de  rebaptizandis 
Novatianis,  ait  : « Novatianus  in  Ecclesia  non  est,  nec 
» episcopus  computari  potest,  qui  Evangelica  et  Apostolica 
» traditione  contempta,  nemini  succedens,  a seipso  ortus 
» est;  habere  aut  tenere' Ecclesiam  nullo  modo  potest  qui 
u.  ordinatus  in  Ecclesia  non  est.  » 

. S.  Optatus,  lib.  2 contra  Parmenianum,  sic  probat  epi- 
scopos Donatistarum  legitimos  non  esse  pastores  : « Ves- 
» trce  cathedrae  vos  originem  reddite,  qui  vobis  vultis 
» sanctam  Ecclesiam  vindicare. 

- S.  Aug.  de  Baptismo  contra  Donatistas,  lib.  3,  cap.  2 : 
,«  Unde  Donatus  apparuit?  de  qua  terra  germinavit?  de 

» quo  mari  emersit?  de  quo  ccelo  cecidit?  » Ergo  quicum- 
que suam  originem  per  legitimam  successionem  ab  Apo- 
stolis non  ducunt,  veri  pastores  esse  nequeunt.  Ergo. 

3°  Ratione . In  ordine  civili  nemo  potest  legitime  ali- 
quod exercere  officium,  nisi  illud  mediate  vel  immediate 
suscipiat  ab  imperatore,  vel  ab  eis  quibus  suprema  con- 
ceditur auctoritas  : ergo  a fortiori  in  ordine  ecclesiastico 
nullus  officium  pastoris  suscipere  potest,  nisi  ad  illud 
legitime  fuerit  vocatus,  scilicet,  ab  eis  quibus  suprema 
spiritualis  potestas  fuit  concessa  : atqui  solis  Apostolis 
eorumque  successoribus  legitimis  suprema  spiritualis  po- 
testas fuit  concessa,  solis  enim  Apostolis  Christus  dixit  : 
Sicut  misit  me  Pater , et  ego  mitto  vos , Joan.  xx,  21.  Ergo. 

Hinc  sequitur  1°  eos  qui  seipsos  constituunt  pastores, 
vel  institutionem  recipiunt  ab  eis  qui  legitimam  non  ha- 
bent missionem  ab  Apostolis  descendentem,  legitimos 
non  esse  pastores,  sed  intrusos  et  schismaticos;  2°  legi- 
timos non  esse  pastores,  in  pluribus  societatibus  a se  in- 
vicem communione  sejunctis,  quia  Christus  missiones 
sibi  contradictorias  non  dedit;  3°  ministros  extraordi- 
narie a Deo  suscitatos  aut  non  futuros  esse  pastores,  sed 
nuntios  vel  praedicatores  sicut  olim  prophetae,  aut  mi- 
nisterio pastorum  non  derogaturos;  quia  Christus  mi- 
nisterii ordinarii  et  perpetui  auctor,  ut  vidimus,  sibi 
contradicere  non  potest.  Qui  autem  ut  ministros  extraor- 
dinarios se  exhiberent,  missionem  suam  signis  evidenter 
divinis  probare  tenerentur,  alioquin  nulla  fides  ipsis 
deberetur. 

Advertendum  est  Ecclesiae  Apostolicitatem  necessario 
junctam  esse  unitati : unitas  doctrinae  est  invariabilis ; si 
est  invariabilis,  venit  ab  Apostolis  ; si  venit  ab  Apostolis, 
est  Apostolica.  Idem  dicendum  est  de  unitate  et  Aposto- 
licitate  ministerii. 

CAPUT  SECUNDUM. 

DE  NOTARUM  VERJ5  ECCLESIAE  APPLICATIONE. 

Probavimus  veram  Ecclesiam  debere  esse  unam,  sanc- 
tam, catholicam  et  Apostolicam.  Quaecumque  igitur  so- 
cietas christiana  aliqua  ex  illis  notis  est  destituta,  vera 
non  est  Ecclesia ; dum,  e contra,  societas  quae  quatuor 
illis  notis  est  donata,  certissime  vera  est  Ecclesia.  Nunc 
itaque  nobis  investigandum  est  quaenam  societas  chris- 
tiana his  notis  gaudeat. 

Certum  est  sectas  praeteritas  aut  fere  exstinctas,  v.  g. 
Arianorum,  Pelagianorum,  Nestorianorum,  Eutychiano- 
rum,  etc.,  veram  non  fuisse  Ecclesiam ; nam  vera  Eccle- 
sia perire  non  potest,  et  semper  debet  esse  eminenter 
visibilis. 

Praecipuae  autem  societates  Christianae  nunc  existentes 
sunt  protestantes.  Ecclesia  Graeca  et  Ecclesia  Romana  : 
itaque  examinandum  est  in  sequentibus  articulis  quaenam 
ex  illis  vera  sit  Ecclesia. 

Quae  unica  ex  quatuor  notis  requisitis  careret,  eo  ipso 
convinceretur  non  esse  veram  Christi  Ecclesiam. 

ARTICULUS  PRIMUS. 

UTRUM  SOCIETAS  PROTESTANTIUM  VERA  SIT  CHRISTI  ECCLESIA. 

Cum  edictum  conventus  Spirensis,  anni  1529,  Luthe- 
ranis  displiceret,  solemniter  contra  illud  per  scriptum 
protestati  sunt,  dicentes  se  ad  concilium  generale  appel- 
lare. Hinc  dicti  sunt  protestantes.  Calvinistae,  quia  ex 
prima  reformatione  ortum  duxerunt,  eodem  nomine  do- 
nati sunt ; versus  annum  1560,  coeperunt  etiam  vocari 
in  Gallia  Huguenots,  cujus  nominis  clara  etymologia  non 

assignatur;  dicti  sunt  etiam  reformati.  Aliae  sectae,  ex 
Lutheranis  et  Calvinistis  in  tanto  numero  exortae,  ut 
cardinalis  Hosius,  anno  1579  vita  functus,  ducentas  et 
septuaginta  jam  computaret,  communi  denominatione 
appellantur  protestantes.  Hoc  generali  nomine  gloriantur, 
et  contendunt  se  pertinere  ad  veram  Ecclesiam,  quae  ex 
variis  sectis  coalescit.  De  his  ergo  sectis  collective  sump- 
tis loquentes,  in  sequentibus  propositionibus  demons- 
traturi sumus  eas  characteres  verae  Ecclesiae  essentiales 
non  habere. 


PROPOSITIO  PRIMA. 

Protestantes  non  habent  unitatem  verce  Ecclesice  Christi 
essentialem. 

Proh.  Vera  Ecclesia  necessario  habere  debet  unitatem 
doctrinae,  unitatem  regiminis  et  unitatem  juris : atqui 
protestantes  hanc  triplicem  non  habent  unitatem. 

1°  Non  unitatem  doctrinae.  Variae  enim  numerantur  in- 
ter eos  fidei  confessiones,  in  punctis  gravissimi  momenti 
dissimiles,  scilicet:  Augustana,  a Melanchthone  edita, 
quam  alii  admittunt  et  alii  rejiciunt;  Saxonica,  Vittem- 
bergensis,  Argentin ensis,  Belgica,  plures  Helveticae,  duae 
Anglicae,  duae  Scoticae,  Genevensis  aliaeque  non  paucae. 
Apocalypsim  et  Epistolam  ad  Hebraeos  admittunt  Calvi- 
nistae  ; hos  libros  rejiciunt  Lutherani.  Item  credunt 
Lutherani  Christum  esse  realiter  praesentem  in  Eucha- 
ristia ; hoc  dogma  negant  Calvinistae : et  sic  in  multis 
aliis.  Saepe  etiam  in  sua  doctrina  sententiam  mutave- 
runt, ut  unusquisque  videre  potest  in  eximio  opere  jam 
citatio,  Histoire  des  variations,  a principio  usque  ad  finem, 
i Ab  illo  tempore  multiplices  novas  mutationes  admise- 
runt, et  magis  ac  magis  a se  discrepant  in  credendo.  De 
illis  consulantur:  La  Symbolique , de  Moehler;  la  Symbo- 
lique populair  e,  de  Buchmann , etc.  Ergo  1°. 

2°  Non  unitatem  regiminis.  Singulae  enim  sectae  suum 
regimen  habent : Calvinistae  nec  episcopos,  nec  proprie 
[ sacerdotes  agnoscunt;  Lutherani  hos  et  illos  retinent; 

Angli  regem  vel  etiam  reginam  caput  Ecclesiae  faciunt,  et 
plenitudinem  potestatis  Ecclesiasticae  illi  tribuunt ; quidam 
ex  illis  admittunt  presbyteros  et  episcopos ; alii  solos  pres- 
byteros ; alii  nullam  hierarchiam  agnoscunt,  etc.  Ergo  2\ 

3°  Non  habent  unitatem  juris,  nec  quoad  doctrinam, 
cum  examen  privatum,  plarnare  eorum  principium,  sec- 
tas e contra  in  infinitum  multiplicare  debeat : nec  quoad 
regimen ; qua  enim  ratione  a regimine  Ecclesiae  Romanae 
se  separaverunt,  a se  invicem  se  separare  possunt : bine 
innumerae  natae  sunt  sectae,  tam  regimine  quam  doctrina 
diversae.  Ergo  3°,  etc.  Ergo. 

PROPOSITIO  SECUNDA. 

Protestantes  non  habent  sanctitatem  veroe  Eeclesice  Christi 
essentialem. 

* Prob.  Illa  societas  merito  judicatur  non  sancta,  cujus 
doctrina  non  est  sancta,  morum  principia  non  ducunt  ad 
sanctitatem  et  auctores  non  sunt  sancti : atqui  doctrina 
protestantium  non  est  sancta,  principia  morum  apud  eos 
accepta  non  ducunt  ad  sanctitatem,  et  eorum  auctores 
non  fuerunt  sancti. 

1°  Eorum  doctrina  non  est  sancta.  Nam  doctrina  falsa 
non  potest  esse  sancta  : atqui  doctrina  protestantium 
multis  in  punctis  est  falsa,  cum  in  multis  sibi  contradi- 
cant. Ergo  1°. 

2°  Morum  principia  apud  eos  recepta  non  ducunt  ad 
sanctitatem . Tenent  enim  protestantes  justitiam  in  electis 
amitti  non  posse,  cum  criminibus  horrendis  esse  compa- 
tibilem,  bona  opera  ad  salutem  non  esse  necessaria,  sola 
incredulitate  hominem  damnari  posse  : dicunt  leges, 
sive  ecclesiasticas,  sive  civiles,  conscientiam  non  ligare; 
affirmat  Calvinus  hominem  a Deo  necessitari  ad  pec- 
catum : illa  morum  principia , nedum  ad  sanctitatem 
ducant,  latissimam  aperiunt  viam  cunctis  cupiditatibus. 
Vide  rHistoire  des  variations , l.  14,  n.  38  et  suiv.  Ergo  2°. 

3°  Primi  reformatores  non  fuerunt  sancti . Praecipui 

enim  protestantium  auctores  fuerunt  Lutherus , Carlo- 
stadt,  Zwingle , Calvinus,  Theodorus  de  Beze , Melan- 
cbthon,  ^Ecolampadius,  Ochin,  etc.,  qui  fere  omnes  erant 
sacerdotes  aut  monachi  apostatae,  superbia  tumentes,  se 
invicem  conviciis  impetentes , regulas  abstinentiae  et  je- 
junii subvertentes,  legem  caelibatus  contemnentes,  scan- 
dalosa  et  sacrilega  matrimonia  celebrantes,  etc.  Porro 
tales  auctores  haberi  non  possunt  ut  sancti.  Et  revera,  si 
audiantur  testimonia  quae  alii  de  aliis  inscriptis  suis  red- 
diderunt, comperietur  illos  se  invicem  non  aestimasse  ut 
sanctos.  Vide  solidum  opus  Gallicum  dictum  Discussion 
amicale,  t.  i,  et  recentia  opera  Audin,  Histoire  de  Lu- 
ther;  Histoire  de  Calvin,  Histoire  de  Henri  VIII.  Ergo 
3°,  etc. ; aliunde,  etc.  Ergo. 

Et  vero , sanctitas  alicujus  societatis  praecipue  per  mi- 
racula demonstratur : at  protestantes  nulla  in  sui  gratiam 
afferunt  miracula  apud  ipsos  peracta  : miracula  enim  in 
sinu  Ecclesiae  Romanae  patrata,  antequam  ab  illa  separa- 
rentur, in  gratiam  sui  vindicare  nequeunt,  siquidem 
corpus  distinctum  tunc  non  constituebant.  Ergo. 

PROPOSITIO  TERTIA. 

Protestantes  non  habent  catholicitatem  ver  ce  Ecclesice  promissam. 

Prob.  Duplici  modo  vera  Ecclesia  debet  esse  catholica, 
ex  dictis,  videlicet  ratione  temporum  et  ratione  locorum; 
atqui  1°  protestantes  non  habent  catholicitatem  ratione 
temporum ; manifestum  est  enim  eos  non  exstitisse  ante 
initium  decimi  sexti  saeculi,  quo  tempore  Lutherus,  Cal- 
vinus aliique  novatores  adversus  Ecclesiam  insurrexe- 
runt, dogmata  sua  divulgare  coeperunt,  prout  ipsis  pla- 
cebat, omne  jugum  auctoritatis  excusserunt,  nulli  Ec- 
clesiae tunc  existenti  adhaeserunt,  sed  novas  societates 
secundum  regulas  arbitrarias  vel  potius  absque  regulis 
instituerunt. 

Haec  protestantium  origo,  omnibus  notissima,  a nemine 
in  dubium  revocari  potest;  frustra  eorum  defensores  in- 

sudaverunt  ut  illis  invenirent  antecessores;  assignaverunt 
Hussitas,  Wiclefitas,  Valdenses,  Albigenses,  Berengarios, 
Manichaeos , etc.  At  impurae  illae  sectae  nec  nobiliorem 
habuerunt  originem,  nec  legitimum  acceperunt  ministe- 
rium, nec  proinde  illud  transmittere  potuerunt.  Vide 
Bossuet,  ffist.  des  variatioris,  liv.  11,  et  praesertim  n°  207 
ejusdem  libri.  Ergo  1°  constat  protestantes  non  habere 
catholici tatem  ratione  temporum. 

2°  Nec  eam  habent  ratione  locorum.  Ad  hoc  enim  re- 
quireretur ut  eorum  societas  per  magnam  orbis  partem 
extenderetur  caeterasque  societates  Christianas  diffusione 
vinceret : atqui  protestantes  talem  non  habent  praestan- 
tiam super  alias  societates  Christianas,  nec  eam  ausi  sunt 
sibi  etiam  collective  sumptis  tribuere;  systema  articulo- 
rum fundamentalium  et  non  fundamentalium  excogita- 
verunt , et  Catholicos,  Graecos,  aliasque  sectas  Orientales 
sibi  adjunxerunt,  ut  catholicitatem  Ecclesiae  Christi  ne- 
cessariam invenirent. 

Porro  talis  societatum  diversarum  aggregatio  veram 
Ecclesiam  constituere  non  potest , ut  probavimus.  Imo , 
cum  unitas  non  minus  sit  essentialis  Ecclesiae  Christi 
quam  catholicitas , requireretur  ut  una  societas  protes- 
tantium  hanc  universitatem  obtineret : porro  nulla  ex 
societatibus  protestantium  tale  privilegium  sibi  arrogare 
potest,  siquidem  omnes  simul  spectatae  illud  non  habent : 
ergo  2°,  etc.;  aliunde,  etc.  Ergo. 

Vide  opus  P.  P errone  inscriptum  : Dissertation  sur  le 
titre  d’Eglise  catholique  que  s attribuent  les  communions 
separees  de  VEglise  romaine.  ( Demonst.  Ev.,  edition 
Migne,  t.  xiv,  coi.  1023). 

PROPOSITIO  QUARTA. 

'Protestantes  Apostolicitatem  Ecdesim  Christi  essentialem 
non  habent. 

Prob.  1°.  Non  Apostolicitatem  doctrinae.  Nam  1°  multa 
sibi  contradictoria  docent , proindeque  falsa  : Apostoli  au- 

te m non  docuerunt  falsa.  2°  Multos  renovant  errores  jam 
pluries  in  antiquis  haereticis  et  schismaticis  proscriptos  , 
v.  g.,  vanam  esse  orationem  pro  defunctis,  nullam  admit- 
tendam distinctionem  inter  presbyteratum  et  episcopa- 
tum; imagines  venerari,  sanctos  orare,  sacram  Eucha- 
ristiam adorare  non  licere,  etc.  3°  Nulla  ratione  ostendere 
possunt  se  doctrinam  quam  docent  integram  accepisse  ab 
aliqua  societate  ante  eos  existente,  cum  e contra  constet  eos 
plures  sumpsisse  articulos  ex  diversis  antiquis  sectis, 
alios  excogitavisse,  mutavisse,  reformavisse,  etc.  Porro 
absurdum  est  dicere  talem  doctrinam  esse  Apostolicam  : 
ergo  1°. 

2°  Non  habent  Apostolicitatem  ministerii.  Hanc  enim 
Apostolicitatem  sibi  attribuere  nequeunt,  nisi  habeant 
pastores  legitima  successione  per  seriem  non  interruptam 
ab  Apostolis  descendentes;  at  hujusmodi  seriem  pastorum 
sibi  vindicare  non  possunt : tunc  enim  eorum  fundatores 
missionem  suam  accepissent  ab  Ecclesia  Romana,  vel  ab 
alia  secta ; at  neutrum  dici  potest : 1°  non  ab  Ecclesia 
Romana  quae  eos  e sinu  suo  rejecit  et  anathematizavit; 
2°  non  ab  alia  secta,  siquidem  nulli  sectae  tunc  existenti 
adhaeserunt.  Ergo  non  habent  pastores  qui  legitima  suc- 
cessione ab  Apostolis  descendant.  Ergo  2°. 

Solvuntur  objectiones . 

Obj.  1°.  cum  Claude , Defense  de  la  Ref .,  4«  part .,  et 
Jurieu , Vrai  systeme  de  V E glise , liv.  3,  c.  1 ^ 20.  Sola 
electio  populi  essentialis  est  ad  constituendos  legitimos 
ministros  : ergo  non  necesse  est  ut  primi  reformatores 
missionem  ab  Ecclesia  Romana  aut  ab  altera  secta  acce- 
perint. 

R.  Nego  antecedens.  Illud  enim  systema  admitti  non 
potest,  quod  nullo  nititur  fundamento , Scripturae  sacrae 
et  constanti  traditioni  adversatur  : atqui  systema  Claude 
et  Jurieu  his  vitiis  laborat. 

1°  Nullo  nititur  fundamento.  Illi  namque  celebres  Re- 
formationis ministri  boc  unico  nituntur  fundamento,  sci- 

licet  omnem  societatem  habere  jus  sibi  constituendi  mi- 
nistros. 1°  Illud  principium  minime  est  certum  ; est  enim 
famosissimum  de  suprema  auctoritate  populi  principium, 
contra  quod  tot  sunt  homines  et  rationes.  2°  Etiamsi 
societas  haberet  jus  sibi  constituendi  gubernatores  in  re- 
bus civilibus,  non  inde  sequeretur  Ecclesiam  legitimos 
sibi  constituere  posse  ministros ; Ecclesia  enim  non  elegit 
Christum,  sed  Christus  eam  elegit,  instituit  et  formavit; 
semper  est  ipsius  auctor  et  moderator  : illam  regit  et  gu- 
bernat per  ministros  qui  metaphorice  dicuntur  pastores , 
quia  populum  pascunt : non  sunt  ergo  praecise  ministri 
Ecclesiae,  sed  ministri  Christi  in  Ecclesia  et  pro  Ecclesia  : 
at  repugnat  populum  hujusmodi  ministros  constituere 
posse ; apprime  enim  intelligimus  eos  instituendos  esse 
secundum  ordinem  a Christo  statutum,  sicut  ministri  re- 
gis a rege  vel  juxta  ordinem  a rege  determinatum  eligi 
debent,  et  non  aliter.  Ergo,  etc.  3°  Necesse  foret  ut  ali- 
quis proferretur  Scripturae  textus  quo  expresse  declarare- 
tur populi  electionem  vel  praesentationem  esse  necessariam 
et  essentialem  ad  constituendos  ministros , nam  protes- 
tantes  nihil  admittere  volunt  nisi  quod  est  in  Scriptura 
sacra  : atqui  nullus  profertur  hujusmodi  Scripturae  tex- 
tus : ergo  1°. 

2°  Illud  systema  Scripturae  adversatur . Nam  ubi  de  con- 
stituendis ministris  agitur,  manus  ab  Apostolis  aut  ab 
eorum  successoribus  semper  illis  imponuntur.  Fideles 
concurrerunt  quidem  ad  electionem  septem  primorum 
diaconorum ; sed  Apostoli , impositis  illis  manibus  , con- 
stituerunt eos  super  opus  viduarum , Act.  vi.  Mathias  per 
sortem  cum  oratione  fuit  designatus , non  vero  a populo 
electus,  ut  Claude  male  affirmat.  Alia  jam  memoravimus 
facta  quibus  ex  Scriptura  constat  populum  ministros  sibi 
non  posse  constituere.  Ergo  2°. 

3°  Traditioni  adversatur . Constanti  enim  traditione  pa- 
tet ministros  Ecclesiae  nunquam,  ante  Calvinistas,  consti- 
tutos fuisse  sine  ordinatione  ab  Episcopo  collata , ut  vi- 
dere est  apud  Patres  et  in  toto  historiae  ecclesiasticae  de- 
cursu. Facta  hujusmodi  adeo  sunt  clara,  ut  protestantes 

ea  negare  nequeant:  ergo  3°,  etc. ; aliunde,  etc.  Ergo. 

Obj.  2°.  Primi  reformatores  missionem  substantialiter 
legitimam  acceperant  apud  catholicos,  et  extraordinarie 
a Deo  suscitati  sunt,  ut  Ecclesiam  multis  erroribus  foeda- 
tam in  pristinum  statum  restituerent : ergo  habuerunt 
missionem partim  ordinariam,  partim  extraordinariam. 
Ita  jam  citati  Claude  et  Jurieu. 

R . i°  Nihil  magis  idoneum  est  ad  falsitatem  systema- 
tis adversariorum  cunctis  oculis  patefaciendam,  quam 
perpetua  quae  inter  eos  conspicitur  fluctuatio  et  incerti- 
tudo.  Modo  dicunt  solam  populi  electionem  esse  neces- 
sariam , et  primos  reformatores  sic  legitime  constitutos 
fuisse  : modo  ordinariam  in  eis  requirunt  missionem, 
modo  extraordinariam,  modo  utramque  simul  affirmant, 
negant,  admittunt,  rejiciunt,  et  nullam  proferunt  ratio- 
nem firmam  qua  singulares  opiniones  suas  fulciant. 
Ergo. 

R.  2°.  Nego  conseq . Primi  enim  reformatores  neque  or- 
dinariam neque  extraordinariam  habuerunt  missionem. 

1°  Non  ordinariam . Nam  si  Ecclesia  Romana  ordina- 
riam illis  contulisset  missionem,  eam  ipsis  auferre  potuis- 
set , et  de  facto  abstulisset , siquidem  illos  indignanter 
rejecit  et  anathemate  percussit.  2°  Non  extraordinariam . 
Non  sufficit  enim  dicere  tales  aut  tales  homines  extraor- 
dinarie a Deo  missos  fuisse , alioquin  latissima  cunctis 
impostoribus  aperiretur  via  : sed  requiritur  ut  talis  mis- 
sio signis  evidenter  divinis  manifestetur  : atqui  nulla 
hujusmodi  signa  subministrant  protestantes,  ut  extraordi- 
nariam missionem  primorum  reformatorum  demonstrent. 
Singulares  quidem  eorum  qualitates  allegat  D.  Claude , 
scilicet  fortitudinem , audaciam  , amorem  studii , erudi- 
tionem , artem  persuadendi  et  populos  ad  reformationem 
adducendi : at  quis  impostor,  sufficienti  audacia  praedi- 
tus , similia  argumenta  missionis  suae  exhibere  non  pos- 
set? Ergo.  Yide  Nicole , Les  Pre juges  legitimes , etc., 
c.  5 et  6. 

PROPOSITIO  QUINTA. 

Protestantes  vere  sunt  schismatici . 

Proh . Nam.  1°  vel  sunt  schismatici , vel  sunt  vera  Ec- 
clesia : atqui  non  sunt  vera  Ecclesia;  si  enim  unica  ex 
notis  requisitis  carerent,  eo  ipso  pronuntiandum  foret  illos 
veram  non  constituere  Ecclesiam  : atqui , ex  probatis , 
non  unica,  sed  omnibus  notis  ad  veram  Ecclesiam  requi- 
sitis carent : ergo. 

2°  Schisma  praecipue  locum  habet  quando  solvitur  vin- 
culum subjectionis  pastoribus  legitimis  : atqui  vinculum 
subjectionis  pastoribus  legitimis  solverunt  protestantes  , 
siquidem  novum  et  illegitimum  sibi  constituerunt  minis- 
terium. 

3°  Qui  a vera  Ecclesia  separantur,  eo  ipso  fiunt  schis- 
matici : atqui  protestantes  a vera  Ecclesia  separati  sunt ; 
nam,  ipsis  fatentibus,  vera  Ecclesia  et  legitimum  ejus 
ministerium  erant  in  Ecclesia  Romana  tempore  Lutheri 
et  Calvini.  Yel  ergo  illam  reliquerunt,  vel  secum  aspor- 
taverunt, ut  ait  minister  Claude  in  colloquio  cum  Bos - 
suet : posterius  admitti  non  potest ; omnes  enim  haeretici 
pariter  dicere  possent  se  a vera  Ecclesia  non  recessisse, 
sed  eam  secum  asportasse.  Aliunde  fatentur  Calvinistae 
Ecclesiam  Romanam  adhuc  continere  ea  quae  ad  salutem 
sunt  necessaria,  scilicet  ministerium  substantialiter  legi- 
timum, doctrinam  veram  quoad  substantiam ; admittunt 
Lutheranos,  Anglos,  Sacramentarios , Graecos,  et c.,  ad 
veram  Ecclesiam  pertinere.  At  omnes  illae  sectae,  in  mul- 
tis sibi  oppositae,  veram  Ecclesiam  secum  asportare  non 
potuerunt : ergo  absurda  est  illa  responsio.  Restat  ut  pro- 
testantes a vera  Ecclesia  se  separaverint : ergo  vere  sunt 
schismatici.  Plures  aliae  et  evidentes  afferri  possent  ratio- 
nes ad  eamdem  veritatem  confirmandam.  Yide  opus  Ni- 
cole,  Les  pretendus  Reformes  convaincus  de  schisme,  c.  1, 
2,  3,  et  alterum  jam  citatum,  Les  Pre juges  legitimes , etc 
c.  7,  8 et  9. 

Solvuntur  objectiones 

Obj . 1°.  Protestantes  non  sunt  schismatici,  si  legitimam 
habuerint  causam  ab  Ecclesia  Romana  se  separandi : atqui 
legitimam  habuerunt  causam,  etc.  Ergo. 

R.  Nego  min.  Nam  in  societate  Romana  tunc  erat  vera 
Christi  Ecclesia,  ut  ipsi  fatentur : at  nulla  existere  potest 
causa  legitima  a vera  Ecclesia  se  separandi  et  vinculum 
unitatis  frangendi.  Ecclesia  quippe  Christi  essentialiter 
una  est , ut  probavimus , et  extra  illam  nulla  est  salus  : 
unde  S.  Aug.,  1.  2 contra  Epist.  Parmeniani,  c.  11,  dicit: 
«Praescindendae  unitatis  nulla  est  justa  necessitas.»  Ergo. 

Inst . Tempore  reformationis.  Ecclesia  Romana  plena 
erat  corruptela,  erroribus  et  idololatria : ergo  non  solum 
licitum,  sed  necesse  erat  ab  illa  recedere.  Ita  Claude  et 
Jurieu . 

R . 1°.  Neg.  ant.  Alibi  enim  probavimus  doctrinam  Ec- 
clesiae Romanae  semper  fuisse  puram,  sanctam  et  ab  omni 
erroris  labe  alienam  : non  negamus  tamen  frequentem 
exstitisse  morum  corruptelam  in  ipsius  membris,  et  us- 
que in  sanctuario  : at  nunquam  Ecclesia  hanc  morum 
corruptelam  docuit  aut  approbavit;  illam  e contra  semper 
condemnavit,  reprobavit  et  prohibuit.  Ergo. 

R.  2°.  Nego  conseq . Nam  J°  ante  omnia  necesse  fuisset 
ut  errores  et  abusus  definiti,  condemnati  et  proscripti 
fuissent  per  legitimum  judicium  : res  autem  non  ita 
evenit;  sed  quidam  monachi  apostatae  et  nonnulli  sacer- 
dotes superbia  tumentes,  ambitiosi,  omnis  jugi  impa- 
tientes, cum  eis  opifices,  rustici,  mulieres,  pueri,  etc., 
conclamarunt  Ecclesiam  Romanam  esse  collapsam,  ideo- 
que  reformandam;  statim  praedicaverunt  audacter  virgi- 
nitatem esse  chimceram , caelibatum  contra  naturam,  vota 
castitatis  nulla,  matrimonium  licitum  religiosis , monia- 
libus  et  sacerdotibus,  leges  abstinentiae  et  jejunii  injustas 
et  tyrannicas,  confessionem  auricularem  superstitionem, 
solam  fidem  justificare,  bona  opera  ad  salutem  non  neces- 
saria, etc.  Quis  autem,  a praejudiciis  expeditus,  bona  fide 

existimabit  tale  judicium  esse  legitimum,  et  judicio  Papae, 
Cardinalium,  Episcoporum,  Abbatum,  Doctorum  totiusque 
Ecclesiae  Romanae  anteponendum? 

2°  Yel  Ecclesia  Romana  desierat  esse  vera  Christi  Ec- 
clesia, vel  non  : si  prius,  frustra  protestantes  ab  illa  se 
separaverunt,  veram  Christi  Ecclesiam  de  novo  instaurare 
non  potuerunt.  Sicut  enim  membrum  a corpore  mortuo 
separatum  reviviscere  nequit,  ita  nec  membra  ab  Ecclesia 
mortua  sejuncta,  nisi  societati  viventi  adhaereant : atqui 
protestantes,  ab  Ecclesia  Romana  exeuntes,  alii  societati 
viventi  non  adhaeserunt  : ergo.  Si  posterius,  id  est,  si  Ec- 
clesia Romana  vera  adhuc  erat  Ecclesia,  ab  ea  protestantes 
se  separare  non  potuerunt,  sub  praetextu  quod  errores 
et  abusus  in  ea  praevaluissent : potius  reformationem  ejus 
procurare  aut  a Deo  postulare  debuissent.  Quamvis  Judaei 
saepe  in  gravissima  prolapsi  sint  peccata,  in  errores  et  in 
idololatriam,  nunquam  ab  eorum  communione  sejuncti 
sunt  Prophetae  et  sanctissimi  viri  tunc  existentes , nun- 
quam arbitrati  sunt  se  habere  potestatem  reformandi  mi- 
nisterium et  novam  instituendi  societatem  religiosam. 

Protestantium  societates  communionem  inter  se  con- 
servant, licet  habeant  confessiones  fidei  valde  diversas; 
Galvinistae  communicant  cum  Lutheranis  quos  habent  ut 
idololatras ; dicunt  se  vinculum  unitatis  cum  societatibus 
Orientalibus  semper  servasse  : at  societates  Orientales 
credunt  omnia  dogmata  quae  a protestantibus  nobis  expro- 
brantur, scilicet  praesentiam  realem,  invocationem  sancto- 
rum, cultum  imaginum,  etc.  Non  ex  persuasione  igitur, 
sed  ex  invidia  ab  Ecclesia  Romana  se  separaverunt,  et 
nullis  principiis  a schismatis  reatu  se  defendere  possunt. 

lnst.  2°.  Non  seipsos  ab  Ecclesia  Romana  separaverunt, 
sed  ab  illa  fuerunt  excommunicati  et  rejecti  : ergo  sepa- 
ratio ista  ipsis  imputari  non  potest. 

R.  1°.  Altare  contra  altare  jam  erexerant  antequam  ex- 
communicarentur; Lutherusenim  coeperat  nova  dogmata 
praedicare  anno  1517 ; Leo  X pluries  eum  admonuit,  sed 
videns  se  nihil  proficere,  illum  contumacem  excommuni- 
cavit  anno  1520.  Concilium  Tridentinum,  quod  anno  15i5 

celebrari  in  coepit , plurima  decrevit  quidem  anathemata 
contra  omnes  protestantes ; sed  diversas  jam  formaverant 
sectas  ab  Ecclesia  Romana  separatas.  Tandem  in  sinu 
Ecclesiae  non  remansissent,  etiamsi  ab  illa  excommunicati 
non  fuissent , ut  confessus  est  Claude  in  colloquio  cum 
Bossuet : ergo  sub  illo  praetextu  se  excusare  nequeunt. 

B.  2°.  Nego  conseq<  Nam  1°  eadem  ratione  Ariani  alii- 
que haeretici  a schismatis  crimine  se  purgare  potuissent, 
dicendo  se  excommunicatos  fuisse,  et  separationem  ab 
Ecclesia  Romana  ipsis  imputandam  non  esse;  non  excom- 
municantur1 enim  nisi  rebelles  : ergo  eorum  separatio 
ipsis  imputanda  est.  2°  Etiamsi  per  errorem  aut  abusum 
quidam  excommunicarentur  innocentes  , non  idcirco  jus 
haberent  privatas  instituendi  ecclesias,  sed  hanc  injuriam 
patientissime  pro  Ecclesiae  pace  sufferre  deberent,  ait 
S.  Aug.,  de  vera  Religione,  n°  11,  neque  ullas  novitates 
schismatis  vel  hceresis  moliri,  et  sic  coronam  in  occulto  a 
Patre  coelesti  mererentur  accipere.  Unde  iterum  : Prae- 
scindendae unitatis  nulla  est  justa  necessitas . Ergo. 

PROPOSITIO  SEXTA. 

Non  tantum  schismatici , sed  haeretici  sunt  protestantes. 

Prob.  Illi  enim  sunt  haeretici  qui  dogmata  revelata  per- 
tinaciter negant , vel  nova  admittunt  ut  revelata  quae  re- 
velata non  sunt  : atqui  protestantes  plurima  rejiciunt 
dogmata  revelata,  vel  nova  admittunt  ut  revelata  quae,  etc., 
siquidem  in  multis  sibi  contradicunt.  Insuper  societas 
protestantium  non  est  vera  Ecclesia,  ut  probavimus: 
ergo  necesse  est  ut  altera  existat  societas  Christiana  quae 
sit  vera  Ecclesia.  At  nulla  est  societas  Christiana  quae  eam- 
dem  profiteatur  doctrinam  ac  protestantes  : ergo  protes- 
tantes sunt  haeretici. 

ARTICULUS  SECUNDUS. 

UTRUM  ECCLESIA  GRA3CA  SIT  VERA  ECCLESIA. 

Per  Ecclesiam  Graecam  illae  intelliguntur  Ecclesiae  orien- 
tales quae  schismati  a Photio  incoepto,  versus  finem  noni 
saeculi,  et  aMicliaele  Cerulario  in  medio  undecimi  saeculi 
consummato,  adhaeserunt.  Dispersae  sunt  in  regionibus 
olim  imperio  Graeco  seu  Constantinopolitano  subjectis,  et 
in  Moscovia  seu  Russia.  Quatuor  agnoscunt  patriarchas , , 
scilicet  Constantinopolitanum,  Alexandrinum,  Antioche-  ; 
num  et  Jerosolymitanum.  Ecclesia  Constantinopolitana 
Moscovitas  ad  fidem  adduxerat  ante  schisma,  et  aliquam 
in  eos  semper  servaverat  auctoritatem  usque  ad  decimum 
septimum  saeculum.  Moscovitae  habebant  patriarcham  in 
urbe  Nowogorod , qui  confirmatione  Patriarchae  Constan- 
tinopolitaniindigebat.  Haec  confirmationis  necessitasprimo 
suppressa  est ; deinde  Petrus  Magnus,  initio  decimi  octavi 
saeculi  , dignitatem  patriarchalem  aholevit,  et  quamdam 
synodum  ecclesiasticam  ab  ipso  pendentem  instituit,  ad 
omnes  causas  spirituales  definiendas.  Quibus  notatis,  sit 
unica 

PROPOSITIO. 

Ecclesia  Graeca  non  est  vera  Christi  Ecclesia. 

Prob.  Societas  quae  vel  una  caret  nota  ad  veram  Eccle- 
siam requisita , dici  non  potest  vera  Ecclesia  : atqui  Ec- 
clesia Graeca  non  una  tantum , sed  omnibus  caret  notis  verae 
Ecclesiae  necessariis. 

1°  Non  habet  unitatem  requisitam.  Haec  enim  unitas 
est  doctrinae,  regiminis  et  juris  : verum  hanc  triplicem 
unitatem  non  habet  Ecclesia  Graeca.  1°  Non  unitatem  doc- 
trinae ; nam  Ecclesia  Graeca  plurimis  in  punctis  doctrinam 
suam  mutavit : sic  olim  primatum  summi  Pontificis  ad- 
mittebat, Spiritum  sanctum  a Filio  procedere  credebat, 
ut  alibi  probatur ; nunc  autem  haec  dogmata  rejicit : non 

habet  igitur  unitatem  doctrinae  perpetuam,  quod  tamen 
necessarium  esset.  Ergo  1°. 

Archiepiscopus  Zwer,  anno  1805  vita  functus,  in  opere 
Latino  auctoritate  sacrae  synodi  edito,  testatur  plurimos 
ex  clero  Graeco  in  Russia  ad  disciplinam  Calvinianam  in- 
clinare ; vocat  Calvinum  magnum  virum,  libros  Calvi- 
nistarum  laudat,  auctoritatem  eorum  in  testimonium  fi- 
dei Moscovitarum  invocat.  Alia  ejus  generis  testimonia 
legi  possunt  apud  D.  de  Maistre,  du  Pape,  t.  ii. 

2°  Non  habet  unitatem  ministerii . Nam  quatuor  patriar- 
chae a se  invicem  sunt  independentes,  et  praesertim  Ec- 
clesia Moscovitarum  ab  aliis  Ecclesiis  minime  pendet : 
ergo  dici  non  potest  Ecclesiam  Graecam,  collective  sump- 
tam, esse  unam  sicut  ovile  sub  uno  pastore,  regnum  sub 
uno  rege,  domum  sub  uno  patrefamilias,  etc.  Aliunde, 
unitas  ministerii  debet  esse  perpetua  : atqui  Ecclesia 
Graeca  talem  unitatem  sibi  vindicare  non  potest;  certum 
est  enim  illam  tempore  Photii  et  Michaelis  Cerularii  ab 
Ecclesia  Romana  discessisse,  et  quidem  sine  legitima 
causa,  cum  Graeci  non  postulaverint  a Catholicis  ut  ali- 
quid in  fide  aut  in  disciplina  sua  mutarent,  quando  ten- 
tata  est  unio  inter  utramque  Ecclesiam.  Ergo  2°. 

3°  Multo  minus  habet  unitatem  juris.  Haec  enim  unitas 
supponit  auctoritatem  supremam  et  infallibilem : talis 
autem  auctoritas  esset  alicujus  patriarchae , vel  concilii 
generalis : at  neutrum  dicit  potest.  Non  prius,  cum  pa- 
triarchae sint  independentes.  Non  magis  posterius ; nam 
quis  concilium  generale  convocare  posset  ? quis  ei  prae- 
esse  deberet  ? quis  exsecutionem  illius  premendi  faculta- 
tem haberet?  Hodierni  Graeci  contendunt,  ait  D.  de 
Maistre , t . ii,  septem  tantum  possibilia  fuisse  concilia 
generalia,  omnia  ante  ipsorum  separationem  celebrata. 
Ergo  3°,  etc. ; aliunde,  etc.  Ergo,  etc. 

11°  Non  habet  sanctitatem  verae  Ecclesice  Christi  essen- 
tialem. Haec  sanctitas  per  miracula  praesertim  demons- 
tranda est : at  nullis  miraculis  demonstrare  possent 
Graeci  se  hanc  habere  sanctitatem.  Cum  enim  a tempore 
separationis  vera  existant  miracula  in  Ecclesia  Latina, 


280  TRACTATUS 

in  infra  dicemus,  Graeci  deberent  exhibere  miracula,  et 
quidem  numerosiora  aut  splendidiora,  juxta  regulam 
quam  in  Tractatu  de  Vera  Religione  exposuimus:  atqui 
nulla  hujusmodi  apud  eos  celebrantur  miracula  ab  initio 
schismatis  patrata.  Insuper  haec  sanctitas  exterius  non 
fuit  manifestata  in  primis  illius  Ecclesiae  fundatoribus, 
nec  in  Photio,  nec  in  Michaele  Cerulario  ; omnibus  enim 
notum  est  lugendam  hanc  separationem  causam  habuisse 
immoderatam  ambitionem  patriarcharum,  qui  titulum 
patriarchae  oecumenici  usurpabant.  Nulli  memorantur  viri 
apud  Graecos  sanctitate  et  zelo  conversionis  animarum 
conspicui,  qui  sanctissimis  viris  nostris  comparari  pos- 
sint. Ergo  2°. 

111°  Non  habet  catholicitatem . Catholicitas  enim  verae 
Ecclesiae  Christi  essentalis,  est  diffusio  in  magnam  orbis 
partem  et  praestantia  supra  omnes  alias  societates  Chris- 
tianas. Porro  Ecclesia  Graeca  hanc  certe  non  habet  diffu- 
sionem per  orbem,  et  praestantiam  super  Ecclesiam  Ro- 
manam : ergo  3°  non  habet,  etc. 

IY°  Non  habet  Apostolicitatem  verce  Ecclesice  necessa- 
riam. Illa  enim  Ecclesia  non  habet  Apostolicitatem  verae 
Ecclesiae  necessariam,  quae  manifesta  prae  se  fert  muta- 
tionis indicia ; at  Ecclesia  Graeca  manifesta  prae  se  fert 
mutationis  indicia ; negari  enim  non  potest  illam  per 
multa  saecula  Ecclesiae  Romanae  fuisse  subjectam.  Ab  illa 
autem  recessit,  deinde  bis  utriusque  Ecclesiae  coaduna- 
tio fuit  non  solum  tentata,  sed  conventa  et  perfecta,  in 
concilio  Lugdunensi  secundo,  anno  1274,  et  in  concilio 
Florentino,  anno  1438  : bis  Graeci  ab  hac  unione  iterum 
discesserunt.  Certum  est  episcopum  Byzantinum  nullam 
olim  suprematiam  habuisse,  et  ad  patriarchalem  digni- 
tatem evectum,  non  nisi  post  tres  Orientis  patriarchas, 
nempe  Antiochenum,  Alexandrinum  et  Hierosolymita- 
num, sedisse  : ergo,  etc.  Ergo  4°,  etc;  aliunde,  etc.  Ergo 
Ecclesia  Graeca  non  est  vera  Ecclesia. 

A fortiori  aliae  sectae  Orientales,  ut  Nestoriani,  Euty- 
chiani,  Jacobitae,  Cophtae,  etc.,  .non  sunt  vera  Ecclesia. 
Nam  Ecclesia  Graeca  singulis  illis  sectis  multo  praestat,  et 

tamen  non  habet  notas  ad  veram  Ecclesiam  requisitas. 
Ergo. 

ARTICULUS  TERTIUS. 

UTRUM  ECCLESIA  ROMANA  SIT  VERA  CHRISTI  ECCLESIA. 

Ex  dictis  jam  concludi  potest  Ecclesiam  Romanam  esse 
veram  Ecclesiam.  Certum  est  enim  veram  Ecclesiam 
existere  : probavimus  praecipuas  societates  Christianas  ab 
Ecclesia  Romana  separatas  carere  notis  verae  Ecclesiae  ne- 
cessariis : restat  ergo  ut  Ecclesia  Romana  sit  vera  Ec- 
clesia. Ad  majorem  veritatis  illustrationem,  et  ad  animos 
etiam  rebelliores  convincendos,  ostensuri  sumus  illam 
omnes  notas  verae  Ecclesiae  necessarias  habere. 

PROPOSITIO  PRIMA. 

Ecclesia  Romana  habet  unitatem  verce  Ecclesice  necessariam . 

Prob.  Unitas  verae  Ecclesiae  necessaria,  est  unitas  doc- 
trinae, unitas  regiminis  et  unitas  juris : atqui  Ecclesia 
Romana  triplicem  hanc  unitatem  habet. 

1°  Unitatem  doctrince . Quicumque  enim  vel  unum  fidei 
articulum  negat,  eo  ipso  ab  illa  separatur,  et  velut  haereti- 
cus habetur  : non  datur  locus  examini  vel  disputationi ; 
docti  et  indocti  eidem  definitioni  semel  emissae  ex  animo 
! adhaerere  tenentur,  sub  poena  anathematis  : ergo  impos- 
sibile est  unitatem  fidei  inter  eos  non  servari.  Ergo  1°. 

2°  Habet  unitatem  regiminis . Nam  inter  pastores  ejus 
arctissima  existit  communio,  et  quicumque  eam  frangit, 
tanquam  schismaticus  e sinu  ejus  praeciditur,  et  extra 
viam  salutis  errare  judicatur.  Ergo  2°. 

3°  Habet  unitatem  juris.  Illa  enim  unitas  requirit  prin- 
cipium inconcussum  quo  unitas  doctrinae  et  ministerii 
infallibiliter  servetur  : atqui  Ecclesia  Romana  tale  habet 
principium,  siquidem  agnoscit  tribunal  infalllibile  cui 
i omnes  docti  et  indocti  exterius  et  interius  submitti  de- 
; bent.  llud  autem  tribunal  agnoscendum  est  in  summo 

Pontifice,  cui  dictum  est,  in  persona  Pelri : Pasce  agnos 
meos,  pasce  oves  meas,  et,  ex  omnium  confesso,  est  saltem 
in  corpore  episcoporum  summo  Pontifici  junctorum. 
Ergo  3°. 

Solvuntur  objectio  nes. 

Obj.  1».  Plurimi  inter  catholicos  contendunt,  1»  corpus 
episcoporum  summo  Pontifici  praestare,  dum  alii  tenent 
summum  Pontificem  esse  concilio  superiorem.  2°  Alii 
auctoritatem  conciliorum  Constantiensis  et  Basileensis 
venerantur ; alii  e contra  eam  rejiciunt : ergo  non  habent 
principium  ex  quo  unitas  necessario  sequatur. 

R.  Nego  conseq.  Nam  1°  facillime  major  episcoporum 
numerus  in  re  aliqua  definienda  summo  Pontifici  con- 
sentit, sive  in  concilio  legitime  coadunato,  sive  absque 
concilio ; at  omnes  catholici  fatentur  definitionem  summi 
Pontificis  et  episcoporum  in  eo  casu  infallibilem  esse,  et 
cunctos  obligare  fideles.  An  autem  summus  Pontifex  sit 
concilio  superior,  vel  non,  olim  inter  theologos  dispu- 
tatum est.  Sed  nunc  pauci  sunt  qui  negativam  senten- 
tiam teneant.  Ergo. 

2°  Nullus  catholicus  negat  concilium  oecumenicum  esse 
infallibile,  sed  multi  dubitant  utrum  concilia  Constan- 
tiense  et  Basileense  sint  cecumenica,  saltem  in  iis  ses- 
sionibus, in  quibus  de  summo  Pontifice  tractatum  est : 
porro  nemo  non  videt  quod  ista  dubitatio  principium 
unitatis  non  destruat : ergo. 

Obj.  2°.  Ecclesia  Romana  multos  in  sinu  suo  patitur 
homines  qui  tenent  dogmata  fidei  opposita ; imo  inter 
sanctos  cultu  publico  honorandos,  nonnulli  reperiuntur 
viri  qui  docuerunt  haereses, v.  g.,  S.  Cyprianus,  etc.  Ergo. 

R.  1°.  Di  st.  ant.  quoad  primam  partem.  Ecclesia  mul- 
tos in  sinu  suo  patitur  homines,  etc.,  id  est,  eorum  per- 
sonas tolerat,  conc. ; id  est,  eorum  errores  approbat,  nego 
ant.  Equidem  non  semper  Ecclesia  saevit  contra  haereti- 
cos, eos  anathemate  percutiendo  et  de  sinu  suo  expel- 
lendo ; nonnunquam  eorum  personas  prudenter  tolerat, 
tum  quia  severitas  magis  nocitura  praevidetur  quam 

prudens  tolerantia : sed  negamus  Ecclesiam  Romanam 
errores  contra  fidem  positive  approbare ; semper  enim 
confessiones  fidei  absque  ulla  ambiguitate  proposuit, 
semper  docuit  ne  unam  quidem  veritatem  revelatam  ne- 
gari posse  absque  dispendio  salutis.  Ergo. 

R.  2°.  Dist . secundam  partem  ant . Illi  viri  inter  sanctos 
numerati , docuerunt  haereses  materiales , concedo  ; do- 
cuerunt errores  formales  atque  in  haeresi  mortui  sunt, 
nego  ant.  Itaque  nonnulli  sunt  inter  sanctos  cultu  pu- 
blico honoratos,  qui  materiales  docuerunt  haereses,  non 
vero  errores  formales,  nec  in  haeresi  proprie  dicta  mor- 
tui sunt : ad  constituendam  enim  haeresim  non  sufficit 
adhaesio  errori,  requiritur  insuper  pertinax  rebellio  ad- 
versus Ecclesiam  docentem  et  praecipientem  ; porro  viri 
de  quibus  hic  agitur  non  fuerunt  rebelles  adversus  Ec- 
clesiam : nam  veritates  quas  impugnabant  nondum  ab 
Ecclesia  fuerant  definitae.  Ergo. 

Obj.  3°.  Catholici  circa  dogmata  sibi  proposita  inter- 
rogati non  eodem  modo  fidem  suam  explicant ; ergo  unitas 
doctrinae  apud  eos  est  in  verbis  et  non  ideis. 

Jt.  Dist.  ant.  Non  eodem  modo  fidem  suam  explicant 
quoad  circumstantias,  aut  modos,  conc. ; quoad  substan- 
tiam, nego  ant . Etenim  sola  substantia  dogmatis  ab  Ec- 
clesia proposita,  est  objectum  fidei:  circumstantiae  vero 
accidentales  et  modi  liberae  discussioni  sub  directione 
Ecclesiae  relinquuntur.  Porro  omnes  eodem  sensu  ad- 
mittunt dogmata  definita.  Ergo,  etc. 

PROPOSITIO  SECUNDA. 

Ecclesia  Romana  vere  est  sancta. 

Prob.  miraculis,  zelo  propagationis  et  conversione  er- 
rantium. 

1°  Miraculis.  Negari  enim  non  potest  Ecclesiam  Roma- 
nam esse  sanctam,  si  series  miraculorum  vere  divinorum 
in  ea  semper  exstiterit,  quia  repugnat  Deum  miraculis 
societatem  minime  sanctam  ita  confirmare : at  in  Eccle- 

sia  Romana  semper  fuit  series,  etc.  Protestantes  enim,  qui 
revelationi  adhaerent,  tria  priora  saecula  libenter  nobis 
concedunt,  et  fatentur  nobiscum  doctrinam  Christi  per 
tria  haec  saecula  ope  miraculorum  fuisse  propagatam  : 
atqui  non  minus  certa  in  sequentibus  saeculis  existunt 
miracula  in  sinu  Ecclesiae  Romanae  peracta  : habemus 
namque  in  quarto  saeculo  miracula  S.  Antonii  apud 
S.  Athanasium,  miracula  S.  Martini  apud  Sulpitium  Se- 
verum ; in  quinto  saeculo,  testatur  S.  August.,  1.  22  de 
Civitate  Dei,  c.  8,  se  Mediolani  et  Carthagine  propriis 
oculis  plura  conspexisse  miracula : in  septimo,  octavo  et 
nono  saeculo,  miracula  in  Historia  Ecclesiastica  Fleury 
consignata,  quae  ad  cultum  sanctarum  imaginum  contra 
Jconoclastas  commendandum  peracta  sunt,  v.  g.,  1.  43, 
n.  40;  decimo  saeculo,  miracula  in  gratiam  praesentiae 
realis,  apud  S.  Bernardum  de  Vita  S.  Malachiae ; in  un- 
decimo et  duodecimo  saeculo,  habemus  miracula  ipsius 
S.  Bernardi  coram  infinitis  testibus  patrata,  ita  ut  in 
historia  hujus  saeculi  nihil  habeatur  certius ; demum  in 
ultimis  Ecclesiae  saeculis,  multa  in  sinu  Ecclesiae  Romanae 
patrata  sunt  miracula  a S.  Francisco  Xaverio,  a S.  Carolo 
Borromaeo,  a S.  Francisco  Salesio,  a S.  Yincentio  a 
Paulo,  etc.  Atqui  haec  miracula  sunt  certa ; illa  enim  mira- ; 
cula  ut  certa  haberi  debent,  quae  omnibus  gaudent  condi- ' 
tionibus  quibus  certissima  historiae  facta  constant : atqui, 
talia  sunt  quae  modo  retulimus  miracula  aliaque  similia  ;| 
sunt  enim  facta  sensibilia,  publica,  omnibus  obvia;  a 
multis  referuntur  auctoribus  fide  dignissimis,  qui  saepe 
fuerunt  testes  non  tantum  coaevi,  sed  oculati,  qui  adver- 
sarios in  testimonium  advocant ; ad  eorum  fulgorem  con- 
versae sunt  gentes,  in  eorum  memoriam  publica  erecta 
sunt  monumenta;  plurima  ex  illis  strictissimo  examini 
Sedis  Apostolicae,  quod  antesolemnem  sanctorum  canoni- 
zationem  fieri  solet,  subjecta  sunt.  Serio  attendant  pro- ' 
testantes,  et  fateri  cogentur  praedicta  miracula  esse  cer- 
tissima. Quidam  ex  ipsis , ut  Kcempfer  et  Tavernier,  • 
laudabiliter  de  miraculis  S.  Francisci  Xaverii  locuti  sunt. 
Porro  haec  miracula  probant  Ecclesiam  Romanam  esse 

sanctam : illa  enim , praecipue  quae  fiunt  ad  tumulos 
defunctorum,  ostendunt  evidenter  eos  esse  sanctos,  ac 
proinde  sanctam  esse  Ecclesiam  cui  adhaerebant..  Ergo. 
Videantur  Bened . XIV,  de  Canoniz.  Sanet.  1.  4,  part.  1, 
et  P.  Perrone,  de  Miraculis,  prop.  2. 

2°  Zelo  propagationis.  Testatur  enim  historia  Ecclesias- 
tica Romanam  Ecclesiam  in  cunctis  aetatibus  et  ubique  no- 
vos filios  semper  Christo  peperisse.  Sic  variis  temporibus 
ad  Christum  adduxit  Anglos,  Francos,  Germanos,  Suecos 
aliosque  populos ; sic  vastissimas  fundavit  ecclesias  in 
America,  florenti ssimas  creavit  missiones  fere  in  omni- 
bus Asiae  regnis ; multos  semper  habuit  viros  spiritu 
Apostolico  repletos,  qui  per  cunctas  orbis  partes  fidem 
divinam  sudoribus  et  immensis  laboribus  plantatam, 
sanguine  suo  confirmarunt : et,  quod  sane  mirum  est,  ex 
omnibus  sectis  Christianis,  sola  Ecclesia  Romana  hunc 
zelum  vere  apostolicum  indesinenter  servavit.  Hodierni 
protestantes  catholicos  imitari  voluerunt ; suas  etiam  ha- 
bent missiones,  et  ingentes  pecuniae  summas  expendunt 
ut  sacram  Scripturam  in  linguas  vulgares  conversam,  per 
omnes  gentes  spargant ; verum  missionarii  eorum  zelum, 
pietatem,  sui  abnegationem  aliasque  virtutes  heroicas  quae 
in  missionariis  catholicis  relucent,  nondum  exhibuerunt, 
nec  miracula  unquam  patraverunt,  nec  christianos  doc- 
trina recte  imbutos,  fide  stabiles  et  opere  perfectos  genue- 
runt. Atqui  Deus  permittere  non  potest  ut  societas  non 
sancta,  schismatica,  vel  haeretica,  sola  jugiter  impleat 
munus  Evangelium  praedicandi.  Unde  merito  dici  potest 
cum  Hugone  a S.  Victore,  1.  de  Trinitate  : « Domine,  si 
» error  est,  a teipso  decepti  sumus ; ista  enim  in  nobis 
» tantis  signis  et  prodigiis  confirmata  sunt,  et  talibus  quae 
» non  nisi  per  te  fieri  possunt.  » Ergo,  etc.  Vide  Appel  a 
laraison , etc.,  ch.  12  : Card.  Wiseman,  Controv.  cathol. 
conf.  6 et  7. 

3°  Conversione  errantium . Adeo  quippe  sancta  et  divina 
judicatur  Ecclesia  Romana,  ut  nonnulli  homines  qui  rem 
maturiori  examini  subjiciunt,  cupiditates  refrenare  inten- 
dunt, sanctius  vivere  cupiunt,  et,  in  periculo  constituti, 

salutem  aeternam  diligentius  inquirunt,  ex  aliis  sectis 
quotidie  ad  eam  confugiant : et  e contra,  si  paucos  aliquo- 
ties ab  Ecclesia  Romana  ad  alias  sectas  confugere  videa- 
mus, illi  sunt,  saltem  ordinarie,  qui  mundi  illecebris 
illecti,  libidinibus  subjecti,  liberius  vivere  sibi  proponunt, 
v.  g.,  monachi  disciplinae  impatientes,  presbyteri  uxorem 
ducere  volentes,  etc. ; omnes  igitur  persuasum  habent 
Ecclesiam  Romanam  caeteris  societatibus  Christianis  sanc- 
titate praecellere.  Ergo,  denique,  etc. 

Solvuntur  objectiones. 

Obj.  1°.  Multi  errores  in  Ecclesia  Romana  docentur, 
multae  superstitiones  in  ea  existunt.  Ergo. 

R.  i».  Nego  ant.  Nam  1°  doctrina  Ecclesiae  Romanae  i 
nullam  subiit  mutationem  et  Apostolica  est,  ut  infra  pro- 
baturi sumus.  2°  In  diversis  theologiae  Tractatibus  osten- 
ditur praefatas  superstitiones  toties  a protestantibus  nobis 
objectas,  mera  esse  figmenta  nullis  rationibus  innixa. 
Unde  doctor  Leo , superius  citatus,  ipse  agnoscit  se  frus- 1 
tra  quaesiisse  superstitiones  catholicis  attributas,  et  nun- 
quam reperire  potuisse  Ecclesiam  Romanam  talem 
qualem  fingunt  protestantes.  ( Univers , 4 fev.  1853.) 

Sic  ergo  ratiocinamur  adversus  protestantes  : Doctrina 
Ecclesiae  Romanae  non  est  evidenter  falsa  aut  impia;  in 
illius  gratiam  vero  existunt  miracula  nullis  miraculis! 
oppositis  impugnata;  haec  igitur  miracula  veniunt  a Deo, 
juxta  regulam  quam  in  Tractatu  de  Vera  Religione  dedi- 
mus.Porro  Deus  miraculis  confirmare  non  potest  doctrinam 
quae  non  est  sancta.  Ergo. 

R.  2°.  Negari  possunt  consequens  et  consequentia.  Errores 
enim  et  superstitiones  de  quibus  hic  agitur,  saluti  non 
officiunt,  juxta  protestantium  principia  : ergo  non  impe- 
diunt quin  illa  Ecclesia  sit  sancta. 

Obj.  2°.  Miracula  superius  allata  forte  mera  sunt  men- 
dacia aut  daemonum  praestigia  : ergo  non  probant  sanctam 
esse,  etc. 

R.  Nego  ant.  Haec  enim  miracula  tam  certo  probantur 

quam  facta  historica,  quam  miracula  Christi  et  Apostolo- 
rum : atqui  protestantes  non  concedunt  miracula  Christi 
et  Apostolorum  fuisse  mendacia  aut  daemonum  praestigia ; 
contendunt  e contra,  illorum  ope,  divinitatem  religionis 
Christianae  clare  demonstrari : ergo  a pari. 

Obj.  3°.  Concilium  Trid.  sess.  25,  de  Invocatione  Sanc- 
torum, prohibuit  ne  nova  deinceps  admitterentur  miracula 
aut  susciperentur  sanctorum  reliquiae,  nisi  recognoscente 
et  approbante  episcopo  : ergo  ex  una  parte  sanctitas  Eccle- 
siae per  miracula  astruitur,  et  ex  altera  parte  miracula 
per  Ecclesiam  probantur  : si  eque  circulus  vitiosus  insti- 
tuitur. 

R.  Nego  conseq.  Nullo  modo  enim  concilium  Trident. 
sibi  proposuit  adimere  miraculis  vim  quam  naturaliter 
habent  probandi  veram  esse  doctrinam  in  cujus  gratiam 
patrantur,  sed  praecavere  voluit  superstitiones,  et  impe- 
dire ne  falsa  miracula  aut  falsae  reliquiae  pro  veris  admit- 
terentur : at  talis  agendi  ratio  est  prudens  et  sapiens  : 
ergo. 

Praeterea,  fatemur  Ecclesiam  per  miracula  et  miracula 
per  Ecclesiam  probari  posse,  et  tamen  dicimus  nullum 
tunc  institui  circulum  vitiosum.  Si  enim  auctoritas  Eccle- 
siae nobis  probanda  sit  adversus  incredulos,  ope  miracu- 
lorum illam  demonstramus ; si  controversia  nobis  insti- 
tuenda sit  cum  adversariis  auctoritatem  Ecclesiae  admit- 
tentibus, merito  dicere  possumus  haec  aut  illa  miracula 
i absque  ullo  examine  rejicienda  esse  praecise  quia  Eccle- 
! siae  auctoritati  adversantur,  vel  admittenda  quia  ut  vera 
ab  Ecclesia  agnoscuntur  : porro  concilium  Trident.  tulit 
decretum  pro  catholicis  qui  Ecclesiae  auctoritati  adhaerent : 
| ergo. 

Eo  sensu  intelligendus  esse  videtur  S.  Aug.  qui  Dona- 
i tistas  mirabilia  jactantes  deridet,  atlirmalque,  lib.  de  Uni- 
tate Ecclesiae,  c.  19,  causam  catholicorum  et  haereticorum 
non  ex  miraculis,  sed  ex  Scripturis  esse  dijudicandam ; 
j clare  enim  demonstrat  ex  Scripturis  illos  non  esse  veram 
| Ecclesiam  : ergo  merito  concludit  eorum  mirabilia  esse 
B mendacia  vel  daemonum  praestigia.  Potuit  etiam  ab  isto 

argumentandi  genere  consulto  abstrahere,,  et  illos  schis- 
maticos ex  solis  Scripturis  quas  admittebant  confutare  : 
inde  non  sequitur  S.  Aug.  credidisse  sanctitatem  Ecclesiae 
per  miracula  probari  non  posse. 

Obj.  4°.  Narrat  Socrates  historicus,  lib.  7,  c.  17,  quem- 
dam paulum  episcopum  Novatianum  evidens  miraculum 
patrasse  : ergo  miracula  etiam  ab  haereticis  patrari  pos- 
sunt, ac  proinde  non  probant  sanctam  esse  Romanam 
Ecclesiam. 

R.  Nego  conseq . Nam  1°  Socrates  plurima  refert  facta 
quae  saltem  dubia  judicantur.  2°  Novatianis  ordinarie 
nimis  favet  in  historia  sua.  3°  Etiamsi  verum  esset  mira- 
culum quod  refert,  nobis  non  noceret;  nam  juxta  ipsius 
narrationem,  Paulus  miraculum  illud  operatus  est  coram 
Judaeo  qui  baptisma  Christi  deridebat  : in  gratiam  igitur 
religionis  Christianae,  vel  alicujus  puncti  illius  doctrinae, 
non  autem  in  gratiam  schismatis  Novati  peractum  est 
prodigium  istud  : porro  non  repugnat  Deum  operari 
miracula  in  gratiam  suae  religionis  per  haereticos  aliosve 
doctores,  sicut  veram  edidit  prophetiam  per  Balaam  : 
ergo. 

Obj.  5°.  Multo  plures  sunt  peccatores  in  sinu  Ecclesiae 
Romanae  quam  justi : ergo  immerito  dicitur  sancta. 

R.  Nego  conseq.  Denominatio  enim  corporis  moralis 
non  deducitur  ex  majori  numero,  sed  ex  parte  quae  domi- 
natur etexellentior  reputatur  : sic  civitas  dicitur  opulenta, 
quamvis  pauperum  numerus  longe  sit  major;  sic  homo 
dicatur  vivere,  licet  plurima  ipsius  membra  sint  mortua  : 
justi  autem  sunt  pars  nobilior  Ecclesiae  : ergo  propter 
illos  Ecclesia  merito  dicitur  sancta.  Insuper  vocatur  sancta 
non  tantum  propter  membra,  sed  ratione  doctrinae,  ra- 
tione sacramentorum,  ratione  principii,  ratione  finis, 
ratione  operationis  Spiritus  sancti  per  miracula  manifes- 
tatae. Ergo. 

Similiter,  quamvis  in  ea  exstiterint  laxiores  casuistae, 
falsi  doctores  et  nonnulli  mali  pastores;  quamvis  ali- 
quando reformatione  indiguerint  fideles  quoad  mores  et 
disciplinam,  nihilominus  Ecclesia  semper  fuit  sancta; 

nam  haec  tribuenda  sunt  privatis,  non  vero  Ecclesiae  quae 
ea  semper  detestata  est  et  reformare  statuit.  Ergo  deni- 
que, etc. 

In  novissimis  temporibus  multae  narratae  sunt  extra- 
ordinariae sanationes  quae  a multis  habentur  ut  miracu- 
losae.  Non  inficiamur  eas  causae  supernaturali  tribuendas 
esse , sed  nolumus  eas  ut  vera  miracula  publicari , nisi 
prius , ad  mentem  S.  concilii  Tridentini , consensus  Epi- 
scopi post  maturum  examen  accesserit,  et,  quod  decreto- 
rium est,  sententia  Romani  pontificis  exquisita  et  obtenta 
fuerit. 

• PROPOSITIO  TERTIA. 

Ecclesia  Romana  est  catholica . 

Prob.  Vera  Ecclesia  perpetuam  et  simultaneam  habere 
debet  catholicitatem  : atqui  hanc  utramque  catholicita- 
tem  habet  Ecclesia  Romana. 

1°  Perpetuam.  Qualibet  enim  aetate  Ecclesia  Romana  ad- 
versarios suos  debellavit,  ostendendo  diffusionem  suam 
ex  una  parte,  et  paucitatem  illorum  ex  altera  parte  : sem- 
per dicta  est  catholica,  hoc  est  proprium  ipsius  nomen  a 
nulla  alia  secta  usurpatum,  quo  ipsi  protestantes  eam  de- 
signant. Ergo  1°. 

2°  Simultaneam  habet  catholicitatem . Ad  hoc  enim  suf- 
ficit ut  per  magnam  orbis  partem  sit  diffusa  et  caeteras 
societates  Christianas  diffusione  sua  vincat : atqui  haec  duo 
certa  sunt. 

1°  Per  magnamjorbis  partem  diffusa  est.  Dominatur  enim 
in  tota  Italia,  in  Gallia,  Hispania,  Lusitania,  Hungaria, 
Polonia,  in  media  parte  Germaniae,  Bohemiae,  Helvetiae ; 
septem  ex  octo  habet  partes  ( sept  millions  sur  huit)  in 
Hibernia,  frequentes  ecclesias  in  Anglia  et  Batavia,  et  in- 
numeros fideles  in  caeteris  Europae  partibus ; in  vastis 
Turearum  imperiis  non  paucae  inveniuntur  Ecclesiae  Ro- 
mano pontifici  junctae;  immensas  et  numerosas  habet  dioe- 
ceses in  America  ( 22, 177,000  catholiques , dit  M.  de  Hum - 
boldt , Revue  protest.  1. 1).  In  Asia  usque  ad  imperium 
i.  13 

Sinense  pervenit  et  inultos  ubique  proselytas  babet.  Idem 
dicendum  est  de  partibus  Africae  habitatis.  Denique  in 
cunctis  regionibus , moraliter  loquendo , nota  est , ipsius- 
que  existunt  sequaces.  Unde  sic  : Illa  Ecclesia  legitime  dici 
potest  ubique  moraliter  diffusa,  cujus  dominatio  non  mi- 
nus extenditur  quam  olim  dominatio  Nahuchodonosor, 
Alexandri,  Romanorum , etc. : atqui  dominatio  Ecclesiae 
Romanae  non  minus  extenditur,  etc. 

2°  Cunctas  societates  Christianas  sua  diffusione  vincit;  id- 
que  sub  duplici  respectu.  Namque  1°  aliae  societates  in  va- 
rias sectas  sunt  divisae;  singillatim  sumptae,  non  multum 
diffunduntur  : Romana  vero  Ecclesia  est  una,  et  tamen 
ingentem  hanc  habet  diffusionem  quam  descripsimus. 
2°  Sola  Ecclesia  Romana,  inter  universas  societates  Chris- 
tianas , ubique  diffunditur,  ubique  plures  aut  pauciores 
habet  sequaces.  3°  Juxta  D.  d.e  Humboldt,  loco  modo  ci- 
tato, in  sola  Europa  103,000,000  numerantur  catholico- 
rum , 52,000,000  tantum  protestantium  ex  omnibus  sec- 
lis, et  38,000,000  qui  ritum  Graecum  sequuntur.  Aliae 
exhibentur  supputationes;  v.  g.,  Malte-Brun,  edit,  de  18V7, 
t.  vi , non  de  Europa  tantum , sed  de  tota  terra  loquens , 
ait , cum  dubio  tamen , esse  150,000,000  catholicos , 
65,000,000  protestantes;  60,000,000  graecos.  Diversi  etiam 
sunt  numeri  apud  Balbi. 

Ex  his  quoque  probata  manet  assertio  nostra.  Ergo. 
Aliunde , etc.  Ergo. 

Idem  probatur  ex  SS.  Patribus  quos  supra  retulimus 
ubi  de  catholicitate  Ecclesiae  Christi : quando  enim  di- 
cebant Ecclesiam  Christi  esse  catholicam , de  Ecclesia 
Romana  loquebantur  : igitur  Ecclesia  Romana  tunc  erat 
catholica.  Atqui  catholicitatem  suam  non  amisit ; nam, 
ex  historia  et  ex  praesenti  religionis  Christianae  statu, 
constat  diffusionem  Ecclesiae  Romanae  non  fuisse  immi- 
nutam ; si  enim  aliquas  regiones  amisit , alias  acquisivit, 
solaque  inter  sectas  Christianas  hoc  privilegio  gaudet, 
scilicet , quod  ubique  nota  sit  ac  sectatores  habeat : nul- 
lam societatem  Christianam  aeque  diffusam , aeque  splen- 
didam , aeque  universalem  ac  Ecclesiam  Romanam  osten- 

dere  possunt  haeretici.  Ergo.  Vide  Dissert.  P.  Perrone  jam 
citatam. 

Notandum  est  infantes  irf  omnibus  sectis  valide  bapti- 
zatos  et  adultos  etiam  valide  baptizatos , errori  materiali- 
ter tantum  adhaerentes,  ad  Ecclesiam  Romanam  perti- 
nere : porro  in  hac  sola  classe  immensa  est  multitudo. 

Solvuntur  objectiones. 

Obj.  1°.  Vix  quinta  pars  orbis  religionem  Romanam 
profitetur  : ergo  Ecclesia  Romana  legitime  dici  non  potest 
catholica. 

R.  Nego  conseq.  Nam,  sicut  jam  diximus,  Ecclesia  Ro- 
mana merito  dicitur  catholica,  si  eamdem  aut  similem 
habeat  extensionem  ac  habuerunt  imperia  Nabuchodono- 
sor  et  Alexandri,  cum  haec  imperia  dicta  sint  universa- 
lia : atqui  revera  extensio  Romanae  Ecclesiae  comparari 
potest  imperiis  Nabuchodonosor  et  Alexandri ; imo,  com- 
paratione facta,  longe  ea  superat.  Non  solum  enim  in  vastis 
regionibus  dominatur,  sed  ubique  nota  est , ubique  plus 
minusve  fulget , ubique  subditos  habet , et  sic  ubique  in 
animas  vere  dominatur.  Et  vero,  non  tam  quaerendus  est 
numerus  eorum  qui  religionem  catholicam  profitentur, 
quam  spectanda  ipsius  diffusio ; sicut  enim  sol  lucere  non 
cessat , quia  multi  oculos  aperire  nolunt ; sic  et  vera  reli- 
gio Christi  seu  Ecclesia  catholica  non  desinit  esse  univer- 
salis , quia  multi  eam  ubique  fulgentem  agnoscere  et  pro- 
fiteri renuunt.  Ergo. 

Obj.  2°.  Mahumetana  religio  magis  diffusa  est  quam 
Ecclesia  Romana : ergo  catholicitas  Ecclesiae  Christi  de- 
bita , Ecclesiae  Romanae  non  competit. 

R.  1°.  Nego  ant.  Mahumetani  enim  in  varias  dividun- 
tur sectas,  quae seorsim  sumptae,  non  multum  diffundun- 
tur, et  certe  diffusionem  Ecclesiae  Romanae  non  superant; 
quinimo  totus  Mahumetismus  simul  coadunatus  non  est 
tam  diffusus  quam  Ecclesia  Romana;  nam  Ecclesia  Ro- 
mana sectatores  habet  in  omnibus  fere  regionibus  in  qui- 
bus Mahumetismus  existit,  ibique  nota  est,  dum  Mahu^ 

metismus  penitus  ignoratur  in  infinitis  regionibus  in 

quibus  Ecclesia  Romana  fulget  vel  dominatur.  Ergo. 

R.  2°.  Nego  conseq.  Notarum  enim  verae  Ecclesiae  pro- 
prius finis  non  est  illam  a societatibus  infidelium,  sed  ab 
aliis  societatibus  Christianis  distinguere ; in  Tractatu  nos- 
tro praecedenti  demonstravimus  solam  religionem  Chris- 
tianam esse  veram : nulla  nunc  igitur  instituenda  est 
comparatio  inter  veram  Ecclesiam  et  quamcumque  reli- 
gionem antichristianam.  Ergo. 

PROPOSITIO  QUARTA. 

Ecclesia  Romam  vere  est  Apostolica  ratione  doctrinae. 

Prob.  Ecclesia  Romana  est  Apostolica  ratione  doctrinae, 
si  doctrinam  Apostolorum  integram  retineat : atqui  Ec- 
clesia Romana , etp.  Doctrinam  enim  Apostolorum  inte- 
gram retinet,  si  talis  sit  ejus  constitutio , ut  quaelibet  mu- 
tatio in  ipsius  doctrina  fuerit  impossibilis  : atqui  talis  est 
constitutio  Ecclesiae  Romanae,  ut,  etc.  Nam,  ex  ipsius 
constitutione,  omnes  quaestiones  auctoritate  traditionis  di- 
rimuntur, et  quod  omne  dubium  eliminat,  Petro  ejusque 
successoribus,  usque  ad  consummationem  saeculi,  promi- 
sit Christus  fidem  ejus  nunquam  esse  defecturam  : Petro 
ipsum  confirmaturum  esse  fratres  suos  episcopos  qui  su- 
per gregem  suum  positi  sunt,  verae  doctrinae  Christianae 
custodes.  Nihil  innovetur  nisi  quod  traditum  est,  aiehat 
S.  Papa  Stephanus  ad  B.  Cyprianum.  « Id  verius  quod 
» prius,  id  prius  quod  ab  initio,  id  ab  initio,  quod  ab 
» Apostolis.  » Tert.  adversus  Mare.  lib.  k , cap.  5.  Nunc 
pariter  haec  sunt  principia  quae  universim  sequuntur  Epi- 
scopi : his  autem  positis,  impossibile  est  aliquam  fieri  mu- 
tationem in  doctrina  Ecclesiae. 

Et  vero,  si  qua  hujusmodi  mutatio  serperet,  vel  modo 
sensibili,  vel  modo  insensibili  : atqui  neutrum  dici  potest. 

1»  Non  modo  sensibili,  propter  rationem  jam  exposi- 
tam; aliunde  assignari  posset  articulus  circa  quem  mu- 
tatio contigisset,  quo  tempore  grassari  coepisset,  ubinam 

primum  obtinuisset,  quis  illius  auctor,  quo  nomine  ap- 
pellatus, qua  patria  oriundus,  cujus  instituti  professor, 
qua  arte,  qua  audacia  praeditus,  ut  fidem  antiquam  cor- 
rumpere voluisset  et  potuisset : attamen  nihil  horum  in- 
venitur nec  a protestantibus  citatur  : ergo  1°. 

2°  Non  modo  insensibili . Nam  tunc  dicendum  foret  om- 
nes fideles  et  eorum  pastores,  doctores  et  professores, 
praelatos  regulares  et  saeculares,  per  orbem  terrarum, 
easdem  admisisse  innovationes  in  gravissimis  fidei  punc- 
tis, ea  credidisse  ut  dogmata  a quibus  abhorrebant,  ea 
pro  quibus  sanguinem  fundere  parati  erant  tanquam 
figmenta  rejecisse;  atque  haec  tam  unanimiter  contigisse, 
ut  nullus  contra  ea  insurrexerit , nullus  hos  errores  re- 
fellerit , nullus  pastor  gregem  sibi  commissum  ab  aliis 
praecavendum  monuerit , nullum  concilium  eos  damna- 
verit, nullus  apostata  id  objecerit;  uno  verbo,  nullus  exsti- 
terit apud  ecclesiasticos  et  laicos,  doctos  et  indoctos,  no- 
biles et  plebeios,  viros  et  mulieres,  qui  prioris  doctrinae 
memoriam  retinuerit;  nullus  denique,  in  tota  Ecclesia, 
qui.  hujusmodi  mutationes  adverterit.  At  nemo  non 
videt  quam  talis  suppositio  sit  absurda.  Innumerae  enim 
exortae  sunt  novitates  ab  Apostolis  usque  ad  nos,  et  sta- 
tim  atque  prodierunt,  undique  conclamatum  est  adversus 
eas.  Novimus  earum  auctores,  epocham,  progressus,  ad- 
versarios aliasque  circumstantias.  Quomodo  ergo  tanti 
momenti  mutationes  ita  contingere  potuissent,  ut  nulla 
reliquissent  vestigia  ? Ergo. 

PROPOSITIO  QUINTA. 

Ecclesia  Romana  est  Apostolica  ratione  ministerii . 

Proh.  Duae  requiruntur  conditiones  ut  Ecclesia  sit  Aposto- 
lica ratione  ministerii,  scilicet,  1°  successio  pastorum  non 
interrupta , 2°  legitima  missio  : atqui  illae  conditiones  in 
Ecclesia  Romana  inveniuntur. 

1°  Successio  pastorum  non  interrupta . Nam,  sicut  S.  Ire- 
naeus,  Tertul.,  S.  Aug. , S.  Optatus  aliique  demonstra- 

bant  Ecclesiam  Romanam  suo  tempore  esse  apostolicam, 
numerando  ejus  pontifices  a B.  Petro  sine  interruptione 
sibi  succedentes , similiter  et  nos  ostendimus  eamdem 
pontificum  seriem  usque  ad  Pium  IX  perseverasse:  cae- 
terae  Ecclesiae  cum  Ecclesia  Romana  unitae,  continuam 
seriem  pastorum  a primo  fundatore  descendentium  et 
Pontifici  Romano  communione  junctorum  pariter  ha- 
bent : unde  sic  exclamat  Bossuet,  Discours  sur  ridstoire 
universelle,  2'  part.,  chap.  31  : 

« Quelle  consolation  aux  enfants  de  Dieu!  mais  quelle 
» conviction  de  la  verite , quand  iis  voient  que  d’Innno- 
» cent  XI,  qui  remplit  aujourd’liui  si  dignement  le  pre- 
» mier  siege  de  1’Eglise , on  remonte  sans  interruption 
» jusqu’a  S.  Pierre,  etabli  par  Jesus-Christ  Prince  des 
» Apotres  : d’ou,  en  reprenant  les  pontifes  qui  ont  servi 
» sous  la  Loi,  on  va  jusqu’a  Aaron  et  jusqu’a  Moise,  de  la 
» jusqu  aux  Patriarches  et  jusqu’a  Porigine  du  monde  ! 
» Quelle  suite?  quelle  tradition ! quel  enchainement  mer- 
» veilleux!  Si  notre  esprit,  naturellement  incertain,  et 
» devenu  par  ses  incertitudes  le  jouet  de  ses  propres  rai- 
» sonnements,  a besoin,  dans  les  questions  ou  il  y va  du 
» salut,  d’etre  fixe  et  determine  par  quelque  autorite  cer- 
» taine,  quelle  plus  grande  autorite  que  celle  de  PEglise 
» catholique,  qui  reunit  en  elle-meme  toute  1’autorite  des 
» siecles  passes,  et  les  anciennes  traditions  du  genre  hu- 
» main  jusqu’a  sa  premiere  origine ! » Ergo  1°,  etc. 

2°  In  Ecclesia  Romana  legitima  existit  missio.  Omnes 
enim  illius  pastores  alii  ab  aliis  sine  interruptione  descen- 
dunt : nulli  agnoscuntur  successores  alicujus  pastoris , 
nisi  legitime  mittantur.  Quicumque  talem  non  habue- 
runt missionem,  semper  reputati  sunt  schismatici  et  omni 
jurisdictione  destituti.  Unde  haec  verba  Christi  : Sicut 
misit  me  vivens  Pater,  et  ego  mitto  vos,  quotidie  in  Ec- 
clesia Romana  ad  praxim  reducuntur ; sicque  missio  Apo- 
stolis divinitus  concessa  usque  ad  nos  pervenit.  Ergo 
2°,  etc. ; aliunde,  etc.  Ergo  Ecclesia  Romana  est  Aposto- 
lica  ratione  ministerii. 

Propterea  nullo  particulari  nomine  designatur,  sed  vo- 

catur  semper  Ecclesia  Christi,  vel  Ecclesia  catholica : ipsi 
protestantes  eam  aliter  designare  jam  non  audent.  Contra 
vero , aliae  societates  Christianae  proprio  fundatoris  no- 
mine appellantur,  quidquid  eorum  defensores  ad  id  im- 
pediendum dixerint  et  tentaverint.  Sic  designamus  Lu- 
theranos,  Galvinistas,  Zuinglios,  etc.,  sicut  olim  appellati 
sunt  Eutychiani,  Nestoriani,  Ariani , etc.  Ergo  illae  sectae 
convincuntur  initium  habuisse,  dum  Ecclesia  Romana 
nulla  prae  se  fert  mutationis  indicia.  Ergo  denique,  etc. 

Solvuntur  objectiones. 

Obj.  1°.  Defuncto  pontifice  Romano,  nullus  est  qui  le- 
gitimam missionem  alteri  conferre  possit.  Ergo. 

R.  Nego  ant.  Nam  in  Ecclesia  Romana  quaedam  a 
B.  Petro  vel  a successoribus  suis  statutae  sunt  regulae  ad 
modum  successionis  determinandum  : qui  juxta  has  re- 
gulas eligitur  et  instituitur,  eo  ipso  legitimus  sui  praede- 
cessoris creatur  successor,  et  eamdem  habet  jurisdictio- 
nem, sicut  principes  qui  aliis  principibus  juxta  praescriptas 
regulas  succedunt,  eamdem  habent  auctoritatem  civi- 
lem. Ergo. 

Nulla  autem  est  difficultas  pro  episcopis  aliis  episcopis 
in  ecclesiis  particularibus  succedentibus , semper  enim 
canonicam  institutionem  accipiunt  : qui  absque  legitima 
institutione  creantur,  sunt  intrusi  et  schismatici. 

Obj.  2°.  Sedes  Romana,  ab  anno  1378  ad  annum  1429, 
inter  duos  aut  tres  pontifices  fuit  dilacerata  : ergo  series 
pontificum  fuit  interrupta. 

Antequam  respondeamus,  quaedam  facta  breviter  sunt 
referenda.  Clemens  V,  ex  Archiepiscopo  Burdigalensi 
summus  pontifex  creatus  anno  1305,  post  diversa  per 
Galliam  itinera  venit  Avenionem  anno  1308,  ibique  man- 
sit; successores  ejus  Joannes  XXII,  Benedictus  XII,  Cle- 
mens VI,  Innocentius  VI,  Urbanus  V et  Gregorius  XI, 
omnes  origine  Galli,  manserunt  etiam  Avenione ; hanc 
urbem  ejusque  territorium  Clemens  VI  emit,  anno  1348, 
a Joanna,  Provinciae  comitissa  et  Neapolis  regina  : cum 

autem  Gregorius  XI  Romam  ivisset,  anno  1376,  ibi  mor- 
tuus est  die  5 februarii  1378. 

Tunc  Romani,  magna  concitata  turba,  vehementer  pe- 
tierunt a cardinalibus  ut  Papam  ex  Roma  vel  saltem  ex 
Italia  oriundum  constituerent.  Cardinales  vero , numero 
sexdecim  praesentes,  contra  hujusmodi  violentiam  profl- 
tentes,  juxta  plures  auctores  (Vide  Histoire  de  VEglise 
gallicane,  et  Fleury),  Rartholomaeum  Prignano,  archie- 
piscopum  Bariensem  in  Apulia,  elegerunt,  qui  nomen 
Urbani  VI  sumpsit.  Deinde,  aestimantes  se  ab  illo  quibus- 
dam verbis  et  agendi  ratione  fuisse  offensos,  primo 
Anagniam,  postea  Fundum  abierunt,  et  quinque  menses 
post  electionem  ejusdem  Urbani,  publice  contestati  sunt 
se  non  fuisse  liberos,  palam  affirmarunt  Urbani  electio- 
nem fuisse  nullam,  novum  elegerunt  papam  Robertum, 
cardinalem  Genevensem,  qui  dictus  est  Clemens  VII.  Hic 
venit  Avenionem  ibique  sedem  suam  fixit.  Ut  legitimus 
pontifex  Romanus  agnitus  est  in  Gallia,  Hispania,  Scotia, 
Sicilia  et  in  Cypro.  Petrus  de  Luna,  sub  nomine  Bene- 
dicti XIII,  ei  successit  anno  1394,  depositus  fuit  in  con- 
cilio Pisano  anno  1408,  deinde  in  concilio  Constantiensi 
anno  1417  : at  nihilominus  dignitati  suae  renuntiare  con- 
stanter recusavit , licet  ab  omnibus  derelictus ; mortuus 
est  anno  1424  : duos  solummodo  habebat  cardinales,  qui- 
bus prope  mortem  constitutus  jussit  ut  post  se  alterum 
eligerent  Papam;  elegerunt  reipsa  ^Egydium  Mugnos , 
dictum  Clementem  VIII,  qui  pontificatus  insignia  anno 
1429  abdicavit. 

Urbanus  VI , ex  sua  parte,  successores  habuit  Romae, 
Bonifacium  IX,  Innocentium  VII,  Gregorium  XII,  qui  de- 
positus fuit  in  concilio  Pisano. 

Alexander  V,  in  concilio  Pisano  electus,  successorem 
habuit  Joannem  XXIII , qui , in  concilio  Constantiensi 
anno  1414  depositus,  summo  pontificatui  renuntiavit. 
Idem  fecit  Gregorius  XII.  Martinus  V,  durante  concilio  , 
fuit  electus  et  confirmatus  : universus  orbis  chrislianus 
eum  ut  legitimum  B.  Petri  successorem  habuit,  et  post 
cessionem  Clementis  VIII  nullus  amplius  exstitit  compe- 

titor,  sicque  finem  habuit  magnum  Occidentis  schisma, 
saltem  post  annos  51  et  probabilius  post  annos  39,  siqui- 
dem Benedictus  XIII  nullo  modo  haberi  potuit  ut  Papa  a 
die  quo  iterum  depositus  fuit  in  concilio  Constantiensi  et 
ab  omnibus  derelictus.  Vide  Baron.  Contin.  Rayn.  t.  xvii; 
Palma,  Prcelect.  hist.  eccl.  t.  ir,  p.  459.  His  descriptis: 

R.  Nego  conseq.  Nam  lo  etsi  auctoritas  utriusque  con- 
tendentis dubia  fuerit,  unus  tamen  coram  Deo  legitimus 
erat  B.  Petri  successor,  atque  series  successionis  in  eo  per- 
severabat, et  alter  nihilominus  jurisdictionem  necessa- 
riam habebat,  juxta  leges  Ecclesiae,  scilicet,  propter  titu- 
lum coloratum  et  errorem  communem.  2°  Quamvis  con- 
cederetur nullum  ex  diversis  contendentibus  legitimum 
fuisse  Pontificem,  non  ideo  series  successionis  proprie 
fuisset  interrupta;  non  magis  enim  hic  defectus  minis- 
terio Apostolico  nocere  potuisset,  quam  vacatio  sedis  per 
plures  annos  legitimae  successioni  nocet.  3°  Ecclesia,  tan 
quam  societas  perfecta  usque  ad  finem  saeculorum  per- 
mansura in  quocumque  casu  existat,  sufficientem  habet 
potestatem  ad  sui  conservationem  et  gubernationem  ; 
ergo , ubi  plures  sunt  Pontifices  dubii  et  contendentes, 
eos  deponere , vel  abnegationem  pontificatus  ab  eis  exi- 
gere, et  alium  rite  constituere  potest.  4°  Omnibus  conten- 
dentibus semel  defunctis , aut  voluntarie  abdicantibus, 
jus  novum  Pontificem  constituendi  remansit  in  Ecclesia  : 
ergo  qui  ab  omnibus  ecclesiis  tunc  fuit  agnitus  legitimus 
erat  B.  Petri  successor ; proindeque  magnum  Occidentis 
schisma  seriem  successionis  P.ontificum  in  sede  Romana 
non  disrupit. 

Quaeri  potest  an  lugendum  illud  schisma  Occidentis 
unitati  regiminis  Ecclesiae  nocuerit. 

Ad  solvendum  hanc  quaestionem  notandum  est  dupli- 
cem distingui  posse  regiminis  Ecclesiae  unitatem , unam 
essentialem  et  alteram  accidentalem.  Unitas  essentialis 
ineo  consistit  ut  omnes  idem  principium  regiminis,  eam- 
dem  auctoritatem  controversiarum  fidei  judicem  agnos- 
cant, et  quamdam  generalem  communionem  secum  ha- 
beant : unitas  vero  quae  dici  potest  accidentalis,  in  eo  sita 

est  ut  omnes  admittant  eosdem  auctoritatis  depositarios. 

Lugendum  Occidentis  schisma  unitati  essentiali  non 
nocuit,  si  coram  Deo  catholici  non  fuerint  divisi  : atqui 
catholici  coram  Deo  non  fuerunt  divisi ; omnes  enim 
credebant  unicum  esse  B.  Petri  legitimum  successorem, 
necessariam  esse  erga  illum  subjectionem  : omnes  illum 
venerari  intendebant,  sed  alii  hunc,  alii  illum  arbitra- 
bantur legitimum,  sicque  insolo  facto  dividebantur.  Nihil 
charius  ipsis  erat , nihil  ardentius  exoptabant  quam  ut, 
illa  divisione  exstincta,  pax  restitueretur  Ecclesiae.  Omnes 
igitur  sedi  Romanae  adhaerebant , idem  principium  regi- 
minis, eamdem  auctoritatem  controversiarum  fidei  et 
morum  judicem  agnoscebant,  quamdam  generalem  secum 
habebant  communionem  ; sed  non  sibi  consentiebant 
circa  actuales  verae  auctoritatis  depositarios.  Haec  autem 
dissensio  nocebat  tantum  unitati  exteriori  seu  acciden- 
tali, quae,  Deo  sic  permittente,  interrumpi  potest  per 
tempus  cujus  durationem  possibilem  assignare  non  vale- 
mus, sicut  sedes  Romana  per  plures  annos  vacare  potest. 

Tempore  magni  schismatis,  veri  catholici  futurum 
exspectabant  Pontificem  certum  cui  parati  erant  obedire. 
Interea  ei  adhaerebant  quem  judicabant  probabilius  legi- 
timum, caeteros  non  damnantes. 

Cum  difficillimum  erat  determinare  quisnam  ex  con- 
tendentibus legitimus  esset , tunc  dabatur  error  commu- 
nis circa  titulos  pastorum  : porro  ubi  est  error  commu- 
nis , Ecclesia,  ex  jure  canonico,  supplet  jurisdictionem  in 
eis  qui  habent  titulum  coloratum  : ergo  in  utraque  parte 
sufficiens  erat  jurisdictio  ad  sacramenta  Ecclesiae  valide 
ministranda ; sicque  schisma  saluti  populi  non  nocebat. 
Revera  plures  simul  exstiterunt  sancti,  nunc  canonizati, 
in  communionibus  oppositis,  scilicet  sancta  Catbarina 
Senensis  in  communione  pontificis  Romani , et  S.  Vin- 
centius Ferrarius  in  communione  pontificis  Avenionensis. 
Ergo  denique , etc. 

COROLLARIUM. 

Ex  huc  usque  dictis  eflformari  potest  argumentum  quo 

unusquisque  veram  Ecclesiam  ab  aliis  societatibus  Chris- 
tianis secernere  possit  : sic  enim  argumentari  posset, 
v.  g.,  contra  Lutheranos : Yera  Ecclesia  semper  catholica 
ac  visibilis  esse  debuit : atqui  vestra  societas  ante  Luthe- 
rum  non  existebat , nec  illius  nomen  fuerat  auditum  in 
mundo  : ergo  non  estis  vera  Ecclesia.  Quaelibet  secta  ab 
Ecclesia  Romana  separata  eodem  argumento  similiter 
confutari  potest;  nulla  enim  est  secta  cujus  assignari  non 
possit  auctor,  tempus,  progressus,  etc.,  dum,  e contra, 
Ecclesiae  Romanae  origo  evidenter  ad  Apostolos  ascendit, 
et  nullum  in  ea  mutationis  signum  percipi  potest.  Ergo. 

Quanta  ergo  claritate  fulget  undique  veritas  sanctae  Ec- 
clesiae Romanae ! Gratitudinis  nec  non  admirationis  sensu 
perfusi  ex  intimis  praecordiis  exclamemus  cum  illustris- 
simo Bos  suet  : 

« Sainte  Eglise  Romaine,  mere  des  eglises  et  mere  de 
» tous  les  fideles , Eglise  choisie  de  Dieu  pour  unir  ses 
» enfants  dans  la  meme  foi  et  dans  la  meme  charite,  nous 
» tiendrons  toujours  a ton  unite  par  le  fond  de  nos  en- 
» trailles.  Si  je  foublie  , Eglise  Romaine,  puisse-je  nTou- 
» blier  moi-meme  ! que  ma  langue  se  seche , et  demeure 
» immobile  dans  ma  bouche , si  tu  n'es  pas  toujours  la 
» premiere  dans  mon  souvenir;  si  je  ne  te  mets  pas  au 
» commencement  de  tous  mes  cantiques  de  rejouissance !» 

( Sermon  sur  V unit  e de  V Eglise. ) 

Iisdem  ferme  verbis  sic  se  exprimit  Fenelon : « 0 Eglise 
» Romaine  ! 6 cite  sainte ! 6 chere  et  commune  patrie  de 
» tous  les  Chretiens ! II  n'y  a en  Jesus-Christ  ni  Grec,  ni 
» Scythe,  ni  barbare , ni  Juif,  ni  gentil ; tout  est  fait  un 
» seul  peuple  dans  votre  sein , tous  sont  concitoyens  de 
» Rome , et  tout  catholique  est  Romain.  La  voila  cette 
» grande  tige  qui  a ete  plantee  de  la  main  de  Jesus-Christ. 
» Tout  rameau  qui  en  est  detache  se  fletrit , se  desseche 
» et  tombe.  0 mere ! quiconque  est  enfant  de  Dieu , est 
» aussi  le  votre ; apres  tant  de  siecles  vous  etes  encore  fe- 
» conde.  0 epouse,  vous  enfantez  sans  cesse  a votre  epoux 
» dans  toutes  les  extremites  de  1’univers.  Mais  d'ou  vient 
» que  tant  d?enfants  denatures  meconnaissent  aujourd'hui 

» leur  mere , s’elevent  conlre  elle  et  la  regardent  comme 
» une  maratre  ? d’ou  vient  que  son  autorite  leur  donne 
» tant  d’ombrage  ? Quoi ! le  sacre  lien  de  Punite,  quii  doit 
» faire  de  tous  les  peuples  un  seul  troupeau,  et  de  tous 
» les  ministres  un  seul  pasteur,  serait-il  le  pretexte  d’une 
b funeste  di vision?... 

b 0 Eglise  d’ou  Pierre  confirmera  a jamais  ses  freres , 
b que  ma  main  droite  s’oublie,  si  je  vous  oublie  jamais  ! 
b Que  ma  langue  se  seche  et  devienne  immobile , si  vous 
b n’etes  pas  jusqu’au  dernier  soupir  de  ma  vie  le  princi- 
b pal  objet  de  ma  joie  et  de  mes  canti ques ! » ( Histoire  de 
Fenelon,  liv.  8,  n.  16. ) 


PARS  SECUNDA. 

DE  AUCTORITATE  ECCLESIAS. 


In  ea  parte  dicemus  1°  de  auctoritatis  existentia  et  qua- 
litate ; 2°  de  illius  subjecto,  seu  de  iis  in  quibus  residet; 
3°  de  modo  quo  exerceri  debet;  4°  de  ejus  objecto , id  est 
de  iis  circa  quae  versatur. 


CAPUT  PRIMUM. 

DE  AUCTORITATIS  ECCLESIAS  EXISTENTIA  ET  QUALITATE. 

Christus  dixit  Apostolis  eorumque  successoribus  : 

Euntes  docete  omnes  gentes docentes  eos  servare  omnia 

qucecumque  mandavi  vobis  (Matth.  xxviii,  19  et  20).  Om- 

nia  ergo  quae  docuit  Christus  semper  docenda  sunt  in  vera 
ipsius  Ecclesia;  cum  autem  ratione  constitutionis  mentis 
humanae  necesse  sit  ut  frequenter  nascantur  dubia  circa 
res  credendas  aut  faciendas,  huic  malo  Christus  sapien- 
tissimus  providere  debuit,  dando  regulam  tutissimam  , 
omnibus  proportionatam , ad  dirimenda  dubia,  seu  insti- 
tuendo judicem  cui  competat  jus  dubia  solvendi  et  cunc- 
tas fidei  controversias  dirimendi. 

His  praemissis,  sequentes  statuemus  propositiones. 

PROPOSITIO  PRIMA. 

In  Ecclesia  existere  debet  supremus  controversiarum  fidei 
et  morum  judex. 

Prob.  Io  ex  Scriptura  sacra.  Matth.  xvm,  17  : Dic  Ec- 
clesiae : Si ...  Ecclesiam  non  audierit,  etc.  Haec  verba  sup- 
ponunt existere  in  Ecclesia  judicem  qui  controversias  di- 
rimat. B.  Paulus,  Tit.  ili,  10  : Haereticum  hominem, post 
unam  et  secundam  correptionem,  devita.  Porro  haereticus 
devitari  non  potest  nisi  cognoscatur,  nec  cognosci  nisi  ta- 
lis manifestetur;  ergo. 

Prob.  2°  ex  traditione.  Constat  enim  semper  et  ubique 
creditum  esse  in  antiquitate  dari  in  Ecclesia  supremum 
judicem,  cujus  auctoritas  controversias  fidei  dirimebat  et 
contumaces  declarabat  haereticos. 

Prob.  3°  ex  ratione.  Ecclesia  est  societas  perfecta  : porro 
in  omni  societate  perfecta  supremus  est  judex  qui  subo- 
rientes  controversias  ultima  sententia  definiat.  Nisi  enim 
talis  existeret  judex , finem  non  haberent  disputationes, 
multiplicarentur  opiniones,  et  in  proximam  ruinam  so- 
cietas Christiana  mox  abiret ; quemadmodum  societas  ci- 
vilis diu  subsistere  non  posset , si  lites  nulla  via  ultima 
componi  possent.  Unde  apud  omnes  gentes,  in  iis  quae  ad 
religionem  spectant,  semper  admissa  est  hujus  generis 
auctoritas.  Ergo,  etc. 

PROPOSITIO  SECUNDA. 

Supremus  ille  controversiarum  judex  debet  esse  obvius , clarus, 
communis  et  infallibilis . 

Prob . 1°.  Debet  esse  obvius , id  est,  cognitu  facilis.  Talis 
enim  esse  debet  ut  omnes  illum  audire  queant  facile,  et 
nullus  causam  ignorantiae  allegare  possit : porro  innumeri 
homines  cognoscere  non  possunt  nisi  quod  ipsis  est  pror- 
sus obvium , quia  magni  studii  et  diuturnae  attentionis 
sunt  incapaces. 

2°  Debet  ess e clarus y adeo  ut  nulla  sit  amphibologia , 
haesitatio  aut  dubitatio  in  definitionibus  ejus  : alioquin 
finem  suum  non  assequeretur  : tunc  enim  de  sententia 
ejus  multi  dubitarent  disputarentque , et  sic  nova  lis  al- 
teri liti  succederet  ac  perpetuae  forent  controversiae. 

3°  Debet  esse  communis,  id  est,  omnes  fideles  sub  juris- 
dictione sua  complectens : si  enim  quidam  auctoritati  ejus 
non  subjicerentur,  definitiones  ipsius  rejicere  possent,  ac 
proinde  invariabilitas  fidei  non  servaretur. 

4°  Debet  esse  infallibilis . Quod  enim  a judice  contro- 
versiarum fidei  ultima  sententia  definitur,  fit  objectum 
fidei  : porro  repugnat  illud  esse  objectum  fidei,  si  senten- 
tia qua  fuit  definitum  haberi  non  debeat  ut  infallibilis  : 
ergo. 

His  de  necessitate  et  qualitate  judicis  fidei  praemissis, 
nunc  quaerendum  est  quis  ille  sit  ex  institutione  Christi. 
Protestantes  assignant  Scripturam  sacram  interpretatam 
spiritu  privato  seu  libero  examine,  ut  aiunt  hodierni  Cal- 
vinistae,  vel  Spiritus  sancti  illuminatione,  instinctu  aut 
gustu , quo  unusquisque  verum  a falso  tuto  secernit  : 
G Comme  on  sent  la  lumiere  quand  on  la  voit,  la  chaleur 
» quand  on  est  aupres  du  feu , le  doux  et  Famer  quand 
» on  mange.  » Sunt  verba  ministrorum  Claude  et  Jurieu. 
Bossuet,  Sixieme  avert.  3C  part.  n . 23. 

Ad  priorem  classem  pertinent  Sociniani,  Rationalistce 
seu  Latitudinarii , et  plerique  hodierni  protestantes  qui 

non  tantum  solani  agnoscere  volunt  rationem  privatam  in 
interpretanda  Scriptura  sacra  et  in  ipsamet  admittenda, 
sed  cuncta  rejiciunt  dogmata  rationi  impervia  : ad  poste- 
riorem vero  ordinem  revocantur  Quaqueri  seu  Tremuli  , 
Anabaptistce , Moram  et  varii  Methodistce,  qui  admittunt 
quamdam  Spiritus  sancti  infusionem  unicuique  speciali- 
ter, licet  diversis  modis,  communicatam. 

Catholici  autem , praeter  Scripturam  et  traditionem , 
quae  sunt  velut  codices  in  quibus  omnes  veritates  reve- 
latae continentur,  unanimiter  tenent  existere  in  Ecclesia 
tribunal  eminens,  semper  accessibile  , a Christo  institu- 
tum, cujus  auctoritate  cunctae  fidei  ac  religionis  contro- 
versiae infallibiliter  dirimantur.  Qui  de  his  omnibus  sen- 
tiendum sit  clare  demonstraturi  sumus  per  sequentes 
propositiones. 

PROPOSITIO  TERTIA. 

Scriptura  sacra , spiritu  privato  interpretata,  non  est  supremus 
controtersiarum  fidei  judex , nec  tutissima  et  sufficiens  fidei  re- 
gula, ut  volunt  protestantes. 

Prob.  ille  non  est  supremus  controversiarum  fidei  ju- 
dex qui  est  incompetens , insufficiens  , insolitus  et  in  ab- 
surda ducens  : atqui  talis  est  Scriptura  sacra  spiritu  pri- 
vato intellecta. 

1°  Est  incompetens . Est  enim  incompetens  si  non  ha- 
beat dotes  supremo  controversiarum  fidei  judici  necessa- 
rias : atqui  Scriptura  sacra , spiritu  privato  interpretata , 
has  dotes  non  habet;  dotes  enim  judicis  fidei  sunt,  ex 
dictis , ut  sit  obvius,  clarus,  communis  et  infallibilis ; ve- 
rum Scriptura  sacra  spiritu  privato  interpretata  has  dotes 
non  habet.  1°  Non  est  obvia , id  est,  omnium  captui  ac- 
commodata; in  ea  enim  hypothesi,  unusquisque  deberet 
proprio  judicio  libros  sacros  detegere,  fidelitatem  versio- 
num  agnoscere,  et  sensum  eorum  genuinum  assignare  : 
porro  haec  plerisque  fidelibus,  imo  et  omnibus,  sunt  im- 
possibilia. 1°  Ipsis  impossibile  est  libros  sacros  detegere  : 
ad  hoc  quippe  necesse  foret  ut  examini  subjicerent  cunc- 

tos  libros  qui  olim  a pluribus  exhibiti  sunt  ut  canonici, 
momenta  hinc  et  inde  propria  ratione  discuterent,  pon- 
derarent , et  singulari  sententia  pronuntiarent  hos  esse 
authenticos  et  illos  apocryphos,  hos  veros  et  istos  falsos , 
hos  divinos  et  istos  profanos.  Calvinistae  admittunt  in  ca- 
none Scripturarum  Epist.  B.  Pauli  ad  Hebraeos , Epist. 
B.  Jacobi  et  Apocalvpsim;  lutherani  eas  rejiciunt;  catho- 
lici tenent  duos  priores  libros  Machabeeorum  esse  canoni- 
cos ; omnes  protestantes  contendunt  illos  esse  profanos. 
Numquid  fideles  sola  ratione  privata  ducti  gravissimas  hu- 
jusmodi controversias  tuto  dirimere  possunt?  Nemo  non 
videt  quantum  istud  sit  absurdum.  2°  Non  minus  pleris- 
que  fidelibus  impossibile  esset  fidelitatem  versionum  pri- 
vato examine  agnoscere ; hoc  enim  fieri  non  potest  quin 
versiones  conferantur  textui  originali  : libri  autem  tum 
Veteris  tum  Novi  Testamenti  scripti  sunt , alii  in  lingua 
hebraica  et  alii  in  lingua  graeca  : igitur  necesse  foret  ut 
cuncti  fideles  has  linguas  antiquas  perfecte  scirent,  et 
cunctos  libros  sacros  in  his  linguis  non  solum  legerent , 
sed  regulis  accuratae  critices  stricto  examini  subjicerent ; 
porro  quis  dicet  tale  examen  captui  fidelium  esse  propor- 
tionatum  ? 3°  Canone  Scripturarum  determinato  et  fide- 
litate versionum  certo  cognita,  res  nondum  esset  finita ; 
tunc  enim  assignandus  esset  genuinus  saltem  praecipuo- 
rum textuum  sensus  : at  plerique  fideles  id  praestare  ne- 
queunt : doctiores  enim  protestantes  sibi  non  concordant 
in  explicandis  textibus  etiam  gravioris  momenti,  qui 
primo  intuitu  clariores  esse  videntur.  Ergo  1°  Scriptura 
sacra  spiritu  privato  interpretata  non  est  cunctis  obvia. 

2°  Non  est  clara.  Multa  enim  continet  obscura  et  intel- 
lectu difficillima;  id  constat  1°  ex  ipsamet  Scriptura. 
B.  Petri  II  Epist.  m,  16  : In  quibus  (in  Epist.  B.  Pauli) 
sunt  qucedam  difficilia  intellectu,  quce  indocti  et  instabiles 
depravant,  sicut  et  cceteras  Scripturas,  ad  suam  ipsorum  per- 
ditionem. 2°  Ex  SS.  Patribus.  Vincentius  Lirin.  Comrno- 
nit.  I,  n.  2 : « Scripturam  sacram,  pro  ipsa  sua  altitudine, 
» non  uno  eodemque  sensu  universi  accipiunt,  sed  ejus- 
» dem  eloquia  alter  atque  alter,  alius  atque  alius  inter- 

» pretatur;  ut  pene  quot  homines  sunt,  tot  illinc  sen- 
» tentiae  erui  posse  videantur.  Aliter  namque  illam  No- 

» vatianus,  aliter  Sabellius,  aliter  Novatus  exponit » 

3°  Experientia.  Namque  haeretici  omnium  saeculorum 
errores  suos  in  Scripturis  esse  fundatos  contendebant , et 
ipsi  protestantes  solam  Scripturam  audire  volentes,  fere 
in  nullo  puncto  sibi  consentiunt : pauca  hcec  verba  Christi : 
Hoc  est  corpus  meum , octoginta  diversis  modis  pluribus 
abhinc  annis  jam  interpretabantur;  parabolam  villici  in- 
fidelis quae  legitur  apud  S.  Lucam,  xvi,  in  octoginta 
quinque  sensibus  accipiebant : horum  pariter  B.  Pauli 
verborum  : Mediator  autem  unius  non  est , Deus  autem 
unus  est,  Gal.  ni,  20,  centum  et  quinquaginta  interpreta- 
tiones distinctas  numerat  doctor  Thiess,  protestans,  apud 
Starck.  Quomodo  ergo  mulieres,  pueri,  rustici  et  omnis 
multitudo  fidelium  totas  Scripturas  recte  interpretari 
possent?  Tradatur  exemplar  Bibliorum  meditationi  eorum, 
et  postea  quaeratur  ab  eis  quid  credant , quodnam  corpus 
doctrinae  collegerint,  qua  ratione  ei  adhaereant,  respondere 
nequibunt.  Impossibilitatem  hujusmodi  examinis  ipsius- 
que  absurditatem  experientia  superabundanter  demons- 
trabit. Vide  la  Discussion  amicale , t.  i;  VExcellence  de  la 
Religion  catholique , par  M.  Milner , t.  i;  Conferences  sur 
le  Protestantisme , par  Mgr.  Wiseman , etc.  La  Deforme 
contre  la  Re for  me , par  Hceningaus , etc.  Ergo  2°. 

3°  Non  est  communis . Scriptura  quidem  in  se  spectata 
est  auctoritas  communis ; sed  spiritu  privato  interpretata 
hanc  auctoritatem  non  habet , quia  unusquisque  eam  in 
sensum  suum  detorquere  potest : omnes  enim  sunt  aequa- 
liter independentes  in  judicando,  proindeque  in  fide  sua 
efformanda,  ut  continuo  jactitabant  primi  reformatores 
et  aiunt  hodierni  protestantes.  Ergo. 

4°  Non  est  infallibilis.  Certum  est  iterum  Scripturam 
sacram  ex  se  infallibilem  esse ; verum  cum  a spiritu  pri- 
vato interpretata,  diversos  habeat  sensus  sibi  contradicto- 
rios, quicumque  fidem  suam  efformat,  judicare  debet 
omnes  aliter  sentientes  errare  : quomodo  autem  pronun- 
tiare potest  se,  sua  ratione  innixum,  veritatem  infallibi- 

liter  percipere,  dum  omnes  alii  eamdem  viam  sequentes, 
errant?  Aliunde  judex  qui  multos  decipit,  privilegio  in- 
fallibilitatis  non  gaudet : porro  Scriptura  spiritu  privato 
interpretata  multos  decipit,  ut  patet  exemplo  antiquorum 
haereticorum,  hanc  regulam  sequentium  et  tot  sententias 
sibi  oppositas  defendentium.  Ergo  4°;  aliunde,  etc.  Ergo 
d°  Scriptura,  spiritu  privato  interpretata,  est  judex  con- 
troversiarum fidei  incompetens. 

11°  Est  insufficiens.  Etiamsi  enim  Scriptura  esset  judex 
controversiarum  fidei  competens,  non  ideo  sufficeret,  si 
cunctas  veritates  revelatas  non  contineat : atqui  Scriptura 
sacra  cunctas  veritates  revelatas  non  continet , ut  notum 
fecimus  ubi  de  traditione.  Praeterea,  Scriptura  est  respectu 
fidelium  in  Ecclesia  sicut  leges  respectu  subditorum  in 
regno  : at  leges  etiam  perfectissimae  non  sufficerent  ad 
componendas  lites,  nisi  existeret  tribunal  visibile  ab  eis 
distinctum  : ergo  a pari  nec  sola  sufficit  Scriptura  aclcon- 
troversias  fidei  dirimendas.  Ergo  II0,  etc. 

III0  Est  insolitus.  Judex  namque  a Christo  institutus 
semper  existere  et  in  usu  esse  debuit  in  Ecclesia  : verum 
Scriptura  sacra  spiritu  privato  interpretata,  non  semper 
habita  est  in  Ecclesia  ut  supremus  controversiarum  fidei 
judex,  nam  1°  Christus  nullam  scripturam  Apostolis  suis 
reliquit;  non  praecepit  eis  ut  scriberent,  bene  vero  ut 
irent  per  orbem  universum,  praedicarent  Evangelium 
omni  creaturae,  fidem  exigerent,  credentes  baptizarent,  et 
docerent  servare  quaecumque  ipse  mandaverat  eis.  Pleri- 
que  Apostoli  nihil  scripserunt;  nullos  libros  revelationes 
Christi  continentes  primis  fidelibus  exhibuere ; qui  scrip- 
serunt, quasi  per  occasionem  et  accidentali  ter  scripsisse 
videntur,  et  nullus  sibi  proposuit  corpus  doctrinae  Christi 
per  ordinem  tradere ; integrum  Novum  Testamentum 
non  nisi  longe  post  mortem  Christi  exstitit : ergo  primae 
Ecclesiae  formatae  sunt  et  diu  exstiterunt  sine  scripturis 
Novi  Testamenti ; imo  solo  ecclesiarum  testimonio  libri 
Novi  Testamenti  habiti  sunt  ut  doctrinam  Christi  et 
Apostolorum  continentes,  proindeque  ut  canonici.  Testa- 
tur S.  Irenaeus,  in  secundo  saeculo,  plures  suo  tempore 

exstitisse  ecclesias  quae  nullas  habebant  Scripturas.  Ergo. 
2°  Negare  non  possunt  protestantes  cunctas  fidei  contro- 
versias, saltem  in  primis  Ecclesiae  saeculis,  non  via  exa- 
minis privati,  sed  via  auctoritatis  semper  diremptas 
fuisse.  3°  Mulieres,  infantes  et  multitudinem  fidelium  ad 
interminabiles  privati  examinis  discussiones  ipsi  non  re- 
mittunt, sed  positive  eos  docent  quid  credere,  quid  agere 
debeant;  sua  habent  symbola  quorum  fidem  a tironibus 
exigunt.  Ergo  111°  ille  judex  est  insolitus. 

IV0  Ad  absurda  ducit.  Yia  enim  privati  examinis  ad- 
missa ut  solo  fidei  judice,  hinc  sequitur  1°  actum  fidei 
saltem  plerisque  per  totum  vitae  eorum  curriculum  esse 
impossibilem,  quia  examinis  necessarii  sunt  incapaces, 
ut  jam  ostendimus;  2°  unumquemque,  sive  doctum,  sive 
ignarum,  debere  rationi  suae  arrogare  infallibilitatem 
quam  doctioribus  et  universae  Ecclesiae  denegat ; 3°  de- 
strui omnia  religionis  Christianae  dogmata  : nam  si  unus- 
quisque propriae  rationi  stare  debeat , quidquid  credat  aut 
dicat  jam-  redargui  non  potest;  4°  totam  religionem  ruere : 
si  quis  enim  articulos  fidei  et  principia  morum  unum  post 
alterum  denegat,  affirmando  se  ea  non  invenire  in  Scrip- 
tura sacra  : si  Scripturam  rejiciat , dicendo  se  percipere 
non  posse  illam  esse  divinam , nulla  ratione  firma  iste 
convinci  potest : tota  igitur  religio  penitus  evellitur,  quod 
quidem  exemplo  suo  confirmarunt  multi  protestantes. 
Statim  enim  atque  Lutberus , primus  reformator,  regu- 
lam privati  examinis  instituit , alii  prodierunt  reforma- 
tores, qui  ex  eodem  principio  incedentes,  ipsam  reforma- 
tionem variis  modis  reformarunt,  ut  Carlostadt,  Zivingle, 
QEcolampade , Muncer , et  innumeri  alii.  Frustra  Lutberus, 
ira  inflammatus,  graviter  eos  increpavit,  tormenta  inferni 
eis  minando ; nihilominus  magis  ac  magis  inter  se  divisi 
sunt  et  in  praeceps  abierunt.  Calvinistae,  eamdem  regulam 
admittentes,  facilius  adhuc  in  ruinam  fidei  prolapsi  sunt. 
Jurieu  solos  Socinianos  excludebat  a salute;  sed  quaesitum 
est  ab  illo  cur  illos  potius  quam  alios  sic  excluderet,  et 
nihil  solidum  respondere  potuit : hinc  latissimus  natus 
est  toler autismus  qui  nunc  ubique  viget ; in  Anglia  et  in 

America  via  salutis  Mahumetanis,  Deistis  ipsisque  Paga- 
nis aperitur;  in  Germania,  etiam  in  Universitatibus,  fere 
nulla  remanent  Christianismi  vestigia,  ut  videre  est  apud 
de  Starck,  in  opere  jam  citato,  in  alio  opere  dicto  : His- 
toire  des  sectes  religieuses , auctore  Gregoire,  apud  Hcenin- 
gaus,  in  variis  operibus  polemicis  D.  Ed.  Chassay,  etc. 
Hinc  variis  in  locis , et  praesertim  in  Prussia , ecclesiae 
Lutheranae  et  Calvinistae  simul  conjunctae  sunt  anno  1817, 
absque  ulla  mentione  dogmatum,  quae  exhibentur  velut 
subtilitates  scholae.  Ecclesia  Genevensis  jam  non  tenet 
peccatum  originale,  nec  divinitatem  Christi  profitetur;  et 
jubet  ut  pastores  ab  hujusmodi  quaestionibus  abstineant 
in  docendo.  In  opere  periodico,  la  Revue  protestante,  a 
Calvinistis  edito ,t.  i,p.  201 , an.  1825,  sic  exprimitur 
professio  fidei  de  divinitate  Christi : «Tous,  nous  admet- 
» tons  qufil  y a eu  dans  la  personne  du  Sauveur  et  de  la 
» divinite  et  de  Fhumanite,  mais  le  mode  dunion  de  ces 
» deux  choses  est  reste  un  mystere , comme  celui  de  Fu- 
» nion  de  Fame  et  du  corps.  » Nolunt  aperte  dicere  Chri- 
stum esse  Deum.  Novissime  in  Gallia  quidam  theologiae 
professor  protestans  symbola  variabilia,  identidem  dere- 
linquenda , ac  proinde  inania  esse  asserebat. 

In  Germania  qui  inter  protestantes  maxime  eminent, 
ut  Heyne , Eichorn,  Gesenius,  Wescheider , etc.,  in  puro 
versantur  rationalismo ; paulatim  negaverunt  omnia  dog- 
mata, imo  nec  admittunt  ut  vera  facta  Bibliorum  histo- 
rica : ea  habent  ut  mythos , quorum  arcana  se  dilucidare 
jactitant.  Audiamus  Strauss  recenter  famosissimum  : 
« Lorsque  1’empire  romain  ayant  ete  christianise  et  les 
» grandes  heresies  ayant  ete  connues,  le  principe  chretien 
» acquit  une  domination  de  plus  en  plus  exclusive;  lors- 
» que  les  ecoles  de  la  sagesse  chretienne  se  formerent,  et 
» que  des  peuplades  incultes  de.la  Germanie  se  soumirent 
» a Finstruqtion  de  FEglise , alors  le  monde , durant  les 
» longs  siecles  du  moyen  age,  vecut  satisfait  du  Christia- 
» nisme , tant  pour  la  forme  que  pour  le  fond ; et  toute 
» trace  disparat  de  ces  conceptions  interpretatives  qui 
» supposent  une  rupture  entre  la  civilisation  du  peuple 

» et  du  monde,  et  la  religion.  La  Reforme  porta  le  pre- 
)>  mier  coup  a la  prosperite  de  la  croyance  de  TEglise; 
» elle  fut  le  premier  signe  de  Texistence  d'une  culture, 
» qui,  comme  cela  s'etait  vu  jadis  dans  le  paganisme  et 
» le  judaisme , avait  desormais  pris , au  sein  meme  du 
» Christianisme , assez  de  force  et  de  consistance  pour 
» reagir  contre  le  sol  qui  Pavait  portee,  c'est-a-dire  contre 
» la  religion  recue.  Cette  reaction,  tournqe  d'abord  seu- 
» lement  contre  TEglise  dominante,  forma  le  drame,  no- 
» ble,  mais  rapidement  termine  de  la  Reforme.  Plus  tard, 
» elle  se  dirigea  vers  les  documents  bibliques;  et  £e  ma- 
» nifestant  au  debut  par  les  arides  tentatives  revolution- 
d naires  du  deisme,  elle  est  arrivee  jusqu'aux  temps  les 
» plus  modernes  par  des  dransformations  variees. » {Vie 
de  Jesus,  Introd.) 

In  toto  exitiosi  operis  sui  decursu  exhibet  facta  Evan- 
gelica  ut  mythos  quos  suo  modo  explicare  conatur.  Multi 
alii  praesertim  in  Germania  non  aliter  loquuntur  aut 
scribunt.  Vide  D.  Ed.  Chassay,  Dem . cv.  edit.  Migne , 
t . xvm,  et  varia  opera  hujus  contemporanei  auctoris. 

Abs  re  non  videtur  hic  quaedam  dicere  de  novo  syste- 
mate in  Universitate  Oxoniensi  introducto  a pluribus  an- 
glicanis  doctoribus,  qui,  talibus  quasi  territi  excessibus , 
mediam  tenere  voluerunt  viam  inter  ultra-protestantis- 
mum  et  Romanismum,  ut  aiunt.  Simul  cum  Scriptura 
admittunt  traditionem  in  quantum  est  ejus  interpres. 
Patres  venerantur,  concilia  suscipiunt  modo  a tota  Eccle- 
sia sint  approbata , quae  conditio  ea  de  facto  subvertit. 

Ecclesia  catholica,  juxta  eos,  ex  diversis  coalescit  sectis 
servantibus  hierarcbiam  et  principium  auctoritatis  in  iis 
quae  spectant  ad  fidem.  Ideo  libenter  concedunt  Eccle- 
siam Romanam  esse  partem  verae  ac  catholicae  Ecclesiae, 
licet  eam,  quasi  ex  veteri  more , saepe  calumniis  lacessant. 
Dicunt  unitatem  verae  Ecclesiae  necessariam  non  impor- 
tare perfectam  unitatem  fidei  in  omnibus  membris,  nec 
communionem  minime  interruptam,  nec  Apostolicitatem 
personalem  in  regimine  et  hierarchia.  Asserunt  vero  vi- 
tam spiritualem  apud  se  etiam  hauriri  posse,  quia  doctrix 

nam  Christi,  sacramenta,  validas  ordinationes  et  dona 
Spiritus  sancti  habent;  sed  fatentur  veram  pietatem,  fi- 
dem activam,  zelum  pro  oratione  et  bonis  operibus  nimis 
abesse,  et  meliora  sperant  cum  patientia.  Sic  praesertim 
recenter  celebris  D.  Pusey. 

Haec  quidem  a sana  Ecclesiae  Romanae  doctrina  longe 
distant : attamen  constat  jam  plures  inde  exiisse  felices 
eventus , scilicet  fidem  in  dogmata  derelicta,  disciplinae  et 
cultus  instaurationem  saltem  sub  quibusdam  respectibus, 
plurimorum  etiam  notabilium  conversionem,  etc. 

Inter  doctores  talis  reformationis  auctores,  qui  permul- 
tos obtinuerunt  asseclas,  sive  in  clero  anglicano,  sive  in 
laicis,  eminet  B.  Pusey , cujus  nomen  scholae  novae  fuit 
impositum,  etc.  Plurimi  qui  inter  illos  numerabantur,  ab 
eo  tempore  ad  fidem  catholicam  conversi  sunt,  et  alii  de 
die  in  diem  convertuntur  : in  ipsis  anglicanis  ephemeri- 
dis frequenter  leguntur  nomina  doctorum  ad  veram 
Ecclesiam  redeuntium  : inter  eos  praestanti  ores  sunt 
Newman,  Ward;  Oakeley , Manning , G.  Palmer,  etc.  Vide 
opus  inscriptum  : Du  mouvement  religieux  en  Angle- 
terre  , etc. 

Multa  insuper  adjici  possent : sed  haec  abunde  sufficere 
videntur  : ergo  IV0,  etc. ; aliunde,  etc.  Ergo. 

Solvuntur  objectiones . 

Obj.  1°.  Christus  ipse  remittit  Judaeos  ad  Scripturas, 
Joan.  v,  39  : Scrutamini  Scripturas ,....  ilice  sunt  quce  tes- 
testimonium  perhibent  deme . Ergo  admittit  Scripturas  esse 
judicem  fidei. 

R . 1°.  Verbum  scrutamini  non  in  imperativo,  sed  in  in- 
dicativo sensu  intelligendum  est  juxta  nonnullos  inter- 
pretes : in  eo  autem  casu  Christus  non  remittit  ad  Scrip- 
turas, sed  supponit  Judaeos  quotidie  eas  legere  et  perscru- 
tari. 

Scripturae  sacrae  allegari  possunt  et  saepe  allegantur  in 
confirmationem  veritatum  quae  in  controversiam  non  ad- 
ducuntur. 

R . 2°.  Nego  consequentiam , Christus  enim  missionem 
suam  Judaeis  manifestare  tunc  intendebat,  et  ideo  plurima 
operabatur  miracula : Ipsa  opera  quce  ego  facio , testimo- 
nium perhibent  de  me,  quia  Pater  misit  me,  ibid.  36.  Porro 
Scripturae,  quibus  addictissimi  erant  Judaei,  ex  sua  parte 
testimonium  reddebant  Christo  : merito  igitur  Christus 
dicere  poterat  Judaeis,  per  argumentum  ad  hominem:  Cre- 
ditis Scripturis,  scrutamini  eas,  ilice  testimonium  perhi- 
bent de  me.  Inde  autem  concludi  non  potest  solam  Scriptu- 
ram esse  judicem  cunctarum  circa  fidem  controversiarum. 
Ergo. 

Obj . 2°.  Act.  xvii,  11,  de  Beroeensibus  sic  legitur : Hi  au 
tem  erant  nobiliores  eorum,....  qui  susceperunt  verbum  cum 
omni  aviditate , quotidie  scrutantes  Scripturas , si  hcec  ita  se 
haberent.  Ergo  Scriptura  tunc  habebatur  ut  sola  fidei  re- 
gula. 

R.  Nego  conseq.  Nam  infidelis  cui  fides  cbristiana  pro- 
ponitur amplectenda  potestati  ecclesiasticae  nondum  est 
subjectus ; potest,  imo  et  debet  perpendere  motiva  quibus 
innititur,  ut  rationabiliter  sese  determinet  : probabilius 
est  discipulos  Beroeenses  nondum  fuisse  baptizatos.  Ergo. 

Praeterea,  qui  mysteria  fidei  Christianae  credunt,  nihilo- 
minus licite  perpendere  possunt  momenta  quae  ea  credi- 
bilia efficiunt,  non  quidem  ut  depellantur  dubia,  sed  ut  in 
fide  constantiores  et  ad  alios  docendos  aptiores  fiant : ergo 
etiamsi  Beroeenses  tunc  fuissent  baptizati,  licite  tamen 
scrutari  potuissent  Scripturas  si  hcec  ita  se  haberent,  et  inde 
concludi  non  posset  solam  Scripturam  controversiarum 
fidei  supremum  esse  judicem. 

Obj.  3°.  II  Tim.  iii,  16  : Omnis  Scriptura  divinitus  in- 
spirata utilis  est  ad  docendum , ad  arguendum,  ad  corripien- 
dum, ad  erudiendum  injustitia , ut  perfectus  sit  homo  Dei, 
ad  omne  opus  bonum  instructus.  Ergo. 

R.  Nego  conseq.  Ex  illo  enim  textu  sequitur  quidem 
Scripturam  esse  utilem,  quod  nemo  inficiatur,  sed  non 
asserit  eam  esse  necessariam,  et  multo  minus  eam  spiritu 
privato  interpretatam  sufficere  ac  controversiarum  fidei  fu- 
turam esse  judicem.  Ergo. 


312  TRACTATUS 

Obj.  k°.  Si  Scriptura  ad  dirimendas  controversias  fidei 
non  sufficiat,  admittenda  erit  auctoritas  verbo  Dei  supe- 
rior : atqui  hoc  est  absurdum : ergo. 

R.  Nego  maj.  Saepissime  enim  leges  principis  interpre- 
tatione magistratuum  indigent : atqui  auctoritas  magis- 
tratuum auctoritate  legum  non  ideo  praestat : ergo  a pari 
licet  Scriptura  sacra  intrepretatione  indigeat,  non  idcirco 
alia  requiritur  auctoritas  ipsa  superior , ipsius  enim  auc- 
toritas est  divina  et  necessario  infallibilis ; sed  requiritur 
ut  legitimus  illius  sensus  certo  assignetur : porro  Ecclesia, 
juxta  catholicos,  legitimum  sensum  Scripturae  infallibi- 
liter  determinat : auctoritas  igitur  Ecclesiae , quamvis  in- 
fallibilis, nullo  modo  auctoritati  Scripturae  opponitur,  nec 
illa  superior  dici  potest. 

PROPOSITIO  QUARTA. 

Spiritus  privatus,  quocumque  donetur  nomine,  sive  inspiratio- 
nis, sive  illuminationis,  sive  gustus , legitimus  esse  non  potest 
controversiarum  fidei  judex,  aut  regula  tutissima,  ad  sensum 
protestantium.  . 

Proh.  Ille  haberi  non  debet  ut  legitimus  controversia- 
rum fidei  judex,  qui  1°  dotes  requisitas  non  habet, 
2°  cunctis  erroribus  viam  aperit  et  confutationi  januam 
praecludit,  3°  multis  contradictionibus  implicatur,  4°  du- 
cit ad  absurda  : atqui  omnibus  his  vitiis  lahorat  spiritus 
privatus,  etc. 

1°  Dotes  requisitas  non  habet.  Supremus  enim  contro- 
versiarum fidei  judex  debet  esse  obvius , clarus , commu- 
nis et  infallibilis : atqui  spiritus  privatus  sensu  praefato 
intellectus  has  dotes  evidenter  non  habet.  1°  Non  est  ob- 
vius, cum  nulla  sit  regula  qua  tuto  a spiritu  erroris 
secerni  possit.  Dicunt  adversarii  illum  esse  lumen  inter- 
num quo  veritas  menti  ostenditur,  quemdam  spiritualem 
gustum  quo  verum  a falso  sicut  dulce  ab  amaro  secerni- 
tur : at  manifestum  est  hujusmodi  regulas  illusorias  esse, 
siquidem  eis  utentes  varie  illuminantur  et  gustant,  aut 
mentiuntur.  2°  Non  est  clarus,  seu  non  clare  loquitur. 

cum  ii  qui  illum  audiunt,  sibi  concordare  nequeant.  3°  Ha- 
beri non  potest  ut  infallibilis  pro  foro  externo,  quidquid 
sit  in  se,  propter  eamdem  rationem.  Ergo  non  habet  dotes 
requisitas. 

2°  Cunctis  erroribus  viam  aperit.  Nam  in  principiis  hu- 
jus doctrinae , quilibet  homo  cuncta  imaginationis  suae 
deliramenta  vel  ut  totidem  divinas  revelationes  suscipere 
et  ubique  praedicare  potest,  ut  patet : nuljo  modo  confu- 
tari poterit,  quidquid  enim  ipsi  opponatur,  semper  res- 
pondebit se  a S.  Spiritu  sic  illuminari,  se  veritatem  ita 
gustare ; imo  sibi  persuadere  poterit  se  a Spiritu  Dei  ad 
caedes  et  immaniora  scelera  impelli.  Ergo. 

3°  Multis  contradictionibus  implicatur  illud  systema .. 
1°  Namque  Spiritus  Dei  sic  intellectus,  simul  datur  et  non 
datur  omnibus  : datur  quidem,  cum  ex  hypothesi  unum- 
quemque privatum  doceat ; non  datur  tamen  omnibus, 
quia  contradictoria  dictare  non  potest.  2°  Cum  infantes  et 
multitudinem  virorum  ac  mulierum  erudiant  protestan- 
tes,  eos  ad  lumen  internum  et  Spiritus  Dei  gustum  non 
remittunt,  quod  tamen  facere  deberent,  si  sibi  consenti- 
rent. 3°  Redarguunt  eos  qui  non  credunt  vel  qui,  ut  arbi- 
trantur, errant  in  credendo  : attamen  eos  redarguere  non 
deberent  si  principiis  suis  starent.  Ergo  3°. 

4°  Ducit  ad  absurda.  Admisso  enim  praedicto  systemate, 
sequitur  ignaros  et  simplicem  mulierculam  credere  de- 
bere se  melius  totam  intelligere  posse  Scripturam  quam 
Patres,  doctoreset  cuncta  concilia,  tum  particularia,  tum 
etiam  universalia,  ut  fateri  coactus  est  Claude , in  Colkn 
quio  cum  Bossuet : porro  illud  est  cumulus  absurditatis 
ergo  4°,  etc. ; aliunde,  etc.  Ergo. 

Dices : Joan.  I Epist.  ii,  27,  ait : Non  necesse  habetis  ut 
aliquis  doceat  vos;  sed  sicut  unctio  ejus  (Christi)  docet  vos 
de  omnibus , et  verum  est , et  non  est  mendacium . Ergo 
B.  Joannes  agnoscit  solum  spiritum  esse  audiendum. 

R . Nego  conseq . Etenim  si  B.  Joannes  persuasum  ha- 
buisset solum  spiritum  privatum,  ad  sensum  adversario- 
rum, esse  audiendum,  cur  ipse  Epistolas  ad  fideles  scrip- 
sisset, cur  praecepta  nova  ac  mandata  dedisset  ? quomodo 
I,  14 

B.  Paulus  dixisset : Fides  ex  auditu,  Rom.  x,  17 ; Praedica 

verbum , etc.  II  Tim.  lv,  2 ? 

Genuinus  autem  sensus  verborum  quae  nobis  objiciun- 
tur est,  quod  in  nova  lege  multo  abundantiora  sint  auxi- 
lia gratiae  quam  in  antiquo  fcedere  ; Apostolus  enim  in- 
tendit avertere  fideles  ab  erroribus  qui  tunc  incipiebant 
grassari ; hortatur  eos  ut  firmiter  maneant,  in  doctrina 
quam  ab  initio  acceperant,  quam  unctio  Spiritus  Dei  in- 
tus eos  docuerat,  occasione  praedicationis  et  sacramento- 
rum baptismi  et  chrismatis  susceptionis ; igitur  non  indi- 
gent ut  novus  doctor  aliquid  novi  eos  doceat : quid  inde 
concludere  possent  Enthusiastae  in  gratiam  systematis  sui  ? 
Ergo. 

Sequentia  adhuc  objiciuntur  B.  Pauli  verba  : Animalis 
homo  non  percipit  ea  quae  sunt  Spiritus  Dei...  spiritualis 
autem  judicat  omnia , et  ipse  a nemine  judicatur,  l Cor.  H, 
14  et  15.  Sed  nullatenus  adversarios  juvant;  ibi  enim 
Apostolus  redarguit  Corinthios,  qui,  in  fide  adhuc  recen- 
tes et  imperiti,  affectibus  carnalibus  nimis  adhaerentes, 
inter  se  de  ministris  Christi  vane  disputabant,  dicentes  : 
Ego  quidem  sum  Pauli...  ego  Apollo,  ibid.  III,  4.  Affirmat 
Paulus  spiritualem  hominem  non  sic  insanire,  sed  omnia 
quae  sunt  Dei  multo  rectius  judicare,  seu  potius  discer- 
nere, ut  fert  textus  graecus;  et  ipsum,  cum  sit  spiritualis, 
a nemine  merito  judicari,  id  est  condemnari  posse , quia 
nihil  est  in  eo  quod  merito  reprehendi  queat.  ( Vide  Estium 
in  hunc  textum. ) Hic  ergo  non  agitur  de  judicio  circa 
dogma  ferendo,  sed  de  actu  morali.  Aliunde  directio  Ec- 
clesiae non  excluditur. 

Sic  pariter  facillime  refelluntur  Gunctae  objectiones 
quas  adversarii  ex  aliis  Scripturae  sacrae  textibus,  plus 
minusve  contortis,  male  nobis  opponunt. 

PROPOSITIO  QUINTA. 

Christus  instituit  in  Jhcclesia  corpus  docens , cui  k< competit  jus 
controversias  circa  fidem  infallibiliter  dirimendi;  sicque  sola 
admittenda  est  via  auctoritatis . 

Proh . 1°.  Yel  Christus  quoddam  instituit  in  Ecclesia 
tribunal  visibile  ad  controversias  infallibiliter  dirimen- 
das, vel  sola  agnoscenda  est  Scriptura  sacra,  vel  admitten- 
dus est  Spiritus  Dei  unicuique  infusus;  nullus  enim  alius 
excogitari  potest  supremus  controversiarum  fidei  judex  : 
atqui,  ex  probatis , duo  posteriora  sunt  falsa  et  ab- 
surda : ergo. 

Proh.  2°.  Illud  pro  certo  tenendum  est  quod  constat 
Scriptura  sacra , traditione  et  rationibus  theologicis  : at- 
qui, triplici  hac  via  constat  Christum  instituisse  in  Ec- 
clesia tribunal  visibile  ad,  etc. 

1°  Scriptura  sacra.  Matth.  x,  14  : Quicumque  non  rece- 
perit vos,  neque  audierit  sermones  vestros,  exeuntes  foras  de 
domo  vel  civitate , excutite  pulverem  de  pedibus  vestris . 
Arnen  dico  vobis  : Tolerabilius  erit  terree  Sodomorum  et 
Gomorrhceorum  in  die  judicii,  quam  illi  civitati . Luc.  x,  16: 
Qui  vos  audit , me  audit : et  qui  vos  spernit,  me  spernit : qui 
autem  me  spernit , spernit  eum  qui  misit  me.  Matth.  xvm, 

17  : Quod  si  non  audierit  eos,  dic  Ecclesiae  ; si  autem  Ec- 
clesiam non  audierit , sit  tibi  sicut  ethnicus  et* publicanus. 
Unde  sic  : Ex  his  textibus  stricta  est  obligatio  audiendi 
Apostolos  praedicantes  et  Ecclesiam  docentem  : ergo  Chris- 
tus voluit  ut  haberent  supremam  auctoritatem  cunctas 
fidei  controversias  infallibiliter  dirimendi. 

Multo  clarius  hanc  supremam  auctoritatem  contulit  illis 
post  resurrectionem  suam , quando  dixit,  Matth.  xxvm, 

18  : Data  est  mihi  omnis  potestas  in  coelo  et  in  terra  : eun- 
tes ergo  docete  omnes  gentes..,  docentes  eos  servare  omnia 
queeeumque  mandavi  vobis  : et  ecce  ego  vobiscum  sum  om- 
nibus diebus,  usque  ad  consummationem  saeculi.  Certum  est 
Christum  his  verbis  Apostolos  constituisse  corpus  docens^ 

1 

et  specialem  ad  hoc  ipsis  concessisse  potestatem  : atqui 
haec  verba  non  solos  spectabant  Apostolos,  sed  eorum 
successores  usque  ad  consummationem  sceculi,  ut  fert  textus 
et  ipsi  fatentur  protestantes  : igitur  successores  Apostolo- 
rum eamdem  habent  potestatem  docendi,  et  eadem  existit 
obligatio  eos  audiendi.  Porro  talis  non  existeret  obligatio 
eos  audiendi,  si  in  docendo  errare  possent.  Ergo. 

B.  Paulus , Eph.  iv , 11  et  14  : Et  ipse  dedit  quosdam 
quidem  apostolos,  quosdam  autem  prophetas,  alios  vero  euan- 
gelistas, alios  autem  pastores  et  doctores...  ut  jam  non  simus 
parvuli  fluctuantes,  et  circumferamur  omni  vento  doctrince, 
in  nequitia  hominum,  in  astutia  ad  circumventionem  erro- 
ris. Unde  sic  : Christus  pastores  in  Ecclesia  instituit  ad 
opus  ministerii , ne  sicut  parvuli  feramur  omni  vento 
doctrinae,  ne  astutia  et  nequitia  hominum  circumvenia- 
mur et  in  errorem  dejiciamur  : at,  nisi  constituisset  cor- 
pus pastorum  et  doctorum  ad  cunctas  fidei  controversias 
infallibiliter  dirimendas,  tanquam  parvuli  essemus  fluc- 
tuantes, omni  vento  doctrinae  ferremur  in  astutia  et  ne- 
quitia hominum,  etc.,  ut  patet.  Ergo  1°  constat  Scriptura 
sacra  Christum  instituisse,  etc. 

2°  Traditione.  Quod  enim  constanter  creditum  est  ab 
Apostolis  usque  ad  nos,  in  dubium  revocari  non  potest : 
sed  ab  Apostolis  usque  ad  nos  semper  creditum  est  Chris- 
tum instituisse  corpus  infallibiliter  docens  in  Ecclesia ; 
namque  a primis  Ecclesiae  saeculis  usque  ad  protestantium 
tempora,  quaecumque  exortae  sunt  quaestiones  circa  fidem, 
sive  apud  Ecclesiam  Romanam,  sive  apud  sectas  ab  ea  se- 
paratas, ad  tribunal  pastorum  docentium  delatae  sunt,  et 
eorum  definitionibus  adhaerendum  esse  plebs  Christiana 
semper  credidit.  Sic  in  controversia  de  legalibus  obser- 
vationibus inter  fideles  Antiochenos  exorta,  Act.  xv,  mi- 
serunt Paulum  et  Barnabam  Jerusalem,  ut  Apostolos  con- 
sulerent : tunc  Apostoli  et  seniores  convenerunt  videre  de 
verbo  hoc,  suamque  sententiam  in  hanc  formam  tule- 
runt : Visum  est  Spiritui  sancto  et  nobis.  Defunctis  Apo- 
stolis , dum  adhuc  saevirent  persecutiones , pastores  Ec- 
clesiae frequenter  congregati  sunt,  dogmata  fidei  definie- 

runt  atque  haereses  proscripserunt.  Sic  concilium  Antio- 
chenum adversus  Paulum  Samosatenum  fuit  congregatum; 
sic  in  causa  Rebaptizantium  multa  concilia,  sive  Romae , 
sive  in  Africa,  celebrata  sunt,  et  in  omnibus  pastores 
velut  judices  definierunt : pace  data  Ecclesiae,  frequen- 
tiora  et  solemniora  habita  sunt  concilia;  non  solum  apud 
catholicos , sed  etiam  apud  sectas  haereticas  aut  schisma- 
ticas  : sic  Ariani  concilia  agebant , et  definitiones  fidei 
edebant ; Graeci  schismatici  aliaeque  sectae  orientales  auc- 
toritate pastorum  ducuntur  : ergo  a primis  Ecclesiae  sae- 
culis usque  ad  protestantium  tempora  et  usque  ad  nos 
semper  creditum  fuit,  etc.  Ergo. 

Hanc  praxim  testimonia  Patrum  confirmant. 

Origenes,  Homil.  5 in  Jerem.  : « Ecclesia  Dei  viventis 
» veritate  Verbi  munita  est.  » S.  Basilius,  Epist.  114- : 
« Nullam  vocem  in  ea  (fide  Nicaena)  rejiciatis,  sed  sciatis 
» trecentos  Patres  qui  citra  contentionem  convenerunt, 
» non  sine  Spiritus  sancti  afflatu  locutos  esse.  » 

S.  August.  de  Symb.  (t.  vi,  p.  554)  : « Ecclesia  sancta, 
» Ecclesia  una,  Ecclesia  vera,  Ecclesia  catholica,  contra 
» omnes  haereses  pugnans,  pugnare  potest,  expugnari  ta- 
» men  non  potest...  portae  inferi  non  vincent  eam.  » 
Vincentius  Lirinensis,  Gom.  I,  n°  23:  « Christi  vero 
» Ecclesia , sedula  et  cauta  depositorum  apud  se  dogma- 
» tum  custos,  nihil  in  his  unquam  permutat,  nihil  mi- 
» nuit,  nihil  addit. » Innumera  alia  citari  possent  testi- 
monia non  minus  clara.  Ergo,  etc. 

3°  Rationibus  theologicis.  Omnes  societates  humanae 
auctoritate  semper  rectae  sunt : auctoritate  patres  familiam 
suam  regunt , reges  status  suos  gubernant , magistratus 
et  quilibet  superiores  inferiores  suos  moderantur.  Omnis 
ordo  in  qualibet  societate  ita  pendet  ab  auctoritate,  ut,  ea 
sublata,  sempiternus  sit  horror.  Ergo  a fortiori  necesse 
est  ut  in  societate  religiosa  existat  auctoritas  a qua  omnia 
pendeant. 

Deus  statuerat  in  veteri  Lege  ut  omnes  controversiae 
sacerdotum  auctoritate  diremerentur  : Qui  autem  super- 
bient nolens  obedire  sacerdotis  imperio,...  et  decreto  judi- 


318  TRACTATUS 

cis,  morietur  homo  ille,  et  auferes  malum  de  Isroel,  Dent, 
xvn,  12.  Ad  hanc  auctoritatem  alludebat  Christus  quando 
Judaeis  dixit : Super  cathedram  Moysis  sederunt  scribce  et 
phariscei : omnia  ergo  qucecumque  dixerint  vobis,  servate 
et  facite , Matth.  xxm,  2.  Tota  autem  religio  Christiana  , 
sicut  religio  judaica,  nititur  factis,  scilicet  Scripturis, 
miraculis,  prophetiis,  verbis  a Christo  et  ab  Apostolis 
prolatis  : atqui  non  nisi  via  auctoritatis  haec  cognosci , 
transmitti  et  in  vero  sensu  accipi  possunt : ergo,  etc. ; 
ergo  3°,  etc. ; aliunde,  etc.  Ergo. 

Multi  protestantes  confessi  sunt  auctoritatem  in  Eccle- 
sia necessariam  esse ; ipsi,  ut  remedium  contra  perpetuas 
divisiones  suas  invenirent , ad  auctoritatem  recurrere 
coacti  sunt ; consistoria  , colloquia , synodos  provinciales 
et  nationales  instituerunt  Calvinistae.  In  famosa  contro- 
versia inter  Arminianos  et  Gomaristas  celebrem  convo- 
caverunt synodum  Dordracenam,  anno  1619,  et  ex  aucto- 
ritate dissidia  componere  frustra  tentaverunt , ut  narrat 
Bossuet,  Histoire  des  Variations,  lib.  14,  n°  21 . Vide  etiam 
la  Discussion  amicale,  t.  r,  de  Starck,  etc. 

In  caeteris  ecclesiis  reformatis  etiam  nunc  existit  ali- 
qua species  auctoritatis,  cui  subscribere  tenentur  minis- 
tri. Omnes  protestantes  pueros  et  idiotas  per  viam  aucto- 
ritatis ad  notitiam  divinae  revelationis  ducunt.  Admit- 
tunt ergo  necessitatem  auctoritatis  saltem  pro  maxima 
parte  fidelium.  Cujus  autem  valoris  est  auctoritas  docto- 
rum qui  sibi  ne  concordare  quidem  possunt,  in  punctis 
majoris  momenti  ? 

COROLLARIUM. 

Sequitur  ex  dictis  distinguendum  esse  in  Ecclesia  cor- 
pus docens  et  corpus  audiens,  id  est  fideles  qui  pastoribus 
subjici  tenentur. 

Fatentur  protestantes  Ecclesiam  subsistere  non  posse 
nisi  sint  in  ea  pastores  et  ministri  qui  verbis  et  sacra- 
mentis populum  Dei  pascant ; imo  plerique  nunc  admit- 
tunt Ecclesiam  universalem  quadam  infallibilitate  pas- 
siva donari;  dicunt  enim  fieri  non  posse  ut  error  adversus 

fidem  essentialem  praevaleat,  idque  concludunt  ex  verbis 
Christi  : Ecce  ego  vobiscum  sum , etc.  At,  aperte  sibi  con- 
tradicentes , negant  infallibile  esse  corpus  docens  in  Ec- 
clesia. Catholici,  e contra,  utrumque  firmiter  credunt, 
scilicet.  Ecclesiam  universalem  infallibilem  esse  in  cre- 
dendo , et  corpus  pastorum  similiter  infallibile  esse  in 
docendo,  idque  solide  probant,  ut  ostendimus. 

Solvuntur  objectiones. 

. Obj.  1».  Fides  tam  impossibilis  est  idiotis  et  simplici- 
bus per  viam  auctoritatis  quam  per  viam  privati  exami- 
nis : ergo  rejicienda  est  via  auctoritatis. 

R.  1°.  Ex  hoc  argumento  sequeretur  fidem  omnino 
impossibilem  esse  idiotis  et  simplicibus , imo  et  doctis , 
siquidem  constat,  ex  dictis,  eam  via  privati  examinis  ob- 
tineri non  posse. 

R.  2°.  Nego  ant.  Quod  enim  de  facto  existit  dici  non 
potest  impossibile  : at' multi  via  auctoritatis  edocti  veram 
habent  fidem ; multi  enim  sunt  qui  Scripturas  non  exa- 
minaverunt, non  comparaverunt,  imo  non  legerunt,  nec 
legere  possent,  et  nihil  omnino  sciunt,  nisi  quod  a paren- 
tibus, magistris  et  parochis  didicerunt,  sicque  sola  via 
auctoritatis  fuerunt  edocti : attamen  veram  habent  fidem. 
Fides  enim,  juxta  omnes,  est  actus  supernaturalis  quo 
firmiter  adhaeremus  veritatibus  a Deo  revelatis  propter  re- 
velantis auctoritatem  : porro  talis  fides  saepe  invenitur  in 
iis  qui  sola  via  auctoritatis  fuerunt  edocti : namque  in  iis 
inveniuntur  1°  firma  mentis  adhaesio  veritatibus  sibi  pro- 
positis; 2°  adhaesio  supernaturalis,  siquidem  a gratia 
procedit  et  circa  obj  ectum  super  naturale  versatur ; 3°  adhae- 
sio veritatibus  a Deo  revelatis , nempe  veritatibus  quas 
docet  Ecclesia,  continent  Scripturae  aut  traditio,  etcredunt 
doctores;  4°  adhaesio  propter  Dei  auctoritatem;  dicunt 
enim  : Credo  quae  revelasti,  quia  revelasti  et  non  potes  falli 
nec  me  fallere.  Ergo  ii  omnes,  etsi  idiotae  aut  simplices , 
veram  habent  fidem.  Ergo,  etc. 

Et  vero,  in  primis  saeculis  plures  exstiterunt  ecclesiae 

quae  nullas  habebant  Scripturas : tunc  ergo  fideles  non 
via  privati  examinis,  sed  sola  via  auctoritatis  edocebantur 
et  fidem  obtinebant.  Ipse  Christus  docuit , et  misit  Apo- 
stolos ad  docendum , non  vero  ad  disputandum,  nec  ad 
praebendas  Scripturas  legendas  et  discutiendas.  Merito 
igitur  B.  Paulus  dixit  (Rom.  x,  17),  Fides  ex  auditu,  non 
autem  ex  lectione  et  examine.  Ergo,  etc. 

Inst.  Io.  Auctoritas  docens  tuto  audiri  non  potest  nisi 
ejus  existentia  certo  cognoscatur  : at  existentia  auctori- 
tatis docentis  certo  cognosci  non  potest  nisi  examine  pri- 
vato; ergo  simplices  et  idiotae  non  sola  via  auctoritatis 
docentur. 

R.  Dist.  maj.  Auctoritas  docens nisi  ejus  existen-  I 

tia  aliquo  modo  noscatur,  concedo,  idque  patet;  nisi  per- 
fecte noscatur  antequam  doceat,  nego  maj.  Etenim  fidem 
naturalem  acquirunt  pueri , simplices  et  idiotae  a matre, 
a patre,  a circumstantibus,  antequam  perfecte  sciant  quae 
sit  matris,  patris,  nutricis  aliorumque  auctoritas,  et  ideo 
credunt  quia  natura  impelluntur  ad  credendum  : sed 
postea , quando  vident  alios  homines  easdem  credere  ve- 
ritates , quando  illarum  veritatum  concordantiam  perci- 
piunt, agnoscunt  se  prudenter  egisse,  matri,  patri,  nu- 
trici credendo^  quamvis  rationem  hujusmodi  fidei  sibi 
tunc  non  redderent.  Eadem  via  pueri  et  simplices  ad  fidem 
supernaturalem  ducuntur;  primo,  veritatibus  a paren- 
tibus, parochis  aliisque  hominibus  circumstantibus  sibi 
propositis,  simpliciter  adhaerent,  ne  cogitantes  quidem 
de  ratione  qua  ad  credendum  determinantur;  habent  enim 
gratiam  baptismi,  qua  ipsi,  etiam  minime  advertentes, 
adjuvantur  et  ad  credendum  impelluntur.  Postea  vero, 
ipsorum  intelligentia  crescente.  Ecclesiam  audiunt , veri- 
tates ab  ea  edoctas  sibi  concordare  percipiunt,  funda- 
menta ejus  auctoritatis  perlustrant, laeti  agnoscunt,  quanta 
prudentia  ei  credatur,  et  quo  magis  jura  illius  consi- 
derant, eo  plenius  firmantur  in  fide.  In  ea  autem  fide 
efformanda  minime  ducuntur  examine  privato.  Ergo 
pueri  et  simplices,  etc, 

Hinc  ruit  celebris  objectio  ministri  Claude.  Cum  enim 

Bossuet  eum  fortiter  premeret,  in  publico  quod  inter  se 
habuerunt  colloquio,  anno  1675,  asserens  quod,  admissa 
privati  examinis  necessitate,  infans  ad  aetatem  discretionis 
perveniens  actum  fidei  circa  librorum  sacrorum  canonici- 
tatem  elicere  non  posset,  imo  et  in  aliquo  instante  de 
omnibus  articulis  fidei  positive  dubitaret,  D.  Claude  idem 
argumentum  contra  illustrem  adversarium  suum  statim 
retorquere  conatus  est  his  verbis,  referente  Bossuet : «Le 
» fidele  a qui  on  propose  1’autorite  de  FEglise,  ou  la  croit 
» sans  Fexaminer,  ou  il  en  doute  : sfil  doute,  il  est  infi- 
» dele ; sfil  ne  doute  pas,  par  quelle  autorite  est-il  assure? 
» I/autorite  de  FEglise  : est-ce  une  chose  e vidente  par  elle- 
» meme?  et  ne  faut-il  pasla  trouver  par  quelque  examen  ? 
» Voila  votre  difficulte  que  vous  avez  a resoudre  aussi  bien 
» que  moi ; ou  quittons-la  tous  deux,  ou  resolvons-la  en- 
» semble.  Je  vous  declare,  pour  moi,  que  je  repondrai 
» pour  FEcriture  ce  que  vous  me  repondrez  pour  FEglise. » 
Haec  autem  gravis  difficultas,  quam  nunc  etiam  obji- 
' ciunt  multi  protestantes,  inter  quos  Wathely , archiepi- 
scopus  anglicanus  Dublinensis,  in  professione  fidei  scripta 
anno  1847,  ex  dictis  soluta  manet ; quod  clarius  adhuc 
patebit  ex  dicendis. 

Differentia  inter  modum  quo  ad  fidem  per  examen  privatum  de- 
veniendum esset , et  modum  quo  ad  eum  per  viam  auctoritatis 
ducimur. 

Actus  fidei  per  viam  privati  examinis  impossibilis  est, 
saltem  respectu  puerorum  et  simplicium,  facilis  vero  per 
viam  auctoritatis. 

1°  Actus  fidei  per  viam  privati  examinis  impossibilis 
est  pueris  et  simplicibus  : id  sequitur  ex  dictis.  Si  infans 
apud  protestantes  educatus,  fidem  in  veritates  revelatas 
habeat,  ductus  fuit  auctoritate  parentum  et  magistrorum, 
non  vero  proprio  examine ; imo,  si  solam  sequeretur  viam 
examinis  privati,  deberet  primo  de  divinitate  Evangelio- 
rum  aliorumque  librorum  canonicorum  positive  dubitare 
ac  proinde  de  tota  religione \ nam;  his  libris  sibi  oblatis, 

.14* 

actum  fidei  circa  illorum  cononicitatem  elicere  non  posset 
quin  prius  eos  legisset,  comparavisset  et  genuinum  eorum 
sensum  obtinuisset,  siquidem  profitetur  nullam  exis  t eri; 
auctoritatem  infallibilem  qua  regi  debeat.  Ergo  constitui- 
tur in  dubio  circa  divinitatem  Scripturae.  Porro  repugnat 
hominem  baptizatum,  fide  habituali  imbutum,  de  reli- 
gione positive  dubitare  teneri ; quod  fatebatur  Claude  : 
ergo  1°. 

2°  Admissa  via  auctoritatis,  pueri  et  idiotae  actum  fidei 
facile  elicere  possunt : quod  ut  melius  intelligatur,  quae- 
dam sunt  praenotanda. 

1°  Certum  est  apud  protestantes  sicut  et  apud  catholi- 
cos, infantes  baptizatos  esse  filios  Dei,  Spiritum  sanctum 
per  gratiam  sanctificantem  in  eis  habitare,  et  fide  habi- 
tuali, sine  qua  impossibile  est  placere  Deo,  Hebr.  xi,  6,  eos 
informare. 

2°  Certum  est  fidem  actualem  divinum  esse  pariter  do- 
num Spiritus  sancti.  At  existere  non  potest  in  nobis  quin 
veritates  revelatas  certo  cognoscamus.  Ordinarie  autem 
Spiritus  sanctus,  non  immediate,  notiones  istas  in  nobis 
infundit,  sed  quibusdam  utitur  mediis  externis  ad  illas  in 
mentibus  nostris  inculcandas.  An  autem  sola  Scriptura,  ut 
volunt  protestantes ; an  vero  Eccclesia,  per  quam  Scrip- 
tura aliaeque  fidei  veritates  noscuntur,  ut  dicunt  catholici? 
en  nodus  difficultatis. 

Notandum  est  in  actu  fidei  distinguenda  esse  1°  objec- 
tum, id  est,  res  revelatas  quae  credendae  proponuntur; 
2o  principium  fidei,  quod  est  gratia  divina  voluntatem 
nostram  ad  credendum  impellens ; 3°  motivum  fidei  pro- 
prium, quod  est  ultima  ratio  propter  quam  credimus,  id 
est  auctoritas  Dei  revelantis  et  summe  veracis;  4°  motiva 
credibili  tatis  quibus  existentia  revelationis  evidenter  con- 
stat; 5°  regula  qua  sensus  revelationis  nobis  certo  inno- 
tescit. Haec  regula  juxta  reformatos,  est  sola  Scriptura ; 
juxta  catholicos,  est  Ecclesia  Scripturae  libros  infallibi- 
liter  tradens,  et  docens  quaenam  veritates  a Deo  sint  re- 
velatae. 

His  praenotatis,  sic  explicari  potest  quomodo  pueri  et 

illitterati  apud  catholicos  actura  fidei  prudenter  elicere 
possint. 

Fidem  habitualem  divinitus  sibi  infusam  habent;  Spiri- 
tus sanctus  in  eis  habitat,  agit  et  operatur,  illos  paulatim 
disponit  ad  veritates  revelatas  explicite  credendas  statim 
atque  certo  noscuntur;  illa  fides  est  respectu  fidei  actualis 
sicut  sunt  radices  respectu  arboris. 

Praecipuae  autem  veritates  revelatae  sic  noscuntur. 

Primo  infantes  et  imperiti  discunt  a parentibus,  a paro- 
cho, ab  aliis  magistris  et  a circumstantibus,  se  fuisse  bap- 
tizatos,  ac  baptismate  factos  filios  Dei  et  Ecclesiae ; deinde 
Symbolum  Apostolorum  memoriter  retinent,  quotidie  reci- 
tant, et  in  eo,  simul  agente  Spiritu  sancto,  discunt  Eccle- 
siam, unam,  sanctam,  catholicam  et  Apostolicam ; dicunt 
se  in  ea  fuisse  baptizatos,  se  in  ea  vivere  et  doceri,  discunt 
illam  a Christo  filio  Dei  esse  fundatam,  speciali  ipsius  as- 
sistentia semper  duci,  privilegio  infallibilitatis  donari,  et 
in  omnibus  esse  audiendam.  Haec  semina  veritatis  primo 
germinant  in  cordibus,  radices  producunt,  crescunt,  et 
plenam  ac  perfectam  tandem  informant  fidem  divinam  in 
Ecclesiam,  absque  ulla  discussione  proprie  dicta,  sine 
ullo  ratiocinio,  sine  ullo  dubio  interposito.  Tam  facile 
enim  pueri  et  simplices  fidem  in  Ecclesiam  habere  pos- 
sunt, Spiritu  sancto  divinitus  in  eis  agente,  quam  fidem 
naturalem  in  Deum  in  aliasque  veritates  naturales  et  evi- 
dentes ; fidem  naturalem  in  has  veritates  sic  habent  pueri 
et  simplices  : earum  notiones  a parentibus  accipiunt,  eas 
paulatim  percipiunt,  deinde  clare  vident  ac  firmiter  cre- 
dunt. Nec  dici  potest  illos  praevia  discussione  indiguisse, 
vel  in  dubio  circa  illas  veritates  constitutos  fuisse.  Ergo 
similiter  catholici  non  necessario  constituuntur  in  dubio 
circa  primas  fidei  veritates.  Necessitatem  auctoritatis  fa- 
cile percipiunt,  vel  potius  sentiunt;  existentiam  Ecclesiae 
cum  auctoritate  docentis  quasi  naturaliter  credunt,  modo 
diligenter  instruantur  in  fide  : accedentibus  aliis  notitiis, 
quotidie  obfirmantur  sicque  paulatim  ad  rationabile  'obse- 
quium perveniunt.  Hoc  autem  articulo  semel  admisso, 
nihil  facilius  est  quam  caeteras  veritates  fide  divina  cre- 

der  e.  Unde  sic  lucide  et  egregie  D.  Fenelon,  Lettre  sur  la 
Religion  : 

« Representons-nous  un  paralytique  qui  veut  sortir  de 
» son  lit,  parce  que  le  feu  est  a la  maison;  il  s*adresse‘  a 
» cinq  hommes  qui  lui  disent : Levez-vous,  courez,  percez 
» la  foule,  sauvez-vous  de  cet  incendie.  Enfinil  trouveun 
» sixieme  homme  qui  lui  dit : Laissez-moi  faire,  je  vais 
» vous  emporter  entre  mes  bras.  Croira-t-il  les  cinq 
» hommes  qui  lui  conseillent  de  faire  ce  qiPil  sent  bien 
» qu'il  ne  peut  pas?  Ne  croira-t-il  pas  plutot  celui  qui  est 
» le  seul  a lui  promettre  le  secours  proportionne  a son  im- 
» puissance  ? II  s'abandonne  sans  raisonner  a cet  homme, 
» et  se  borne  a demeurer  souple  et  docile  entre  ses  bras. 
» II  en  est  precisement  de  meme  d'un  bomme  dans  son 
» ignorance ; il  ne  peut  ecouter  serieusement  les  sectes 
» qui  lui  crient  : Lisez,  raisonnez,  decidez,  lui  qui  sent 
» bien  qu'il  ne  peut  lire,  ni  raisonner,  ni  decider ; mais 
» il  est  console  d'entendre  Tancienne  Eglise  qui  lui  dit  : 
» Sentez  yotre  impuissance,  humiliez-vous,  soyez  docile, 
» confiez-vons  a la  bonte  de  Dieu,  qui  ne  nous  a point 
» laisses  sans  secours  pour  aller  a lui.  Laissez-moi  faire, 
» je  vous  porterai  entre  mes  bras.  » 

Inst.  2°.  Pueri  et  simplices  fidem  auctoritati  docenti 
adbibere  non  debent  quin  ipsius  auctoritatis  existentiam 
et  jura  sedulo  examinaverint;  ergo  ad  fidem  pervenire 
nequeunt  absque  privato  examine. 

R . Nego  ant.  Eodem  modo  enim  pueri  et  simplices,  ut 
jam  diximus,  fidem  supernaturalem  suscipiunt  ac  fidem 
naturalem.  Porro  fidem  naturalem  suscipiunt  a matre  et 
a circumstantibus  sine  ullo  praevio  examine,  sicque  fir- 
miter credunt,  v.  g.,  talem  principem  regno  praeesse,  tales 
leges  nos  regere,  etc. ; ita  parentes,  magistros,  parochos 
aliosque  de  rebus  supernaturalibus  loquentes  audiendo, 
paulatim  suscipiunt  fidem,  in  ea  firmantur  et  ne  ullo 
.quidem  instanti  privato  utuntur  examine.  Ergo,  etc. 

Inst . 3°.  Rationabilis  esse  debet  fides  nostra  : at  ratio- 
nabilis non  esset,  si  existentia  et  jura  auctoritatis  docen- 
tis stricto  subjecta  non  fuissent  examini : ergo,  etc. 

R.  Nego  min.  Rationabilis  quippe  est  ea  fides  quae  via 
naturali  unicuique  proportionata  efformatur  : at  talis  est 
fides  puerorum  et  simplicium  auctoritate  matris,  patris, 
magistri,  parochi,  etc.,  credentium,  licet  fundamenta  et 
jura  hujusmodi  auctoritatis  non  exploraverint.  Rationa- 
bilis enim  est  fides  qua  veritates  naturales  et  facta  humana 
admittunt ; ergo  a pari  et  fides  qua  veritates  supera  atu- 
rales  credunt. 

Inst . 4°.  Qui  fundamenta  fidei  auctoritate  parentum, 
magistrorum,  parochorum  susceptae  explorare  voluerint, 
ut  tenentur  adulti  ratione  praediti,  dubitare  incipiunt ; 
ergo  fides  sic  suscepta  non  est  firma. 

R . Nego  ant.  Filius  qui  titulos  a patre  sibi  transmissos 
perfectius  cognoscere  intendit,  eos  legit,  perlustrat,  exa- 
mini subjicit,  sicque  rationabilem  acquirit  certitudinem 
eosdem  esse  authenticos,  veros,  gloriosos,  tutos,  et  ne  uno 
instanti  dubitat  de  iis  quae  adhuc  puer  a parentibus 
didicit ; sic  et  Christianus  bene  edoctus,  in  scientia  re- 
ligionis proficiens,  historiam  Ecclesiae  percurrit,  funda- 
menta et  jura  auctoritatis  ejus  examinat,  rationes  fidei 
suae  quaerit,  veritatibus  a Deo  revelatis  sibi  antea  traditis 
magis  ac  magis  firmiter  adhaeret  et  eas  nunquam  habet 
ut  dubias.  Ergo,  etc. 

Inst . 5°  Fides  quae  non  est  omnino  certa  non  est  vera 
fides:  atqui  fides  puerorum  et  simplicium  non  est  om- 
nino certa.  Ergo,  etc. 

R . Nego  min . Illa  enim  fides  est  omnino  certa  quae 
habet  veritatem  supernaturalem  pro  objecto,  omnem 
excludit  formidinem  errandi,  et  infallibili  nititur  fun- 
damento seu  motivo  : atqui  talis  esse  potest  fides  puero- 
rum et  simplicium  : potest  enim  1»  habere  veritatem 
supernaturalem  pro  objecto,  si  nempe  accurata  fuerit 
instructio;  2°  omnem  errandi  formidinem  excludere, 
quando  scilicet  est  firma,  ut  saepe  contingit ; 3<>  infallibili 
motivo  inniti,  videlicet  auctoritate  Dei.  Ergo,  etc. 

Inst . 6°.  Fides  puerorum  et  simplicium  auctoritate  pa- 
rentum et  parochi  nititur  ; ergo  non  nititur  motivo  in- 
fallibili. 

R.  Neg.  ant.  Pueri  enim  et  simplices  ducuntur  quidem 
ad  fidem  auctoritate  parentum  et  parochi : at  fides  eorum 
ipsamet  Dei  auctoritate  per  parentes  et  parochum  eis  ma- 
nifestata innititur,  ac  proinde  motivo  infallibili.  Sedulo 
igitur  distinguenda  sunt  in  fide,  ut  supra  diximus,  1°  ob- 
jectum, id  est,  veritates  a Deo  revelatae ; 2°  principium, 
scilicet  gratia  Dei ; 3°  motivum  proprium,  quod  est  auc- 
toritas Dei  summe  veracis,  et  4°  media  quibus  ad  fidem 
ducimur,  et  sunt  motiva  credibilitatis. 

Inst.  7°.  Certitudo  ad  fidem  requisita  debet  esse  abso- 
luta : atqui  certitudo  qua  pueri  et  simplices  veritates  a 
parentibus  et  parocho  sibi  'traditas  credunt  est  tantum 
relativa : ergo  pueri  et  simplices  auctoritate  parentum  et 
parochi  credentes  veram  non  habent  fidem. 

R.  Nego  min.  Media  quibus  pueri  et  simplices  ducun- 
tur ad  fidem,  sunt  quidem  relativa ; unum  convincunt  et 
' ad  alium  convincendum  non  sufficiunt.  At  certitudo  his 
mediis  acquisita  est  absoluta : importat  enim  conformi- 
tatem  cum  suo  objecto,  firmam  mentis  adhaesionem  et 
infallibilitatem  in  motivo  adhaesionis,  videlicet  in  aucto- 
ritate Dei  revelantis  ac  summe  veracis.  Sicut  ergo  ex 
fallibilibus  individuorum  testimoniis  ad  testimonium 
collectivum  infallibile  ducimur,  sic  et  mediis  relativis 
ad  certitudinem  absolutam  pervenimus. 

Inst.  8°.  ^Editicium  firmius  esse  non  potest  funda- 
mento ; ergo  repugnat  nos  motivis  relativis  ad  absolutam 
fidei  certitudinem  duci. 

R.  Nego  conseq.  Fides  enim  non  nititur  motivis  credi- 
bilitatis sicut  aedificium  suo  fundamento,  sed  nititur  auc- 
toritate Dei  revelantis.  Porro  ad  notitiam  Dei  revelantis 
variis  ducimur  mediis ; ubi  auctoritatem  ejus  noscimus, 
ea  firmiter  nitimur  et  in  ea  plene  quiescimus. 

Inst.  9°.  Fieri  potest  ut  parochus  impius  oves  sibi 
commissas  in  errorem  inducat  etiam  circa  dogmata  ma- 
gis essentialia : ergo  fideles  hac  via  prudenter  credere 
non  possunt. 

R.  Nego  conseq.  Fideles  enim  prudenter  agunt  quando 
sola  via  quam  divina  Providentia  eis  dedit  utuntur,  et 

consuetas  intelligentiarum  regulas  sequuntur : at  sic 
agunt  fideles  in  casu  proposito,  et  fides  naturalis  qua  to- 
tum societatis  humanae  subsistit  aedificium,  non  aliter 
formatur.  Ergo,  etc. 

Aliunde  vix  contingere  potest  ut  parochus  oves  suas, 
saltem  diu,  circa  fidei  essentialia  decipere  possit : mox 
enim  reprehenderetur  ab  Episcopo,  ab  aliis  parochis  aut 
sacerdotibus ; vel  etiam  a suis  parochianis,  qui  facile 
comperirent  illum  non  eamdem  praedicare  doctrinam 
quam  alii  pastores  annuntiant,  sicque  error  detegeretur : 
ergo,  etc. 

Inst.  10°.  Pueri  et  simplices  eadem  habent  motiva  cre- 
dendi apud  Graecos  aliasque  sectas  quae  auctoritate  du- 
cuntur, ac  apud  nos : atqui  tamen  non  prudenter  cre- 
dunt ; ergo,  etc. 

Ita  adhuc  minister  Claude  contra  Bossuet  in  colloquio. 

R.  1°.  Negari  potest  major.  Eo  magis  enim  lucidior  est 
Ecclesiae  Romanae  auctoritas,  quo  attentius  consideratur, 
dum  Ecclesia  Graeca  aliaeque  Orientales  sectae,  si  stricto 
subjiciantur  examini,  principio  unitatis,  charactere  uni- 
versitatis destitutae  videntur:  haec  autem  sufficiunt  ut 
quaedam  saltem  exsurgant  dubia. 

R.  2°.  Nego  min.  Pueri  enim  et  simplices  apud  Graecos 
aliasque  sectas  in  quibus  admittitur  auctoritas  docendi, 
prudenter  agunt  parentibus  et  pastoribus  credendo,  cum 
aliam  non  habeant  viam  sibi  proportionatam  qua  de  reli- 
gione doceri  queant : si  falluntur,  hoc  per  accidens  evenit. 

Caeterum,  non  repugnat  eos  saltem  frequenter  veram 
habere  fidem  : illi  enim  veram  habent  fidem  qui  veritati- 
bus a Deo  revelatis  firmiter  ob  ipsam  Dei  summe  veracis 
auctoritatem  adhaerent : atqui  fieri  potest  et  saepe  fit  ut 
apud  Graecos  et  alias  sectas  quae  auctoritate  ducuntur, 
pueri  et  simplices  veritatibus  a Deo  revelatis  firmiter  et 
ob  ipsam  Dei  summe  veracis  auctoritatem  adhaereant. 
Quod  ut  melius  intelligatur,  notandum  est  cum  Bossuet, 
in  colloquio  citato,  apud  schismaticos  et  haereticos  vera  a 
falsis  accurate  secernenda  esse : qui  apud  illos  valide 
baptizati  sunt,  eamdem  habent  gratiam  sanctificantem. 

eadem  dona  Spiritus  sancti,  eamdem  fidem  infusam  ac  ii 
qui  apud  nos  baptizantur.  Spiritus  sanctus  in  eis  habi- 
tans similiter  eos  impellit  ad  credenda  mysteria  SS.  Tri- 
nitatis, Incarnationis,  Redemptionis  et  alia  vera,  clare 
sibi  exposita;  eos  adhuc  impellit  ad  credendam  Eccle- 
siam, illius  auctoritatem  et  infallibilitatem ; huc  usque 
non  errant  et  veram  habent  fidem.  Quando  autem  praeju- 
diciis attracti,  aut  falsis  documentis  decepti,  notiones 
verae  Ecclesiae  sectis  suis  applicant,  tunc  incipiunt  errare 
et  sub  hoc  respectu  veram  fidei  actum  elicere  non  pos- 
sunt ; nam  Spiritus  sanctus  eos  impellere  non  potest  ad 
falsa.  Ergo.  Attamen,  si  in  hunc  in  aliosve  errores  invin- 
cibiliter inducantur,  non  peccant,  nec  virtutem  fidei 
admittunt.  Unde  si  alia  non  habeant  peccata,  salvabuntur. 

lnst.  11°.  In  his  principiis  puer  et  simplex,  apud  schis- 
maticos et  haereticos , peccarent  suam  societatem  dese- 
rendo ut  veram  Christi  Ecclesiam  amplecterentur  : atqui 
hoc  repugnat : ergo. 

R.  Dist.  maj.  Peccarent  contra  conscientiam , sifalsita- 
tem  sectae  suae  nondum  adverterent,  concedo;  peccarent 
contra  fidem,  nego.  Ratio  hujus  distinctionis  patet . 

Inst.  12°.  Nunquam  puer  catholicus  auctoritati  paren- 
tum et  parochi  fidem  denegare  potest  absque  peccato  : at 
auctoritas  parentum  et  parochi  eadem  est  respectu  pueri 
Graeci,  v.  g.,  ac  respectu  catholici : ergo. 

R.  1°.  Nego  maj.  Si  enim  contingat  puerum  catholicum 
ex  bona  fide  sibi  persuadere  quod  parentes  et  parochus 
falsum  dixerint,  non  peccabit  fidem  eorum  auctoritati 
denegando. 

R.  2°.  Nego  min.  Qui  enim  in  vera  Ecclesia  erudiuntur, 
eo  clarius  judicant  eam  esse  veram  quo  magis  in  illius  no- 
titia proficiunt.  Contra  vero,  qui  alias  sectas  cum  Ecclesia 
catholica  comparant,  ex  qua  parte  stet  veritas  non  difficile 
intelligunt.  Ergo. 

lnst.  13°.  Catholicus  non  majori  zelo  veritatem  prose- 
quitur quam  Graecus  aut  alius  Orientalis , qui  auctoritate 
parentum  et  parochi  simpliciter  credit  quidquid  sibi  pro- 
ponitur : ergo  non  facilius  salvari  potest. 


DE  VERA  ECCLESIA.  329 

R.  Nego  conseq.  Meritum  enim  non  ex  solo  hominis 
arbitrio  deducitur,  sed  praecipue  ex  gratia  Christi : at  ca- 
tholicus multo  pluribus  donatur  gratiis,  praesertim  ad  cre- 
dendum , quam  haereticus  aut  schismaticus ; solam  enim 
veritatem  circa  fidem  docetur,  etiam  in  teneris  annis,  dum 
alter,  e contra,  errorem  sugit  cum  lacte,  et  ab  illo  postea 
non  nisi  difficile  sese  expedit.  Ergo. 

Hic  objici  posset  quod  Budhistae,  Mahumetani  et  alii 
via  auctoritatis  ducti , in  errorem  impellantur,  vel  in  eo 
retineantur.  Verum  qui  via  auctoritatis  ducuntur,  de- 
bent, quando  usum  rationis  adepti  sunt,  motiva  credi- 
bilitatis  convenienter  ediscere:  porro  si  Mahumetani, 
Budhistae  aliique  infideles  motiva  credibilitatis  sedulo  exa- 
mini subjiciant,  aut  si  praedicatorem  veritatis  audiant, 
facile  comperient  suam  religionem  nullis  fide  dignis  in- 
nixam esse  fundamentis.  Ergo , etc. 

Obj.  2°.  Ex  una  parte  auctoritatem  Ecclesiae  per  aucto- 
ritatem Scripturae  probamus,  et  ex  altera  parte  contendi- 
mus auctoritatem  Scripturae  per  Ecclesiam  esse  cognoscen- 
dam : ergo  admittitur  circulus  vitiosus. 

R.  1°.  Retorqueo  argumentum.  Si  a protestantibus  quae- 
ratur cur  hos  vel  illos  libros  esse  canonicos  credant,  respon- 
debunt se  id  compertum  habere  ex  Spiritu  sancto , vel  ex 
privato  examine ; si  vero  ab  ipsis  petatur  unde  sciant  unc- 
tionem Spiritus  sancti  aut  privatum  examen  viam  esse 
tutam  ad  cognoscendas  Scripturas  canonicas , aifirmabunt 
se  id  cognoscere  ex  Scripturis  illud  aperte  docentibus  : 
ergo  in  circulo  vitioso  implicantur. 

R.  2°.  Distinguo  ant.  Ex  una  parte  auctoritatem  Eccle- 
siae per  auctoritatem  Scripturae  probamus , et  ex  altera 
parte,  etc.,  sub  diverso  respectu,  conc. ; sub  eodem  res- 
pectu , nego  ant.  Itaque , vel  adversarii  admittunt  Scrip- 
turas, vel  non.  Si  prius,  ipsis  probare  possumus  auctori- 
tatem Ecclesiae  per  Scripturam , nempe  per  argumentum 
quod  vocatur  ad  hominem  : hinc  secundum  strictas  logicae 
regulas  argumentamur  contra  protestantes , dum  ex  Scrip- 
turis quas  admittunt  ut  divinas,  infallibilem  Ecclesiae 
auctoritatem  adstruimus. 

Si  autem  cum  his  qui  divinitatem  Scripturae  non  co- 
gnoscunt disputandum  sit,  aliam  instituimus  methodum : 
primo  libros  divinos  considerantes  velut  monumenta  hu- 
mana, eorum  authenticitatem , integritatem  et  veritatem, 
sicut  aliorum  cujusvis  generis  operum  demonstramus, 
testimonia  Patrum  aliaque  traditionis  monumenta  colli- 
gimus : deinde  haec  attente  spectantes,  videmus  celebrem 
exstitisse  hominem  qui  per  evidentissima  signa  probavit 
se  esse  Deum,  et  religiosam  instituisse  societatem  cui 
plures  concessit  praerogativas , et  in  primis  auctoritatem 
infallibilem  : inde  concludimus  definitiones  hujus  socie- 
tatis absque  ulla  errandi  formidine  audiendas  esse ; pos- 
tea ostendimus  eam  nobis  tradere  Scripturas  ut  divinas , 
in  hoc  vel  in  illo  sensu  intelligendas  : eas  ergo  ut  tales 
accipere , venerari  et  intelligere  debemus.  Porro  in  hac 
utraque  argumentandi  methodo  nullus  instituitur  circu- 
lus vitiosus , ut  patet : ergo. 

Hinc  quando  erudiuntur  fideles , non  proponitur  ipsis 
Scriptura  perscrutanda,  sed  fides  in  unam , sanctam , Ca- 
tholicam et  Apostolicam  Ecclesiam.  Ergo. 

Eodem  principio  aliud  refellitur  sophisma  sic  forma- 
tum : Ex  una  parte  jus  rationis  in  iis  quae  pertinent  ad 
fidem  negatur,  ex  altera  parte  suprema  rationis  auctori- 
tas admittitur,  nempe  in  eis  qui  fidei  quaestiones  modo  ab- 
soluto et  irrevocabili  definiunt. 

Verum  qui  fidei  quaestiones  sic  absolute  definiunt,  non 
ex  propria  ratione  sic  agunt,  sed  ex  superna  atque  infal- 
libili Spiritus  Dei  assistentia  : nova  non  creant  dogmata , 
sed  revelationis  depositum  magis  explicant.  Nulla  ergo 
deprehenditur  contradictio,  nec  ulla  est  apparentia  hujus 
in  credendo  perfectibilitatis  quam  examinis  privati  defen- 
sores tantopere  jactitant. 

Obj.  3°.  Haec  verba  Christi  quibus  praecipue  nititur  in- 
fallibilitas  Ecclesiae  : Ecce  ego  vobiscum  sum,  etc.,  intel- 
ligi  possunt  de  promissione  gratiae  ad  bene  docendum  : 
atqui  gratia  finem  suum  non  obtinet  infallibiliter : ergo. 

R.  Dist.  min.  Gratia  gratum  faciens  non  obtinet  finem 
suum  infallibiliter,  concedo;  gratia  gratis  data,  nego  min . 

Itaque  duplex  distinguitur  gratia ; alia  enim  quae  imme- 
diate ad  sanctificationem  recipientis  tendit : talis  est  gra- 
tia concessa  peccatori  ut  convertatur,  et  justo  ut  perseve- 
ret ; a theologis  vocatur  gratia  gratum  faciens.  Aliae  sunt 
gratiae  quae  ad  spiritualem  recipientis  utilitatem  non  con- 
ceduntur, sed  ad  gloriam  Dei  aut  ad  salutem  populi  ordi- 
nantur : talis  est  facultas  operandi  miracula  et  potestas 
administrandi  sacramenta.  Revera  fatemur  gratias  gra- 
tum facientes  suum  non  obtinere  effectum  nisi  dependen- 
ter  a libero  hominis  arbitrio ; sed  gratiae  gratis  datae  sunt 
independentes  a dispositione  recipientis  et  a bono  aut  malo 
usu  libertatis : id  omnes  fatentur.  Porro  gratia  pastoribus 
ad  bene  docendum  collata  est  gratia  gratis  data,  siquidem 
ad  Ecclesiae  utilitatem  ordinatur.  Ergo. 

Et  vero , promissa  Dei  circa  visibilitatem  et  perpetuita- 
tem Ecclesiae  a nulla  pendent  conditione , alioquin  nihil 
esset  certum  in  prophetiis  : at  eodem  sensu  accipienda 
sunt  haec  verba  : Ecce  vobiscum  sum , etc. ; perpetua  enim 
visibilitas  Ecclesiae  pendet  a ministerio  pastorum.  Insu- 
per de  promissione  his  verbis  expressa  idem  dicendum  est 
ac  de  promissione  facta  Judaeis  de  mittendo  Salvatore : at- 
qui haec  promissio  irritari  non  potuit  ob  multorum  Judaeo- 
rum malitiam  : Numquid  incredulitas  illorum  fidem  Dei 
evacuabit  ? Absit , Rom.  m,  3 : ergo  a pari  promissio  facta 
Ecclesiae  per  haec  verba  : Ecce  vobiscum  sum,  etc.,  malitia 
pastorum  evacuari  non  potest. 

Inst.  1°.  Non  solum  infallibilitate,  sed  et  aliis  privile- 
giis Apostolorum , v.  g.,  dono  miraculorum , gauderent 
episcopi , si  praedicta  Christi  verba  ad  eos  extenderentur : 
atqui  falsum  antecedens  ; ergo  et  consequens. 

R.  Nego  maj.  Praedicta  enim  verba  nihil  aliud  per  se 
exprimunt  quam  auxilium  efficax  ad  recte  docendum; 
caetera  privilegia  quibus  gaudebant  Apostoli  alio  niteban- 
tur fundamento ; vi  ergo  illius  textus : Ecce  ego  vobiscum 
sum , etc.,  successoribus  eorum  tribui  non  possunt.  Prae- 
terea haec  verba  non  ad  singulos  Apostolos , sed  ad  totum 
collegium  Apostolorum  diriguntur  : si  ergo  alia  privile- 
gia his  verbis  exprimerentur , ad  corpus  pastorum  so- 

lummodo  pertinerent , non  vero  ad  singulos  pastores  seor- 
sim  sumptos.  Ergo. 

Jnst.  2°.  Singuli  episcopi  seorsim  errare  possunt : ergo 
et  eorum  collectio. 

R.  Nego  conseq.  Nam  privilegium  infallibili  tatis , de 
quo  hic  loquimur,  a voluntate  libera  Christi  pendet : po- 
tuit ergo  Christus  illud  corpori  pastorum  trihuere , et  sin- 
gulis pastoribus  seorsim  sumptis  denegare : porro  id  fecit, 
ut  patet  tum  ex  verbis  citatis , tum  ex  constanti  traditione. 
Sic  in  ordine  naturali  multa  quae  individuis  tribui  ne- 
queunt, collectioni  competunt : v.  g.,  coetus  legislatorum 
legem  condere  potest , non  autem  unusquisque  legislator 
seorsim  sumptus ; multi  testes  efficiunt  testimonium  in- 
fallibile , non  vero  privati , etc.  Ergo. 

Inst.  3°.  Fideles  uniuscujusque  dioecesis  tenentur,  in 
principiis  catholicorum,  judicio  doctrinali  proprii  Epi- 
scopi obedire  : at  judicium  unius  Episcopi  non  est  infalli- 
bile : ergo. 

R.  Distinguo  maj.  Fideles  judicio  Episcopi  sui  obedire 
tenentur,  obedientia  subjectionis  externae  et  reverentiae, 
concedo;  obedientia  interna  intellectus  et  voluntatis,  sub- 
distinguo  : si  judicium  Episcopi  doctrinam  Ecclesiae  mani- 
feste contineat,  concedo  ant.;  si  judicium  Episcopi  non 
contineat  manifeste  doctrinam  Ecclesiae,  nego  ant.  Etenim 
omnes  fideles  tenentur,  juxta  catholicos.  Episcopo  suo 
judicanti,  definienti  et  docenti  externam  subjectionem, 
v.  g.,  abstinere  a legendo  libro  qui  prohibetur,  a propu- 
gnanda opinione  quae  damnatur ; quia  Episcopus  legiti- 
mam habet  potestatem  docendi,  praecipiendi,  prohi- 
bendi : quotiescumque  igitur  potestate  sua  manifeste  non 
abutitur,  fideles  ipsi  obedire  tenentur.  Debent  illi  pariter 
obedientiam  reverentiae;  quia  donec  contrarium  evidenter 
appareat,  praesumitur  recte  docere.  Item  absolutam  intel- 
lectus et  voluntatis  obedientiam  illi  praestare  tenentur,  si 
ipsius  judicium  doctrinam  Ecclesiae  clare  contineat;  tunc 
enim  non  praecise  Episcopo  fallibili,  sed  Ecclesiae  infal- 
libi  se  subjiciunt. 

Si  autem  Episcopus  errorem  aperte  doceat,  vel  meras 

opiniones  pro  dogmatibus  proponat,  tunc  in  hoc  puncto 
nulla  subjectio  ipsi  debetur ; imo  contra  hujusmodi  judi- 
cium pluries  insurrexerunt  doctores  et  simplices  fideles. 
Ubi  vero  clare  non  advertitur  an  judicium  ejus  doctrinae 
Ecclesiae  consentiat  vel  dissentiat,  fideles  actum  fidei  circa 
illud  elicere  nec  tenentur,  nec  possunt ; actum  enim  fidei 
elidere  non  possumus  nisi  circa  propositionem  certo  reve- 
latam : at,  in  casu  praesenti,  propositio  quam  enuntiat 
Episcopus  non  est  certo  revelata,  siquidem  auctoritas 
ejus  est  fallibilis.  Ergo. 

Obj.  k°.  Deus  expressis  verbis,  Deut.  xvn,  8 et  9, 
Synagogam  constituerat  supremum  controversiarum  fidei 
judicem  : atqui  tamen  Synogoga  non  erat  infallibilis  : 
ergo  nec  Ecclesia. 

R.  1°  Nego  maj.  Verbis  enim  allatis  Deus  constituit 
Synagogam  judicem  inter  sanguinem  et  sanguinem,  cau- 
sam et  causam,  lepram  et  lepram,  id  est,  in  causis  crimi- 
nalibus, civilibus  et  caeremonialibus  : illae  autem  causae 
non  pertinebant  ad  fidem  : immerito  igitur  concluderetur 
Deum  constituisse  Synagogam  supremum  controversiarum 
fidei  judicem. 

R.  2°.  Negari  posset  minor.  Multi  enim  contendunt 
Synagogam  privilegio  infallibilitatis  fuisse  donatam,  et 
contrarium  nullo  facto  demonstratur.  Praecipuum  quippe 
factum  allegari  solitum,  quod  minister  Claude  objecit 
Bossuet,  est  juridica  Christi  condemnatio  : ad  factum  is- 
tud non  probat  Synagogam  infallibilitate  fuisse  destitu- 
tam. Etenim  Deus  eam  instituerat  ad  tempus  duraturam, 
praedixerat  eam  fore  abrogandam,  et  novum  foedus  ei 
substituendum  : at  protestantes  nobiscum  admittunt 
Christum  hoc  foedus  instituisse,  Synagogam  abrogasse,  et 
evidentibus  signis  missionem  suam  probasse  : splendida 
ergo  tunc  existebat  auctoritas,  nempe  ipsa  Veritas  homi- 
nibus facta  visibilis.  Protestantes  igitur  hoc  factum  nobis 
objicere  nequeunt.  Unde  Bossuet  contra  Claude  : 

« Avant  Jesus-Christ  nous  avions  la  Synagogue  : au 
» point  que  la  Synagogue  devait  defaillir,  Jesus-Christ 
t>  parut  lui-meme ; quand  Jesus-Christ  s’est  retire,  il  i 

» laisse  son  Eglise  a qui  il  a envoye  son  Saint-Esprit. 

» Faites  revenir  Jesus-Christ  enseignant,  prechant,  faisant 
» des  miracles,  je  n’ai  plus  besoin  de  FEglise  : mais  aussi 
» otez-moi  FEglise,  il  me  faut  Jesus-Christ  en  personne, 

» enseignant,  pariant,  prechant,  decidant  avec  des  mi-  i 
» racles  et  une  autorite  infaillible.  » 

R.  3°.  Nego  conseq.  Etiamsi  ambae  concederentur  prae- 
missae, nihil  adversus  propositionem  nostram  concludi 
posset.  Nam  1°  sub  lege  Moysis  paucissimae  erant  veritates 
fide  necessario  credendae,  scilicet,  Deum  esse  remunera- 
torem et  Messiam  venturum : facillimum  igitur  erat  duas  i 
veritates  istas  conservare  et  transmittere  integras.  2°  Sy- 
nagoga  non  erat  sola  controversiarum  fidei  Judex;  Deus 
enim  saepe  extraordinario  Prophetarum  ministerio  suas  j 
manifestabat  voluntates  : si  ergo  Synagoga  errorem  do- 
cuisset, mox  contra  illam  insurrexissent  Prophetae;  e 
contra,  in  Ecclesia  multae  sunt  veritates  fide  credendae, 
sive  explicite,  sive  saltem  implicite ; nihil  facilius  est 
quam  errare  in  intelligendis  Scripturis  et  in  doctrina 
Christi  spiritu  privato  interpretanda,  et  tamen  nulla  est 
in  illa  extraordinaria  auctoritas.  3°  Tandem  institutio 
Sinanogae  et  Ecclesiae  fuit  opus  Dei  externum  et  liberum : 
ergo  Deus  potuit  uni  infallibilitatem  conferre  et  non 
alteri,  ac  proinde  admitti  non  potest  argumentum  a pari, 
ut  praetendit  Claude. 

Obj.  5°.  B.  Paulus,  II  Cor.  I,  23,  ait  : Non  dominamur 
fidei  vestra : attamen  Ecclesia  fidei  nostrae  dominaretur, 
si  quaestiones  circa  fidem  cum  infallibili  auctoritate  defi- 
niret et  internum  a nobis  exigeret  obsequium.  Ergo.  Sic 
iterum  Claude  contra  Bossuet. 

R.  Distinguo  textum  B.  Pauli.  Non  dominamur  fidei 
vestrae,  id  est,  eam  non  instituimus  aut  reformamus  pro 
arbitrio  nostro,  concedo ; id  est,  non  decernimus  quae  sint 
credenda,  nego.  Itaque  Apostolus  fidei  Corinthiorum 
priori  sensu  non  dominabatur ; sed  noluit  affirmare  se 
non  decernere  quid  esset  revelatum  aut  non  revelatum, 
quid  proinde  credendum  vel  non  credendum ; totus  enim 
est  in  Epistolis  suis  ut  sanam  doctrinam  Christi  ostendat. 

abusus  reprimat,  errores  avertat  aut  destruat.  Porro  non 
alio  sensu  Ecclesia  fidei  nostrae  dominatur : decernit  quid 
sit  revelatum,  quid  igitur  credi  debeat ; et  sicut  fideles 
credere  tenebantur  quidquid  Ecclesia  nobis  propronit  ut 
revelatum ; quia  ex  speciali  Spiritus  sancti  assistentia, 
tam  infallibilis  est  in  interpretando  revelationem,  quam 
B.  Paulus  aliique  scriptores  sacri  in  eam  promulgando  et 
divina  inspiratione  scribendo.  UndeS.  Gregorius  Magnus, 
Epist.  ad  Savinum  subdiaconum,  sic  habet : « Quatuor 
» synodos  sanctae  universalis  Ecclesiae  sicut  quatuor  libros 
» sancti  Evangelii  recipimus.  » 

Cum  tamen  Ecclesia  nibil  novi  possit  revelare,  sed 
tantum  revelationem  interpretari,  ipsius  definitiones  non 
sunt  proprie  verba  Dei,  licet  eadem  gaudeant  infallibili- 
tate  : inter  eas  igitur  et  Scripturam  sacram  notabile 
existit  discrimen. 

Obj.  6°.  Omnes  Christiani  auctoritatem  Scripturae  ad- 
mittunt, de  auctoritate  vero  Ecclesiae  disputatur  : ergo 
methodus  protestantium  certior  est  methodo  catholi- 
corum. 

R.  Nego  conseq.  Nam  infallibilitas  auctoritatis  Ecclesiae 
evidenter  probatur,  tum  indirecte,  confutatis  aliorum 
opinionibus;  tum  directe,  ut  ex  probationibus  nostris 
constat.  Imo  hanc  Ecclesiae  auctoritatem  saepe  confessi 
sunt  protestantes,  sive  expressis  verbis,  ut  Grotius , 
Leibnitz,  de  Starck,  etc.,  sive  sua  agendi  ratione,  v.  g., 
in  Synodo  Charentona,  anno  1644,  in  qua  error  Indepen- 
dentium  proscriptus  est.  Ergo. 

Praeterea,  omnes  Christiani  conveniunt  quidem  infal- 
libilem esse  auctoritatem  Scripturae  generatim  sumptae, 
sed  inter  se  non  consentiunt  de  divinitate  talis  aut  talis 
libri  in  particulari,  et  mullo  minus  de  genuino  sensu  li- 
brorum quos  venerantur  ut  sanctos  : ergo  falsum  est  me- 
thodum protestantium  certiorem  esse  methodo  supremae 
auctoritatis  quam  admittunt  catholici. 

Circa  gravissimam  quaestionem  hic  agitatam,  utilissime 
legetur  opus  dictum  : Controverse  pacifique  sur  la  foi  des 
enfants  et  des  adultes  ignorants , par  Lefranc  de  Pompignan 

( Cours  complet  de  Theol.,  t.  vi),  nec  non  colloquium 
celebre  Bossuet  cum  ministro  Claude,  pluries  citatum,  ex 
quo  sequentia  excerpsimus,  ut  melius  dignoscatur  quid 
sentiendum  sit  de  fide  eorum  qui  apud  haereticos  nascun- 
tur et  erudiuntur  : « Distinguons  dans  la  cr^ance  des 
» Grecs  et  des  autres  fausses  Eglises  ce  qufil  y a de  vrai, 
» ce  qu’elles  ont  de  commun  avec  la  vraie  Eglise  univer- 
» selle,  en  un  mot,  ce  qui  vient  de  Dieu  d’avec  ce  qui 
» vient  de  la  prevention  humaine.  Dieu  met,  par  son 
» Saint-Esprit,  dans  le  coeur  de  ceux  qui  sont  baptises 
» dans  ces  Eglises,  qu’il  y a un  Dieu  et  un  Jesus-Christ 
» et  un  Saint-Esprit.  Jusqufici  Ferreur  n’y  est  pas,  tout 
» cela  vient  de  Dieu...  mais  voici  ou  commencent  les  pre- 
» ventions  humaines.  C’est  que  ce  baptise,  seduit  par  ses 
» parents  ou  par  ses  pasteurs,  croit  que  FEglise  ou  il  est,  est 
» la  veritable,  et  il  attribue  en  particulier  a cette  fausse 
» Eglise  tout  ce  que  Dieu  lui  fait  croire  en  general  de  la 
» vraie.  Ce  n’est.  pas  le  Saint-Esprit  qui  lui  met  cela  dans 
» le  coeur...  En  cet  endroit,  il  commence  a croire  mal.  Ici 
» donc  commence  Ferrem,  ici  la  foi  divine,  infuse  par  le 
» bapteme,  commence  a perir.  Heureux  ceux  en  qui  les 
» prejuges  humains  sont  joints  a la  vraie  creance  que  le 
» Saint-Esprit  met  dans  le  coeur ! Iis  sont  exempts  d'une 
» grande  tentation,  et  de  la  peine  terrible  qu’il  y a a dis— 
» tinguer  ce  qui  est  de  Dieu  dans  la  foi  de  leur  Eglise, 
» d’avec  ce  qui  est  des  hommes.  Mais,  quelque  peine 
» qu’aient  les  hommes  a distinguer  ces  choses,  Dieu  les 
» connait  et  les  distingue;  et  il  y aura  une  eternelle  difle- 
» rence  entre  ce  que  son  Saint-Esprit  met  dans  le  coeur 
» des  baptises,  lorsqufil  les  dispose  interieurement  a 
» croire  la  vraie  Eglise,  et  ce  que  les  preventions  humaines 
» y ont  ajoute,  en  attachant  leur  esprit  a une  fausse 
» Eglise.  Comment  ces  baptises  pourront  demeler  ces 
» choses  dans  la  suite,  et  par  quels  inoyens  iis  peuvent 
» sortir  de  la  prevention  qui  leur  a fait  confondre  Fi  dee 
» de  la  fausse  Eglise  ou  iis  sont,  avec  la  foi  de  la  vraie 
»,  Eglise,  que  le  Saint-Esprit  leur  a mise  dans  le  coeur 
» avec  le  Symbole,  ce  n’est  pas  de  quoi  il  s’agit;  et  il 

» suffit  que  nous  ayons  vu  dans  tous  les  baptises  une 
» creance  de  TEglise  qui  leur  vient  de  Dieu,  distinguee 
» de  la  pensee  qui  leur  vient  des  homines.  Gela  etant,  je 
» soutiens  qu’a  cette  creance  de  1’Eglise,  que  le  Saint-Es- 
» prit  nous  met  dans  le  cceur  avec  le  Symbole,  est  atta- 
» ch6e  une  ferme  foi,  qu'il  faut  croire  que  cette  Eglise 
» aussi  certainement  que  le  Saint-Esprit  a qui  le  Sym- 
» bole  meme  la  joint  immediatement,  et  que  c’estacause 
» de  cette  foi  a 1’Eglise,  que  le  fidele  ne  doute  jamais  de 
» 1’Ecriture.  » Ccetera  legantur  apud  Bossuet. 

Nota.  Antequam  discussioni  buic  gravis  momenti  finem 
imponamus,  opportunum  nobis  videtur  indicare  perni- 
ciosum G.  Hermesii  systema,  a sancta  Sede  condemna- 
tum, et  tamen  a pluribus  Catholicis  susceptum  ac  defen- 
sum Golonife,  Bonnae,  etc.  Georgius  Hermes,  anno  1775 
natus,  et  1831  vita  functus,  a gubernio  Prussiae  professor 
theologiae  catholicae  in  universitate  Bonnensi  nominatus, 
quaesiit  media  protestantes  et  Catholicos  conciliandi.  Ad 
fundamenta  certitudinis  fidei  deveniens,  docuit  neminem 
actum  fidei  prudentem  ac  certum  elicere  posse  quin 
prius  de  omnibus  serium  sibi  efformaverit  dubium,  ne- 
que rationabiliter  credere,  nisi  praeviis  demonstrationi- 
bus singulorum  dogmatum  veritatem  ac  consensum  cum 
aliunde  cognitis  perceperit.  Asserebat  se,  post  anxias  per 
multos  annos  disquisitiones,  ad  hunc  scopum  tandem 
feliciter  pervenisse. 

Patet,  ex  dictis,  quantum  illud  systema  fidei  Christianae 
sit  eversivum.  Yide  P.  P errone , de  locis  Theol. 
part.  3,  cap.  1,  art.  2,  et  Dem.  ev,  ed.  Migne,  t.  xiv, 

p.  945. 

CAPUT  SECUNDUM. 

DE  IIS  IN  QUIBUS  RESIDET  AUCTORITAS  ECCLESLE. 

Recentiores  quidam  novatores  post  Antoine  de  Dominis 
et  fanaticum  auctorem  libelli  anonymi,  du  Temoignage 
de  la  verite,  contenderunt  omnes  fideles  vel  esse  fidei 
judices,  vel  necessarios  ejus  testes,  ita  ut  definitiones 
Episcoporum  neminem  obligare  queant,  nisi  prius  a 
Christi  fidelibus  approbentur.  Hinc  si  qua  sit  divisio 
inter  Episcopos,  licet  pauci  stent  contra  omnes,  sola  vox 
populi  certa  erit  veritatis  regula. 

Haeretici  communionis  Anglicanae  totam  jurisdictionem 
et  Ecclesiae  potestatem  regi  suo  vel  reginae  tribuunt,  et 
apud  eos  suprema  curia  ( le  parlement ) omnium  fidei  con- 
troversiarum est  judex. 

Alii  vero  docent  potestatem  de  controversiis  fidei  judi- 
candi episcopis  et  presbyteris  pariter  esse  communem  : ita 
praesertim  auctor  libri  cui  titulus  : Les  pouvoirs  legitimes 
du  premier  et  du  second  ordre , a facultate  Nannetensi  et 
a clero  Gallicano  proscripti. 

Alii  denique  facultatem  definiendi  controversias  fidei 
solis  episcopis  reservant , sed  volunt  eorum  decretum 
esse  nullum , si  inconsultis  ipsorum  presbyteris  feratur. 
* Quaestio  itaque  movetur  1°  de  plebe  Christiana ; 2°  de 
principibus  saecularibus ; 3°  de  clericis  et  presbyteris ; 
4°  de  episcopis.  Primo  diversos  errores  per  sequentes  pro- 
positiones impugnaturi  sumus ; deinde  per  conclusionem 
manifestabimus  veritatem. 

'propositio  prima. 

Plebs  christiana  nullo  modo  est  particeps  jurisdictionis  ecclesias- 
ticae et  potestatis  dirimendi  controversias  circa  fidem. 

Haec  propositio  habenda  est  ut  de  fide , utpote  aequi- 
valenter  contenta  in  definitione  concilii  Trid.  sess.  23 , 
can.  7,  et  in  Epist.  Pii  VI  diei  10  martii  1791 , contra  con- 
stitutionem civilem  cleri  Gallicani  directa,  universae  Ec- 
clesiae nota  et  ab  omnibus  episcopis  catholicis  admissa. 

Prob.  Aliunde  procul  rejicienda  est  sententia  quae  ad- 
versatur Scripturae  sacrae,  praxi  Ecclesiae  et  rationi ; atqui 
talis  est  sententia  quae  simplicibus  fidelibus  tribuit  potes- 
tatem de  controversiis  circa  fidem  judicandi. 

1°  Adversatur  Scripturae  sacrae.  Scripturae  enim  sacrae 
textus  quibus  nititur  potestas  docendi  et  judicandi  in  Ec- 
clesia, sunt  hi  : Docete  omnes  gentes , etc.  Praedicate 
Euangelium,  etc.  Qucecumque  alligaveritis , etc.  Qui  vos 
audit,  me  audit,  etc.  Sicut  misit  me  Pater  et  ego  mitto  vos. 
Posuit  vos  Spiritus  sanctus  episcopos  regere  Ecclesiam 
Dei , etc.  At  illi  textus,  in  quantum  potestatem  divinam 
docendi  et  judicandi  exprimunt,  ad  fideles  nullo  modo 
diriguntur.  Ergo. 

2°  Adversatur  praxi  Ecclesiae.  Illi  namque  non  sunt 
fidei  judices  qui  tales  nunquam  habiti  sunt : atqui. fide- 
les, etc.  In  veteri  enim  Lege,  non  laicorum,  sed  tantum 
presbyterorum  erat  de  rebus  ad  religionem  pertinentibus 
judicare , ut  videre  est  praesertim  Deut.  xvn,  8.  Similiter 
in  nova  Lege,  soli  Apostoli  et  seniores  convenerunt  ut 
quaestionem  de  legalibus  definirent  : ex  conciliis  plus 
quam  sexcentis  quae  jam  celebrata  sunt,  ne  unum  quidem 
citari  potest  in  quo  simplices  laici  de  rebus  fidei  judica- 
verint ; semper  appellata  sunt  ab  historicis  conventus  epi- 
scoporum, nusquam  vero  dicta  sunt  c ce  tus  laicorum.  Ergo. 

3°  Adversatur  rationi.  Repugnat  enim  Christum  eos  in- 
stituisse fidei  judices,  quorum  judicium  necessario  esset 
tumultuosum  et  incertum  : atqui  tale  esset  judicium 

multitudinis  fidelium  in  materiis  fidei,  ut  evidens  est. 

Ergo  3°,  etc.;  aliunde,  etc.  Ergo. 

Solvuntur  objectiones. 

Obj.  1°.  B.  Paulus,  I Cor.  v,  4,  jubet  ut  fideles  congre- 
gati incestuosum  per  excommunicationem  ejiciant;  et 
II  Cor.  n,  8,  eosdem  hortatur  ut  charitatem  in  illum  con- 
firment , et  aliquid  ei  magis  donent : ergo  fideles  juris- 
dictionis ecclesiasticae  sunt  participes. 

R.  Nego  conseq.  Nam  in  ipso  loco  Epistolae  citatae 
B.  Apostolus  ait  f.3:  Ego  quidem  absens  corpore,  prcesens 
autem  spiritu,  jam  judicavi  ut  prcesens  eum  qui  sic  operatus 
est...  congregatis  vobis...  tradere  hujusmodi  Satance.  Ergo 
ipse  sententiam  tulerat , et  exsecutionem  illius  dun taxat 
Corinthiis  mandat : in  secunda  vero  Epistola , quos  prio- 
ris sententiae  aliquo  modo  consortes  fecerat , absolutionis 
participes  similiter  facit ; at  inde  concludi  non  potest 
simplices  fideles  jurisdictionis  ecclesiasticae  esse  partici- 
pes. Imo  probabile  est  sacerdotes  apud  Corinthios  tunc 
exstantes , non  vero  laicos,  sententiam  Pauli  significasse. 
Ergo. 

Obj.  2°.  In  concilio  Hierosolymitano  sederunt  Apostoli, 
et  seniores , et  fratres , juxta  textum  graecum , Act.  xv , 
23  : atqui  per  fratres  necessario  intelligendi  sunt  laici  : 
ergo. 

R.  Nego  maj.  Legendum  est  enim  non  ut  in  graeco,  sed 
ut  habetur  in  Vulgata , Apostoli  et  seniores  fratres.  Nam 
4°  peritiores  critici,  post  maturum  examen , censuerunt 
Vulgatam  in  hoc  puncto  textui  graeco  anteponendam  esse. 
2°  Act.  xv,  2,  de  fratribus  ab  Antiochia  super  hoc  negotio 
missis , legitur  eos  ascendisse  ad  Apostolos  et  presbyteros; 
et  f.  6 dicitur  : Conveneruntque  Apostoli  et  seniores  videre 
de  verbo  hoc.  Postea,  f.  44,  cap.  eod.,  Paulus,  electo  Sila, 
praecipit  fidelibus  per  Syriam  et  Ciliciam  custodire  prae- 
cepta Apostolorum  et  seniorum.  Tollendae  sunt  igitur  par- 
ticulae graecae  *«,#‘,  et  legendum  sicut  in  Vulgata,  et 
seniores  fratres , id  est  episcopi. 

PROPOSITIO  SECUNDA. 

Principes  saeculares  nullam  habent  auctoritatem  in  Ecclesia 
jure  proprio. 

Haec  propositio,  sicut  et  praecedens,  est  de  fide,  ob  ea- 
dem fundamenta. 

Prob.  Scriptura  sacra , traditione  et  ratione. 

1°  Scriptura  sacra.  Yerba  Christi  superius  citata.  Euntes 
docete...  Qui  vos  audit ,..  non  magis  ad  principes  dirigun- 
tur quam  ad  simplices  laicos , sed  solummodo  ad  Aposto- 
los eorumque  successores  : ergo  ex  bis  aliisque  Scripturae 
verbis  probari  non  potest  Christum  aliquam  auctoritatem 
in  Ecclesia  principibus  concessisse  : attamen  nullam  hu- 
jusmodi potestatem  habere  possunt , nisi  Christus  eam 
illis  concesserit : ergo. 

B.  Paulus,  Eph.  iv,  11 , eos  enumerans  quos  dedit 
Christus  ad  aedificationem  corporis  sui  mystici,  id  est. 
Ecclesiae,  nominat  Apostolos , prophetas , evangelistas , 
pastores  et  doctores  : nullo  modo  autem  principes  saecu- 
lares designat : ergo. 

2°  Traditione.  Principes  vere  Christiani  libenter  agno- 
verunt se  nullam  habere  auctoritatem  in  res  spirituales, 
et  ipsis  plausit  universus  orbis.  Sic  Constantinus  Magnus 
patres  Nicaenos  alloquens  exhibetur,  Hist.  eccl.  Euseb. 
1.  10,  c.  2 : « Deus  vos  constituit  sacerdotes,  et  dedit  vo- 
» bis  potestatem  de  nobis  quoque  judicandi,  et  ideo  nos 
» a vobis  recte  judicamur,  vos  autem  non  potestis  a no- 
» bis  judicari. » 

Theodosius  junior  ad  concilium  Ephesinum  dicit  : 
« Nefas  est  enim  qui  sanctissimorum  Episcoporum  cata- 
» logo  adseriptus  non  est,  illum  ecclesiasticis  negotiis  et 
» consultationibus  sese  immiscere. » Labbe.  Eodem  sensu 
praestantissimi  Regum  nostrorum  semper  locuti  sunt. 

Quando  autem  nonnulli  principes  minus  pii  ecclesias- 
ticam auctoritatem  usurpare  voluerunt , publicam  totius 
Ecclesiae  indignationem  provocaverunt  : unde  celeber 

Osius,  Cordubensis  Episcopus,  ad  Constantium  impera- 
torem scribens,  ait : « Ne  te  immisceas  rebus  ecclesiasti- 
» cis  : tibi  Deus  imperium  tradidit , nobis  ecclesiastica 
» concredidit  : quemadmodum  qui  tibi  imperium  abripit 
» Deo  ordinanti  repugnat;  ita  metue  ne  si  ad  te  Eccle- 
» siam  trahas,  magni  criminis  reus  fias. » Labbe.  Ergo. 

• 3°  Ratione.  Principes  infideles,  v.  g.,  Nero , Diocletia- 
nus, Julianus  Apostata  caeterique  Christianorum  persecu- 
tores non  erant  controversiarum  fidei  judices,  nec  juris- 
dictionis ecclesiasticae  participes  : atqui  principes  fideles 
non  plus  habent  jurisdictionis  in  Ecclesia  quam  infideles; 
si  talem  enim  haberent  jurisdictionem,  vel  quatenus 
sunt  principes,  vel  quatenus  sunt  Christiani  : atqui  neu- 
trum dici  potest.  1°  Non  quatenus  sunt  principes ; sub  eo 
enim  respectu  infidelibus  non  praecellunt.  2°  Non  quate- 
nus sunt  Christiani,  siquidem  Baptismus  non  plus  aucto- 
ritatis confert  principibus  quam  aliis  Christianis.  Ergo. 

Praeterea , supremam  potestatem  civilem  ipsae  mulieres 
nonnunquam  obtinent;  at  illas  jurisdictione  ecclesias- 
tica potiri  quam  indecens  ac  inauditum  sit  nemo  non 
videt.  Ergo. 

Solvuntur  objectiones. 

Obj.  1°.  Tempore  veteris  Legis,  principes  saeculares 
auctoritatem  spiritualem  exercebant,  ut  patet  de  Moyse, 
Josue,  David,  Salomone,  Josaphat,  etc.  Ergo. 

R.  1°.  Di  st.  ant.  Principes  saeculares  auctoritatem  spi- 
ritualem exercebant , extraordinarie , per  concessionem 
Dei  specialem,  cone.;  ordinarie  et  velut  principes,  nego. 
Etenim  1°  Moyses  specialem  potestatem  ea  [statuendi  quae 
ad  religionem  spectabant  a Deo  acceperat.  2°  Josue,  David, 
Salomon,  Josaphat  aliique  principes  nonnulla  statuerunt 
aut  praescripserunt  circa  religionem,  sed  vel  tanquam 
prophetae  et  ex  missione  extraordinaria,  vel  ut  diligen- 
tius ea  quae  Lex  praecipiebat  implerentur  : porro  in  ea 
agendi  ratione  nihil  erat  quod  jura  sacerdotum  laederet. 
3°  Quando  rex  Ozias  thus  adolere  voluit,  Azarias  summus 
pontifex  eum  repulit,  dicens  : Non  est  tui  officii,  Ozia,  ut 

adoleas  incensum  Domino , sed  sacerdotum,  ft  Paral.  xxvi, 
18;  cum  autem  graviter  insisteret,  extemplo  horrenda 
percussus  est  lepra.  Ergo. 

R.  2°.  Nego  conseq.  In  iis  enim  quae  a libera  voluntate 
Dei  pendent , admitti  non  potest  a pari : at  concessio  auc- 
toritatis spiritualis  a libera  Dei  voluntate  pendet.  Ergo , 
etiamsi  constaret  principes  saeculares  eam  sub  veteri  Lege 
exercuisse , nihil  inde  concludi  posset. 

Obj.  2°.  Multi  principes  cbristiani  varias  leges  ad  Ec- 
clesiae regimen  spectantes  promulgaverunt,  ut  constat  ex 
omnibus  historiis,  et  praesertim  ex  Capitularibus  Caroli 
Magni,  Ludovici  Pii,  etc.  Ergo. 

R.  Disting.  ant.  Varias  leges  ad  Ecclesiae  regimen  spec- 
tantes promulgaverunt , sed  de  consensu  episcoporum  et 
summi  Pontificis , concedo;  absque  ullo  consensu,  subdis- 
tinguo  : et  potestatem  suam  excedebant,  conc.;  secus,  nego 
ant.  Itaque  fateor  principes  saeculares  non  semel  tulisse! 
leges  ad  regimen  Ecclesiae  pertinentes;  sed  ordinarie  id 
faciebant  ex  consensu , et  aliquando  ex  precibus  episco- 
porum et  summi  Pontificis , qui  potestatem  civilem  in  ad- 
jumentum auctoritatis  spiritualis  advocabant.  Si  autem 
consensus  pastorum  legibus  hujusmodi  non  accedebat, 
tunc  limites  potestatis  suae  excedere  censebantur  princi- 
pes. Unde  nonnulla  eorum  edicta  ab  Ecclesia  fuerunt  re- 
scissa, v.  g.,  Ecthesis  Heraclii  et  Typus  Constantis.  Si  vero 
aliquoties  contigerit  ut  contra  istiusmodi  leges  non  statim 
reclamaverint  pastores,  id  ex  prudentia,  ad  vitanda  ma- 
jora mala,  factum  est. 

Quod  ad  Capitularia  regum  nostrorum  attinet,  certum 
est  illa  non  tantum  civili,  sed  simul  utraque  potestate, 
ecclesiastica  et  civili,  fuisse  condita;  nam  in  comitiis  ge- 
neralibus in  quibus  condebantur,  semper  aderant  epi- 
scopi cum  primoribus  regni.  Aliunde  nihil  continebant 
nisi  quod  Ecclesiae  canonibus  jam  erat  statutum.  Ergo. 

Inst.  Principes  saeculares  impedire  possunt  ne  quaedam 
Ecclesiae  decreta  vim  in  ditionibus  suis  habeant : ergo 
quamdam  auctoritatem  spiritualem  habent.  " 

R.  Dist.  ant.  Principes  saeculares  impedire  possunt  ne 

decreta  disciplinam  spectantia,  etc.,  transeat ; ad  fidem 
aut  mores  pertinentia , nego  ant.  Diximus  transeat : qui- 
dam enim  sunt  qui  putant  principes  saeculares  aliquando 
impedire  posse  ne  quaedam  disciplinae  decreta  vim  in  di- 
tionibus suis  habeant,  quia  spectant  materias  mixtas,  ci-  ' 
viles  simul  et  ecclesiasticas , et  idcirco  utrique  potestati 
subjiciuntur.  Grave  vulnus  buic  opinioni  illatum  fuit 
per  damnationem  et  prohibitionem  operis  Nuytz,  anno 
1851.  At  nusquam  principes  saeculares  impedire  possunt 
ne  decreta  Ecclesiae  ad  fidem  aut  mores  spectantia  vim  in 
ditionibus  suis  habeant;  tunc  enim  potestatem  spiritua- 
lem exercerent , quam  non  acceperunt  a Christo , et  quae 
ipsis  nunquam  tributa  fuit  in  traditione.  Ergo. 


PROPOSITIO  TERTIA 


Simplices  presbyteri  non  sui ' ' divino  controversiarum  fidei 


Prob.  Simplices  presbyteri  hoc  sibi  vindicare  non  pos- 
sunt quod  Scriptura  non  fundatur,  praxi  Ecclesiae  et  ra- 
tioni adversatur : atqui  tale  est  jus  quod  sibi  vindicarent 
de  quaestionibus  circa  fidem  judicandi. 

1°  Scriptura  sacra  non  fundatur.  Nullus  enim  exhibetur 
textus  alicujus  momenti.  Cura  docendi,  praedicandi,  po- 
pulo christiano  invigilandi.  Ecclesiam  regendi.  Apostolis 
eorumque  successoribus  committitur  : nulla  autem  fit 
mentio  de  simplicibus  presbyteris : ergo. 

2°  Praxi  Ecclesiae  adversatur.  1°  A concilio  Hierosoly- 
mitano usque  ad  Tridentinum,  plus  quam  sexcenta  cele- 
brata sunt  concilia,  tum  generalia,  tum  nationalia  aut 
provincialia : in  paucis  simplices  presbyteri  sederunt , et 
in  paucioribus  subscripserunt.  2°  Subscribendo  uteban- 
tur modo  speciali,  a forma  episcopis  consueta  diverso.  Sic 
namque  subscribebant  episcopi : Ego  N.  definiens  vel 
judicans  subscripsi : presbyteri  vero  simpliciter  scribebant : 
Ego  N.  subscripsi.  3°  Non  omnes  ad  subscriptionem  ad- 
mittebantur, verum  ii  duntaxat  qui  ab  episcopis  erant 


DE  VERA  ECCLESIA.'  345 

deputati,  eos  repraesentabant  ac  ipsorum  n&mine  subscri- 
bebant. 4°  Innumera  celebrata  sunt  concilia  absque  pres- 
byteris, ut  ex  Actis  eorum  patet.  5°  Nunquam  directe 
convocati  sunt , sed  soli  episcopi.  6°  A deliberatione  et 
subscriptione  pluries  repulsi  sunt,  ut  in  concilio  Lugdu- 
nensi II,  anno  127 4,  ex  quo  sacerdotes,  qui  nominatim 
non  fuerant  convocati,  ejecti  sunt,  et  in  concilio  Triden- 
tino  cujus  patres  vocem  deliberativam  concedere  nolue- 
runt D.  Soto,  celebri  theologo.  Ergo  2°. 

3°  Adversatur  rationi.  Vel  enim  sacerdotes  ignorassent 
se  talem  babere  potestatem,  vel  non : at  neutrum  dici  po- 
test. Non  prius ; nam  potestas  de  fide  judicandi  est  essen- 
tialis Ecclesiae;  si  ergo  Christus  eam  simplicibus  pres- 
byteris concessisset,  non  permisisset  eam  tanto  tempore  pe- 
nitus ignorari : universa  quippe  Ecclesia  in  gravissimum 
errorem  tunc  impegisset.  Posterius  similiter  dici  non  po- 
test ; si  enim  simplices  presbyteri  tale  jus  sibi  competere 
novissent,  certe  illud  sibi  auferri  tam  facile  non  tulissent, 
ut  ne  unum  vestigium  alicujus  reclamationis  inveniatur. 

Praeterea , inter  adversarios , alii  omnia  concilia  gene- 
ralia admittunt,  alii  saltem  quatuor  priora ; ita  protes- 
tantes : at,  ex  hypotbesi  quod  simplices  presbyteri  jus 
habeant  sedendi  in  conciliis  et  quaestiones  fidei  judicandi, 
omnes  eodem  jure  ac  episcopi  convocari  debuissent : ve- 
rum nunquam  generatim  convocati  sunt  ad  concilia  sive 
generalia,  sive  particularia  : ergo  3°,  etc.  Ergo. 

Solvuntur  objectiones. 

Obj.  1°.  Plurima  Scripturae  sacrae  verba  quibus  funda- 
tur auctoritas  controversias  circa  fidem  judicandi,  non 
minus  presbyteris  quam  episcopis  conveniunt,  v.  g.  : 
Quacumque  alligaveritis  super  terram,  Mattb.  xvm,  18. 
Qui  vos  audit,  etc.  Dedit  quosdam  apostolos...  quosdam  pas- 
tores et  doctores.  Ergo. 

R.  Distinguo  ant.  Quaedam  ex  praedictis  testimoniis  non 
minus  presbyteris  quam  episcopis  conveniunt,  in  aliqui- 
bus, nempe  in  his  quae  ipsis  cum  episcopis  sunt  commu- 

nia,  v.  g. , baptizare , praedicare , offerre  Eucharistiam  et 
poenitentiam  administrare,  concedo  ant. ; conveniunt  in 
omnibus  et  eodem  modo,  nego  ant.  Etenim  quaedam  sunt 
ita  propria  episcopis  ut  presbyteris  non  conveniant,  fa-, 
tentibus  adversariis,  qualis  est  potestas  confirmandi,  or- 
dinandi, sententias  depositionis  ferendi.  Haec  tamen  epi- 
scoporum potestas  in  iisdem  supradictis  textibus  specia- 
liter fundatur,  et  ex  perpetuo  Ecclesiae  usu  ac  constanti 
traditione  concluditur  eam  solis  episcopis  competere.  Porro 
non  minus  constat,  expraxi  et  usu  Ecclesiae,  auctoritatem 
judicandi  et  controversias  circa  fidem  dirimendi  ad  solos 
episcopos  pertinere.  Ergo. 

Inst.  1°.  Nomen  episcopi  communiter  tribuitur  in  Scrip- 
tura presbyteris  et  episcopis ; v.  g.,  Act.  xx,  28,  Paulus 
vocavit  majores  natu  Ecclesiae  Ephesinae  et  eis  dixit : At- 
tendite vobis , etc.  Unicus  esse  poterat  episcopus  Ephesi : 
igitur  majores  natu  erant  presbyteri.  Philip,  i,  1,  B.  Pau- 
lus loquitur  sanctis  qui  sunt  Philippis,  cum  episcopis  et 
diaconibus ; unicus  pariter  debebat  esse  episcopus  in  illa 
civitate,  et  Apostolus  non  omisisset  presbyteros,  si  illos 
sub  nomine  episcoporum  non  designasset,  etc.  Ergo  eadem 
auctoritate  ac  episcopi  donantur  presbyteri  ad  docendum, 
sicque  ad  judicandum  de  fide. 

R.  1°.  Si  premerentur  haec  argumenta,  sequeretur  nul- 
lum dari  discrimen  inter  episcopos  et  presbyteros  : atqui 
novatores  quos  hic  impugnamus  hanc  sequelam  non  ad- 
mittunt : ergo  praedicta  argumenta  nihil  probant. 

R.  2°.  Nego  ant.  Episcopi  pluries  vocantur  in  Scrip- 
turis sacerdotes  aut  presbyteri;  verum  non  ita  constat 
simplices  presbyteros  per  nomen  episcopi  designatos  esse  : 
vocavitquidem  Apostolusmajores  natu  Ecclesiae  ab  Epheso, 
et  eos  appellat  episcopos.  Hinc  recte  infertur  episcopos  vo- 
cari posse  majores  natu  vel  seniores : at  non  sequitur  pres- 
byteros dici  posse  episcopos.  Tunc  enim  non  solus  epi- 
scopus Ephesinus,  sed  alii  viciniores  potuerunt  simul 
B.  Paulum  adire  Miletum  : et  merito  idem  Apostolus  illis 
dicere  potuit ; Attendite  vobis,  etc.  Haec  itaque  verba  de 
solis  episcopis  sunt  intelligenda,  prout  ea  de  facto  intel- 

lexerunt  patres  concilii  Tridentini , sess. 23,  de  Ordine, 
c.  4 ; similiter  et  abbas  de  Saint-Cyran , ac  quatuor  epi- 
scopi qui  primi  a Constitutione  Unigenitus  ad  futurum  ge- 
nerale concilium  appellaverunt.  Ergo. 

R.  3°.  Nego  conseq.  Etiamsi  concederetur  nomen  epi- 
scopi in  Scripturis  commune  esse  ipsis  episcopis  et  presby- 
teris, non  sequeretur  episcopos  presbyteris  superiores  non 
esse ; in  usu  enim  civili,  sub  communi  nomine  omnes 
magistratus  designantur : attamen  alii  sunt  aliis  superio- 
res : ergo  a pari , etc. 

Insuper , Epist.  B.  Pauli  quae  ad  Philippenses  inscribitur, 
juxta  plures,  non  tantum  directa  est  ad  eos  qui  habitabant 
Philippis,  sed  ad  vicinas  quoque  civitates  in  quibus  erant 
Episcopi  cum  diaconis.  Saepe  tunc  temporis  nullus  erat 
presbyter  in  ecclesiis  , sed  episcopi  duntaxat  quibus  ser- 
viebant diaconi,  et  tot  erant  episcopi  quot  civitates.  Vide 
Estium  in  hunc  locum.  Ergo. 

lnst . 2°.  Illi  pares  sunt  episcopis  qui  alios  presby- 
teros et  etiam  episcopos  ordinabant:  atqui  simplices  pres- 
byteri alios,  etc.,  ut  patet  ex  verbis  B.  Pauli,  I Tim.  iv, 
14  : Noli  negligere gratiam  queein  te  est , quae  data  est  tibi ... 
cum  impositione  manuum  presbyterii.  Ergo. 

R.  Nego  min.  Saepe  enim  episcopi,  ut  jam  diximus, 
vocantur  presbyteri ; quando  autem  de  consecrando  epi- 
scopo agitur,  ex  antiquissimo  usu  Ecclesiae  plures  episcopi 
manus  imponunt,  licet  unus  sacramentum  conficiat: 
ergo  ibi  forte  agitur  de  episcopis  qui,  in  ordinatione  Timo- 
thei, caeremoniam  manuum  impositionis  impleverunt. 

Et  revera , Apostolus  per  impositionem  manuum./)res~ 
byterii , hic  propriam  manuum  suarum  impositionem 
exprimere  intendit;  nam  in  Epistola  secunda,  i,  6,  ad 
eumdem  Timoth.  dicit : Admoneo  te  ut  resuscites  gratiam 
Dei  quae  est  in  te  per  impositionem  manuummearum.  Ergo. 

Obj . 2°.  In  concilio  Hierosolymitano  simplices  presbyteri 
sederunt  et  judicarunt,  ut  patet  exAct.  xv,  2 : Statuerunt 
ut  ascenderent  Paulus  et  Barnabas...  ad  Apostolos  et  pres- 
byteros in  Jerusalem ; et  23  : Apostoli  et  seniores  fratres, 
his  qui  sunt  Antiochiae,  etc.  Ergo. 

R.  Nego  ant.  Nam  ut  vera  esset  propositio  objecta,  pro- 
bandum foret  1°  yocem  presbyteros  tam  sacerdotes  quam 
episcopos  significare ; 2°  simplices  sacerdotes  non  tantum 
sedisse,  sed  etiam  judicasse ; 3°  judicasse  ex  jure  proprio, 
non  ex  solo  privilegio : at  tria  haec  probari  nequeunt. 
Ergo. 

Constat  voces  presbyteros  et  seniores  non  raro  designare 
episcopos.  SicB.  Joannes, secunda  et  tertiaEpist.  i,  1,  seip- 
sum  vocat  seniorem.  B.  Paulus  ad  Titum,  i,  5 : Reliqui  te 
Cretee,  ut...  constituas  per  civitates  presbyteros ; et  statim 
subjungit,  f.  7 : Oportet  enim  Episcopum  sine  crimine  esse. 
Ergo  illae  voces , presbyteri,  seniores,  non  semper  sacerdotes 
secundi  ordinis  designant. 

Praeterea,  vox  apud  nos  usitata,  clerus,  episcopis  et 
presbyteris  est  communis  : attamen  saepe , ex  circum- 
stantiis et  absque  ullo  addito , solos  episcopos  designat, 
v.  g.,  quando  dicitur  comitia  cleri  Gallicani , clerus  Gal- 
licanus has  aut  illas  propositiones  damnavit : ergo  a pari, 
etsi  voces  istae  seniores , presbyteri,  sacerdotibus  primi  et 
secundi  ordinis  sint  communes,  possunt  tamen  ex  cir- 
cumstantiis solos  episcopos  designare  : porro,  ex  omnium 
saeculorum  traditione  et  universa  praxi  Ecclesiae,  constat 
ad  solos  episcopos  pertinere  de  fide  judicare  : ubi  ergo  le- 
gitur seniores  aut  presbyteros  circa  fidem  aut  mores  ju- 
dicasse, dicendum  est  illos  fuisse  episcopos. 

Obj.  3°.  Sacerdotes  secundi  ordinis,  et  praesertim  paro- 
chi, jure  divino  deputantur  ad  docendum;  at  auctoritas 
quaestiones  circa  fidem  judicandi  annexa  est  potestati  in- 
stitutae ad  docendum  : ergo. 

R.  List.  maj.  Sacerdotes  secundi  ordinis,  et  praesertim 
parochi , jure  divino  deputantur  ad  docendum , sed  de- 
pendenter  et  auctoritate  limitata,  et  quantum  ad  institu- 
tionem ipsius  sacerdotii,  conc absolute  et  primaria  auc- 
toritate , nego  maj.  Similiter  distincta  minore , nego  con- 
seq.  Itaque  fatemur  sacerdotes  secundi  ordinis  specialiter 
a Deo  fuisse  institutos  ut  docerent , sacramenta  adminis- 
trarent, etc.,  sed  non  nisi  dependenter  et  limitata  aucto- 
ritate , ut  toto  traditionis  decursu  constat  et  adversarii 

fatentur.  Porro  ex  traditione  non  minus  cdnstat  jus  con- 
troversias circa  fidem  dirimendi  eis  solis  competere  qui 
absolutam  habent  potestatem  docendi  et  Ecclesiam  Dei 
regendi : ergo. 

Obj.  4°.  Simplices  sacerdotes  deputari  possunt  ab  epi- 
scopis , et  tunc  conciliis  admittuntur , cum  episcopis  se- 
dent ac.judicant;  duo  sacerdotes  Romani  ex  delegatione 
summi  Pontificis,  concilio  Nicaeno  I cum  celebri  Osio 
praefuerunt ; religiosorum  ordinum  generales  et  abbates. 
Cardinales  presbyteri,  ex  usu  in  conciliis  sedent  ac  judi- 
cant. Ergo. 

R.  1°.  Ex  hoc  argumento  concludendum  foret  non  so- 
lum presbyteros,  sed  et  diaconos  controversiarum  fidei 
esse  judices ; nam  diaconi  ab  episcopis  deputari  possunt , 
et  revera  pluries  in  conciliis  admissi  sunt  : atqui  nolunt 
adversarii  diaconos  controversiarum  fidei  esse  judices  : 
ergo. 

R.  2°.  Nego  conseq.  Nihil  enim  ex  his  factis  adversus 
propositionem  nostram  concludi  potest ; contendimus  enim 
simplices  sacerdotes  non  esse  j ure  divino  controversiarum 
fidei  judices  : at  praedicta  facta  contrarium  non  probant, 
ut  patet , sed  tantum  monstrant  episcopos  per  sacerdotes 
aut  diaconos  repraesentari  posse. 

Constat  autem  hujusmodi  delegatos  non  nisi  ex  speciali 
concessione  in  conciliis  sedisse  ut  consultores,  et  vocem 
deliberativam  non  habuisse ; concilium  Tridentinum  hanc 
facultatem  ipsis  denegavit ; vix  obtentum  est  ut  suffragia  , 
trium  abbatum  Cassinensium  pro  unico  computarentur. 
Palavic.  1.  6,  c.  2.  Ergo. 

Quoad  abbates  et  generales  ordinum , nonnulli  arbi- 
trantur suffragia  illorum  vim  consultationis  tantum  ha- 
buisse, non  autem  vim  deliberationis  et  judicii.  Com- 
munius docetur,  si  agatur  de  conciliis  generalibus,  eos 
esse  convocandos  et  habere  suffragium  decisivum,  sed  ex 
consuetudine  ac  privilegio,  non  vero  ratione  dignitatis, 
quae  non  a Christo,  sed  ab  Ecclesia  tantum  fuit  instituta. 
In  conciliis  vero  particularibus , non  habent  suffragium 
decisivum,  nec  etiam  necessario  convocari  debent,  nisi 

habeant,  quod  aliquando  accidit,  jurisdictionem  quasi 

episcopalem.  Vide  Ferraris,  v°  Condi.,  art.  1,  n°  30. 

lnst.  1°.  Potestas  de  fide  judicandi  a solo  Deo  pendet : 
nemini  ergo  ah  Ecclesia  conferri  potest. 

R.  Nego  conseq.  Etenim  tota  jurisdictio  ecclesiastica  a 
solo  Deo  pendet : attamen  singuli  episcopi  eam  delegare 
possunt : potestas  autem  de  rebus  fidei  judicandi  ad  ju- 
risdictionem Ecclesiasticam  pertinet : ergo  non  repugnat 
eam  simplicibus  presbyteris  ab  Ecclesia  conferri  posse. 

lnst.  2°.  Qui  habent  facultatem  de  fide  judicandi,  pri- 
vilegii infallibilitatis  fiunt  participes  : at  repugnat  Ec- 
clesiam privilegium  infallibilitatis  alicui  conferre  : ergo. 

11.  Dist.  maj.  Qui  habent  facultatem...  privilegii  infal- 
libilitatis fiunt  participes , id  est , cooperantur  infallibili 
sententiae , concedo ; ipsi  infallibilitatis  fiunt  realiter  par- 
ticipes , nego  maj.  Etenim  privilegium  infallibilitatis  non 
omnibus  individuis,  sed  Petro  ej usque  successoribus  et 
corpori  episcoporum  capiti  suo  conjunctorum  fuit  pro- 
missum. Unde,  haec  sola  sententia  est  infallibilis , quae  a 
Romano  Pontifice  ex  cathedra  definiente,  vel  quae  nomine 
episcoporum  cum  capite  suo  conjunctorum  fertur. 

Verum  accessio* quorumdam  cardinalium  non  episco- 
porum , abbatum  aut  generalium  ordinum  regularium  ex 
privilegio  subscribentium,  non  impedit  quin  sententia 
nomine  episcoporum  feratur. 

Nullus  est  locus  timendi  ne  presbyteri  in  nimio  nu- 
mero admissi  episcopis  praevaleant ; cum  enim  vocem  de- 
liberativam habere  non  possint  nisi  ex  libera  episcopo- 
rum concessione,  nunquam  in  majori  numero  admit- 
tentur. Aliunde,  vel  episcopis  consentirent , vel  non.  Si 
prius,  nulla  difficultas;  sententia  esset  episcoporum  : si 
posterius , tunc  decretum  ut  legitima  fidei  definitio  non 
haberetur.  Ergo. 

Quoeritur  1°  quo  fundamento  simplices  presbyteri  de- 
legari possint  ad  judicandum  de  fide. 

R.  Juxta  communem  theologorum  sententiam  sic  ratioci- 
nandum est : Ex  pluribus  factis  constat  simplices  presby- 
teros aliquando  suffragium  decisivum  habuisse  in  conci- 

liis , sed  nunquam  nisi  ex  speciali  conciliorum  vel  summi 
Pontificis  concessione  : proprio  igitur  titulo  non  sunt  fidei 
judices,  sed  ex  commissione  tales  fieri  possunt.  Inde  con- 
cludunt eos  capacitatem  judicandi  in  ordinatione  sua  ac- 
cipere. Rem  illustrant  exemplo  : Soli  episcopi  sunt  ordi- 
narii ministri  sacramenti  Confirmationis  : attamen  pres- 
byteri , ex  delegatione  seu  ex  commissione  summi  Pon- 
tificis , valide  et  licite  illud  sacramentum  administrare 
possunt : ergo  in  ordinatione  sua  quamdam  facultatem 
circa  hoc  sacramentum  accipiunt : similiter  dici  potest 
eos  certam  judicandi  capacitatem  in  ordinatione  acci- 
pere. 

Imo  et  diaconi  hujusmodi  capacitatem  accipere  viden- 
tur; nam  ad  sacram  hierarchiam  pertinent,  et  aliquando 
sederunt  in  conciliis  ac  suffragium  dederunt,  v.  g.,  car- 
dinales diaconi.  Ergo.  At  privilegium  istud  ab  Ecclesia 
concedi  non  posset  subdiaconis  et  aliis  clericis , quia  de 
hierarchia  non  sunt.  Ita  communiter  theologi. 

Quceritur  2°  an  episcopi  dicti  in  partibus  infidelium  or- 
dinarii sint  fidei  judices. 

R.  Qui  ad  infideles  vere  mittuntur,  etiam  tanquam 
vicarii  Apostolici,  juxta  communem  opinionem , habent 
vocem  deliberativam;  item  qui  sub  titulo  coadju toris  in- 
stituuntur, quia  jurisdictionem  episcopalem  habent  et 
Ecclesiam  Dei  regunt.  Contra  vero  qui  simpliciter  sunt 
titulares , aliorum  episcoporum  suffraganei.  Ita  Melchior 
Canus , de  Auctoritate  concil.  c.  2,  et  Suarez.  Multi  alii 
theologi  ac  canonistae  contendunt  titulares  episcopos  ju- 
risdictionem in  actu  primo  habere,  et,  remota  infidelium 
tyrannide , eam  in  ecclesiis  quarum  sunt  titulares  exer- 
cere posse  : unde  concludunt  eos  ad  concilia  generalia 
cum  suffragia  decisivo  convocandos  esse.  Ita  Jacobatius , 
Perraris , v°  Concil .,  art.  1,  n.  29. 

Qui  autem  sedibus  suis  renuntiarunt,  juxta  omnes  non 
sunt  fidei  judices;  quia  nullam  jurisdictionem  habent 
nec  ullo  modo  Ecclesiam  Dei  regunt. 

Qui  aperte  sunt  haeretici  aut  publici  schismatici,  ad 
concilia  aliquando  vocantur  ut  causam  suam  defendant,. 

et  ad  veram  fidem  adducantur ; sed  vocem  deliberativam 

non  babent. 

PROPOSITIO  QUARTA. 

Simplices  presbyteri  non  sunt  necessarii  fidei  testes  et  episco- 
porum consiliarii. 

Prob.  Si  presbyteri  jure  divino  necessarii  essent  fidei 
testes  et  episcoporum  consultores,  ut  quidam  Jansenii  et 
Quesnel  discipuli  volunt , nullam  vim  haberent  concilio- 
rum decreta  non  vocatis  et  inconsultis  presbyteris  lata  : 
atqui  tamen  multa  celebrata  sunt  concilia  non  vocatis  nec 
consultis  presbyteris , et  nihilominus  eorum  decreta  ab 
omnibus  semper  habita  sunt  ut  legitima  : ergo. 

Et  vero,  si  presbyteri  necessarii  essent  fidei  testes,  vel 
omnes,  vel  aliquos  tantum  episcopi  consulere  deberent : 
atqui  neutrum  dici  potest : non  prius , quia  saepe  est  im- 
possibile et  nunquam  fuit  in  usu ; non  posterius , quia 
omnes  ratione  dignitatis  jure  divino  sunt  aequales.  Itaque 
convenit  quidem  episcopos,  ut  mos  est,  nonnullos  sibi 
adjungere  sacerdotes  scientia,  pietate  et  experientia  con- 
spicuos, quorum  exposcunt  consilium,  praesertim  in  rebus 
alicujus  momenti,  v.  g.,  in  controversiis  circa  fidem.  At 
validitas  sententiae  episcopalis  ab  hujusmodi  consultatio- 
nibus non  pendet ; tota  enim  potestas,  tum  judicandi, 
tum  praecipiendi  et  gubernandi,  in  solis  episcopis  residet ; 
sufficientem  autem  rerum  notitiam  obtinere  possunt  ex 
Scripturis  sacris,  ex  SS.  Patribus,  ex  diversarum  ecclesia- 
rum traditionibus,  ex  historia  ecclesiastica,  ex  testimQnio 
et  opinione  aliorum  episcoporum,  etc.  Ergo. 

PROPOSITIO  QUINTA. 

In  propria  sua  dioecesi  simplices  presbyteri  jus  non  habent  causas 

fidei  judicandi  et  leges  ferendi,  nec  necessario  sunt  episcopi 
consultores. 

Prob.  1°.  Simplices  presbyteri  non  sunt  necessarii  fidei 
testes  et  episcoporum  consiliarii  in  Ecclesia  generatim 

spectata,  ut  probavimus  ; ergo  nec  in  propria  dioecesi : 
non  majorem  enim  habent  auctoritatem  jure  divino  in 
propria  dioecesi  quam  in  Ecclesia  generatim  spectata ; 
2°  simplices  presbyteri  jus  istud  sibi  vindicare  non  pos- 
sunt nisi  ex  Scriptura  sacra  aut  traditione  : atqui  neque 
ex  Scriptura  sacra,  neque  ex  traditione  probari  potest  tale 
jus  ad  sacerdotes  pertinere.  1°  Non  ex  Scriptura.  Nam 
textus  ex  quibus  deducitur  jus  Ecclesiam  gubernandi, 
auctoritas  docendi  et  controversias  circa  fidem  dirimendi, 
ad  solos  episcopos  spectant,  ut  supra  ostendimus.  2°  Non 
ex  traditione.  Nullum  enim  affertur  exemplum  lucidum 
in  gratiam  bujus  propositionis;  contra  vero  ex  universa 
praxi  Ecclesiae  videtur  episcopos  per  seipsos,  et  indepen- 
denter  a sacerdotibus,  suam  Ecclesiam  rexisse,  leges  con- 
didisse, dogmatica  decreta  tulisse,  etc.  Et  revera,  legitur 
in  Constitutionibus  Apost.  1. 2,  c.  26 : «Qui  episcopus  est... 
» hic  princeps  et  dux  vester  est;  hic  vester  rex  et  dynas- 
» tes;  hic  vobis  post  Deum  terrenus  deus,  cui  honorem 
» debetis  praestare  : de  eo  quippe  et  de  similibus  aiebat 
» Deus  : Ego  dixi : Dii  estis,  et  filii  Excelsi  omnes ; et  diis 
» non  maledices.  Igitur  episcopus  vobis  praesideat  tanquam 
» Dei  dignitate  condecoratus,  ob  quam  clero  praeest  et 
» plebi  universae  imperat.»  Cotel.  Porro,  episcopus  non 
diceretur  rex,  dynastes,  deus,  si  independenter  a sacer- 
dotibus non  posset  Ecclesiam  regere,  leges  condere,  decreta 
ferre,  etc.  Quamvis  ille  textus  non  sit  authenticus,  saltem 
est  antiquissimus.  Ergo. 

Unde  solus  episcopus  est  absolute  pastor  suae  dioecesis ; 
solus  habet  auctoritatem  regendi  ac  gubernandi  Ecclesiam 
suam;  solus  est  jure  divino  perpetuus  seu  inamovibilis , 
salvis  Romani  pontificis  juribus  et  auctoritate ; solus  habet 
jurisdictionem  tanquam  in  fonte  eamque  aliis  communi- 
cat ; sacerdotes  quoslibet,  etiam  parochos,  canonicos,  suis 
legibus  obstringere,  censuris  ligare  potest  sicut  et  sim- 
plices fideles , quia  haec  omnia  sunt  consectaria  plenitu- 
dinis ejus  auctoritatis. 

Dices : Concilium  Carthaginense  IV,  can.  23,  jubet  ut 
« Episcopus  nullius  causam  audiat  absque  praesentia  cie- 

» ricorum  suorum,  alioquin  irrita  erit  sententia.  » Ergo. 

R.  1°.  Inde  sequeretur  omnes  clericos  facultatis  judi- 
candi et  potestatis  leges  condendi  esse  participes  : hoc 
autem  consectarium  negant  adversarii.  Ergo. 

R.  2°.  Dist.  ant.  Jubet  ut  episcopus  nullius  causam  au- 
diat absque  praesentia  clericorum,  ut  solemnior  et  firmior 
sit  sententia  atque  regimen  episcopale  suavius  appareat, 
concedo  ant.;  quasi  episcopus  sufficientem  non  habeat  ju- 
risdictionem ad  leges  condendas  et  controversias  fidei  ju- 
dicandas, nego  ant.  Sic  evidenter  explicari  possunt  prae- 
dicta concilii  Gartbag.  verba,  ac  consequenter  nihil  contra 
nos  probant. 

. Idem  cum  debita  proportione  dicendum  est  de  collegio 
cardinalium  in  Ecclesia  Romana  respectu  summi  Pontifi- 
cis, tota  jurisdictio  sedi  Romanae  annexa,  in  solo  Pontifice 
maximo  residet , et  non  nisi  ex  institutione  ecclesiastica 
cardinales  sunt  illius  consultores. 

Nota.  Quidquid  de  simplicibus  presbyteris  diximus,  de 
parochis  similiter  intelligendum  est.  Multi  quidem  theo- 
logi , praesertim  in  Gallia,  acriter  contendunt,  contra  Bel- 
larminum  et  plures  alios , parochos  septuaginta  duorum 
discipulorum  quorum  fit  mentio  apud  S.  Lucam,  c.  x, 
legitimos  esse  successores,  eos  proinde  divinitus  esse 
institutos  et  jurisdictionem  immediate  a Christo  obtinere. 
Ita  cum  Facultate  Parisiensi,  Habert,  de  Ord.  c.  6 ; Collet, 
de  Ord.  c.  5;  Conf.  d’Ang.  des  Etats  et  de  la  Hier.  At  ni- 
hilominus omnes  consentiunt  eos  ab  episcopis  pendere, 
tum  in  sua  institutione,  tum  in  jurisdictionis  suae  limiti- 
bus aut  exercitio , et  solum  jure  ecclesiastico  esse  inamo- 
vibiles.  Etenim,  saltem  in  tribus  primis  Ecclesiae  saeculis, 
et  probabilius  in  sequentibus  adhuc  saeculis,  territorium 
diversarum  dioeceseon  non  erat  in  parochias  divisum  : 
unica  communiter  erat  Ecclesia  in  qua  episcopus  coetibus 
fidelium  praeerat,  verbum  divinum  praedicabat  et  Missae 
sacrificium  pro  populo  offerebat.  Sacerdotes,  diaconos 
aliosque  inferiores  clericos  sibi  adjunctos  habebat,  qui 
illum  ratione  dignitatis  plus  minusve  adjuvabant.  Mul- 
titudine fidelium  nimis  crescente,  permittebat  ut  novi 

coetus  alibi  fierent : his  praeficiebat  sacerdotes  qui  nomine 
ipsius  populum  docebant,  sacra  peragebant  et  diversis 
ministerii  sacri  officiis  fungebantur  : hujusmodi  coetus 
decursu  temporum  multiplicati  sunt,  et  paulatim  conversi 
sunt  in  parochias. 

Sacerdotes  ad  nutum  episcopi  ita  missi,  sic  et  revocari 
poterant.  Decursu  temporum,  ut  regimen  Ecclesiae  firmius 
esset,  et  praesertim  ut  gravia  tollerentur  incommoda  ex 
amovibilitate  provenientia,  v.  g.,  dissidia,  ambitiones, 
simoniacae  conventiones  in  collatione  beneficiorum , sive 
ex  parte  collatorum  laicorum , sive  ex  parte  clericorum 
petentium,  statutum  est  non  in  aliquo  concilio,  vel  aliqua 
constitutione  Apostolica  generali,  sed  paulatim,  ex  usu, 
ut  titulares  semel  instituti  revocari  seu  amoveri  non  pos- 
sent, nisi  secundum  regulas  sat  difficiles : unde  dicti  sunt 
inamovibiles.  Quo  tempore  haec  inamovibilitas  evasit  ge- 
neralis et  firma,  non  constat.  Nardi,  auctor  eruditus 
operis  in  liDgua  italiana  scripti,  cui  titulus  : dei  Parochi, 
2 vol.  in-4°,  Pesaro  typis  mandati  annis  1829  et  1830, 
contendit  eam  non  fuisse  consummatam  nisi  in  duodeci- 
mo saeculo. 

Nunc  autem  in  Gallia,  post  Concordatum  anni  1801, 
soli  parochi  primarii  ( cures  de  cantori)  hoc  privilegio  gau- 
dent. Caeteri,  qui  deservientes  appellantur,  ad  voluntatem 
episcopi,  sicut  vicarii  et  quicumque  delegati,  revocari 
possunt. 

Haec  autem  disciplinae  mutatio  a potestate  civili  jure 
fieri  ’non  poterat,  sed  ab  auctoritate  Ecclesiastica.  Arti- 
culo 9 Concordati  statutum  fuerat  episcopos  novas  factu- 
ros esse  circumscriptiones  parochiarum  diceceseon  sua- 
rum. Enormis  facta  est  parochiarum  reductio , gubernio 
exigente,  sed  episcopis  consentientibus,  auctoritate  Apo- 
stolica suffultis,  et  multae  aliae  creatae  sunt  parochiae  vulgo 
dictae  succursales.  Qui  eis  gubernandis  praeponuntur,  vo- 
cantur in  administratione  civili  desservants ; vulgo  vero 
dicuntur  cures  et  ordinariam  habent  jurisdictionem,  si- 
cut parochi  primarii.  Yide  dicenda  in  Tractatu  de  Ordine, 

p.  161. 

Sive  autem  parochi  sint  amovibiles , sive  non,  constat 
episcopum  immediatam  habere  jurisdictionem  in  tota 
dioecesi.  Nec  admitti  potest  opinio  eorum  qui  volunt  paro- 
chos ita  jure  divino  existere,  ut  episcopus  in  diversas  dioe- 
cesis suae  parochias  solummodo  mediatam  jurisdictionem 
habeat : nam,  ante  parochiarum existentiam,  immediatam 
habebat  jurisdictionem  in  totam  dioecesim  : porro  divisio 
parochiarum  jurisdictionem  ejus  tollere  non  potuit  : 
ergo.  Yide  Confer.  d'Ang.,  de  la  Hier, 

COROLLARIUM  PRIMUM. 

Constat,  ex  dictis,  solos  episcopos  cum  Romano  ponti-  1 
fice  conjunctos  et  Romanum  pontificem  ex  cathedra  lo- 
quentem  jure  divino  esse  judices  controversiarum  circa 
fidem  aut  mores.  Probavimus  enim  1°  Christum  insti- 
tuisse in  Ecclesia  corpus  docens  suo  capiti  semper  junc- 
tum ; 2°  potestatem  ei  dedisse  cunctas  fidei  controversias 
infallibiliter  dirimendi ; 3°  hanc  potestatem  plebi  Chris- 
tianae non  competere  ; nec  principibus  saecularibus,  nec 
simplicibus  presbyteris,  sive  sint  parochi,  sive  non  : res- 
tat ergo  ut  summus  Pontifex  et  soli  episcopi  eam  habeant. 

COROLLARIUM  SECUNDUM. 

Sequitur  pariter  ex  dictis  episcopos  non  simpliciter  ha- 
bendos esse  tanquam  fidei  testes,  sed  proprie  loquendo 
tanquam  judices ; non  solum  enim  testantur  has  aut  illas 
veritates  in  deposito  revelationis  contineri,  sed  insuper 
decernunt  eas  fide  divina  esse  credendas,  et  anathemate 
plectunt  eos  qui  contrarium  dixerint. 

Quaedam  tamen  sunt  notanda,  nempe  1°  episcoporum 
esse  invigilare  in  suis  dioecesibus  ne  sana  doctrina  cor- 
rumpatur ; 2°  nascentem  errorem  denuntiare  privatim 
aut  publice,  prout  opportunum  ipsis  videbitur,  ac  repri- 
mere teneri ; 3°  silentium  circa  novitatem  exortam  impo- 
nere posse  etiam  sub  poena  excommunicationis,  donec 
summus  Pontifex,  ad  cujus  judicium  causam  deferre  de- 

bent,  pronuntiaverit : at  internum  fidei  actum  episcopus 
exigere  non  potest  in  materiis  nondum  definitis,  quia 
privilegio  infallibilitatis  non  gaudet.  Unicum  quippe  est 
tribunal  certo  infallibile  in  Ecclesia,  scilicet  Romanus 
Pontifex  ex  cathedra  definiens,  extra  concilium  oecume- 
nicum,  et  corpus  episcoporum  Romano  Pontifici  juncto- 
rum. Sola  hujus  tribunalis  sententia  internum  fidei  ac- 
tum exigere  potest. 

4°  In  materiis  controversis  episcopus  non  habet  jus 
cohibendi  in  sua  dioecesi  libertatem  opinandi,  sentiendi, 
judicandi,  discutiendi:  attamen  si  contendentes  notas 
haeresis  vel  schismatis  puhlice  inurerent  adversariis,  ab 
eis  exigere  posset,  etiam  cum  censuris,  ut  ab  hujusmodi 
denominationibus  abstinerent;  quia  solius  est  Ecclesiae 
propositiones  definire,  et  decernere  quid  sit  haereticum 
vel  schismaticum. 

5°  Si  dubium  sit  an  propositio  aliqua  sit  in  materia 
controversa  vel  ad  fidem  pertineat,  episcopus  respectuo- 
sum  praescribere  potest  silentium  donec  sententia  Romani 
Pontificis  intervenerit,  et  tunc  omnes  episcopi  parere  te- 
nentur, quia  praesumptio  est  pro  superiore. 

6°  In  conciliis  cecumenicis  sententia  per  modum  unius 
fertur,  et  omnes  episcopi  ad  eam  active  tanquam  judices 
concurrunt,  licet  praecipua  pars  ad  summum  Pontificem, 
quatenus  est  caput  visibile  Ecclesiae,  pertineat,  ejusque 
sit  confirmare  quae  acta  sunt  in  concilio. 

7°  Si  vero  summus  Pontifex  dogmaticum  ex  cathedra 
ferat  decretum,  illudque  ad  omnes  transmittat  episcopos, 
tunc  episcopi  illud  judicare  non  debent,  quia  jam  est 
completum  ut  judicium,  sed  tantum  illi  obtemperare.  Eo 
sensu  Clemens  XI  scripsit  ad  clerum  Gallicanum  qui  ar- 
bitratus fuerat  se  bullam  Vineam  Domini  Sabaoth  judi- 
care posse.  ( Fided5Argentre,  Collect.  Jud.,  tom.,  3,  part.  2, 
p.  453  et  seq.) 

CAPUT  TERTIUM. 

DE  MODO  QUO  AUCTORITAS  ECCLESIAS  DOCENTIS  EXER- 
CERI DEBET,  UT  ILLIUS  DECISIO  SIT  INFALLIBILIS. 

Quinque  hic  proponi  possunt  quaestiones : 1°  qualis 
esse  debeat  unanimitas  episcoporum,  ut  eorum  senten- 
tia sit  infallibilis ; 2°  utrum  episcopi  per  orbem  dispersi 
controversias  circa  fidem  infallibiliter  dirimere  possint ; 
3°  utrum  in  eo  casu  requiratur  consensus  eorum  expres- 
sus, an  vero  tacitus  sufficiat ; i°  quid  de  condemnatione 
propositionum  in  globo  sentiendum  sit ; 5°  quaenam  sit 
auctoritas  conciliorum.  De  his  omnibus  in  quinque  arti- 
culis dicemus. 

ARTICULUS  PRIMUS. 

DE  UNANIMITATE  EPISCOPORUM  UT  SENTENTIA  EORUM  SIT 
INFALLIBILIS. 

Duplex  distingui  potest  episcoporum  unanimitas,  phy- 
sica scilicet  et  moralis : dici  potest  episcopos  physice  una- 
nimes esse,  si  omnes,  ne  uno  quidem  excepto,  circa  idem 
punctum  consentirent ; unanimitas  autem  est  moralis, 
ubi  multo  major  pars  eorum  in  idem  consentit. 

Certum  est  1°  unanimitatem  physicam  non  esse  neces- 
sariam ut  judicium  episcoporum  sit  infallibile ; alioquin 
nulla  haeresis  legitime  damnata  fuisset,  nulla  enim  fuit 
quae  saltem  aliquos  patronos  inter  episcopos  non  habue- 
rit : aliunde,  saepe  difficile  et  aliquando  impossibile  est 
omnes  episcopos  assensum  suum  manifestare  et  suffra- 
gium emittere : ergo  unanimitas  moralis  sufficit. 

Certum  est  2°  minorem  numerum  episcoporum  inter 
quos  non  sit  Romanus  Pontifex,  caeteris  contradicentibus, 
sententiam  infallibilem  proferre  non  posse ; nam  infalli- 

bilitas  corpori  episcoporum  promissa  est : at  minor  nu- 
merus , majori  oppositus,  corpus  illud  non  repraesentat, 
ut  evidens  est : ergo. 

Sola  maj oritas,  seu  pluralitas  suffragiorum,  communi- 
ter sufficit  in  collegiis  virorum  deliberantium,  ut  feratur 
sententia  quae  totius  corporis  esse  censetur.  Sic  causae 
terminantur  in  tribunalibus  nostris,  in  publicis  conven- 
tibus, etc.  Attamen  haec  dispositio  est  arbitraria,  et  alias 
formas  homines  statuere  potuissent,  sicut  de  facto  ali- 
quoties statutum  est;  v.  g.,  pro  electione  Papae;  duo 
enim  ex  tribus  vocibus  necessario  requiruntur  (/es  deux 
tiers).  Nullum  est  dubium  quin  Christus  efficere  potue- 
rit ut  sola  pluralitas  sufficiat : sed,  cum  nihil  circa  hoc 
punctum  expresse  dixerit,  ad  constantem  Ecclesiae  praxim 
recurrendum  est,  ut  quid  semper  factum  sit  noscatur,  et 
quid  faciendum  judicetur. 

Certum  est  3°  nullam  habitam  fuisse  rationem,  in  sae- 
culis praeteritis ; episcoporum  numero  evidenter  infe- 
riori reluctantium.  Sic  episcopi  Ariani , Donatistae,  Nes- 
toriani,  Graeci,  etc.,  rejecti  sunt  velut  haeretici  aut  schis- 
matici. 

Certum  est  4°  Ecclesiam  nunquam  tulisse  sententiam 
ob  pluralitatem  stricte  sumptam:  non  quia  judicavit  ta- 
lem sententiam  futuram  esse  nullam,  sed  quia  sapien- 
tius arbitratur  in  hujusmodi  divisione  opinionum  nihil 
definire.  Quaestio  igitur  ad  hoc  praecipue  reducitur,  an 
scilicet  pars  episcoporum  notabiliter  major,  summo  Pon- 
tifici conjuncta,  privilegio  infallibilitatis  in  decisionibus 
fidei  certe  gaudeat,  ita  ut  unanimitas  moralis  non  sit 
necessaria. 

Duplicem  unanimitatem  episcoporum  distinguunt  Jan- 
senistae,  unam  antecedentem  ad  decretum,  et  alteram 
subsequentem.  Fatentur  unanimitatem  antecedentem 
necessariam  non  esse,  nec  ordinarie  possibilem ; at  con- 
tendunt unanimitatem  subsequentem  omnino  necessa- 
riam esse.  Vel,  inquiunt,  episcopi  reluctantes  ab  Ecclesia 
rejiciuntur,  vel  non  : si  prius,  perfecta  est  unanimitas, 
siquidem  dissentientes  jam  non  sunt  de  Ecclesia  utpote 

excommunicati ; si  posterius,  quaestio  non  censetur  de- 
finita, cum  reluctantes  adhuc  sint  in  Ecclesia. 

His  notatis , sit 

PROPOSITIO. 

Pars  notorie  major  episcoporum  summo  Pontifici  conjuncta,  in- 
fallibilis est  in  decisionibus  fidei , licet  quidam  episcopi  ex 
adverso  reclament,  nec  nominatim  excommunicentur. 

Prob.  Scriptura  sacra,  praxi  Ecclesiae,  testimoniis  Pa- 
trum et  rationibus  theologicis. 

1°  Scriptura  sacra.  Matth.  xxviii  , 20  : Ecce  ego  vobis- 
cum  sum,  etc.  Unde  sic  : Infallibilitas  his  verbis  promissa 
Apostolis,  et  eorum  successoribus,  ad  eos  spectat  quatenus 
sunt  corpus  morale  : ergo,  ut  judicium  illorum  sit  infal- 
libile, requiritur  tantum  consensio  hujus  corporis  : at 
ubi  pars  notabiliter  major  capiti  juncta  pronuntiat,  sen- 
tentia merito  judicatur  esse  totius  corporis  : ergo. 

2°  Praxi  Ecclesiae.  Ut  haeretici  habiti  sunt  Pelagiani, 
quibus  decem  et  octo  patrocinabantur  episcopi ; Donatis- 
tae,  quibus  centum' et  quinquaginta : Ariani,  quibus  multo 
plures,  etc.  : velut  schismatici  habentur  Graeci,  non 
obstantibus  tot  episcopis , arcbiepiscopis  et  patriarchis 
causam  eorum  defendentibus  eosque  gubernantibus.  Ergo. 

3°  SS.  Patrum  testimoniis.  Patres  concilii  Ephesini  sic 
aiunt : «Perabsurdum  est  ducentorum  et  decem  sancto- 
» rum  episcoporum  synodo,  quibus  et  universa  Occiden- 
» talium  sanctorum  episcoporum  multitudo,  et  per  ipsos 
» reliquus  totus  terrarum  orbis  consentit,  triginta  tantum 
» numero  sese  opponere.  » Idem  habent  S.  Athanasius 
contra  Arianos,  S.  Aug.  contra  Donatistas  et  Pelagianos, 
etc.  Ergo,  etc. 

4°  Rationibus  theologicis.  1°  Si  majori  episcoporum 
parti  summo  Pontifici  junctae  standum  non  esset,  unus- 
quisque expendere  deberet  an  veritas  cum  majori  vel  cum 
minori  numero  episcoporum  reperiatur , sicque  admit- 
tenda esset  via  examinis  privati  cujus  absurditatem  de- 
monstravimus. 2°  Auctoritas  a Christo  Ecclesiae  concessa 

nihil  prodesset,  quia  fere  nunquam  infallibiliter  pronun- 
tiaret. Ergo. 

Hinc  1°  decretum,  a parte  episcoporum  notabiliter  ma- 
jori summo  Pontifici  juncta  latum,  eo  ipso  ad  fidem  per- 
tinet, quamvis  "plures  alii  episcopi  adversus  illud  recla- 
ment. 

Hinc  2°  praedicto  decreto  semel  lato  et  promulgato, 
omnes  sive  laici,  sive  presbyteri,  sive  episcopi,  quidquid 
huc  usque  opinati  fuerint,  sincere  et  interne  adhaerere 
tenentur. 

Hinc  3°  qui  postea  pertinaciter  reluctantur,  sunt  hae- 
retici, licet  nominatim  non  excommunicentur;  articulo 
enim  catbolicae  fidei  reipsa  adversantur. 

Nec  dici  potest  definitionem  nondum  esse  consumma- 
tam, quia  Ecclesia  reluctantes  e sinu  suo  non  ejicit;  nam 
ejici  possunt , cum  judicio  decretorio  obsistant  : ergo 
constat  veritatem  apud  eos  non  esse.  Si  autem  non  eji- 
ciantur nominatim,  id  fit  ex  prudentia,  ne  scilicet  majora 
inde  noscantur  scandala,  ne  ipsi  fiant  contumaces  et  fi- 
deles in  ruinam  suam  inducant , etc. : at  pessime  inferre- 
tur rem  non  esse  finitam. 

Quaeritur  utrum  mera  episcoporum  pluralitas  ad  deci- 
sionem fidei  sufficeret. 

Hic  notandum  volumus  nostram  intentionem  non  esse 
boc  quaesito  excludere  sententiam  quae  tenet  summum 
Pontificem  ex  cathedra  loquentem,  etsi  minor  pars  tan- 
tum episcoporum  ei  adhaereat,  semper  esse  infallibilem. 

R.  Mera  pluralitas  a summo  Pontifice  sejuncta  non  suf- 
ficeret; merito  namque  dici  non  posset  totum  corpus  tunc 
repraesentari;  sed  mera  pluralitas  summo  Pontifici  juncta 
totum  corpus  episcopale  sufficienter  repraesentare  videtur: 
sic  corpora  politica  et  tribunalia  repraesentari  censentur. 
Cum  tamen  inde  maxima  exsurgerent  incommoda,  ut 
patet,  praesumere  licet  Christum  non  permissurum  ut 
episcopi  sic  dividantur ; vel  si  de  facto  ita  dividerentur, 
majoritas  a ferendo  fidei  decreto  abstineret,  quemadmo- 
dum pluries  a pronuntiando  abstinuerunt  patres  Triden- 
tini , et  tunc  controversia  non  terminata  esset : talis  diu 
x,  16 

fuit  quaestio  Rebaptizantium  olim  famosissima  inter  sum- 
mum Pontificem  Stephanum  et  S.  Cyprianum. 

ARTICULUS  SECUNDUS. 

AN  EPISCOPI  PER  ORBEM  SPARSI  CONTROVERSIAS  CIRCA  FIDEM 
1NFALLIBILITER  DIRIMERE  POSSINT. 

Quaestio  non  est  utrum  episcopi  per  orbem  dispersi 
omnes  controversias  fidei  judicare  debeant,  sed  utrum  in- 
fallibiliter  eas  dirimant,  ex  hypothesi  quod  judicent.  Non- 
nulli novatores , Jansenii  et  Quesnel  asseclae  contendunt 
solum  concilium  generale  quaestiones  fidei  obscuras  infal- 
libili ter  dirimere  posse;  libenter  tamen  concedunt  Eccle- 
siam dispersam,  seu  episcopos  per  orbem  diffusos,  in 
quaestionibus  claris  et  apertis  infallibiliter  judicare.  Di-  j 
eunt  autem  eas  quaestiones  esse  apertas,  quae  communiter  i 
de  fide  credebantur  ante  suscitatam  haeresim , qualis  erat 
divinitas  Yerbi  cum  exortus  est  Arius ; eas  vero  esse 
obscuras  in  quibus  bine  et  inde  disputatur  in  scholis, 
salva  fidei  substantia.  Juxta  catholicos.  Ecclesia  dispersa 
aliquando  a ferendis  judiciis  abstinet;  quia  ex  variis  cir- 
cumstantiis , prudenter  aestimat  necessarium  esse  conci- 
lium generale.  At  quotiescumque  sententiam  emittit,  in- 
fallibiliter judicat,  nec  quisquam  sub  praetextu  obscuri- 
tatis dissentire  potest : cum  quibus  sit 

PROPOSITIO. 

Episcopi  per  orbem  dispersi , summo  Pontifici  juncti , quascum- 
que fidei  controversias , sive  claras,  sive  obscuras,  infallibi- 
liter judicant , seu  infallibiles  sunt  in  omnibus  decisionibus 
suis. 

Prob.  Scriptura  sacra , traditione  et  ratione. 

1°  Scriptura  sacra.  Matth.  xxvm,  20  : Ecce  ego  vobis- 
cum  sum,  etc.  Christus  promisit  infallibilitatem  corpori 
docenti  in  Ecclesia;  verum  episcopi  dispersi,  sicut  et  con- 
gregati, corpus  docens  in  Ecclesia  constituunt : ergo. 

Insuper  Christus  testatur  se  omnibus  diebus  adfuturum 
esse  cum  Apostolis  docenlibus  et  eorum  successoribus 
usque  ad  consummationem  saeculi : his  praesertim  verbis  ni- 
titur privilegium  infallibilitatis  quo  munita  est  Ecclesia 
docens  : at  impossibile  est  episcopos  omnibus  diebus  in 
unum  coadunatos  remanere.  Et  reipsa  Christus  non  dixit : 
Congregamini,  et  ego  ero  vobiscum,  sed  : Ite,  docete 
omnes  gentes,  id  est : Dispergimini  per  mundum  univer- 
sum, ecce  ego  vobiscum  sum  omnibus  diebus.  Ergo. 

2°  Traditione.  Pelagiani  et  Semipelagiani  semper  habiti 
sunt  ut  haeretici  a tempore  S.  Aug.  usque  ad  nos : attamen 
nullum  concilium  generale  adversus  illos  fuit  celebratum, 
sed  tantum  concilia  particularia,  et  praesertim  duo,  unum 
Africanum  et  Arausicanum  II.  Duo  haec  concilia  « missa 
» sunt  ad  sedem  Apostolicam,  inde  etiam  rescripta  vene- 
» runt : causa  finita  est,  utinam  aliquando  finiatur  error ! » 
S.  Aug.  Serm.  131 , t.  v,  coi.  645  de  Verbis  Evang.  Joan. 
Porro  nulla  unquam  fuit  haeresis  magis  intricata  quam 
Pelagiana  et  Semipelagiana  : ergo. 

Aliunde,  per  tria  priora  Ecclesiae  saecula,  usque  ad  con- 
cilium Nicaenum  I,  anno  325  celebratum,  multae  damnatae 
sunt  baereses,  et  sancti  Patres  omnes  haereticos  ex  aucto- 
ritate Ecclesiae  convincebant : ergo  velut  certum  habeba- 
tur Ecclesiam  dispersam  infallibilitate  gaudere. 

3°  Ratione.  1°  Non  concilium  generale,  sed  episcopi  per 
orbem  sparsi  populum  Christianum  doctrina  pascunt: 
unde  si  errori  obnoxii  essent  docendo,  contingere  posset 
majorem  Ecclesiae  partem  a veritate  deficere : tunc  infal- 
libilitas  ejus  passiva  cum  activa  destrueretur,  catbolicitas 
periret  et  portae  inferi  adversus  illam  praevalerent : porro 
haec  consectaria  admitti  nequeunt : ergo. 

2°  Difficillimum  et  saepe  impossibile  est  concilium 
(Ecumenicum  congregare : attamen  necesse  est  ut  tribu- 
nal ad  terminandas  quaestiones  fidei  destinatum  semper 
existat,  alioquin  error  in  Ecclesia  Dei  serpere  posset,  et 
nullum  adesset  medium  quo  efficaciter  cohiberetur : ergo 
necesse  est  ut  Ecclesia  dispersa  privilegio  infallibilitatis 
gaudeat,  non  solum  in  quaestionibus  manifestis,  sed  in 

obscuris  et  etiam  intricatis ; facilius  enim  error  in  his 
quam  in  aliis  grassaretur  et  obflrmaretur:  sufficiens 
igitur  remedium  praeparare  debuit  Christus  contra  hujus- 
modi malum : atqui  nullum  aliud  excogitari  potest,  si 
summum  Pontificem  ex  cathedra  loquentem  excipias, 
praeter  infallibilitatem  jugiter  in  Ecclesia  permanentem 
et  ad  quascumque  causas  se  extendentem  : ergo. 

Solvuntur  objectiones. 

Obj.  1°.  S.  Aug.  pluribus  in  locis  excusat  resistentiam 
S.  Cypriani  decreto  S.  Stephani,  ex  eo  quod  concilio 
cecumenico  obtemperare  paratus  esset : ergo  non  existi- 
mabat auctoritatem  Ecclesiae  dispersae  sufficientem  esse 
ad  finiendam  controversiam  de  baptismo  ab  haereticis 
collato. 

R.  1°.  Dist.  ant.  Quidquid  sit  de  modo  quo  S.  August. 
S.  Cyprianum  defendit,  illum  defendit  non  exclusa  auc- 
toritate Ecclesiae  dispersae  sufficienter  S.  Cypriano  notae, 
concedo  ; eum  defendit  ex  eo  quod  soli  concilio  oecumenico 
obtemperare  vellet,  nego  ant.  Nam  ibi  S.  Doctor,  1.  1,  de 
Baptismo,  cap.  18,  agnoscit  quod  postea  totus  catholicus  or- 
bis amplexus  sit  opinionem  S.  Cypriano  oppositam ; eo 
tempore  igitur  nondum  hac  de  re  clara  apparuerat  totius 
Ecclesiae  dispersae  consensio.  Praeterea,  expresse  testatur 
idem  S.  Doctor,  1.  2 de  Bapt.  c.  4,  S.  Cyprianum  semper 
paratum  fuisse  auctoritati  Ecclesiae  cedere,  et  forsitan 
cessisse  antequam  moreretur : atqui  tamen  nullum  tunc 
fexistebat  concilium  generale  in  quo  error  Rebaptizantium 
fuisset  damnatus : ergo. 

R.  2°.  Nego  conseq.  Libenter  enim  admittimus  tales 
contingere  posse  circumstantias  in  quibus  necessarium 
sit  concilium  generale,  non  quidem  quasi  sententia  Ec- 
clesiae dispersae  non  sit  infallibilis,  sed  ut  evidentius 
appareat  et  omnis  disputandi  praetextus  tollatur,  ac  tutius 
pax  inter  contendentes  restituatur : porro  gravissimae  sub 
omni  respectu  erant  circumstantiae  in  quibus  versabatur 
Ecclesia  relative  ad  quaestionem  de  Rebaptizantibus ; om- 

nes  enim  Ecclesiae  Africae,  Numidiae,  Mauritaniae,  Ponti  et 
fere  totius  Orientis  opinionem  S.  Cypriani  tenebant; 
caeterae  vero  summo  Pontifici  Stephano  hanc  opinionem 
damnanti  adhaerebant : vix  igitur  urgentiores  excogitari 
possent  circumstantiae  ut  concilium  generale  esset  neces- 
sarium. Ergo. 

R.  3°.  Sunt  qui  validis  rationibus  demonstrant  contro- 
versiam inter  SS.  Stephanum  et  Cyprianum,  de  rebap- 
tizandis, nunquam  realiter' exstitisse : inter  eos  eminent 
Missorius  et  Molkeburius,  Inst.  Hist.  eccles.  cum  notis 
D.  Tizzani,  t.  i,  cap.  2,  de  S.  Stepb. 

Obj.  2°.  Saepe  concilia  oecumenica  articulos  ab  Ecclesia 
dispersa  definitos  de  novo  tractarunt,  v.  g.,  errores  Nes- 
torii , Eutycbii,  Monothelitarum , etc.,  jam  proscriptos 
proscripserunt  : ergo  persuasum  habuerunt  Ecclesiam 
dispersam  privilegio  infallibilitatis  non  donari. 

R.  List.  ant.  Saepe  concilia  cecumenica  articulos  ab  Ec- 
clesia dispersa  definitos  de  novo  tractarunt,  ut  eos  con- 
firmarent, conc. ; ut  eos  tanquam  incertos  novo  examini 
subjicerent,  nego  ant.  Equidem  saepe  concilia  cecumenica 
articulos  ab  Ecclesia  dispersa,  imo  a conciliis  anteceden- 
tibus etiam  generalibus  definitos  de  novo  tractarunt,  ut 
iterum  eos  confirmarent,  contumaciam  haereticorum 
efficacius  contunderent,  eorum  animos  ad  unitatem  faci- 
lius inclinarent  et  dogmata  christiana  magis  ac  magis 
elucidarent:  sic  secunda  synodus  Constantinopolitana 
quatuor  priora  concilia  generalia  confirmavit,  et  tamen 
de  illorum  auctoritate  non  dubitavit ; sic  concilium  Tri- 
dent.  multa  definivit  quae  in  antiquis  Ecclesiae  conciliis 
fuerant  decreta : atqui  patres  Tridentini  de  antiquorum 
conciliorum  i n fall ibilita te  non  dubitant:  ergo. 

Exempla  nobis  allegata,  ex  damnatione  errorum  jam 
proscriptorum  petila,  pro  responsione  nostra  pugnant ; 
nam  concilium  Ephesinum  et  concilium  Chalcedonense 
definierunt  capita  quae  jam  erant  de  fide,  nempe  conci- 
lium Ephesinum  unicam  in  Christo  esse  personam,  et 
concilium  Chalcedonense  duas  in  eodem  Christo  esse  na- 
turas. Ergo. 

COROLLARIUM. 

Hinc  manifestum  est  appellationem  ab  Ecclesia  dis- 
persa ad  futurum  concilium  generale  esse  illicitam,  et 
admitti  non  posse  ut  modum  necessarium  sententiam 
episcoporum  dispersorum  capiti  suo  junctorum  manifes- 
tandi. Nam  1°  eorum  unanimitas  aliter  probari  potest, 
et  ubi  constat,  est  infallibilis,  ex  dictis.  2°  Talis  appel- 
latio est  illusoria ; saltem  enim  difficillimum  et  saepe 
impossibile  est  concilium  generale  congregare : interea 
errores  legitimam  condemnationem  non  formidantes  im- 
pune grassarentur.  3°  Eadem  est  Ecclesia  dispersa  et  con- 
gregata ; ridicule  autem  fit  appellatio  ab  Ecclesia  ad  Eccle- 
siam. 4°  Talis  appellatio  inter  catholicos  est  insolita,  a 
Pelagianis  in  quinto  saeculo  fuit  excogitata,  a Lutberanis 
in  decimo  sexto  fuit  renovata,  et  postea  a Jansenistis. 
5°  Pelagianos  futurum  concilium  invocantes  sic  confuta- 
vit S.  Aug.  lib.  4 ad  Bonifac.,  cap.  ultimo,  n.  34 : « Quid 
» est  ergo  quod  dicunt,  < Simplicibus  episcopis  sine  con- 
» gregatione  synodi  in  locis  suis  sedentibus  extorta  sub- 
» scripto  est?...  Aut  vero  congregatione  synodi  opus  erat, 
» ut  aperta  pernicies  damnaretur  : quasi  nulla  haeresis 
» aliquando  nisi  synodi  congregatione  damnata  sit ! cum 
» potius  rarissimae  inveniantur,  propter  quas  damnandas 
» necessitas  talis  exstiterit ; multoque  sint  atque  ineom- 
» parabiliter  plures  quae,  ubi  exstiterunt,  illic  (Romae) 
» improbari  damnarique  meruerunt,  atque  inde  per 
» caeteras  terras  devitandae  innotescere  potuerunt.  » Ergo. 

Idem  dicendum  est  de  appellatione  a Papa  ad  conci- 
lium generale,  a pluribus  summis  Pontificibus  damnata, 
ut  videre  est  apud  F erraris,  v°  Appell.  art.  3,  n.  4. 


DE  VERA  ECCLESIA, 


367 


ARTICULUS  TERTIUS, 

UTRUM  AD  INFALLIBILE  FIDEI  JUDICIUM  EXPRESSUS  REQUIRATUR 
EPISCOPORUM  CONSENSUS  , AN  VERO  TACITUS  SUFFICIAT. 

Tacitus  episcoporum  consensus  est  vera  eorum  adhaesio 
alicui  circa  fidem  definitioni,  sed  non  expresse  manifes- 
tata. Sensus  praesentis  quaestionis  non  est  an  hujusmodi 
adhaesio  infallibilem  fidei  definitionem  efficiat,  sed  an  si- 
lentium episcoporum  sufficiens  sit  indicium  eos  proposi- 
tioni sibi  notae  adhaerere  seu  tacite  consentire : partem 
affirmantem  docuerunt  abbas  de  Saint-Cyran,  in  opere 
suo  de  Hierarchia  ecclesiastica,  sub  nomine  Petri  Aure- 
lii, et  Quesnel,  Tradition  de  VEglise  Eomaine.  Postquam 
vero  Constitutio  Unigenitus  fuit  promulgata,  Quesnel  et 
tota  Jansenianorum  caterva,  ut  ab  illius  auctoritate  se 
expedirent,  conclamarunt  eam  ab  episcopis  per  orbem 
sparsis  sufficienter  non  fuisse  acceptatam,  aut  saltem  id 
ex  silentio  eorum  concludi  non  posse.  Contra  quos  sit 

PROPOSITIO. 

Quoties  dogma  aliquod  a Romano  pontifice  definitum  (quod, 
juxta  meliorem  sententiam,  semper  est  infallibile  quin  accedat 
expressus  vel  tacitus  Episcoporum  consensus),  ad  omnes  epi- 
scopos dirigitur,  si  expresse  eidem  non  adhaereant,  tunc  tacitus 
omnium  moraliter  consensus  necessario  est  praesumendus , et 
infallibilis  est  definitio . 

Thesis  proponitur,  ut  patet  enuntiatis  verbis,  ut  nul- 
lum Jansenianis  relinquatur  effugium. 

Prob . Scriptura  sacra,  praxi  Ecclesiae  etc.  S.  Aug. 

4°  Scriptura  sacra . Matth.  xvi,  18 : Tu  es  Petrus , et 
super  hanc  petram  aedificabo  Ecclesiam  meam , et  portae 
inferi  non  praevalebunt  adversus  eam.  Unde  sic  : Nunquam 
error  praevalere  potest  in  Ecclesia : at  si  hujusmodi  de- 
finitio infallibilis  non  esset,  error  praevaleret  in  Ecclesia, 

cum  nulla  tunc  existeret  via  ad  eum  praecavendum  aut 
rejiciendum : ergo. 

2°  Praxi  Ecclesice.  Omnes  fatentur  errores  Pelagiano- 
rum  et  Semipelagianorum  legitime  fuisse  proscriptos: 
atqui  nulla  existi  t declaratio  episcoporum,  sive  congre- 
gatorum, sive  dispersorum,  expressa  contra  illos.  Idem 
dicendum  est  de  erroribus  Baii  et  Molinosi,  de  quinque 
propositionibus  Jansenii  quae  ab  adversariis  habentur  ut 
haereticae. Ergo. 

3°  Ex  S.  Aug.  Epist.  55,  alias  119,  c.  19,  ad  Janua- 
rium : « Quae  sunt  contra  fidem  vel  bonam  vitam,  non 
» approbat,  nec  tacet,  nec  facit  (Ecclesia).  » Nisi  autem 
praefata  fidei  definitio  infallibilis  esset.  Ecclesia  quae  sunt 
contra  fidem  et  bonam  vitam  taceret.  Ergo. 

Ut  autem  silentium  episcoporum  velut  sufficiens  indi- 
cium taciti  eorum  consensus  haberi  debeat,  tres  requi- 
runtur conditiones,  scilicet : 1°  ut  fidei  decretum  de  quo 
agitur  ipsis  innotescat ; 2°  ut  ad  eos  tanquam  regula  fidei 
totam  obligans  Ecclesiam  dirigatur  vel  perveniat ; 3°  ut 
illud  decretum  ad  fidem,  mores  aut  disciplinam  genera- 
lem et  essentialem  respiciat,  nam  de  his  solis  Ecclesia 
infallibiliter  judicat,  ut  infra  dicemus : si  ergo  de  aliquo 
facto  personali  vel  de  rebus  politicis  ageretur,  nihil  ex 
silentio  episcoporum  concludi  posset. 

Solvuntur  objectiones. 

Obj.  1°.  Semper  aliquis  erit  locus  timendi  ne  omnes 
episcopi  dispersi  definitionem  Apostolicam  non  cogno- 
verint, aut  eam  non  legerint,  aut  cum  debita  medita- 
tione non  examinaverint,  aut  suam  oppositionem  non- 
dum manifestare  potuerint : ergo,  etc. 

R.  1°.  Retorqueo  argumentum.  Semper  erit  locus  timendi 
ne  omnes  episcopi  ad  concilium  generale  non  fuerint 
debito  modo  convocati,  aut  rem  cum  debita  attentione 
non  expederint,  aut  aliqua  consideratione  humana  ad 
consentiendum  ihducti  fuerint,  etc.  Ergo  de  sufficienti 
illorum^consensu,  licet  expresso,  nunquam  constabit. 

Quaelibet  auctoritas  humana  eodem  ratiocinio  rueret, 
quia  semper  aliqua  hujusmodi  fingi  posset  hypothesis. 

R.  2°.  Nego  ant.  Nullus  enim  est  timendi  locus  ubi 
certitudo  moralis  habetur  : at  si  definitio  Apostolica  ad 
omnes  episcopos  directa  fuerit,  quod  facile  constabit, 
certum  est  eos  illam  accepisse  et  legisse ; supponi  quippe 
non  potest  omnes  episcopos  muneri  suo  simul  deesse, 
propter  continuam  Christi  assistentiam.  De  caetero  te- 
nendum est  sedis  Apostolicae  decreta  examini  episco- 
porum non  esse  subjicienda,  cum  Petro  tantum  dic- 
tum sit : Pasce  agnos  meos ; pasce  oves  meas . Praeterea 
Christus  dare  voluit  regulam  fidei  omnibus  obviam:  porro 
non  esset  obvia,  si  tale  omnium  episcoporum  exspectan- 
dum esset  examen. 

lnst.  Qui  tenent  summum  Pontificem  esse  infallibi- 
lem, ipsius  decreta  accipunt  sine  examine.  Ergo  timen- 
dum est  ne  plerique  episcopi  definitionem  Apostolicam 
sufficienter  non  examinaverint. 

R . Nego  ant . Qui  enim  tenent  summum  Pontificem 
esse  infallibilem  habent  etiam  ut  certum  episcopos  esse 
jure  divino  fidei  judices  : ergo  nihilominus  legere  et 
examinare  debent  propositiones  a summo  Pontifice  defi- 
nitas, si  non  ut  dubium  evanescat,  saltem  ut  clarius  ipsis 
pateat  veritas  quam  docere  et  tueri  tenentur. 

Dicunt  quidem  Jansenistae  plerosque  episcopos  librum 
Jansenii  non  legisse;  sed  omnes  illius  sensum  agnoscere 
potuerunt , tum  examinibus  et  discussionibus  Romae  ali- 
bique  celebratis,  tum  ipsis  Jansenistarum  confessis.  Ergo. 

Fatendum  est  insuper  Christum  praevidisse  fore  ut  ple- 
rique episcopi  crederent  summum  Pontificem  esse  infalli- 
bilem, et  tamen  infallibilitatem  corpori  episcoporum 
certo  promisit  : quidquid  sit  ergo  de  illa  infallibilitate , 
negari  non  potest  decisiones  episcoporum  infallibiles  esse. 
Ergo. 

Obj.  2°.  Summus  pontifex  Honorius,  in  epistola  ad  Ser- 
gium, patriarcham  Constantinopolitanum,  errorem  Mo- 
nothelitarum  docuit;  atqui  tamen  episcopi  contra  hanc 
epistolam  non  reclamarunt : ergo. 

i6* 

R.  1°.  Non  constat  Honorium  errorem  Monothelitarum  i 
docuisse;  multi  enim  ipsius  epistolas  ad  Sergium,  Sophro- 
nium  et  Cyrillum  ab  omni  labe  haeresis  excusant.  Sergius 
ad  eum  scripserat  litteras  dolo  plenas,  quibus  illi  persua- 
dere nitebatur  pro  bono  et  pace  Ecclesiae  maxime  necessa- 
rium esse  ut  nec  una  nec  duplex  in  Christo  voluntas  et 
operatio  diceretur : his  testimoniis  Sergii  nimis  credens  : 
Honorius,  altum  circa  hanc  quaestionem  praescripsit  silen- 
tium; silentium  istud  magnum  verae  fidei  attulit  detri- 
mentum , sed  praeter  Honorii  intentionem.  Ergo  1°. 

R.  2°.  Nego  conseq.  Etiamsi  enim  Honorius  in  epistolis 
suis  errorem  Monothelitarum  docuisset,  nihil  contra  pro-  i 
positionem  nostram  ex  silentio  episcoporum  inferri  posset : 1 
nam  1°  decisio  Honorii  non  erat  dogmatica,  siquidem  non 
definiebat  quid  esset  credendum  aut  rejiciendum;  2°  ad  ' 
omnes  Ecclesias  non  fuit  directa  : erat  e contra  omnibus  I 
fere  episcopis  ignota , tum  in  Oriente , tum  in  Occidente ; 
nam  Orientales  Monothelitis  addicti , eam  ad  confirman- 
dum errorem  suum  nunquam  invocaverunt.  Quando  He- 
raclius  silentium  per  Ecthesim  suam  praescripsit,  undique 
contra  illam  reclamatum  est : atqui  non  minus  contra 
Honorii  decisionem  reclamatum  esset , si  cognita  fuisset. 
Similiter  in  Occidente  Joannes  IV,  Theodorus  et  Marti- 
nusl,  summi  pontifices  Romani,  Ecthesim  Heraclii  et 
Typum  Constantis  damnaverunt,  Epistolas  autem  Honorii 
ad  Sergium  ne  quidem  commemorant  : ergo  praedicta 
Honorii  decisio  quasi  sopita  remansit  per  quinquaginta 
annos , usque  ad  sextam  synodum  generalem  in  qua  fuit 
reprobata.  Non  mirum  igitur  si  episcopi  tacuerint.  Ergo. 

Caeterum,  quaestio  de  vera  mente  Honorii  relative  ad 
Monothelitas,  redibit  in  Tractatu  de  Incarnatione  , ubi  de 
duplici  voluntate  in  Christo. 

Obj.  3°.  Clerus  Gallicanus,  in  celebri  censura  anni  1700, 
damnavit  eorum  sententiam  qui  docebant  silentium  epi- 
scoporum circa  aliquam  doctrinam  ut  illius  approbationem 
esse  habendum.  Ergo. 

R.  Distinguo  ant.  Et  ibi  agebatur  de  doctrina  ab  aliquo 
theologo  privato  asserta,  concedo;  agebatur  de  constitu- 

tione  dogmatica,  nego  ant.  Equidem  clerus  Gallicanus 
merito  damnavit  eorum  sententiam  qui  tenebant  episco- 
pos novas  theologorum  opiniones  approbare  censeri,  eo 
ipso  quod  circa  illas  tacerent ; inde  enim  sequeretur  Ec- 
clesiam approbare  multas  opiniones  contradictorias,  fal- 
sas, scandalosas  et  haereticas,  aliunde  fere  occultas,  quae 
sine  periculo  in  lucem  prodirent  : nunquam  vero  clerus 
Gallicanus  definire  intendit  silentium  episcoporum  circa 
constitutionem  dogmaticam  , legitime  promulgatam  et 
conditionibus  supra  requisitis  vestitam  sufficiens  non  esse 
indicium  eos  dictae  constitutioni  adhaesisse.  Ergo. 

ARTICULUS  QUARTUS. 

DE  CONDEMNATIONE  PROPOSITIONUM  IN  GLOBO. 

Duplici  modo  perversae  propositiones  damnari  possunt, 
scilicet  speciali  modo , quando  singulis  sua  nota  assigna- 
tur et  declaratur,  v.  g.,  primam  esse  erroneam,  secundam 
scandalosam,  tertiam  haereticam , etc.,  vel  in  globo,  ut 
aiunt,  id  est,  si  omnes  damnentur  velut  respecti  ve  erro- 
neae, scandalosae,  haereticae,  etc.  Eo  modo  101  proposi- 
tiones Quesnel,  ex  libro  les  Reflexions  morales , etc.,  in 
celebri  bulla  Unigenitus  a Clemente  XI  damnatae  sunt 
anno  1713.  Hinc  Jansenii  et  Quesnel  asseclae  novam  occa- 
sionem sumpserunt  Pontificiae  hujus  Constitutionis  aucto- 
ritatem declinare,  contendentes  Ecclesiam  propositiones 
sic  in  globo  damnare  non  posse.  Contra  quos  sit 

PROPOSITIO. 

Ecclesia  est  infallibilis  in  damnatione  propositionum  in  globo. 

Prob . Scriptura  sacra  et  praxi  Ecclesiae. 

1°  Scriptura  sacra . Euntes , docete  omnes  gentes , etc. 
Unde  sic  : Christus  suam  promisit  assistentiam  Ecclesiae, 
ut  infallibiliter  doceret  et  judicaret,  modum  autem  non 
determinavit ; quocumque  modo  igitur  Ecclesia  sentem 

tiam  suam  aperiat,  infallibiliter  quaestiones  judicat.  Ergo. 

2°  Praxi  Ecclesias.  c<  Si  quid  tota  per  orbem  frequentat 
» Ecclesia,  quid  ita  faciendum  sit  disputare  insolentissi- 
» mae insaniae  est, » ait  S.  Aug.  Epist.  54-,  alias  118,  cap.  5. 
Atqui  mos  receptus  est  in  Ecclesia,  sive  congregata,  sive 
dispersa,  propositiones  sic  in  globo  condemnandi.  1°  In 
Ecclesia  congregata ; in  concilio  enim  Nicaeno  I damnatus 
est  liber  Arii  cui  titulus  Thalia ; in  concilio  generali  V 
tria  famosissima  Theodori,  Theodoreti  et  lbae  Capitula 
proscripta  sunt : in  VI  damnati  sunt  libri  Origenis ; a for- 
tiori propositiones  ex  illis  libris  extractae  sub  pluribus 
notis  respective  damnari  potuissent.  Sic  pariter  concilium 
Constantiense,  sess.  8,  45  Wiclefi  articulos  in  globo  pro- 
scripsit ut  erroneos, scandalosos,  blasphemos,  et  sess.  15, 
eodem  modo  damnavit  35  propositiones  Joannis  Hus.  Ergo 
1°.  2°  A multo  tempore  idem  usus  propositiones  in  globo 
condemnandi  viget  in  Ecclesia  non  congregata;  eo  modo 
Sixtus  IY  damnavit  Petrum  de  Osma , Leo  X Lutherum , 
PiusY,  Gregorius  XIII  et  Urbanus  VIII  Baium,  Innocen- 
tius XI  mysticas  et  exitiosas  Molinosi  assertiones.  Inno- 
centius XII  23  propositiones  ex  lib.  illust.  de  Fenelon, 
Explication  des  maximes  des  saints,  excerptas,  etc.  Ergo. 

Ille  modus  propositiones  verae  doctrinae  oppositas  dam- 
nandi Saepe  maximae  est  utilitatis ; est  enim  promptior  et 
expeditior,  multo  minus  praebet  locum  cavillationibus 
haereticorum.  Unde  Bossuet , Second  ecrit  sur  le  livre  de 
Fenelon,  n.  2 : « Les  condamnations  generales  sont  utile- 
» ment  pratiquees  dans  FEglise , pour  donner  comme  un 
» premier  coup  aux  erreurs  naissantes,  et  souvent  meme 
» le  dernier,  suivant  1’exigence  du  cas  et  le  degre  d’obsti- 
» nationqu’on  trouve  dans  les  esprits.»  Ergo  legitime  con- 
demnari possunt  propositiones  in  globo.  Imo  infallibiliter 
condemnari  posset  liber  velut  continens  propositiones 
respective  falsas,  erroneas,  scandalosas,  etc.;  ad  hanc 
enim  conclusionem  evidenter  ducunt  rationes  a nobis 
allatae,  et  sic  damnata  sunt  tria  capitula. 

Solvuntur  objectiones . 

Obj.  Illa  judicandi  forma  admitti  non  potest  in  Eccle- 
sia, quae  nihil  certum  et  determinatum  proponit  creden- 
dum : atqui  talis  est  condemnatio  propositionum  in  globo; 
ergo. 

H.  Nego  min.  Dici  enim  non  potest  nihil  certum  et  de- 
terminatum nobis  proponi  credendum,  si  constet  proposi- 
tiones sic  damnatas  saltem  sub  aliquo  respectu  esse  malas : 
atqui  tunc  constat  omnes  illas  propositiones  saltem  sub 
aliquo  respectu  esse  malas ; posito  quod  legitima  sit  con- 
demnatio, eo  ipso  constat  nullam  ex  his  propositionibus 
esse  cui  saltem  una  ex  notis  in  genere  assignatis  non  con- 
veniat : ergo.  Rem  exemplo  sic  illustrat  de  la  Hogue : «Sup- 
» ponatur,  inquit , de  permultis  cibis  alicui  appositis,  sex 
» peritissimos  medicos  generatim  declarare  ex  eis  unum 
» esse  capiti  noxium,  alios  stomacho  vel  visceribus , quos- 
» dam  veneno  infectos , et  caeteros  prorsus  insalubres  : 
» profecto  qui  et  sanitati  et  suae  vitae  providere  vellet  vir 
» sapiens,  non  obtenderet  vagam  nimis  esse  illam  medi- 
» eorum  assertionem  quam  ut  ei  indulgere  debeat.  » Ergo 
a pari  obtendere  non  debent  fideles  nimis  vagam  esse 
condemnationem  propositionum  in  globo,  ut  eas  rejicere 
teneantur. 

Inst.  1°.  Praedicta  propositionum  condemnatio  non  po- 
test reputari  infallibilis,  nisi  episcopi  in  parte  saltem  no- 
tabiliter majori  illi  assenliant : at , in  hypothesi  nostra , 
episcopi  non  assentiunt  toti  condemnationi  saltem  per 
modum  unius;  unus  enim  talem  habebit  propositionem  ut 
falsam,  alius  ut  scandalosam , alter  ut  haereticam,  sicque 
de  caeteris , et  forte  circa  nullam  plene  sibi  consentient. 
Ergo. 

R.  1°.  Nego  maj . Judicium  enim  Apostolicae  sedis  ex 
cathedra  latum , ut  melior  docet  sententia , est  per  se  in- 
fallibile, ut  supra  enuntiavimus.  Ergo. 

R.  2°.  Nego  min . ejusque  probationem . Etiamsi  enim 
episcopi  non  sibi  consentirent  in  assignando  notas  conve- 

nientes  singulis  propositionibus , nihilominus  sufficien- 
ter unanimes  essent  circa  ipsam  propositionum  condem- 
nationem, siquidem  omnes  tenerent  nullam  ex  dictis 
propositionibus  esse  quae  unam  saltem  ex  notis  assigna- 
tis non  mereretur,  et  vicissim  nullam  ex  notis  assigna- 
tis quae  saltem  uni  ex  propositionibus  damnatis  non  con- 
veniret. 

Praeterea  supponamus  paulisper  consensum  episcopo- 
rum necessarium  esse  ut  damnatio  propositionum  in  globo 
sit  infallibilis.  Yel  episcopi  moraliter  unanimes  esse  de- 
berent in  assignando  notas  singulis  propositionibus,  quod 
solus  Deus  scit , vel  non.  Si  talis  unanimitas  non  requi- 
ratur, nulla  est  difficultas.  Si  requiratur,  Christus  sua 
assistentia  provideret  ut  existeret.  Nam  promisit  se  cum 
Ecclesia  docente  semper  adfuturum , et  modum  ferendi 
judicium  non  determinavit.  Fideles  ergo  inquirere  non 
debent  qua  ratione , quo  motivo  episcopi  circa  aliquam 
propositionem  consentiant : humiliter  eos  audiant  et 
prompto  animo  eis  obediant , hoc  ipsis  ad  salutem  suf- 
ficit. 

Inst.  2°.  Quando  propositiones  damnantur  in  globo , plu- 
rimae ex  illis  notam  haeresis  non  merentur  : ergo  adhuc 
propugnari  possunt. 

R.  Dist.  consequens.  Adhuc  propugnari  possunt , id  est, 
qui  eas  seorsim  sumptas  propugnaret  non  esset  formali- 
ter  haereticus , cone. ; non  esset  erga  Ecclesiam  rebellis , 
nego  conseq.  Etenim  qui , post  hujusmodi  condemnatio- 
nem, propositiones  sejungeret,  contenderetque  notam 
haeresis  his  aut  illis  non  applicari,  et  eas  propugnaret,  non 
esset  formaliter  haereticus,  nam  fidei  catholicae  stricte 
sumptae  non  adversaretur  : sed  ipsius  conditio  non  ideo 
melior  esset , rebellis  enim  erga  Ecclesiam  et  reus  pec- 
cati mortalis  fieret.  Si  autem  propositiones  damnatas  in 
globo  generatim  defenderet,  formaliter  haereticus  foret, 
ex  hypothesi  quod  nota  haereseos  assignata  esset  sine  alia 
determinatione , quia  una  saltem  ex  iis  esset  haeretica , 
et  sic  contra  fidem  catholicam  tunc  directe  pugnaret : 
ergo,  etc. 

ARTICULUS  QUINTUS. 

QUjENAM  sit  auctoritas  conciliorum  seu  ecclesias 
CONGREGATAE. 

Concilium  est  legitima  episcoporum  congregatio , ad  de- 
liberandum et  judicandum  de  iis  quae  ad  fidem,  mores  aut 
generalem  Ecclesiae  disciplinam  pertinent. 

Concilium  vel  generale  est,  vel  particulare.  Concilium 
generale  seu  cecumenicum  est  illud  quod  universam  le- 
gitime repraesentat  Ecclesiam ; particulare  vero  est  illud 
quod  aliquam  tantum  Ecclesiae  partem  repraesentat.  Po- 
test esse  nationale,  vel  provinciale:  est  nationale,  si 
omnes  episcopi  ejusdem  regionis  seu  regni  aut  imperii , 
sub  praesidentia  patriarchae  vel  primatis , legitimae  convo- 
centur ; est  autem  provinciale , quando  ex  omnibus  ejus- 
dem provinciae  ecclesiasticae  episcopis  metropolitano  junc- 
tis componitur.  De  concilio  generali  praecipue  nobis  di- 
cendum est. 

Per  concilium  generale  non  intelligenda  est  multitudo 
episcoporum  cum  Romano  pontifice  conjuncta , alioquin 
nullum  esset  discrimen  essentiale  inter  concilium  et  Ec- 
clesiam dispersam.  Concilium  generale  recte  definitur  : 
Coetus  episcoporum  nomine  totius  Ecclesiae  congregatorum , 
ad  illam  legitime  repraesentandam , et  ad  tractandum  de 
fide , moribus  aut  disciplina.  Quatuor  in  primis  circa  con- 
cilia generalia  inquiri  possunt , nempe  : 1°  quo  jure  sint 
instituta ; 2°  quae  requirantur  conditiones  ut  sint  cecume- 
nica;  3°  quaenam  sit  eorum  auctoritas;  4°  quae  necessitas. 
De  his  in  quatuor  paragraphis  breviter  dicemus. 

§ I.  — De  jure  quo  instituta  sunt  concilia  oecumenica. 

Juri  naturali  consentanea  est  conciliorum  convocatio  : 
quaelibet  enim  societas  potest , j ure  naturali , saltem  con- 
vocante legitimo  praeside , coetum  generalem  congregare. 
Actus  hujusmodi  coetus  universa  membra  absentia  pariter 

obligant.  Porro,  Ecclesia,  utpote  societas  perfecta,  idem 
jus  habere  debet.  Ergo  conciliorum  generalium  convoca- 
tio juri  naturali  consentanea  est. 

Jure  autem  divino  instituta  sunt  generalia  concilia. 

Nam  apud  Matth.  xvm,  20,  Christus  dicit : Ubi  enim 
sunt  duo  vel  tres  congregati  in  nomine  meo,  ibi  sum  in  me- 
dio eorum  : atqui  haec  verba , ex  contextu , ad  Ecclesiam 
congregatam  spectare  videntur ; immediate  enim  ante  ea 
Christus  dixerat : St  Ecclesiam  non  audierit,  sit  tibi  sicut 
ethnicus  et  publicanus.  Amen  dico  vobis : Qucecumque  alli- 
gaveritis super  terram , etc. 

Universa  traditio  hunc  textum  sic  intellexit , v.  g.,  con- 
cilium Chalcedonense , in  quo  plus  quam  quingenti  sede- 
runt episcopi;  concilium  Constant.  II;  item  Caelestinus 
papa,  ad  patres  concilii  Ephesini  scribens,  etc.  Ergo. 

§ II.  — De  conditionibus  requisitis  ut  concilia  sint  oecumenica 
et  legitima. 

Triplicis  generis  requiruntur  conditiones  ut  concilia 
sint  oecumenica  et  legitima ; aliae  enim  spectant  ad  eo- 
rum convocationem , aliae  ad  celebrationem , et  aliae  ad 
exitum. 

1°  Quoad  convocationem , duae  sunt  conditiones  de  jure 
ordinario  requisitae  : 1°  ut  pontifex  Romanus  episcopos 
convocet  vel  convocationi  eorum  consentiat;  ille  enim 
solus  episcopos  legitime  convocare  potest , qui  ratione  di- 
gnitatis primus  est  et  universalem  habet  jurisdictionem; 

2°  Ut  omnes  episcopi  communionem  cum  Romano  pon- 
tifice habentes  convocentur  ;-nam  jure  divino  omnes  aequa- 
lem habent  potestatem  de  controversiis  circa  fidem  ju- 
dicandi : ergo  nullius  convocatio  negligi  potest  quin  jus 
divinum  laedatur. 

Diximus , de  jure  ordinario  requisitae ; quia  convocatio 
aliquando  per  summum  Pontificem  fieri  non  posset,  sede 
Romana  scilicet  vacante  aut  a Pontifice  dubio  occupata. 
Tunc  autem  episcopi,  si  de  facto  coadunarentur  in  numero 
sufficienti,  totam  repraesentarent  Ecclesiam.  At  in  eo  casu. 

concilium  non  esset  vere  oecumenicum , nisi  accedente 
consensu  aliorum  episcoporum  qui  convocari  debuissent; 
nec  eadem  polleret  auctoritate  ac  castora  concilia  genera- 
lia, donec  a Romano  pontifice  legitimo  et  certo  confirma- 
tum fuisset. 

2°  Quoad  celebrationem , omnes  catholici  docent : d°  pree- 
sidentiam  ad  pontificem  Romanum  jure  divino  pertinere; 
certum  est  enim  illum  esse  jure  divino  Christi  vicarium, 
caput  totius  Ecclesiae  et  supremam  in  illam  habere  aucto- 
ritatem , ut  mox  probaturi  sumus ; aliunde  unanimi  tra- 
ditione constat  pontificem  Romanum  omnibus  conciliis 
generalibus  per  se  aut  per  legatos  suos  praefuisse,  aut  sal- 
tem auctoritate  sua  ea  confirmasse,  antequam  haberentur 
ut  cecumenica.  2°  Omnes  pariter  fatentur  requiri  episco- 
pos in  numero  sufficienti  ut  universa  Ecclesia  censeatur 
repraesentata  : non  quidem  necesse  est  ut  major  pars  epi- 
scoporum congregetur,  alioquin  Ecclesia  non  esset  reprae- 
sentata , sed  congregata  : at  numerus  episcoporum  admo- 
dum parvus,  sex,  v.  g.,  aut  decem,  sufficienter  totam 
Ecclesiam  repraesentare  non  judicaretur. 

3°  Quoad  exitum,  tres  requiruntur  conditiones,  scilicet 
ut  sit  libertas,  ut  res  conciliariter  tractentur,  et  ut  con- 
firmatio summi  Pontificis  accedat. 

1°  Ut  sit  libertas.  Nam  episcopi  agere  debent  humano 
modo  : at  humano  modo  non  agerent  si  vi  opprimeren- 
tur, fraude  aut  captionibus  deciperentur.  Aliunde  totam 
Ecclesiam  non  repraesentant,  nisi  caeteri  episcopi  decretis 
eorum  subscribere  praesumantur  : at  episcopi  per  orbem 
dispersi  non  parati  sunt  subscribere  decretis  concilii  cu- 
jus patres  sufficienti  non  pollent  libertate.  Hinc  nullius 
auctoritatis  est  falsa  synodus  Ephesina,  vulgo  dicta  latro- 
cinium Ephesinum,  anno  449  habita;  in  ea  quippe  nulla 
exstitit  libertas  : Dioscorus,  patriarcha  Alexandrinus, 
praeses,  et  alii  Eutychiani  ejus  fautores  vim  aliis  patribus 
intulerunt,  et  plagis  in  ipso  concilio  Flavianum,  patriar- 
cham Gonstantinopolitanum,  affecerunt.  Ergo. 

Inde  tamen  concludere  non  licet  majorem  numerum 
episcoporum  a vera  fide,  etiam  ob  metum  mortis,  decidere 

posse;  nam  promissiones  Christi  sunt  absolute  ac  proinde 
cum  tali  defectione  conciliari  non  possent : si  ergo  contin- 
geret aliquam  synodum  ex  majori  numero  episcoporum 
totius  orbis  coalescere,  tunc  nec  minis,  nec  plagis,  nec 
fraude  aut  deceptionibus  a vero  deflecteret. 

2°  Ut  res  conciliariter  tractentur,  scilicet  ut  ferantur 
decreta  ad  totam  Ecclesiam  respicientia,  cum  obligatione 
credendi : non  vero  tantum  exponantur  motiva,  ut  saepe 
fit,  v.  g.,  in  capitibus  concilii  Trid.  canones  praecedenti- 
bus. 

3°  Ut  confirmatio  summi  Pontificis  accedat : dici  enim 
non  potest  concilium  totam  Ecclesiam  repraesentare  do- 
nec consensus  supremi  Pontificis  decretis  ejus  accesserit : 
Ergo. 

Quaeritur  qua  via  constare  possit  omnes  conditiones  ad 
concilium  oecumenicum  requisitas  fuisse  adimpletas  ? 

R.  Duplici  via  id  constare  potest,  scilicet,  1°  via  exa- 
minis, singulas  conditiones  percurrendo  et  attendendo 
an  revera  adimpletae  fuerint,  quod  saepe  non  difficile  est 
doctis.  2°  Alia  est  via  brevior  omnibus,  sive  doctis  sive 
indoctis,  pariter  aperta,  videlicet  summi  Pontificis  con- 
firmatio : quando  enim  constat  aliquod  concilium  a sancta 
Sede  haberi  ut  oecumenicum,  certum  est  conditiones  ne- 
cessarias adimpletas  esse,  alioquin  error  in  Ecclesia  prae- 
valeret. Ergo. 


§ III.  — De  auctoritate  concilii  generalis. 

PROPOSITIO. 

Decreta  concilii  oecumenici  sunt  infallibilia. 

Prob.  Scriptura  sacra,  fide  Ecclesiae,  SS.  Patrum  testi- 
moniis et  adversariorum  consensu. 

1°  Scriptura  sacra.  Ex  pluribus  enim  textibus  certum 
est  corpus  docens  in  Ecclesia  infallibilitate  gaudere : ergo 
pariter  concilium  generale  est  infallibile ; nam  ex  defini- 
tione, universam  repraesentat  Ecclesiam  : illusorie  autem 

diceretur  universam  Ecclesiam  repraesentare,  si  judicia 
ipsius  errori  forent  obnoxia.  Ergo  1°. 

2°  Fide  Ecclesice.  Quod  semper,  ubique  et  ab  omnibus 
in  Ecclesia  habitum  est  de  fide,  de  fide  est : atqui  semper, 
ubique  et  ab  omnibus  habitum  est  de  fide  concilia  oecu- 
menica  infallibilia  esse ; a tempore  enim  Apostolorum 
quaestiones  fidei  delatae  sunt  ad  concilia  cecumenica,  quo- 
rum decreta  sub  poena  anathematis  suscipi  debuerunt : 
id  ex  cunctis  historiae  ecclesiasticae  monumentis  constat. 
Ergo  2°. 

3°  SS.  Patrum  testimoniis.  S.  Ambros.,  de  Fide,  1.  3, 
c.  15,  decreta  concilii  Nicaeni  appellat  hcereditaria  signa- 
cula, quce  nulla  temeritate  sunt  violanda.  S.  Gregorius 
Magnus  quatuor  priora  concilia  generalia,  nempe  Nicae- 
num, Constantinopol.  I,  Ephesinum  et  Chalcedonense, 
profitebatur  se  suscipere  et  venerari  sicut  quatuor  Euan- 
gelii libros,  Epist.  ad  Joan.  Constantinop.  et  similiter 
quintum,  videlicet  Constantinop.  II : « Quia,  pergit  Pon- 
» tifex,  dum  sunt  universali  consensu  constituta,  se  et 
» non  illa  destruit  quisquis  praesumit  aut  solvere  quos 
» ligant  aut  ligare  quos  solvunt. » Ergo  concilia  per  se 
privilegio  infallibilitatis  gaudent , dum  sunt  universali 
consensu  constituta.  Ergo  3°. 

k°  Adversariorum  consensu.  Plurimi  enim  doctores  pro- 
testantes,  et  quidem  celeberrimi,  confessi  sunt  temerarium 
esse  definitionibus  conciliorum  generalium  obsistere  et 
assensum  denegare,  ut  videre  est  apud  Hooke,  tract.  de 
Eccl.  et  apud  de  la  Hogue.  Ergo  4°. 

Solvuntur  objectiones. 

Obj.  1°.  S.  Aug.,  1.  2 de  Baptismo,  c.  3,  asserit  priora 
concilia,  etiam  plenaria  seu  generalia,  saepe  posterioribus 
emandari  : « Cum  aliquo  experimento  rerum  aperitur 
» quod  clausum  erat,  et  cognoscitur  quod  latebat.  » Ergo 
persuasum  habebat  concilia  generalia  non  esse  infalli- 
bilia. 

R.  1°.  S.  Aug.  ibi  non  loquitur  de  conciliis  generalibus; 

nam  dicit  priora  illa  concilia  saepe  posterioribus  emen- 
dari : atqui  tempore  sancti  Aug.  duo  tantum  celebrata 
fuerant  concilia  generalia,  nempe  Nicaenum  I,  anno  325, 
et  Constantinop.  I,  anno  381 ; posterius  autem  in  priori 
nihil  emendavit,  sed  Symbolum  ejus  adoptavit  et  articu- 
lum de  Spiritu  sancto  et  Ecclesia  ei  addidit. 

R.  2°.  Dist.  ant.  S.  Aug.  asserit  priora  concilia  plenaria 
posterioribus  emendari,  quando  agitur  de  factis,  concedo; 
ubi  agitur  de  fide,  moribus  aut  disciplina  generali,  nego 
ant.  Equidem  fieri  potest  ut  concilia  priora  etiam  gene- 
ralia posterioribus  emendentur  in  iis  quae  spectant  ad 
facta  particularia  vel  ad  aliquas  disciplinae  regulas  non 
essentiales;  non  contendimus  enim  concilia  generalia 
circa  hujusmodi  articulos  infallibilitatis  privilegio  gau- 
dere : porro  S.  August.  in  textu  nobis  allato  loquitur  de 
factis,  non  vero  de  fide  : asserit  namque  priora  concilia 
posterioribus  emendari,  cum  aliquo  rerum  experimento 
aperitur  quod  erat  clausum  : atqui  fides  et  quae  spectant 
ad  fidem,  non  rerum  experimento,  sed  ex  solo  verbo  Dei 
scripto  et  tradito  noscuntur.  Praeterea,  S.  Doctor  hoc 
loco  arguit  Donatistas  qui  suum  schisma  defendebant, 
et  auctoritatem  S.  Cypriani  in  sui  gratiam  invocabant. 
Ergo. 

Jnst.  S.  Aug.  disputans  adversus  Maximum,  arianum, 
dicit,  1.  2,  c.  13,  n.  3 : « Nec  ego  Nicaenum,  nec  tu  debes 
» Ariminense  concilium  proferre  : nec  ego  hujus  aucto- 
» ritate,  nec  tu  illius  detineris.  » Ergo  auctoritatem  ipsius 
concilii  Nicaeni  respuebat. 

R.  Nego  conseq.  Nam  Maximus  auctoritatem  hujus  con- 
cilii non  admittens,  concilium  Ariminense  objiciebat; 
ne  igitur  contentio  prolixius  traheretur,  S.  Aug.  suum 
adversarium  ex  principio  certo,  ab  utroque  admisso,  con- 
futare sibi  proponit,  abstrahendo  a conciliis,  tum  Ni- 
caeno, tum  Ariminensi : sic  autem  agendo,  auctoritatem 
concilii  Nicaeni  non  laedit ; quotidie  enim,  cum  protes- 
tantibus  disputantes,  concilium  Trid.  seponimus,  quam- 
vis infallibilem  illius  auctoritatem  labefactare  non  inten- 
damus. Ergo. 

Obj.  2°.  Concilium  Ariminense,  in  quo  quadringenti 
sederunt  episcopi,  fuit  generale  : attamen  a vera  fide  de- 
flectens erroribus  Arianorum  subscripsit.  Ergo. 

R.  1°.  Nego  maj.  Concilium  enim  Ariminense  quo  fere 
omnes  haeretici  contra  Ecclesiam  abutuntur,  tanquam 
generale  haberi  non  potest,  quia  plures  ex  conditionibus 
ad  concilium  cecumenicum  necessariis  ei  defuerunt;  sci- 
licet : 1°  non  fuit  legitime  convocatum ; solus  enim  impe- 
rator Constantius  jussit  episcopos  illuc  congregari,  et 
Liberius , tunc  pontifex  Romanus,  nec  convocationi  con- 
sensit, nec  concilio  per  se  aut  per  legatos  praefuit.  2°  Om- 
nes episcopi  non  fuerunt  convocati ; nam  eodem  tempore 
centum  et  sexaginta  episcopi  Orientales  jussu  ejusdem 
imperatoris  aliud  celebrabant  concilium  Seleuciae,  et 
nulla  inter  utrumque  concilium  erat  communicatio.  Alii 
insuper  celebres  episcopi  et  permulti  nullo  modo  fuerant 
vocati ; quidam  tunc  erant  in  exsilio,  v.  g.,  Lucifer  Cala- 
ritanus  in  Palaestina , S.  Eusebius  Vercellensis  in  The- 
baide cum  multis  aliis,  S.  Athanasius  Seleuciae  latebat, 
etc.  3°  Sufficientem  libertatem  non  habuerunt  patres 
Ariminenses ; praefectus  enim  Taurus,  ex  speciali  man- 
dato imperatoris,  concilio  adfuit  et  nihil  non  molitus  est 
ut  precibus,  blanditiis,  minis,  fallacibusque  promissis 
ac  declarationibus  episcopos  ad  subscribendum  formulae 
aequivocae  adduceret ; hanc  subscriptionem  summus  Pon- 
tifex Liberius  non  approbavit ; asserit  e contra,  in  Epi- 
stola ad  Orientales,  quod  patres  Ariminenses  a fide  desci- 
verint, Labbe,  t.  ii.  Ergo  illud  concilium  non  fuit  cecu- 
menicum in  sua  convocatione,  nec  in  sua  celebratione, 
nec  in  suo  exitu.  Ergo. 

R.  2°.  Nego  min.  Illi  enim  a vera  fide  non  recesserunt 
qui  formulae  tantummodo  aequivocae  subscripserunt,  et 
multas  adhibuerunt  cautiones  ut  pravum  sensum  exclu- 
derent : atqui  ita  se  gesserunt  patres  Ariminenses. 

1°  Formulae  tantummodo  aequivocae  subscripserunt, 
nempe  formulae  Sirmiensi;  nam  formula  cui  patres  Ari- 
minenses subscripserunt,  a S.  Athanasio  relata,  lib.  de 
Synodis  Ariminii  et  Seleuciae,  in  sensu  catholico  optime 

intelligi  potest , siquidem  in  ea  declaratur  Christum  esse 
« Filium  Dei  unigenitum,  ante  omne  principium  et  ante 
» omne  tempus  quod  excogitari  potest,  impassibiliter  ex 
» Deo  genitum,  solum  ex  solo  Patre,  Deum  de  Deo,  » etc. 
Yox  quidem  consubstantialis  a concilio  Nicaeno  adhibita, 
de  industria  et  cum  intentione  perverse  fuit  omissa,  et  in 
hoc  consistit  venenum  hujus  formulae;  attamen  omissio 
hujus  vocis  errorem  non  constituit.  Ergo  1°. 

2°  Patres  Ariminenses  multas  adhibuerunt  cautiones 
ut  falsum  sensum  hujus  formulae  excluderent;  primum 
hanc  formulam  tanquam  suspectam  rejecerunt,  Ursa- 
cium  Sigidonensem  episcopum,  et  Valentem  Mursensem 
aliosque  Arianos , qui  fidei  Nicaenae  subscribere  renue- 
bant, deposuerunt;  deinde  solemnem  retractationem  ab 
illis  haereticis,  praesertim  ab  Ursacio  et  Valente,  exege- 
runt; testatur  S.  Hieronymus,  Dial.  adversus  Lucifer., 
illos  palam  declarasse  se  Arianos  non  esse,  et  sub  ana- 
themate dixisse  Christum  Filium  Dei  esse  non  solum  ante 
omnia  saecula,  sed  ante  omne  tempus  genitum  : tunc  pa- 
tres blanditiis,  precibus  ac  minis  cedentes,  formulae  sibi 
oblatae  subscripserunt : at  statim  atque  adverterunt  se 
fuisse  deceptos,  et  arianos  ubique  praedicare  Christum , 
ex  concilio  Ariminensi,  esse  duntaxat  creaturam,  licet 
aliis  perfectiorem , subscriptionem  suam  indignantes  re- 
vocaverunt, conteslantes  corpus  Domini  se  nihil  mali  in 
sua  fide  suspicatos,  ait  S.  Hieron.  Sic  ingemuit  totus  orbis, 
pergit  sanctus  Doctor  ^ et  Arianum  se  esse  miratus  est : 
ergo,  etc.  ergo  2°,  etc.;  aliunde,  etc.  Ergo  patres  Arimi- 
nenses a vera  fide  non  recesserunt.  Ita  communiter  theo- 
logi et  eruditi,  ut  Baronius  apud  card.  du  Perron , Tille- 
mont,  P.  Alexander  et  multi  alii;  Pierre  Corgne,  Disser- 
tation  critique  et  theologique  sur  le  concile  de  Rimini. 

Obj.  3°.  Sola  Ecclesiae  acceptatione  constare  potest  con- 
cilium aliquod  fuisse  oecumenicum  : ergo  conciliorum 
auctoritas  non  differt  ab  auctoritate  Ecclesiae  dispersae. 

R.  1°.  Etsi  totum  concederetur  argumentum,  non  mi- 
nus infallibilia  essent  concilii  cecumenici  decreta : qui- 
dam enim  opinantur  approbationem  Ecclesiae  auctorita- 

tem  concilio  generali  tribuere  : at  ubi  constat  aliquod 
concilium  ab  Apostolica  sede  haberi  ut  generale,  certum 
est  ejus  decreta  esse  infallibilia. 

R.  2°.  Nego  conseq.  Concilium  generale  totam  reprae- 
sentat Ecclesiam,  nomine  Ecclesiae  judicat : ergo  per  seip- 
sum , ex  institutione  Christi  infallibiliter  judicat.  Unde 
acceptatio  Ecclesiae  auctoritatem  ei  non  tribuit , sed  ma- 
nifestat illud , absque  errandi  formidine , habendum  esse 
ut  cecumenicum.  Sic  definiendo  unam  propositionem  esse 
de  fide,  Ecclesia  divinam  ei  non  tribuit  auctoritatem,  sed 
infallibiliter  declarat  eam  fuisse  revelatam.  Ergo.  Ita  ge- 
neraliter theologi. 

At  quidquid  sit , cum  concilium  nondum  receptum  est 
ut  generale , non  potest  esse  regula  fidei  catholicae  : ubi 
vero  constat  illud  receptum  esse,  omnes  evanescunt  dif- 
ficultates circa  convocationem,  circa  libertatem  patrum, 
circa  eorum  numerum,  etc. 

Nota.  Omnia  quae  in  actibus  conciliorum  generalium 
continentur,  non  idcirco  ad  fidem  catholicam  pertinent ; 
nam  id  solum  ad  fidem  catholicam  pertinet  quod  fuit  re- 
velatum et  quod  ut  tale  ab  Ecclesia  cunctis  fidelibus  cre- 
dendum proponitur  : at  in  actibus  conciliorum  genera- 
lium saepe  multa  reperiuntur  quae  vel  non  fuerunt  reve- 
lata, v.‘g.,  facta,  mandata,  etc.,  vel  quae  non  proponuntur 
ut  revelata  et  a cunctis  fidelibus  credenda  : sic  quando 
patres  conciliorum  motiva  decretorum  exponunt,  haec  ad 
fidem  pertinere  non  intendunt,  quia  solum  decretum  ab 
omnibus  credendum  esse  decernunt,  non  vero  ejus  mo- 
tiva. Hinc  doctrina  quae  continetur  in  capitibus  canones 
praecedentibus  communiter  non  est  de  fide  catholica,  licet 
gravis  sit  auctoritatis;  a fortiori  textuum  interpretatio 
haberi  non  potest  ut  infallibilis  decisio. 

Quceritur  quibus  signis  judicari  possit  ea  quae  in  acti- 
bus conciliorum  continentur  ad  fidem  pertinere. 

R.  Ad  illud  dignoscendum  duo  sunt  expendenda , scili- 
cet, natura  rei  et  tenor  decreti. 

1°  Natura  rei;  requiritur  enim  ut  res  sit  definibilis  de 
.fide,  videlicet  ut  mediate  vel  immediate  sit  revelata : unde 

si,  praeter  institutionem  suam , concilium  generale  pro- 
nuntiaret circa  quaestiones  physicas , mathematicas , ad 
studia  legum  pertinentes,  a prudentia,  non  vero  a scientia 
divina  pendentes,  illius  decreta  ad  fidem  non  pertinerent, 
quia  non  haberent  pro  objecto  aliquid  revelatum.  Ita 
Melchior  Canus,  Bellarmin,  Veron  in  sua  Regula  fidei, 
Bossuet  in  Defensione  Declarationis,  part.  i,  1.  3,  c.  1 ; 
Tournely,  de  la  ffogue,  etc. 

2°  Considerandus  est  tenor  decretorum,  nempe  1°  si  con- 
trarium asserentes  declarentur  haeretici ; 2°  si  anathema 
contra  eos  pronuntietur,  v.  g.,  ut  in  concilio  Trid.  si  quis 
dixerit.. . anathema  sit ; 3°  si  poena  excommunicationis  ipso 
jure  adversus  eos  feratur;  4°  si  expresse  dicatur  hoc  vel 
illud  esse  de  fide,  ab  omnibus  esse  credendum,  aut  Evangelio 
vel  doctrinae  Apostolorum  esse  contrarium;  5°  denique  si 
ex  toto  contextu  colligitur  mentem  concilii  fuisse  dogma 
de  fide  enuntiare,  haereses  praecavere  aut  damnare,  et 
fideles  obligare.  Ubi  vero , omnibus  perpensis , remanet 
dubium  an  concilium  dogma  intenderit  definire,  decisio 
non  est  de  fide ; nam  ut  propositio  ad  fidem  catholicam 
pertineat  et  cunctos  fideles  obstrictos  teneat,  non  sufficit 
illam  fuisse  revelatam  et  utcumque  enuntiatam , sed  in- 
super requiritur  ut  ab  auctoritate  infallibili  clare  propo- 
natur. Ergo,  etc.  Ita  fusius  melioris  notae  theologi,  ut  Mel- 
chior Canus,  lib.  5,  c.  5,  quaest.  4,  et  plures  alii. 

§ IV.  — De  necessitate  conciliorum  generalium. 

1°  Nemo  catholicus  ambigere  potest  quin  concilia  oecu- 
menica  sint  utilia ; nam  in  summo  honore  semper  habita 
sunt,  ea  frequenter  celebravit  Ecclesia,  et  Christus  illa 
instituit.  * 

2°  Concilia  generalia  non  sunt  absolute  necessaria.  Si 
enim  absolute  necessaria  forent,  vel  ad  controversias  fidei 
dirimendas,  vel  ad  leges  condendas  : atqui  sub  hoc  du- 
plici respectu  non  sunt  absolute  necessaria,  siquidem  Ec- 
clesia dispersa  infallibili  auctoritate  gaudet,  tum  ad  ju- 
dicia ferenda  et  dogmata  definienda,  tum  ad  leges  con- 

dendas.  Et  vero  ante  et  post  primum  concilium  generale 
Nicaeae  celebratum,  multae  profligatae  sunt  haereses,  plu- 
rimae conditae  sunt  leges  ad  totam  Ecclesiam  spectantes  et 
universos  fideles  obligantes,  v.  g.,  lex  jejunii  quadragesi- 
malis , lex  abstinentiae  diebus  veneris  et  sabbati,  lex  au- 
diendi Missam  diebus  dominicis  et  festivis,  etc.  Ergo. 

3°  Quamvis  concilia  generalia  non  sint  absolute  ne- 
cessaria, aliquoties  tamen  adeo  sunt  utilia,  ut  dici  possint 
moraliter  necessaria,  vel  quia  ita  divisum  videtur  corpus 
episcoporum,  ut  solemnitas  concilii  generalis  ab  omnibus 
desideretur  tanquam  medium  efficacius  unitatem  con- 
servandi; vel  quia  generales  abusus  ita  grassantur,  ut 
sola  consilii  cecumenici  auctoritas  eos  corrigere  valeat; 
vel  quia  tam  multi  aut  tam  audaces  apparent  fidei  bostes, 
ut  per  Ecclesiae  dispersae  decreta  sufficienter  refrenari  non 
possint.  Ergo. 

Insuper  nihil  splendidius , solemnius  et  ad  persuaden- 
dum aptius  est  quam  conciliorum  generalium  majestas  ; 
unde  aliquid  Ecclesiae  dignitati  deesse  videretur , si  nulla 
celebrarentur  concilia.  Ergo. 

§ V.  — De  conciliis  particularibus. 

Juxta  omnes  illa  concilia  per  se  non  sunt  infallibilia, 
licet  Cbristus  dixerit : Ubi  sunt  duo  vel  tres  congregati  in 
nomine  meo,  ibi  sum  in  medio  eorum ; quibus  verbis  assis- 
tentiam  quidem  promisit,  non  autem  pro  quibuscum- 
que conciliis  infallibilitatis  privilegium,  sed  iis  solum  qui 
vere  Ecclesiam  repraesentant;  sic  semper  fuerunt  intel- 
lecta. Certum  est  enim  promissionem  infallibilitatis  ad 
totam  Ecclesiam  spectare ; at  nihil  reperitur  in  Scriptura 
neque  in  traditione  quo  idem  privilegium  tribui  possit 
quibusdam  episcopis , etiam  collective  sumptis  et  in  con- 
cilio coadunatis,  si  totam  Ecclesiam  non  repraesentent, 
imo  contrarium  ex  traditione  manifestatur;  sola  enim 
concilia  cecumenica  habita  sunt  ut  infallibilia.  Unde,  li- 
cet concilia  Africae  numerosissima,  a S.  Cypriano  congre- 
gata, pluries  definierint  baptismum  ab  haereticis  collatum 
is  17 

esse  nullum,  hoc  ab  universa  Ecclesia  catholica  tanquam 
haeresisfuit  rejectum;  e contra  plurima  sunt  concilia  par- 
ticularia quorum  decreta  ad  catholicam  fidem  pertinent, 
quia  universim  fuerunt  recepta  et  infallibilitate  Ecclesiae 
dispersae  fulciuntur. 

Hinc  sequitur  concilia  particularia  nec  absolute  nec  mo- 
raliter  esse  necessaria,  sed  valde  utilia  esse  possunt;  nam 
episcopi  ex  eadem  provincia  vel  natione  coadunati,  sibi  in- 
vicem patefaciunt  quid  in  unaquaque  Ecclesia  agatur  vel 
omittatur,  quid  propagari  debeat , quid  corrigi  et  reprimi 
oporteat;  consiliis , adhortationibus  et  documentis  se  mu- 
tuo adjuvant,  perfectiorem  tum  in  doctrina,  tum  in  disci- 
plina instituunt  ac  servant  unitatem,  efficacius  nascentes 
impugnant  errores,  abusus  destruunt,  etc.  Unde  plurima 
concilia  cecumenica,  et  in  primis  Nicaenum,  jusserunt  ut 
archiepiscopi  frequenter  concilium  suae  provinciae  cele- 
brarent. Idem  renovavit  concilium  Triden tinum,  sess.  24, 
c.  2,  de  Reform.  Ergo. 

In  his  conciliis,  soli  episcopi  sunt  judices.  Alii  vero,  de 
jure  aut  de  consuetudine  convocati,  nonnisi  ut  consultores 
habentur.  Ipsi  abbates  convocari  possunt;  non  autem  ha- 
bent jus  ad  convocationem,  nec  suffragium  decisi vum.  Si 
vero,  uti  supra  diximus,  gauderent  jurisdictione  quasi 
episcopali  in  territorio  provinciae,  ipsis  jus  esset  et  ad  con- 
vocationem et  ad  suffragium  decisivum. 

Notandum  concilia  etiam  non  cecumenica  a sancta  Sede 
recognosci  debere,  antequam  acta  eorum  publicentur.  Sic 
statuit  Sixtus  V per  Gonstit.  Immensa,  diei  22januarii 
anni  1587,  jubens  decreta  concilii  provincialis  transmitti 
ad  S.  Cong.  Concilii  antequam  promulgentur;  non  quidem 
ut  postea  confirmationem  reportarent  a sede  Apostolica,  sed 
ut  corrigantur,  si  quid  fortasse  in  iisdem  aut  nimis  rigidum 
aut  minus  rationi  congruum  deprehendatur.  Bened.  XIV,  de 
Synodo  dioeces.  lib.  13,  cap.  3,  n.  3. 

CAPUT  QUARTUM. 

DE  OBJECTO  AUCTORITATIS  ECCLESIAS. 

Hic  non  agitur  de  auctoritate  Ecclesiae  in  sacramentis 
conficiendis,  seu  de  potestate  ordinis , neque  de  potestate 
jurisdictionis  pro  foro  interno  et  in  peccatis  remittendis, 
neque  de  potestate  ferendi  leges  quae  conscientiam  fidelium 
obstrictam  teneant ; de  his  alibi  disseritur , videlicet  in 
Tractatibus  de  Sacramentis  et  de  Legibus.  Nunc  vero  auc- 
toritatem Ecclesiae  duntaxat  spectamus  quatenus  est  judi- 
cans et  aliquid  infallibiliter  decernit.  Omnes  fatentur  pri- 
vilegium infallibilitatis  a Christo  Ecclesiae  concessum  in- 
ter quosdam  limites  coerceri : non  sufficit  igitur  probare 
Ecclesiam  speciali  Christi  assistentia  esse  infallibilem,  sed 
insuper  ostendendum  in  quibus  materiis  vel  quaestionibus 
singulari  hoc  privilegio  gaudeat , licet  affirmari  possit  il- 
lam nunquam  de  materiis  sibi  non  subjectis  judicaturam, 
quia  eo  ipso  infallibilis  non  foret,  cum  jus  indebitum  sibi 
vindicaret. 

Certum  est  illam  esse  in  fallibilem  in  quaestionibus  fidei : 
id  sequitur  ex  dictis. 

Solae  quae  igitur  nunc  tractandae  sunt  quaestiones  respi- 
ciunt ad  mores,  disciplinam,  facta  et  canonizationem  sanc- 
torum. 

De  potestate  Ecclesiae  circa  temporalia  regum  alibi  dis- 
seremus : itaque  quatuor  hic  subjiciemus  articulos. 

ARTICULUS  PRIMUS. 

DE  AUCTORITATE  ECCLESI.E  CIRCA  MORES. 

Non  petitur  quaenam  morum  decreta  sint  utilia  vel 
utiliora ; talis  quaestio  potius  speculativa  quam  practica 

esset,  et  a prudentia,  non  vero  a scientia  penderet;  nec 
quaestio  est  de  praeceptis  ad  privatos  homines  directis. 
Agitur  itaque  de  moribus  toti  Ecclesiae  communibus  et  ad 
salutem  necessariis.  Hic  notandum  volumus  omnia  quae 
de  auctoritate  Ecclesiae  exponimus,  applicanda  esse  Ro- 
mano pontifici  ex  cathedra  definienti. 

PROPOSITIO. 

Infallibilis  est  Ecclesia  in  decretis  morum  toti  Ecclesiae  commu- 
nium et  ad  salutem  necessariorum. 

Prob.  Scriptura  sacra,  traditione  et  ratione. 

1°  Scriptura  sacra.  Mattb.  xxvm,  19  et  20 : Euntes  ergo 

docete  omnes  gentes docentes  eos  servare  omnia  quce- 

cumque  mandavi  vobis.  Ecce  ego  vobiscum  sum,  etc.  Ex  his 
verbis  constat  Christum  suam  promisisse  assistendam  Ec- 
clesiae ipsius  mandata  docenti : at  inter  mandata  Christi 
reputanda  sunt  praecepta  morum  ad  salutem  necessario- 
rum. 

B.  Paulus,  Eph.  iv,  11 : Dedit  quosdam  apostolos,  quos- 
dam autem  prophetas , alios  vero  euangelistas , alios  autem 
pastores  et  doctores,ad  consummationem  sanctorum.. ..  Porro 

{iastores  et  doctores  non  ducerent  fideles  ad  consumma- 
ionem  sanctorum,  sed  potius  eos  a sanctitate  alienarent, 
si  in  tradendis  vel  explicandis  morum  praeceptis  errarent. 
Ergo. 

2°  Traditione,  quae  unanimiter  admisit  hoc  S.  Aug.  ef- 
fatum jam  supra  memoratum,  p.  369 : « Quae  sunt  contra 
s>  fidem  vel  bonam  vitam , non  approbat , nec  tacet , nec 
» facit  (Ecclesia.)  » Ergo. 

3°  Ratione.  Ideo  instituta  est  Ecclesia  ut  fideles  ad  sa- 
lutem ducat : atqui  hunc  finem  non  attingeret,  si  in  gene- 
ralibus morum  praeceptis  infallibilis  non  esset , si  Chris- 
tus in  necessariis  ipsi  deesset  aut  deesse  posset.  Ergo. 

Hinc  1°  Ecclesia  est  infallibilis  in  interpretanda  lege 
naturali ; ipsius  enim  praecepta  sunt  generalia  et  ad  sa- 
lutem necessaria. 

Hinc  2°  infallibilis  est  in  regulis  positivis  a se  traditis, 
ac  legi  naturali  superadditis  et  ad  mores  spectantibus. 

Hinc  3°  infallibilis  est  in  approbandis  ordinibus  reli- 
giosis, quatenus  scilicet  dicit  hunc  vel  illum  ordinem 
nihil  habere  in  suis  constitutionibus  aut  regulis  fidei  vel 
bonis  moribus  contrarium.  Infallibiliter  vero  pronun- 
tiare non  posset  talem  religionis  ordinem  futurum  esse 
utilem  vel  aptiorem  ad  propositum  finem ; hoc  enim  a pru- 
dentia et  variis  circumstantiis  personarum,  locorum  et 
temporum  pendet.  Idcirco  abusus  ex  ordinibus  religiosis 
provenientes,  si  qui  sint,  Ecclesiae  tribui  non  possunt. 

ARTICULUS  SECUNDUS. 

DE  AUCTORITATE  ECCLESI.E  CIRCA  DISCIPLINAM. 

Per  disciplinam  intelliguntur  leges  vel  instituta  quae 
externam  Ecclesiae  gubernationem  ordinant.  Duplex  dis- 
tinguitur disciplina  :.una  generalis,  quae  ad  totam  spec- 
tat Ecclesiam ; et  altera  particularis,  quae  unam  Ecclesiam 
vel  Ecclesias  unius  provinciae  aut  regionis  ordinat. 

Quando  quaeritur  an  Ecclesia  sit  infallibilis  circa  disci- 
plinam , sensus  est  utrum  aliquid  praecipere  vel  statuere 
possit  quod  juri  divino  aut  naturali  sit  contrarium , vel 
quod , habita  ratione  circumstantiarum , saluti  fidelium 
sit  nocivum. 

Ecclesia,  ex  prudentia  et  ad  vitanda  majora  mala,  si- 
lere potest  circa  quosdam  errores  in  Ecclesiis  particulari- 
bus grassantes,  quia  ipsi  tribui  non  possunt. 

De  sola  ergo  disciplina  generali  hic  nobis  tractan- 
dum est. 

PROPOSITIO. 

Ecclesia  enare  non  potest  in  statuenda  disciplina  generali. 

Prob.  Scriptura  sacra,  praxi  Ecclesiae  et  ratione. 

1°  Scriptura  sacra.  Act.  xv,  28,  Apostoli,  Jerosolymis 
congregati,  regulas  disciplinae  generalis  statuerunt,  nempe 

ut  fideles  ab  immolatis , sanguine  et  suffocato  abstine- 
rent : atqui  tamen  declararunt  se  in  his  statuendis  spe- 
ciali Spiritus  sancti  assistentia  fuisse  adjutos  : Visum  est 
Spiritui  sancto  et  nobis  nihil  ultra  imponere  vobis , etc. 
Episcopi  autem  in  disciplina  generali  statuenda  Apostolis 
successerunt : ergo  similiter  Spiritus  sancti  auxilio  adju- 
vantur, ac  proinde  infallibili tate  donantur.  Et  vero,  fide- 
les tenentur  obedire  Ecclesiae  aliquid  praecipienti ; atqui 
repugnat  illos  ad  id  teneri  quod  juri  divino  esset  contra- 
rium vel  saluti  suae  nocivum  : ergo. 

2°  Traxi  Ecclesice.  Quartodecimani  habiti  sunt  tanquam 
haeretici  post  decretum  concilii  Nicaeni  quo  statutum  est 
Paschatis  solemnitatem  prima  Dominica  post  14  diem  lunae 
quae  sequitur  aequinoctium  celebrandam  esse  : si  admit- 
teretur Ecclesiam  errare  posse  in  statuenda  generali  dis- 
ciplina, Quartodecimani  tanquam  haeretici  haberi  non 
debuissent.  Ergo. 

3°  Ratione.  Ecclesia  infallibilis  est  circa  doctrinam  a 
Christo  revelatam  : atqui  eo  ipso  infallibis  esse  debet 
in  statuenda  generali  disciplina;  nam  ubi  aliquid  facien- 
dum praecipit,  judicat  illud  juri  divino  non  esse  contra- 
rium, nec  saluti  nocivum  : porro  si  in  hoc  statuendo  er- 
raret, falso  circa  doctrinam  Christi  judicaret,  in  docendo 
erraret , sancta  non  esset , Christus  ipsi  deesset , portae 
inferi  adversus  eam  praevalerent : ergo. 

Solvuntur  objectiones. 

Obj.  1°.  Ecclesia  non  est  infallibilis  nisi  in  revelatis  : 
atqui  non  est  revelatum  hanc  aut  illam  disciplinam  esse 
servandam  : ergo. 

R.  1°.  Nego  maj.  Necesse  est  enim  ut  promissio 
Christi  impleatur  : atqui  promissio  Christi  non  implere- 
tur si  Ecclesia  non  esset  infallibilis  etiam  in  non  reve- 
latis instituta  est  enim  ut  nos  ad  salutem  ducat : ergo 
infallibilis  esse  debet  in  his  quae  nobis  praecipit  aut  pro- 
hibet relative  ad  salutem.  At  saepe  quaedam  nobis  prae- 
cipit aut  prohibet  quae  non  sunt  revelata;  sic  praecipit 

celebrationem  festorum,  observationem  jejuniorum,  au- 
ditionem Missae,  etc. ; prohibet  Eucharistiam  dare  infan- 
tibus, carnes  certis  diebus  manducare , etc.  : haec  autem 
non  sunt  revelata , idcirco  ad  fidem  non  pertinent  : sed 
de  fide  est  Ecclesiam  in  his  praecipiendis  aut  prohibendis 
esse  infallibilem  : ergo. 

R.  2°.  Dist.  maj.  Ecclesia  non  est  infallibilis  nisi  in  re- 
velatis mediate  aut  immediate,  cone. ; nisi  in  immediate 
revelatis , nego  maj.  Eodem  sensu  distincta  minore , nego 
conseq.  Equidem  admitti  potest,  absolute  loquendo,  quod 
Ecclesia  non  sit  infallibilis  nisi  in  eis  quae  saltem  mediate 
sunt  revelata;  sed  ubi  aliquam  instituit  disciplinam, 
mediate  revelatum  est  eam  esse  servandam ; nam  reve- 
latum est  1»  Ecclesiae  praecipienti  obtemperandum  esse , 
et  2°  nihil  juri  divino  contrarium  aut  saluti  noxium  esse 
faciendum.  Ergo  si  Ecclesia  aliquid  juri  divino  contra- 
rium vel  saluti  nocivum  praescriberet,  eo  ipso  in  iis  quae 
revelata  sunt  erraret.  Ergo. 

Obj.  2°.  Saepe  mutatur  disciplina  : atqui  id  in  quo  Ec- 
clesia est  infallibilis  debet  esse  immutabile  : ergo. 

R.  Nego  min.  Ad  hoc  enim  requireretur  ut  privilegium 
infallibili  tatis  necessario  importaret  immutabilitatem  in 
objecto  : at,  ubi  de  disciplina  agitur,  id  affirmari  non  po- 
test. Certum  est  quidem  veritates  fidei  et  principia  mo- 
rum mutari  non  posse  : sub  hoc  respectu  objectum  in- 
fallibilitatis  Ecclesiae  est  immutabile.  At  nihil  vetat  ne 
Ecclesia  statuta  disciplinae  suae  mutet  et  nova  prioribus 
substituat , prout  magis  expedire  sibi  videbitur , et  non 
minus  erit  infallibilis  in  posterioribus  quam  in  priori- 
bus. Ergo. 

Plurima  sunt  adhuc  notanda  circa  generalem  Ecclesiae 
disciplinam. 

1°  Quidquid  dicitur  de  disciplina  positivo  Ecclesiae  de- 
creto statuta , simili  ratione  dicendum  est  de  universali 
totius  Ecclesiae  praxi  cum  aliquo  dogmate  proxime  con- 
nexa, v.  g.,  de  doxologia  Gloria  Patri,  et  Filio,  et  Spiri- 
tui sancto , de  baptismate  per  solam  infusionem  col- 
lato,  etc.  Ecclesia  enim  non  potest  approbare  errores  con- 

tra  fidem  aut  contra  salutem  proximi : at,  in  casibus  hic 
expressis  approbaret  errores,  si  ipsius  disciplina  erronea 
esset.  Ergo. 

2°  Quidam  sunt  usus  in  Ecclesia  universa  generatim 
recepti  et  etiam  approbati,  qui  tamen  ad  fidem  non  per- 
tinent, quia  ut  tales  non  exhibentur  : sic  consuetudo  ce- 
lebrandi festum  Assumptionis  B.  Mariae  non  probat  de 
fide  esse  sanctissimam  illam  virginem  in  corpore  ad  coelos 
ascendisse,  quia  Ecclesia  nondum  hoc  definivit. 

3°  Praesentem  Ecclesiae  disciplinam  improbare  non  li- 
cet, quamvis  lugenda  sit  morum  relaxatio  quae  causa  fuit 
cur  antiqua  et  perfectior  mutata  fuerit  disciplina  ; haec 
enim  mutatio  tribuenda  est  fidelibus,  non  vero  Ecclesiae, 
quae  suam  disciplinam  moribus,  prout  licuit,  accom- 
modavit. 

ARTICULUS  TERTIUS. 

DE  AUCTORITATE  ECCLESLE  CIRCA  FACTA. 

Hanc  maximi  momenti  quaestionem  mira  obscuritate 
involvere  semper  conati  sunt  Janseniani  : asserebant 
enim  in  genere  Ecclesiam  infallibiliter  judicare  non  posse 
de  factis. 

Ut  status  quaestionis  recte  dignoscatur , notandum  est 
jus  a facto  distinguendum  esse.  Quaestio  est  juris,  quando- 
qualitas  alicujus  doctrinae  in  se  sumptae  expenditur,  v.  g., 
utrum  Filius  Patri  sit  consubstantialis,  utrum  in  Christo 
duplex  sit  natura  et  unica  persona,  utrum  Christus  reali- 
ter  sit  praesens  in  Eucharistia,  etc.  Dicitur  quaestio  juris, 
quia  definiri  non  potest  nisi  per  verbum  Dei , in  Scrip- 
tura aut  in  traditione  contentum  : verbum  autem  Dei  est 
publicum  jus  nostrum  quod  perpetuo  consulere  et  sequi 
tenemur.  Quaestio  est  facti,  quando  examinatur  an  propo- 
sitio hunc  vel  illum  habeat  sensum,  vel  in  tali  libro  con- 
tineatur. 

Facta  vero  multiplicis  sunt  generis  : 1°  alia  referuntur 
in  libris  sacris,  v.  g.,  passio  et  mors  Christi,  ipsius  resur- 
rectio; 2°  alia  non  sunt  eodem  modo  relata  et  credenda. 

et  iterum  dividuntur  1°  in  historica,  scilicet  quando  de 
rebus  gestis  egitur,  v.  g.,  utrum  Arius  in  concilio  Nicaeno 
fuerit  damnatus : 2°  in  mere  personalia,  quae  ad  specia- 
lem alicujus  personae  statum,  crimen,  innocentiam, 
mentis  sensum,  etc.,  respiciunt,  v.  g.,  an  Jansenius  fue- 
rit auctor  illius  libri  qui  ipsi  attribuitur,  vel  an  hunc  aut 
illum  sensum  in  mente  habuerit  dum  scriberet;  3°  facta 
grammaticalia,  quae  ad  voces  tantum  et  syllabas  spectant, 
v.  g. , quinque  celebres  Jansenii  Propositiones  continen- 
turne  de  verbo  ad  verbum  in  ipsius  Augustino?  4°  Deni- 
que facta  dogmatica , quae  etiam  complexa  dicuntur , du- 
plicem in  Volvunt  quaestionem,  unam  juris  et  alteram 
facti.  Sit  in  exemplum  haec  Jansenii  propositio  : Ad  me- 
rendum aut  demerendum , in  statu  naturce  lapsae , non  requi- 
ritur in  homine  libertas  a necessitate , sed  sufficit  immunitas 
a coactione.  Duplex  exsurgit  quaestio  circa  hanc  proposi- 
tionem : d°  an  sit  haeretica,  2°  an  in  libro  Jansenii  conti- 
neatur , et  eo  sensu  accipienda  sit.  Igitur  factum  dogma- 
ticum est  illud  quod  habet  connexionem  cum  proposi- 
tione de  fide. 

Certum  est  1°  Ecclesiam  infallibiliter  judicare  de  fac- 
tis immediate  revelatis,  quia  ad  depositum  revelationis 
pertinent. 

Certum  est  2°  illam  infallibilitatis  privilegio  non  gau- 
dere circa  facta  historica  aut  mere  personalia,  quae  nullam 
habent  relationem  ad  fidem. 

Certum  est  3°  Ecclesiam,  vi  promissionis  sibi  factae, 
infallibiliter  non  judicare  de  factis  grammaticalibus  : 
voces  et  syllabas  non  attendit,  sed  doctrinam,  id  est  sen- 
sum propositionum  et  librorum. 

Certum  est  4°  eam  in  factis  dogmaticis  infallibilem  esse 
circa  quaestionem  juris  : id  ab  omnibus  qui  auctoritatem 
ejus  agnoscunt  plane  conceditur.  * 

Tota  igitur  difficultas  ad  hoc  reducitur  nempe  an  Ec- 
clesia sit  infallibilis  in  assignando  genuino  alicujus  libri 
sensu. 

Haec  quaestio,  ante  Jansenianos  inaudita,  prima  vice 
coepit  agitari  post  bullam  Cum  occasione , qua  Innocen- 

tius  X,  anno  1653,  quinque  famosissimas  Jansenii  Pro- 
positiones solemniter  damnavit,  primam  ut  temerariam, 
impiam , blasphemam,  anathemate  damnatam ; secundam 
et  tertiam  ut  haereticas;  quartam  ut  falsam  et  haereticam; 
et . quintam  ut  falsam,  temerariam,  scandalosam  et,  in 
uno  sensu,  impiam,  blasphemam,  contumeliosam,  divinae 
pietati  derogantem,  et  haereticam.  Jansenii  defensores  ne- 
gare non  potuerunt  illas  Propositiones  merito  fuisse  dam- 
natas, sed  acriter  contenderunt  eas  in  libro  Jansenii  non 
contineri : hinc  origo  distinctionis  toties  recantate  inter 
jus  et  factum. 

Alexander  VII,  Innocentii  X successor,  novam  edidit 
bullam  Ad  sacram,  qua  declarabat  quinque  Propositiones 
in  libro  Jansenii  contineri,  et  ad  sensum  illius  auctoris 
fuisse  damnatas.  Hinc  magnus  inter  novatores  rumor ; 
tunc  coeperunt  palam  dicere  Ecclesiam  infallibiliter  judi- 
care non  posse  de  factis  etiam  dogmaticis,  seu  de  sensu 
librorum;  illam  merito  quidem  allatas  Propositiones 
damnasse,  sed  Alexandrum  VII  immerito  definiisse  eas 
in  libro  Jansenii  contineri.  Ita  notissimus  Arnauld  et 
post  eum  tota  Jansenianorum  turba.  Idem  Alexander  VII, 
voto  cleri  gallicani  annuens,  novam  dedit  bullam,  die 
15  februarii,  anno  1665,  qua  aliquod  praescribebat  For- 
mularium ( Formulaire ) ab  omnibus  episcopis  et  pres- 
byteris subscribendum;  unusquisque  subscribens  cum 
expresso  juramento  profitebatur  se  Constitutionibus 
Apostolicis  Innocentii  X et  Alexandri  VII  subjicere,  « et 
» quinque  Propositiones  ex  Cornelii  Jansenii  libro  cui 
» nomen  Augustinus  excerptas,  in  sensu  ab  auctore  in- 
» tento,  sincero  animo  rejicere  ac  damnare.  » Quatuor 
tantum  episcopi  Gallicani  huic  bullae  fortiter  obstiterunt, 
scilicet  Pavillon,  episcopus  Alectensis,  H.  Arnauld  An- 
degavensis,  Caulet  Apamiensis,  et  de  Buzenval  Bellova- 
censis. 

Inter  Jansenianos,  alii  cum  A.  Arnauld  nullo  modo 
subscribere  voluerunt  Formulario;  asserebant  enim  id 
sine  evidenti  perjurio  fieri  non  posse;  alii  vero  tenebant 
subscriptionem  absolute  licitam  esse.  At  simul  conten- 

debant  internum  mentis  assensum  non  esse  necessarium, 
solumque  requiri  obsequiosum  silentium.  Novum  effu- 
gium istud  proscripsit  Innocentius  XII,  in  suis  epistolis 
ad  Episcopos  Belgicos,  an.  1694  et  1696,  et  praesertim  Cle- 
mens XI,  bulla  Vineam  Domini,  an.  1705. 

Catholici  vero  dicunt  Ecclesiam,  in  bis  factis,  vi  pro- 
missionum Christi,  infallibiliter  judicare.  Cum  quibus 
sit 

PROPOSITIO. 

Vi  promissionum  Christi,  Ecclesia  in  factis  dogmaticis , seu  in 
intelligendo  et  proponendo  naturali  librorum  sensu,  infalli- 
biliter judicat. 

Prob.  Scriptura  sacra,  praxi  Ecclesiae  et  rationibus 
theologicis. 

1°  Scriptura  sacra.  Ex  variis  Scripturae  locis  constat 
Ecclesiam,  vi  promissionum  Christi,  esse  infallibilem  in 
docendo,  in  sanam  doctrinam  proponendo  et  falsam  re- 
probando : atqui  in  hoc  puncto  infallibilis  esse  non  potest 
quin  pariter  sit  infallibilis  in  intelligendo  et  proponendo 
naturali  librorum  sensu;  si  enim  infallibilis  non  esset  in 
assignando  naturali  librorum  sensu,  fleri  posset  ut  librum 
haereticum  approbaret  et  orthodoxum  condemnaret : at 
in  utroque  casu  erraret : nam  si  librum  haereticum  ap- 
probaret, haeresim  positive  doceret;  si  librum  orthodoxum 
velut  haereticum  rejiceret,  eo  ipso  doctrinam  oppositam, 
falsam  et  haereticam  approbaret : ergo. 

2°  Praxi  Ecclesiae.  Quod  Ecclesia  jugiter  sibi  vindica- 
vit, id  rejici  non  potest.  Hoc  fatentur  adversarii ; tenent 
enim  Ecclesiam  in  dogmate  errare  non  posse  : attamen 
in  dogmate  erraret,  si  jus  aliquod  falso  sibi  tribueret. 
Porro  Ecclesia  jugiter  jus  sibi  vindicavit  de  naturali 
sensu  librorum  infallibiliter  judicandi;  hoc  enim  innu- 
meris ostenditur  factis  quae  unusquisque  potest  legere 
in  toto  historiae  Ecclesiae  decursu,  et  apud  Tournely,  de 
la  Hogue  aliosque  theologos ; inter  ea  quaedam  tantum 
seligemus. 

Impia  Nestorii  doctrina  solemniter  damnata  fuerat  in 
concilio  Ephesino,  tertio  generali ; quaedam  postea  pro- 
dierunt opera  quae  judicabantur  erroribus  Nestorii  nimis 
faventia,  nempe  liber  Theodori  Mopsuesteni  episcopi  ad- 
versus Apollinarem,  liber  Theodoreti  Cyrinensis  episcopi 
contra  S.  Cyrillum,  et  epistola  Ibae  Edesseni  episcopi  ad 
quemdam  Marim  Persam.  Cum,  in  concilio  generali 
Chalcedonensi,  Theodoretus  et  Ibas,  a sedibus  suis  in 
latrocinio  Ephesino  injuste  depulsi,  canonice  fuissent 
restituti,  plurimi  arbitrabantur  ipsorum  scripta  eo  ipso 
fuisse  a sacro  concilio  approbata ; bine  gravis  inter  catho- 
licos orta  est  controversia  circa  illa  opera  quae  dicebantur 
tria  Capitula. 

Ad  dirimendam  hanc  controversiam  generalis  convo- 
cata est  synodus  Constantinop.  II,  anno  553,  longe  post 
mortem  Theodori,  Theodoreti  et  Ibae.  Patres  hujus  con- 
cilii, in  quinta  et  sexta  collatione  seu  sessione,  opera 
Theodoreti  et  Ibae,  intactis  eorum  personis,  damnave- 
runt; Theodori  vero  scripta,  nomen  et  personam  pro- 
scripserunt. Unde  sic  argumentari  licet ; ibi  certe  de  facto 
agebatur,  nempe  utrum  illa  opera  erroribus  Nestorii 
faverent : atqui  Ecclesia  jus  sibi  vindicavit  de  illis  infal- 
libiliter  judicandi ; sancta  enim  synodus  Constantinop. 
exegit  sub  poena  anathematis  ut  omnes  sententiae  damna- 
tionis se  submitterent,  et  pluries  anathema  dicit  eis  qui 
impia  Theodoreti  scripta  et  impiam  Ibcc  epistolam  defen- 
dunt. Ergo. 

Idem  habetur  de  condemnatione  librorum  in  concilio 
Lateranensi,  sub  Martino  I,  anno  649  celebrato,  art.  5, 
can.  18,  et  in  Concilio  Constantiensi,  sessione  ultima,  ubi 
statuitur  eos  qui  suspecti  sunt  interrogandos  esse  « utrum 
» credant,  teneant  et  asserant  Joannem  Wiclefum,  Joan- 
» nem  Hus  et  Hieronymum  de  Praga  fuisse  haereticos... 
» et  libros  et  doctrinas  eorum  fuisse  et  esse  perversos, 
» propter  quos  et  quas,  et  eorum  pertinacias,  per  sacrum 
» concilium  Constantiense  pro  haereticis  sint  condem- 
» nati.  » Ergo  tam  pro  libris  quam  pro  doctrinis  aliquis 
damnari  potest  ut  haereticus  : hoc  autem  supponit  Eccle- 

siam  in  judicandis  libris  sicut  et  doctrinis  infallibilem 
esse.  Ergo  2°. 

3°  Rationibus  theologicis . 1°  Ecclesia,  fatentibus  adver- 
sariis, infallibiliter  de  sensu  propositionum  judicat  : 
atqui  non  minus  infallibiliter  judicare  debet  de  sensu 
librorum ; nam  libri  ex  propositionibus  sibi  succedenti- 
bus constant;  si  igitur  de  illis  Ecclesia  infallibiliter  judi- 
care non  posset,  maxime  quia  numerosiores  vel  longiores 
essent : illud  autem  est  absurdum ; nulla  siquidem  exco- 
gitari potest  ratio  cur  Ecclesia  tutius  de  brevibus  propo- 
sitionibus quam  de  longioribus,  de  una  quam  de  pluribus 
judicaret.  Ergo. 

2°  Fatentur  iterum  adversarii  Ecclesiam  infallibiliter 
de  symbolis  et  fidei  professionibus  judicare  : ergo  a pari 
de  sensu  librorum  infallibiliter  judicat ; symbolum  enim 
est  in  suo  genere  liber,  brevis  quidem , sed  longior  esse 
posset , et  de  facto  longior  est  quibusdam  haereticorum  epi- 
stolis : quare  ergo  de  his  epistolis  Ecclesia  infallibiliter 
judicare  non  posset? 

3°  Saepe  adversarii  citant  Patres  et  totam  traditionem 
invocant : at  in  eorum  principiis , Ecclesia  infallibiliter 
judicare  non  posset  talem  veritatem  in  traditione  esse  con- 
tentam ; nam  istiusmodi  judicium  ferre  non  potest  quin 
de  sensu  librorum  judicet.  Unde  celebris  Calvinista  Vajou, 
exquisitum  opus  de  la  Perpetuite  de  la  foi  impugnando , 
sic  Arnauld  premebat : « Si  tibi  licet,  o Arnalde,  de  sensu 
» Jansenii  litigare  post  Ecclesiae  definitionem , quidni  li- 
» cebit  nobis  de  sensu  Augustini , Ghrysostomi  aliorum- 
» que  Patrum  disputare,  in  nostra  de  praesentia  reali  dis- 
» ceptatione  ? » Huic  argumento  ad  hominem  nihil  solidi 
respondere  poterat  Arnauld . Immerito  etiam  Janseniani 
citant  doctrinam  divi  Aug.  tanquam  ab  Ecclesia  approba- 
tam ; nam  Ecclesia  illam  non  approbavit , nisi  de  sensu 
librorum  ejus  judicando.  Ergo. 

4°  Ecclesia  infallibiliter  definiit  Vulgatam  genuinum 
Scripturae  sensum  continere  quoad  doctrinam : atqui  illud 
definire  non  potuit  nisi  legendo  et  interpretando  libros  qui 
sibi  exhibebantur  tanquam  divina  exprimentes  : ergo. 

5°  An  Ecclesia  sit  infallibilis  circa  facta  dogmatica, 
est  quaestio  juris  : verum  Ecclesia  hanc  quaestionem  sua 
agendi  ratione  affirmative  solvit  contra  Jansenistas , si- 
quidem bullae  summorum  Pontificum  fuerunt  receptae 
tanquam  infallibiles  definitiones  circa  facta  dogmatica. 
Ergo  3°,  etc. 

Petitur  utrum  definitio  Ecclesiae  circa  factum  dogmati- 
cum particulare,  an,  v.  g.,  quinque  Propositiones  Janse- 
nii  in  ipsius  libro  contineantur,  sit  de  fide  divina  ? 

R.  Juxta  nonnullos,  non  esset  de  fide  divina:  tunc  enim 
dicunt  non  assentiri  praecise  ob  veracitatem  Dei  eam  reve- 
lantis , sed  ob  auctoritatem  Ecclesiae  eam  definientis.  Haec 
autem  fides  quae  hujusmodi  facto  ab  iisdem  theologis  ad- 
hibetur, post  D.  de  Pere  fixe  apud  Tournely,  et  Bossuet, 
Lettres  aux  religieuses  de  Port-Royal,  appellatur  ecclesias- 
tica, medium  tenens  inter  fidem  divinam  et  fidem  huma- 
nam. Longe  tamen  distat  a fide  humana  ex  natura  sua 
fallibili , dum  fides  ecclesiastica  infallibili  nititur  motivo. 
Ex  supradictis  enim.  Ecclesia  infallibiliter  pronuntiat 
circa  facta  dogmatica. 

Nos  vero  aestimamus  hanc  fidem  ad  fidem  divinam 
revocandam  esse.  Immediate  quidem  auctoritate  Eccle- 
siae nititur ; sed , ob  summam  Dei  auctoritatem , credi- 
mus Ecclesiam  circa  hujusmodi  facta  infallibilem  esse. 
Ergo,  etc.  ■ 

Attamen,  qui  simpliciter  diceret  Ecclesiam  circa  praedic- 
tum factum  infallibilem  non  esse,  formaliter  haereticus  dici 
non  posset,  quia  propositioni  certo  revelatae  et  definitae 
non  adversaretur.  Qui  autem  consensum  internum  judicio 
Alexandri  VII  denegaret , haereticus  esset : contra  expres- 
sam enim  Romani  pontificis  definitionem  ageret.  Res  il- 
lustratur exemplo  : qui  negaret  concilium  Tridentinum 
esse  cecumenicum , haereticus  non  esset : qui  vero  assen- 
sum uni  ex  definitionibus  ejus  recusaret,  ab  haeresis  labe 
excusari  non  posset.  Ergo. 

Solvuntur  objectiones. 

Obj.  1°.  Ecclesia  dici  non  potest  infallibilis  circa  facta 
quae  modo  approbat  et  modo  condemnat : atqui  Ecclesia 
approbavit  facta  dogmatica  et  eadem  postea  damnavit, 
nempe  tria  Capitula , quae  approbata  fuerunt  in  concilio 
Chalcedonensi  et  damnata  in  secundo  concilio  Constanti- 
nop.  Ergo. 

R.  Nego  minorem  et  ejus  probationem.  Tria  Capitula  fue- 
runt damnata  in  quinto  concilio  generali,  ut  supra  nota- 
vimus ; at  falsum  est  ea  in  concilio  Chalcedonensi  fuisse 
approbala.  Nam  1°  in  eo  concilio  nulla  facta  est  mentio 
Theodori  Mopsuesteni.  2°  Tbeodoretus  et  Ibas  declarati 
sunt  orthodoxi  et  sedibus  suis  restituti,  illorum  vero  opera 
nullo  modo  admissa  fuerunt  ut  orthodoxa  : porro  aucto- 
res declarari  potuerunt  orthodoxi , licet  eorum  opera  non 
approbarentur.  Enimvero  non  declarati  sunt  orthodoxi , 
nisi  postquam  Epistola:;  S.  Leonis  ad  Flavianum  patriar- 
cham Constantinop.  subscripserunt,  et  anathema  Nestorio 
ejusque  erroribus  dixerunt;  Ibas  negavit  Epistolam  ad 
Marim  esse  suam.  Illa  autem  agendi  ratione  sua  opera  suf- 
ficienter retractabant,  aut  manifestabant  se  in  pravo  sensu 
ea  non  intellexisse.  Falsum  est  ergo  tria  Capitula  in  con- 
cilio Chalcedonensi  fuisse  approbata. 

Aliunde,  plurimi  theologi  contendunt  concilium  Chal- 
cedonense  non  fuisse  cecumenicum  quando  causas  Theo- 
doreti  et  Ibae  judicavit , quia  S.  Leo  ei  consensisse  non  vi- 
detur quoad  istud  factum  ; legatos  enim  miserat  sub  ex- 
pressa conditione  quod  sola  fides  tractaretur,  ut  patet  ex 
ipsius  epistola  ad  Maximum , Antiochenum  patriarcham. 
Labbe , t.  iv ; « Si  quid  sane , inquit , ab  his  fratribus  quos 
» ad  sanctam  synodum  vice  mea  misi,  praeter  id  quod  ad 
» causam  fidei  pertinebat,  gestum  esse  perhibeatur,  nul- 
» lius  erit  penitus  firmitatis , quia  ad  hoc  tantum  ab  Apo- 
» stolica  sede  sunt  directi.  » Ergo  causis  a fide  distinctis 
non  consentiebat. 

Quaedam  objiciuntur  verba  epistolae  Pelagii  II , summi 

pontificis,  ad  episcopos  Histrienses,  sed  unica  observatione 
facile  solvuntur ; totus  enim  erat  Pontifex  ut  Histriensibus 
episcopis  persuaderet  tria  Capitula,  post  definitionem  V 
concilii  generalis , nulla  ratione  propugnari  posse : admit- 
tebat ergo  infallibilem  auctoritatem  Ecclesiae  in  judicandis 
hujusmodi  factis. 

Palavicinus  etiam  dicit,  Hist.  conc.  Trid.  lib.  9,  c.  18, 
n.  9,  controversiam  de  tribus  Capitulis  non  pertinuisse 
ad  infallibilem  Ecclesiae  auctoritatem  : verum  unicuique 
attente  legenti  patebit  id  Palavicinum  intelligere  de  Theo- 
dori, Theodoreti  et  Ibae  personis,  non  de  eorum  errori- 
bus. Ergo. 

Obj.  2°.  Cardinales  Baronius,  Bellarminus  et  de  Tur- 
recremata  vindicant  Honorium  summum  pontificem  ab 
omni  errore  : atqui  tamen  in  sexta  synodo  generali, 
Constantinop.  III , damnatus  fuit  tanquam  haereticus  : 
ergo. 

R.  1°.  Etiamsi  illustres  illi  cardinales  doctrinam  nobis 
oppositam  tenuissent , nihil  absolute  contra  nos  sequere- 
tur ; evidens  est  enim  eorum  auctoritatem  tot  rationibus 
et  manifestis  sanctae  sedis  Apostolicae  judiciis  praevalere 
non  posse. 

R.  2°.  Dist.  maj.  Tres  dicti  cardinales  vindicant  Hono- 
rium ab  omni  errore , et  arbitrantur  eum  a sexta  synodo 
non  fuisse  damnatum,  concedo ; et  arbitrantur  illum  fuisse 
damnatum , nego  maj.  Equidem  tres  supradicti  cardinales 
magno  zelo  conantur  ab  omni  errore  Honorium  purgare , 
sed  auctoritatem  sexti  concilii  non  ideo  labefactare  vo- 
lunt ; nam  alias  afferunt  rationes  ut  illum  a nota  erroris 
jmmunem  faciant : scilicet,  internam  ipsius  mentem  in 
scribendis  epistolis  spectant,  vel  asserunt  acta  concilii 
sexti  fuisse  corrupta.  Ergo. 

Obj.  3°.  Sententia  nostra  de  potestate  Ecclesiae  circa 
facta  dogmatica  est  nova  : ergo  rejicienda  est. 

R.  Nego  ant.  Illa  enim  sententia  non  est  nova  quae  sem- 
per  fuit  in  usu : atqui  sententia  nostra  circa  facta  dogma- 
tica semper  fuit  in  usu,  sicut  in  probatione  diximus.  Non 
quidem  eodem  modo  et  eadem  praecisione  exprimebatur. 

quia  nondum  prodierant  disputationes  postea  exortae ; sed 
Ecclesia  jugiter  damnavit  haereticorum  verba  et  libros , 
v.  g.  Origenis,  Arii,  Pelagii,  Nestorii,  Eutychetis,  etc. 
Ergo. 

ARTICULUS  QUARTUS. 

DE  AUCTORITATE  ECCLESIA!  IN  CANONIZATIONE  ET  BEATIFICATIONE 
SANCTORUM. 

Canonizatio  est  solemne  Ecclesiae  judicium  de  sancti- 
tate alicujus  viri  in  catholica  religione  defuncti,  cum 
praecepto  religiosum  illi  cultum  exhibendi. 

Beatificatio  est  licentia  a summo  Pontifice  concessa  ut 
aliquis  defunctus  appelletur  Beatus,  et  in  aliqua  regione, 
ecclesia  aut  familia  quidam  illi  exhibeatur  cultus  reli- 
giosus. 

Unde  canonizatio  in  pluribus  differt  a beatificatione. 
lo'Enim  in  canonizatione  praecipitur  ut  aliquis  pro  sancto 
habeatur  et  cultus  ei  rependatur ; in  beatificatione  vero 
cultus  tantum  permittitur.  2°  Canonizatio  ad  totam  respicit 
Ecclesiam  et  beatificatio  intra  provinciam,  dicecesim,  civi- 
tatem, parochiam  aut  monasterium  saltem  ordinarie  coer- 
cetur. 3°  Canonizatio  est  sententia  definitiva  de  viri  sanctitate 
ab  omnibus  reverenda  et  colenda ; at  in  beatificatione  ju- 
dicium quod  fertur  non  est  ultima  et  definitiva  sententia 
de  beatificati  sanctitate. 

Per  multa  saecula  episcopi  sua  auctoritate  cultum  reli- 
giosum hominibus  cum  characteribus  sanctitatis  mortuis 
decernebant;  illa  cultus  institutio  erat  particularis  cano- 
nizatio ; seu  melius , ut  observat  Benedictus  XIV,  beatifi- 
catio ; nam  praeceptum  episcopi  ultra  limites  suae  dioecesis 
extendi  non  poterat.  Ille  ergo  cultus  necessario  erat  limi- 
tatus, et  cunctos  Ecclesiae  fideles  obligare  non  poterat,  nisi, 
a singulis  episcopis  per  orbem  successive  admissus , fieret 
catholicus : improprie  ergo  ille  cultus  diceretur  canonizatio, 
siquidem  canonizatio  ex  definitione  ad  totam  per  se  res- 
picit Ecclesiam. 

Mos  iste  sanctos  canonizandi , seu  potius  beatificandi. 

usque  ad  duodecimum  saeculum  exstitit.  S.  Ulricus,  Au- 
gustanus Episcopus , primus  fuit  solemniter  canonizatus 
a summo  Pontifice,  scilicet  a Joanne  XV,  anno  993 ; se- 
cundus fuit  S.  Simeon,  solitarius,  a Benedicto  IX,  anno 
1042 ; et  tertius  S.  Geraldus,  episcopus  Tullensis,  ab  eodem 
Benedicto  IX,  anno  1050.  Ultimus,  juxta  antiquam  formam 
in  sanctorum  numerum  relatus,  fuit  S.  Galterius  (S.  Gau- 
thier),  abbas  S.  Martini  Pontisarae , quem  arcbiepiscopus 
Rothomagensis  canonizavit  anno  1153. 

Alexander  III  et  Innocentius  III,  in  fine  duodecimi  sae- 
culi , advertentes  multos  abusus  circa  cultum  sanctorum 
ex  nimia  episcoporum  facilitate  aut  credulitate  saepius 
exoriri,  prohibuerunt  ne  deinceps  aliquis  pro  sancto  habe- 
retur aut  coli  inciperet  sine  Romani  pontificis  approbatione. 
Urbanus  VIII,  per  bullam  anni  1634,  non  solum  canoni- 
zationem , sed  ipsam  beatificationem  et  quidquid  ad  cul- 
tum servorum  Dei  pertinet , Apostolicae  sedi  reservavit. 
His  notatis, 

Quaeritur  an  Ecclesia  sit  infallibilis  in  canonizatione  et 
beatificatione  sanctorum. 

Certum  est  1°  canonizationem  particularem , seu  beati- 
ficationem aequipolientem,  ut  eam  vocat  Benedictus  XIV, 
ab  episcopo  vel  a metropolitano  factam , nusquam  haberi 
potuisse  tanquam  infallibile  Ecclesiae  judicium ; nam  privi- 
legium infallibilitatis  episcopis  singulatim  sumptis,  praeter 
Romanum  pontificem , non  competit : atqui  tamen  in  his 
casibus  non  reperitur  judicium  totius  Ecclesiae,  sed  tan- 
tum alicujus  episcopi,  aut  ad  summum  quorumdam  epi- 
scoporum. Ergo  nisi  aliquis  privatim  olim  canonizatus, 
postea  per  orbem  universum  habitus  fuerit  ut  sanctus, 
infallibiliter  constare  non  potest  illum  esse  sanctum. 

2°  Velut  certum  communiter  admittitur  Ecclesiam  non 
esse  infallibilem  in  simplici  servorum  Dei  beatificatione. 
Nam  1°  illud  solum  judicium  haberi  debet  ut  infallibile 
quod  absolute  et  definitive  fertur  : atqui  in  beatificatione 
judicium  Ecclesiae  non  fertur  absolute  et  definitive,  siqui- 
dem tota  causa  de  novo  instruitur  quando  de  beatificatione 
ad  canonizationem  transitur.  2°  Illud  judicium  ut  infalli- 

bile  haberi  non  debet  quod  ad  universam  non  dirigitur 
Ecclesiam,  quemadmodum  supra  jam  exposuimus.  3°  In 
beatificatione  nihil  praecipitur,  sed  tantum  aliqua  fit  con- 
cessio : porro  de  natura  concessionis  Ecclesiae  non  est  ab- 
solute ut  sit  infallibilis.  Ita  Benedictus  XIV,  in  eruditis- 
simo opere  de  Canonizatione  sanctorum  ,1.1  de  Beatif., 
c.  42,  n.  12.  Qui  tamen  contra  publicam  beatificationis 
sententiam  insurgeret,  temeritatis  notam  declinare  non 
posset.  Nunc  igitur  de  sola  canonizatione  solemni  agitur. 

PROPOSITIO. 

Solemne  Ecclesia  judicium  circa  sanctorum  canonizationem 
est  infallibile. 

Prob.  auctoritate  et  ratione. 

1®  Auctoritate.  Summi  Pontifices,  saltem  a multis  sae- 
culis, servos  Dei  solemniter  canonizant,  seu  inter  sanctos 
annumerant,  et  jubent  ut  cultus  religiosus  eis  exhibeatur, 
cunctis  episcopis  tacentibus  : at  si  tale  decretum  esset  fal- 
sum, Ecclesia  fideles  induceret  in  errorem,  ut  patet. 
Ergo. 

2°  Ratione.  Illud  enim  admitti  non  potest  quod  cultum 
religiosum  erga  omnes  sanctos  subverteret,  Ecclesiam 
contemptui  exponeret , et  ejus  sanctitatem  labefactaret : 
atqui  talis  esset  sententia  docens  Ecclesiam  in  canoniza- 
tione sanctorum  esse  fallibilem.  1°  Cultum  religiosum 
erga  omnes  sanctos  subverteret ; si  enim  semel  admit- 
tatur Ecclesiam  errare  posse  in  agnoscenda  alicujus  de- 
functi sanctitate,  unusquisque  dubitare  poterit  de  legiti- 
mitate  cultus  erga  insigniores  sanctos  praescripti.  2°  Ec- 
clesiam contemptui  exponeret;  in  ea  enim  opinione, 
impii,  haeretici  et  perditi  homines  semper  exprobrare 
possent  Ecclesiae  quod  forte  inimicis  Dei  et  reprobis  reli- 
giosos tribuat  honores,  et  nulla  ratione  firma  redargui 
possent. 

3°  Sanctitatem  Ecclesiae  labefactaret ; Ecclesia  quippe 
debet  esse  sancta  in  suo  cultu  ; at,  praedicta  opinione 

semel  admissa,  non  esset  sancta  in  suo  cultu,  siqui- 
dem cultum  objecto  prorsus  indigno  forsitan  exhiberet. 
Ergo. 

Solvuntur  objectiones. 

Obj.  1°.  Sanctitas  alicujus  viri  pendet  a factis  persona- 
libus : at  Ecclesia  de  factis  personalibus  infallibiliter  non 
judicat:  ergo. 

Ii.  Dist.  min.  Ecclesia  de  factis  personalibus  infallibi- 
liter non  judicat,  si  in  se  spectentur,  conc. ; si  in  aliquo 
casu  cum  puritate  doctrinae  Evangelicae  essentialiter  jun- 
gantur, nego  min.  Itaque  fatemur  Ecclesiam  de  factis  per- 
sonalibus in  se  sumptis  infallibiliter  non  judicare;  at  ubi  ( 
illa  facta,  propter  aliquam  circumstantiam,  essentialiter 
cum  puritate  doctrinae  Evangelicae  junguntur,  de  illis  in- 
fallibiliter judicare  debet  Ecclesia;  nam  de  doctrina 
Evangelica  infallibiliter  judicat : necesse  est  igitur  ut  in- 
fallibiliter de  iis  judicet  quae  ad  tale  judicium  essentialiter 
praerequiruntur : porro,  in  solemni  canonizationis  senten-  i 
tia,  facta  quae  sanctitatem  viri  probant,  cum  puritate  doc- 
trinae Evangelicae  essentialiter  conjunguntur ; nam  puritas 
doctrinae  Evangelicae  necessario  exigit  ut  cultus  religiosus  I 
alicui  non  sancto  nomine  totius  Ecclesiae  et  praecepto  ejus 
non  rependatur.  Ergo.  Unde  Benedictus  XIV,  opere  citato, , 
1.  i,  c.  44,  n.  4 : « Omnibus  praedictis  objectis  unica  soli- 
» dissima  responsione  satisfit,  si  dicatur  quidquid  ex  ma- 
» teriae  et  testium  qualitate  pro  infallibilitate  desumitur, 

» plene  submoveri  ex  divina  Providentia  et  Spiritus  sancti 
» praesentia.  » 

Obj.  2°.  Multi  honorantur  ut  sancti  qui  ab  episcopis 
tantum  aut  archiepiscopis  per  judicium  fallibile  fuerunt 
canonizati : a pari  non  necesse  est  ut  solemnis  Ecclesiae 
sententia  sit  infallibilis. 

R.  Negoconseq.  et  paritatem.  Ratio  disparitatis  est,  quod 
in  priori  casu  cultus  religiosus  nomine  totius  Ecclesiaenon 
exhibeatur.  Itaque  si  error  de  facto  existat,  in  totam  Ec- 
clesiam refundi  non  potest , nec  idcirco  promissionibus 
Christi  opponitur.  In  posteriori  vero  hypothesi,  error  tri- 

buendus  foret  Ecclesiae,  et  promissis  Christi  adversaretur, 
ut  diximus.  Ergo. 

Nec  sufficeret  dicere  errorem  in  eo  casu  esse  tantum 
materialem , ac  proinde  non  culpabilem,  ut,  v.  g.,  quando 
adoratur  hostia  quae  falso  putatur  consecrata ; nam  repu- 
gnat Ecclesiam  directe  approbare  errorem  contra  bonos 
mores  et  Dei  honorem : atqui  huj  usmodi  errorem  directe 
approbaret  Ecclesia,  si  publicum  decerneret  cultum  alicui 
non  sancto.  Quando  autem  adoratur  hostia  quae  falso  pu- 
tatur consecrata,  est  error  facti  particularis  qui  in  Eccle- 
siam, refundi  non  potest;  nam  Ecclesia  non  decernit  talem 
hostiam  esse  consecratam;  contra  vero  judicat  talem  ho- 
minem esse  sanctum;  et  cultum  illi  exhibendum.  Ergo. 

Obj.  3°.  Pluries  deleta  sunt  nomina  sanctorum  in  Mar- 
tyrologio  et  in  Breviario  Romano : at  quaecumque  in  Mar- 
tyrologio  et  Breviario  Romano  inscribuntur,  ab  universa 
Ecclesia  censentur  approbata.  Ergo. 

R.  Nego  min.  Ea  enim  reputari  non  possunt  ab  uni- 
versa Ecclesia  approbata,  quae  ei  non  proponuntur  ut  de- 
finita et  cunctos  fideles  obligantia : porro  ea  quae  reperiun- 
tur  in  Martyrologio  et  in  Breviario  Romano  non  propo- 
nuntur ut  definita  et  cunctos  fideles  obligantia ; Bene- 
dictus enimXIY  expresse  declarat,  1. 4,  part.  2,  c.  13.  n.  8, 
facta  historica  quae  in  Breviario  Romano  referuntur,  licet 
non  modicam  mereantur  fidem,  posse  tamen  novo  exa- 
mini subjici,  etiam  a privatis  hominibus,  modo  id  fiat 
modeste  et  cum  gravi  fundamento;  et  ibidem,  c.  17,  n.  9, 
haec  habet  illustris  Pontifex  : «Asserimus  Apostolicam 
» sedem  non  judicare  inconcussae  esse  et  certissimae  veri- 
» tatis  quaecumque  in  Martyrologium  Romanum  inserta 
» sunt...  quod  optime  colligitur  ex  mutationibus  et  cor- 
» rectionibus  a sancta  ipsa  Sede  demandatis.  » Ergo.  Ni- 
hil a fortiori  concludi  potest  ex  Legendis  in  aliis  libris 
contentis. 

Nec  pariter  habenda  est  ut  definita  sanctitas  eorum 
quorum  corpora  aut  aliae  reliquiae  insignes , sive  cum  no- 
mine proprio,  sive  cum  imposito,  alicui  Ecclesiae  a summo 
Pontifice  etiam  cum  Litteris  authenticis  traduntur, 

Quceritur  utrum  infallibilitas  Ecclesiae  circa  sanctorum 
canonizationem  ad  fidem  divinam  pertineat. 

R.  Eodem  modo  de  hac  infallibilitate  judicandum  est 
ac  de  infallibilitate  circa  facta  dogmatica.  De  fide  divina 
videtur  Ecclesiam  jus  habere  infallibiliter  pronuntiandi  ' 
in  canonizationibus  sanctorum ; nam  Ecclesia  infallibilis  . 
est  circa  morum  praecepta  : canonizatio  autem  sanctorum 
ad  praecepta  morum  pertinet , ut  in  probatione  observavi- 
mus. At  posito  solemni  Ecclesiae  decreto  de  alicujus  viri 
sanctitate,  constatae  fide  divina  hunc  virum  esse  sanctum? 
Disputant  inter  se  theologi ; communius  tenetur  hoc  factum 
ad  fidem  divinam  non  pertinere.  Benedictus  XIV,  mo- 
mentis utriusque  opinionis  scite  et  perite  , pro  more  suo, 
libratis,  sic  concludit  : «Videtur  igitur  nobis  utraque 
» opinio  in  sua  probabilitate  relinquenda,  usquequo  sedis 
» Apostolicae  judicium  prodeat;  » de  Canon.  1.  1,  c.  45, 
n.  27.  Valde  tamen  temerarius  foret  qui  contra  aliquod 
canonizationis  decretum  insurgeret.  Melchior  Canus,  L 5, 
c.  5,  versus  finem,  eum  vocat  temerarium,  impudentem 
ac  irreligiosum. 

PARS  TERTIA. 

DE  CAPITE  ET  MEMBRIS  ECCLESIAE. 


Dicemus  1°  de  capite,  et  2°  de  membris  Ecclesiae. 


CAPUT  PRIMUM. 

DE  CAPITE  ECCLESIAE. 

Certum  est  existere  supremum  et  invisibile  caput  totius 
Ecclesiae  visibilis,  nempe  Christum,  qui,  ut  ait  Apostolus, 
Coloss.  I,  18,  est  'principium , primogenitus  ex  mortuis , ut 
sit  in  omnibus  ipse  primatum  tenens.  Sed  quaeritur  utrum 
aliud  existat  caput  Ecclesiae , vices  Christi  super  terram 
gerens,  et  visibilem  primatum  in  tota  Ecclesia  tenens.  Si 
hujusmodi  existat  caput  universale  pro  tota  Ecclesia,  alius 
sine  dubio  esse  non  potest  quam  pontifex  Romanus;  alius 
enim  non  est  in  mundo  qui  talem  praerogativam  sibi 
adscribere  possit. 

Primatus  autem  duplex  esse  potest,  scilicet  alius  ho- 
noris et  alius  jurisdictionis.  Primatus  honoris  ille  est  quo 
aliquis  primum  locum  inter  caeteros  obtinet,  sed  absque 
ulla  superiori  potestate,  qualis  est , v.  g.,  praeses  in  ccetu 
deliberante  ex  aequalibus  membris  composito.  Primatus 
jurisdictionis  ille  est  quo  aliquis  non  solum  in  coetu  pri- 
mum locum  obtinet,  sed  reipsa  aliis  superior  constituitur 
et  supremam  habet  potestatem. 

Primatus  potest  iterum  vel  esse  tantum  juris  ecclesias- 
tici, ut  in  archiepiscopis , primatibus  et  patriarchis;  vel 
juris  divini , si  ab  ipso  Christo  fuerit  institutus.  Schisma- 
tici et  haeretici  non  aegre  concederent  pontifici  Romano 
quemdam  honoris  primatum,  vel  etiam  admitterent  illum 
superiorem  aliquam  olim  habuisse  jurisdictionis  potesta- 
tem, sed  tantum  juris  ecclesiastici,  quam  deinceps  Eccle- 
sia ab  eo  auferre  potuit.  Ita  sentiunt  Graeci , qui  pontifici 
Romano  subjecti  fuerunt  usque  ad  tempora  patriarchae 
Photii,  circa  annum  887.  Catholici  vero  unanimiter  con- 
tendunt Romanum  pontificem  semper  habuisse  jure  divino 
primatum,  non  tantum  honoris,  sed  jurisdictionis,  in  tota 
Ecclesia.  Ut  ergo  ad  ipsa  rerum  exordia  ascendamus,  exa- 
minabimus 1°  an  Christus  concesserit  Petro  praeeminen- 
tiam  auctoritatis  supra  alios  Apostolos , et  2°  an  illa  prae- 
eminentia ad  episcopum  Romanum  integra  transierit. 
Hincin  quatuor  articulos praesenscaput  dividemus : lus  erit 
de  primatu  B.  Petri;  2US  de  primatu  Romani  pontificis; 
3US  de  ejusdem  monarchia,  et  4US  de  consectariis  ejus 
primatus. 

ARTICULUS  PRIMUS. 

DE  PRIMATU  B.  PETRI. 

In  odium  Romani  pontificis  audacter  negaverunt  pro- 
testantes  Christum  aliquam  concessisse  B.  Petro  auctori- 
tatem supra  alios  Apostolos : unde  inferunt  episcopum 
Romanum  nihil  supra  alios  episcopos  ratione  suae  sedis 
habere.  Quidam  alii  novatores,  quorum  fit  mentio  apud 
Tournely,  praetenderunt  aequalem  collatam  fuisse  potesta- 
tem  Petro  et  Paulo.  Contra  quos  omnes  sit 

I I 

PROPOSITIO. 

Beatus  Petrus  accepit  a Christo  prceeminentiam  auctoritatis 
supra  omnes  alios  Apostolos . 

Prob.  1°  Scriptura  sacra.  Ex.  S.  Joan.  l,  41 , 42,  An- 

dreas  primus  viderat  Jesum;  venit  ad  fratrem  suum  Si- 
monem, et  dixit  illi  : Invenimus  Messiam...  Et  adduxit 
eum  ad  Jesum.  Intuitus  autem  eum  Jesus , dixit : Tu  es  Si- 
mon,  filius  Jona;  tu  vocaberis  Cephas,  quod  interpretatur 
Petrus.  Apud  Matth.  xvi,  congregatos  Apostolos  simul  in- 
terrogaverat Christus  dicens , f IS  : Vos  autem,  quem  me 
esse  dicitis?  Respondit  Petrus,  f 16  : Tu  es  Christus,  Fi- 
lius Dei  vivi...  V 18  : Et  ego  dico  tibi,  quia  tu  es  Petrus,  et 
super  hanc  petram  cedi/icabo  Ecclesiam  meam...  }'  19  : Et 
tibi  dabo  claves  regni  coelorum ; et  quodcumque  ligaveris 
super  terram,  erit  ligatum,  etc.  Unde  sic  : Fundamentum 
aedificii  aliquem  constituere,  claves  regni  illi  dare,  sunt 
voces  metaphoricae  collationem  auctoritatis  et  regiminis 
significantes  : atqui  vi  illarum  locutionum  Petrus  consti- 
tuitur fundamentum  Ecclesiae  et  illius  claves  accipit.  Si 
utraque  haec  praemissa  demonstretur  vera,  certa  erit  pro- 
positio nostra  : atqui  utraque  haec  praemissa  ex  praeceden- 
tibus textibus  demonstratur  vera. 

1°  Major.  Fundamentum  in  aedificio  est  sicut  caput  in 
corpore,  rector  in  civitate,  dux  in  exercitu,  etc.  Claves 
semper  fuerunt  symbolum  auctoritatis  et  dominii;  qui 
habet  jure  claves  alicujus  aedificii,  iliius  est  dominus;  qui 
domum  suam  vendit,  eam  tradidisse  censetur  quando 
claves  ejus  remisit;  claves  urbis  traduntur  in  subjectionis 
testimonium,  etc.  Ergo. 

2°  Minor  similiter  demonstratur  vera,  id  est,  vi  illarum 
locutionum  Petrus  constituitur  fundamentum  Ecclesiae  et 
claves  ejus  accipit.  Fundamentum  Ecclesiae  constituitur, 
quidquid  contra  pueriliter  dicat  Calvinus , Institut.  1.  4, 
c.  6,  n.  6;  Christus  enim  dicit : Et  ego  dico  tibi , quia  tu 
es  Petrus,  et  super  hanc  petram,  etc.  Porro  totus  ille  textus 
prima  fronte  et  naturali  sensu  de  persona  Petri  intelligi- 
tur : pronomen  istud  hanc  manifeste  ostendit  voczmpetram 
ad  Petrum  immediate  antecedentem  referendam  esse.  In 
lingua  hebraica,  cbaldaica  et  syriaca  non  est  mutatio  ge- 
neris, sed  idem  habetur  ac  si  diceretur  : Tu  es  lapis,  et 
super  hunc  lapidem,  etc.  Cephas  enim  lapidem  et  petram  sig- 
nificat, eamdem  significationem  habent  voces  graecae 


u 

rarpa : interpres  bis  statim  vertens  Cephas , equidem  vo- 
cem bis  repetere  noluit;  masculinam  pro  designando  ho- 
mine elegit,  femininam  vero  ad  fundamentum  Ecclesiae 
metaphorice  exprimendum  usurpavit  : duo  igitur  haec 
verba , hanc  petram,  de  ipsoB.  Petro  intelligenda  sunt.  Ergo. 

Claves  Ecclesiae  accipit.  Soli  namque  Petro  Christus 
dixit : Tibi  dabo  claves  regni  coelorum;  statim  addidit : 
Quodcumque  ligaveris  super  terram , erit  ligatum  et  in  coe- 
lis , etc.  Ex  toto  contextu  patet  Christum  quamdam  prae- 
rogativam B.  Petro  concedere  voluisse , in  praemium  in- 
signis confessionis  qua  prae  caeteris  exclamaverat : Tu  es 
Christus , Filius  Dei  vivi : nomen  ejus  Simonem  jam  antea 
mutaverat  in  Cepham , profecto  non  sine  mysterio  et  in- 
tentione : ergo,  etc.;  aliunde,  etc.  Ergo. 

S.  Joan.  xxi , 15  : Dicit  Simoni  Petro  Jesus  : Simon 
Joannis,  diligis  me  plus  his  ? Dicit  ei : Etiam , Domine , tu 
scis  quia  amo  te . Dicit  ei : Pasce  agnos  meos . Dicit  ei  iterum : 
Simon  Joannis , diligis  me?  Ait  illi : Etiam , Domine , tu 
scis  quia  amo  te.  Dicit  ei : Pasce  agnos  meos . Dicit  ei  tertio : 
Simon  Joannis,  amas  me?  Contristatus  est  Petrus  quia  dixit 
ei  tertio , Amas  me?  et  dixit  ei : Domine , tu  omnia  nosti : tu 
scis  quia  amo  te.  Dixit  ei : Pasce  oves  meas.  Unde  sic  : Ut 
ex  illo  textu  merito  concludatur  beatum  Petrum  eminen- 
tem potestatem  jurisdictionis  accepisse  a Christo,  duo 
sufficiunt,  scilicet,  ut  per  agnos  et  oves  omnes  intelligi 
debeant  Meles,  et  vox  pasce  veram  exprimat  jurisdictio- 
nem : atqui  haec  duo  constant.  1°  Per  agnos  et  oves  omnes 
intelligi  debent  fideles,  pluries  enim  Christus  se  designat 
tanquam  pastorem , et  Ecclesiam  velut  ovile  : unus  est 
Christus,  igitur  unus  pastor  et  unum  ovile : ergo  1°  omnes 
fideles  sunt  oves  Christi.  2°  Vox  pasce  veram  exprimit 
jurisdictionem,  et  idem  est  ac  si  diceretur  : Rege,  duc, 
guberna;  talis  est  enim  naturalis  sensus  vocis  graecae 
tzoi uuxive ; et  insuper  eo  sensu  vox  pasce  sumitur,  quoties  ad 
populum  applicatur  : v.  g.,  II  Reg.  v,  2,  sic  inducitur 
Deus  loquens  ad  David  : Tu  pasces  populum  meum  Israel , 
et  tu  eris  dux  super  Israel.  Ps.  lxxvii,  70  : Et  elegit  David 
servum  suum pascere  Jacob  servum  suum,  et  Israel  hx~ 

reditatem  suam.  Certe  in  his  casibus  vox  pascere  significat 
regere,  ducere,  gubernare  ; sic  et  quando  Jesus  dixit 
Petro  : Pasce  agnos  meos  : pasce  oves  meas ; ergo,  etc. ; 
aliunde,  etc.  Ergo.  Unde  illustrissimus  Bossuet , Sermon 
sur  Punite  de  VEglise , 1 er  point:  « C'est  a Pierre  qufil  est 
» ordonne  premier ement,  d^aimer  plus  que  tous  les  autres 
» Apotres,  et  ensuite  de  paitre  et  gouverner  et  les  agneaux 
» et  les  brebis , et  les  petits  et  les  meres , et  les  pasteurs 
» memes  : pasteurs  a Pegard  des  peuples,  et  brebis  a Pe- 
» gard  de  Pierre,  iis  honorent  en  lui  Jesus-Christ.  » 
Petrus  in  Evangeliis  et  in  Actibus  Apostolorum  semper 
nominatur  primus.  Matth.  x,  2 : Duodecim  autem  Aposto- 
lorum nomina  sunt  hcec  : primus  Simon,  qui  dicitur  Petrus , 
et  Andreas  frater  ejus . Ibidem,  xvii,  1 : Assumit  Jesus 
Petrum  et  Jacobum , etc.  Mare,  m,  16;  ix,  1;  xiv,  33,  et 
xvi,  7.  Luc.  vi,  14;  vm,  45  et  51 ; ix,  20,  et  xxii,  8. 
Joan.  xxi,  2.  Act.  i,  13;  ii,  37;  m,  1.  Petrus  aliquando 
velut  dux  aliorum  designatur;  Petrus  vero  et  qui  cum  illo 
erant , Luc.  ix,  32.  In  congregatione  Apostolorum  primus 
loquitur  : Exsurgens  Petrus  in  medio  fratrum , dixit.. . 
Act.  i,  15.  Stans  autem  Petrus  cum  undecim,  levavit  vocem 
suam , Act.  n,  14.  Respondens  autem  Petrus  et  Apostoli , 
dixerunt , etc.  Act.  v,  29.  In  concilio  Jerusalem,  Surgens 
Petrus,  dixit  ad  eos , etc.  Act.  xv,  7.  B.  Paulus,  ad  fidem 
recens  conversus , Jerosolymam  proficiscitur , et  quamvis 
plures  tunc  ibi  degerent  Apostoli,  causam  sui  itineris  sic 
indicat,  Gal.  i,  18  : Veni  Ierosolymam  videre  Petrum , et 
mansi  apud  eum  diebus  quindecim . Impossibile  est  B.  Pe- 
trum casu  fortuito  et  sine  causa  primum  locum  sic  con- 
stanter obtinuisse  : atqui  alia  causa  insignis  hujus  dis- 
tinctionis assignari  non  potest  praeter  primatum  auctori- 
tatis ; non  erat  enim  major  aetate,  nec  primus  vocatus,  sed 
Andreas,  frater  ejus,  aetate  provectior,  juxtaomnes  SS.  Pa- 
tres, primus  fuit  vocatus,  Joan.  i,  40 ; Petrus  non  erat 
ille  discipulus  quem  diligebat  Jesus  5 nulla  ratione  constat 
illum  prae  caeteris  virtutibus  et  sanctitate  fuisse  praedi- 
tum : constat  e contra  illum  solum  jurando  et  blasphQ-* 
mando  Christum  negasse.  Ergo, 

Prob.  2»  SS.  Patribus.  Euseb.  in  Cbron.  ad  an.  14  : 
ct  Petrus  Apostolus , natione  Galilaeus  et  Christianorum 
» pontifex  primus.  » Non  dicit  illum  esse  Romanorum , 
sed  Christianorum  pontificem ; vocat  e contra  Jacobum 
Jerosolymorum  pontificem.  S.  Rasilius,  Serm.  de  Peccato, 
sic  de  Petro  loquitur  : « Ille  Petrus  omnibus  discipulis 
» praelatus,  cui  majora  data  quam  aliis  sunt  testimonia 
,»  qui  praedicatus  est  beatus,  cui  claves  regni  coelorum 
.»  concreditae  sunt.  » 

S.  Epiph.,  Haeres.  51 , dicit  de  Christo  : « Petrum  dis- 
» cipulorum  suorum  principem  elegit.  » 

S.  Ambrosius,  in  cap.  xii  Epist.  II  ad  Cor.  : « Prima- 
» tum  non  accepit  Andreas,  sed  Petrus.  » 

S.  Aug.  Serm.  76 : « Ipse  enim  Petrus  in  Apostolorum 
» ordine  primus,  in  Christi  amore  promptissimus,  saepe 
» unus  respondit  pro  omnibus.  » 

Multi  alii  citari  possent  textus  Patrum,  tum  Graecorum, 
tum  Latinorum,  praesertim  S.  Hieronymi,  S.  Leonis,  etc. 
Insuper  speciale  institutum  est  festum  universale  in  me- 
jnoriam  cathedrae  B.  Petri,  et  illius  festi  institutio  usque 
ad  prima  Ecclesiae  saecula  ascendit , ut  videre  est  apud 
rGodescard , ad  diem  18  januarii  : at  nusquam  tale  fes- 
tum fuit  institutum  in  memoriam  et  honorem  cathedrae 
aliorum  Apostolorum.  Vide  etiam  Foggini,  de  Romano 
divi  Petri  Itinere  et  Episcopatu.  Ergo. 

Solvuntur  objectiones. 

Obj.  1°.  Plures  SS.  Patres  referunt  haec  verba  et  super 
hanc  petram , non  ad  Petrum , sed  ad  Christum , vel  ad 
fideles,  vel  ad  ipsam  B.  Petri  confessionem  de  divinitate 
Christi  : ergo  falsum  est  Ecclesiam  super  Petrum  esse 
fundatam. 

R.  Nego  conseq.  1°  Enim  pauci  SS,  Patres  praedictum 
textum  in  sensu  nostro,  qui  est  obvius  et  naturalis , non 
intelligunt.  2°  Communiter  qui  alium  sensum  dictis  ver- 
bis, super  hanc  petram,  pro  abundantia  rationum  assig- 
nant, sensum  nostrum  non  excludunt;  illum  e contra 

tanquam  primum  et  genuinum  tradunt , et  simul  alium 
per  allegoriam  inveniunt.  Ergo. 

Inst.  1°.  Matth.  xix;  28,  Christus  ad  omnes  Apostolos  : 
Sedebitis  et  vos  super  sedes  duodecim. , judicantes  duodecim 
tribus  Israel . B.  Paulus  ait,  loquens  ad  fideles,  Eph.  ii, 
20  : Supercedi  ficati  super  fundamentum  Apostolorum  et 
Prophetarum , ipso  summo  angulari  lapide  Christo  Jesu. 
Apoc.  xxi,  14  , Apostoli  dicuntur  duodecim  fundamenta , 
scilicet  murorum  Ecclesiae  : ergo  duodecim  Apostoli  per- 
fecte fuerunt  aequales. 

R.  Nego  conseq.  Nam  in  his  textibus  de  potestate  res- 
pectiva  Apostolorum  non  agitur , sed  de  eorum  virtuti- 
bus, meritis  et  praemiis,  vel  de  gorum  dignitate  et  minis- 
terio quatenus  collective  spectantur. 

Sic  1°  quando  Christus  dicit  ad  eos  : Sedebitis  et  vos 
super  sedes  duodecim , etc.,  de  potestate  eorum  in  Ecclesia 
non  loquitur , sed  de  eorum  statu  in  coelo ; sic  enim  se 
habet  integer  textus  : Arnen  dico  vobis , quod  vos  qui  secuti 
estis  me,  in  regeneratione,  cum  sederit  Filius  hominis  insede 
majestatis  suce , sedebitis  ei  vos , etc. ; haec  igitur  verba  ad 
rem  non  pertinent. 

2°  B.  Paulus  declarat  fideles  esse  fundatos  et  aedificatos 
super  Apostolos,  super  Prophetas  et  super  Christum  : non 
eodem  modo  tamen  Prophetae  se  habent  respectu  Eccle- 
siae ac  Apostoli,  nec  Apostoli  eodem  modo  ac  Christus, 
nec  omnes  Prophetae  eodem  modo  Christum  praedixerunt. 
Ergo  pariter,  licet  Ecclesia  sit  fundata  super  omnes  Apo- 
stolos, non  sequitur  omnes  aequali  jurisdictione  pollere. 

3°  Idem  dicendum  est  de  textu  Apocalypsis.  Duodecim 
Apostoli  appellantur  fundamentum  murorum  Ecclesiae 
vel  potius  Jerusalem  coelestis,  comparantur  lapidibus 
pretiosis ; sed  inter  lapides  pretiosos  alii  aliis  valde  supe- 
riores sunt.  Similiter  ergo  et  Apostoli  diversam  habere 
possunt  auctoritatem. 

Inst.  2°.  Apostoli  inter  se  disputabant  quis  eorum  vide- 
retur esse  major,  Luc.  xxn,  24;  Christus  vero  eos  redar- 
guebat his  verbis  : Reges  gentium  dominantur  eorum 
vos  autem  non  sic ...  Atqui  non  ita  disputassent , nec 

Christus  eos  sic  redarguisset,  si  unus  caput  aliorum  con- 
stitutus fuisset : ergo. 

R.  Nego  min.  Nam  1°  Apostoli  ferant  adhuc  rudes  et 
valde  imperfecti,  ut  patet  ex  ipsismet  Christi  objurga- 
tionibus ; non  mirum  est  ergo  si  adhuc  disputarent : imo 
ipsa  praerogativa  Petro  promissa  occasionem  disputandi 
forte  praebebat;  poterat  enim  Petrus  verba  Christi  in 
sui  gratiam  invocare,  Joannes  amorem  et  praedilectionem 
Domini  allegare,  Andreas  quod  natu  major  esset  et 
prior  vocatus ; alii,  ut  Jacobus,  quod  essent  cognati  Do- 
mini. Ergo. 

2°  Increpatio  Christi  ad  Apostolos,  inter  se  sic  vane 
disputantes,  non  significat  nullam  futuram  esse  inter  eos 
hierarchiam  nullumque  primatum ; nam,  eo  ipso  nulla 
existere  debuisset  potestas  ecclesiastica  nullique  pasto- 
res : siquidem  pastores  esse  non  possunt  quin  fidelibus 
sint  superiores  et  aliquo  modo  eis  dominentur.  Id  unum 
ergo  significare  voluit  Christus,  scilicet,  suos  ipsius  mi- 
nistros dominari  non  debere  cum  fastu  et  ostentatione, 
nec  subditis  terrorem  incutere,  sed  potius  fiduciam  et 
amorem  sibi  conciliare,  humilitatem,  mansuetudinem  et 
charitatem  in  usu  suae  potestatis  semper  demonstrare.  Et 
vero  Christus  ibidem  addit  : Sed  qui  major  est  in  vobis, 
fiat  sicut  minor ; et  qui  prcecessor  est,  sicut  ministrator  : 
supponit  ergo  aliquem  superioritatis  gradum  inter  eos 
existere  aut  exstiturum  esse.  Ergo. 

Obj.  2°.  B.  Petrus,  I Epist.  v,  2,  sic  habet : Pascite  qui 
in  vobis  est  gregem  Dei : et  S. Cyprianus,  de  Unitate  Eccl.: 
« Episcopatus  unus  est,  cujus  a singulis  in  solidum  pars 
» tenetur.  » Ergo  Petrus  nihil  habuit  plus  quam  caeteri 
Apostoli. 

R.  Nego  conseq.  Quando  enim  primatum  B.  Petri  as- 
truimus, non  contendimus  hunc  Apostolum  esse  unicum 
pastorem,  nec  dicimus  aliorum  pastorum  Apostolorum  et 
episcoporum  auctoritatem  ab  eo  solo  derivare  : id  unum 
affirmamus,  nempe  Petrum  ea  praeditum  esse  pascendi  et 
regendi  potestate  qua  caeteros  pastores  antecellat,  feosque 
ex  divina  institutione  subditos  habeat.  Atqui  hoc  posito. 

textus  objecti  nobis  minime  nocent : non  prior;  ex  eo 
enim  quod  alii  jure  divino  praeponantur  ut  populos  pas- 
cant, non  sequitur  Petrum  non  fuisse  constitutum  eorum 
superiorem,  et  specialem  non  accepisse  auctoritatem 
cunctos  generaliter  pascendi  et  populos  et  pastores.  Non 
posterior ; nam  idem  S.  Cyprianus,  eodem  libro,  majorem 
S.  Petri  auctoritatem  his  verbis  profitetur : « Super  illum 
» (Petrum)  unum  Christus  aedificat  Ecclesiam  suam,  et 
» illi  pascendas  mandat  oves  suas.  » Deinde  postquam 
dixit  parem  auctoritatem  omnibus  Apostolis  sensu  modo 
exposito  datam  fuisse,  statim  subjungit : « Tamen  ut  uni- 
» tatem  manifestaret,  unitatis  ejusdem  originem- ab  uno 
» incipientem  sua  auctoritate  disposuit.  » Si  ergo  episco- 
patus sit  unus,  id  intelligendumest  de  unitate  finis  quem 
omnes  episcopi  sibi  proponere  debent,  de  unitate  functio- 
num quas  omnes  pariter  exercere  debent,  de  dignitate 
episcopali  quam  omnes  aequaliter  possident;  non  vero 
de  unitate  auctoritatis,  eo  sensu  quod  unus  aliis  supe- 
rior non  existat. 

Obj.  3°.  Act.  vm,  14,  Petrus  ab  aliis  Apostolis  Sama-t 
riam  mittitur;  ibid.  xi,  2,  a fratribus  objurgatur,  et, 
Gal.  ii,  11,  a Paulo  corripitur  : atqui  superior  ab  infe- 
riore non  mittitur , non  objurgatur,  non  corripitur : 
Ergo. 

Nego  min.  et  resp.  ad  primum  : Miserunt  quidem  Apo- 
stoli Petrum  et  Joannem,  sed  ibi  agitur  de  missione  quae 
fit  ex  deliberatione  et  per  preces,  non  vero  de  missione  ex 
auctoritate  et  per  mandatum  : porro  ejusmodi  missio 
praerogativis  Petri  non  nocet.  Saepissime  primi  magistra- 
tus qui  veram  habent  auctoritatem  super  omnes,  tan- 
quam  legati  a civibus  eliguntur  et  ad  regem  mittuntur ; 
Ismael,  summus  sacerdos,  a Judaeis  missus  est  Romam  ad 
Neronem,  Joseph.  Ant,.  lib.  20,  c.  7.  Ergo. 

Ad  duo  posteriora  : una  est  objurgationis  species  quae 
a superiore  tantum  fieri  potest,  nempe  quando  fit  per 
modum  castigationis ; sed  alia  est  objurgatio  fraternitatis 
quae  fit  per  modum  admoni  tionis  : haec  posterior  est  qui- 
dam charitatis  actus  quo  quis,  saluti  proximi  providens, 

non  solum  aequalem,  verum  et  superiorem  monere  ac 
quodam  modo  objurgare  vel  corripere  potest : at  hujus- 
modi fuerunt  objurgationes  fratrum  et  correptio  Pauli 
erga  Petrum.  Ergo. 

Obj.  4°.  II  Cor.  xii,  11,  B.  Paulus  ait  : Nihil  minus 
fui  ab  iis  qui  sunt  supra  modum  Apostoli.  Dixerat,  xi,  28, 
sibi  commissam  fuisse  sollicitudinem  omnium  ecclesia- 
rum. Gal.  ii,  7,  dicit  sibi  creditum  esse  euangelium  prae- 
putii, sicut  et  Petro  circumcisionis  : atqui  haec  verba 
demonstrant  aequalitatem  inter  Petrum  et  Paulum  exsti- 
tisse. Ergo. 

R.  Nego  min.  Et  ad  primum  respondeo.  B.  Paulum,  in 
citato  loco,  cum  Petro  se  non  conferre,  sed  ministerium 
suum  cum  ministerio  Apostolorum  aequiparare ; declarat 
enim  se  divinitus  a Christo  fuisse  immediate  missum, 
doctum,  et  Apostolica  potestate  donatum,  non  secus  ac 
caeteri  discipuli.  Ergo. 

Ad  secundum  : Non  ait  Apostolus  curam  omnium  ani- 
marum sibi  commissam  fuisse ; bene  vero  omnium  eccle- 
siarum sollicitudine  se  gravari  : sed  haec  sollicitudo  po- 
tuit esse  merae  charitatis,  non  vero  ministerii.  Praeterea, 
illa  sollicitudo  intelligi  potest  de  cunctis  ecclesiis  ab 
ipso  fundatis ; erant  enim  sat  numerosae,  ut  hyperbolice 
merito  diceret  se  gravari  omnium  ecclesiarum  sollicitudine. 
Insuper  omnes  apostoli  collective  sumpti  omnium  eccle- 
siarum curam  habebant ; unde  Joannes,  Jacobus  et  Judas 
ad  omnes  ecclesias  scripserunt  : similiter  ergo  B.  Paulus 
dicere  potuit  omnium  ecclesiarum  sollicitudine  se  grava- 
ri, licet  parem  non  habuerit  potestatem  cum  Petro. 

Ad  tertium  : B.  Paulus  ait  sibi  creditum  fuisse  evan- 
gelium  praeputii,  id  est  gentilium,  et  B.  Petro  evangelium 
circumcisionis,  seu  Judaeorum  : at  inde  non  sequitur  Pe- 
trum Judaeis  tantum,  et  Paulum  solummodo  gentibus 
praedicare  debuisse  ; nam  B.  Petrus  Cornelium  gentilem 
totamque  ejus  domum  convertit  ad  Christum  et  bapti- 
zavit,  Act.  x.  Paulus  autem  Judaeis  primum  verbum  Dei 
annuntiabat,  deinde  convertebatur  ad  gentes,  Act.  xm, 
46  : ergo  de  speciali  quadam  missione  agitur  et  de  parti- 

culari  destinatione  divinae  Providentiae,  quae  ad  hierar- 
cliicum  ordinem  minime  pertinebat : sic  S.  Vincentius  a 
Paulo  specialiter  dicitur  evangelizasse  pauperes,  et  eorum 
Apostolus  vocatur  : attamen  non  tantum  pauperes  evan- 
gelizabat  et  docebat  : ergo  a pari,  etc. 

Inst.  Plures  sancti  Patres  docent  Paulum  aequalem  esse 
B.  Petro,  et  ipsius  fratrem.  Ergo. 

R.  I)ist.  ant.  Plures  sancti  Patres  docent  Paulum  aequa- 
lem esse  Petro  ratione  vocationis,  laborum,  martyrii, 
fructuum  copiae,  meriti  ac  gloriae,  conc.;  ratione  digni- 
tatis et  potestatis,  nego  ant.  Itaque  non  diffitemur  plures 
sanctos  Patres  B.  Paulum  aliquoties  cum  B.  Petro  compa- 
rasse et  aequalem  fecisse,  sed  sensu  modo  exposito  quod 
absque  dubio  fieri  potest;  at  negamus  sanctos  Patres  illum 
cum  Petro  comparasse  ratione  dignitatis  et  auctoritatis ; 
nullus  enim  pro  bac  opinione  affertur  textus  clarus  et 
expressus,  dum  multi,  e contra,  proferuntur  in  quibus 
suprema  B.  Petri  auctoritas  clare  exprimitur;  et  insuper 
singularis  ille  primatus  tot  et  tantis  argumentis  demons- 
tratur, tam  constanti  traditione  firmatur,  ut  pauca  quae- 
dam sanctorum  Patrum  verba  illud  dogma  subvertere 
nequeant.  Ergo. 

Romani  pontifices  sua  decreta  suasque  constitutiones 
nomine  beatorum  Petri  et  Pauli  tradunt,  eaque  auctori- 
tate utriusque  Apostoli  obfirmant.  Verum  doctrina  sanctae 
sedis  Romanae  satis  nota  est  ut  illae  locutiones  benigna 
interpretatione  intelligi  debeant ; certum  est  enim  illos 
Pontifices  nunquam  ambos  Apostolos  tanquam  pares  ra- 
tione auctoritatis  et  jurisdictionis  habuisse;  quando  igitur 
nomine  utriusque  agunt,  id  intelligendum  est  de  invoca- 
tione ac  de  patrocinio.  Ergo. 

ARTICULUS  SECUNDUS. 

DE  PRIMATU  ROMANI  PONTIFICIS. 

Nonnulli  protestantes  asseruerunt  B.  Petrum  Romam 
non  venisse,  nec  proinde  suam  sedem  ibi  habuisse,  aut 

saltem  ibi  sedem  adhuc  occupantem  non  obiisse  : inde 
concludunt  Romanum  pontificem  B.  Petri  successorem 
non  esse.  Alii  vero  protestantes  et  Graeci  schismatici  fa- 
tentur quidem  Petrum  sedem  suam  Romam  ab  Antiochia 
transtulisse,  ibi  eam  occupantem  mortuum  esse,  et  Roma- 
num pontificem  legitimum  successorem  habuisse  : at  si- 
mul contendunt  illum  nullam  auctoritatem  jure  divino 
super  alios  episcopos  habere ; et,  si  quam  olim  exercuerit, 
hanc  ex  Ecclesiae  concessione,  seu  ex  conciliis  obtinuisse. 
Contra  hos  et  illos  duae  erunt  propositiones. 

Notandum  est  quod  etiamsi  praeeminentia  pontificis 
Romani  fuisset  tantum  juris  ecclesiastici,  nihilominus 
schismatici  essentGraeci;  nam  sua  auctoritate  privata  hanc 
praerogativam  a summo  Pontifice  auferre  non  potuissent, 
et  tamen  nullum  citari  potest  concilium  generale  quo  haec 
praerogativa  fuerit  abolita.  Ergo. 

PROPOSITIO  PRIMA. 

Beatus  Petrus  sedem  suam  transtulit  Romam,  et  ibi  eam 
tenens  mortuus  est. 

Prob.  Illud  pro  certo  tenendum  est  quod  constanti  tra- 
ditione per  quindecim  saecula  unanimiter  fuit  creditum ; 
alioquin  nihil  esset  credendum  in  historia  : atqui  per 
quindecim  saecula  constanter  et  unanimiter  creditum  est 
B.  Petrum  venisse  Romam,  sedem  suam  in  hac  civitate 
fixisse,  et  ibi  eam  occupantem  mortuum  esse.  Ad  astruen- 
dam ultimam  hanc  propositionem,  innumera  citari  pos- 
sent testimonia,  tum  SS.  Patrum,  tum  auctorum  eccle- 
siasticorum ; et  nullum  aliud  testimonium  eis  positive 
adversatur.  In  primis  consuli  possunt  Baronius,  Bellar- 
minus,  Foggini , etc. ; Billuart , de  Regulis  fidei , Diss.  4 
de  summo  Pontifice.  Ergo. 

Praeterea,  illud  factum  rejici  non  potest  quod  neces- 
sario conjunctum  est  cum  inconcussis  monumentis : atqui 
factum  modo  a nobis  expositum  cum  inconcussis  monu- 
mentis essentialiter  conjungitur ; sepulcrum  enim  B.  Pe- 

tri  ostenditur  Romae,  reliquiae  ejus  summo  honore  vene- 
rantur, ad  eas  frequenti  concursu  adeunt  fideles  ex 
cunctis  orbis  partibus ; Urbs  illa  ideo  dicitur  sancta ; apud 
eam  dicuntur  esse  limina  Apostolorum,  ejus  Pontifex 
semper  habitus  est  ut  legitimus  beati  Petri  successor : 
atqui  haec  omnia  sic  institui  et  perpetuo  tradi  non  potue- 
runt quin  reipsa  Petrus  venerit  Romam,  et  ibi  sedem 
episcopalem  tenens  mortuus  fuerit  : ergo. 

Multi  citantur  protestantes  qui  suis  suffragiis  hanc 
propositionem  plenissime  confirmant.  Sic,  inter  alios, 
Pearson , episcopus  Anglus,  Grotius,  Usserius,  Ham- 
mandus,  Blondel,  Scaliger , Casaubon , Du  Moulin , Petit, 
Basnage , etc. 

Obj.  Assignari  non  potest  tempus  quo  B.  Petrus  venerit 
Romam,  nullam  mentionem  de  itinere  ejus  facit  S.  Lucas 
in  Actibus  Apostolorum;  ipsum  ne  nominat  quidem 
B.  Paulus  in  Epistola  ad  Romanos : ergo  non  constat  eum 
venisse  Romam  ibique  mortuum  esse. 

B.  Nego  conseq.  Nam  1°  multa  sunt  facta  quae  a nemine 
in  dubium  revocantur,  et  quorum  tamen  dies  et  annus 
praecise  assignari  non  possunt : talis  est  mors  Christi , de 
qua  sane  nemo  dubitare  potest,  et  cujus  tamen  epocba  non 
est  omnino  certa. 

2°  Multa  non  levia  omisit  S.  Lucas  in  Actibus  Apostolo- 
rum, v.  g.  reprehensionem  Petri  a Paulo  circa  legalia,  et 
iter  B.  Pauli  Jerosolymam  ad  videndum  Petrum. 

3°  B.  Paulus  in  Epistola  ad  Hebraeos  de  Jacobo  episcopo 
Hierosolymitano  non  loquitur,  nec  de  Timotheo  episcopo 
Ephesino  in  Epistola  ad  Ephesios;  attamen  nemo  inde 
concludit  Jacobum  non  fuisse  Jerusalem,  nec  Timotheum 
Ephesi : ergo,  a pari , ex  eo  quod  de  Petro  in  Epistola  ad 
Romanos  non  loquatur,  male  inferretur  eum  istius  Urbis 
episcopum  tunc  non  fuisse. 

Aliunde , eo  tempore  quo  Paulus  ad  Romanos  scribe- 
bat, anno  aerae  vulgaris  57,  Petrus,  juxta  plures , non  erat 
Romae,  quia  omnes  Judaei  et  cum  illis  Christiani,  anno 
Claudii  nono , inde  expulsi  fuerant : Petrus  vero  tunc  in 
Oriente  versabatur,  Jerosolymam  petiit,  ibique  primum 

concilium  celebravit,  prout  in  cap.  xv  Act.  describitur. 
Mortuo  Claudio , rediit  Romam , et  in  hac  civitate  anno 
Neronis  ultimo,  aerae  nostrae  67,  una  cum  Paulo  ab  Oriente 
adducto,  martyrio  coronatus  est.  Post  ascensionem  Do- 
mini, quatuor  annos  manserat  Jerusalem,  quarto  anno 
venerat  Antiochiam  et  ibi  suam  sedem  instituerat ; inde 
profectus  diversas  regiones  evangelizans  peragraverat, 
scilicet  Asiam  Minorem , Galatiam , Pontum , Cappado- 
ciam, etc.  Quinto  circiter  anno  a sede  sua  Antiochiae  in- 
stituta, redierat  Jerusalem,  ubi  ab  Herode  in  carcerem 
conjectus,  ministerio  angeli  liberatus  fuerat,  Act.  xii, 
statim  venerat  Romam  et  ibi  sedem  suam  fixerat , anno 
Claudii  2,  Christi  vero  42.  Sic  per  viginti  quinque  annos 
circiter  Romanam  rexit  Ecclesiam  ab  ipso  fundatam. 

Unde  concludendum  est  Romanum  pontificem  legiti- 
mum esse  E.  Petri  successorem  : igitur,  si  eminentes  il- 
lius Apostoli  praerogativae  ad  aliquem  transmitti  debue- 
runt, solus  pontifex  Romanus  eas  sibi  vindicare  potest. 
Itaque  sit 

PROPOSITIO  SECUNDA. 

Romanus  'pontifex,  tanquam  beati  Petri  successor,  primatum 

honoris  et  jurisdictionis  habet  jure  divino  in  tota  Ecclesia. 

Prob.  Scriptura  sacra,  traditione,  praxi  Ecclesiae,  ra- 
tionibus theologicis  et  diversis  testimoniis  protestantium. 

Primo , Scriptura  sacra.  Demonstravimus  enim  ex 
Scriptura  sacra  beatum  Petrum  primatum  supra  alios 
Apostolos  a Christo  accepisse.  Unde  sic  argumentari  li- 
cet : Ut  constet  pontificem  Romanum  primatum  jurisdic- 
dictionis  seu  auctoritatis  supra  alios  episcopos  jure  divino 
in  tota  Ecclesia  habere , duo  requiruntur  et  sufficiunt , 
scilicet : 1°  quod  R.  Petrus  successorem  in  suo  primatu 
habere  debuerit ; 2°  quod  pontifex  Romanus  hunc  B.  Pe- 
tri primatum  solus  habere  possit : atqui  haec  duo  certa 
sunt. 

1°  Petrus  successorem  in  primatu  habere  debuit.  Praero- 
gativae enim  a Christo  pro  Ecclesia  institutae,  tamdiu  exis- 

tere  debent  quamdiu  permanebit  Ecclesia  : atqui  prima- 
tus beati  Petri  a Christo  fuit  institutus,  non  pro  Petro, 
sed  pro  Ecclesia ; ad  illius  enim  constitutionem  eviden- 
ter pertinet:  Tu  es  Petrus,  inquit  ipse  Christus,  et  super 
hanc  petram  aedificabo,  Ecclesiam  meam , etc.  Pasce  agnos 
meos , pasce  oves  meas,  etc.  Ecclesia  autem  nunquam  suo 
fundamento  carere  potest ; oves  Christi  semper  ducendae 
et  pascendae  sunt : divinae  ergo  illae  B.  Petri  praerogativae 
per.ire  non  potuerunt,  sed  perseverare  debuerunt : atqui 
perseverare  non  potuerunt  nisi  ad  successorem  transmit- 
terentur : ergo. 

2°  Solus  pontifex  Romanus  primatum  B . Petri  habere 
potest.  Nullus  enim  alius  gloriari  potest  se  talem  habere 
praerogativam.  Praeterea  B.  Petrus  mortuus  est  Romae, 
sedem  episcopalem  hujus  urbis  tenens  : solus  ergo  ipsius 
successor  in  hac  sede  episcopali  ejusdem  primatum  ha- 
bere potest  , vel  illius  successor  nullam  haberet  sedem  : 
ergo  2°,  etc. ; aliunde,  etc.  Ergo. 

Secundo , traditione.  Merito  enim  concluditur  ex  tradi- 
tione constare  pontificem  Romanum,  tanquam  B.  Petri 
successorem,  primatum  jurisdictionis  in  tota  Ecclesia  ha- 
bere, si  continua  existit  series  testimoniorum  et  concilio- 
rum et  Patrum  in  favorem  hujus  assertionis  : atqui  con- 
tinua existit  series  testimoniorum  et  conciliorum  et  Patrum 
in  gratiam  hujus  assertionis,  ut  unicuique  historiam  ec- 
clesiasticam attente  legenti  patet.  Ex  innumeris  quae  citari 
possent  et  quae,  praeter  auctores  modo  citatos,  apud  Tour - 
nely , Regnier,  J aeques,  etc.,  referuntur,  quaedam  tantum 
testimonia  seligemus. 

1°  Ex  conciliis.  I Nicaenum,  generale  I : « Ecclesia  Ro- 
» mana  semper  habuit  primatum.  » Labbe,  t.  ii. 

Constantinop.  I,  generale  II : Patres  hujus  concilii  in 
epistola  communi  ad  S.  Damasum  aiunt : « Quoniam  vos. . . 
» nos  velut  membra  propria  accersivistis...  » et  infra  : 
« Constantinopolim  conveneramus  mandato  litterarum  su- 
» periori  anno  a vestra  reverentia...  missarum.  » Agnos- 
cunt igitur  S.  Damasum  ut  suum  caput,  ut  auctoritate  in 
ipsos  praeditum.  Labbe,  t . ii,  coi.  961. 

Ephes.  generale  III,  actione  3 : « S.  Petrus,  Apostolo- 
» rum  princeps  et  caput , Ecclesiae  Catholicae  fundamen- 
» tumaD.  N.  J.  C....  claves  regni  accepit,  solvendique  ac 
» ligandi  peccata  potestas  ipsi  data  est , qui  ad  hoc  usque 
» tempus  et  semper  in  suis  successoribus  vivit  et  judicium 
» exercet.  » Id.  t.  ni. 

Chalcedonense , generale  IV,  cujus  patres  ad  S.  Leonem 
scribentes,  aiunt : « Rogamus  igitur,  tuis  decretis  nostrum 
» honora  judicium , et  sicut  nos  capiti  in  bonis  adjecimus 
» consonantiam , sic  et  summitas  tua  filiis  quod  decet  ad- 
» impleat.  » Labbe , t.  iv. 

Concil.  Florentinum  , in  quo  Graeci  cum  Latinis  sede- 
bant, sic  habet:  « Definimus  sanctam  sedem  Apostolicam 
» et  Romanum  pontificem  in  universum  orbem  tenere 
» primatum , et  successorem  esse  B.  Petri  principis  Apo- 
» stolorum  verum  Christi  vicarium,  totiusque  Ecclesiae 
» caput,  etc.  » Id.  t.  xnr. 

Concil.  Trident.  sess.  14,  cap.  7 : « Pontifices  maximi, 
» pro  suprema  potestate  sibi  in  Ecclesia  universa  tradita, 
» causas  aliquas  criminum  graviores  suo  potuerunt  pecu- 
» liari  judicio  reservare.  » 

2°  Ex  SS.  Patribus.  S.  Irenaeus,  lib.  3 contra  Haeres, 
c.  3,  n.  2,  dicit,  ad  Ecclesiam  Romanam , propter  potio - 
rem  principalitatem , omnem  necesse  esse  convenire  Ec- 
clesiam. 

S.  Athan.  ad  Felicem,  Romanum  pontificem,  scribit : 
« Ob  id  vos  praedecessoresque  vestros...  in  summitate  arcae 
» constituit  ( Christus),  omniumque  Ecclesiarum  curam 
» habere  voluit,  ut  nobis  succurratis.  » Idem  habent  S.  Ba- 
sibus, Epist.  32 ; S.  Cyril.  Alex.  lib.  de  Thesauro ; Theo- 
doretus,  Epist.  ad  S.  Leonem. 

S.  Cyprianus , Epist.  53  : « Navigare  audent , et  ad  Petri 
» cathedram  atque  ad  Ecclesiam  principalem , unde  uni- 
» tas  sacerdotalis  exorta  est....  litteras  ferre.  » 

S.  Aug.  Epist.  43,  alias  162 : « In  Romana  Ecclesia  sem- 
» per  Apostolicae  cathedrae  viguit  auctoritas.  » 

S.  Hieronymus,  Epist.  14  ad  Damasum  papam  : « Ego 
» nullum  primum  nisi  Christum  sequens,  beatitudini 

» tuae , id  est , cathedrae  Petri  communione  consocior 

» Quicumque  tecum  non  colligit ^ spargit,  hoc  est,  qui 
» Christi  non  est , Antichristi  est.  » Ergo , etc. 

Tertio , praxi  Ecclesiae . Ille  jure  divino  primatum  ha- 
bet jurisdictionis  qui  omnibus  retro  saeculis  jure  sibi  pro- 
prio concilia  cecumenica  convocavit , illis  per  se  aut  per 
legatos  praefuit,  eorum  decreta  confirmavit  et  exsecutioni 
mandari  jussit,  ab  eorum  canonibus  dispensavit;  qui  ex 
toto  orbe  Christiano  circa  fidem  et  mores  frequenter  con- 
sultus, doctrinae  statuta  pro  universa  Ecclesia  constituit; 
ad  quem  undique  majores  delatae  sunt  causae;  qui,  ex  cunc- 
tis mundi  partibus , in  gravissimis  causis  episcoporum , 
archiepiscoporum  et  etiam  patriarcharum  tam  Orientis 
quam  Occidentis , innumeras  appellationes  suscepit : at- 
qui pontifex  Romanus  haec  omnia  jure  proprio  semper 
praestitit.  Ergo  3°. 

Quarto , rationibus  theologicis.  1°  Yera  Ecclesia  habere 
debet  principium  unitatis  regiminis,  ex  probatis;  atqui 
Ecclesia  Romana,  quae  est  vera  Ecclesia,  ut  demonstravi- 
mus, principium  unitatis  regiminis  non  haberet,  si  pri- 
matus jurisdictionis  summi  Pontificis  rejiceretur;  tunc 
enim  nullus  esset  cui  omnes  subjici  tenerentur. 

2°  Ecclesia  est  ovile,  regnum,  corpus,  etc. ; in  ovili  au- 
tem debet  esse  pastor,  rex  in  regno,  caput  in  corpore  : ergo. 

Quinto , diversis  testimoniis  celeberrimorum  protestan- 
tium , Melanchthon  apud  Bossuet,Histoire  des  Variations, 
l . 5,  n.  24  : « Nos  gens  demeurent  d^accord  que  la  police 
» ecclesiastique  ou  Pon  reconnait  des  eveques  superieurs 
» de  plusieurs  eglises , et  Feveque  de  Rome  superieur  a 
» tous  les  eveques,  est  permise...  Ainsi,  il  n'y  a point  de 
» contestation  sur  la  superiorite  du  Pape  et  sur  Fautorite 
» des  eveques , et  tant  le  Pape  que  les  eveques  peuvent 
» aisement  conserver  cette  autorite ; car  il  faut  a FEglise 
» des  conducteurs  pour  maintenir  Fordre,  pour  avoir  Foeil 
» sur  ceux  qui  sont  appeles  au  ministere  ecclesiastique  et 
» sur  la  doctrine  des  pretres,  et  pour  exercer  les  juge- 
» ments  ecclesiastiques  : de  sorte  que  s'il  n’y  avait  point 
» de  tels  eveques,  il  en  faudrait  faire.  La  monarchie  du 

» Pape  servirait  aussi  beaucoup  a conserver  entre  plu- 
» sieurs  nations  le  consentement  dans  la  doctrine  : ainsi 
» on  s’accorderait  facilement  sur  la  superiorite  du  Pape, 
» si  on  etait  d’accord  sur  tout  le  reste.  » 

Leibnitz  apud  de  Starck  sic  habet  : « Comme  Dieu  est 
» le  Dieu  de  l’ordre,  et  comme  il  est  de  droit  divin  que  le 
» corps  d’une  seule  Eglise  catholique  et  Apostolique  soit 
» contenu  par  un  seul  gouvernement  hierarchique  et 
» universel,  il  s’ensuit  qu'un  magistrat  supreme  spiri- 
» tuel,  qui  se  renferme  dans  de  justes  bornes , y soit  ega- 
» lement  en  vertu  du  meme  droit , et  qufil  se  trouve  in- 
» vesti  de  toute  la  puissance  et  force  dictatoriales  neces- 
» saires  a Fexercice  de  sa  charge  pour  le  salut  de  1’Eglise. » 

In  Gallia  nostra  Calvinistae,  anno  1775,  humilem  con- 
fecerunt supplicationem  ad  regem , ut  honores  status  ci- 
vilis et  legitimitatem  matrimoniorum  suorum  obtine- 
rent ; in  ea  autem  supplicatione  sic  loquebantur  : 

« La  chaine  de  la  tradition  dont  Pierre  et  Paul  ont  at- 
» tache  le  premier  anneau  a TEglise  de  Rome  est  telle- 
» ment  perpetuee  parmi  nous,  que  si  les  Irenee,  les  Gre- 
» goire , les  Cyrille , les  Athanase,  les  Chrysostome  reve- 
» naient  aujourd’hui  sur  la  terre , iis  ne  reconnaitraient 
» que  dans  PEglise  romaine  la  societe  dont  iis  etaient 
» membres ; » apud  de  Starck.  Utilissime  legetur  recens 
ille  auctor  Lutheranus. 

Multa  pariter  clara  et  non  parum  curiosa  reperiuntur 
testimonia,  et  protestantium , et  schismaticorum  Graeco- 
rum apud  D.  de  Maistre,  du  Pape,  t.  \,  chap.  9 et  10.  Ergo 
denique  tenendum  est  pontificem  Romanum  tanquam 
B.  Petri  successorem,  supremam  habere  jure  divino  auc- 
toritatem, seu  primatum  jurisdictionis  in  tota  Ecclesia. 

Bine  patet  falsam  et  haereticam  esse  doctrinam  docto- 
ris  Richer , qui  in  libro  de  la  puissance  ecclesiastique  et 
politique,  an.  1611,  contendit  potestatem  clavium  imme- 
diate a Christo  datam  fuisse  Ecclesiae,  et  ab  Ecclesia  com- 
missam esse  Petro  et  Apostolis , eorumque  successoribus 
Romano  pontifici  et  caeteris  episcopis.  Vide  Richerii  sys- 
tema confutatum,  auctore  Veith. 

Solvuntur  objectiones , 

Obj . 1°.  B.  Paulus,  Eph.  iv,  41,  et  I Cor,  xil,  28,  varios 
enumerat  hierarchiae  ecclesiasticae  gradus,  nempe  Aposto- 
los, evangelistas,  pastores  et  doctores,  nihilque  de  summo 
Pontifice  dicit : ergo  superiorem  illius  auctoritatem  non 
agnoscit. 

R.  Nego  maj . Nam  B.  Apostolus  in  locis  citatis  nomi- 
nat prophetas,  evangelistas,  doctores  et  eos  qui  extraor- 
dinaria dona  acceperant  a Deo;  sed  hi  omnes  ad  sacram 
hierarchiam  non  pertinebant.  Praeterea , summus  Ponti- 
fex inter  pastores  numeratur;  quando  enim  loquimur  de 
pastoribus  Ecclesiae  in  genere,  summum  Pontificem  certe 
non  excludimus : pariter  ergo  B.  Paulus  illum  sub  gene- 
rali pastorum  denominatione  complectebatur.  Ergo. 

Obj.  2°.  Quamvis  episcopi  legitimi  sint  Apostolorum 
successores,  specialia  tamen  eorum  privilegia  non  habent: 
ergo  a pari  pontifex  Romanus,  licet  B.  Petri  successor, 
ipsius  primatum  non  ideo  possidet. 

R.  Nego  conseq.  Namque  duplicis  generis  necessario 
distinguenda  sunt  privilegia  Apostolorum  : alia  scilicet 
ad  conservationem  Ecclesiae  necessaria  et  jugiter  perman- 
sura , et  alia  non  necessaria  et  ideo  ad  tempus  tantum 
duratura.  Prioris  generis  sunt  potestas  ordinis  et  potestas 
jurisdictionis  : utraque  absolute  necessaria  est  Ecclesiae  : 
tamdiu  igitur  perseverare  debet  quamdiu  durabit  Eccle- 
sia, id  est  usque  ad  consummationem  saeculi.  Privilegia 
autem  posterioris  generis  sunt  dona  miraculorum,  pro- 
phetiarum, linguarum,  personalis  infallibili tas , extraor- 
dinaria potestas  ubique  terrarum  praedicandi , episcopos 
et  presbyteros  constituendi,  etc.  Haec  quidem  in  creanda 
et  constituenda  Ecclesia  valde  utilia  et  aliquo  sensu  ne- 
cessaria esse  potuerunt  : ad  regimen  vero  et  conservatio- 
nem ejus  necessaria  non  sunt ; imo  privilegium  ubique 
praedicandi  et  episcopos  ac  presbyteros  constituendi,  paci, 
tranquillitati  et  unitati  evidentissime  noceret : haec  pri- 
vilegia igitur  ad  episcopos  Apostolorum  successores  trans- 

ire  non  debuerunt.  Similiter  B.  Petrus  personalia  etiam 
habebat  privilegia  caeteris  Apostolis  et  sibi  communia, 
quae  suis  successoribus  transmitterre  non  debuit : at  pri- 
matus praerogativa  hujus  generis  non  erat,  cum  ad  ipsam 
Ecclesiae  constitutionem  pertineat.  Ergo. 

Inst.  Primatus  auctoritatis  B.  Petro  fuit  collatus  in 
praemium  insignis  ejus  fidei  confessionis  : ergo  privile- 
gium erat  personale. 

R.  Nego  conseq.  Christus  enim,  propositum  Ecclesiam 
suam  constituendi  efformans,  voluit  ut  esset  una : eo  ipso 
decrevit  aliquem  in  ea  exstiturum  primatum,  sicut  est 
prima  auctoritas  in  omni  societate  bene  ordinata;  potuis- 
set illum  primatum  huic  aut  illi  ex  Apostolis  conferre  : 
illum  autem  B.  Petro  contulit,  propter  eximiam  ejus 
fidei  confessionem  : sub  hoc  respectu  fuit  praerogativa 
personalis,  sed  nihilominus  fuit  simul  qualitas  verae  Ec- 
clesiae essentialis , ad  successorem  S.  Petri  transitura  et 
jugiter  permansura.  Ergo. 

Obj.  3°.  S.  Gregorius  Magnus  non  Episcopus  universa- 
lis, sed  Servus  servorum  Dei  appellari  voluit  : attamen  si 
primatum  B.  Petri  habuisset , Episcopus  universalis  ap- 
pellari potuisset.  Ergo. 

R.  -1°.  Dist.  maj.  Episcopus  universalis  appellari  no- 
luit, humilitatis  vel  prudentiae  causa,  conc. ; quia  persua- 
sum habebat  se  praeeminentiam  jurisdictionis  non  ha- 
bere, nego  maj.  Itaque  S.  Gregorius  Magnus  nomen  Epi- 
scopi universalis  fortiter  respuit , quia  erat  valde  humilis 
et  honores  despiciebat.  Aliunde,  ita  forte  se  gessit,  ut 
efficacius  reprimeret  ambitionem  et  audaciam  Joannis 
Jejunatoris,  patriarchae  Constantinopolitani,  qui  Patriar- 
cha cecumenicus  vel  Episcopus  universalis  appellari  vo- 
lebat : contra  hujusmodi  novitatem  fortiter  insurrexit 
S.  Gregorius  et  quantum  potuit  eam  repressit  tanquam 
insolitam , falsam , impiam , blasphematoriam  et  juribus 
Ecclesiae  Bomanae  nocivam.  Si  ergo  talem  abnuerit  deno- 
minationem, si  testatus  sit  nullum  e suis  praedecessoribus 
illam  usurpare  voluisse , non  ideo  persuasum  habebat  se 
nullam  praeeminentiam  jurisdictionis  habere. 


DE  VERA  ECCLESIA.  427 

R.  2».  List.  min.  Episcopus  universalis  appellari  po- 
tuisset, eo  sensu  quod  veram  haberet  auctoritatem  super 
omnes  alios  episcopos , cone. ; eo  sensu  quod  solus  esset 
episcopus,  vel  alii  episcopi  essent  duntaxat  illius  vicarii, 
nego  min.  Equidem  haec  appellatio  quae  in  patriarcha 
Constantinop.  blasphemiae  nomen  erat  (Greg.  Mag.  lib.  5, 
Epist.  30),  aliquo  sensu  in  pontifice  Romano  vera  esse 
potest : at  sub  alio  respectu  male  sonat  et  falsa  est;  nam 
pontifex  Romanus  non  est  solus  episcopus  : licet  caput 
sit  generale  totius  Ecclesiae,  alia  tamen  sunt  capita  a 
Christo  instituta,  sed  capiti  generali  subordinata  : merito 
igitur  Gregorius  Magnus  hanc  aequivocam  appellationem 
respuit. 

Obj.  4°.  Ecclesiae  ab  Apostolis  et  ab  eorum  successori- 
bus primitus  fundatae  erant  independentes;  decursu  tem- 
porum et  datis  occasionibus  primatum  Romani  episcopi 
agnoverunt,  ut  in  eo  invenirent  centrum  unitatis,  vin- 
culum firmitatis  et  imperatorum  protectionem  obtinerent; 
ita  Bodin,  Guizot  et  alii  recentiores historici  eum  sequen- 
tes : ergo. 

R.  Nego  ant.  Ex  textibus  enim  Scripturae  sacrae  supra 
citatis,  ex  monumentis  ab  incunabulis  Ecclesiae  usque  ad 
nos  seriem  non  interruptam  formantibus  constat  B.  Pe- 
trum primatum  auctoritatis  a Christo  accepisse,  et  ponti- 
ficem Romanum  B.  Petri  successorem  illum  semper  te- 
nuisse. 

Si  aliquando  exercitium  supremae  hujus  auctoritatis  non 
fuerit  tam  frequens  ac  manifestum,  id  tribuendum  est  cir- 
cumstantiis, v.  g.,  difficultatibus  relationum.  Tuncex  de- 
legatione aliis  committebatur:  sic  confirmatio  Episcopo- 
rum a metropolitanis  et  metropolitanorum  a Conciliis 
provincialibus  fiebat.  Ergo,  etc. 

Obj.  5°.  Primatus  Romani  pontificis  eo  facto  nititur, 
scilicet,  B.  Petrum  Romam  venisse,  ibique  sedem  suam 
fixisse  et  mortuum  esse  : atqui  factum  istud  jure  divino 
non  nititur:  ergo  primatus  pontificis  Romani  non  est  juris 
divini. 

R.  1°.  Retorqueo  argumentum.  Successio  ministerii  ec- 


428  TRACTATOS 

clesiastici  hoo  facto  nititur,  scilicet,  episcopos  serie  non 
interrupta  sibi  successisse  et  legitime  ordinatos  esse:  atqui 
factum  istud  jure  divino  non  constat : ergo  successio  mi- 
nisterii ecclesiastici  non  est  juris  divini. 

R.  2°.  Nego  maj.  Primatus  enim  pontificis  Romani  hac 
utraque  propositione  nititur,  nempe  Petrum  primatum 
jurisdictionis  in  tota  Ecclesia  jure  divino  habuisse,  et  le- 
gitimum B.  Petri  successorem  hunc  eumdem  primatum 
jure  divino  possidere : haec  utraque  propositio  in  Scrip- 
tura expresse  aut  aequivalenter  continetur;  igitur  est  de 
fide : atqui  evidenter  constat  Romanum  pontificem  legiti- 
mum B.  Petri  esse  successorem ; ergo  evidenter  constat 
illum  jure  divino  primatum  jurisdictionis  in  tota  Ecclesia 
habere : id  unum  probare  intendebamus. 

Inst.  Si  B.  Petrus  obiisset  Antiochiae,  solus  Antiochenus 
episcopus  primatum  jurisdictionis  habuisset : ergo  prae- 
eminentia pontificis  Romani,  non  a Christo,  sed  a Petro 
qui  suam  mutavit  sedem,  oritur,  proindeque  non  est  juris 
divini. 

R.  Retorqueo  arg.  Si  talis  vir  ad  episcopatum  non  fuis- 
set electus , alius  sedem  quam  occupat  habuisset : ergo 
potestas  quam  exercet  non  oritur  a Deo,  bene  vero  a rege 
qui  eum  designavit. 

R.  Distinguo  consequens.  Praeeminentia  pontificis  Ro- 
mani non  oritur  a Christo,  sed  a Petro,  etc.,  quoad  fac- 
tum successionis,  transeat;  quoad  ipsam  superioritatis 
praerogativam,  nego  consequens  et  conseq.  Distinguendum 
est  igitur  cum  Bellarmino,  lib.  .2,  c.  12,  factum  succes- 
sionis ab  ipsa  superioritatis  praerogativa  successioni  an- 
nexa; Christus  enim  voluit  ut  B.  Petrus  legitimum  ha- 
beret successorem  qui  eumdem  jurisdictionis  primatum 
teneret : unde  statim  atque  constat  hunc  aut  illum  Pontifi- 
cem legitimum  esse  beati  Petri  successorem,  eo  ipso  cer- 
tum est  illum  jure  divino,  id  est  a Christo,  primatum  ju- 
risdictionis hahere.  Itaque  si  Petrus  nullam  elegisset  par- 
ticularem « Ecclesiam  quam  regeret,  sicut  fecit  quinque 
» primis  sui  apostolatus  annis , post  ejus  mortem  ille  epi- 
» scopus  Petro  successisset  quem  sibi  elegisset  Ecclesia.  Po- 

» tuisset  quoque  semper  manere  Antiochiae , et  tunc  An- 
» tiochenus  episcopus  sine  dubio  illi  successisset ; quia 
» vero  Romae  sedem  suam  fixit , et  eam  tenuit  usque  ad 
» mortem,  inde  factum  est  quod  Romanus  pontifex  ei 
» succedat.  » Ra  Bellarminus  in  loco  citato.  Certum  est 
ergo  Romanum  pontificem  suam  jurisdictionis  praeemi- 
nentiam  immediate  a Christo  tenere  , quia  evidenter 
constat  illum  B.  Petri  esse  successorem. 

Quoad  factum  successionis,  diximus  transeat , quia  non 
omnino  certum  est  pontificem  Romanum,  quatenus  est 
pontifex  Romanus,  ex  institutione  Christi  esse  caput  totius 
Ecclesiae ; non  est  enim  ex  institutione  Christi  caput  to- 
tius Ecclesiae,  nisi  in  quantum  Christus  voluit  ut  Petrus 
sedem  suam  figeret  Romae,  et  ibi  eam  tenens  moreretur  : 
atqui  non  constat  Christum  voluisse,  etc.  Communius  ta- 
men id  a theologis  admittitur,  et  multo  convenientius 
fuisse  videtur.  Roma  quippe  tunc  praecipua  erat  urbs,  prin- 
ceps et  ca.put  totius  orbis  cogniti : valde  igitur  conveniebat 
ut  ibi  figeretur  prima  sedes  religionis  Christianae  per  orbem 
diffundendae  : sed  neque  ex  Scriptura,  neque  ex  traditione 
constat  Petrum  hujusmodi  mandatum  a Christo  accepisse  : 
ergo,  etc. 

Ex  dictis  qucedam  notanda  sequuntur  : 

i°  De  fide  catholica  est  legitimum  B.  Petri  successorem 
primatumjurisdictionisintota  Ecclesia  jure  divinohabere; 
haec  enim  propositio  in  promissionibus  B.  Petro  factis  evi- 
denter continetur. 

2°  Haec  propositio  : Pontifex  Romanus  canonice  electus , 
legitimus  est  B.  Petri  successor , et  jure  divino  primatum 
jurisdictionis  in  tota  Ecclesia  habet , multis  videtur  de  fide ; 
quia  ex  promissionibus  B.  Petro  factis,  ex  perpetua  tradi- 
tione, ex  unanimi  conciliorum  et  Patrum  consensu  con- 
stat, et  cum  propositionibus  de  fide  essentialiter  est  con- 
juncta. Quidam  tamen  opinantur  illam  non  esse  de  fide  , 
quia  immediate  non  est  revelata ; verum,  juxta  omnes, 
est  saltem  conclusio  theologica  cui  internus  mentis  as- 
sensus debetur. 

, 3°  Haec  altera  propositio  : Hic  aut  ille  homo  legitimus  est 

B.  Petri  successor,  a nonnullis  non  habetur  ut  de  Me; 
quia  nullibi  in  deposito  revelationis  expresse  continetur. 
Sed  ubi  constat  electionem  fuisse  canonicam,  statim  cer- 
tum est  singularem  bunc  hominem  legitimum  esse  Petri 
successorem,  Christi  vicarium,  et  sub  dispendio  salutis 
omnimodam  illi  debitam  esse  reverentiam  ac  obedientiam. 

4°  Quidquid  in  alia  bypothesi  contingere  potuisset, 
nempe  si  B.  Petrus  sedem  suam  Romae  non  fixisset,  cer- 
tum est  in  praesentibus  rerum  adjunctis  legitimum 
B.  Petri  successorem  necessario  esse  Romanum  episcopum, 
et  Romanum  episcopum  necessario  esse  B.  Petri  successo- 
rem ; talem  enim  ordinem  nemo  subvertere  potest.  Unde 
merito  concluditur  semper  exstiturum  esse  Romanum 
pontificem,  sive  resideat  Romae,  sive  alibi  cogatur  aut 
eligat  habitare.  Ita  communissime  theologi  contra  pau- 
cos alios  qui  dicunt  legitimum  B.  Petri  successorem  aliam 
occupare  posse  sedem,  aut  absque  sede  manere,  sicut  fecit 
Petrus  in  quinque  primis  apostolatus  sui  annis. 

ARTICULUS  TERTIUS. 

DE  MONARCHIA  ROMANI  PONTIFICIS. 

Certum  est,  ex  dictis,  regimen  Ecclesiae  esse  monar- 
chicum,  et  Romanum  pontificem  monarcham  ; Romanus 
namque  pontifex  non  solum  dignitatis  et  honoris,  sed  juris- 
dictionis et  auctoritatis  primatum  habet  in  tota  Ecclesia, 
•eam  regit  ac  gubernat.  Ergo.  Ita  omnes  theologi  catholici. 
Verum  habetne  solus  jure  divino  plenitudinem  jurisdic- 
tionis ecclesiasticae,  ita  ut  episcopi  ab  ipso  totam  auctori- 
tatem suam  teneant  ? Res  controvertitur. 

Quidam  dicunt  Apostolos  totam  jurisdictionem  suam, 
non  immediate  a Christo,  sed  a B.  Petro  accepisse : ita 
apud  Bellarminum,  de  Romano  pontifice,  1.  4,  c.  22, 
Joannes  de  Turrecremata  et  Jacobatius.  Alii  vero  docent 
Apostolos  jurisdictionem  suam  a Christo  quidem  accepisse, 
sed  negant  episcopos  eis  successisse,  nisi  quantum  ad  cha- 
racterem ; contendunt  omnem  jurisdictionem  ecclesiasti- 

cam  in  solo  Papa  residere,  et  ab  ipso  episcopos  eam  acci- 
pere. Hinc  summus  Pontifex  est  monarcha  absolutus.  Sic 
Bellarminus  etcumillo  plerique  extranei.  Alii  autem,  prae- 
sertimin  Gallia,  tenent  episcopos,  canonice  institutos,  im- 
mediate a Christo  jurisdictionem  accipere.  Sed  novissimis 
hisce  temporibus  multi  hanc  veterem  Gallorum  opinionem 
deseruerunt. 

Notandum  1°  sententiam  Joannis  de  Turrecremata  com- 
munissime a theologis  et  ab  ipso  Bellarmino  rejici : illam 
ergo  statim  sejungimus. 

Notandum  2°  episcopos,  in  Bellarmini  opinione,  aliquo 
sensu  auctoritatem  suam  jure  divino  possidere;  Christus 
enim  suam  instituens  Ecclesiam,  voluit  ut  in  ea  essent 
episcopi : unde  nec  eorum  characterem  mutare  aut  limi- 
tare, nec  eorum  existentiam  tollere  posset  Romanus  pon- 
tifex. 

Notandum  3°  modum  instituendi  episcopos,  in  qua- 
cumque opinione,  esse  tantum  juris  ecclesiastici;  nullibi 
enim  Christus  illum  praescripsit,  nec  circa  illum  traditio 
Ecclesiae  fuit  constans  : ipsa  summi  Pontificis  institutio 
varia  fuit  pro  variis  temporibus,  et  tamen  Pontifex  semel 
canonice  institutus  statim  a Christo  plenam  habet  aucto- 
ritatem. Quamvis  ergo  modus  instituendi  episcopos  sit 
humanus,  asserunt  gallicanae  sententiae  defensores  non 
ideo  repugnare  ‘eos  jurisdictionem  a Christo  immediate 
accipere. 

His  notatis,  quaestionem  hanc  evolvere  non  aggredi- 
mur; ea  quippe  longe  fuit  agitata  in  concilio  Tridentino, 
ut  videre  est  apud  Palavicinum,  praesertim  1. 18,  cap.  15, 
et  non  definita. 

PRINCIPIUM  PRIMUM. 

In  quacumque  opinione,  omnes  episcopi  ratione  cha- 
racteris sunt  aequales.  Juxta  receptissimam  opinionem 
quae  tenet  eos  jurisdictionem  non  accipere  immediate  a 
Christo,  sed  a Romano  pontifice,  ratione  substantiae  ju- 
risdictionis non  sunt  aequales.  Natura  enim  constitutionis 
Ecclesiae  exigit  ut  eorum  jurisdictio  intra  certos  limites 

sit  constricta,  et  ideo  ab  Ecclesia  institutae  sunt  regulae 
quibusdelerminantur  dioeceses,  et  episcoporum  relative  ad 
se  invicem  honores.  Illae  regulae  solius  sunt  juris  eccle- 
siastici. Facile  ergo  intelligitur  quomodo  episcopi,  licet 
ratione  characteris  sint  aequales,  alii  aliis  dicantur  priores 
aut  majores. 

PRINCIPIUM  SECUNDUM. 

Constat,  quaecumque  admittatur  sententia,  regimen  Ec- 
clesiae esse  monarchicum,  hocque  de  fide  esse  : unicus 
enim  esse  potest  totius  societatis  Christianae  praeses  et  su- 
premus gubernator  : unde  concil.  Florentinum  decrevit 
« Romanum  pontificem  in  universum  orbem  tenere  pri- 
» matum,  successorem  esse  B.  'Petri  principis  Apostolo- 
» rum,  verum  Christi  vicarium,  totius  Ecclesiae  caput,  et 
» omnium  Christianorum  patrem  ac  doctorem  existere, 
» et  ipsi  in  B.  Petro  pascendi,  regendi  et  gubernandi 
» universalem  Ecclesiam  a D.  N.  J.  C.  plenam  potestatem 
» traditam  esse,  quemadmodum  in  gestis  oecumenicorum 
» conciliorum  et  in  sacris  canonibus  continetur. » Sic  An- 
tonius de  Dominis  negans  monarchiae  formam  a Christo 
immediate  fuisse  institutam  habitus  est  ut  schismaticus 
et  haereticus. 

ARTICULUS  QUARTUS. 

DE  PRAEROGATIVIS  DIGNITATI  SUMMI  PONTIFICIS  ANNEXIS. 

Inter  illas  praerogativas  aliae  sunt  quibus  nemo  contra- 
dicit ; aliae  vero  quibus  a nonnullis  contradicitur : hinc  du- 
plex erit  hujus  articuli  paragraphus. 

§ I.  — De  praerogativis  Romani  pontificis  quibus  nemo  contradicit. 

Septem  praecipue  numerantur  huj  usmodi  praerogativae : 
1°  centrum  unitatis  catholicae;  2°  potestas  edendi  de- 
creta fidei  et  condendi  leges  quae  cunctos  obligent  Chris- 
tianos; 3°  jus  dispensandi  ab  omnibus  etiam  conciliorum 
generalium  legibus;  4°  concilia  generalia  convocandi, 

tanquam  praeses  celebrandi  eaque  confirmandi;  5°  causas 
majores  tum  fidei,  tum  disciplinae  generalis,  ad  se  evo- 
candi, et  apellationes  episcoporum,  nec  non  a quibusvis  j u- 
diciis  ecclesiasticis  suscipiendi;  6°  episcopos  confirmandi 
ac  instituendi.  7°  Denique  jure  divino  immediatam  habet 
jurisdictionem  per  totum  orbem  Christianum. 

Sectio  prima.  — De  centro  unitatis  catholicse. 

Jam  probavimus  in  prima  hujus  Tractatus  parte  princi- 
pium unitatis  tum  ratione  doctrinae,  tum  ratione  regiminis 
in  vera  Ecclesia  semper  exstiturum  esse.  Nunc  ostensuri 
sumus  hoc  principium  in  summo  Pontifice  tanquam  in 
centro  residere. 

PROPOSITIO. 

Romanus  'pontifex  est  centrum  totius  unitatis  catholicae . 

Prob . Illud  pro  certo  tenendum  est  quod  constat  Scrip- 
tura sacra  et  traditione  : atqui  propositio  nostra  constat 
Scriptura  sacra,  etc. 

1°  Scriptura  sacra . Pontifex  Romanus,  ex  dictis,  est 
fundamentum  et  caput  Ecclesiae,  supremus  pastor  ovium 
et  agnorum : ergo  sicut  omnes  partes  aedificii  fundamento 
niti,  omnia  corporis  membra  cum  capite  communicare, 
omnesque  oves  et  agni  gregis  regimini  pastoris  subjici 
debent , sic  et  omnes  fideles  nec  non  inferiores  pastores 
cum  summo  Pontifice  uniantur  necesse  est.  Omnia  igitur 
ab  ipso  procedere,  omnia  ad  eum  redire  debent , sicut  in 
circulo  omnes  radii  a centyo  procedunt  et  ad  centrum  re- 
deunt. Ergo  summus  Pontifex  reipsa  est  centrum  unitatis 
in  Ecclesia.  Ergo  1°. 

2°  Traditione . Unanimis  est  conciliorum  et  SS.  Patrum 
sententia  circa  hoc  punctum ; haereticos  et  schismaticos 
omni  tempore  confutaverunt  SS.  Patres,  ostendendo  eos 
non  habere  communionem  cum  Sede  Romana.  Plurimo- 
rum testimonia  paucis  lineis  sic  nervose  contrahit  Bos - 
suet , Sermon  sur  l' unite  de  TEglise  : ' • j 

« I/autorite  ecclesiastique,  premierement  etablie  en  la 
» personne  <Tun  seul , ne  s’est  repandue  qu’a  condition 
» d'efre  toujours  ramenee  au  principe  de  son  unite,  et  que 
» tous  ceux  qui  auront  a 1’exercer  se  doivent  tenir  inse- 
» parablement  unis  a la  meme  cbaire. 

» G’est  celte  chaire  Romaine  tant  celebree  par  les  Peres, 
» ou  iis  ont  exalte,  comme  a Penvi , la  principaute  de  la 
» chaire  Apostolique,  la  principaute  principale,  la  source 
» de  Punite , et  dans  la  place  de  Pierre , Feminent  degre 
» de  la  chaire  sacerdotale , PEglise  mere , qui  tient  en  sa 
» main  la  conduite  de  toutes  les  autres  Eglises ; le  chef  de 
» l'Episcopatd’ou  partlerayoridugouvernement;  la  chaire 
» principale,  la  chaire  unique  en  laquelle  seule  tous  gar- 
» dent  Punite.  Vous  entendez  dans  ces  mots,  saint  Optat, 
» saint  Augustin,  saint  Cyprien,  saint  Irenee,  saint  Pros- 
» per,  saint  Avit , saint  Theodoret,  le  concile  de  Chalce- 
» doine  et  les  autres;  PAfrique,  les  Gaules,  la  Grece, 
» PAsie,  1’Orientet  1’Occident  unis  ensemble.  » 

Quicumque  ergo  vinculum  unitatis  cum  legitimo 
summo  Pontifice  solvit,  eo  ipso  ad  corpus  Ecclesiae,  extra 
quam  nulla  salus,  jam  non  pertinet;  et  sicut  membrum  a 
corpore  humano  sejunctum  arescit,  ita  quisquis  cum  pon- 
tifice Romano  communionem  unitatis  non  servat,  a fonte 
vitae  spiritualis  separatur  et  moritur. 

Hinc  plurima  sequuntur,  videlicet : 

1°  Ecclesia  Christi  essentialiter  est  Romana,  ac  proinde 
veri  fideles  necessario  sunt  catholici  Romani. 

2°  Privati  homines  ipsique  sacerdotes  nunquam  legi- 
time pronuntiare  possunt  talem  aut  talem  Pontificem  ca- 
nonice non  fuisse  electum,  in  Ijaeresim  vel  in  apostasiam 
lapsum  esse,  et  sub  hoc  praetextu  decernere  communio- 
nem cum  illo  habendam  aut  servandam  non  esse.  Ubi 
episcopi  sunt  moraliter  unanimes  in  admittendo  tali  ho- 
mine tanquam  legitimo  B.  Petri  successore,  nemo  ab  illius 
communione  discedere  potest , quamcumque  ob  causam , 
quin  eo  ipso  extra  viam  salutis  constituatur.  Sic  societas, 
vulgo  dicta  la  petite  Eglise , funditus  ruit.  Vide  App.  ii, 
ad  calcem  hujus  vol. , 

3°  Qui  ore  tenus  duntaxat  pontifici  Romano  uniuntur, 
ad  veram  Ecclesiam  de  facto  non  pertinent ; absurdum 
enim  et  ridiculum  foret  dicere  unionem  cum  summo 
Pontifice  necessariam,  in  verbis  tantum  consistere  et  non 
in  actionibus;  unde  seipsos  manifeste  decipiebant  Janse- 
niani , qui  ad  Ecclesiam  eos  damnantem  pertinere  vole- 
bant. 

4°  Episcopi  contra  decreta  summi  Pontificis  electi  et 
confirmati , qui  professionem  fidei  suae,  ut  aiunt,  ad  eum 
mittunt,  praetendentes,  sub  hac  imitatis  specie,  se  com- 
munionem essentialem  cum  illo  servare , evidenter  sunt 
schismatici.  Tales  sunt  archiepiscopi  Trajectenses,  qui, 
ab  anno  1723  usque  nunc,  juxta  hanc  methodum  sibi 
succedunt : sic  et  episcopi  de  Deventer  et  de  Haarlem.  De 
his  ne  quidem  fit  mentio  in  Litteris  apostolicis  diei  4 mar- 
tii  1853,  quibus  hierarchia  episcopalis  a Pio  IX  in  Hol- 
landia  restituitur.  Gravioribus  censuris  ecclesiasticis  a 
sancta  Sede  perculsi,  nihilominus  in  obstinatione  sua 
perseverant  et  gloriantur  se  catholicos  Romanos  esse. 

5°  Summus  Pontifex  jurisdictionem  proprie  dictam  ha- 
bet in  schismaticos  et  etiam  in  haereticos;  tanquam  enim 
B.  Petri  successor  habet  auctoritalem  in  eos  omnes  qui 
ad  Christum  pertinent : at  omnes  qui  valide  baptizati  sunt, 
licet  rebelles,  ad  Christum  pertinent,  sicut  cives  contra 
principem  conjurati  nihilominus  sunt  ejus  subditi,  et 
milites  profugi  a duce  suo  legitime  puniuntur. 

Sectio  secunda.  — De  potestate  edendi  fidei  decreta  et  condendi 
leges  quae  cunctos  obligent  Christianos. 

PROPOSITIO. 

Summus  Vontifex , ratione  sui  primatus,  habet  potestatem  edendi 
fidei  decreta  et  condendi  leges  quce  cunctos  obligent  Christia - 
nos . 

Proh.  Hoc  admittendum  est  quod  ex  ipso  primatu  ne- 
cessario deducitur,  quod  praxi  Ecclesiae  et  rationibus  theo- 
logicis certissime  constat : atqui ; etc, 

1°  Ex  ipso  primatu  necessario  deducitur.  Romanus 
enim  pontifex,  ut  expressis  verbis  dicit  concilium  Floren- 
tinum, est  totius  Ecclesiae  caput , omnium  Christianorum 
pater  et  doctor,  ipsique  in  B.  Petro  plena  a Christo  tradita 
est  potestas  pascendi , regendi  ac  gubernandi  Ecclesiam 
universalem.  Porro  haec  omnia  vana  essent  et  sine  sensu, 
nisi  Romanus  pontifex  haberet  potestatem  edendi  fidei 
decreta  et  condendi  leges  quae  omnes  obligent  Christia- 
nos, etc.  Haec  etiam  probantur  ex  verbis  Christi,  apud 
Matth.  xviii,  18,  et  apud  Joan.  xxi,  15.  Ergo  1°. 

2°  Praxi  Ecclesice.  Nam  in  omnibus  retro  saeculis 
summi  Pontifices  tulerunt  fidei  decreta  et  condiderunt 
leges  quae  ad  omnes  Christi  fideles  spectarent  et  eos  obliga- 
rent. Inter  muita  alia,  citari  possunt  exempla  S.  Victoris 
in  causa  Paschatis,  S.  Stephani  in  causa  baptismi  ab  hae- 
reticis collati,  S.  Damasi  in  causa  Macedonii,  S.  Siricii 
in  causa  Joviniani,  S.  Innocentii  I,  S.  Zozimi,  S.  Bonifa- 
cii,  S.  Ccelestini  1 et  S.  Sixti  III  in  causa  Pelagianorum , 
ejusdem  S.  Coelestini  in  causa  Nestorii , S.  Leonis  Magni 
in  causa  Eutychetis,  etc.  Ergo  2°. 

3°  Rationibus  theologicis , tum  quoad  fidei  decreta,  tum 
quoad  leges.  1°  Quoad  fidei  decreta . Summus  Pontifex,  in 
quantum  est  totius  Ecclesiae  caput,  specialem  habet  curam 
errores  abigendi  aut  praecavendi , fideles  docendi  et  de- 
posito revelationis  invigilandi  : atqui  certe  haec  praestare 
non  posset,  si  proprie  dictam  non  haberet  potestatem 
edendi  decreta  quae  omnes  obligarent.  Praeterea,  ut  varii 
errores  undique  nascentes  sufficienter  reprimantur,  et 
vera  Christi  doctrina  integra  semper  custodiatur,  uni- 
versalis et  permanens  existat  necesse  est  auctoritas  quae 
continuo  invigilet,  episcopos  fidei  judices  moneat , aut 
saltem  in  unum  eos  jugiter  devinciat : porro  talis  aucto- 
ritas est  necessario  auctoritas  summi  Pontificis,  siqui- 
dem concilium  generale  frequenter  coadunari  non  potest: 
ergo. 

2 ° Quoad  leges.  Summus  Pontifex,  vi  supremae  juris- 
dictionis suae,  omnes  Christi  agnos  et  oves  pascere  tenetur; 
certissime  igitur  habet  a Christo  quidquid  necesse  est  ut 

eos  recte  pascat : porro  non  haberet  quidquid  necesse  est, 
si  leges  cunctos  obligantes  condere  non  posset;  nam  saepe 
reprimendi  sunt  abusus,  coercendae  cupiditates,  fovendae 
virtutes,  sanciendae  leges  divinae  et  humanae;  promovenda, 
statuenda  et  observanda  est  cultus  solemnitas;  solus  pon- 
tifex Romanus  haec  jure  communi  praestare  valet : at  illa 
praestare  non  potest  nisi  condendo  leges  quae  cunctos  te- 
neant obligatos  : ergo. 

Pari  ratione,  sedulo  invigilare  tenentur  summi  Pon- 
tifices ut  conciliorum  decreta  custodiantur  et  leges  dis- 
ciplinae observentur  : nam  haec  bonum  Ecclesiae  regimen 
requirit. 

Sectio  tertia.  — De  potestate  dispensandi  a legibus  conciliorum.; 

PROPOSITIO. 

Summus  Pontifex  ab  omnibus  etiam  conciliorum  generalium 
legibus  dispeiisare  potest. 

Prob.,  praeter  argumenta  in  superiori  propositione 
enuntiata,  auctoritate  concilii  Basileensis,  et,  quod  ma- 
jus est,  etiam  auctoritate  concilii  Tridentini,  doctrina 
omnium  theologorum  et  ratione. 

1°  Auctoritate  concilii  Basileensis . Sic  enim  se  habet 
illud  concil.  apud  Bossuet,  Defens.  Deci.  part.  3,  1.  11, 
c.  16  : « Concilii  statuta  in  nullo  derogant  potestati  Ro- 
» mani  pontificis,  qui  pro  tempore,  loco  causisque  et  per- 
» sonis,  utilitate  vel  necessitate  suadente,  moderari  dis- 
» pensareque  possit.  » 

2°  Auctoritate  concilii  Tridentini,  dicentis,  sess.  25, 
cap.  21  : « Postremo  sancta  synodus  omnia  et  singula, 
» sub  quibuscumque  clausulis  et  verbis , quae  de  mo- 
» rum  reformatione,  atque  ecclesiastica  disciplina,  tam 
» sub  fel.  rec.  Paulo  III  ac  Julio  III,  quam  sub  beatis- 
» simo  Pio  IV,  Pontificibus  maximis,  in  hoc  sacro  conci- 
» lio  statuta  sunt,  declarat  ita  decreta  fuisse,  ut  in  his 
» salva  semper  auctoritas  Sedis  Apostolicae  et  sit,  et  esse 
» intelligatur.  » 

3°  Doctrina  omnium  theologorum.  Quoad  Ultramontranos 
res  patet.  Nomine  Gallorum  sic  loquitur  Bossuet,  loco 
citato  : « Neque  vero  putent  a nobis  tanta  canonum  et 
» conciliorum  auctoritate  constitutas  Sedis  Apostolicse 
» dispensationes  esse  sublatas  : absit ; has  enim  nemo 
» catholicus,  nemo  veri  regiminis  sciens  aut  rerum  ec- 
» clesi asticarum  gnarus,  abstulerit.  » 

4°  Ratione.  Bonum  regimen  Ecclesiae  saepe  exigit  ut 
ipsius  leges  per  legitimam  dispensationem  in  quibusdam 
casibus  relaxentur;  id  omnes  fatentur  : atqui  solus  pon- 
tifex Romanus  jure  ordinario  ab  his  legibus  dispensare 
potest  : vel  enim  a pontifice  Romano,  vel  a concilio  ge- 
nerali legitime  congregato  haec  dispensatio  ordinarie  con- 
cedenda est.  At  posterius  dici  non  potest.  Ergo. 

Nec  requiritur  ut  concilia  talem  facultatem  summo 
Pontifici  concedant;  eam  enim  habet  ratione  suae  digni- 
tatis. 

Quinimo,  etiamsi  concilia  positive  statuerent  quod 
nulla  concederetur  dispensatio  a tali  lege,  summus  Pon- 
tifex non  ligaretur  hac  prohibitione ; ea  enim  non  ob- 
stante, concilium  generale  ab  hujusmodi  lege  dispensare 
posset,  si,  attentis  rerum  adjunctis,  id  expedire  videre- 
tur. At  eamdem  facultatem  habere  debet  summus  Pon- 
tifex. Sic,  post  concilium  Tridentinum,  in  quo  statutum 
fuerat  nullam  concedendam  esse  dispensationem  in  se- 
cundo gradu  consanguinitatis  et  affinitatis,  sess.  24,  de 
Reform.  matrim.  c.  5,  similiter  dispensarunt  summi 
Pontifices  ob  rationes  quas  exponit  Palavicinus,  in  Hist. 
conc.  Trident.  lib.  23,  c.  8. 

Id  agnovit  ipse  Bossuet,  Defens.  Deci.  part.  3,  lib.  11, 
c.  22,  et  1.  10,  cap.  31. 

Sectio  quarta.  — De  potestate  concilia  cecuraenica  convocandi , 
celebrandi  ac  confirmandi. 

Jam  probavimus  supra  solum  pontificem  Romanum 
posse,  jure  sibi  divinitus  concesso,  concilia  cecumenica 
convocare  et  eis  praeesse.  Restat  igitur  ut  paucis  verbis 

ostendamus  quod  ipse  solus  ea  confirmare  possit  et  de- 
beat; duplex  autem  distingui  potest  hujusmodi  confir- 
matio, scilicet  proprie  dicta,  quae  est  solemnis  decretorum 
concilii  promulgatio  ad  omnes  ecclesias  directa,  et  im- 
proprie dicta,  quae  est  tantum  simplex  assensus  vel  ap- 
probatio. 

PROPOSITIO. 

Concilium  generale  vim  irrefragabilem  non  habet , nisi  auctoritas 
summi  Pontificis  ei  accedat,  saltem  per  consensum . 

Prob.  Traditione,  ratione,  et  auctoritate  theologorum. 

1°  Traditione.  Ipsa  enim  concilia  generalia  hanc  facul- 
tatem in  summo  Pontifice  agnoverunt.  Sic  concilium 
Nicaenum  confirmationem  S.  Sylvestri  requisivit;  conci- 
lium Ghalcedonense  assensum  S.  Leonis  his  verbis  pe- 
tiit : « Rogamus  igitur,  tuis  decretis  nostrum  honora 
» judicium.  » Pius  IV  concilium  Tridentinum,  per  bul- 
lam Benedictus  Deus , ex  petitione  patrum,  confirmavit  ac 
promulgavit. 

Plurima  quidem  celebrata  sunt  concilia  generalia  qui- 
bus expressa  hujusmodi  summi  Pontificis  approbatio  non 
accessit;  sed  Pontifices  Romani  eis  consenserunt  saltem 
per  legatos,  eorumque  exsecutionem  semper  prosecuti 
sunt : porro  sic  agendo  ea  sufficienter  confirmaverunt : 
ergo  1°. 

2°  Ratione . 1°  Decreta  conciliorum  generalium  sunt 
actus  totius  corporis  docentis  in  Ecclesia ; at  dici  non  pos- 
sent actus  totius  corporis  docentis , si  caput  positive  non 
consensisset.  2°  Concilia  generalia  sunt  in  suo  genere, 
respectu  summi  Pontificis,  sicut  comitia  generalia  in  re- 
gno, v.  g.  in  Gallia,  in  Anglia,*  etc. : atqui  leges  in  comi- 
tiis generalibus  constitutae  vim  et  robur  non  habent  nisi 
a principe  confirmentur  : a fortiori  ergo  et  decreta  conci- 
liorum nondum  perfecta  sunt  nisi  a pontifice  Romano  fue- 
rint approbata.  3o  Summus  Pontifex  est  centrum  unitatis 
in  fide,  sicut  in  regimine  : verum  si  decreta  conciliorum 
essent  regulae  fidei  absque  confirmatione  summi  Ponti- 

ficis , tunc  summus  Pontifex  jam  non  foret  necessario 

centrum  unitatis  in  fide  : ergo  2°. 

3°  Auctoritate  theologorum . Omnes  Ultramontani  in  hoc 
puncto  consentiunt : ipsi  vero  Galli  ab  hac  sententia  non 
recedunt,  ut  testatur  illustrissimus  Bossuet,  Gallia  or- 
thodoxa, n.  84  : a Parisienses  ultro  consentiunt  ex  anti- 
» quissimis  regulis  synodos  generales  absque  Romano 
» pontifice  nullas  esse  et  irritas.  » Ergo  3°,  etc.;  aliunde, 
etc.  Ergo. 

Ex  propositione  ista  quaedam  deducuntur  consectaria 
gravis  momenti.  1°  Si  Pontifex  Romanus  concilii  genera- 
lis etiam  legitime  congregati  dissolutionem  aut  transla- 
tionem in  alium  locum  pronuntiet,  si  ei  per  se  aut  per 
legatos  praeesse  nolit  aut  cesset,  tunc  illud  totam  Eccle- 
siam jam  non  repraesentat,  quia  conditionibus  ad  concilia 
generalia  requisitis  non  est  donatum.  Hinc  2°  concilium 
Ariminense  non  fuit  oecumenicum,  ut  supra  notavimus. 
3°  Concilium  Basileense  non  fuit  pariter  oecumenicum, 
saltem  a sessione  29 ; nam  Eugenius  IY  legatum  suum 
revocaverat,  et  concilium  transtulerat  primo  Ferrariam, 
deinde  Florentiam,  ibique  illud  celebrabat  cum  Graecis  et 
multis  Latinis,  dum  pauci  episcopi,  multo  plures  secundi 
ordinis  sacerdotes  et  Cardinalis  Arelatensis,  decreto  trans- 
lationis resistentes,  Basileae  adhuc  remanebant,  sessiones 
interdum  habebant,  multa  reformationis  decreta  edebant, 
contra  Eugenium  IV  procedebant,  hunc  Pontificem  cum 
gravi  scandalo  deponebant,  et  eligebant  Amedeum  VIII, 
Sabaudiae  ducem,  qui,  ab  anno  14-39  usque  ad  annum 
1449,  fuit  Antipapa  sub  nomine  Felicis  V. 

Sectio  quinta.  — De  jure  appellationum. 

Omnes  fatentur,  1°  summum  Pontificem  habere  jus  ad 
se  evocandi  causas  fidei  et  disciplinae  generalis  : id  sequi- 
tur ex  dictis;  2°  summum  Pontificem  habere  jus  et  po- 
testatem suscipiendi  appellationes  episcoporum  et  alio- 
rum, etiam  excluso  medio,  et  a quibusvis  judiciis  eccle- 
siasticis, Sunt  qui  petunt  an  haec  potestas  sit  de  jure 

divino  vel  de  juro  ecclesiastico,  videlicet  ex  concilio  Sar- 
dicensi.  Sed,  rationibus  quibus  primatus  B.  Petri  et  sum- 
mi Pontificis  adstruitur  sedulo  perpensis,  non  obscure 
videtur  hanc  facultatem  ex  suprema  auctoritate  judicandi 
derivare,  ac  proinde  esse  de  jure  divino. 

PROPOSITIO.  * 

Summus  Pontifex,  vi  eminentis  sui 'primatus,  causas  fidei  et 
disciplinee  generalis  ad  se  evocare  et  appellationes  a quibusvis 
judiciis  ecclesiasticis  suscipere  potest. 

Praeter  argumenta  ex  primatu  deducta  et  supra  exposita,, 
Proh,  praxi  Ecclesiae  et  rationibus  theologicis. 

1°  Praxi  Ecclesice . Quod  enim  in  optimis  Ecclesiae  sae- 
culis pontifices  Romani  fecerunt  tanquam  Petri  successo- 
res, id  adhuc  jure  sui  primatus  facere  possunt : atqui  in 
optimis  Ecclesiae  saeculis  pontifices  Romani  appellationes 
episcoporum  susceperunt  easque  judicaverunt  ; sic  in 
Oriente  a sententiis  conciliorum  contra  se  latis  appella- 
verunt S.  Athanasius,  Eusthatius,  Sebastensis  episcopus, 
S.  Joannes  Chrysostomus , Flavianus  Constantinopolita- 
nus,  Theodoretus,  Ignatius ; eos  pontifices  Romani  audie- 
runt, absolverunt  et  sedibus  propriis  restituerunt : in  his 
autem  appellationibus  sola  B.  Petri  successoris  dignitas 
et  praeeminentia  considerabantur  ; in  Occidente  vero 
Chelydonius , episcopus  Viennensis  , et  Contumeliosus , 
episcopus  Regensis , ad  pontificem  Romanum  appellave- 
runt : S.  Gregorius  Magnus  Januarium  et  Stephanum  ab 
episcopis  suae  provinciae  depositos  restituit.  Notissima  est 
ad  Zozimum,  Romanum  pontificem,  appellatio  Appiarii 
Siccensis  ecclesiae  praesbyteri.  Ergo  1°. 

2°  Rationibus  theologicis . 1°  Naturae  est  omnis  hierar- 
chiae  ut  de  sententiis  inferiorum  ad  superiores  judices,  et 
tandem  ad  supremum  appellari  possit;  supremus  autem 
ultimo  et  definitive  judicat.  Atqui  summus  Pontifex  vi 
sui  primatus  est  superior  omnibus  episcopis  seorsim 
sumptis,  ipsisque  conciliis  provincialibus  et  nationalibus, 

sicut  caput  superius  est  membris  : a judiciis  ergo  metro- 
politanorum , primatum,  patriarcharum,  conciliorum  ve 
provincialium  aut  nationalium  episcopi  condemnati  aut 
depositi  ad  summum  Pontificem  appellare  possunt,  et 
Romanus  pontifex  habet  jus  non  decernendi  duntaxat  re- 
cognitionem judicii,  sed  appellationis  cujuslihet  reci- 
piendae a quibusvis  judiciis  ecclesiasticis.  Consulantur 
Zaccaria,  Antifebronio,  part.  2,  et  Ballerini,  t.  ii  opp. 
S.  Leonis. 

2°  Summus  Pontifex,  ratione  sui  primatus,  cunctorum 
canonum  exsecutioni  invigilare  tenetur,  eorumque  ob- 
servantiam promovere  et  urgere  debet  : atqui  munere 
illo  fungi  non  potest,  nisi  jus  habeat  sententiam  adver- 
sus episcopum  inique  latahi  irritandi  et  annullandi,  si- 
quidem per  hujusmodi  sententiam  canones  violantur  : 
ergo  per  se  aut  per  judices  a se  delegatos  eam  irritare  et 
episcopum  depositum  sedi  suae  restituere  potest.  Idem  di- 
cendum est  de  aliis  appellationibus.  Ergo  2°. 

Observandum  est  cum  doctissimo  jam  citato  Regnier , 
t.  ii,  aliud  esse  jus  appellationes  suscipiendi  et  judicandi, 
aliud  vero  modum  jus  illud  exercendi : jus  ipsum  pri- 
matui pontificis  Romani  est  annexum;  at  modus  pro  ar- 
bitrio et  pro  diversis  circumstantiis  variari  potest. 

Sectio  sexta.  — De  potestate  episcopos  instituendi. 

Institutio  idem  est  ac  missio  : essentialiter  differt  ab 
electione , quae  est  tantum  indicatio  subjecti  cui  confe- 
renda est  institutio  seu  missio.  Variis  modis  in  diversis 
temporibus  facta  est  electio  : modo  a clero,  cum  testimo- 
nio plebis,  modo  a solo  clero;  modo  praesentatio  facta  est 
a principe  saeculari,  v.  g.  in  Gallia,  ex  concordato  inter 
Leonem  X et  Franciscum  I inito,  et  ex  novo  concordato 
nunc  exstante.  Institutio  similiter  variavit,  et  concessa 
est,  vel  a Papa,  vel  a patriarcha,  vel  a metropolitano , et 
in  absentia  ejus  ab  antiquiore  episcopo  ejusdem  provin- 
ciae, vel  a concilio  provinciali.  In  his  autem  casibus  insti- 
tutio nunquam  valida  fuit,  dissentiente  Sede  Apostolica. 

Vide  opus  D.  Frayssinous  cui  titulus : Les  vrais  Prin- 
cipes de  VEglise  gallicane . 

PROPOSITIO  PRIMA. 

Institutio  canonica , ab  ecclesiastica  potestate  accepta,  est  omnino 
necessaria  in  genere . 

Prob.  1°  Scriptura  sacra,  nempe  omnibus  textibus  quos 
attulimus  demonstrando  ^veram  Ecclesiam  debere  esse 
Apostolicam  ratione  ministerii.  Nullus  enim  validam 
habet  potestatem  spiritualem  in  populum  Dei,  nisi  legiti- 
mam missionem  a Christo  per  Apostolos  eorumque  suc- 
cessores descendentem  acceperit : porro  talis  missio  a sola 
potestate  ecclesiastica  conferri  potest : ergo. 

Prob.  2°  concilio  Trident . Sic  enim  se  habet,  sess.  23, 
c.  4 : c(  Decernit  (sacrosancta  synodus)  eos  qui  tantum- 
» modo  a populo  aut  saeculari  potestate  ac  magistratu  vo- 
» cati  et  instituti,  ad  haec  ministeria  exercenda  ascen- 
» dunt,  et  qui  ea  propria  temeritate  sibi  sumunt,  omnes 
» non  Ecclesiae  ministros,  sed  fures  et  latrones  per  ostium 
» non  ingressos,  habendos  esse;  » et  canone  7 ejusdem 
sess.  sic  concludit : « Si  quis  dixerit...  eos  qui...  nec 
» missi  sunt,  sed  aliunde  veniunt,  legitimos  esse  verbi  et 
» sacramentorum  ministros;  anathema  sit.  » Ergo. 

Prob . 3°  ex  SS.  Patribus , ut  supra  loco  citato. 

Prob.  4°  ratione  theologica.  Ad  servandum  bonum  or- 
dinem , requiritur  ut  proprium  territorium  unicuique 
episcopo  assignetur ; id  evidenter  patet : atqui  solius  po- 
testatis ecclesiasticae  est  territorium  episcoporum  ita  de- 
terminare, cum  de  muneribus  ecclesiasticis  obeundis  pro- 
indeque  de  potestate  spirituali  exercenda  agatur  : ergo. 

Quod  autem  de  institutione  episcoporum  dicitur,  pari 
ratione  dicendum  est  de  creatione,  suppressione,  divi- 
sione, coadunatione  dioeceseon  : nihil  in  hoc  genere  legi- 
timum esse  potest,  nisi  saltem  consensus  potestatis  ec- 
clesiasticae accesserit.  Hinc  clerus  Gallicanus  in  opere 
notissimo,,  Exposition  des  principes  sur  la  Constitution  ci - 

vile  du  clerge,  en  1790,  cui  centum  et  quadraginta  epi- 
scopi subscripserunt , ait : « II  n’y  a pas  un  exemple  de 
» la  reunion  de  plusieurs  dioceses , de  la  separation  de 
» deux  dioceses  unis,  de  la  division  dhm  eveche,  de  la 
» translation  meme  d'un  siege  episcopal,  sans  rinterven- 
» tion  de  la  puissancc  ecclesiastique.  » 

PROPOSITIO  SECUNDA. 

Solus  •pontifex  Romanus  potest  jure  divino  instituere  episcopos 
per  orbem  universum . 

Probatur  Scriptura  sacra  et  concilio  Trident. 

1°  Scriptura  sacra . Constat  enim  Scriptura  sacra  ex 
dictis,  summum  Pontificem  esse  caput  totius  Ecclesiae, 
habere  primatum,  non  solum  honoris,  sed  et  jurisdictio- 
nis , et  supremam  potestatem  universum  gregem  Chris- 
tianum regendi  ac  pascendi : porro  institutio  episcoporum 
ad  generalem  hanc  administrationem  pertinet  : ergo. 

2°  Concilio  Trident.  sess.  23,  c.  8 : « Si  quis  dixerit 
» episcopos  , qui  auctoritate  Romani  pontificis  assumun- 
» tur,  non  esse  legitimos  et  veros  episcopos,  sed  figmen- 
» tum  humanum;  anathema  sit.  » Igitur  pontifex  Roma- 
nus potest  ubique  legitimos  constituere  episcopos  : ergo 
repugnat  aliam  auctoritatem  jure  proprio  legitimos  insti- 
tuere posse  episcopos,  alioquin  fieri  posset  ut  duo  simul 
existerent  legitimi  episcopi  pro  eadem  sede.  Ergo. 

Episcopi  igitur  a Romano  pontifice  missi,  eo  ipso  legi- 
timam auctoritatem  habent;  qui  vero  ab  eo  non  agnosce- 
rentur, hac  sola  ratione  schismatis  notam  effugere  non 
possent. 

Omnes  quidem  Apostoli,  ex  plenitudine  missionis  a 
Christo  accepta,  episcopos  et  presbyteros  ubique  consti- 
tuere poterant,  sicut  supra  observavimus ; sed  extraordi- 
naria haec  potestas  ad  eorum  successores  non  transiit,  quia 
bono  regimini  Ecclesiae  tunc  nociva  fuisset ; at  necessario 
manere  debuit  integra  penes  illum  cui  cura  totius  Eccle- 
siae Christi  erat  commissa. 

Igitur  beatus  Petrus  sibi  substituit  Evodium  in  sede 
Antiochena,  et  Ignatium,  successorem  ejus,  propria  dex- 
tra episcopum  ordinavit,  juxta  plures  antiquos  Patres, 
Godescard , ler  fevrier ; sedem  Alexandrinam  per  suum 
discipulum  Marcum  fundavit,  ut  patet  ex  Epist.  S.  Gre- 
gorii  ad  Eulogium  aliisque  testimoniis.  Ergo  S.  Petrus 
primos  Ecclesiae  patriarchas  instituit,  eisque  legitimam 
dedit  missionem.  Caeteri  vero  metropolitani,  primates  et 
patriarchae  fuerunt  tantum  institutionis  ecclesiasticae,  ut 
omnes  fatentur  : universa  ergo  privilegia  quae  posside- 
bant, a summo  pontifice  Romano,  vel  a conciliis,  summo 
pontifice  eis  consentiente,  tenuerunt. 

Recursus  autem  ad  pontificem  Romanum,  pro  obtinen- 
dis confirmationibus,  nec  tutus,  nec  sine  multis  et  gravi- 
bus incommodis  fuisset  in  primis  saeculis.  Idcirco,  licet 
Romani  pontifices,  non  tantum  in  Occidente,  sed  et  in 
Oriente  jus  istud  sibi  nativum  confirmandi  et  instituendi 
episcopos  liquido  exercuerint,  statutum  tamen  fuit,  ut  res 
ipsa  facilius  procederet,  quod  metropolitani  episcopos  suae 
provinciae  ordinarent  ac  instituerent;  metropolitani  vero 
confirmabantur  a Papa,  a patriarcha  aut  a primate,  vel 
etiam  a concilio  provinciae,  v.  g.  in  Gallia.  Hunc  ordinem 
jam  existentem  approbavit  et  sancivit  concilium  Nicae- 
num, anno  325  habitum,  canone  9. 

Diu  haec  disciplina  perseveravit;  sed  in  saeculis  igno- 
rantiae et  barbariae  frequentes  nati  sunt  abusus,  tum  ex 
parte  principum  qui  libertatem  electionum  saepius  laede- 
bant, tum  ex  parte  metropolitanorum  qui,  prae  metu  et 
timiditate,  viris  omnino  indignis  aut  inique  vel  irregu- 
raliter  praesentatis  manus  imponebant.  Ad  Sedem  Apo- 
stolicam  tunc  apellabatur,  saepe  etiam  pontifices  Romani 
causas  ad  se  evocabant,  nominationes  et  confirmationes 
annutabant,  et  alios  episcopos  instituebant  : sic  metro- 
politanorum privilegium  paulatim  imminutum  est,  et 
ante  decimum  quartum  saeculum  jam  fere  penitus  cessa- 
verat. 

Illud  renovare  tentarunt  episcopi  Gallicani,  in  decimo 
quinto  saeculo,  per  Pragmaticam  sanctionem  Garoli  VII ^ 

datam  apud  Bituricas,  ann.  1438.  Abs  re  forte  non  erit 
hic  breviter  quasi  per  transennam  notare  quid  sit  illa  tam 
celebris  Pragmatica  sanctio,  et  quae  fuerit  ejus  occasio. 

Pragmatica  sanctio,  a voce  graeca  affaire,  et 

verbo  latino  sancire  ( confirmer , arreter)  derivata,  in  stylo 
juris  antiqui  significat  legem  vel  constitutionem  funda- 
mentalem, generales  quasdam  et  gravis  momenti  conti- 
nentem regulas,  ad  negotia  civilia  et  praesertim  eccle- 
siastica respicientes.  Vox  pragmaticum  reperitur  iu  Codice 
Justiniani  et  in  Capitularibus  Caroli  Magni. 

Anno  1269,  S.  Ludo  vicus  inter  varia  quae  ante  secun- 
dam suam  expeditionem  contra  Infideles  statuit,  pragma- 
ticam sanctionem  quinque  articulos  continentem,  dedisse 
refertur  apud  Labbe,  t.  xi,  et  Longueval,  Histoire  de 
VEglise  Gallicane , t.  xi.  Hac  Pragmatica  sanctione  pius 
rex  in  primis  statuebat  omnes  praelatos  ecclesiarum  dein- 
ceps plena  jurisdictione  sua  fruituros,  omnes  patronos  et 
alios  beneficiorum  collatores  totis  juribus  suis  gavisuros, 
futuras  ecclesias  cathedrales  aliasque  omnino  esse  liberas 
in  electionibus  quae  secundum  jus  commune  fierent,  et 
plenum  effectam  statim  obtinerent.  Circa  hanc  Pragma- 
ticam quae  a nonnullis  ut  dubia  babetur  et  quidem  prop- 
ter sat  graves  rationes,  legi  potest  Barruel,  Collection  ec- 
clesiastique, etc.,  t.  ii;  le  Corresp.  1844,  t.  vm,  p.  342. 

Ex  quo  autem  pontifices  Romani  sedem  suam  in  Gallia 
coeperunt  habere,  immediatam  frequenter  exercuerunt 
potestatem  in  varia  beneficia,  ut  eorum  jus  erat,  ea  quan- 
doque etiam  extraneis  et  curiae  suae  ministris  ac  servis 
saepe  conferebant,  quod  nonnulli  aegre  ferebant.  Hoc  per 
magnum  Occidentis  schisma  frequentius  adhuc  contigit : 
nam  pontifices  Avenione  residentes.  Ecclesiae  Romanae 
reditibus  privati , hoc  modo  quos  beneficiis  ecclesiasticis 
dignos  arbitrabantur,  remunerare  poterant. 

Hinc  natae  sunt  querimoniae  et  murmurationes  ex  parte 
Gallorum,  qui  sub  hoc  respectu  a concilio  Constantiensi 
plura,  sed  incassum,  exspectaverant.  Ideo  concilio  Basi- 
leensi  ipsiusque  decretis  adhaeserunt , licet  aliquo  modo 
ipsius  agendi  rationem  contra  Eugenium  IY  improbarent. 

Tunc  Garolus  Vll  celebrem  convocavit  coetum  cleri 
Gallicani  et  primorum  totius  regni,  cui  ipse  in  urbe  Bitu- 
ricarum praefuit,  anno  1438.  In  eo  coetu  famosissima  con- 
dita et  publicata  est  Caroli  VII  constitutio,  dicta  Pragma- 
tica sanctio,  qua,  de  consensu  cleri  Gallicani,  plura  statuta 
sunt  circa  electiones  , electorum  confirmationes  et  ordina- 
tiones et  circa  perfectam  ecclesiarum  Gallicanarum  liber- 
tatem. 

Pontifices  Romani  contra  hanc  Pragmaticam  jure  ac 
merito  reclamarunt.  Ludovicus  XI  eam  per  edictum  so- 
lemne  revocavit,  anno  1467 ; sed  illud  edictum  admittere 
supremus  Parisiensis  senatus  et  Universitas  constanter 
recusarunt,  ei  obstiterunt,  sicque  impedierunt  ne  effectum 
suum  obtineret.  Pragmatica  igitur,  non  obstante  illo 
edicto,  permansit  integra;  sed  in  concilio  Lateran.  V, 
sess.  11,  appellata  fuit  a Leone  X Corruptela . Tandem, 
anno  1515,  penitus  abolita  fuit  per  concordatum  inter 
summum  Pontificem  Leonem  X et  Franciscum  I initum. 
Yi  hujusmodi  concordati,  rex  facultatem  obtinuit  episco- 
pos et  archiepiscopos  praesentandi,  et  Leo  X omnes  prae- 
sentat orum  confirmationes  Sedi  Apostolicae  reservavit, 
sicut  eas  jam  sibi  suisque  successoribus  reservaverat  Ni- 
colaus Y in  Germania,  anno  1448,  per  concordatum  suum 
cum  Frederico  III. 

Jus  illud  a primatu  Romani  pontificis  necessario  pro- 
fluit. Talis  est  ergo  circa  gravissimum  istud  punctum  ge- 
neralis Ecclesiae  disciplina,  quae  tantummodo  per  gene- 
rale concilium  vel  ex  libera  summi  Pontificis  concessione 
mutari  potest,  nam  ipsi  soli  haec  facultas  jure  divino  com- 
petit, ad  alios  vero  solo  jure  ecclesiastico  pertinere  potest. 
Vide  opus  dictum  Tradition  de  VEglise  sur  rinstitutiondes 
eveqaes. 

Solus  adhuc  Pontifex  maximus,  ratione  universalis  suae 
jurisdictionis,  novas  dioeceses  creare  novasque  metropo- 
les erigere  potest.  Facultatem  hujusmodi  olim  habuerunt, 
ex  institutione  ecclesiastica,  metropolitani  et  aliquando 
episcopi ; sed  nulli  eam  nunc  possident , nisi  ex  speciali 
delegatione. 

Episcopi  canonice  electi  vel  a principe  nominati,  sed 
nondum  confirmati , nullo  modo  spirituali  vel  temporali 
administrationi  ecclesiae  ad  quam  destinantur  se  ingerere 
possunt,  sub  nomine  oeconomi , procuratoris,  aut  sub  alio 
quocumque  praetextu , nec  administrationem  sibi  oblatam 
accipere  possunt.  Ita  Gregorius  X,  in  concilio  Lugdu- 
nensi II;  Labbe,  t.  xi.  Eamdem  prohibitionem  renova- 
runt, sua  vice,  Bonifacius  VIII,  in  Sexto,  1.  1,  tit.  6, 
cap.  5;  Alexand.  V,  Julius  II,  Clem.  YIl  et  Julius  III. 
Pius  VII  in  suo  brevi  diei  5 novembris  1810  ad  Maury , et 
in  altero  brevi  diei  2 decembris  ejusdem  anni,  ad  Ave- 
rardo  Garboli,  archidiaconum  Florentinum  et  capitularem 
vicarium,  directo,  eamdem  doctrinam  fortiter  tuetur: 
expresse  docet  episcopum  nominatum  eo  ipso  idoneum 
non  esse  ad  jurisdictionem  per  delegationem  a capitulo 
accipiendam,  hancque  doctrinam  auctoritatibus  supra 
citatis  probat : glossa  in  c.  5 Sexti  citati  est  expressa. 
Quidam  tamen  opinantur  contrarium  in  Gallia  fieri  posse; 
nam,  inquiunt,  tempore  divisionis  inter  Ludovicum  XIV 
et  Innocentium  XI  exortae,  episcopi  a rege  nominati  litte- 
ras vicarii  generalis  a capitulo  accipiebant , et  sic  per  de- 
legationem sedem  episcopalem  administrabant,  Histoire 
de  Bossuet , t . ii.  At  cum  Romani  pontifices  tales  admi- 
nistrationes  nullo  modo  validas  esse  judicaverint,  certum 
est  episcopum  alicui  sedi  jam  affixum  hujus  generis  ad- 
ministrationem suscipere  non  posse. 

Ubi  vero  episcopus  canonice  institutus  pro  alia  sede  sive 
episcopali,  sive  archiepiscopali , proponitur,  jurisdictio- 
nem semper  habet  ac  exercere  potest  in  prima  dioecesi 
sua,  donec  a summo  Pontifice  canonice  fuerit  institutus 
pro  altera  dioecesi.  Ex  quo  autem  haec  canonica  institutio 
ipsi  certo  innotescit , a prima  jurisdictione  statim  absti- 
nere debet,  quia  per  actum  pontificalem  a vinculo  quo 
ecclesiae  suae  erat  ligatus  absolvitur,  et  omnem  in  eam 
amittit  auctoritatem. 

Sectio  septima.  — De  natura  jurisdictionis  quam  summus  Pontifex 
habet  in  tota  Ecclesia. 

Quidam,  verae  doctrinae  adversantes,  illi  concedunt 
duntaxat  jurisdictionem  mediatam,  vi  cujus  omnibus 
episcopis  invigilare,  eos  delinquentes  aut  suos  populos 
male  gubernantes  admonere  et  corrigere  debeat,  sed  nihil 
ultra  facere  queat.  Haec  autem  cum  praerogativis  sanctae 
Sedis  a nobis  expositis  conciliari  non  possunt, 

PROPOSITIO. 

Summus  Pontifex  immediatam  habet  jurisdictionem  'per  totum 
orbem  Christianum . 

Vrob.  Scriptura  sacra,  conciliis,  consensu  doctorum  et 
ratione. 

1°  Scriptura  sacra.  S.  Joan.  xxi,  15,  16  et  17  : Pasce 

agnos  meos, pasce  oves  meas . Summus  Pontifex,  tan- 

quam  B.  Petri  successor,  habet  jus  pascendi  seu  guber- 
nandi totum  gregem  Christianum  per  orbem  universum  : 
atqui  jus  illud  supponit  jurisdictionem  immediatam  : 
ergo. 

2°  Conciliis.  Concilium  enim  Florent,  collatione  22,  de- 
finit pontificem  Romanum  esse  « verum  Christi  vicarium 
» totiusque  Ecclesiae  caput , et  omnium  Christianorum 
» patrem  et  magistrum  existere.»  Cone.  Trident.  sess.  14, 
c.  7,  haec  habet : «Merito  Pontifices  maximi,  pro  suprema 
» potestate  sibi  in  Ecclesia  universa  tradita,  causas  aliquas 
» criminum  graviores  suo  potuerunt  peculiari  judicio  re- 
» servare. » At  immerito  diceretur  pontifices  Romanos 
esse  omnium  Christianorum  patres  et  doctores , speciales 
criminum  causas  sibi  reservare  potuisse , si  in  cunctos 
Christianos  per  universum  orbem  sparsos  immediatam 
non  haberent  jurisdictionem. 

3°  Consensu  doctorum . Sacra  quippe  Facultas  Parisien- 
sis,  anno  1542,  inter  plures  articulos,  sic  decernit : «Non 
» minus  certum  est  unum  esse  jure  divino  Romanum  in 

» Ecclesia  Christi  militante  pontificem,  cui  omnes  Chris- 
» tiani  parere  tenentur.  » Haec  etiam  est  doctrina  illus- 
trissimi Bossuet,  Append.  ad  Defens.  Declar.  lib.  1,  c.  1. 
Si  autem  pontifex  Romanus  immediatam  non  haberet  ju- 
risdictionem per  orbem  universum,  omnes  Christiani  non 
magis  ipsi  parere  tenerentur  quam  archiepiscopo  aut  pri- 
mati : at  nullam  debent  obedientiam  archiepiscopo  ut  tali, 
nec  primati : ergo. 

4»  Ratione.  Summus  enim  Pontifex  facultatem  habet, 
ex  dictis,  condendi  leges  quae  ad  omnes  Christianos  spec- 
tent eosque  obligent : verum  tales  leges  condere  non  pos- 
set, si  immediatam  jurisdictionem  in  omnes  non  haberet : 
ergo. 

Unde  summus  Pontifex  sententias  depositionis,  suspen- 
sionis, interdicti  et  excommunicationis  in  universa  Ec- 
clesia ferre  potest : id  a nemine  catholico  negatur. 

Eminentissimae  Sedis  Apostolicae  praerogativae  quas  ex- 
posuimus, innumeris  factis  confirmantur:  quicumque 
historiam  ecclesiasticam  attente  legerint,  plenissime  con- 
victi, fateri  cogentur  pontificem  Romanum  tanquam  Petri 
successorem  caeteros  episcopos  sua  dignitate  et  auctoritate 
longe  praecellere,  quod  observat  et  describit  auctor  operis 
pluries  jam  citati,  du  Pape,  1. 1,  l.  c.  8.  Postquam  di- 
versa retulit  testimonia,  addit : «Neanmoins  il  y a quel- 
» que  chose  peut-etre  de  plus  frappant  encore , c’est  le  sen- 
» timent  general  qui  resuite  d’une  lecture  attentive  de 
» Thistoire  ecclesiastique.  On  y sent,  s’il  est  permis  de 
» s’exprimer  ainsi,  je  ne  sais  quellepresewe  reelle  du  sou- 
» verain  Pontife  sur  tous  les  points  du  monde  chretien.  11 
» est  partout,  il  se  mele  de  tout,  il  regarde  tout,  comme  de 
» tous  cotes  on  le  regarde.  » Sic  ipse  Pascal,  non  suspectus, 
notaverat : « Il  ne  faut  pas  juger  de  ce  qu’est  le  Pape  par 
» quelques  paroles  des  Peres...  mais  par  les  actions  de 
» 1’Eglise  et  des  Peres , et  par  les  canons.  Le  Pape  est  le 
» premier.  Quel  autre  est  connu  de  tous?  quel  autre  est 
» reconnu  de  tous,  ayant  pouvoir  d’inf!uer  par  tout  le 
» corps,  parce  qu’il  tient  a la  maitresse  branche  qui  influe 
» partout  ? » Pensees. 


DE  VERA  ECCLESIA. 


451 


§ II.  — De  aliis  summi  Pontificis  praerogativis. 

Tres  praesertim  sunt  praerogativae  de  quibus  agendi  hic 
locus  est,  nempe  auctoritas  in  temporalia  regum,  infal- 
libilitas  in  docendo , et  summa  potestas  supra  concilium 
generale. 

Cum  per  tempus  nobis  non  liceat  de  illis  fusiori  ser- 
mone disserere,  eas  breviter  exposituri  sumus.  Idcirco 
praesentem  paragraphum  in  tres  sectiones  dividemus ; 
quartam  subjungemus  de  celebri  cleri  Gallicani  Declara- 
tione  anni  1682, 

Sectio  prima.  — De  potestate  summi  Pontificis  in  temporalia  regum. 

Circa  potestatem  summi  Pontificis  erga  bona  temporalia 
quatuor  prodierunt  opiniones. 

Prima  tenet  summum  Pontificem  ut  talem  jure  divino 
plenissimam  habere  potestatem  in  universum  orbem  ter- 
rarum , tum  in  rebus  ecclesiasticis , tum  in  politicis , ita 
ut  dominium  temporale  ab  uno  principe  ad  alterum  pro 
arbitrio  transferre  posset. 

Secunda , in  altero  extremo  posita , docet  1°  pontificem 
Romanum  ut  pontificem  nullam  habere  potestatem  tem- 
poralem, et  nullo  modo  principibus  saecularibus  impe- 
rare posse  ; 2°  nec  pontificem  Romanum  nec  alios  episco- 
pos accipere  potuisse  dominium  in  provincias  aut  in  urbes, 
quocumque  titulo  eas  obtinuerint  : quia , aiunt  hujus 
sententiae  auctores,  jus  divinum  prohibet  ne  gladius  spi- 
ritualis et  gladius  temporalis  simul  in  eodem  uniantur. 
Ita,  post  Wiclefitas  et  Hussitas,  Calvinistae  alii  que  hae- 
retici. 

Tertia  sententia  eorum  est  qui  affirmant  pontificem 
Romanum  nullam  jure  divino  habere  potestatem  tempo- 
ralem directam  et  immediatam,  sed  tantum  spiritualem  : 
at  simul  contendunt  eum  , ratione  spiritualis  auctorita- 
tis, indirectam  habere  potestatem  et  quidem  summam 
in  temporalia  omnium  principum  Christianorum  et  om- 

nium  fideliam ; sicque  Pontifex  de  hujusmodi  bonis  sem- 
per  pro  suo  beneplacito  disponere  potest,  quando  bonum 
reipublicae  spiritualis  sibi  commissae  id  postulare  videtur. 
Ita  cardinalis  Bellarminus  cum  aliis  pluribus  theologis , 
praesertim  extraneis , de  Romano  Pont.  1.  3 , cap.  6 et  7: 
Sequentibus  maxime  nititur  rationibus  : 1°  Pontifex  Ro- 
manus nullam  auctoritatem  habet  in  temporalia  infide- 
lium, qui  sibi  non  subjiciuntur,  sed  in  temporalia  fide- 
lium : quia  in  eo  casu  politica  et  religiosa  auctoritas  sibi 
uniuntur  sicut  caro  et  spiritus  in  homine ; non  duas  fa- 
ciunt respublicas,  sed  unicam , ad eumdem  finem,  nempe 
salutem  aeternam,  conducentem:  potestas  igitur  eccle- 
siastica, quae  est  infallibilis,  potestatem  civilem  sibi  assu- 
mere, aut  destruere  , aut  pro  nutu  transferre  non  potest, 
sed  eam  dirigere  debet  quemadmodum  in  homine  bene 
ordinato  spiritus  facta  carnis  dirigit.  2°  In  rebuspublicis 
Christianis  princeps  non  eligitur  aut  in  thronum  non  ele- 
vatur, nisi  sub  conditione  veram  fidem  servandi  et  recte 
gubernandi : si  ergo  fiat  haereticus  aut  sua  potestate  per- 
tinaciter abutatur,  contractui  inter  se  et  populum  sibi 
commissum  expresso  vel  tacito  deest,  ac  proinde  jus  im- 
perandi radicitus  amittit,  et  merito  deponi  potest.  Porro 
sola  potestas  Ecclesiastica,  privilegio  infallibilitatis  do- 
nata, recte  judicare  potest  an  talis  princeps  sit  haereticus 
vel  in  malo  ita  obduratus  ut  deponendus  sit : ergo.  3°  Plu- 
res  summi  Pontifices  scientia  et  pietate  conspicui,  ut 
S.  Gregor.  VII,  Innoc.  IV,  Bonifac.  VIII,  S.  Pius  V,  etc., 
firmiter  persuasum  habuerunt  se , ut  B.  Petri  successores, 
et  supremos  Ecclesiae  rectores  , hanc  habere  potestatem , 
cunctis  moraliter  episcopis  et  theologis  assentientibus. 
4°  Goncil.  Lugd.  I,  generale,  anno  1245  celebratum , hanc 
approbavit  doctrinam,  siquidem  Innocentius  IV  senten- 
tiam depositionis  contra  Fredericum  II  pronuntians , art, 
apud  Labbe,  t.  II,  la  part.,  se,  cum  fratribus  et  sancto  con- 
cilio,, deliberatione  prcekabita  diligenti , agere , dum  hunc 
imperatorem  auctoritate  Apostolica  et  vi  clavium  solemni- 
ter  deponit.  Ergo. 

Quarta  sententia  est  eorum  qui  tenent  pontificem  Ro- 


DE  VERA  ECCLESIA.  453 

manum  nullam  jure  divino  habere  potestatem  directam 
nec  indirectam , ad  sensum  Bellarmini , in  temporale  re- 
gum aut  aliorum  Christianorum.  Nihilominus  patroni 
hujus  sententiae  volunt  illum  plenissimam  habere  potes- 
tatem spiritualem  in  principes  sicut  in  simplices  fideles , 
eos  docere , corripere  et  poenis  spiritualibus  plectere  posse, 
atque  dubia  ad  conscientiam  illorum  et  subditorum  atti- 
nentia Apostolica  auctoritate  solvere. 

Prima  sententia  ab  ipso  Bellarmino  solidissimis  ratio- 
nibus confutatur;  secunda  omnibus  catholicis  habetur 
non  tantum  ut  falsa,  sed  etiam  ut  haeretica.  Opinionem 
Bellarmini  plures  rejiciunt  Gallicani. 

Notanda  maximi  momenti. 

1°  Advertendum  est  pontifices  Romanos,  ut  tales,  in 
Bellarmini  aliorumque  theologorum  sententia  nullo  modo, 
potestate  suprema  et  directa , principum  auctoritatem 
sibi  assupiere  aut  ad  alios  transferre  , vel  impedire , de- 
struere aut  turbare  posse ; sed  tantum  eam , ut  diximus , 
juxta  aequitatis  regulas  dirigere  , idque  adjumento  sancti 
Spiritus  ipsis  in  muneribus  suis  obeundis  semper  assis- 
tentis; unde  tamen  indirecte  et  consequenter,  raro  qui- 
dem, sed  in  quibusdam  circumstantiis,  fieri  potest  ab 
ipsis  non  tantum  principum  reprehensio  circa  res  tempo- 
rales, sed  etiam  depositio , nempe  si  bonum  religionis, 
custodiae  pontificis  Romani  concreditum , id  postulat. 

2°  Sunt  qui  dicunt  eosdem  nihil  posse  in  principes  in- 
fideles, neque  in  principes  haereticos  aut  schismaticos, 
quando  professio  fidei  non  est  conditio  essentialis  ad  re- 
gnandum, ut  nunc  communiter  admittitur.  Unde  Romani 
theologi  aliique  sententiae  Bellarmini  defensores  libenter 
fatentur  eam  nunc  objecto  carere,  sed  pluribus  durantibus 
saeculis  applicabilem  fuisse.  Etenim  inconcussis  historiae 
monumentis  nunc  constat  professionem  verae  fidei  et  com- 
munionem cum  sancta  Sede,  ex  jure  publico  paulatim  in 
variis  regnis  catholicis  admisso , tanquam  conditiones  ad 
regendum  essentiales  requisitas  fuisse,  ita  ut  summus 

Pontifex , vi  supremae  suae  auctoritatis , de  adimpletione 
harum  conditionum  spiritualium,  ac  proinde,  reclaman- 
tibus populis , de  amissione  imperii  pronuntiare  posset. 
Sic  de  facto  pluries  egerunt  summi  Pontifices  , et  quidem 
merito.  Yide  D.  de  Maistre,  du  Pape , t.  i , e.  9 et  10  , et 
praesertim  opus  recens  solide  scriptum , cui  titulus  : Pou- 
voir  du  Pape  sur  les  souverains  au  moyen  age , auct.  D.  Gos- 
selin.  Hinc  explicantur  Constitutio  Bonifacii  VIII,  Unam 
sanctam,  anni  1302,  sententia  Innocentii  IV  Fredericum  II 
in  concilio  Lugdunensi  deponentis , et  alia  hujus  generis 
facta. 

Pontifices  maximi  hac  potestate  utentes,  vel  de  illa  lo- 
quentes , dicendo , v.  g.,  se  illam  habere  jure  divino  rea- 
liter  illam  merito  exercebant , et  aliquo  sensu  dicere 
poterant  se  vi  potestatis  clavium  ita  agere , siquidem  aucto- 
ritas ea  illis , quatenus  summis  Pontificibus,  etiam  ex  jure 
publico , inerat. 

3°  Plerique  saltem  summi  Pontifices , qui  potestatem 
exercuerunt , vel  exercere  tentaverunt  in  temporalia  re- 
gum , erant  scientia  et  pietate  conspicui : caveamus  ergo 
ne  eos,  ob  talia  facta , odio  habeamus’;  sed , attentis  cir- 
cumstantiis in  quibus  erant  constituti , potius  miremur 
eorum  animi  fortitudinem.  Miserrima  quippe  erant  tem- 
pora : invasiones  barbarorum,  destructio  studiorum,  per- 
petua bella , omnia  subverterant  principia , praesertim 
inter  principes  et  magnates,  qui  densissimis  ignorantiae 
tenebris  involuti,  frequenter  in  actibus  suis  nullas  justi- 
tiae et  aequitatis  regulas  sequebantur  : moribus  erant  as- 
peri et  depravati;  populi,  ab  eis  crudeliter  vexati,  ad 
clerum  confugiebant  gementes,  ut  invenirent  protectores 
ac  defensores.  Episcopi  et  in  primis  summi  Pontifices,  ob 
eminentiorem  suam  auctoritatem,  admonitionibus,  consi- 
liis, exhortationibus  et  precibus  hujusmodi  principes  saepe 
emollierunt  et  ad  meliores  fruges  adduxerunt.  Saepe  etiam 
invenerunt  ita  obduratos  et  contumaces , ut  nihil  ab  eis 
obtinere  possent  : tunc,  post  minas  frustra  iteratas,  eos 
excommunicabant.  S.  Gregorius  VII  religioso  zelo  contra 
omnes  abusus  accensus , et  acri  ingenio  praeditus , alia 

quaesiit  media  contra  Henricum  IV , qui  ipse  Pontificem 
in  conciliabulo  Germaniae  deponi  jusserat.  Supponens 
ergo,  non  vero  definiens,  se  absolutam  habere  potestatem 
in  imperatorem  ut  talem  (ex  multo  enim  tempore  impe- 
ratores electi,  confirmationem  et  coronam  a pontifice  Ro- 
mano accipiebant),  ad  solemnem  depositionis  sententiam 
procedit.  Quidam  alii  Pontifices,  S.  Gregorium  VII  imi- 
tantes , principes  contumaces  excommunicaverunt;  raro 
tamen  usque  ad  depositionem  venerunt,  et  ordinarie  non 
nisi  erga  eos  qui  fuerant  electi , ac  proinde  coronam  sub 
certis  conditionibus  expressis  aut  tacitis  acceperant , qui- 
bus cum  pertinaciter  deficerent,  jus  imperandi  merito 
amittebant.  Throno  autem  vacante  per  sententiam  decla- 
rato, magnates  ad  quos  pertinebat  electio,  convocabantur 
ut  digniorem  eligerent  principem.  Si  quidam  abusus  in 
exercitio  talis  potestatis  irrepsissent  , quod  Romanorum 
pontificum  hostes  ultra  modum  clamitant,  certe  affirmari 
non  potest  eam  in  se  sumptam  esse  malam,  injustam,  ab- 
surdam: constat,  e contra,  eam  bene  intellectam,  nihil 
inordinatum  continere  et  aliquando  fuisse  utilissimam. 

4°  Certum  est  Romanum  pontificem , ut  Petri  succes- 
sorem et  Christi  vicarium,  spiritualem  habere  jurisdic- 
tionem in  Christianos  principes  sicut  in  simplices  fideles, 
ac  consequenter  eos  excommunicationi  aliisque  poenis  spi- 
ritualibus subjicere  posse  : hoc  a nullo  catholico  negari 
potest. 

5°  Boni  principes,  aut  delinquentes  etiam  graviter,  sed 
emendationem  non  respuentes,  nihil  unquam  molestiae 
ex  parte  summorum  Pontificum  experti  sunt;  in  ipsis,  e 
contra,  semper  invenerunt  amicos,  adjutores  et  recti  or- 
dinis tenacissimos  defensores.  Soli  depravati,  publica 
scandala  praebentes , vel  populorum  suorum  oppressores 
et  ad  meliora  consilia  redire  pertinaciter  recusantes, 
extremis  sententiis  fuerunt  subjecti.  Nulla  igitur  erat 
ratio  cur,  his  temporibus,  principes  electi  et  juxta  aequi- 
tatis regulas  regnare  volentes , ab  acceptanda  corona  sibi 
oblata  retraherentur  sub  praetextu  quod  delinquentes  aut 
errorem  amplectentes,  a Romanis  pontificibus  excommu^ 

nicari  et  deponi  possent , et  multo  minus  cur  infideles  et 
haeretici  fidem  catholicam  non  amplecterentur. 

A fortiori  recentes  philosophi  nostri , si  principiis  suis 
starent,  magnis  laudibus  celebrare  deberent  Romanos 
pontifices,  qui  causam  populorum  injuste  oppressorum 
soli  diu  sustinuerunt. 

6°  Caeterum,  quaedam  in  historia  reperiuntur  facta  no- 
tatu dignissima;  v.  g.,  1°  episcopi,  et  plus  quam  alii 
summus  Pontifex , consulebantur  utrum  dignitas  regia 
convenienter  huic  vel  illi  homini  deferretur;  tunc  sen- 
tentiam suam  aperientes , non  semel  definierunt  eam  ab 
uno  ad  alterum  transferri  posse.  Sic  concilium  XII  Tole- 
tanum definivit , anno  681 , Hispanos  regi  Vambae  jam 
non  esse  obstrictos , quia  regnabat  Hervigius.  Sic  Zacha- 
rias  declaravit,  anno  751 , nomen  regis  a Chilperico  III 
deferendum  esse  Pippino,  qui  jam  solus  de  facto  habebat 
potestatem.  Sic  Leo  III,  anno  800,  titulum  imperatoris  et 
coronam  imposuit  Carolo  Magno , ex  precibus  Romano- 
rum, qui  ab  imperatore  Orientjs  gubernari,  regi  ac  de- 
fendi amplius  non  poterant.  Sic  tandem  anno  962,  Joan- 
nes  XII  coronavit  Othonem  I. 

2°  Plures  principes  se  suumque  regnum  sedi  Aposto- 
licae  consecraverant  et  subministrabant,  se  tributarios 
erga  summum  Pontificem,  R.  Petri  successorem,  consti- 
tuerant : hinc  summi  Pontifices  arbitrari  potuerunt  se, 
ratione  altioris  potestatis  {comme  suzerains),  habere  auc- 
toritatem eos  admonendi,  judicandi  et  deponendi. 

3°  In  quibusdam  conciliis  plures  decretae  fuerunt  poenae 
temporales,  v.  g.,  in  concilio  Lateranensi  III,  anno  1179, 
et  in  concilio  Lateranensi  IV,  anno  1215,  sub  Innocen- 
tio  III.  Sed  notandum  est  duo  haec  concilia  fuisse  convo- 
cata tum  ad  exstinguendas  haereses  Catharorum , Albi- 
gensium  et  Valdensium,  tum  ad  medendum  innumeris 
malis  quae  inde  in  omni  genere  pullulabant ; in  eis  autem 
plures  cum  patribus  sedebant  principes,  et  non  pauci 
aderant  aliorum  legati : inter  episcopos  multi  erant  simul 
domini  temporales.  Ut  ergo  calamitatibus  tam  lugendis 
efficacius  occurreretur,  decretis  adversus  haereses  junctae 

sunt  poenas  temporales  contra  haereticos  eorumque  fauto- 
res : j uste  autem  principes  bellum  his  haereticis  publicae 
tranquillitatis  evidenter  hostibus , inferre  poterant , ut 
eos  ad  servandas  leges  aequitatis  adducerent : ergo  pcenae 
temporales  contra  illos  iliorumque  fautores  licite  pote- 
rant decernere.  In  his  igitur  ac  in  aliis  conciliis  latae 
aut  statutae  sunt  pcenae  mixtae,  spirituales  scilicet  et  tem- 
porales. 

Haec  de  tanta  quaestione,  olim  tam  vehementer  agitata, 
saepe  tam  imperfecte  ponderata,  et  nunc  ad  praxim  non 
pertinente,  sufficere  nobis  videntur. 


Sectio  secunda.  — De  infallibilitate  Romani  pontificis. 

Omnes  catholici  tenent  1°  Romanum  pontificem  errare 
posse  in  controversiis  quae  cum  quaestionibus  fidei  vel 
morum  non  sunt  colligatae ; 2°  illum  errare  posse  in  quaes- 
tionibus fidei  et  morum,  si  ut  doctor  privatus  doceat, 
v.  g.,  si  libros  theologicos  aut  canonicos  componat,  licet 
magnam  faciat  auctoritatem , ut,  exempli  gratia,  de  Be- 
nedicto XIV  dici  potest.  Plures  tamen  olim  tenuerunt  eum 
etiam  ut  doctorem  privatum  errare  non  posse. 

Deinde  nemo  est  qui  neget  1°  Romanum  pontificem, 
cum  concilio  generali  circa  fidem  aut  mores  docentem , 
errare  non  posse;  2°  eum  in  re  dubia  statuentem  per  de- 
cretum ad  omnes  fideles  spectans  ab  omnibus  cum  reve- 
rentia et  obedienter  audiendum  esse,  quia  id  necessarium 
est  ad  bonum  Ecclesiae  regimen  et  ad  depositum  sacrae 
doctrinae  custodiendum.  Vide  Bellarm.  de  Pontifice  Ro- 
mano, 1.  4,  c.  2. 

His  notatis,  animadvertendum  est  gallicanae  opinionis 
fautores  docere  Romanum  pontificem  errare  posse,  si 
absque  concilio  generali  aut  consensu  Ecclesiae  dispersae 
aliquid  definiat.  Verum  haec  opinio  non  multos  nunc  ha- 
bet defensores,  etiam  in  Gallia.  Plerique  enim  catholici , 
ubique  degentes , imo  fere  omnes  tenent  Romanum  pon- 
tificem errare  non  posse  in  fidei  et  morum  definitionibus, 
ita  ut  non  possit  ullo  modo  definire  aliquid  haereticum  a 

i.  20 

tota  Ecclesia  credendum  : quae  definitiones  ex  cathedra 

dicuntur  factae. 

Nonnullas  alias  omittimus  quaestiones  ad  definitiones 
ex  cathedra  spectantes,  quia  nullius  videntur  utilitatis. 

Igitur  quaerimus  utrum  summus  Pontifex  ex  cathedra 
B.  Petri  loquens,  et  aliquid  circa  fidem  vel  mores  defi- 
niens ab  universa  Ecclesia  credendum  aut  faciendum,  in- 
fallibilitatis  privilegio  gaudeat.  Hanc  thesim  fortiter  tuen- 
tur Bellarminus,  loco  citato;  Melchior  Canus,  1.  6,  c.  3 
et  seq. ; Billuart , S.  Ligorius,  Veith,  Cerboni,  P.  Perrone, 
et  communiter  theologi  cum  nonnullis  etiam  Gallis,  inter 
quos  olim  doctissimus  de  Marea,  speciali  hac  de  re  dis- 
sertatione, Fenelon,  plures  doctores  Sorbonici,  etrecen- 
tiores  auctores , D.  de  Maistre , pedimontanus , sed  qui 
in  lingua  nostra  scripsit  du  Pape  et  de  TEglise  Gallicane, 
et  multi  nunc  alii. 

Praecipua  eorum  argumenta  sunt : 1°  varii  textus  sacrae 
Scripturae,  v.  g. : Tu  es  Petrus,  et  super  hanc  petram  aedi- 
ficabo Ecclesiam  meam,  Matt.  xvi,  18;  Simon  Joannis,  di- 
ligis me amas  me pasce  agnos  meos pasce  oves 

meas Joan.  xxi,  IS,  16,  17;  Simon , Simon,  ecce  Sata- 

nas expetivit  vos,  ut  cribraret  sicut  triticum : ego  autem  ro- 
gavi pro  te  ut  non  deficiat  fides  tua  : et  tu  aliquando  conver- 
sus, confirma  fratres  tuos,  Luc.  xxn,  31  et  32.  2°  Praero- 
gativae certae  Romani  pontificis  : etenim  juxta  omnes 
pontifex  Romanus  est  caput  Ecclesiae,  centrum  unitatis, 
habet  potestatem  edendi  decreta  fidei,  etc.  Ergo  fallere 
non  potest  quando  totam  Ecclesiam  docet  ex  cathedra. 
3°  Ea  quae  in  pluribus  conciliis  generalibus  acta  sunt; 
v.  g.  in  concilio  Chalcedonensi,  patres,  cum  audiissent 
lectionem  epistolae  S.  Leonis,  dixerunt  anathema  iis  qui 
non  ita  crederent;  et  Act.  m,  doctrinam  hujus  Pontificis 
ut  doctrinam  B.  Petri  amplexi  sunt,  postulantes  universa 
concilii  dogmata  auctoritate  sedis  Apostolicae  confirmari; 
concilium  Lugdunense  II  dicit,  loquendo  de  pontifice  Ro- 
mano B.  Petri  cum  plenitudine  potestatis  successore : «Si 
» quae  de  fide  subortae  fuerint  quaestiones,  suo  debent  ju- 
» dicio  definiri.  » 4°  Traditio  : acta  conciliorum  Africani 

et  Arausicam,  contra  Pelagianos  et  Semipelagianos,  ad 
Romam  missa,  fuerunt  approbata.  S.  Aug.,  Ser.  231  de 
Verb.  evang.  Joan.  (t.  v,  coi.  645),  ait : «Jam  de  hac 
» causa  duo  concilia  missa  sunt  ad  sedem  Apostolicam  : 
» inde  etiam  rescripta  venerunt.  Causa  finita  est : utinam 
» aliquando  finiatur  error ! » Alia  citantur  testimonia. 
Ergo. 

Auctores  vero  qui  contrariam  tenent  sententiam,  cum 
illustrissimo  Bossuet,  negant  valorem  argumentorum  huc 
usque  allegatorum,  dicentes  ea  non  esse  sufficienter  clara, 
textus  diversas  admittere  interpretationes,  praxim  Eccle- 
siae in  conciliis  fuisse  oppositam,  testimonia  plurimorum 
patrum  et  nonnulla  facta  in  Historia  Ecclesiae  relata  con- 
trarium probare,  etc.  Ergo,  etc. 

At  sententia  quae  tenet  pro  infallibilitate  inulto  melius 
est  probata,  et  consuetae  agendi  rationi  episcoporum  ca- 
tholicorum etiam  Gallicanorum  ubi  de  dogmaticis  summi 
Pontificis  decisionibus  agitur,  velut  in  intricatis  super 
haeresi  Janseniana  negotiis,  magis  congruens  videtur.  Ad- 
missa Romani  pontificis  infallibilitate,  omnes  catholici 
judicio  ejus  solemni  stare  tenentur,  dum,  e contra,  in- 
fallibilitate rejecta,  interminabiles  et  fere  insolubiles 
nascuntur  difficultates. 

Notandum  tamen  hanc  sententiam,  cum  non  fuerit 
definita,  ad  fidem  catholicam  non  pertinere,  ideoque  hae- 
reticali  nota  afficiendos  non  esse  qui  contrariam  tenerent. 

Sectio  tertia.  — De  potestate  summi  Pontificis  respective 
ad  concilium  generale. 

Petitur  an  concilium  generale  sit  supra  Papam,  vel 
Papa  supra  concilium  generale. 

Quaestio  non  est  nec  esse  potest  de  concilio  generali  una 
cum  summo  Pontifice  congregato;  Papa  enim  non  potest 
esse  seipso  superior  vel  inferior. 

Certum  est  1°  summum  Pontificem  esse  superiorem 
omni  concilio  particulari,  sive  provinciali,  sive  nationali; 
id  omnes  catholici  fatentur.  Etenim  summus  Pontifex 

divinam  habet  auctoritatem  in  tota  Ecclesia;  quando  ex 
cathedra  Petri  loquitur,  totam  Ecclesiam  docet,  omnes  fi- 
deles sunt  ipsius  oves,  eos  verbo  Dei  pascere  tenetur; 
episcopi  vero  qui  concilium  provinciale  vel  nationale  con- 
stituunt, auctoritatem  habent  in  his  Ecclesiis  respectivis 
limitatam,  totam  Ecclesiam  non  repraesentant,  nec  pro  lota 
Ecclesia  loquuntur.  Unde,  juxta  omnes,  illaesis  promissio- 
nibus Christi  errare  possunt,  sicuterravitconcilium  Cartha- 
ginense  sub  S.  Cypriano  celebratum,  octoginta  quinque  com- 
plectens episcopos,  quorum  plurimi  erant  fidei  confessores. 

Certum,  est  2°  concilium  non  esse  generale  nisi  a Papa 
fuerit  convocatum,  aut  saltem  legitime  approbatum,  ut 
supra  diximus. 

Attamen  certum  est  3°  quod  si  nullus  sit  Papa  aut  sit 
tantum  Papa  dubius,  concilium  generale  sufficienter  con- 
vocari potest  : Ecclesia  enim,  quae  nunquam  perire  nec 
deficere  potest,  sufficientem  semper  habere  debet  potes- 
tatem ut  in  quocumque  casu  sibi  provideat : in  tali  ergo 
extremitate  concilium  generale  a cardinalibus  congrega- 
tum fit  legitimum,  non  quidem  ut  dogmata  fidei  infalli- 
biliter  definiat,  sed  ut  inter  contendentes  de  Pontificatu 
pronuntiet,  et  certum  Papam  ostendat  vel  constituat.  Sic 
primum  factum  est  in  concilio  Pisano,  anno  1409,  deinde 
inconcilio  Constantiensi,  anno  14 15.  Concilium  Pisanum 
deposuit  duos  Pontifices  contendentes  et  dubios,  scilicet 
Gregorium  Xll  et  Benedictum  XIII,  et  elegit  Alexan- 
drum Y,  cui  post  decem  menses  successit  Joannes  XXIII. 
Cum  autem  Gregorius  et  Benedictus  suae  depositioni  ac- 
quiescere nollent  et  numerosae  ecclesiae  illis  adhaerere  non 
cessarent,  Alexander  Y et  Joannes  XXIII  a tota  Ecclesia  ut 
legitimi'pontifices  nunquam  fuerunt  admissi.  Tres  igitur 
erant  simul  Papae.  Concilium  Constantiense  Martinum  V 
elegit.  Gregorius  et  Joannes  in  antecessum  a pontificatu 
abdicaverant.  Benedictus  XIII  (Petrus  de  Luna)  fuit  depo- 
situs et  ab  omnibus  derelictus.  Martinus  solus  remansit, 
et  universa  Ecclesia  eum  ut  legitimum  B.  Petri  successo- 
rem agnovit,  sicque  tandem  finem  habuit  magnum  Occi- 
dentis schisma. 

Certum  est  adhuc  4°  summum  Pontificem  concilio  ge- 
nerali non  esse  superiorem,  eo  sensu  quod  dogmatica  ejus 
decreta  annullare  aut  mutare  possit;  decreta  enim  certo 
infallibilia  nullam  subire  possunt  mutationem  : atqui 
decreta  concilii  vere  generalis,  secundum  conditiones  a 
nobis  superius  expositas,  certo  sunt  infallibilia;  ergo 
nec  summus  Pontifex  nec  aliud  concilium  generale  ali- 
quid in  eis  mutare  potest.  Posset,  e contra,  leges  et  disci- 
plinae statuta  per  legitimam  dispensationem  relaxare, 
sicut  ostendimus. 

Sola  ergo  quae  superest  difficultas  in  eo  sita  est,  videlicet 
l°an  concilium  generale  legitime  congregatum,  cui  sum- 
mus Pontifex  per  se  aut  per  legatos  praeest,  possit  eumdem 
Pontificem,  quamvis  non  dubium,  accusare,  judicare, 
condemnare  et  deponere,  an  vero  in  eo  casu  Pontifex  va- 
leat concilium  dissolvere  aut  in  alium  locum  transferre ; 
2°  an  concilium  generale  legitime  congregatum  et  celebra- 
tum, vera  gaudeat  infallibilitate,  independenter  a con- 
firmatione summi  Pontificis. 

Omnes  iterum  conveniunt  1°  concilium  generale  legi- 
timam habere  potestatem  examinandi  Pontificem  de 
aperta  haeresi  rationabiliter  suspectum,  si  unquam  dare- 
tur, illumque  condemnandi  et  deponendi;  nam  quilibet 
homo  vere  haereticus  ipso  facto  extra  Ecclesiam  constitui- 
tur. Ergo  illius  caput  esse  non  potest,  seu  accuratius,  si 
Papa  sit,  eo  ipso  dignitatem  suam  coram  Deo  amittit ; 
ideo  concilium  in  eo  casu  proprie  non  deponeret,  sed 
Papam  jam  non  esse  declararet. 

2°Universimadmittunttbeologi  conciliumgenerale  om- 
nimoda infallibilitate  gaudere,  si  in  decretis  suis  instruc- 
tionem a summo  Pontifice  per  litteras  aut  per  legatos  datam 
sequatur,  quia  tunc  adest  consensus  Romani  pontificis. 

3°  Si,  e contra,  legati  mandata  a summo  Pontifice  ac- 
cepta transgrederentur,  concilium  non  esse  infallibile 
generatim  admittitur,  quia  vere  oecumenicum  dici  non 
posset.  Sic  Nicolaus  I annullavit  quidquid  ex  consensu 
legatorum  suorum  factum  fuerat  in  concilio  Constantino- 
politano,  tempore  Pbotii,  contra  Ignatium, 

Quaestio  denique,  ad  simpliciorem  statum  suum  ultimo 
reducta,  sic  videtur  esse  : 1°  utrum  concilium  generale 
legitime  congregatum  habeat  auctoritatem  in  summum 
Pontificem,  non  dubium,  sed  certum,  de  haeresi  non  con- 
victum, ita  ut  illum  deponere  possit,  an  vero  Pontifex  ha- 
beat auctoritatem  in  concilium;  2°  utrum,  ex  bypothesi 
quod  concilium  legitime  congregatum  unam  sententiam 
admitteret,  et  oppositam  Pontifici  teneret.  Pontifici  potius 
quam  concilio  vel  concilio  potius  quam  Pontifici  adhae- 
rendum foret. 

In  omnibus  retro  saeculis  neutra  ex  his  suppositioni- 
bus adhuc  contigit.  Ex  divinis  promissionibus  non  solum 
praesumere,  sed  sperare  licet  neutram  deinceps  adventu- 
ram esse,  quippe  Spiritus  sanctus.  Ecclesiam  catholicam 
semper  speciali  assistentia  regens,  non  permittet  tantis 
malis  eam  concuti.  Non  immorabimur  in  discutienda 
hac  quaestione,  quam  ex  professo  pertractare  solent  Galli, 
respectivam  auctoritatem  concilii  supra  Papam  plerum- 
que docentes ; dum  extranei  theologi  oppositam  defendunt 
sententiam.  Christus  enim  dixit  Petro  et  successoribus 
ejus : Ego  rogavi  pro  te  ut  non  deficiat  fides  tua ; et  tu  ali- 
quando conversus,  confirma  fratres  taos,Luc.  xxil,  32.  Jam 
vero  nullus  est  qui  non  videat  Romanos  pontifices  loqui 
in  Petri  persona,  ut  habentes  potestatem  totam  regendi 
et  pascendi  Ecclesiam.  Legi  possunt  auctores  supra  citati, 
ubi  de  infallibilitate.  Sed  omnes  sciant  sequentem  propo- 
sitionem n°  29,  ab  Alexandro  VIII  per  decret.  7 decem- 
bris 1630  fuisse  damnatam  : « Futilis  et  toties  convulsa 
» est  assertio  de  pontificis  Romani  supra  concilium  oecu- 
» .menicum  auctoritate,  atque  in  fidei  quaestionibus  decer- 
» nendis  infallibilitate. » Curs.  compl.  theol.  t.  vi,  coi.  732. 

Sectio  quarta.  — De  celebri  cleri  Gallicani  Declaratione 
anni  1682. 

Paucis  verbis  texenda  est  historia  eorum  quae  famosis- 
simae huic  declarationi  occasionem  praebuerunt;  deinde 
expendemus  quae  sit  auctoritas  ejus. 

Punctum  primum.  — Historia  Declarationis  cleri  Gallicani 
anni  1682. 

Ab  immemoriali  tempore  reges  nostri  jura  circa  bene- 
ficia in  ecclesiis  regni  sui  exercebant,  et  jura  ha)C  dice- 
bantur regalia , gallice  la  regale.  In  eo  consistebant 
1°  quod  rex  bona  temporalia  episcoporum  et  archiepisco- 
porum,  sede  vacante,  per  suos  delegatos  sibi  administraret, 
usque  ad  diem  quo  novus  episcopus  vel  arcbiepiscopus 
juramentum  fidelitatis  praestaret;  2°  quod  interea  nomi- 
naret ad  omnia  beneficia  ad  quae  episcopus  solet  nominare, 
exceptis  tamen  parochiis.  Hinc  jus  regale  erat  simul  tem- 
porale et  spirituale.  Circa  originem  talis  juris  valde  inter 
se  dissentiunt  auctores ; sed  quidquid  sit,  certum  est  re- 
gem legitimum  habere  non  potuisse  jus  fructus  benefici a- 
les  sibi  assumendi  et  ad  beneficia  nominandi,  nisi  ex  con- 
sensu Ecclesiae  saltem  tacito  ; nam  potestas  civilis,  quan- 
tacumque  sit,  nullum  habet  jus  per  se  ipsam  in  diversa 
Ecclesiae  bona  et  officia,  nec  proinde  in  personas,  quatenus 
haec  officia  exercere  debent. 

Ludovicus  XIV  jus  regale,  per  solemne  edictum  anni 
1673,  ad  omnes  ecclesias  regni  sui  in  quibus  non  existe- 
bat,  extendere  voluit.  Episcopi  Apamensis  et  Alethensis 
huic  edicto  parere  recusarunt,  attestantes  regem  potesta- 
tem suam  excedere.  Tunc  gravis  contra  eos  ingruit  tem- 
pestas : potestate  temporali  oppressi , a suis  metropoli- 
tanis  damnati,  ad  summum  pontificem  Innocentium  X 
appellarunt.  Pontifex  ille,  morum  integritate,  bonorum 
temporalium  despicientia,  pietate  et  zelo  conspicuus,  ju- 
rium  Ecclesiae  tenacissimus  defensor,  causam  duorum 
episcoporum,  ut  par  erat,  suscepit,  sententias  metropolita- 
norum  Tolosani  et  Narbonensis  irritavit,  bis  ad  Ludovi- 
cum  XIV  scripsit,  et  nihil  obtinuit.  Tertium  breve  ad  il- 
lum misit , anno  1679,  quo  graviter  eum  increpavit,  de- 
clarans se  in  tanto  periculo  non  neglecturum  remedia  qui- 
bus, ex  potestate  Dei  sibi  commissa,  uti  poterat. 

Rex  potentissimus,  has  minas  indignanter  ferens,  ex- 

traordinaria  totius  cleri  Gallicani  comitia  per  suas  litte- 
ras 16  junii  1681  convocavit,  ut  viderent  in  deliberatione 
communi  quid  ad  pacem  regni  servandam  et  honorem 
regis  tuendum  agendum  foret. 

Nusquam  visus  est  in  Gallia  coetus  episcoporum  et 
presbyterorum  numerosior,  inquit  D.  deBausset  in  His- 
toria Bossuet.  Nonnulli  tamen  episcopi  apparebant  valde 
exacerbati,  et  multum  timendum  erat  ne,  variis  de  causis 
nimis  commoti , ultra  modum  procederent , Romanum 
pontificem  magis  ac  magis  offenderent  ac  irritarent,  ma- 
gnum, praeter  intentionem  suam,  excitarent  incendium 
quod  in  luctuosissimum  schisma  desineret.  Infelicem  hunc 
exitum  praevidens  Bossuet  tanquam  possibilem,  vigilanti 
et  constanti  prudentia  quaerebat  illum  praecavendo  aver- 
tere. Designatus  fuit  ut  sermonem  consuetum  in  exordio 
hujus  coetus  pronuntiaret : de  unitate  Ecclesiae  disserere 
statuit ; materiam  illam  tanti  momenti  clare,  lucide,  gra- 
viter ac  summa  cum  religione,  in  prima  parte  tracta- 
vit, omnia  verba  attente  ponderavit,  et  animos  jam  ni- 
mis divergere  incipientes  in  unum  coadunavit,  aut  saltem 
multum  temperavit. 

Ipse  mentem  suam  aperit  in  epistola  ad  card.  d‘Es- 
trees,  mensis  decembris  1681 : « Jeu’ai  pas  mis  dans  mon 
» discours  une  seule  parole  qu’avec  des  raisons  parti- 
» culieres,  et  toujours,  je  vous  Fassure  devant  Dieu,  avec 
» une  intention  tres-pure  pour  le  Saint-Siege  et  pour  la 
» paix.  » 

Statim  atque  coetus  fuit  congregatus,  de  jure  regali  pri- 
mum actum  est.  Rex , in  proposito  suo  firmiter  perseve- 
rans, idem  jus  ad  omnes  ecclesias  huc  usque  exemptas 
extendere  semper  voluit ; attamen  in  modo  illud  exercendi 
aliquid  relaxare  proponebat,  nempe  pro  beneficiis  quibus' 
aliqua  jurisdictio  erat  annexa,  retinebat  duntaxat  jus 
praesentandi , et  subditi  sic  praesentati  vicarios  capitula- 
res  vel  novum  episcopum  adire  tenebantur , ut  institutio- 
nem canonicam  obtinerent.  Temperamentum  istud,  cum 
imposita  conditione,  grato  animo  clerus  libenter  admisit : 
tunc  Ludo  vicus  XI Y emisit  novum  edictum  mense  janua- 


DE  VERA  ECCLESLA. 


465 

rio  1682,  quo  regaliam  ad  omnes  ecclesias  regni  sui  exten- 
debat. Clerus  autem  totius  rei  conclusionem  summo  Pon- 
tifici notam  fecit  per  epistolam  diei  3 februarii  1682,  quam 
Bossuet  redegit.  Post  duos  menses  tantum  (11  aprilis)  In- 
nocentius XI  respondit  episcopis,  exprobrans  illis  quod  jura 
ecclesiarum  suarum  contra  injustam  regis  auctoritatem 
male  defenderent,  annullavit  ac  irritavit  quidquid  in  hac 
quaestione  statuerant. 

Interea  rex,  ex  consilio  D.  Colbert , primi  ministri  sui, 
speciale  mandatum  dedit  episcopis  ut  veram  Ecclesiae  Gal- 
licanae sententiam  circa  potestatem  summi  Pontificis  per 
nonnullos  articulos  clare  exprimerent.  Ex  tunc  magis  adhuc 
timere  coepit  Bossuet  pro  unitate  Ecclesiae  : hujusmodi  de- 
clarationem avertere  aut  saltem  retardare  voluisset : sed 
cum  nihil  sub  hoc  respectu  obtinendum  videret,  totus  fuit 
ut  regi,  magistratibus  et  episcopis  satisfaceret,  et  tamen 
essentialia  sanctae  Sedis  jura,  ut  ipse  putabat,  prorsus  il- 
laesa servaret ; pro  eis  contra  plures  episcopos  fortiter  pu- 
gnavit et  sequentem  Declarationem  contexuit,  quae  ab  om- 
nibus fuit  admissa. 

Declaratio  diei  19  martii  1682. 

« Ecclesiae  Gallicanae  decreta  et  libertates  a majoribus 
» nostris  tanto  studio  propugnatas,  earumque  fundamenta 
» sacris  canonibus  et  patrum  traditione  nixa,  multi  di- 
» ruere  moliuntur ; nec  desunt  qui  earum  obtentu  pri- 
» matum  Petri  ej usque  successorum  Romanorum  pontifi- 
» cum  a Christo  institutum,  iisque  debitam  ab  omnibus 
» Christianis  obedientiam , sedisque  Apostolicae , in  qua 
» fides  praedicatur  et  unitas  servatur  Ecclesiae , reveren- 
» dam  omnibus  gentibus  majestatem  imminuere  non  ve- 
» reantur.  Haeretici  quoque  nihil  praetermittunt  quo  eam 
» potestatem,  qua  pax  Ecclesiae  continetur,  invidiosam  et 
» gravem  regibus  et  populis  ostentent,  iisque  fraudibus 
» simplices  animas  ab  Ecclesiae  matris  Christique  adeo 
» communione  dissocient.  Quae  ut  incommoda  propulse- 
» mus,  nos  archiepiscopi  et  episcopi  Parisiis  mandato 

» regio  congregati,  Ecclesiam  Gallicanam  repraesentantes, 

» una  cum  caeteris  ecclesiasticis  viris  nobiscum  deputatis 
» diligenti  tractatu  babito,  haec  sancienda  et  declaranda 
» esse  ducimus. 

» I.  Primum,  beato  Petro  ejusque  successoribus,  Christi 
» vicariis,  ipsique  Ecclesiae  rerum  spiritualium  et  ad  aeter- 
» nam  salutem  pertinentium,  non  autem  civilium,  a Deo 
» traditam  potestatem,  dicente  Domino  : Regnum  meum 
» non  est  de  hoc  mundo ; et  iterum  : Reddite  ergo  quae  sunt 
» Ccesaris,  Caesari,  et  quae  sunt  Dei,  Deo;  ac  proinde 
» stare  Apostolicum  illud  : Omnis  anima  potestatibus  subli- 
» mioribus  subdita  sit;  non  est  enim  potestas  nisi  a Deo  :quce 
» autem  sunt,  a Deo  ordinatae  sunt ; itaque  qui  potestati  re- 
ti sistit.  Dei  ordinationi  resistit.  Reges  ergo  et  principes  in 
» temporalibus  nulli  ecclesiasticae  potestati  Dei  ordina- 
li) tione  subjici  neque  auctoritate  clavium  Ecclesiae  directe 
» vel  indirecte  deponi,  aut  illorum  subditos  eximi  a fide 
» atque  obedientia,  ac  praestito  fidelitatis  sacramento 
» solvi  posse ; eamque  sententiam  publicae  tranquillitati 
» necessariam,  nec  minus  Ecclesiae  quam  imperio  utilem, 
» ut  verbo  Dei,  patrum  traditioni,  et  sanctorum  exemplis 
» consonam  omnino  retinendam. 

» II.  Sic  autem  inesse  Apostolicae  sedi  ac  Petri  succes- 
» soribus,  Christi  vicariis,  rerum  spiritualium  plenam 
» potestatem,  ut  simul  valeant  atque  immota  consistant 
» sanctae  cecumenicae  synodi  Constantiensis,  a sede  Apo- 
» stolica  comprobata,  ipsoque  Romanorum  pontificum  ac 
» totius  Ecclesiae  usu  confirmata,  atque  ab  Ecclesia  Galli- 
» cana  perpetua  religione  custodita  decreta  de  auctoritate 
» conciliorum  generalium,  quae  sessione  quarta  et  quinta 
» continentur;  nec  probari  a Gallicana  Ecclesia  qui  eo- 
d rum  decretorum,  quasi  dubiae  sint  auctoritatis  ac  mi- 
» nus  approbata,  robur  infringant,  aut  ad  solum  schis- 
» matis  tempus  concilii  dicta  detorqueant. 

» III.  Hinc  Apostolicae  potestatis  usum  moderandum 
» per  canones  spiritu  Dei  conditos,  et  totius  mundi  reve- 
» rentia  consecratos ; valere  etiam  regulas,  mores  et  in- 
» stitutaaregno  et  Ecclesia  Gallicana  recepta,  patrumque 

» terminos  manere  inconcussos ; atque  id  pertinere  ad 
» amplitudinem  Apostolicae  sedis,  ut  statuta  et  consuetu- 
» dines  sanctae  Sedis  et  Ecclesiarum  consensione  firmata, 
» propriam  stabilitatem  obtineant. 

» IV.  In  fidei  quoque  quaestionibus  praecipuas  summi 
» Pontificis  esse  partes,  ej  usque  decreta  ad  omnes  et  sin- 
» gulas  Ecclesias  pertinere,  nec  tamen  irreformabile  esse 
» judicium,  nisi  Ecclesiae  consensus  accesserit. 

» Quae  accepta  a patribus  ad  omnes  Ecclesias  Gallica- 
» nas  atque  episcopos  iis  Spiritu  sancto  auctore  praesiden- 
» tes  mittenda  decrevimus,  ut  idipsum  dicamus  omnes, 
» simusque  in  eodem  sensu  et  in  eadem  sententia.  » 

Statim  atque  haec  cleri  Gallicani  Declaratio  ab  omnibus 
episcopis  aliisque  ecclesiasticis  viris  in  comitiis  sedenti- 
bus subscripta  prodiit,  Ludovicus  XIV  eam  adoptavit,  et 
solemni  edicto,  diei  23  martii  1682,  jussit  ut  tanquam 
lex  regni  haberetur,  ac  in  cunctis  theologiae  scholis  doce- 
retur. Omnis  clerus  Gallicanus  moraliter  ei  subscripsit. 
At  Innocentius  XI,  videns  jura  Ecclesiae  esse  pessumdata, 
institutionem  canonicam  constanter  recusavit  eis  qui  De- 
clarationi subscripserant  et  a rege  episcopi  aut  archie- 
piscopi  nominati  erant,  exigens  ab  eis  ut  subscriptionem 
et  adhaesionem  suam  revocarent : rex  autem  noluit  alios 
episcopos  nominatos  per  bullas  Pontificias,  aliis  praeter- 
missis, accipere ; res  per  undecim  annos  sic  permansit, 
et  tertia  pars  sedium  episcopalium  pastoribus  erat  desti- 
tuta. Alexander  VIII,  Innocentii  successor,  iisdem  princi- 
piis adhaesit,  decem  menses  tantum  pontificatum  obtinuit, 
et  immediate  ante  mortem  publicari  jussit  constitutio- 
nem quam  sex  abhinc  mensibus  jam  paraverat  adversus 
cleri  Gallicani  Declarationem. 

Innocentius  XII  Alexandro  successit,  anno  1691,  et 
statim  de  rebus  componendis  cum  Christianissimo  rege 
tractare  coepit,  ut  pax  Ecclesiae  Gallicanae  restitueretur; 
constanter  exegit  ut  qui  praedictae  Declarationi  subscripse- 
rant, aliquam  satisfactionem  Sedi  Apostolicae  darent.  Post 
longam  discussionem,  episcopi  nominati  ad  suam  Sancti- 

tatem  hanc  scripserunt  epistolam,  die  14  septembris 
1693  : 

i 

(( Ad  pedes  Beatitudinis  Vestrae  provoluti,  profitemur 
» et  declaramus  nos  vehementer  quidem,  et  supra  omne 
» id  quod  dici  potest,  ex  corde  dolere  de  rebus  gestis  in 
» comitiis  praedictis,  quae  Sanctitati  Vestrae  et  ejusdem 
» praedecessoribus  summopere  displicuerunt;  ac  proinde 
» quidquid  in  iisdem  comitiis  circa  ecclesiasticam  potes- 
» tatem  et  Pontificiam  auctoritatem  decretum  censeri  po- 
x>  tuit,  pro  non  decreto  habemus  et  habendum  esse  deela- 
» ramus  : praeterea,  pro  non  deliberato  habemus  illud 
» quod  in  praejudicium  jurium  ecclesiarum  deliberatum 
» censeri  potuit  : mens  quippe  nostra  non  fuit  quidquam 
» decernere  et  ecclesiis  praedictis  praejudicium  inferre.  » 

Ludovicus  XIV  eodem  tempore  scripsit  quoque  propria 
manu  ad  Innocentium  XII  his  verbis  : 

«Tres-saint  Pere,  j?ai  toujours  beaucoup  espere  de 
» Fexaltation  de  Votre  Saintete  au  Pontificat  pour  les 
» avantages  de  FEglise  et  Favancement  de  notre  sainte 
» religion;  j^en  eprouve  presentement  les  effets  avec  bien 
» de  la  joie  dans  tout  ce  que  Sa  Beatitude  fait  de  grand 
» et  avantageux  pour  le  bien  de  Fun  et  de  Fautre.  Gela 
» redouble  en  moi  mon  respect  filial  en  ver  s Votre  Beati- 
» tude.  Comme  je  cherche  a le  lui  faire  connaitre  par  les 
» plus  fortes  preuves  que  j'en  puis  donner,  je  suis  bien 
» aise  aussi  de  faire  savoir  a Votre  Saintete  que  j'ai 
» donne  les  ordres  necessaires  pour  que  les  choses  conte- 
» nues  dans  mon  edit  du  22  mars  1682,  touchant  la  De- 
» claration  faite  par  le  clerge  de  France,  a quoi  les  con- 
» jonctures  passees  m'avaient  oblige,  ne  soient  pas  obser- 
» vees,  et  que,  desirant  que  non-seulement  Votre  Sain- 
» tete  soit  informee  de  mes  sentiments,  mais  encore  que 
» tout  le  monde  connaisse  par  une  marque  particuliere 
» la  veneration  que  j'ai  pour  ses  grandes  et  saintes  qua- 
» litfe,  je  ne  doute  pas  que  Votre  Beatitude  n'y  reponde 

» par  toutes  les  preuves  et  demonstrations  envers  moi  de 
» son  affection  paternelle...  » Hi  st.  de  Bossuet , 

Punctum  secundum.  — De  auctoritate  Declarationis  anni  1682, 

Quaestio  est  an  praefata  Declaratio  habeat  vim  legis. 

1°  Certum  est  illam  vim  legis  Ecclesiasticae  non  habere : 
4°  quia  episcopi  sententiam  suam  tantummodo  manifes- 
tare voluerunt,  non  vero  decretum  efformare,  nec  legem 
condere ; 2°  quia  deputati  secundi  ordinis  ad  episcopatum 
promovendi,  qui  in  comitiis  anni  1682  sedentes  Declara- 
tioni adhaeserant,  testati  sunt  in  epistola  satisfactoria 
quam  paulo  ante  retulimus,  mentem  suam  non  fuisse 
quidquam  decernere,  et  praeterea  revocaverunt  quidquid 
contra  Pontificiam  auctoritatem  decretum  censeri  posset; 
3°  quia  Alexander  VIII  dictam  Declarationem  rescidit  et 
annullavit;  sunt  ferme  ipsius  vei;ba.  Quamvis  constitutio 
ejus  non  fuerit  publicata  secundum  formas  in  Gallia  con- 
suetas, non  tamen  est  parvi  momenti  etiam  apud  Decla- 
rationis fautores. 

2°  Non  videtur  quomodo  eadem  Declaratio  vim  legis 
civilis  haberet  : 1°  quia  auctoritas  civilis  non  habet  jus 
aliquid  praecipiendi  circa  doctrinam  ecclesiasticam ; 2°  quia 
Ludovicus  XIV,  licet  edictum  suum  solemniter  non  re- 
vocaverit, testatur  in  epistola  ad  Innocentium  XII,  se  jus- 
sisse  ut  deinceps  non  observaretur,  et  3°  praecipue,  quia 
constitutiones  politicae  a 1814  usque  nunc  publicatae,  de- 
clarant Gallos  habere  jus  suas  opiniones  publicandi,  ob- 
servando leges  quae  abusus  ex  tali  libertate  provenientes 
reprimere  debent. 

Quaeritur  utrum  praedictae  Declarationi  subscribere 
liceat. 

fi.  Ut  proposito  dubio  occurramus,  operae  pretium  du- 
cimus ea  simpliciter  referre  quae  a Romanis  pontificibus 
variis  in  circumstantiis  prolata  sunt.  Inde  unusquisque 
judicabit,  occurrente  casu,  an  subscribere  licitum  esset. 

1°  Sic  se  habet  Alexander  VIII,  in  bulla  Inter  multipli- 
ces, supra  citata  : Omnia  et  singula,  quae  tam  quoad 

» extensionem  juris  regaliae,  quam  quoad  Declarationem 
» de  potestate  ecclesiastica,  ac  quatuor  propositiones  in  ea 
» contentas,  in  supradictis  comitiis  cleri  Gallicani,  anno 
» 1682  habitis,  acta  et  gesta  fuerunt,  cum  omnibus  et 
» singulis  mandatis,  arrestis,  etc.,  improbamus,  cassa- 
» mus,  irritamus  et  annullamus...  deque  eorum  nulli- 
» tate  coram  Domino  protestamur. » 

2°  Benedictus  XIV  scribens  ad  supremum  Hispaniae  in- 
quisitorem, die  31  julii,  anno  1748,  sic  aiebat,  de  opere 
Bossuet  agens  : «Totum  opus  ( Defensio  Declarationis ) ver- 
» satur  in  asserendis  propositionibus  a clero  Gallicano 
» firmatis  in  conventu  anni  1682.  Difficile  profecto  est 
» aliud  opus  reperire  quod  aeque  adversetur  doctrinae  extra 
» Galliam  ubique  receptae  de  summi  Pontificis  ex  cathe- 
» dra  definientis  infallibilitate , de  ejus  excellentia  supra 
» quodcumque  concilium  cecumenicum,  de  ejus  jure  in- 
» directo,  si  potissimum  religionis  et  Ecclesiae  commodum 
» id  exigat,  super  juribus  temporalibus  principum  supre- 
» morum.  Tempore  felicis  recordationis  Clementis  XII, 
» nostri  immediati  praedecessoris,  serio  actum  est  de  opere 
» proscribendo;  et  tandem  conclusum  fuit  ut  a proscrip- 
» tione  abstineretur , nedum  ob  memoriam  auctoris  ex 
» tot  aliis  capitibus  de  religione  bene  meriti,  sed  ob  jus- 
» tum  novorum  dissidiorum  timorem.  » 

3°  Pius  VI,  in  bulla  Auctorem  fidei,  edita  die  28  au- 
gusti, anno  1794,  contra  acta  synodi  Pistoriensis,  ait : 
« Neque  silentio  praetereunda  insignis  et  fraudis  plena 
» synodi  temeritas,  quae  pridem  improbatam  ab  Apostolica 
» sede  conventus  Gallicani  Declarationem  anni  1682  causa 
» sit  non  amplissimis  modo  laudibus  exornare,  sed.... 
» eam  in  decretum  de  fide  inscriptum  insidiose  includere, 
» articulos  in  ea  contentos  palam  adoptare....  Exigit  a 
» nobis  pastoralis  sollicitudo  recentem  horum  (actorum 
» anni  1682)  factam  in  synodo  tot  vitiis  affectam  adoptio- 
» nem,  velut  temerariam,  scandalosam,  ac  praesertim.... 
» huic  Apostolicae  sedi  summopere  injuriosam  reprobare 
» ac  damnare.»  Vide  textum  completum,  ad  calcem  tomi 
sexti  harum  institutionum. 

4°  Summus  pontifex  Pius  VII,  hac  de  re  anno  1820 
consultus  his  verbis  : « Beatissime  Pater,  N.  confessarius 
» in  Galliis,  S.  V.  humillime  consulit,  num  ipse  queat  et 
» debeat  absolvere  illos  ecclesiasticos  qui  se  subjicere  re- 
» cusant  condemnationi  quam  sancta  Sedes  edidit  qua- 
» tuor  celeberrimarum  propositionum  cleri  Gallicani.  Ita 
» multae  tollentur  quaestiones  et  conscientiae  quiescent. » 

Respondit  per  sacram  Poenitentiariam  ut  sequitur  : 
« Sacra  Pcenitentiaria , diligenter  perpensa  proposita 
» quaestione,  respondendum  censuit.  Declarationem  con- 
» ventus  Gallicani  anni  1682,  ab  Apostolica  sede  impro- 
» batam  quidem  fuisse,  ejusque  conventus  acta  rescissa, 
» nulla  atque  irrita  declarata;  nullam  tamen  theologicae 
» censurae  notam  doctrinae  in  Declaratione  illa  contentae 
» inustam  fuisse  : propterea  nihil  obstare  quominus  sa- 
» cramentali  absolutione  donentur  sacerdotes  illi  qui  bona 
» fide  et  ex  animi  sui  persuasione  doctrinae  illi  adhuc  ad- 
» haerent,  modo  absolutione  digni  aliunde  videantur.  Da- 
» tum  Romae,  in  sacra  Poenitentiaria , die  17  sept.  1820. 
» — Michael,  cardinalis  de  Petro,  Major  Poenitentiarius.» 


CAPUT  SECUNDUM. 

DE  MEMBRIS  ECCLESIAE. 

Ex  dictis  in  decursu  hujus  Tractatus  sequitur  veram 
Christi  Ecclesiam  essentialiter  esse  visibilem  et  in  visibi- 
litate sua  indefectibilem,  esse  Unam,  Sanctam,  Catholicam 
et  Apostolicam;  episcopos  summo  Pontifici  junctos  esse 
jure  divino  omnium  controversiarum  circa  fidem , mores 
etdisciplinam  judices,  et  infallibilitate  gaudere  \ summum 
Pontificem  visibile  illius  caput  esse,  et  proprium  vicarium 
Christi  in  terris,  gaudere  primatu  honoris  et  jurisdictionis 
super  universam  Ecclesiam,  atque  ex  cathedra  loquentem, 
juxta  meliorem  sententiam , in  decretis  fidem  aut  mores 

respicientibus,  infallibilem  esse.  Unde  Ecclesia  merito  de- 
finitur : Societas  hominum  viatorum  ejusdem  fidei  profes- 
sione, eorumdem  sacramentorum  participatione  conjuncto- 
rum, sub  regimine  eorumdem  pastorum  legitimorum  et  prae- 
sertim Romani  pontificis. 

Nunc  igitur  quaerendum  est  quinam  homines  bis  vincu- 
lis externis  inter  se  devinciantur,  ita  ut  sint  vera  Ecclesiae 
membra.  Homines  autem  qui  super  terram  existunt,  sunt 
infideles  vel  fideles,  haeretici  aut  schismatici  vel  catholici, 
praedestinati  vel  reprobi,  justi  vel  peccatores.  Paucis  ver- 
bis nobis  dicendum  est  1°  de  infidelibus,  catechumenis  et 
apostatis;  2°  de  haereticis  et  schismaticis;  3°  de  praedesti- 
natis et  reprobis;  4°  de  excommunicatis;  5°  de  justis  et 
peccatoribus. 

ARTICULUS  PRIMUS. 

DE  INFIDELIBUS,  CATECHUMENIS  ET  APOSTATIS. 

Infideles  in  genere  sunt  ii  qui  non  sunt  baptizati : 
quando  sunt  publici,  certum  est  eos  nullo  modo  ad  Eccle- 
siam pertinere;  si  vero  essent  occulti,  id  est,  si  quis  non 
baptizatus  haberetur  ut  baptizatus,  inter  fideles  versare- 
tur, cum  iis  preces  funderet,  officiis  publicis  assisteret, 
sacramentis  participaret,  pertineretne  ad  corpus  Ecclesiae? 
Quidam  affirmarunt;  nam  ille  homo  eis  videbatur  exter- 
nis Ecclesiae  vinculis  obstrictus ; sed  alii  omnes  hanc  opi- 
nionem rejiciunt : baptismus  enim  est  janua  Ecclesiae 
(conc.  Trident.  sess.  14,  c.  2),  et  aliunde  ille  homo  suffra- 
giis Ecclesiae  neque  directe  neque  indirecte  participat : 
ergo  nequaquam  ipsius  membrum  dici  potest. 

Catechumeni  illi  sunt  qui  doctrina  Christi  imbuuntur 
et  ad  baptismum  se  praeparant. 

De  corpore  Ecclesiae  ipsi  non  sunt;  ntim,  ut  ait  Aposto- 
lus, I Cor.  xii,  13  : In  uno  spiritu  omnes  nos  in  unum  corpus 
baptizati  sumus : fideles  baptizantur  ut  sint  unum  corpus 
in  Christo  : ergo  catechumeni  nondum  sunt  de  corpore 
Christi  seu  de  Ecclesia.  Praeterea  baptismus  est  Ecclesiae 
janua,  ut  observavimus  : igitur  catechumeni  sunt  velut 

concepti  in  sinu  Ecclesiae  per  signum  crucis,  S.  Aug.  tract. 
12  in  S.  Joan.;  sed  quia  per  baptismum  nondum  sunt 
renati,  filii  Dei  et  Ecclesiae  membra  dici  nequeunt.  Atta- 
men, si  fidem,  spem  et  charitatem  perfectam  habeant, 
ad  animam  Ecclesiae  pertinent  et  justi  sunt  apud  Deum. 
Ita  omnes. 

Apostatae  ii  dicuntur  qui  religionem  Christianam  peni- 
tus abnegant,  sive  religionem  talsam  profiteantur,  sive 
nullam  aliam  amplectantur.  Si  publice  id  fecerint,  certum 
est  eos  amplius  non  esse  membra  Ecclesiae;  nam  quaecum- 
que exteriora  illius  vincula  eo  ipso  dissolverunt. 

At,  qui  religionem  Christianam  occulte  deserunt,  ut 
multi  hisce  temporibus  increduli,  non  ideo  cessant  esse 
membra  Ecclesiae,  licet  mortua;  externa  enim  unionis 
vincula  nihilominus  existunt : de  iis  eodem  modo  ac  de 
peccatoribus  ratiocinandum  est;  quod  videbimus  infra. 

ARTICULUS  SECUNDUS. 

DE  H^RETICIS  ET  SCHISMATICIS. 

I.  Haeretici  sunt  illi  qui,  religionem  Christianam  profi- 
tentes,  unum  aut  plures  articulos,  a Deo  revelatos  et  ab 
Ecclesia  ut  tales  propositos,  pertinaciter  negant. 

Sunt  occulti , si  heterodoxa  eorum  opinio  in  notitiam 
publicam  non  venerit;  si,  e contra,  eorum  opinio  suffi- 
cienter innotuerit,  dicuntur  publici. 

Publici  sunt  iterum  vel  tolerati,  vel  non  tolerati : tole-  • 
rati  quidem,  si  in  externa  communione  Ecclesiae  perma- 
neant, ut  erant  Jansenistae;  non  tolerati  autem,  si  ab 
Ecclesia  per  positivam  excommunicationis  sententiam 
ejiciantur,  vel  si  totam  communionem  ipsi  solverint,  al- 
tare contra  altare  erigendo  et  aliis  pastoribus  se  subji- 
ciendo. 

Certum  est  1°  haereticos  occultos  ad  corpus  Ecclesiae 
pertinere,  sicut  apostatas  occultos  et  propter  eamdem  ra- 
tionem. 

Certum  est  2°  haereticos  publicos  et  non  toleratos,  sive 

per  sententiam  fuerint  separati,  sive  ipsi  communionem 
solverint,  Ecclesi®  non  esse  membra;  nullo  modo  enim 
cum  illa  uniuntur  neque  interne  per  virtutes,  neque 
externe  per  communionis  vincula. 

Certum  est  3°  haereticos  toleratos  ad  animam  Ecclesi® 
non  pertinere,  nisi  forte  ratione  bon®  fidei  excusentur  a 
peccato  : id  sequitur  ex  dictis  ubi  de  unitate  Ecclesiae.  Qui- 
dam theologi  contendunt  eos  ad  corpus  Ecclesi®  perti- 
nere, quia  characterem  baptismi,  confirmationis  et  etiam 
ordinis , si  sint  clerici , retinent.  C®teri  vero  generaliter 
docent  eosdem  nec  etiam  ad  corpus  Ecclesi®  pertinere. 

Prob.  1°  Illi  ad  corpus  Ecclesi®  revera  non  pertinent 
qui  essentialia  non  habent  vincula  quibus  membra  ejus 
uniuntur;  atqui  h®retici  notorii  essentialia  non  habent 
vincula  quibus  membra  Ecclesi®  inter  se  uniuntur;  nam, 
ex  probatis,  h®c  vincula  sunt  professio  ejusdem  doctrin®, 
participatio  iisdem  sacramentis,  subjectio  iisdem  pastori- 
bus, et  pr®sertim  Romano  pontifici  : quicumque  ergo 
vel  uno  ex  his  vinculis  caret,  realiter  membrum  Ecclesi® 
dici  non  potest,  sicut  qui  unius  peccati  mortalis  fit  reus, 
jam  Deo  amicus  dici  nequit : porro  h®retici  notorii,  licet 
tolerati,  eamdem  fidem  non  profitentur  : ergo. 

2°  Sententia  nobis  opposita  admitti  non  potest , saltem 
ob  rationem  quam  ejus  defensores  afferunt , scilicet  ob 
characterem  baptismi,  confirmationis  et  ordinis;  cum 
enim  spiritualis  ille  character  nunquam  deleri  valeat, 
inde  sequei’etur  eos  qui  a religione  Christiana  ad  Judais- 
mum,  Mahumetismum  et  etiam  paganismum  transirent, 
nihilominus  esse  membra  Ecclesi® , quod  absurdum  est 
et  ab  omnibus  rejicitur.  Ergo. 

Quaeritur  utrum  hsretici  notorii,  sed  tolerati,  juris- 
dictionem retineant,  si  sint  clerici,  usque  dum  per  sen- 
tentiam ab  Ecclesia  ejiciantur,  vel  donec  ab  illa  actu  po- 
sitivo seipsos  separent. 

Qu®stio  h®c  gravis  est  momenti,  ut  patet. 

Nonnulli  affirmant  haereticos  eo  instanti  quo  hetero- 
doxa  eorum  opinio  fit  notoria,  omni  jurisdictione  desti- 
tui , sicque  cunctos  eorum  actus  a jurisdictione  penden- 

tes,  prorsus  esse  nullos.  Ita  Bellarminus,  de  Pontifice  Ro- 
mano , 1.  2,  c.  30 , et  plures  apud  eum ; ita  etiam,  apud 
Regnier,  Isambert  et  Duval.  Alii  oppositum  docent. 

De  jurisdictione  haereticorum  et  schismaticorum  in  ar- 
ticulo mortis  loquemur  in  Tractatu  de  Poenitentia. 

II.  Schisma,  a verbo  graeco  , dechirer , diviser,  est 
scissura  seu  divisio. 

Duplex  distinguitur  schisma : aliud  per  externam  a com- 
munione Ecclesiae  separationem,  quando  fidelis  a Romano 
pontifice,  vel  a proprio  episcopo,  vel  ab  aliis  Ecclesiae 
membris  se  ita  segregat,  ut  cum  ipsis  in  rebus  divinis 
communicare  nolit;  aliud  vero  fit  per  inobedientiam  erga 
superiorem  ecclesiasticum,  ex  contemptu  auctoritatis  ejus, 
v.  g.,  si  quis  tali  die  jejunare  recuset,  negans  pastores 
Ecclesiae  hujusmodi  jejunia  praecipere  posse. 

Schismatici  sicut  haeretici  possunt  esse  occulti  vel  pu- 
blici, tolerati  vel  non  tolerati,  ut  evidens  est.  Quaecum- 
que autem  de  haereticis  diximus,  similiter  et  propter 
easdem  rationes  de  schismaticis  dicenda  sunt.  Hinc  epi- 
scopi et  sacerdotes  apud  graecos  schismaticos  nullam  ha- 
hent  jurisdictionem. 

ARTICULUS  TERTIUS. 

DE  EXCOMMUNICATIS. 

In  Tractatu  de  Censuris  multa  notantur  circa  excom- 
municationem, quae  hic  referri  non  debent. 

Excommunicatio  major,  de  qua  sola  hic  agitur,  est  cen- 
sura qua  homo  externa  fidelium  communione  seu  usu 
omnium  bonorum  Ecclesiae  spiritualium  cunctis  fidelibus 
communium  privatur. 

Inter  excommunicatos,  alii  sunt  occulti  et  alii  publici, 
alii  denuntiati  et  alii  tolerati. 

Certum  est  1°  excommunicatos  occultos  ad  corpus  Ec- 
clesiae adhuc  pertinere,  externa  quippe  conservant  uni- 
tatis vincula. 

Certum  est  2°  excommunicatos  publice  denuntiatos  de 

corpore  Ecclesiae  jam  non  esse,  nec  ullam  jurisdictionem 
ecclesiasticam  retinere  : id  omnes  fatentur  propter  ratio- 
nes quas  attulimus  in  articulo  praecedenti,  de  haereticis 
non  toleratis  tractando. 

3°  Generaliter  admittunt  theologi  excommunicatos  pu- 
blicos , licet  non  denuntiatos , membra  Ecclesiae  reipsa 
non  esse  : nam , ex  verbis  Christi,  Matth.  xvm,  17,  qui 
non  audit  Ecclesiam , habendus  est  sicut  ethnicus  et  pu- 
blicanus : porro  qui  propter  contumaciam  suam  publice 
excommunicatus  est,  certe  non  audit  Ecclesiam  : ergo. 

Insuper , excommunicatio  in  eo  praecise  consistit  quod 
vincula  unionis  solvantur,  et  homo  fidelis  e sinu  Ecclesiae 
per  auctoritatem  legitimam  ejiciatur : ergo,  ubi  haec  cen- 
sura est  notoria,  externa  unionis  vincula  non  conservan- 
tur, proindeque  homo  sic  excommunicatus  ad  corpus 
Ecclesiae  non  pertinet. 

ARTICULUS  QUARTUS. 

DE  PRAEDESTINATIS  ET  REPROBIS. 

Solos  ad  vitam  aeternam  praedestinatos  de  Ecclesia  esse 
docuerunt  Wiclefus  et  Joannes  Huss  (concil.  Constan- 
tiensi,  sess.  45).  Idem  asseruisse  videtur  Calvinus,  di- 
cendo veram  Chrsiti  Ecclesiam  ex  solis  sanctis  constare ; 
nam , juxta  ipsum , sanctitas  semel  obtenta  amitti  non 
potest : omnes  igitur  sancti  sunt  praedestinati,  et  ex  solis 
praedestinatis  coalescit  Ecclesia. 

PROPOSITIO. 

Nec  omnes,  nec  soli  praedestinati  ad  Ecclesiam  pertinent. 

Prob.  1°  Non  omnes  praedestinati.  Nam  infideles,  hae- 
retici publici,  schismatici  et  excommunicati  ad  Ecclesiam 
non  pertinent ; atqui  tamen  negare  non  licet  aliquos  ex 
eis  esse  praedestinatos;  alioquin  pronuntiandum  foret 
omnes  futuros  esse  reprobos,  ac  proinde  turpiter  erravis- 

sent  sanctissimi  viri  qui  conversionem  hujusmodi  ho- 
minum procurare  tot  modis  et  tantis  laboribus  tentave- 
runt  et  etiam  tentant.  Praeterea  de  Ecclesia  non  erat 
B.  Paulus,  dum  fideles  persequebatur , nec  S.  Aug.  ante 
baptismum  suum,  nec  innumeri  alii  viri  qui  idolis  ser- 
vierunt, partes  haereticorum  tenuerunt,  etc.,  et  quos  ve- 
neramur ut  sanctos  : erant  tamen  praedestinati.  Ergo. 

2°  Non  soli  praedestinati  sunt  de  Ecclesia.  Nam  1°  in 
hujus  Tractatus  initio,  probavimus  veram  Christi  Eccle- 
siam essentialiter  esse  visibilem ; atqui  praedestinati  soli 
Deo  sunt  noti.  2°  Judas  a Christo  vocatus  et  edoctus,  cum 
caeteris  Apostolis  vivens,  erat  de  Ecclesia,  et  tamen  fuit 
reprobus. 

3°  Ex  probatis , quicumque  sunt  baptizati  et  externae 
communionis  vincula  retinent , ad  corpus  Ecclesiae  perti- 
nent : porro  certum  est  inter  eos  multos  futuros  esse 
reprobos  : ergo. 

Solvuntur  objectiones. 

Obj.  1°.  I Petr.  in,  20,  arca  Noe  fuit  Ecclesiae  Christi  fi- 
gura : atqui  eos  solos  continebat  qui  erant  salvandi : ergo. 

It.  Dist.  maj.  Arca  Noe  fuit  Ecclesiae  figura  quoad  ali- 
qua, conc. ; quoad  omnia,  nego  maj.  Itaque  in  duobus 
potissimum  dici  potest  arcam  Noe  Ecclesiam  Christi  prae- 
figurasse. 1°  Quia  sicut  in  ea  concludebantur  animalia 
cujuscumque  generis , munda  et  immunda,  ita  et  in  Ec- 
clesia includuntur  homines  diversorum  gentium  et  mo- 
rum, justi  et  peccatores,  praedestinati  et  reprobi.  2°  Sicut 
nullus  extra  arcam  ab  aquis  diluvii  salvari  potuit,  ita 
extra  Ecclesiam  nullus  salvari  potest : in  eo  praecipue 
consistit  comparatio  Apostoli  inter  arcam  et  Ecclesiam ; 
comparationes  autem  nunquam  urgeri  debent  ultra  simi- 
litudinis punctum.  Ergo. 

Obj.  2°.  Christus  caput  est  Ecclesiae  et  illius  salvator, 
Eph.  v,  23 ; eam  sibi  exhibet  gloriosam , non  habentem 
maculam,  aut  rugam,  aut  aliquid  hujusmodi,  etc.,  ibid. 
f.  27  : atqui  haec  omnia  dici  non  possent  de  Ecclesia,  si 
cum  praedestinatis  reprobos  contineret : ergo. 

R.  Nego  min.  1°  Christus  revera  est  caput  Ecclesiae  et 
ipsius  salvator,  eo  sensu  quod  ab  ipso  tota  fluat  auctoritas 
in  Ecclesia  existens,  tota  gratia,  et  per  ipsum  tantum  sa- 
lus obtineri  possit. 

2°  Ex  Ecclesia  visibili  praedestinatos  et  reprobos , jus- 
tos et  injustos  nunc  continenti , efformabit  Christus  Ec- 
clesiam triumphantem  quam  sibi  exhibebit  gloriosam... 
sanctam  et  immaculatam ; cum  ea  ineffabili  fcedere  copu- 
labitur, et  nuptiae  ejus  in  aeternum  celebrabuntur : merito 
igitur  corporis  sui  mystici,  id  est  Ecclesiae,  salvator  esse 
dicitur,  quamvis  in  ea  nunc  existant  reprobi. 

ARTICULUS  QUINTUS. 

DE  PECCATORIBUS  ET  JUSTIS. 

Ecclesiam  ex  solis  justis  constare  plures  docuerunt  hae- 
retici. Ab  ea  etiam  imperfectos  repellebant  Pelagiani; 
solos  peccatores  insignes  rejiciebant  Donatistae,  quales 
dicebant  esse  catholicos , quos  divinas  Scripturas  tradi- 
disse falso  et  per  calumniam  accusabant. 

Lutherani  et  praesertim  Calvinistae  duplicem  distin- 
guunt Ecclesiam  : unam  externam , quae  non  solum  pec- 
catores, sed  haereticos  et  schismaticos  in  sinu  suo  complec- 
titur ; et  alteram  internam,  quae  vera  Christi  est  sponsa 
et  ex  solis  sanctis  constat. 

Janseniani  et  Quesnellistae  docent  nullam  proprie  dic- 
tam existere  virtutem  sine  charitate,  ne  quidem  fidem  : 
unde,  cum  certum  sit  charitatem  in  peccatoribus  non 
existere , inde  concludunt  eos  pariter  veram  fidem  non 
habere  et  ideo  in  Ecclesia  non  esse. 

PROPOSITIO. 

Peccatores  etiam  insignes  et  manifesti  vere  sunt  de  corpore 

Ecclesice. 

Prob.  1°  ex  Scriptura  sacra . Ecclesia  comparatur  agro 

in  quo  zizania  igne  comburenda  in  medio  tritici  crescunt, 
et  sagenae  missae  in  mare  et  ex  omni  genere  piscium  congre- 
ganti , Matth.  xiii,  24  et  47  : atqui  per  zizania  et  malos 
pisces  intelliguntur  mali  homines  cum  justis  in  Ecclesia 
commixti.  His  parabolis  saepe  usi  sunt  SS.  Patres  contra 
Novatianos  et  Donatistas,  ut  legitur  apud  S.  Aug.,  bre- 
viculo Collationis  cum  Donatistis , coi.  tertii  diei , c.  8. 
Ergo. 

Proh.  2°  ex  SS.  Patribus.  S.  Hieronymus,  Dial.  adver- 
sus Luciferianos , sic  habet : « Arca  Noe  Ecclesiae  typus 
» fuit...  ut  ibi  pardus  et  haedi,  lupus  et  agni ; ita  et  hic, 
.»  justi  et  peccatores , id  est,  vasa  aurea  et  argentea,  » etc. 
S.  Aug.  lib.  de  unico  Baptismo,  cap.  16,  n.  30  : « Intra 
» istam  arcam  (Ecclesiam)  boni  et  mali  esse  possunt, 
» extra  eam  boni  esse  non  possunt.  » Et  in  tractatu  6 in 
Joannem , y.  2 : « Boni  et  mali  sunt  in  Ecclesia  Christi. » 
Ergo. 

Prob.  3°  rationibus  theologicis.  1°  Ecclesia  est  visibilis  : 
atqui  societas  ex  solis  justis  composita  non  esset  visibilis, 
siquidem  justitia  est  qualitas  interna  et  soli  Deo  perfecte 
nota.  2°  Sacramentum  poenitentiae  non  extra , sed  intra 
Ecclesiam  administratur  : atqui  Christus  non  instituit  il- 
lud sacramentum  pro  justis,  sed  pro  peccatoribus.  3°  Illi 
sunt  de  corpore  Ecclesiae  qui  omnia  necessaria  unitatis 
vincula  retinent : atqui  peccatores  etiam  insignes  et  ma- 
nifesti omnia  essentialia  unitatis  vincula  retinent ; nempe 
eamdem  profitentur  fidem , ut  supponitur,  iisdem  subji- 
ciuntur pastoribus,  jus  immediatum  habent  ad  poeniten- 
tiae sacramentum,  et,  eo  mediante,  ad  alia  Ecclesiae  sacra- 
menta : ergo. 

Solvuntur  objectiones. 

Obj.  1°.  Qui  sunt  de  Ecclesia,  Deum  habent  patrem  : 
atqui  peccatores  Deum  non  habent  patrem , sed  ex  patre 
diabolo  sunt,  Joan.  vm,  44  : ergo. 

R.  Distinguo  min.  Deum  non  habent  patrem  eos  ut  tales 
generantem , seu  ratione  gratiae  sanctificantis  quam  non 
habent,  cone ratione  creationis,  conservationis,  doctri- 

n® , grati®  sufficientis,  sacramentorum  aliorumque  salutis 
mediorum  ipsis  oblatorum,  nego  min.  Etenim  Isaias,  i,  2, 
peccatores  vocat  filios  Dei  : itaque  iidem  homines  ad  re- 
gnum Christi  seu  ad  Ecclesiam  pertinere  possunt,  quate- 
nus fidem  profitentur,  pastores  agnoscunt , jus  habent  ad 
sacramenta,  etc.,  et  sub  hoc  respectu  Deum  habent  et  vo- 
care possunt  patrem ; verum  qui  charitate  et  gratia  sanc- 
tificante destituuntur,  filii  sunt  ingrati  erga  Deum  et  ad 
diabolum  vere  pertinent : ergo. 

Obj.  2°.  Si  peccatores  ad  Ecclesiam  vere  pertinerent, 
essent  membra  Christi : atqui  repugnat  Christum  hujus- 
modi habere  membra,  tunc  enim  ipsius  corpus  esset  mons- 
trum, ait  Jurieu;  ergo. 

R.  Nego  min . et  ejus  probationem.  Non  enim  ibi  agitur 
de  corpore  Christi  naturali,  sed  de  corpore  mystico,  seu 
de  societate  qu®  sensu  aliquo  morali  et  allegorieo  corpus 
ejus  dicitur  : atqui  non  repugnat  peccatores  ad  hujusmodi 
corpus  Christi  pertinere  : nam,  ut  societas  absque  ulla  in- 
decentia corpus  Christi  mysticum  dici  possit,  sufficit  quod, 
in  se  spectata , sit  bona , sancta  et  perfecta  : atqui  Eccle- 
sia, licet  peccatores  contineat,  est  nihilominus  societas 
bona , sancta  et  perfecta , ut  ostendimus , de  sanctitate  ejus 
specialiter  agendo : ergo  non  repugnat  peccatores  membra 
illius  esse , sed  mortua , quia  gratia  sanctificante  non  vi- 
vificantur. 

Plurimi  objiciuntur  textus  SS.  Patrum,  pr®sertim 
S.  Aug.;  sed  cum  ille  sanctus  doctor  aliique  Patres  doctri- 
nam nostram  tradant,  ut  supra  vidimus , textus  nobis  ob- 
jecti alio  sensu  necessario  debent  intelligi : et  revera , si 
attente  considerentur,  intelliguntur  vel  de  Ecclesia  trium- 
phante, vel  de  virtutibus  internis  qu®  animam  Ecclesi® 
constituunt,  sicque  non  probant  peccatores  etiam  insignes 
membra  corporis  Ecclesi®  non  esse. 

COMPENDIUM  HISTORICUM  I. 


DE  SCHISMATE  ANNI  1791. 


Ex  via  discussionis,  a novatoribus  decimi  sexti  saeculi  admissa 
infinitae  numero  scaturierunt  sectae  et  opiniones  diversae  praeser- 
tim in  Anglia.  Praecipuas  jam  nominavimus  sectas  quae  in  sinu 
Lutheranismi  et  Calvinismi , aliae  post  alias,  exortae  sunt.  Unus- 
quisque suum  voluit  excogitare  systema  et  particularem  suam 
habere  religionem.  Tot  disputationibus  nimis  defatigata  ratio  et 
cupiditatibus  obcaecata,  vehementi  correpta  est  odio  contra  om- 
nes religiones  positivas ; eas  sibi  repraesentavit  ut  aequaliter  fal- 
sas; contra  eas  ardenter  insurrexit,  omnem  suggillavit  revelatio-, 
nem.  Hinc  perniciosa  nata  est  deistarum,  etiam  atheorum  doctrina 
quae  ab  Anglia  et  Batavia  in  Galliam  coepit  introduci  paulo  post 
initium  decimi  octavi  saeculi.  Eam  praecipue  defendit  et  omni  ge- 
nere librorum  apud  nos  propagavit  Franciscus  Maria  Arouet  dic- 
tus postea  Voltaire , anno  1694  natus,  et  anno  1778  mortuus  : fere 
uno  integro  vixit  saeculo,  et  totus  semper  fuit  ut  omnem  religio- 
nem revelatam  subverteret. 

Famosissimus  vir  ille  multos  alios  sibi  adjunxit  viros,  qui  per- 
petuo et  infatigabili  zelo  nihil  non  tentaverunt  ut  principia  incre-< 
dulitatis  omnibus  insinuarent  ac  persuaderent;  innumera  edide- 
runt volumina  in  omni  gente  et  forma.  Nomine  philosophorum 
decorati,  universis  artibus  et  scientiis  abusi  sunt,  ut  cunctas  ideas 
huc  usque  receptas  obtenebrarent  et  omnium  corda  depravarent* 
Auctoritatem  ecclesiasticam  et  civilem  in  multis  reprehendentes 
et  continuis  dicteriis  lacessentes , in  quemdam  contemptum  ad- 
duxerunt. Veteres  quaeque  institutiones  deprimebantur,  et  tota 
philosophorum  schola  semper  et  undique  reformationem,  seu 
potius  radicalem  regenerationem,  ut  aiebat,  describebat,  commen- 
dabat, exoptabat  et  petebat.  Multi,  praesertim  in  ordine  plebeio, 
his  imbuti  erant  principiis,  et  numerus  eorum  magis  ac  magis 
quotidie  crescebat  : mentes  circumquaque  ardenti  innovationis 
desiderio  laborabant. 

Ex  altera  parte  numerosior  Jansenianorum  et  Quesnellistarum 

secta,  quse  tanta  pertinacia,  versutia  et  subtilitate  utrique  potes- 
tati a tot  annis  resistebat,  gravissimum  intulerat  ei  nocumen- 
tum. 

Anno  1788,  Ludovicus  XVI,  consilio  ministri  sui  Necker  ce- 
dens, generalia  totius  regni  comitia  pro  anno  sequenti  convoca- 
vit; multi  ex  iis  qui  in  variis  provinciis  fuerunt  electi,  novis  opi- 
nionibus vel  Jansenianorum  erroribus  erant  infecti.  Prima  comi- 
tiorum sessio,  cui  rex  ipse  praefuit,  locum  babuit  die  5 maii  1789. 
Legati  plebis  ( les  deputes  du  tiers-etat)  statim  petierunt  ut,  con- 
tra morem  consuetum,  tres  ordines  unum  tantum  efficerent 
conventum , qui  per  capita  et  ad  majoritatem  numericam  opina- 
retur. Hanc  concessionem , non  tamen  sine  difficultate , obtinue- 
runt ; ea  semel  obtenta , novitatis  et  reformationis  amatores  in 
majori  semper  fuerunt  numero , et  sic  postea  fecerunt  quidquid 
voluerunt. 

Die  2 novembris  ejusdem  anni , dictus  conventus  hanc  decrevit 
propositionem  : Les  biens  du  clerge  seront  mis  d la  dispositiori 
de  la  nation.  13  februarii  1790,  omnes  monasticos  ordines  utrius- 
que  sexus  suppressit,  et  vota  religiosa  abolevit.  Die  12  julii  ejus- 
dem anni  1790  decrevit  Constitutionem  civilem  cleri.  In  illa  con- 
stitutione haec  inter  alia  erant  statuta. 

Titre  Ier. 

« Art.  lef.  Chaque  ddpartement  formera  un  seul  dioc&se,  et 
)>  chaque  diocese  aura  la  meme  etendue  et  les  memes  limites  que 
» le  departement. 

» Art . 2.  Les  sieges  des  eveques  des  quatre-vingt-trois  departe- 
» ments  du  royaume  seront  fixes,  savoir,  etc. 

» Tous  les  eveches  existants  dans  les  quatre-vingt-trois  depar- 
» tements  du  royaume  et  qui  ne  sont  pas  nommement  compris  au 
» present  article  sont  et  demeurent  supprimes. 

» Le  royaume  sera  divise  en  dix  arrondissemehts  mdtropoli- 
» tains,  dont  les  sieges  seront,  etc. 

» Art.  3.  II  est  defendu  a toute  eglise  ou  paroisse  de  France,  et 
n a tout  citoyen  francais,  de  reconnaitre,  en  aucun  cas,  sous 
» quelque  pretexte  que  ce  soit , 1’autorite  d’un  eveque  ordinaire 
» ou  metropolitain  dont  le  siege  serait  etabli  sous  la  domination 
» d’une  puissance  etrangere,  ni  celle  de  ses  delegues  residant  en 
» France  ou  ailleurs... 

» Art.  7.  L’eglise  cathedrale  de  chaque  diocese  sera  ramenee  a 
» son  etat  primitif  d’etre  en  meme  temps  eglise  paroissiale  et 
» eglise  episcopale,  par  la  suppression  des  paroisses,  et  le  de 
» membrement  des  habitations  qu’il  sera  convenable  d’y  reunir. 

d Art.  8.  La  paroisse  dpiscopale  ffaura  pas  d’autre  pasteur  im- 

» mediat  que  1’bveque ; tous  les  pretres  qui  y seront  dtablis  seront 
» les  vicaires  et  en  feront  les  fonetions. 

» Art.  9.  11  y aura  seize  vicaires  de  1’eglise  cath^draie  dans  les 
» villes  qui  comprendront  plus  de  10,000  ames,  et  douze  seulement 
)>  dans  celles  oii  la  population  sera  au-dessous  de  10,000  ames. 

» Art.  10.  11  sera  conserve  ou  elabli  dans  chaque  diocese  un 
» seul  seminaire  pour  la  preparation  aux  ordres. 

» Art.  12.  Pour  la  conduite  et  Pinstruction  des  jeunes  el&ves 
» dans  les  seminaires,  il  y aura  un  vicaire  superieur  et  trois  vi- 
» caires  directeurs,  subordonnesa  1’eveque... 

» Art.  14.  Les  vicaires  des  eglises  cathedrales , les  vicaires  su- 
» perieur  et  directeurs  du  seminaire  formeront  ensemble  le  con- 
» seil  babituel  et  permanent  de  1’eveque,  qui  ne  pourra  faire  au- 
» cun  acte  de  juridiction , en  ce  qui  concerne  le  gouvernement 
» du  diocese  et  du  seminaire , qu’apres  en  avoir  ddlibere  avec 
» eux.  Pourra  neant  moins  Peveque , dans  le  cours  de  ses  vi- 
» sites,  rendre  seul  telles  ordonnances  provisoires  qu’il  appar- 
» tiendra. 

» Art.  15.  Dans  toutes  les  villes  et  bourgs  quine  comprennent 
» pas  plus  de  6,000  ames , il  n’y  aura  qu’une  seule  paroisse ; les 
» autres  paroisses  seront  supprimees. 

» Art.  20.  Tous  titres  et  offices,  autres  que  ceux  mentionn^s  en 
» la  presente  constitution , les  dignites,  canonicats,  prebendes, 

» demi-prebendes,  cbapelles,  chapellenies,  tant  des  eglises  cathe- 
» drales  que  des  eglises  collegiales,  et  tous  cbapitres  reguliers  et 
» seculiers,  de  l’un  et  de  1’autre  sexe,  les  abbayes  et  prieures  en 
» regie  ou  en  commende  aussi  de  l’un  et  de  1’autre  sexe,  et  tous 
» autres  benefices  et  prestimonies  generalement  quelconques,  de 
» quelque  nature  et  sous  quelque  denomination  que  ce  soit, 

» sont,  a compter  du  jour  de  la  publication  du  present  decret, 

» eteints  et  supprimes , sans  qu’il  puisse  en  etre  dtabli  de  sem- 
» blables. 

Titre  IL 

» Ari.  1.  A compter  du  jour  de  la  publication  du  present  dd- 
» cret,  on  ne  connaitra  qu’une  seule  maniere  de  pourvoir  aux  dve- 
» ches  et  aux  cures;  c’est  a savoir,  la  forme  des  dlections. 

» Art.  2.  Toutes  les  elections  se  feront  par  la  voie  du  scrutin, 

» et  a la  pluralite  absolue  des  voix. 

» Art.  3.  L’election  des  eveques  se  fera  dans  la  forme  prescrite, 

» et  par  le  corps  electoral , indiques  dans  le  decret  du  22  de- 
» cembre  1789  pour  la  nomination  des  membres  de  1’assemblee  du 
)>  departement... 

» Art.  7.  Pour  etre  dligible  aun  evechd,  il  sera  ndcessaire  d*a- 
» voir  rempli  au  moins  pendant  quinze  ans  lb§  fonetions  du  mL 

» nistfere  ecclfisiastiqne  dans  le  diocese  en  qualitd  de  curd,  de  des- 
» servant  ou  de  vicaire,  de  vicaire  superieur  ou  vicaire  directeur 
» du  seminaire... 

» Art.  14.  La  proclamation  de  1’elu  se  fera  par  le  president 
» de  1’assemblee  dlectorale,  dans  Pdglise  ou  1’election  aura  dtd 
» faite... 

» Art.  16.  Au  plus  tard  dans  le  mois  qui  suivra  son  dlection, 

» celui  qui  aura  ete  elu  a un  dvechd  se  pr^sentera  en  personne 
» a son  dveque  metropolitain , et  s’il  est  elu  pour  le  siege  de  la 
» metropole,  au  plus  ancien  eveque  de  1’arrondissement , avec  le 
» proces- verbal  d’election  et  de  proclamation,  et  le  suppliera  de 
» lui  accorder  la  conflrmation  canonique. 

» Art.  18.  L’eveque  a qui  la  conflrmation  est  demand^e  ne  pourra 
» exiger  de  l’elu  d’autre  serment,  sinon  qu’il  fait  profession  de 
» la  religion  catholique,  apostolique  et  romaine. 

» Art.  19.  Le  nouvel  eveque  ne  pourra  s’adresser  au  Pape  pour 
» en  obtenir  aucune  conflrmation , mais  il  lui  ecrira  comme  au 
» clief  visible  de  1’Fglise  universelle,  en  tdmoignage  de  Punite  de 
» foi,  et  de  la  communion  qu’il  entretient  avec  lui. 

» Art . 20.  La  consecration  de  1’eveque  ne  pourra  se  faire  que 
» dans  son  dglise  cathedrale... 

» Art . 21 . Avant  que  la  cerdmonie  de  la  consdcration  com- 
» mence,  lelu  pretera , en  presence  des  offlciers  municipaux,  du 
» peuple  et  du  clergd,  le  serment  de  veiller  avec  soin  sur  les 
» fideles  du  diocese  qui  lui  est  confle,  d’etre  fidele  a la  nation, 
» a la  loi  et  au  roi,  et  de  maintenir  de  tout  son  pouvoir  la  con- 
» stitution  decrdtee  par  PAssemblee  nationale  et  acceptee  par  le 
» roi. 

» Art.  22.  L’dveque  aura  la  liberte  de  cboisir  les  vicaires  de  son 
» dglise  cathddrale  dans  tout  le  clergd  de  son  diocese,  a la  charge 
» par  lui  de  ne  pouvoir  nommer  que  les  pretres  qui  auront  exerce 
» des  fonctions  ecclesiastiques  au  moins  pendant  dix  ans ; il  ne 
» pourra  les  destituer  que  de  1’avis  de  son  conseil , et  par  une 
» deliberation  qui  aura  ete  prise  a la  pluralitd  des  voix , en  con- 
» nais sance  de  cause. 

» Art . 23.  Les  cures  actuellement  dtablis  en  aucunes  dglises  ca- 
» tbddrales,  ainsi  que  ceux  des  paroisses  qui  seront  supprimees 
» pour  etre  reunies  a la  cathedrale  et  en  former  le  territoire,  se- 
» ront  de  plein  droit , s’ils  le  demandent , les  premiers  vicaires 
» de  P eveque,  chacun  suivant  Pordre  de  leur  anciennete  dans  leurs 
» fonctions  pastorales. 

» Art.  24.  Les  vicaire  superieur  et  vicaires  directeurs  du  sdmi- 
» naire  seront  nommds  par  1’eveque  et  son  conseil , et  ne  pour- 
» ront  etre  destitues  que  de  la  meme  maniere  que  les  vicaires 
» de  1’dglise  cathedrale. 

» Art.  25.  L’dlection  du  curd  se  fera  dans  la  forme  preserite,  et 
» par  les  electeurs  indiquds  dans  le  ddcret  du  22  ddcembre  1789 
» pour  la  nomination  des  membres  de  1’assemblde  administrative 
» du  district. 

» Art.  31.  Pour  etre  eligible  a une  cure,  il  sera  ndcessaire  d’a- 
» voir  rempli  les  fonctions  de  vicaire  dans  une  paroisse,  ou  dans 
» un  hopital  et  autre  maison  de  charitd  du  diocese , au  moins 
» pendant  cinq  ans. 

» Art.  35.  Gelui  qui  aura  etd  proclame  diu  a une  cure , se  pre- 
» sentera  en  personne  a Pdveque  avec  le  proces-verbal  de  son 
» election  et  proclamation , a 1’etfet  d’obtenir  de  lui  1’institution 
» canonique. 

» Art.  36.  L’eveque  aura  la  facultd  d’examiner  l’dlu,  en  prd* 
» sence  de  son  conseil , sur  sa  doctrine  et  ses  mceurs  : s’il  le  juge 
» capable,  il  lui  donnera  1’institution  canonique;  s’il  croit  devoir 
» la  lui  refuser,  les  causes  du  refus  seront  donnees  par  ecrit,  si- 
» gnees  de  1’dveque  et  de  son  conseil,  sauf  aux  parties  le  recours 
» a la  puissance  civile. 

» Art.  38.  Les  cures  eius  et  instituds  preteront  le  meme  serment 
» que  les  dveques,  dans  leur  eglise,  un  jour  de  dimanche,  avant  la 
» messe  paroissiale,  en  prdsence  des  officiers  municipaux  du  lieu, 
» du  peuple  et  du  clergd : jusque  la  iis  ne  pourront  faire  aucunes 
» fonctions  curiales... 

» Art.  40.  Les  evdchds  et  les  cures  seront  reputds  vacants,  jus- 
» qu’a  ce  que  les  eius  aient  prete  le  serment  ci-dessus  mentionnd. 

» Art.  41.  Pendant  la  vacance  du  siege  dpiscopal,  le  premier 
» vicaire  et,  a son  ddfaut,  le  second  vicaire  de  1’Eglise  cathedrale 
» remplacera  1’dveque  tant  pour  les  fonctions  curiales  que  pour 
« les  actes  de  juridiction  qui  n’ exigent  pas  le  caract&re  dpisco- 
» pal;  mais  en  tout  il  sera  tenu  de  se  conduire  par  les  avis  du 
» conseil. 

» Art.  42.  Pendant  la  vacance  d’une  cure,  Padministration  de  la 
» paroisse  sera  confiee  au  premier  vicaire,  sauf  a y dtablir  un  vi- 
» caire  de  plus,  si  la  municipalite  le  requiert... 

» Art.  43.  Chaque  cure  aura  le  droit  de  choisir  ses  vicaires; 
)>  mais  il  ne  pourra  fixer  son  choix  que  sur  des  pretres  ordonnds 
» ou  admis  dans  le  diocese  par  Pdveque. 

» Art.  44.  Aucun  curd  ne  pourra  revoquer  ses  vicaires  que  pour 
» des  causes  legitimes,  jugdes  telles  par  Peveque  et  son  conseil. » 
(Tire  du  Proces-verbal  de  VAssemblee  nationale  de  1790, t.  xxiv.) 

Cum  ipse  textus  praedictae  Constitutionis  difficile  nunc  invenia- 
tur, praecipuos  ejus  articulos  de  verbo  ad  verbum  referendos  du- 
ximus, ut  unusquisque  eos  legere  queat : sola  inspectione  clare 
percipitur  illam  multis  et  gravissimis  scaturire  vitiis. 

1°  Conventus  nationalis,  propria  auctoritate,  absque  refcursu  ad 

potestatem  ecclesiasticam,  omnes  veteres  dioeceses,  saltem  ali- 
quo modo,  mutat  aut  reformat  ; multas  destruit,  novas  erigit;  has 
minuit,  illas  auget,  etc. 

2°  Prohibet  ne  ulla  ecclesia  vel  civis  Gallicanus  auctoritatem 
cujusvis  episcopi  extranei  agnoscat,  etc. 

3°  Novum  instituit  modum  administrandi  et  regendi  ecclesias 
cathedrales,  etiam  in  spiritualibus.  Item  pro  seminariis. 

4°  Divinam  episcoporum  auctoritatem  evertit,  intra  certos  limi- 
tes eam  coercendo,  et  quoddam  eis  imponendo  Consilium,  sine 
cujus  sententia  fere  nihil  facere  possunt. 

5°  Omnes  titulos  ecclesiasticos  et  dignitates,  cuncta  beneficia  et 
officia  in  perpetuum  tollit. 

6°  Consuetum  modum  nominandi  et  instituendi  episcopos 
abrogans  novam  excogitat  formam  eos  eligendi,  juxta  quam 
protestantes , judaei,  et  quicumque  impii  homines  ad  designan- 
dum primum  pastorem  catholicum  immediate  concurrunt , imo 
illum  nominare  possunt;  nam  fieri  potest  ut  in  majori  sint  nu- 
mero. 

7°  Yetat  ne  deinceps  institutio  canonica  a summo  Pontifice  ac- 
cipiatur, et  statuit  ut  a solo  metropolitano  petatur  et  obtineatur, 
vel  a suffraganeo  qui  ratione  ordinationis  est  primus. 

8°  Contra  jus  canonicum  et  concilii  Tridentini  praeceptum, 
sess.  24  de  Reform.  cap.  16,  decernit  quod,  sede  vacante,  tota  ju- 
risdictio spiritualis  penes  primum  aut  secundum  vicarium  dein- 
ceps manere  debeat. 

9°  Novum  pariter  instituit  modum,  prorsus  inauditum,  eligendi 
parochos  eosque  constituendi , fere  independenter  ab  episcopo , 
etc.,  etc.,  etc. 

Porro  manifestum  est,  ex  principiis  in  Tractatu  nostro  positis 
' et  demonstratis,  hos  articulos  totam  Ecclesiae  Christi  disciplinam 
ejusque  constitutionem  turbare,  et  plurimis  in  punctis  evertere  ; 
laici  enim , magistratus  et  ipsi  reges  nullam  habent  potestatem 
circa  res  spirituales  : atqui  tamen  Conventus  nationalis  erat  coe- 
tus laicorum.  Aliunde  etiamsi  fuisset  coetus  clericorum,  vel  etiam 
episcoporum,  generalem  Ecclesiae  disciplinam  nec  licite  nec  valide 
mutare  potuisset,  saltem  absque  consensu  summi  Pontificis.  In- 
super episcopi  jure  divino  perfectam  et  completam  habent  juris- 
dictionem in  tota  dioecesi  sua;  nullo  modo  igitur  sub  absoluta  con- 
silii dependentia  constitui,  nec  jure  ordinario  nominandi  ad  pa- 
rochias a quocumque  privari  possunt. 

Hinc  1°  praedictum  Conventus  nationalis  decretum  immerito 
dictum  est  Constitutio  civilis  cleri , quasi  ad  statum  ejus  tempo- 
ralem vel  civilem  duntaxat  spectaret. 

Hinc  2°  quicumque  vi  illius  Constitutionis  instituti  sunt  epi- 
scopi, parochi , vicarii  aut  confessores , legitimam  missionem  non 

obtinuerunt , nullam  habuerunt  jurisdictionem , sicque  manifeste 
erant  intrusi. 

Hinc  3°  eo  ipso  quod  erant  intrusi  et  omni  jurisdictione  desti- 
tuti, varios  titulos  usurpantes  vel  ab  usurpatoribus  accipientes, 
constituebantur  schismatici , quidquid  dicerent,  nam  de  facto  a 
legitima  auctoritate  se  separabant,  unitatem  solvebant,  et  altare 
contra  altare  erigebant. 

Hinc  4°  parochi  titulares  qui  cum  novis  episcopis  communica- 
bant in  divinis,  eos  agnoscebant  ut  legitimos,  statim  fiebant  schis- 
matici : non  tamen  jurisdictione  spoliabantur,  nec  illa  unquam 
fuerunt  destituti,  quia  non  fuerunt  publice  denuntiati. 

Hinc  5°  non  solum  schismatica,  sed  et  haeretica  est  supradicta 
Constitutio  civilis  cleri  : nam,  ut  ait  Pius  VI  in  brevi  ad  card.  de 
la  Rochefoucault,  etc.,  diei  10  martii  1791  : « Inter  decreta  ipsa, 
» non  solum  disciplinaria , sed  et  alia  non  pauca  in  eversionem 
» puri  immutabilisque  dogmatis  congeruntur.  » 

Praeterea,  de  fide  est  1°  jus  administrandi  res  spirituales  potestati 
civili  non  competere ; 2°  summum  Pontificem  potestatem  habere 
jurisdictionis  in  totam  Ecclesiam;  3°  episcopos  legitima  missione 
seu  confirmatione  canonica  indigere;  4°  eos,  valide  institutos, 
esse  presbyteris  superiores,  et  habere  jurisdictionem  ab  illis  in- 
dependentem,  etc.,  etc. : atqui  Constitutio  civilis  haec  omnia  sub- 
vertit : ergo. 

Hinc  6°  centies  potius  moriendum  erat  quam  semel  praestare 
juramentum  art.  21  et  38  secundi  tituli  praescriptum,  quia,  cum 
esset  de  re  graviter  illicita,  illius  praestatio  a peccato  mortali  ex- 
cusari non  poterat. 

Ludo  vicus  XVI  hanc  cleri  Constitutionem  valde  improbabat ; et 
tamen  vi  circumstantiarum  coactus  est  eam  regali  sanctione  sua 
munire,  eamque  promulgavit  die  24  augusti  1790. 

Cardinalis  de  la  Rochefoucault , Rothomagensis  archiepiscopus, 
et  29  alii  archiepiscopi  aut  episcopi , Conventus  nationalis  mem- 
bra, claram  et  solidam  instructionem  circa  Constitutionem  civi- 
lem cleri  ediderunt,  sub  hoc  titulo  : Exposition  des  principes  sur 
la  Conslitution  du  clerge , par  les  eveques  deputes  d VAssemhlee 
nationale,  die  30  octobris  1790.  Alii  episcopi  Gallicani  vel  exten- 
sionem suae  dioecesis  in  Gallia  habentes,  numero  110,  dictae  Expo- 
sitioni positive  adhaeserunt : haec  igitur  facta  est  judicium  totius 
Ecclesiae  Gallicanae. 

Die  27  novembris  ejusdem  anni,  Conventus  nationalis,  opus 
suum  semper  prosequens,  decrevit  omnes  episcopos  et  parochos 
qui  intra  octo  dies  juramentum  Constitutione  praescriptum  non 
emisissent,  statim  habendos  fore  tanquam  titulo  per  voluntariam 
demissionem  privatos. 

Omnes  viri  ecclesiastici  qui  in  Conventu  sedebant  juramentum 

solemniter  praestare  debebant  4 januarii  1791.  Henricus  Gre - 
goire , parocbus  d/Embermesnil , primus  juravit  et  cum  illo  70 
circiter  alii  parocbi  vel  clerici  secundi  ordinis.  Gaeteri  jurare  no- 
luerunt. 

In  provinciis  multo  major  et  sanior  pars  cleri  statutum  jura- 
mentum praestare  fortiter  recusavit.  Ex  135  episcopis  Gallicanis 
titularibus  quatuor  tantum  juramento  se  obstrinxerunt,  scilicet 
cardinalis  de  Brienne , archiepiscopus  Senonensis;  de  Savines , 
episcopus  Vivariensis;  de  J arant  e , episcopus  Aurelianensis , et 
1 Talleyrand  de  Perigord,  episcopus  Augustodunensis. 

Tunc  ubique  electi  sunt  episcopi  secundum  novam  formam  Con- 
stitutione statutam;  primos  consecravit  episcopus  Augustodu- 
nensis, die  25  januarii,  nempe  Expilly  pro  praefectura  Finisterrae, 
et  Marolles  pro  praefectura  dicta  VAisne;  episcopi  enim,  juxta 
novam  Constitutionem,  non  per  nomen  civitatis  designabantur, 
sed  per  nomen  praefecturae,  sicque  per  mare,  montes  et  flumina. 
Statim  atque  novi  constituti  sunt  episcopi,  omnes  parochi  aliique 
sacerdotes  qui  juramentum  praestare  noluerant , e parochiis  suis 
respectivis  fuerunt  expulsi,  et  sic,  per  totum  Christianissimum 
regnum,  luctuosum  consummatum  est  schisma. 

Pius  VI,  ad  quem  episcopi  Expositionem  suam  'principiorum 
miserant,  duas  edidit  longas  epistolas  in  forma  brevium;  unam 
diei  10  martii  ad  30  episcopos  Conventus  nationalis , et  alteram 
diei  13  aprilis  1791  ad  omnem  Galliae  clerum  et  populum.  In  bis 
epistolis  plurima  Constitutionis  principia  discutiebat  Pontifex;  ip- 
samque  Constitutionem  pessimam  esse,  scbismaticam  et  multum 
erroneam  clare  ostendebat. 

Has  epistolas  pro  non  existentibus  habuerunt  schismatici,  sub 
praetextu  quod  juxta  formam  in  regno  consuetam  receptae  et  pu- 
blicatae non  fuissent;  quasi  condemnationes  adversus  haereticos 
et  schismaticos  validae  non  essent , nisi  ab  ipsis  secundum  ordi- 
narias formas  acceptarentur. 

Die  3 maii  episcopi  Conventus  nationalis  summo  Pontifici  res- 
ponderunt, eum  enixe  rogantes  ut  de  ipsis  minime  sollicitus  es- 
set, sed  tantum  de  Ecclesia,  et  ideo  sedium  suarum  demissiones 
illi  offerebant.  Plures  adhuc  scripsit  Pius  VI  circa  Constitutionem 
cleri,  tum  ad  catholicos,  tum  ad  schismaticos.  Brevia  ejus  et  de- 
cisiones utilissime  leguntur,  3 vol.  in-12  cum  versione  gallica. 

Conventus  nationalis  sessiones  suas  terminavit  die  30  Septem- 
bris , et  alter,  qui  dictus  est  Legislativus,  statim  ei  successit.  Pos- 
terior iste  Conventus  decrevit,  die  29  novembris,  quod  omnes  sa- 
cerdotes erga  Constitutionem  civilem  rebelles  et  juramentum 
non  praestantes  quacumque  pensione  a gubernio  solvenda  spolia- 
rentur. Die  6 aprilis  1792,  omnem  prohibuit  habitum  clericalem. 
Tunc  furiosa  coepit  exerceri  persecutio  contralEpiscopos  et  sacer- 

dotes,  religiosos  et  etiam  passim  moniales  aut  simplices  fideles. 
Innumeri  presbyteri  fuerunt  deportati,  vel  ipsi  ad  persecutionem 
vitandam  in  exsilium  fugerunt  : alii  vero  ludibria  et  verbera 
experti , insuper  et  vincula,  et  carceres , lapidati  sunt,  secti  sunt, 
tentati  sunt,  in  occisione  gladii  mortui  sunt,  Hebr.  xi,  36. 


COMPENDIUM  HISTORICUM  II. 

DE  CONCORDATO  ANNI  1801 

ET  DE  SECTA  QILE  DICITUR  LA  PETITE  EGLISE, 


§ I.  — De  Concordato. 

Novus  clerus  juxta  Constitutionem  civilem  institutus,  et  prop- 
terea  clerus  Constitutionalis  vocatus,  non  multum  causam  suam 
honoravit.  Episcopi  praefecturarum,  candidatis  convenientibus  et 
bene  dispositis  omnino  indigentes,  manus  imposuerunt  iis  omni- 
bus quos  invenire  potuerunt,  viris  ignobilibus,  quorum  minor  de- 
fectus erat  ignorantia.  Novis  opinionibus  contra  caelibatum  praes- 
byterorum,  caeremonias  ecclesiasticas,  mysteria  divina  et  cultum 
ipsum  subscribentes,  multi  in  anno  1793  sacrilega  inierunt  ma- 
trimonia, functiones  sacras  deseruerunt,  contra  fidem  et  mores 
praedicaverunt,  publice  omnem  religionem  abjecerunt,  et  variis 
criminibus  turpiter  se  inquinaverunt.  Eodem  modo  omnis  cultus 
religiosus  fuit  proscriptus.  Ingens  et  universalis  exstitit  terror 
usque  ad  mortem  Robespierre,  qui  die  28  julii  1794  abscissione 
capitis  merito  plexus  est.  Ex  hac  die  minus  crudelis  fuit  perse- 
cutio ; et  21  februarii  1795,  Conventus  (la  Convention)  libertatem 
omnium  cultuum  decrevit,  ea  lege  quod  gubernium  nullam  retri-. 
butionem  pecuniariam  ministris  religionis  solveret , nec  ullum 
eis  assignaret  aedificium  publicum  : die  3 maii,  statuit  quod  tem- 
pla non  adhuc  alienata  cultui  divino  restituerentur,  et  omnes  sa- 
cerdotes perfecta  libertate  cultum  suum  exercendi  f ruerentur, 
modo  expresse  declarent  se  futuros  esse  legibus  Reipublicae  sub- 
missos. Multae  tunc  apertae  sunt  ecclesiae  et  cultus  catholicus 
solemniter  passim  in  eis  celebrari  coepit.  At  illa  libertas  non  diu 

exstitit  : in  mensibus  septembris  et  octobris , novae  excogitatae 
sunt  vexationes  contra  sacerdotes , novum  petitum  est  juramen- 
tum ut  exsecutio  legum  an.  1791  et  1793  conditarum. 

In  mense  novembri,  Directorium  Conventui  successit;  die 
9 martii  anni  1796,  sub  poena  deportationis  praescripsit  ut  omnes 
qui  publicam  exercebant  functionem,  odium  regimini  monar- 
cbico  voverent  dicentes  : Je  jure  hame  a la  royaute  et  a Vanar- 
chie,  attachement  et  fidelite  a la  Republique  et  a la  Constitu- 
tion  de  Van  hi.  Inter  Brevia  Pii  VI  duae  exstant  epistolae  contra 
juramentum  istud,  nomine  dicti  pontificis  scriptae,  una  Archiepi- 
scopi  Tyriensis,  et  altera  Episcopi  Isaurensis  (t.  m,  p.  355). 

Persecutio  tamen  minus  ardens  erat,  et  in  diem  defervebat;  sed 
de  novo  cum  furore  exarsit  post  18  fructidor  (4  septembris  1796); 
qua  die  Directorium  vastam  detexit  et  compressit  conspirationem 
contra  ipsum  tentatam  ad  restituendum  regimen  monarchicum  et 
regium.  Multi  sacerdotes  exportati  sunt,  cum  aliis  non  paucis,  in 
aridas  et  mortiferas  Americae  regiones ; alii  in  veteribus  navibus 
( les  pontons ) catervatim  fuerunt  reclusi,  ubi  aerumnis  et  incom- 
prehensibilibus miseriis  confecti,  per  centenos  moriebantur. 

Napoleo  Bonaparte , ex  iEgypto  inopinate  adveniens,  Directo- 
rium evertit  die  10  novembris  1799,  gubernium  tunc  existens 
mutavit,  aliud  substituit,  creatus  vel  declaratus  est  primus  Con- 
sul, et  sic  in  eo  tota  vis  publica  exstitit.  Extemplo  omnis  per- 
secutio cessavit;  presbyteri  in  carceribus  detenti  exierunt;  qui 
exsules  erant  redire  potuerunt ; solum  sacramentum  submissionis 
legibus  ab  illis  exigebatur,  et  functiones  suas  publice  exercere 
poterant. 

Bonaparte , perspiciens  quod,  ad  publicam  tranquillitatem  sibi 
necessariam  et  ab  omnibus  exoptatam , valde  utilis  foret  pax  et 
concordia  Ecclesise,  statim  media  quaesiit  pactum  religiosum 
ineundi  cum  Pio  VII  qui,  die  14  martii  1800,  quasi  per  miraculum 
Venetiis  electus,  Romam  solemniter  intraverat  die  3 julii.  Sanctus 
Pontifex  de  tantis  tamque  diuturnis  Ecclesiae  Gallicanae  malis  ve- 
hementer dolens , primam  spei  lucem  ex  totis  praecordiis  susce- 
pit. Omnia  Ecclesiae  jura,  quantum  ipsi  licuit,  defendere  et  ser- 
vare conatus  est,  Negotiatione  diu  protracta , conventio  tandem 
inita  est  Parisiis  i 5 julii  1801.  Sic  se  habet,  post  praeambulum  : 

• « I.  Religio  Catholica,  Apostolica,  Romana  libere  in  Gallia  exer- 
cebitur. Cultus  publicus  erit,  habita  tamen  ratione  ordinationum 
quoad  politiam  quas  gubernium  pro  publica  tranquillitate  neces- 
sarias existimabit. 

» II.  Ab  Apostolica  sede,  coDatis  cum  Gallico  gubernio  consiliiis, 
novis  finibus  Galliarum  dioeceses  circumscribentur. 

» III.  Summus  Pontifex  titularibus  ecclesiarum  Gallicarum  Epi- 
scopis significabit  se  ab  eis,  pro  bono  pacis  et  unitatis,  omnia  sa- 

crificia  firma  fiducia  exspectare,  eo  non  excepto  quod  ipsas  suas 
episcopales  sedes  resignent. 

» Hac  hortatione  praemissa,  si  huic  sacrificio  quod  Ecclesiae  bo- 
num exigit,  renuere  ipsi  vellent  (fieri  id  posse  summus  Pontifex 
suo  non  reputat  animo) , gubernationibus  Gallicarum  ecclesiarum 
novae  circumscriptionis,  de  novis  titularibus  providebitur,  eo  qui 
sequitur  modo  : 

» IY.  Consul  primus  Gallicanae  Reipublicae , intra  tres  menses 
qui  promulgationem  Constitutionis  Apostolicae  consequentur,  ar- 
chiepiscopos  et  episcopos  novae  circumscriptionis  dioecesibus  prae- 
ficiendos nominabit  : summus  Pontifex  institutionem  canonicam 
dabit  juxta  formas  relative  ad  Galliam,  ante  regiminis  commuta- 
tionem, statutas. 

» Y.  Item  Consul  primus  ad  episcopales  sedes  quae  in  posterum 
vacaverint,  novos  antistites  nominabit ; iisque,  ut  in  articulo  prae- 
cedenti constitutum  est,  Apostolica  sedes  canonicam  dabit  institu- 
tionem. 

» VI.  Episcopi,  antequam  munus  suum  gerendum  suscipiant, 
coram  primo  Consule  juramentum  fidelitatis  emittent,  quod  erat 
in  more  ante  regiminis  commutationem,  sequentibus  verbis  ex- 
pressum : Ego  juro  et  prom  itto , ad  sancta  Dei  Evangelia , obe- 
dientiam  et  fidelitatem  gubernio  per  constitutionem  gallicanx 
Reipublicx  statuto.  Item  promitto  me  nullam  communicationem 
habiturum , nulli  concilio  int er futurum , nullamque  suspectam 
unionem  neque  intra  neque  extra  conservaturum  qux  tranquil- 
litati publicx  noceat , et  si  tam  in  dioecesi  mea  quam  alibi  no- 
verim aliquid  in  Status  damnum  tractari , gubernio  manifes- 
tabo. 

» VII.  Ecclesiastici  secundi  ordinis  idem  juramentum  emittent 
auctoritatibus  civilibus  a Gallicano  gubernio  designatis. 

» VIII.  Post  divina  officia,  in  omnibus  catholicis  Galliae  templis 
sic  orabitur  : Domine , salvam  fac  Rempublicam;  Domine " sal- 
vos fac  Consules. 

» IX.  Episcopi,  in  sua  quisque  dioecesi,  novas  paroecias  circum- 
scribent, quae  circumscriptio  suum  non  sortietur  effectum,  nisi 
postquam  gubernii  consensus  accesserit. 

» X.  Iidem  Episcopi  ad  paroecias  nominabunt,  nec  personas  eli- 
gent nisi  gubernio  acceptas. 

« XI.  Poterunt  iidem  episcopi  habere  unum  capitulum  in  cathe- 
drali  ecclesia,  atque  unum  seminarium  in  sua  quisque  dioecesi, 
sine  dotationis  obligatione  ex  parte  gubernii. 

» XII.  Omnia  templa  metropolitana , cathedralia,  parochialia, 
atque  alia  que  non  alienata  sunt,  cultui  necessaria,  episcoporum 
dispositioni  tradentur. 

» XU1.  Sanctitas  sua,  pro  pacis  bono  felicique  religionis  restitu- 

tione,  declarat  eos  qui  bona  Ecclesiae  alienata  acquisiverunt,  mo- 
lestiam nullam  habituros,  neque  a se,  neque  a Romanis  pontifi- 
cibus successoribus  suis , ac  consequenter  proprietas  eorumdem 
bonorum,  reditus  et  jura  eis  inhaerentia,  immutabilia  penes  ipsos 
erunt  atque  ab  ipsis  causam  habentes. 

» XI Y.  Gubernium  Gallicanae  Reipublicae  in  se  recipit  tum  Epi- 
scoporum , tum  parochorum , quorum  dioeceses  atque  paroecias 
nova  circumscriptio  complectetur,  sustentationem  quae  cujusque 
statum  deceat. 

» XV.  Idem  gubernium  curabit  ut  catholicis  in  Gallia  liberum 
sit,  si  libuerit,  ecclesiis  consulere  novis  fundationibus. 

» XYI.  Sanctitas  sua  recognoscit , in  primo  consule  Gallicanae 
Reipublicae,  eadem  jura  ac  privilegia  quibus  apud  sanctam  Sedem 
fruebatur  antiquum  regimen, 

» XVII.  Utrinque  conventum  est  quod,  in  casu  quo  aliquis  ex 
successoribus  hodierni  primi  Consulis  catholicam  religionem  non 
profiteretur,  super  juribus  et  privilegiis  in  superiori  articulo 
commemoratis , nec  non  super  nominatione  ad  archiepiscopatus 
et  episcopatus,  respectu  ipsius,  nova  conventio  fieret. 

» Ratificationum  autem  traditio  Parisiis  fiet  quadraginta  dierum 
spatio. 

» Datum  Parisiis,  die  15  mensis  julii  1801.  » 

Sequuntur  subscriptiones  trium  legatorum  Papae,  Consalvi  car- 
dinalis, J.  Spina  archiepiscopi  Corinthini,  et  P.  C aselli  theologi, 
Sanctitatis  suae  consultoris ; et  ex  altera  parte,  pro  Gubernio  Gal- 
licano , Josephi  Bonaparte , Cretet  et  Bernier , doctoris  Andega- 
vensis. 

Celebrem  hanc  conventionem  Pius  VII  confirmavit  die  15  au- 
gusti 1801,  per  bullam  Ecclesia  Christi.  Eadem  die  ad  omnes  epi- 
scopos Gallicanos  adhuc  exstantes  et  per  varias  terras  dispersos 
scripsit,  ab  eis  postulans  sedium  suarum,  pro  bono  pacis,  cessio- 
nem, et  quidem  intra  decem  dies , declarans  quod  si  expresse  et 
statim  petitioni  suae  acquiescere  nollent,  cogeretur  eos  habere 
tanquam  renuentes  et  nihilominus  ulterius  progredi  oporteret. 

Ex  tota  Gallia,  81  tantum  restabant  episcopi  titulares  et  catho- 
lici; tres  jurati,  Augustodunensis , Yivariensis  et  Aurelianensis, 
jam  diu  episcopatum  abjecerant,  et  51  erant  mortui;  45  dimissio- 
nem suam  ad  summum  Pontificem  miserunt;  36  alii  eam,  cum 
reverentia  tamen,  recusarunt,  allegantes,  inter  alias  rationes,  se 
non  fuisse  consultos,  talem  conventionem  esse  contra  omnes  le- 
ges ecclesiasticas,  summum  Pontificem  non  fuisse  liberum , etc. 

Attamen  Pius  YII  dedit  bullam  Qui  Christi  Domini,  die  19  no- 
Vembris,  qua  cunctas  Galliae  sedes  supprimebat,  et  sexaginta 
novas  erigebat,  10  'metropoles  et  50  episcopales,  non  solum  pro 
Gallia,  sed  pro  aliis  provinciis  Relgiae  et  Sabaudiae  Gallisefadjunctis^ 

Concordatum  interea  semper  manebat  occultum  in  Gallia,  quam- 
vis legatus  a latere  Coprara  die  4 octobris  Parisios  advenisset  : 
unde  omnes  vere  catholici , dispositiones  Conventionis  omnino 
ignorantes,  non  parum  erant  anxii.  Demum  die  5 aprilis  1802,  mi- 
nister cultuum  Portalis  idem  Concordatum  detulit  ad  corpus  le- 
gislativum,  a quo  fuit  acceptatum  : simul  pnesentavit , ex  parte 
gubernii,  et  absque  ulla  participatione  S.  Pontificis,  articulos  or- 
ganicos circa  cultum  catholicum  qui  pariter  fuerunt  acceptati  et 
vim  legis  habuerunt.  Catholicis,  clericis  et  laicis , et  potissimum 
curise  Romanae  valde  displicuerunt  illi  articuli ; videbantur  enim 
redacti  in  contemptum  potestatis  ecclesiasticae  quam , sub  prae- 
textu politiae  externae,  nimis  coercebant,  exquisitis  obstaculis  ir- 
retiebant, variisque  modis  irreligiose  vexabant.  Quidam,  ex  Con- 
stitutione civili  cleri  deprompti,  formaliter  erant  contra  discipli- 
nam et  doctrinam  ecclesiasticam , et  schismatis  notam  mereban- 
tur, v.  g.  sequentes  : 

» Art.  36.  Pendant  la  vacance  des  sieges , il  sera  pourvu  par  le 
» mdtropolitain,  et,  a son  ddfaut,  par  le  plus  ancien  des  eveques 
» suffragants,  au  gouvernement  des  dioceses. 

» Les  vicaires  generaux  de  ces  dioceses  continueront  leurs  fonc- 
» tions  meme  apres  la  mort  de  1’eveque,  jusqffia  remplacement. » 
Hic  articulus  est  contra  dispositionem  concilii  Tridentini,  sess.  24, 
c.  16,  in  Gallia  sicut  alibi  receptam. 

» Art.  52.  lis  ne  se  permettront  (les  cures)  dans  leurs  instructions 
» aucune  inculpation  directe  ou  indirecte , soit  contre  les  per- 
» sonnes,  soit  contre  les  autres  cultes  autorises  dans  1’Etat.  » Ille 
articulus  ad  absolutam  religionum  indifferentiam  ducere  videtur. 

Non  obstantibus  his  articulis , capitula,  sede  vacante,  dioeceses 
semper  administraverunt,  juxta  concilii  Tridentini  disciplinam,  et 
in  templis  catholicis  nihilominus  publice  praedicatum  est  unicam 
religionem  esse  veram,  atque  extra  ecclesiam  Romanam  nullam 
sperandam  esse  salut.em.  Nullo  modo  igitur  vitium  articulorum  or- 
ganicorum summo  Pontifici  aut  clero  Gallicano , nisi  injuste  et 
per  calumniam,  tribui  potest ; nedum;  enim  summus  Pontifex  eos 
approbaverit,  de  illis  e contra  amare  conquestus  est  in  allocutione 
diei  24  maii  1802,  et  annuntiavit  se  revocationem  eorum  jam  pos- 
tulasse; verum  nihil  obtinuit. 

Inter  illos  quos  primus  Consul  ad  sedes  metropolitanas  et  episco- 
pales nominavit , quidam  fuerunt  intrusi  et  schismatis  reatu  foe- 
dati. Legatus,  secundum  instructiones  sibi  traditas,  retractationem 
ab  eis  exigere  tenebatur.  D.  Bernier  specialiter  officium  habuit 
retractationem  sufficientem  a suspectis  obtinendi  : sive  autem 
deceptus , sive  deceptor  fuerit , omnes  conveniunt  falsum  testi- 
monium de  pluribus  dedisse,  et  legatum  ipsamque  curiam  Roma- 
nam in  errorem  induxisse. 

r Nonnulli  namque  ex  nominatis  et  institutis  palam  deinde  pro- 
fessi  sunt  se  principiis  Constitutionis  civilis  corde  et  affectu  sem- 
per  adhaerere.  Portalis,  die  8 junii  ejusdem  anni  1802,  ad  omnes 
archiepiscopos  et  episcopos  scribens,  multas  agendi  regulas,  etiam 
in  rebus  pure  spiritualibus,  eis  tradidit,  et  in  primis  vetuit  ne  ul- 
las retractationes  exigerent. 

Verumtamen  plerique , imo  fere  omnes , a sacerdotibus  jura- 
mento inquinatis  formalem  exegerunt  retractationem,  vel  saltem 
ut  positive  et  sua  subscriptione  novo  rerum  ordini  adhaererent. 
Porro  hac  subscriptione  eaque  adhaesione  exterius  suo  schismati 
renuntiabant,  et,  quando  aliquod  officium  suscipiebant,  jurisdictio- 
nem vere  accipiebant. 

Die  6 aprilis  1803,  36  episcopi  qui  dimissionem  suam  dare  no- 
luerunt, reclamationes  canonicas  et  reverentes  ad  summum  Pon- 
tificem miserunt;  fortiter  contendebant,  licet  cum  magna  reve- 
rentia , Pium  YII  limites  potestatis  suae  excessisse.  Reclamabant 
praesertim  1°  contra  ipsorum,  licet  de  religione  bene  meritorum, 
invitam  destitutionem ; 2°  contra  suarum  aliarumque  sedium  Gal- 
liae suppressionem,  allegantes  boc  esse  prorsus  inauditum  in  Ec- 
clesia, et  omnibus  regulis  buc  usque  receptis  contrarium;  3°  con- 
querebantur ex  eo  quod  in  re  tanti  momenti,  ad  ipsos  tam  proxime 
pertinente,  non  fuissent  consulti,  quod  sacrificium  dimissionis  a 
se  exactum  fuisset  antequam  dispositiones  novi  Concordati  nosce- 
rent; 4°  contra  Articulos  organicos  insurgebant,  etc.  His  ratio- 
nibus mox  responsuri  sumus. 

Reclamationibus  istis  36  episcoporum  duo  alii  subscripserunt, 
scilicet  de  Chambre , episcopus  Oropensis  in  partibus  infide- 
lium, et  de  la  Tour,  episcopus  Molin ensis  nominatus;  sicque  38 
erant  subscriptiones.  Reperiuntur  etiam  nomina  episcoporum  Tar- 
bensis  et  Rivenensis;  sed  constat  eos  antea  jam  abdicasse. 

Ronaparte,  ex  primo  consule  factus  imperator,  per  senatus- 
consultum die  18  maii  1804 , coronari  voluit  a supremo  Ecclesiae 
capite.  Pius  YII,  anxietatibus  undique  graviter  pressus,  voluntati 
Imperatoris  tandem  annuit,  ea  praecipue  intentione  ut  negotia  re- 
ligionis felicius  in  Gallia  promoveret. 

Advenit  Parisios  die  28  novembris.  Tunc  exegit  ut  omnes  epi- 
scopi qui  schismati  adhaeserant  et  de  sinceritate  suae  retractationis 
merito  erant  suspecti,  sequenti  formulae  absque  ulla  restrictione 
subscriberent  : Ego  coram  Deo , declaro  et  profiteor  firmiter  me 
adhxrere  et  subjectum  esse  judiciis  a sancta  Sede  et  ab  Ecclesia 
catholica,  Apostolica  et  Romana  prolatis  circa  negotia  ecclesias- 
tica in  ecclesia  Gallicana.  Sanctitatem  suam  rogo  ut  Apostoli- 
cam  suam  benedictionem  mihi  concedere  dignetur . Ipsi  pertina- 
ciores subscripserunt. 

Deinde  summus  Pontifex,  iteratis  vicibus,  petiit  ab  Imperatore 

ut  Articulos  organicos  revocaret  aut  saltem  eos  reformaret,  ut 
efficacioribus  mediis  Ecclesiae  Gallicanae  necessitatibus  subveni- 
ret, eamque  meliori  modo  instauraret,  etc.;  sed  frustra  petiit  et 
rogavit,  nihil  obtinuit.  Tristis  et  dolens  rediit  Romam,  ubi  in  se- 
creta allocutione  cum  cardinalibus,  diei  26  junii  1805,  varias  iti- 
neris sui  causas  et  circumstantias  eis  aperuit. 

Yix  sex  elapsi  erant  menses,  cum  Gallicani  milites,  jussu  Im- 
peratoris , plures  patrimonii  Ecclesiae  urbes  intraverunt ; omni- 
moda atque  injustissima  vexatione  coepit  urgeri  sanctus  Ponti- 
fex. Tunc  graviter  turbata  est  et  mox  omnino  destructa  fuit  con- 
cordia inter  utramque  potestatem.  Napoleo , quascumque  leges 
aequitatis  contemnens , omnes  Pontificis  ditiones  invasit , easque 
per  decretum  diei  17  maii  1809  imperio  suo  adjunxit.  Pius  YII  con- 
tra injustam  et  sacrilegam  hanc  spoliationem  in  faciem  totius 
mundi  solemniter  reclamavit,  die  6 julii,  omnem  pecuniariam 
compensationem  ex  parte  Imperatoris  indignans  rejecit,  eodem 
die  longam  dedit  bullam  excommunicationis  contra  auctores,  fau- 
tores et  exsecutores  violentiarum  contra  se  et  sanctam  Sedem 
exercitarum  : nullum  tamen  nominatim  designabat.  Exinde  Pon- 
tifex in  dura  detentus  est  captivitate,  et  omnes  cardinales  per  va- 
ria Galliarum  loca  dispersi  fuerunt. 

Res  ita  se  habuerunt  usque  ad  annum  1814,  quo  in  pristino  statu 
restitutae  sunt.  Statim  nova  tractari  coeperunt  negotia  pro  altero 
concordato  inter  summum  Pontificem  et  Ludovicum  XYIII  in- 
eundo. Conventio  fuit  terminata  die  2 junii  1817,  non  autem  con- 
summata. Propter  quasdam  difficultates  in  coetu  legatorum  exor- 
tas suspensa  mansit.  Anno  1822  reassumpta  fuit,  sed  tantum 
quoad  erectionem  sedium  arcliiepiscopalium  et  episcopalium  quae 
vi  concordati  1817  debebant  esse  numero  92,  et  per  Bullam  diei 
6 octobris  1822  ad  88  fuerunt  reductae. 

§ II.  — De  secta  quce  dicitur  la  petite  eglise. 

Plurima  sub  diversis  guberniis  successive  praecripta  fuerant 
juramenta,  et  erant  fere  omnia  mala,  schismatica,  injusta  aut  im- 
pia, et  ideo  ab  episcopis  catholicis,  a toto  clero  et  ab  ipso  Papa 
fuerant  damnata.  Omnes  sacerdotes  schismatici  vulgo  appella- 
bantur jurati  (jureurs);  quia  omnis  participatio  cum  ipsis  in  di- 
vinis officiis  strictissime  prohibebatur,  a solo  nomine  intruso- 
rum,  juratorum,  juramenti  et  etiam  Reipublieae  abhorrebant  fide- 
les. 

Quando  prodiit  Concordatum  anno  1801,  viderunt  in  eo  aliquod 
non  tantum  permitti,  sed  praescribi  novum  juramentum  erga  gu- 
bernium existens,  pro  consulibus  et  Republica  publice  in  eccle- 
siis orandum  esse , sacerdotes  et  episcopos  intrusos  et  juratos 

absque  publica  retractatione  admitti  et  in  novos  episcopos  vel  pa- 
rochos creari,  multos  fidei  confessores  suis  sedibus  dejici,  titu- 
lis destitui , vetera  instituta  abrogari , bonorum  ecclesiasticorum 
alienationes  confirmari,  etc.,  etc.  Tunc  magna  diffidentia  et  quo- 
dam horrore  adversus  novum  regimen  istud  praeoccupati  fuerunt. 

Plures  sacerdotes,  ab  omni  juramento  abhorrentes,  contra  Con- 
cordatum insurrexerunt  et  fideles  totis  viribus  a pastoribus  juxta 
dictum  Concordatum  institutis  retrahere  coeperunt;  dicebant 
enim  illud  esse  quoddam  monstrum  totam  religionem  funditus 
subvertens  : sequentibus  praecipue  nitebantur  rationibus. 

1°  Pius  VII  manifeste  contra  canones  et  essentialem  Ecclesiae 
disciplinam  egit,  suam  potestatem  evidenter  praetergressus  est, 
ac  proinde  Concordatum  est  omnino  nullum  : unde  omnes  epi- 
scopi et  parochi  ante  Concordatum  legitime  instituti,  adhuc  sunt 
titulares,  nisi  titulo  suo  voluntarie  renuntiaverint;  qui  e contra 
vi  Concordati  instituti  fuerunt,  sunt  intrusi  et  nullam  jurisdictio- 
nem habent. 

2°  Non  licet  communicare  in  divinis  cum  schismaticis,  nisi 
prius  schisma  per  retractationem  publicam  deseruerint;' id  facien- 
dum esse  definierat  et,  jusserat  Pius  VI : atqui  jurati  et  intrusi  ad 
sedes  episcopales  vel  ad  paroecias  nominati,  juramentum  non  re- 
tractaverunt, nec  ullo  modo  schismati  renuntiaverunt; 'quicum- 
que igitur  communicant  cum  illis  in  divinis , schismatis  eorum 
fiunt  participes  : porro  omnes  concordatarii  episcopi , clerici  et 
laici  cum  istiusmodi  schismaticis  mediate  aut  immediate  com- 
municant in  divinis  : ergo  sunt  omnes  schismatici.  Propterea 
nunquam  licitum  est  eorum  templa  ingredi , nec  ullam  habere 
cum  illis  communionem  in  divinis. 

3°  Nulla  est  potestas  in  terra  quae  mandatis  Dei  derogare  pos- 
sit : atqui  Papa,  per  Concordatum , septimo  mandato  Dei  deroga- 
vit, permittendo  ut  bonorum  ecclesiasticorum  usurpatores  ea  tuta 
conscientia  secure  deinceps  possiderent. 

4°  Maxime  nitebantur  reclamationibus  canonicis  episcoporum. 

Singulis  his  rationibus  breviter  respondemus. 

1°  Pius  VII  non  servavit  quidem  formas  canonibus  prazscrip - 
tas  in  deponendis  episcopis , multo  minus  eas  quae  secundum  li- 
bertates nostras,  in  Gallia  forent  necessariae : fatemur  quod  in  tota 
historia  ecclesiastica  nullum  hujus  generis  reperiatur  factum. 
Attamen  merito  dici  non  potest  summum  Pontificem  limites  po- 
testatis suae  praetergressum  fuisse;  canones  enim  pro  bono  Eccle* 
siae  libere  fuerunt  conditi  et  ex  natura  sua  non  sunt  immutabi- 
les ; certe  consilium  generale  eis  derogare , eos  suspendere , vel 
contra  illos  agere  posset,  si  utilitati  Ecclesiae  id  expedire  judica- 
ret : at  summus  Pontifex,  tanquam  B.  Petri  successor  et  caput  to- 
tius Ecclesiae , id  omne  potest  quod  posset  concilium  generale. 

Hanc  propositionem  jam  probavimus , et  Bossuet  eam  expresse 
admittit.  Porro  Ecclesia  Gallicana  in  extrema  erat  necessitate  tem- 
pore Concordati ; a decem  annis  cultus  catholicus  erat  proscrip- 
tus; multae  ecclesiae  erant  viduae;  pastores  superstites  erant  exsu- 
les; innumeri  sacerdotes  jam  mortui  erant,  multi  singulis  diebus 
moriebantur,  nulli  ordinabantur,  nulla  spes  pro  futuro  affulge- 
bat, neque  ullae  scholae  neque  seminaria  existebant,  tota  genera- 
tio crescens,  in  morum  corruptione,  in  odio  contra  religionem, 
in  ignorantia  justi  et  injusti  educabatur,  infatigabili  zelo  adhuc 
quaerebant  impii  sua  incredulitatis  principia  circumquaque  spar- 
gere et  omnibus  persuadere.  Aliunde  schismatici  episcopi  adhuc 
exstantes  conciliabulum  Parisiis  tenebant,  et  toti  erant  ut  eccle- 
siam suam  pene  collapsam  de  novo  instaurarent  : maxima  ergo 
pericula  erant  pro  religione  catholica  in  Gallia.  Si  Pius  YII  cir- 
cumstantiam sibi  oblatam  rejecisset,  timendum  erat  ne  altera  si- 
milis unquam  occurreret,  et  de  hac  negligentia  frustra  postea 
doleret.  Nihil  temere  praecipitavit ; per  undecim  menses  nego- 
tium protraxit,  et  quidquid  in  se  erat  tentavit  ut  meliores  condi- 
tiones obtineret  : ergo  injustissimum  esset  dicere  eum  in  hac 
conventione,  potestate  sua  abutendo,  prae  varicasse. 

100  episcopi,  contra  38,  mortui  erant  aut  dimissionem  suam 
summo  Pontifici  remiserant : ergo  pro  eorum  saltem  dioecesibus 
Concordatum  effectum  suum  valide  sortitum  esse  fateri  coguntur 
adversarii. 

2°  Schismatici  tenebantur  quidem  schismati  suo  renuntiare  et 
juramentum  retractare  : sed  forma  retractationis  est  tantum 
juris  ecclesiastici ; itaque  variare  potest,  et  reipsa  saepius  varia- 
vit. Dici  non  potest,  nisi  insigni  mala  fide,  Pium  YII  approbasse 
juramentum  quod  illustris  ejus  praedecessor  damnaverat : id  pa- 
tet ex  supradictis. 

Si  autem  retractatio  quae  exigebatur,  in  pluribus  sincera  non 
fuerit,  haec  hypocrisis  vel  obstinatio  summo  Pontifici  tribui  non 
potest,  nec  impedivit  quin  missio  eis  concessa  fuerit  valida,  ac 
licuerit  cum  illis  communicare  in  divinis. 

Praeterea,  monstruosa  est  doctrina  quae  totam  Ecclesiam  consti- 
tueret schismaticam  : atqui  talis  est  doctrina  adversariorum;  qui 
enim  communicant  in  divinis  cum  schismaticis  vitandis,  eo  ipso 
fiunt  schismatici : atqui,  juxta  adversarios,  veteres  jurati  sunt 
adhuc  schismatici  vitandi,  et  omnes  qui  cum  eis  communicant  in 
divinis  fiunt  pariter  schismatici;  unde  concludunt  omnem  clerum 
vi  Concordati  institutum,  quem  ideo  vocant  concordatarium,  esse 
schismaticum,  imo  et  haereticum,  quia  errores  Constitutionis  ci- 
vilis censetur  approbare  : quicumque  ergo  communicant  in  divi- 
nis cum  clero  functiones  sacras  nunc  per  universam  Galliam 
exercente,  fiunt  eo  ipso  schismatici  vel  etiam  forte  haeretici;  at 

Papa  ej usque  cardinales  nobiscum  in  divinis  communicant ; hoc 
factum  manifestum  est  et  a nemine  negatur  : ergo  Papa  ipse  est 
schismaticus  et  haereticus,  ut  quidam  dicere  non  erubuerunt  de 
Pio  VII;  idem  sentire  ac  dicere  debent  de  Leone  XII,  Pio  VIII,  Gre- 
go rio  XVI  et  Pio  IX,  a cardinalibus  schismaticis  electis ; sed  uni- 
versus orbis  catholicus  cum  eis  communicavit.  Ergo. 

Insuper,  si  Papa  publicus  sit  haereticus,  jam  non  est  verum  ca- 
put Ecclesiae;  attamen  universa  Ecclesia  eum  ut  talem  agnoscit; 
universa  igitur  Ecclesia  in  perniciosissimum  lapsa  est  errorem. 
Quinimo,  tanto  huic  malo  nullum  sperandum  remedium;  nam  si 
Papa  sit  haereticus,  cardinales  sunt  pariter  haeretici,  haereticum 
igitur  Papam  erigent  et  constituent. 

Si,  e contra,  Papa,  cardinales  et  caeteri  Ecclesiae  praesules  non 
sint  schismatici,  nec  tales  erunt  episcopi  juxta  Concordatum  in- 
stituti, siquidem  ab  eis  reputantur  legitimi.  Aliunde,  si  Pius  VII 
legitimum  fuerit  totius  Ecclesiae  caput,  legitimi  sunt  episcopi  ab 
eo  constituti;  sic  enim  se  habet  concilium  Tridentinum,  sess.  23, 
can.  8 : « Si  quis  dixerit  episcopos  qui  auctoritate  Romani  pontifi- 
» cis  assumuntur,  non  esse  legitimos  et  veros  episcopos,  sed  fig- 
» mentum  humanum ; anathema  sit.  » 

3°  Summus  Pontifex , per  articulum  XIII  Concordati,  septimo 
Dei  mandato  non  derogavit.  Fur  bonum  alienum  furando,  contra 
illud  mandatum  peccat  : at,  domino  liberam  condonationem  fa- 
ciente, non  peccat  bonum  istud  retinendo.  Porro  summus  Ponti- 
fex videns  impossibilitatem  obtinendi  restitutionem  bonorum  ec 
clesiasticorum  jam  alienatorum,  dominium  eorum, .pro  bono  pacis, 
ad  acquisitores  eorumque  causam  habentes,  tanquam  moderator 
totius  Ecclesiae,  transtulit : hinc  ex  injustis  facti  sunt  justi  pos- 
sessores, prout  dicimus  in  Tractatu  de  Contractibus.  Ergo. 

4°  Valde  immerito  fautores  novi  schismatis  reclamationibus 
canonicis  36  episcoporum  nituntur ; nam  illi  episcopi  maxima 
cum  reverentia  summo  Pontifici  loquebantur;  illum  ut  legitimum 
B.  Petri  successorem  habebant,  unitatem  communionis  semper 
cum  illo  servaverunt,  in  Galliam  redeuntes  cum  novo  clero  pu- 
blice communicaverunt,  et  tandem  omnes,  excepto  uno,  dimis- 
sionem suam  libere  concesserunt  anno  1817,  et  ad  novas  sedes 
fuerunt  nominati. 

Solus  D.  de  Themines , olim  episcopus  Blesensis,  partes  nova- 
torum diu  sustinuit  et  contendebat  universalem  se  habere  juris- 
dictionem per  mundum  universum,  saltem  per  totam  Galliam. 
Talis  doctrina,  huc  usque  prorsus  inaudita,  constanti  Ecclesiae 
disciplinae,  doctrinae  et  praxi  omnino  contraria,  cerebrum  annis 
debilitatum  vel  male  constitutum  denotabat : auctor  ejus  ante 
mortem  eam  retractavit,  ut  videre  est  apud  VAmi  de  laReligioUj 
t*  lxii,  p.  225. 

Probavimus  in  Tractatu  nost7‘o  simplices  sacerdotes  nullo 
modo  judices  esse  controversiarum  quse  circa  religionem  exsur- 
gunt : atcpii  tamen  in  novo  schismate  simplices  sacerdotes  se 
constituunt  judices  adversus  Papam,  cardinales  et  cunctos  qui 
existunt  episcopos.  Pluries  damnati  sunt,  v.  g.  in  Angliaan.  1808, 
in  Hibernia  an.  1809.  D.  Poynter , vicarius  Apostolicus  Londinensis, 
ab  omnibus  presbyteris  Gallicanis  in  suo  districtu  residentibus 
exegit,  an.  1818,  ut  per  expressam  declarationem  testarentur  se 
pontifici  Romano  Pio  VII  esse  subjectos  tanquam  Ecclesiae  capiti, 
se  cum  iis  omnibus  communicare  qui  eidem  Pontifici  per  com- 
munionis vinculum  sunt  uniti:  quicumque  formulam  sibi  oblatam 
subscribere  noluerunt,  fuerunt  interdicti.  Summus  Pontifex  banc 
agendi  rationem  laudavit  per  breve  diei  16  septembris  1818,  ad 
D.  Poijnter  directum,  eique  mandavit  suam  intentionem  esse  om- 
nes omnino  praedictae  formulae  corde  et  animo,  absque  ulla  sup- 
pressione, mutatione  vel  restrictione,  subscribere,  vel  ipsa  fa- 
cultate celebrandi  Missam  eos  privari. 

His  non  obstantibus,  temere  et  audacter  insurgunt  illi  sacerdo- 
tes contra  Episcopos,  eos  improbantes  et  damnantes,  contra  Pa- 
pam et  universam  Ecclesiam  docentem,  ab  omnibus  separati 
sicut  olim  Luciferiani,  gloriantur  se  catholicos  esse.  Nos  vero 
pronuntiamus,  sine  ulla  haesitatione,  eos  esse  schismaticos,  ab 
Ecclesia  publice  sejunctos,  omni  jurisdictione  destitutos,  extra 
viam  salutis  positos  et  tantummodo  ministerium  mortis  exercen- 
tes. Haec  conclusio  ex  Tractatu  nostro  et  ex  modo  dictis  tam  evi- 
denter sequitur,  ut  supervacuum  foret  aliquid  superaddere.  Plu- 
rima prodierunt  opuscula  contra  illam  sectam  la  petite  Eglise; 
inter  ea  eminentem  tenet  locum  opus  cui  titulus  : Jugement  de 
V Eglise  catholique  contre  les  nouveaux  schismatiques  deErance, 
par  un  ancienvicaire  generat ; in-8°,  Paris,  1821. 


COMPENDIUM  HISTORICUM  III. 

DE  CONCILIIS  GENERALIBUS. 


Iura  est  concilium  Nicaenum  I,  anno  325  coram  imperatore  Con- 
stantino celebratum,  cui  papa  S.  Sylvester  praeffeit  per  suos  lega- 
tos 0 sium,  Cordubensem  episcopum,  et  duos  presbyteros  : 318 

aderant  episcopi  ex  variis  orbis  partibus  congregati,  quorum 
plurimi  gloriosi  erant  confessores  et  multa  pertulerant  tormenta 
sub  Diocletiano  et  Licinio.  In  boc  concilio  damnata  est  haeresis  Arii, 
et  contra  Quartodecimanos  statutum  est  Pascba  deinceps  ubique 
celebrandum  fore  dominica  quae  lunam  quartamdecimam  martii 
proxime  sequitur.  Nonnulli  alii  errores  proscripti  sunt,  et  qui- 
dam  conditi  sunt  canones  disciplinae. 

Anno  347,  babita  est  synodus  Sardicensis,  sub  imperatoribus 
Constante  et  Constantio;  illi  adhuc  praefuit  Osius,  nomine  papae 
Julii  I,  cum  duobus  presbyteris : 341  adfuerunt  episcopi,  qui  plu- 
rimos condiderunt  disciplinae  canones.  Haec  synodus  velut  conci- 
lii Nicaeni  appendix  reputatur,  et  ideo  ejus  canones  indiscrimina- 
tim  vocantur  Sardicenses  et  Nicaeni. 

IIum  est  concilium  Constantinopolitanum  I,  quod  sub  Damaso 
papa  fuit  convocatum,  anno  381,  imperante  Theodosio  seniore  : 
450  episcopi,  omnes  Orientales,  concilium  illud  componebant : sed 
Papa  illud  approbavit,  sicque,  juxta  omnes,  factum  est  oecume- 
nicum.  In  eo  definita  est  divinitas  Spiritus  sancti  contra  Macedo- 
nium, episcopum  Constantinopolitanum,  et  conditum  est  Symbo- 
lum quod  nunc  intra  Missam  cantatur,  cui  postea  adjecta  est  vox 
Filioque. 

IIIum  est  concilium  Ephesinum,  sub  papa  Coelestino  et  Theodo- 
sio !juniore  celebratum,  anno  431  : 200  in  illo  aderant  episcopi, 
quibus  praeerat,  nomine  summi  Pontificis,  S.  Cyrillus  Alexandri- 
nus. In  eo  damnatus  est  Nestorius,  qui  docebat  duas  in  Christo 
esse  personas,  B.  Mariam  virginem  non  esse  Deiparam,  nec  proinde 
dici  posse  Dei  matrem,  sed  Christi  tanquam  hominis. 

IYum  est  concilium  Chalcedonense,  anno  451  celebratum  sub 
Marciano  imperatore  et  S.  Leone  Magno  qui  illi  per  legatos  prae- 
fuit : 306  aderant  episcopi,  juxta  Fleurtj , et  multo  plures  secun- 
dum alios,  ut  videre  est  apud  Tillemont.  In  eo  1°  damnatus  est 
error  Eutychetis  celebris  monasterii  Constantinop.  abbatis,  qui 
contra  Nestorium  fortiter  pugnans  docuerat  unicam  in  Christo 
esse  naturam ; 2°  irrita  et  impia  declarata  est  definitio  opposita 
latrocinii  Ephesini;  3°  Dioscorus  patriarcha  Alexandrinus,  qui 
dipto  latrocinio  praefuerat,  e sede  fuit  dejectus;  4°  Theodoretus  et 
Ibas,  in  eodem  conciliabulo  injuste  depositi,  sedibus  suis  fuerunt 
restituti;  5°  28  conditi  sunt  canones  ad  disciplinam  spectantes, 
quorum  unus  secundum  gradum  honoris  patriarchae  Constantinop. 
tribuebat.  Hunc  canonem  S.  Leo  approbare  noluit. 

concilium  generale  fuit  Constantinop.  II,  anno  553  convo- 
catum, sub  papa  Vigilio  et  imperatore  Justiniano,  ad  definiendam 
famosissimam  quaestionem  de  tribus  Capitulis.  In  illo  165  erant 
episcopi  Orientales.  Papa  Vigilius  illi  adesse  noluit,  quamvis 
tunc  esset  Constantinopoli.  Attamen  illud  concilium  ab  Occiden- 


DE  VERA.  ECCLESIA.  501 

talibus  fuit  admissum,  et  ab  omnibus  ut  oecumenicum  agnoscitur. 

VIum  est  Constantinop.  III,  sub  Constantino  Pogonato  habitum, 
anno  660.  Illi  per  legatos  praefuit  Agatho,  summus  Pontifex:  289 
aderant  episcopi.  Causa  convocationis  fuit  hseresis  Monothelitarum 
quae  tunc  proscripta  est.  Nulli  canones  disciplinae  in  illo  concilio 
fuerunt  conditi. 

Propterea  aliud  celebratum  est  concilium  Constantinopoli,  anno 
692,  cui  213  adfuerunt  episcopi,  et  in  quo  102  canones  de  disci- 
plina constituti  sunt : unde  concilium  istud  vocatur  Quinisextum, 
quia  est  velut  supplementum  ad  quintam  et  sextam  synodum  ge- 
neralem: dicitur  etiam  concilium  in  Trullo,  quia  celebratum  est 
in  magna  palatii  aula  quae  appellabatur  Trullum.  Canones  hujus 
concilii  nunquam  fuerunt  approbati  in  Ecclesia  Occidentali. 

VIIum  concilium  generale  est  Nicaenum  II.  Celebratum  est  anno 
787,  imperantibus  in  Oriente  Irene  et  filio  ejus  Constantino.  Adria- 
nus  I,  summus  Pontifex,  illi  per  legatos  suos  praefuit;  350  aderant 
episcopi  Orientales.  In  eo  assertus  est  cultus  sacrarum  imagi- 
num, et  proscriptus  error  Inconoclastarum. 

VIIIum  est  Constantinop.  IV,  quod  anno  869,  tempore  Basilii  im- 
peratoris, fuit  convocatum,  sub  Adriano  II,  qui  per  legatos  ei  prae- 
fuit, ad  deponendum  Photium  et  restituendum  patriarcham  Igna- 
tium  a sede  sua  injuste  projectum;  102  ibi  sedebant  episcopi.  De- 
posuerunt Photium,  anathema  ei  dixerunt,  et  plures  canones  de 
disciplina  condiderunt. 

Concilium  istud  a Graecis  nunc  existentibus  non  admittitur,  con- 
tendunt illud  fuisse  abrogatum  in  conciliabulo  anno  883  celebrato 
per  ipsum  Photium,  qui  de  novo  post  mortem  Ignatii  sedem  in- 
vasit. 

Haec  sunt  octo  concilia  oecumenica  quae  ante  schisma  Graeco- 
rum celebrata  sunt,  et  omnia  in  Oriente ; caetera  in  Occidente  ha- 
bita sunt. 

IXum  concilium  generale  fuit  Lateranense  1,  sic  dictum,  sicut 
tria  sequentia,  quia  in  basilica  Lateranensi  fuit  celebratum,  anno 
1123  : 300  adfuere  episcopi,  Calixtus  II  ipse  praeses  fuit.  Praecipue 
congregatum  fuit  ad  confirmandam  abrogationem  investiturarum, 
contra  quas  tamen  vehementer  insurrexerunt  Gregorius  VII  et 
ejus  successores  Victor  III,  Urbanus  II,  Felix  II,  Paschalis  II,  Gela- 
sius  II  et  Calixtus  II.  De  investituris  longe  et  scite  scripsit  P.  Ale- 
xander, Hist.  Eccl.  XII  saeculo,  dissert.  4. 

Actum  est  etiam  in  illo  concilio  de  Palaestina  et  Hispania  a ty- 
rannide infidelium  liberandis,  nec  non  de  restauranda  disciplina  ec- 
clesiastica fere  ubique  variis  schismaticorum  factionibus  collapsa. 

Xum  concilium  generale  est  Lateranense  II,  anno  1139,  sub  impe- 
ratore Lothario  et  Innocentio  II  praeside  celebratum.  Mille  circiter 
aderant  episcopi.  Causae  illius  convocationis  fuerunt:  1°  exstinc* 

tio  schismatis  antipapae  Leonis  seu  Anacleti  II ; 2°  exstirpatio  hae- 
resis  discipulorum  Petri  de  Bruis , qui  Petrobrusiani  vocabantur, 
et  Arnaldistarum,  id  est  discipulorum  Arnaud  de  Bresse ; 3°  res- 
tauratio disciplinae  circa  quam  28  conditi  sunt  canones. 

XIum  fuit  concilium  Lateranense  111,  habitum  anno  1179,  sub 
imperatore  Frederico  I et  papa  Alexandro  III  qui  illi  praefuit : 300 
aderant  episcopi.  In  eo  damnati  sunt  errores  Catharorum,  Albi- 
gensium  et  Yaldensium,  atque  multi  editi  sunt  disciplinae  ca- 
nones. 

XIIum  est  concilium  Lateranense  IV,  anno  1215  convocatum  ab 
Innocentio  III  qui  illi  praefuit,  Henrico  II  imperante.  Adfuerunt 
412  episcopi,  omnes  Patriarchae  Orientales  Latini  per  se  vel  per 
legatos  suos,  innumeri  abbates,  800  procuratores  praelatorum 
absentium,  omnium  principum  Christianorum  legati;  nunquam 
talis  visus  fuerat  coetus;  ideo  concilium  istud  vocatur  Magnum 
concilium  Lateranense.  Actum  est  in  illo  1°  de  recuperanda  Terra 
Sancta  a Saracenis  iterum  possessa  ab  anno  1187;  2°  de  repri- 
mendis nefandis  Albigensium  excessibus ; 3°  de  restauranda  dis- 
ciplina : ad  hoc  obtinendum  62  conditi  sunt  canones,  inter  quos 
ille  : Omnis  utriusque  sexus , etc.,  de  confessione  annua  proprio 
sacerdoti  facienda,  et  de  communione  Paschali. 

XIIIum  concilium  generale  est  Lugdunense  I,  anno  1245  habitum, 
cui  praefuit  Innocentius  IV.  Aderant  Baudoin , imperator  Gonstan- 
tinopolitanus,  140  episcopi  et  pauci  principum  Christianorum 
legati. 

In  prima  actione  hujus  concilii  Innocentius  IV  aperuit  causam 
illius  convocationis,  scilicet  1°  Status  ecclesiastici  afflictionem  et 
devastationem  ex  parte  imperatoris  Frederici ; 2°  schisma  Graeco- 
rum exstinguendum;  3°  cladem  a Saracenis  Hierosolymis  illatam ; 
4°  irruptionem  Tartarorum  in  terras  Christianorum;  5°  Frederici 
crimina.  In  secunda  actione  auditus  est  Thadaeus  de  Sesse , mi- 
nister imperatoris  et  ejus  defensor  in  concilio.  In  tertia  actione 
sententiam  depositionis  pronuntiavit  Innocentius  IV  contra  Fre- 
dericum.  Renovatum  est  etiam  decretum  de  sacra  expeditione 
contra  Saracenos,  et  17  conditi  sunt  disciplinae  canones. 

Quidam  de  oecumenicitate  illius  concilii  dubitant.  Vide  Tour- 
' nely , t.  n.  Attamen  communiter  ut  generale  habetur. 

XIV«m  est  concilium  Lugdunense  II.  Celebratum  fuit  anno  1274, 
sub  Gregorio  X qui  illi  praefuit.  Aderant  15  cardinales,  2 patriar-' 
'cliae,  nempe  Constantinop.  et  Antiochenus,  plus  quam  500  epi- 
scopi, permulti  abbates,  multorum  regum  et  principum  legati : 
plurimi  vocati  sunt  etiam  theologi,  inter  quos  S.  Thomas  Aqui- 
nas, qui  dum  ad  concilium  pergeret  mortuus  est,  et  S.  Bonaven- 
tura  qui,  durante  concilio,  pariter  mortuus  est. 

Praecipue  actum  est  in  illo,  1°  de  schismate  Graecorum,  qui  cum 

Latinis  reconciliati  sunt  in  quarta  sessione ; 2°  de  auxilio  Chris- 
tianis ferendo  adversus  Infideles;  3°  de  disciplina  reformanda, 
pro  qua  30  conditi  sunt  canones;  4°  de  modo  quo,  Papa  defuncto, 
celerrime  novi  Pontificis  fieret  electio  : quatuor  quippe  annis  va- 
caverat sancta  Sedes,  inter  Clementem  IV  et  GregoriumX.  Infinita 
inde  nata  erant  mala.  Tunc  statutum  est  quod,  post  exsequias  de- 
functi Pontificis,  cardinales  concluderentur  in  conclavi  et  inde 
non  exirent  quin  prius  Papam  elegissent. 

XVum  concilium  generale  est  Viennense  anno  1311,  sub  Clemente 
V celebratum.  Aderant  300  episcopi  cum  cardinalibus,  duobus  pa- 
triarchis, Alexandrino  scilicet  et  Antiocheno,  et  innumeris  abba- 
tibus. Adfuerunt  etiam  rex  Galliae,  Philippus  le  Bel  cum  tribus 
suis  filiis,  Eduardus  II  rex  Angliae,  et  multi  aliorum  principum 
oratores. 

In  illo  concilio,  1°  exstinctus  est  ordo  militaris  Templariorum ; 
2°  damnati  sunt  errores  Fratricellorum,  Beguardorum  etBeguina- 
rum;  3°  decreta  fuit  nova  expeditio  pro  Terra  Sancta  recupe- 
randa ; 4°  variae  editae  sunt  constitutiones  de  disciplina  quae  Cie - 
mcntinx  vocantur. 

XVIum  est  concilium  Constantiense,  anno  1414  celebratum,  ad 
magnum  et  luctuosum  Occidentis  schisma  exstinguendum.  Galli 
olim  contendebant  totum  illud  concilium  esse  oecumenicum.  Alii 
vero  generatim  theologi  illud  ut  tale  non  habent  nisi  pro  ultimis 
sessionibus  quas  Martinus  V legitime  electus  approbavit.  Vide 
Bellarminum,  lib.  1 de  Cone.  cap.  7. 

In  illo  concilio  1°  damnati  sunt  errores  Wiclefistarum  et  Hussi- 
tarum;  2°  approbata  est  communio  sub  unica  specie,  pro  non  ce- 
lebrantibus; 3°  varios  disciplinae  articulos,  sacro  approbante  con- 
cilio, promulgavit  Martinus  V. 

XVI  lum  concilium  Basileense  a Martino  V convocatum,  anno  1431 
sub  Eugenio  IV  habitum,  spatio  undecim  annorum  duravit,  et 
quadraginta  quinque  sessionibus  fuit  absolutum;  sed  quaedam'  di- 
visionis species  semper  exstitit  inter  patres  hujus  concilii  et  Eu- 
genium  IV,  qui  per  legatum  suum  tamen  illi  praefuit  usque  ad  vi- 
gesimam nonam  sessionem.  Saltem  ab  illa  sessione,  juxta  omnes, 
non  est  oecumenicum;  at  Galli  illud  habebant  ut  vere  oecumeni- 
cum usque  ad  sessionem  istam,  aut  saltem  usque  ad  decimam 
sextam,  anno  1434  habitam,  quo  tempore  Eugenius  voluit  illud 
Bononiam  transferre.  Sed  « hujus  concilii  nihil  est  ratum  et  pro- 
» batum,  nisi  quaedam  dispositiones  circa  beneficia,  quae  aconci- 
» lio  factae  fuerant,  quas  (pacis  et  unitatis  gratia)  Nicolaus  V ap- 
» probavit.  Concilium  vero  ipsum  reprobatur  in  concilio  Latera* 

» nensi  ultimo,  sessione  undecima.  » Sunt  verba  Bellamini  de 
Cone.  lib.  I,  cap.  7. 

In  primis  sessionibus  illis  varia  constituta  sunt  disciplinae  de« 

creta,  quae  magna  ex  parte  a summo  Pontifice  non  fuerunt  ap- 
probata. 

XVMum  est  concilium  Florentinum,  ad  ecclesiam  Graecam  cum 
Latina  reconciliandam  praecipue  convocatum.  Celebrari  coepit  Fer- 
rariae, anno  1438,  ibique  sexdecim  habitae  sunt  sessiones.  Anno 
sequenti  Eugenius  IV  illud,  ob  pestem  grassantem,  transtulit  Flo- 
rentiam ubi,  post  novem  alias  sessiones,  illud  feliciter  absolvit. 

140  aderant  episcopi,  cum  patriarcha  Constantinop.  et  aliorum 
patriarcharum  legatis : aderat  etiam  imperator  Graecorum,  Joannes 
Palaeologus.  Post  longam  discussionem  facta  est  unio  utriusque 
ecclesiae  Graecae  et  Romanae;  sed  cito  haec  unio  a Graecis  in  pa- 
triam reversis  fuit  disrupta. 

Anno  1512,  sub  Leone  X,  celebratum  est  concilium  Lateranense  V 
quod  ab  omnibus  habetur  ut  oecumenicum  exceptis  olim  Gallis : 
114  aderant  episcopi.  Causa  illud  convocandi  fuit,  1°  exstinctio 
schismatis  inter  Julium  II  et  Ludovicum  XII  Galliae  regem,  immi- 
nentis; 2°  morum  reformatio,  pax  inter  principes  Christianos  res- 
tauranda, et  sacra  expeditio  in  Terram  Sanctam  promovenda. 

XIXum  est  celeberrimum  concilium  Tridentinum,  a Paulo  III 
convocatum,  1°  ad  vindicandam  fidem  catholicam  adversus  Luthe- 
rum,  Zuingle  aliorumque  reformatorum  errores;  2°  ad  firman- 
dam pacem  et  concordiam  inter  principes  Christianos;. 3°  ad  res- 
tituendam Ecclesiae  disciplinam,  per  haeresim  et  bella  plurimum 
labefactatam. 

Incoeptum  anno  1545,  variis  de  causis  suspensum  et  interrup- 
tum, tandem  absolutum  est  anno  1563,  sub  Pio  IV. 

Nullum  unquam  exstitit  concilium  in  quo  tot  et  tantae  questio- 
nes tamque  scite  fuerint  examinatae  et  enucleatae ; in  quo  tot  lata 
fuerint  fidei  decreta,  totque  disciplinae  et  reformationis  capita  fue- 
rint statuta.  Unde  merito  habetur  velut  quoddam  totius  doctrinae 
Christi  compendium  et  disciplinae  ecclesiasticae  codex.  Omnes  sa- 
cerdotes et  clerici  viri  illud  prae  manibus  jugiter  habere  debent. 

